
Q,uoad longissime possum mente respicere spatium prae* 
leriti temporis et rerum Saxonicarura memoriam recordari 
ultimam, inde usque repetens gloriosissimos, quibus, Princeps 
Serenissime, jure Tuo gaudes, majores video et ipsos in studiis 
humanitatis ac literarum praecipue versatos fuisse et aliis ad 
artes ingenuas rite colendas auctores et duces exstitisse. Qua 
de caussa id fecisse putandi sint, facile profecto est judicare, 
si quis, qui fructus ex illis studiis petantur, animum induxerit 
Per artes nimirum regna civitatesque otio, opibus et virtute 
florent; per artes prope omnes, quibus administrandae reipubli- 
cae munus obtigit, rectis lineis ad sapientiam, justitiam, curam 
salutis publicae et ad omne genus laudum eximiarum du- 
cuntur et applicantur; per artes denique reges, ut, quibus 
praesunt, populos omnibus fortunae bonis locupletes et copio- 
sos, viribus et auctoritate praestantes et, quod caput est, animi 
virtutibus instructos ornatosque reddant, studio incendi solent 
vebemenlissimo. 

Sed quid tandem est, cur boc modo in laudes majorum 
Tuorum, Princeps Serenissime, excurram et felicitatem, qua 
Saxonia prae tot ac tantis Europae civitatibus ab antiquissi- 
mis inde temporibus ad hunc usque diem viguit, quasi prae- 
conis voce praedicem? Quid est, quod artium liberalium 
utilitates Tibi explicem et recenseam, quippe qui ipse omnium 

doctrinarum summe studiosus sis el cum omnibus Musis ratio- 
nem habeas eam, ut Te ad conspicuum aliquem eruditionis 
locum evectum omnes admirentur et suspiciant? Quid est, 
quod artes ingenuas et elegantes Te audiente laudandi et con- 
celebrandi provinciam suscepisse videar, quippe quem ipsum 
tanquam exemplar summae tum in sacris, tum in humanis 
literis scientiae jamdudum veneremur et amemus? 

Si non plane alieni, at certe superflui quid proposuisse 
persuasissimum mihi haberem, nisi, cur opus, quod omuia 
omnium, qui plus quam vulgus sapiunt egregieque cordati sunt 
homines, suffragia tulisse constat, Tibi potissimum consecrare 
Tuisque auspiciis credere et commendare voluerim, aliquo 
modo inde pateret. Dico opus, quod, quo quis brevius atque 
aptius loqui consuevit, eo libentius ac confidentius nominaverit 
poeticum quoddam omnium rerum et terrestrium et coelestium 
avvzayfia vel doctam quandam omnium de conditionibus hu- 
manis, iisque, interveniente religione Christiana, cum providentia 
diviua connexis, (piXooofprjuazun' ovfinkoxrfv. His vero prae- 
missis num quid est necesse disertis verbis addere, me dicere 
Divinam divini Dantis Alligherii Comoediam, quam Te ipsum, 
Princeps Serenissime, qua es linguae Italicae saeculi Dantei 
cognitione et in reserandis aperiendisque sensibus reconditis 
dexteritate, in linguam patriam mullo elegantissime transtulisse 

et, qua es ingenii sagacitate rerumquc humanarum et divinarum 
intelligentia, doctissimis excursibus enodasse, quis est, qui non 
cognitum habeat ac grato erga Te animo agnoscat? 

Hanc igitur, de qua tantopere meruisti, Dantis Atligherii 
Divinam Comoediam, et eam nova, qua Faciliorem ad coetus 
virorum (piXoXoytoy nanciscatur aditum, veste indutam, omni, 
qua par est, reverentia Tibi offero et tutelae Tuae vehementer 
etiam atque etiam commendo. Vestis illa nova (novam vocare 
liceat cum tempore, tum perfectione et absolutione) est inter- 
pretatio, versibus hexametris Latinis ab Abbate dalla Piazza, 
qui Professor Vicentiae obiit, diligentissime confecta, ita ut vix 
ac ne vix quidem durius quoddam de novo hoc conatu judicium 
ab ullo aequo peritoque harum rerum arbitro exspectari liceat. 

Jam voluit interpres ipse, ut opus, in quo quasi tabernacu- 
lum vitae suae collocaverat, typis describeretur et publici juris 
fieret in Saxonia, ubi rara principum liberalitas tutelam merca- 
turae literarum adhuc gesserit. Consentientes habuit in eo 
familiares et amicos, quorum in virum vita defunctum pietas 
Lipsiam, tanquam emporium bibliopolarum longe celeberrimum, 
ubi monumentum studii gloriosissimi ad memoriam aeternitatis 
exstrueretur, elegit atque designavit. 

Inde factum est, Princeps Serenissime, ut mihi cura edi- 
tionem Divinae Comoediae a Piazza Latine redditam adornandi 

et divendendi honorificentissime offerretur et mandaretur. Quod 
quidem munus, et quod ipse divinae poesis amore mirum quan- 
tum teneor et quod nullo non tempore studia optimarum artium 
parte pro virili juvi et promovi, animo libentissimo susceptum ita 
exsecutus sum, ut nulli officio me defuisse profiteri possim. 

Accipe igitur, Princeps Serenissime, hanc, quae mea quali- 
cunque opera in publicum prodit, maximi poetae Italici interpreta- 
tionem Latinam, accipe serena fronte, aequi bonique consule, 
rebus meis favere perge atque in nominis Saxonici ornamen- 
tum, incrementum, emolumentum diu salvus et incolumis vive, 
vige, flore! 

Scripsi Lipsiae Idibus Januariis a. 1848. 


finii. Ambros. Barth. 

PRAEFATIO. 


Hui omnes conatus divini carminis in aliam linguam ver- 
tendi irritos esse dixerit, ei haud spernenda argumenta ipse 
Comoediae auctor possit 'suppeditare. Ait enim Dantes in 
libro, cui titulus est Convivium (I, 7.): 

Sappia ciascuno, che nulla cosa per legame musico *) 
armonizzata si pud della sua loquela in allra trasmutare 
senza rompere tutta sua dolcezza e armonia. E questa e 
la ragione per che Omero non si muto di greco in latino, 
comp Valtre scritture che avemo da loro**); e questa e la 
ragione per che i versi dei Psallero sono senza dolcezza di 
musica e <T armonia, che essi furono trasmutati d’ebreo in 
greco, e di greco in latino, e nella prima trasmutazione 
tutta quella dolcezza venne meno. 

Si vero negari nequit, magnam suavitatis illius pariem, 
quae in carminibus audiendis nos mulcet, transferendo exstingui, 


*) Ita pro musaico , quod est in edilis, ad sequentia ( dolcezza di musica e d*armo- 
nia) respicientes jamdudum correximus. Simillima enim, si desiderantur, exempla 
leguntur in epistola, quae Hila rio monacho tribui solet: „sermone vulgari ... non sim- 
plici, sed musico .“ Sunt quidem, qui vocem musaico pro adjectivo a Musis derivato ao- 
ciperc jubeant, sed auctoribus, apud quos eam hoc sensu asnrpari constet, destituuntor. 

**)Puta a Graecis. 

PRAEFATIO. 


per solas tamen conversiones ad illam literarum communionem 
pervenire licet, quae bodie non doctos solummodo viros, sed 
cultiores quosque per universam fere Europam consociat Qui- 
bus igitur carere nescimus, eas ingenito quodam vitio laborare, 
earumque ne optimam quidem justam metam contingere posse, 
fateamur. Quae enim in operis poetici interpretatione desidera- 
mus, ut auctoris sententiam presse pleneque sequatur, et ut 
insimul dulci versuum concentu ipsius exempli imaginem 
exhibeat, ea invicem secum pugnare, nemo est, qui non videat 
Ad metam vero, quam assequi nemini est concessum, accedere 
certe possumus, et longe propius sine dubio accesserunt, quo- 
rum opera nostris temporibus scriptores alienas linguas loquuntur, 
quam qui apud veteres eandem iu se susceperant provinciam. 
At sacrum carmen, longe nobilissimus, quem tot saecula Chri- 
stianae poeseos tulerunt, fructus, prae caeteris dignum est, quod 
in omnium populorum Christianae fidei addictorum communione 
habeatur; Divina Comoedia, opus tot tantisque difficultatibus im- 
peditura, si quod aliud, poscit interpretem, qui vel Italicae liuguae 
peritis in intelligendo carmine subveniat. Tantum vero abest, 
ut unius alteriusve, quantumlibet docti et ingeniosi, interpretis 
opera ad expediendos omnes, quibus abundat carmen, nodos 
sufficiat, ut ardui hujus propositi assequendi caussa doctorum, 
qui sunt apud omnes cultiores populos, labores in unum collali 
requirantur. Sed baec diversarum gentium studia non ita facile 
poterunt consociari, nisi operi communibus viribus illustrando 
eam prius dederimus linguam, quae omnibus doctis est com- 
munis. Et, si accuratius inspexerimus, carmen divinum Latini- 
tate donare minus desperatam rem fortasse dicemus, quam, quas 
complures moliti sunt, conversiones in linguas vernaculas. 
Recentiorum enim linguarum natura in compilo quasi nos tenet 
ancipites, utrum in transferenda Comoedia Dantis rhythmo magis, 
an sententiae inhaereamus. At qui sacri carminis formam poe- 
ticam in bomoeoteleutorum concatenatione omni numero red- 

PRAEFATIO. 


IX 


dere conati sunt, quod, praeter Germanicos a nemine ausum 
esse puto, eam insimulationem vix et ne vix quidem effugient, 
se non modicam dicendorum partem formae studio concessisse. 
Qui vero a simili versuum exitu vel prorsus abstinent, vel ut 
parciores in eo sint licere putant, ad solutam potius orationem 
accedere videntur, quam ad versum ternarium Divinae Comoe- 
diae solemnem, vel — quod praecipue in Gallicis versionihus, 
Alexandrino, quem vocant, versu constantibus, nos offendit — 
orationem aliter exhibent incisam, quam in ipso, quod imitan- 
dum sibi proposuerunt, carmine. 

Alia profecto est ratio Latini sermonis, proxima cognatione 
cum Italico, et maxime quidem cum illo antiquiore, quo Dantes 
usns est, conjuncti, cujus versus hexameter, jam apud Romanos 
prolixioribus cujuslibet argumenti carminibus proprius, etiam 
altissimae sacri carminis poesi sese accommodat. Ipsi Alligherio 
heroicum versum ad explanandas Divinae Comoediae graves sen- 
tentias aptum esse visum, fidem facere videntur, quae de primo 
et mox mutato ejus consilio Latine scribendi referunt auctores *). 
Legimus enim in epistola, quam Hilarium monachum Huguc- 
cioni Fasiolano scripsisse volunt 4 ** ***) ): 

Quum exhibuisset (Dantes), quem 444 ) libellum ego in 
gremium gratanter accepi, aperui, et in ejus praesentia 
oculos cum affectione defixi. Quumque verba vulgaria 
percepissem, et quodammodo me me admirari ostende- 
rem, cunctationis meae caussam petivit. Cui me super 
qualitate sermonis admirari respondi: tum quia difficile, 
imo inopinabile videtur, intentionem tam arduam vulgariter 
exprimi potuisse, tum quia inconveniens videbatur con- 


*) Cf. quae dc hac quaestione in transito, sed docte, monuit illustri Vicecomes Co- 
lumbus Balinensis in Bibliogr. Dant. I, 243. 

**) Disputationem de (Ide hujus epistolae propediem persequar in nova epistolarum 
Dantis editione. 

***) Ita cum doctissimo T r o y a interpungendum esse puto. Abbreviationis signum, 
quod nnicns Florentinus codex exhibet, non quem, sed quam dicere solet. 

junctio tantae sententiae amictu*) populari. Inquit**) 
enim ille respondens: rationabiliter certe pensaris; et 
quum a principio coelitus fortasse semen infusum in hujus- 
modi propositum germinaret, vocem ad haec ***) legitimam 
praeelegi ; nec tantum praeelegi, quinimmo cum ipsa more 
solito poetando incoepi: 

Ultima regna canam fluvido contermina mundo. 

Spiritibus quae lata patent, quae praemia solvunt 
Pro meritis cuicumque f) suis. 

Sed quum praesentis aevi conditionem rependerem, vidi 
cantus illustrium poetarum quasi pro nihilo esse abje- 
ctos tt)> et hoc aevottt) generosi homines, quibus talia 
meliori tempore scribebantur, liberales artes, proh dolor, 
dimisere plebejis. Propter quod lyrulam, qua fretus eram, 
deposui, aliam praeparans convenientem sensibus moder- 
norum: frustra enim mandibilis cibus ad ora lactentium 
admovetur. 

Verba, quibus Boccatius binis locis eandem rem refert, tam 
exacte conveniunt narrationi Hilarianac, ut alterum ab allero 
esse exscriptum dubitari nequeat. Ita enim in vita poetae 
(cap. 14. p. 92. 93. edit. Gambanac): 


*) In codice legitur amicio , cum lineola, quasi ahhreviationis signo, literae l tra- 
jecta. Hanc libri scripturam proxime secutus, qui nuper epistolam ex ipso codice 
accuratissime edidit, celeberrimus Mutius (Trc epistolc laline di D. Alighieri . Prato 
1845. p. 40) dedit amiculo. Belinendam tamen puto facillimam Dionysii emenda- 
tionem. 

**) In quid , quod (per non dubiam ahbrevialionem) est in codice, in textu retinuit 
Mutius. Etiam enim (ei cum linea superposita) videtur suspectum. 

***) Hanc codicis scripturam ( hec ) deserentes editores Dionysio recenliores 
dederunt hoc . 

•f) Boccatius in commentario Div. Com. utcumque. 

ff) Codex objectos . 

*fi"f) Codex io cum lineola superposita, quod Mutius minus recte per imo (hoc 
enim verbum ymo scribere solet amanuensis) interpretatus est, quum sil , abbreviatio 
verbi ideo . Sed ne hoc quidem potest defendi. Consilio inserunt Dionysius (hoc 
consilio) et Troya (hoc ipso consilio), quod unde hauserint, nescio. Nostram certe 
emendationem sensui codicisque scripturae magU convenire concedes. 

XI 


Mtiovono molti, e intra essi alcuni savj uomini, gener al- 
menle ma quistione cosi fatta : che conciofussecosache 

Dante fusse in iscienza solennissimo uomo, perche a com- 
porre cosi grande di si alta materia e #* notabile libro 
coni e questa sua Commedia nel fiorentino idioma si dispo- 
nesse e perche non piu tosto in versi latini come gli altri 
poeti prece dent i Hanno fatto ? A cosi fatta domanda rispon- 
dere, tra molte ragioni, due tra le altre principali me ne 
occorrono .... La seconda ragione, che a questo il mosse, 
fit questa: veggendo egli i liberali studj dei tutto abbando- 
nati, e massimamente da’ principi e dagli altri grandi uomini, 
a’ quali si solevano le poctiche fatiche intitolare .... avendo 
egli incominciato , secondoche ialtezza della materia richie- 
deva, in questa guisa: 

Ultima regna etc. 

il lascio stare, immaginando in vano le croste dei pane 
porsi alia bocca di coloro che ancora il latte suggono, e in 
istile atto a’modemi sensi ricomincio la sua opera e prose- 
guilla in vulgare*). 

Et in prooemio Commentarii ad Divinam Comoediam (Ed. M o u- 
tier p. 22): 

Dante ... comincio il presente libro in versi latini, cosi: 
Ultima regna etc. 

E gia era alquanto proceduto avanti, quando gli parve da 
mutare stilo: e il consiglio che il mosse fit, manifestamente 
conoscere i liberali studj e’filosofici essere dei tutto abban- 
donati da’principi e da’signori e dagli altri eccellenti uomini, 


*) Justam rationem fortasse rectius a Leouardo Aretino dices expressam : 
Chi mi dimandasse per qual ragione Dante piuttosto elesse scrivere in vulgare che in latino 
e letterato stile, risponderei quello che i la veritd , ciot che Dante conosceva se medesimo 
molio piu alto a questo stile vulgare in rima che a quello latino e lelterato . E certo 
molte cose sono dette da lui leggiadramenle in questa rima vulgare che ni avrebbe saputo 
ni avrebbe potuto dire in lingua latina e in versi eroici. 

i quali solieno onorare e rendere famosi i poeti e le loro 
opere; e pero veggendo quasi abbandonato Virgilio e gli 
altri , o essere nelle mani d’uomini plebei e di bassa condi- 
tione estimo cosx al suo lavorio dovere addivenire, e per 
conseguente (inserendum videtur non ) conseguirgli quello, 
per che alia fatica si sottomettea. Di che gli parve dovere 
il suo poema fare conforme, almeno nella corteccia di fuori, 
agVingegni de’presenti signori. 

Simillima leguntur et in prooemio elegantis illius commentarii 
anonymi, qui habetur in codicibus Riccardiano 1016, Gaddiano 
XC. sup. 123. et Medie. Palat. 117 /iss, et cujus specimina 
dedit Taeffius: 

Aveva fautore della presente opera cominciato questa tri- 
partita commedia in questi versi latini, evoe Ultima regna 
canam etc., e gia distesa la materia alquanto inanzi , quando 
muto consiglio, avendo rispetto, che i signori e gli altri uo- 
mini potenti aveano quasi dei tutto abbandonati gli studj 
liberali e filosofici, e quasi veruno v’era, che a scienza at- 
tendes se ; e se pure veruno v’attendeva, faceva i libri degli 
autori traslatare in volgare. 

Non defuerunt igitur, qui inde ab ipso Dantis saeculo usque 
ad nostros dies sacrum summi poetae carmen Latinitate donare 
molirentur. Horum conatuum una Caroli Aquinatis rersio 
integram complectitur Comoediam typisque exscripta est (Nea- 
pol. 1728 *) , cui operi , etsi fidei , non tamen elegautiae lau- 
dem denegaverunt utriusque linguae periti. Caelerarum con- 
versionum, quae vel unam tantum alteramve Comoediae partem 
complectuutur, vel prelo nondum sunt commissae, accuratum 
dedit catalogum diligentissimus Columbus Batinensis. Nos 
vero rem a proposito nostro non alienam facere credimus, in 
eorum commodum, qui cum novissimis Piazzae curis eorum 

*) Cf. doctissimam illustrissimi Vicecomitis Coi ambi Batinensis bibliogra- 
pbiam operam Dantis et ad Dantem spectantium I, 243—45. 

labores conferre desiderant, qui tempore eum praecesserunt, 
unius ejusdemque loci (celebrem de Francisca Ariminensi nar- 
rationem selegimus), quotquot nancisci potuimus, versiones Latinas 
hic exhibentes. Qua in re abstinere non possumus, quin viris 
doctis atque benevolis, quorum liberalitati magnam hujus appa- 
ratus partem debemus, gratias agamus quas possumus maximas. 
Mominasse sufficiat Sevmourium Kirkup Anglura et Vo- 
gelium de Vogelstein Dresdensem, elegautissimos Dantis- 
que studiosissimos pictores, Francis cum Longhenam, Pro- 
fessorem Mediolanensem, virum lileralissimum, et Petrum Mu- 
gnam, eruditissimum apud Vindobonenses Professorem, quo inter- 
cedente postumum etiam, quod edimus, Piazzae opus manibus 
nostris commissum est. 

Primum vero inter hasce conversiones locum ea obtinet, 
quam Matthaeus Rontus, monachus Olivetanus, poetae aequa- 
lis (t 1343), composuit # ). Ex codice Magliabecckiano*) **) a 
Kirkupio accuratissime exscripta haec est: 

INFERN. V, 73 seqq. 

Dicere tunc coepi, vates o clare ***), libenter 
Nempe duabus eis, coeunt quae, verba referrem, 

75 Sic et ad id flamen faciles quae stare videntur. 

Ae ait ille mibi, sis cautus, quando propinquas, 

Hae magis efficient se nobis, tuncque rogato 
Quemf) vehit igne duas ipsas, venientque repente, 

Quam cito flectit eas ad nos caliginis aura. 

80 Heus, sonui vocitans, animae per semper anhelae, 

Oro, venite loqui nobis, nisi deneget alter! 

Qualiter a voto genitorum cita columba 
Advolat ad nidum lepidum sublimibus alis 
Et solidis, a velle suo devecta per alium, 

*) Vide Columbum Batin ensem p. 237—43. 

**) IV. 82. Colomb de Balincs p. 240. 

***) Cod. dare. 

•f) Per quem erat dicendam, sed obstitit na meras hexamelri. 

85 Eminuere modo Didonis ab agmine tali 

Atque palam nobis patuere per aera pravum; 
x Tanta fuit validae mihi tunc affectio vocis. 

0 animalis homo, qui gratus es atque benignus, 

Visere quique venis Inferna per aera pullum, 

90 Si Deus omnitenens nostri constaret amicus, 
Sanguine*) letifero qui mundum tinximus olim, 

Nostra preces pro pace tua vox funderet illi; 

Ast ubi te pietas de nostris mortibus icit. 

Quomodo tu cupias audire vel omnia fari, 

95 Nos capiemus enim, nos et tibi sponte loquemur, 
Donec amoena, velut facit, aura silentia servat. 

Urbs, ubi nata fui, residet penes aequoris undas, 

Defluit Eridanus quo, sumat ut ipse quietem 
Cum fluviis reliquis rivisque sequentibus illum. 

100 Ast amor, ingenuo cordi qui protinus haeret, 

Hunc rapuit, junxitque meo cum corpore pulchro. 

Jam mihi sublato, sed adhuc modus officit umbrae. 
Qui sed amor nulli peramato parcit amore. 

Hunc mihi, vae miserae, tam gratum praetulit arte**), 
105 Quod, velut ipse vides, nondum me linquere novit. 

Nos amor, unde duos letum connexit ad unum; 

Poena Caina manet, qui nos a luce diremit. — 

Ista fuere, sui nobis quae verba dederunt. 

Has ubi percepi laesas immaniter umbras, 

410 Mox faciem flexi, tenui tantumque subuncam, 

Donec ait vates mihi: quid nunc pectore tractas? 
Quum sibi respondi ratus, heu me, dicere coepi, 

Quot lepidae, curae, flagrans et quanta cupido 
Hos fragiles duxere duos moeroris ad actum! 

115 Hic ad eos conversus, ego mea dirigo verba, 

Occipiens, Francisca, tui tormenta doloris 
Ad lacrimas, tristemque pium, me maxime ducunt ; 

Sed mihi dic, quando suspiria dulcia flabant. 

Ad quid, quoque modo tunc ars concessit amoris, 

120 Vota quod ambigua fierent notissima vobis? 


*) Cod. A sanguine. 
**) Num arde* 

Tunc ait illa, mihi nullus dolor altior exstat. 

Tempore felici*), quam quum -reminiscitur annis 
In misens aliquis! Tuus hoc tenta vit et auctor. 

Si modo radicem quoque causam discere primam 
125 Ignis, homo, nostri tantis affectibus optes, 

Sicut agunt, faciam, qui fient simul atque loquuntur: 
Nos legitabamus, quadam spatiando dierum, 

De Lancelocto, se strinxit qualiter ardor, 

Nos et eramus ibi soli, suspectibus absque. 

130 Compulit alternos oculos nos cernere nostrum 
Lectio saepe libri, et facies pallere coegit. 

Denique nos solus punctus connexuit ultro, 

Quumque peroptatam faciem, nos legimus, illam 
Basia ab ore proci talis sutnsisse faventis, 

135 Iste, mihi sublatus erit qui tempore nullo, 

Grata, labante meis malis dedit oscula corde, 

Leno fuit Galeoctus eis; sed lectio noster**). 

Ast in ea nos plura die non legimus ipsi! — 
Panderet ista mihi querule dum spiritus alter, 

140 Alter inops flebat, quasi pietate fatiscens. 

Ipse fui veluti moriturus protinus essem, 

Qualiter, et cecidi, ruit hinc ex ense cadaver. 


Rontoniana paulo recentior et minus barbara videtur ver- 
sio aliquot capitulorum Inferni, quam ex unico Fontaniniano 
codice protraxit Vivi anus ***), cujusque particulam doctis notis 
illustratam recudi curavit celeberrimus 0 r e 1 1 i u s f)- Quam 
exhibentes a refutatione eorum abstinendum credimus, qui hos 
versus inconditos sententiamque Italici carminis mendose redden- 
tes legitimum aliquando Alligherii partum primosque Divinae 
Comoediae conatus judicaverunt; neminem enim hujus opinionis 
sectatorem hodie superesse putamus. 


*) Sensas genitivum poscere videtur. 

**) Cod. nostri. Num nobis? 

***) La Dtv. Com giusta la lez. dei cod. Bartoliniano I, SOI — 30. 

■f) Index lectionum io Acad. Turicensi per scm. aesliv. 1839. babend. 

Yunc ego sic coepi: venerande poeta, libenter 
rx tlta, qui pariter tanta levitate feruntur, 

XMoqueror paullum. Maro sic ait: ergo videto, 
mibls volitando quidem fuerint propiores, 

X\m s illos per eum dulcem rogitabis amorem, 
sic lios psriter binos conducit, et illi 
Mo\ venient. Igitur persta vigilanter, 

VHnunquo illos nobis ventus facit esse propinquos, 
vs* I «Ites movens, o, dic, animae, quibus anxia sors est 
Notttniin ad colloquium, nullo prohibente, venite. 

Qmiinque haec dixissem, quales in amore columbae, 
t^nas dulces nidi revocant, stridentibus alis, 

Mn* ad nos pariter volitant per inane malignum, 
sii TrUtwn linquentes dictam a Didone cohortem. 

Tanta fuit nostris vis ac substantia verbis. 

Neque simul sistunt, quarum sic una locuta est: 

() cui multa data est coelesti gratia d6no, 

Oque benignum animal, cui nostra videre per atrum 
A Ora collibuit mala fata statumque profanum, 
uo Vulnere sanguineo qui pulchrum tinximus orbem, 
Aeterni regis si te nossemus amicum, 

Huic pro pace tua repetitas porrigeremus 
Nempe preces, nostrae quoniam miserere ruinae. 

Dic, quid nunc audire velis, et themate sub quo 
OS Sermonem fieri; nobis audire placebit 

Vos vobisque loqui, dum sic tacet, ut modo ventus. 

Urbs, ubi nata fui, est sita litore, qua Padus ingens 
In mare praecipitat, sibi firma sequacibus ut pax 
100 Sit cum finitimis. Amor hunc, qui nobile carpit 
Cor hominis, subito corpus dum cerneret illud, 

Cui subjecta fui, cuique innata venustas 
Sic me *) prostravit, cepit captumque peremit, 

Meque simul, pariter famam laedendo decoram. 

Idem me cepit, qui nulli parcit amato. 

Aurataque meum tetigit sic cuspide pectus, 

105 Ut nos, ut cernis, semper comitetur amantes. 

Hic amor incestus mortem conduxit ad unam 


*) Sub me corrigit Orelltns. 

Nos pariter, geminos hic, et nunc fine sine ullo 
Conjunctos agitat poena pro crimine digna. 

Uno qui gladio kinos confixit in ira, 

Suppliciis cruciat meritis inferna Caina. 

Talia sunt nobis geminas porrecta per umbras. 

Has animas laesas sua pessima fata loquentes 
110 Postquam intellexi, vultum pensando deorsum 
Tam longe tenui, dum dux mihi diceret ipse: 

Quid pensas? Cui mox respondens: proh dolor, inqui, 
Quam dulces curae, quam dulcia vota ruentes 
Duxere ad praesens barathrum, tantosque dolores! 

115 Post ad eos faciem verti sic ore loquutus: 

0 Francisca, tuum me martyrium lacrimantem 
Efficit, atque pium, nec non tibi compatientem ; 

Dic mihi nunc, inter suspiria dulcia, vobis 
Quomodo concessit furor inconcessus amoris 
120 Ancipitis voti letale agnoscere virus? 

Illa referi: misero major non est dolor unquam. 
Quam jam praeteritae reminisci prosperitatis, 

Quum miser est, istudque tuus ductor bene novit. 

125 Sed si radicem nostri cognoscere amoris 
Tanta cupido animum tangit, dicam velut illa, 

Quae plorans loquitur. Nam quum librum legeremus, 
Qui Lancillotli insanum pertractat amorem, 

Et soli essemus, foret et suspectio nulla, 

130 Multotiens scriptura oculos hinc inde placentes 
Illa repercussit, nos et pallere coegit, 

Unicus at punctus nos expugnavit ad imum: 

Namque legendo locum quum pervenisset ad illum, 
Quando tantus amans ori exoptata genisque 
135 Oscula defixit, tremulis tunc basia nostris 
Iste genis fixit; liber inter nos Galeolus 
Compositorque suus fuit, et non legimus ultra 
Illo plura die. Verba haec dum spiritus unus 
140 Diceret, illorum plorabat spiritus alter, 

Et me prostravit tantum pietasque dolorque, 

Quod mox deficiens cecidi, quasi mortuus essem. 


* 

Huouuluin scdecimum literis Latinis prae cacteris. deditum, 
t>t mori carminis cultu, praeter nostrum, nulli secundum, ne 
ipiidcin Divinae Comoediae versionein Latinam tulisse, est 
(|iiod miremur. Chiabrerae vero Marinique sectatores a Dantis 
«.ludio fuisse alienos, commemoratione vix indiget. Reviviscente 
circa initium saeculi decimi octavi castarum Musarum et priscae 
poescos amore, feliciora ingenia novis conatibus ad Alligherium 
patrem sese converterunt. In quorum numero non infimum 
certe locum Carolo Aquinati tribuendum esse censemus, licet, 
Latinam quum faceret Divinam Comoediam, aemulationi elegan- 
tiarum Nasonis plus aequo dederit*). 


— Geminas tamen anxia cura 

75 Solicitat novisse umbras, quas impete raptas 
Turbineo huc adigit ventus; sed cominus adsunt: 
80 Aggredior fari, monuit quo carmine Vates. 

Oh, agite unanimes animae, quas ipsa volutat 
Poena pares; fandi est si copia, sistite cursum. 
Ut, studiosa vocat sobolis quas cura, columbas 
Immotis reduces ad nota cubilia pennis 
Prolis amor vehit, occultas et sufficit alas: 

85 Non secus, excitae blando sermone vocantis, 
Exsiluere leves umbrae, sociisque relictis 
Aera per coecum approperant; mox altera fatur: 
Quisquis es, iuformes Erebi lustrare recessus 
Quem pietas tetigit, nostrosque ediscere casus, 

90 Quorum fumat adhuc fuso de sanguine tellus, 
Optarim, nisi laeva forent mihi Numina, tanti 
Sedibus in superis maneat te gratia facti. 

95 Nunc liceat gratas audire, et reddere voces. 

Dum venti posuere. Dies mihi prima refulsit 
Tabificis horrent ubi foeda paludibus arva, 


*) Sufficient, qnos reendimus versus, ad refutandum doctissimi Columbi Bati- 
n ensis errorem (Bibliogr. p. 245), narrationes de Francisca et de comite Ugolino » 
Carolo Aquinate praetermissas esse pulanlis. 

Eridanusque pater, fluviis socialibus auctus, 

Mole fatigatas, longoque errore viarum, 

100 In mare volvit aquas. Haurire cupidinis ignes 
Continuo generosa solent ut corda, flagrantem 
Hunc rapuit poena socium mea forma cruenti. 
Forma, eheu! meminisse dolet, mox victima ferri. 
Utque suas in amore vices amor ipse reposcit. 

Me petit igne pari; modo quo nil segnius urit, 

105 Horrisonoque sequi socium cum turbine cogit. 

Morte pari nos junxit amor; qui stringere ferrum 
Non timuit, solvet meritas sub Tartara poenas. — 
Talia dum memorat, demisso lumina vultu 
110 Multa movens animo, terrae defixa ferebam; 

Quum mihi Minciades: tacita quid mente volutas? 
Quantus amor, dixi, venis quam fervidus ignis 
Arsit, et adstrictos ad funera traxit amantes! 

115 Vix ea, quum fari, tenuem conversus ad umbram, 
Aggredior: longo viden’ ut tristissima luctu 
Sors tua facta mea est? cupidis sed fervida pennis 
Quum dulces aestus suspiria sola notarent, 

Fare, age, qui pavido celatus corde latebat, 

120 Quo demum monstrante viam se prodidit ardor? 
Qui miser est, ait illa, magis tristatur in horas, 
Fluxerunt laetae reputat si tempora vitae; 

Non dubitanda tuus dedit haec documenta Magister. 
125 Quod si nosse flagras nostras ab origine flammas, 
Verba, licet rigui fletus sine lege fluentes 
Praepediant, repetam. Tenerorum scriptor amorum 
Blandiloquis chartis semotos forte tenebat: 

Illapsu tenero serpens in viscera mollis 
130 Pagina, nescio quas creat illecebrosa favillas, 
Cordaque pertentans fibris inolescit in imis. 

Tum vero abrupti nutus, oculique madentes 
Multa inter sese trepida formidine nutant. 

Verum ubi sedatas alterna per oscula flammas 
135 Pagina monstravit; nimirum exarsimus ambo; 

Dulcia perque vices libavimus oscula: nostri 
Causa fuit liber ille, simulque minister amoris; 
Distulimus post haec sontes evolvere chartas. 

Sontes? heu miseram! gravius nocuere remotae. 
Altera singultu crebro, dum talia fatur* 

140 Altera conficitur lacrimis undantibus umbra. 

Tunc ego multa gemens, sortem miseratus acerbam 
Languida letifero districtus pectora morsu, 

Collabor* veliiti subito quem vita reliquit. 


Alia ejusdem saeculi versio ad hunc usque diem in biblio- 
theca Seminarii Florentini jacet inedita. Versionem dico Co- 
simi della Sgarperia, qui vixit inter annos 1720 et 1778 *), 
elegiacis yelrsibus non ineleganter compositam et sententiam 
auctoris accuratius quam superior illa Caroli Aquinatis redden- 
tem, cujus specimina exhibuerunt Memoriae historicae societatis 
Columbariae p. 95 — 98, et, ad quem jam provocavimus, Medio- 
lanensis Polygraphus p. 328, 29 **). 

Tum vati: o liceat geminas affarier umbras, 

75 Una tam rapide quas fera raptat hyems. 

Hic mihi: quum propius fuerint, hos advoca, et ingens, 

Qui transfert miseros, hos tibi sistet amor. 

80 Tum simul hos nobis turbo offert, si licet, inquam, 

Vos nostrum, manes, sistite ad alloquium. 

Ut volat erectis alis, firmisque columba 

Ad nidum cupiens laeta volensque suum; 

85 Aera per tetrum sic hae, Didone relicta, 

Se teneris praestant vocibus unanimes. 

0 bone, qui miseros per subterranea visis, 

90 Quorum forte et adhuc sanguine terra rubet. 

Taedet, ab hoste deo, dum sic miserare dolentes, 

Quod petere haud liceat prospera cuncta tibi. 

95 Quod datur, alternis sermonibus, ut placet, ultro 
Citroque utamur, dum sinit aura tacens. 


*) Biographicas Cosimi notitias dedit Polygraphus Mediolanensis Ann. III. (1813.) 
No. 21. (D. Dominic. 23. Maj.) p. 323—26. 

**) Columbas fiatinensis Dibliogr. p. 242. 

Qua Eridano fluviisque suis dant aequora pacem, 
Limina me ad vitae prima Ravenna tulit. 

100 Corporis ille mei, dein caesi, ut mollis amator 
Esset, quod taedet dicere, jussit amor. 

Et nulli ut parcit, placido me ardere coegit 

105 Igne, viro ut nequeam, vel procul ire volens. 

Ipse uni morti nos tradidit. At manet uftrix 
Poena Cain saevum. Sic mihi Fata, silet. 

110 Ora solo ad vices miseras defixa tenebam; 1 

Tum: quid mente agitas? dux ait attonito. 

Tunc ego, quam multa, beu! miseros praedulcia vola, 
Quam blandi sensus prostituere neci! 

115 Alloquor hinc ipsos: nimium, Francisca, dolentem, 

Ut misere adlacrimer, me tua poena facit. 

Dic tamen, ancipi ti si quam venistis ad oram 

120 Spe, quoque hausistis dulcia furta modo. 

Infandum miseris, inquit, meminisse secundi 
Temporis, ut potuit te docuisse Maro. 

125 Si tamen et miserae vis nosse exordia flammae. 
Accipe cum lacrimis tristia verba meis. 

Securis, solis, quo Lancillottus amore 
Deperiit, legere et scire fuit volupe. 

130 Saepius hinc oculos utriusque accendit, et ora 
Pallere alternis pagina blanda jubet. 

Vincimur at penitus, quum dulcia in oscula amantes 
Optatum ad risum legimus irruere. 

135 Tum primum tremulis impressit basia labris 

Hinc mihi perpetuus, sed miser, usque comes. 

0 liber, o scriptor miserandi fomes amoris! 

Haud plura ad solidum legimus inde diem. 

140 Haec dicens, alterque gemens sic concutit ima 
Viscera, ut exanimis sternar ad instar humi. 


Cujus nunc subjicimus specimen , versio Antonii Catel- 
laccii, Professoris Pisani, ultra Infernum (anno 1819 editum*) 


*) Columbus Bati neniis Bibliogr. p. 240, 

non est progressa, neque eorum tulit suffragia, quibus his de 
rebus sententiam dipere competit. 

Coepi ego, mi vates, utinaro nunc hisce duobus 
Colloqui ego possem sic procedentibus una, 

75 Tam celeres vento qui flante, levesque videntur. 

Is mihi: quum nobis magis advenisse propinquos 
Percipies oculis, simul ipse precaberis illos. 

Per, qui ducit eos, quemque experiuntur, amorem, 

Atque illi venient, ad nos vix ventus eosdem 
80 Torquet. Egoque, animae, incipio, quibus anxia cura est. 
Adventate loqui cupidos, nisi quis vetet istud. 

Expansis alis velut immotisque columbae 

Ad dulces veniunt, stimulante cupidine, nidos 
Aera per liquidum, sic illi ex agmine, Dido 
85 Est ubi, nos versus venere per aera fuscum, 

Sollicitavit eos adeo vox illa potenter, 

Qua compellaram, praedulceque nomen amoris. 

0 vivens, cui gratia multa, benignaque mens est. 

Qui per subnigrum nos visens aera pergis, 

90 Sanguine qui misere effuso maculavimus orbem; 

Rex si universi nobis foret ille secundus, 

* Nostra adbiberemus vota, ut tu pace fruaris, 

Quem tangit pietas nostrorum tanta malorum. 

Quaecumque exaudire tibi placeatve, loquive 
95 Nos sumus auscultare parati, aut dicere vobis, 

Dum, solet ut cessare, silet modo in aere ventus. 

Terra jacet, qu4 vitales ego prodii in auras 

Ad mare, ubi Eridanus properans reperire quietem 
Descendit, fluvii comitesque sequuntur euntem. 

100 Coepit amor, qui succendit cito mitia corda, 

Hunc pulchra illectum forma, quae barbare adempta 
Est mihi; quoque modo sit adempta, perhorreo vel nunc. 

Me quoque, qui quemvis bene amatum reddit amantem, 

Cepit amor desideriis tam fortibus hujus, 

105 Qui, velut ipse vides, vel adhuc me linquere nescit; 

Idem amor ad mortem nos ipsam duxit utrosque. 

Poena Caina manet, vitae qui lumen ademptae 
Extinxit nobis. — Dederunt hi talia dicta. 

Vix umbras sensi infensas has mente animoque, 

110 Demisi vultum, et tam longo tempore pressi, 

Ut vates mihi dixerit: ecquid mente volutas? 
Quumque ego respondi: oh miserum, tum dicere coepi, 
Me! quam praedulces sensus et quanta cupido 
Ad letum hos ambos misere perduxit acerbum! 

115 Deinde ad eos me converti, et sum talia fatus, 

Incipiens: Francisca tibi, quod fata dederunt 
Martyrium, me animo tristem facit esse, piumque 
Ut lacrymem: at memora qui, dulci aetate calorum 
Est ab amore datum vobis, potuistis ut ambo 
120 Concipere, et dubios animi cognoscere sensus. 

Dixit et illa mihi: dolor haud crudelior ullus, 

Quam felix misera in re mente revolvere tempus; 
Idque tuus putat et Doctor, qui talia novit. 

Quod si animo sedit noscendi tanta cupido 
125 Principium nostri, et .primum quasi fomitem amoris, 
Id faciam, quod qui lacrymat, dum verba profatur. 
Historiam Lancellotti solaminis ergo 

Forte legebamus, fuit ille ut captus amore, 

Ambo ullo sine teste, et suspicione sine ulla. 

130 Lectio saepe oculos per mutua compulit illa 
Nostros, et tinxit vultus pallente colore; 

Temporis at momentum unum nos vicit utrasque. 

At simul optatum risum perlegimus esse 

A .tanto exceptum per suavia basia amanti, 

135 Iste, a quo non sit sors ut me dividat ulla, 

Osculum in ore mihi impressit cupidusque, tremensque. 
Vere leno fuit liber, et qui scripsit eundem: 

Illo lecta die nulla altera pagina nobis. 

Haec dum dicta dabat Franciscae spiritus alter, 

140 Alter lugebat Pauli, ut pietate benigna 

Deficerem, ferme velut ac si mortuus essem. 

Et cecidi, extinctum solet ut procumbere corpus. 

Novissimum obtineat locum eadem narratio, quam cum 
aliis quibusdam Divinae Comoediae particulis Latinitate donavit 
doctissimus Franciscus Testa *): 

70 Ut comitem audivi matresque Virosque docentem 
Antiquum genus et dicentem nomina, vicit 
Me pietas miserans externaturaque reliquit 
Paene animus. Tum ego: fert, vates, mihi corde cupido 
Compellare duos, qui unaque levesque videntur 
75 Usque adeo instantis compelli flamine venti. 

Hoc, inquit, propius quum aderunt. Tunc tute rogato 
Coram adstent, illum per, quo ducuntur, amorem: 

Advenient. Ad nos ergo quum ventus euntes 
Flexit agens, ego talem emisi pectore vocem: 

80 0 animae, exercet crucians quas anxia poena, 

Si fari haud vetitum vobis, huc vertite gressus! 

Quales, quos revocat natorum cura, columbae 
Ad nidum pandis dulcem immotisque feruntur 
Alis, sponte cito Gndentes aera lapsu; 

85 Tales extemplo digressi ex agmine, Dido 
It quocum regina, malas properata per auras 
Ambo nos juxta ponunt vestigia. Tantum 
Clamores blandi potuere et amantia dicta! 

0 animans comis, qui invisis mente benigna 
Per loca subrubra horrendum nigrantia luce 
90 Nos, fuso superas qui sanguine tinximus oras : 

Si nobis facilis magni Rex orbis adesset, 

Laeta precaremur tibi, nostro quippe dolori 
Ipse dolens tantorum animo miserere malorum.» 

95 Quae dici, audirive velis, dicemus et iisdem 
Rursum aures dabimus dictis, fera murmura venti 
Dura sileant ut nunc. Urbs, in qua hausi aetheris almi 
Auras primum ego nata, sedet, promptus in aequor 
Qua sese Eridanus volvit fluviosque sequaces, 

100 Una ut cesset. -Amor tenero qui in corde repente 
Insinuans haeret, hunc forma coepit honesta, 

Quae mihi rapta nece est; et adhuc dolor illius ingens 

*) Columbus Catinensis I. c. p. 245. 

Me necis urit Amor qui amatum cogit amare 
Haud ulli parcens, hujus me ardore subegit 
105 Tam placito, ut neque, quod cernis, tellure sub ima 
Me nunc linquat. Amor nos funus adegit ad unum; 
Crufleli Caina manet qui morte peremit. 

Haec ego quum audivi commotus dicere, Tuitum 
110 Demisi, et tacito despexi lumine terram: 

Dum mihi sic vates: Tecum quid mente volutas? 

Cui quum respondi, tum incoepi talibus: eheu! 

Quot dulces miseros curae, quot vota dolores 
Mersere in tantos! Me, sic effatus, ad illos 
115 Denique ego converti, et his sum vocibus orsus: 
Vestrarum, o Francisca, gravis labor aerumnarum 
Tangit me, et cogit tristes effundere fletus. 

Dulcia sed quum aderant praesto suspiria quondam, 
Dic, vobis qua indulsit amor ratione* modoque, 

120 Alter ut alterius dubios cognosceret ignes? 

Nil est tam grave, quam sortis meminisse beatae 
In rebus miseris, ait illa. Tuo bene Vati 
Notum hoc. • Sed nostrum a primo si discere amorem 
125 Tantum sollicito studium est, dicamque, gemamque. 
Forte legebamus jucunda per otia casus 
Lancellotti, utque is fuerit devinctus amore. 

Una nos soli, et securi, in nosque vicissim 
130 Adspectus iterare crebro et pallescere charta 
Impulit illa ambos. Sed temporis unus utrosque 
Articulus vicit subiti. Quum legimus illic, 

Tantus amans cupidum os ut tandem junxerit ori 
135 Ridenti dulce; hic, quem nulla a me abstrahet hora, 
Pressa meis hic usque tremens tulit oscula labris. 

Et liber et scriptor libri Galeottus. Ibidem 
Illa luce ultra non legimus. Una locuta 
140 His dum anima est dictis, flebat sic altera, ut ipse 
Deficerem tenero, tamquam moriturus .amore. 

Et cecidi, exanimata cadunt quo corpora casu. 

Ito* complurium saeculorum conatus inter se conferens, 
lcdm\ ipso intelliges, Piazzae conversionem non infelicibus au- 
utraimpie consectatam esse laudem , tam fidei quam casti 
termonis, noc a superioribus saeculis nostro palmam praere- 
ptam osso judicabis. 

No voro siue quodam corollario te dimittamus, tres addimus 
vetsiouos, observatione tua, ni fallimur, non indignas: Hispanicam 
dmtsquo Francogallicas. Illius editio vetus, inter rarissimos 
libros a bibliographis merito relata, nuper ad nos pervenit of- 
ilciis Fidelis Putsch (Biretl), honestissimi bibliopolae Augustani. 
Cujus titulus et epilogus, quum vel a Columbo Batinensi*), 
viro accuratissimo, minus recte exhibeantur, utrumque subjicere 
non abs re esse putamus: 

Con preuilegio real: 
q no fe imprima por 
ocho anos, y efta taf- 
fado en ocho reales**). 

La traducto, dei dante 
de lengua tofeana en verto calte 
llano: por el Reueredo don po 
fernadez de villegas arcediano 
de burgos: y por el comentado 
allende dios otros glofadores 
por madado dia muy excelente 
fenora dona Juana de atagon 
duquefa de frias y Condeffa de 
haro fija dl muy poderofo Rey . ‘ 
don fernado de caftilla y de ara 
gon. llamado el catholico Con 
otros dos tratados. vno q fe di 
ze querella de la fe. y olro averfi 
on dei inudo y cfluerfto a dios. 


*) Bibliogr. I, 278. 79. 

**) Hactenas literis nigris. Reliqua rubro colore impressa sunt 

In calce vero haec leguntur: 

Imprimiofe efta muy prouechofa y notable obra 
en la muy noble y mas leal cibdad de Burgos 
por Fadrique aleman de Bafilea acabofe Lunes 
a dos dias de Abril dei ano de nueftra redempciff 
de mill y quinientos y quinze anos. 


Comien^o a dezir al poeta de grado 
querria yo fablar alos dos de confuno 

75 que entrambos ligeros fe vienen en tuo 
lancados dei ayre feruiente turbado 
aguarda pues dixo quando ayan llegado 
afer nos propincos yeftonces los ruega 
por fu grande amor que en vno los llega 
Ieras fatiffecho como has defeado 

80 Y como dei viento a nos fon traydos 
o animas dixe maguer que cajifadas 
venis por el ayre noturno afanadas 
fy al nolo vieda preftad nos oydns 
y como palomas que van alos nidps 
canfadas con gana de ally repofar 
Uegaron fe anfi fazia el nueftro logar 
dexando fufpenfos fus grandes gemidos 

85 Afy fe firmaron al ayre malino 

tan prefto que ouieron mi voz entendido 
dexando la gente con quien yba dido 
por junto a nos otros turbada y fin tino 
o animal dulce diziendo y venino 
que vas vifitando efte figlo peruerfo 
fy el rey nos oyefe dei grande vniuerfo 
tu paz defeamos y fano camino 

Pues heres mouido de tal piedad 
de nueftra miferia queriendo faber 

95 nos preftos eftamos ate refponder 
en tanto que efpera la grand tempeftad 

confangre* tenimos la nueilra maldad 
nafci yo en la tierra que efla ala marina 
do el po: fe deriba juntando fe ayna 
con otros fequaces que han fu amiftad 

100 Amor que fe aprende al gentil coracon 
a efte prendio de mi bella perfona 
amor que al amado de amar no perdona 
105 ami traxo prefa ala mifma prefion 
amor nos conduxo ayna mefma pafion 
en vno juntados y atados tan fuerte 
donde ambos en vno pafamos tal rauerte 
quel modo me ofende de fu relacion 

110 Baxe la mi cara confufa abatida 
por tales perfonas de ver tan ofenfas 
fafta que dixo el poeta que pienfas 
aca es do fe efcota la negra comida 
o quanto yo dixe mi alma afligida 
mi efprito turbado fe flente y tan lallo 
quan dulces defeos truxeron el paffo 
donde eftos amantes perdieron la vida 

lloluiendo conellos defpues a fablar 
115 le dixe francifca tu grande tormento 
por flempre fara mi veuir defcontento 
Ia trifte manzilla me fuerga allorar 
mas dime 11 puedes el tiempo y logar 
y como otorgafte el ylicito amor 
dudofos defeos dei tal amador 
porque ta buen fefo pudieron cegar 

120 Ninguno fer puede mas graue dolor 

me dixo al que es puefto en eftrema lazeria 
que eftonce acordarfe en aquella miferia 
dei tiempo felice en que eftubo mejor 
Y fi los principios dei mifero amor 
125 tu quieres faber y de tal deftientura 
llorando y contando oyras la triftura 
que alia padelcimos y aca es lo peor 

Entrambos eftando en logar apartado 
de aquel laniaro te leyendo fu hiftoria 
el fuego de amor avn en nueftra memoria 
por actos extrinfecos no demoftrado 
130 materia nos dio el lafciuo tratado 
de aquellos amantes abiendo leydo 
fufpenfos los ojos cegado el fentido 
435 befo la mi boea tremiendo y turbado 

Anfy galeolo les fue medianero 
fegnnd que a nos olros el libro tan vano 
en cuya lectura es trabajo liuiano 
fyn buena doctrina al veuir verdadero 
mientra ella dezia el Tu companero 
140 contino lloraba con tanto gemido 
que fu compafion amato mi fentido 
y a lierra me lanea el dolor laftimero. 


Rationem, quam in vertendo immortali carmine adhibuit, 
ipse Villegas apte exponit in fine prooemii, quod maximam 
partem a L an di no mutuatus est: Deue fe nolar que el Dante 
ferive fu obra en verfo que comunmente tiene onze o doze 
fylabas, conforme al trobar caftellano de arte mayor .... y 
por que aquella numera es tan conforme al verfo fuyo y tan 
bien porque es mas graue y de mayor refonancia como con- 
venio a tan grave auctor, yo fize efta traflacion en aquella 
forma de trobar que propriamente es verfo heroyco .... An fi 
mefmo es de faber que Dante eferive copias de tercetos .... 
correfpbndiente el tercero pie al primero, y defpues el primero 
dei terceto figuiente al fegundo, de manera que aquellos quatro 
farian una media copia de arte mayor, que como es de ocho 
pies viniera anfi jufto al tolle ; pero como eferive de tres en tres , 
en dos tercetos faltan dos pies para una copia dei arte mayor 
ya dicka : yo prove a los fazer anfi en tercetos, la qual manera 
no es en nueftro ufo. Y parefeia me una cofa tan defdonada 

que Io de xe ; qucdo el defeto ya dicho de fallar en coda tercelo 
un pie para la inedia copia, y dos pies en cada una enlera, 
epos yo acorde de los fuplir dcfta manera : que algunas vezes 
oeurricndo de mio algund buen pie, que mas aclare fu tepo, 
o ronfmnc fu fentencia, pongo le, y aya paciencia el Dante, que 
en fu broeado fe ponga algund remiendo de fayal que mas le 
faga luiir otras vezes fuplo aquellos pies delo que alguno 
de fus glofadorcs dize, y otras tan bien y las mas, quando buena- 
inenle fe pucde fazcr, tomo el primero y fcgundo pie dei ter- 
reto figuicnlc, y anfi fe fazen fus dos, y ala veze tres terce- 
tos una copia de ocho pies. Note fe tan, bien, que el que 
trepada, de otro anda tras el confueltas, y no pucde yr como 
ni quanto quiere, y anfi van algunas vezes pies algunos force- 
jados, que no fe pudo, o no fe fupo mejor facer .... Anfi 
inefmo fe deve nolar que trcfladarfe una lengua en otra, no 

folantente en verfo, pero ni en oracion foluta es impofible 

trcfladarfe por las mifmas palabras, que no fuefe la mas de- 
fabrida cofa dei mundo; porque en una lengua liene una cofa 
gracia, y dicho en otra por aqucllas palabras, feria muy frio. 
Por endo a qui en todo quanto delas mefmas palabras fe puede 
ufar, fe faze; pero en muchas partes fe toma el fentido y 
inlencion mas que no las palabras mefmas; alguna vcz fuera 
dei tefto fe pone alguna reprehenfion , o confejo de mio, con 
licenda dei Dante como dicho es. 


Gallicae, quas nunc subnectimus, versiones ineditae haben- 
tur in codicibus Bibliothecarum Caesareae Vindobonensis et 
Universitatis Taurinensis. Utramque saeculi XVI. ineuntis esse 
partum vix dubitamus. Utriusque exemplum summae clarissimi 
Mugnae debemus benevolentiae. Ecce enim historiam Fran- 
ciscae Ariminensis, qualem non minore diligentia quam libera- 

litate ex codice Hobendorfiano Vindobonensi No. 43, 10201*) 
ipse exscripsit vir humanissimus: 

70 Aprez que ieu entendu les histoires 
Des cavaliers, et des dames notoires 
Pitie me prit, et presque mescartay: 

Puis au poete ainsy ie marrestay: 

Je parlerois volontiers a ce couple 
75 Qui a ce vent saccoumode si souple. 

Tu les priras.mais quils soient aprocbez 
Par cest amour qui les tient attachez. 

Si tost qua nous le vent les heut poussees, 

80 1’baussay ma voix: 0 ames travaillees 
Parlez a moy sil ne vous est dedit. 

Coume Ton voit fermes pousser au nit 
Les doux pigeons emportez sur les aelles: 

Des chauds desirs de leurs flames iumelles: 

85 Alors ainsy de la bande sortis 

Vindrent vers nous ces asfligez espris: 

Si forte fut ma priere amoureuse. 

Douce personne, et vers nous gratieuse, 

Qui va ainsy par l’aer pers visitant 
90 Nous, qui baignons te monde en nostre sang: 

A dieu nos crys siis avoient efficace, 

Nous pririons quii le donnast sa grace, 

Puis que tu as de nostre mal pitie: 

Or que le vent est un peu arreste^ 

95 Nous parlerons, et te pourrons aprendre 
Ce que tu veux de nos discours entendre. 

Sur la marine* ou le grand Po descent 
Pour avoir paix avecques son suivant, 

La terre sied, ou je pris ma naiscence: 

100 Amour, qui vers un gentil cueur sadvance 
Prit volonliers a ce rare subiet 
Quon me ravit par un moien abiet: 

Luy qui daimer aux aimez ne pardonne 
Si fori me prit de sa belle personne, 

*) Colomb de Dalines Bibliogr. Dant 1, 248., qoi tamen ia eo fallitur, quod 
codicem Hohendorflan um a Vindobonensi distinguendum esae putet 

105 Coume tu voys quii ne me quitte encor, 

En fin amour nous conduit a la mor; 

Caine attend qui nous osta la vie: 

Pareil propos parvint a nostre ouie. 

Quand ientendiz ce esprits ofTensez 
110 Je clos les yeux, et lcs tins tant bessez, 

Que le poete enquiert de ma pensee: 

Je respons lors quelle estoit ocupee 
Aux beaux desirs, et aux pensers plaisans 
Qui ont k mort tire ces chers amans. 

115 Puis me tournant vers eux, ainsy coumance: 

Ton. doux martir ma Francoyse madvance 
A larmoier dennuy, et charite: 

Mais a louvrir de si belle amitie 
A quoy coument amour donna il prise 
120 Pour adviser sa douteuse entreprise. 

Lors elle a moy, la plus grande douleur 
Est de penser alors de son malheur 
Au temps heureux: tu le scais bien grand Maistre. 
Mais si tu as tant desir de cognoistre 
125 De nos amours, le premier fondemant 

Tu moiras coume un qui parle en pieurant. 

Nous lisions quelque jour par delice 
De Lancelot qui heut lamour propice, 

Nous estions seuls, et sans aucun soubscon: 

130 Par plusieurs fois loeil de nostre lecon 
Fut retir6 qui pallit mon visage. 

Mais un seul point tira le premier gage. 

Quand nous lisons le sousris doucereux 
Quelle donna au baiser amoureux, 

135 Cestuy de moy qui jainais ne sapsente 
Me baise alors dune bouche tremblente. 

Galeot fut le livre, et lescrivant, 

Pour ce jour la ne leusmes plus avant. 

Pendant que lun de ces espris divise, 

140 Lautre pleuroit tant, que mon ame esprise 
De douleur presque arrive au dernier sort 
Et ie tumbay coume un corps desia mort. 

Alteram Francogallicam versionem, intercedente clarissimo 
Mugna, ex eodice Taurinensi*) propria manu exscripsit Ca- 
roliisBaudi de Vesme, vir celeberrimus, qui quantum con- 
tulerit ad elucidandam historiam, quantum ad explendos emen- 
dandosque libros juris civilis, harum rerum peritus nemo est 
qui nesciat. 

Je comencay alors: poete volontiers 

Parleroye a ceulx deux qui ensemble seu vont 
75 Et semblent estre au vent tant victes et legiers. 

II me dit: quant verras que plus pres nous seront, 

Par lamour qui les maine il fault que lon les prie 
Venir deca vers nous, et ie croy quilz viendront. 

Si tost comme le vent vers nous les guide et plie, 

80 Je moeuz la voix disant: o ames tourmentees 
Venez a nous parier, si aultruy ne lenve. 

Comme columbes vont du desir reclamees 

Volland aleur doulx nid de ferme et grand courage, 

Ainsi les viz par laer dardant desir portees 
85 Saillir hofs de la trouppe ou dido de cartage 

Royne estoit, en venant a nous. par laer maligne. 

Lors daffectueulx cry dit lune en son langaige: 

O creature tant gracieuse et benigne, 

Qui voullant laer perdu visiter, viens deuers 
90 Nous qui lemonde auons taint de couleur sanguine. 

Si nous feussions amys du roy de luniuers 

Pour ta paix le pririons cognoissant quii te prise) 

Et que as pitie de veoit**) notre mal tant peruers. 

Doyr et de parier a nous maiz quii te plaise, 

95 Volontiers ‘parlerons et orrons voz propos 

Ce pendant que***) vent, si comme il fautf), se taise. 

La terre ou ie nacqui a son siege et repos 

*) CXXII. I. V. 33. Cf. P a sin i Codices Mss. bibliolb. reg. Taurin. Athenaei p. 491. 
MaTTe i in Epbemeridib. literator. VI, 474. et in Opusculis ecclesiast. II, 1 sqq. Pelli 
memorie per la vita di Dante. Ed. II. p. 175. Colomb dc Da lines I. c. p. 247, 48. 

**) Lege: veoir. 

***) Inserendum videtur, le. 

■f*) Repone: fait. 

* 

Snr la fine mer la ou lepan*) descend 
Pour avokr paix avec ses suiuans et suppor 
100 Amour, qui au gcntil courage tost sapprent, 

Print ung iour cestui cy de la belle personne 
Quon me ousta, et la guise encores men offent. 

Amour, qui a nully ayme aimer pardonne, 

Lors me prit de cestuy plaisir tant et si fort 
105 Quainsi comme tu voys encor ne mabandonne. 

Amour nous a conduys ensemble a vne mort. 

Chayne attent celuy par qui fut auancee. 

Ces motz deulx furent diz, dont ie fayz le rapport. 

De puis lors quenlendu ieuz celle ame offensee, 

110 Je cliney le mien viz et en tant le tins bas 
Que virgille me dit quesse quas a penser. 

Quant ie luy respondi ie commencay; Helas, 

Combien de doulx suppris et quants desir conduire 
Ont faict ces deux amans a si doloreux pasl 
115 Puis a eulx me tourney, et me prins lors a dire: 
Francoyse, larraoyer me font tes desplaisirs 
Et triste et piteux suis de veoir ton gref martyre. 

Dy moy quant preipier fut le temps de doulx soupirs 
A quoy et comme amour octroya qne cognoistre 
120 Puissiez dentre voz deux les doubtables desirs? 

Et elle a moy: nesung plus grant douleur peult e^re 
Que le temps bienheureux recorder en misere, 

Et cela tresbien scait le tien docteur et maislre; 

Mais si **) notre amour la racine premiere 
125 Tu desires scauoir, hors la narration 

Ten feray. Et plorant me dit en tel maniere : 

Vng Jour pour passe temps et delectacien 

Lisions de Lancelot comme amour vint lestraindre; 
Seuls estions sans avoir de rien suspition. 

130 Par maintes foys les yeulx de lun a lautre empaindre 
Celle lecture fit et pallir nos deux viz, 

Maiz vng seul point causa notre amour a lors joindre, 


*) Corrige: le Po. At ne sic quidem versas integritati suae restitutus videtur, 
ortasse legendum: Sur la fin de la mer. 

**) Desideratur in codice: de. 

Qoant nous vimmes a lire vng tant desire riz 

Estre baise dun tel grand et noble amoureux, 

136 Cestui qui ne sera iamaiz de moy diviz 
La bouche me baisa tout tremblant paoureux. 

Gaieot en fut cause et cil qui lescripuit; 

Ce iour ne leusmes plus au liure avantureux. 

Pendent que vng des espritz ce narre poursuiuit, 

140 Laultre plouroit moult fort, dont pitie ien prins telle 
Que ie mesuanouy tellement quon me vit 
Cheoir piat comme vng corps mort, quon meet dans la berell 


Sed liaec quidem hactenus. Unum, quod superest, lector, 
ut ratio tibi demonstretur, qua in postumo Puzzae opere, cui 
ultimam auctoris manum invidit mors, typis mandando actum 
sit, illud, quasi extra provinciam a me susceptam positum, hu- 
manissimo bibliopolae exponendum relinquo , cujus sumtibus 
immortale Alligherii carmen Romana toga amictum jam in pu- 
blicum procedere vides. Yale igitur studiisque nostris fa- 
vere perge. 

Ser. Halis Hagdeburgicis d. XVI. Januarii MDCCCXLVIII. 


CAROLUS WITTE. 

Ctuod jam supcrest, ratio quaedam paulo accuratior no- 
bis reddenda videtur, quae qualisque sit interpretatio Latina 
Piazzae. Id necessario requiritur, partim ut lector, qua judicium 
suum exerceat, regulam habeat certam ac definitam, partim ne 
quis, quid ipsi, munere operis illius typis describendi et divul- 
gandi suscepto, praestiterimus praestandaque putaverimus, du- 
bius haereat. 

Prae caeteris id probe tenendum atque expendendum esse 
censemus, divinum Dantis Alligherii carmen ab initio usque 
ad finem peragrare mundos et supernos et infernos, quorum 
Romani nullum jam invenerant Columbum, et divertere in regio- 
nibus, quarum neque oram neque extremitatem radio perticaque 
ullus genti Romanae jam descripserat Archimedes. Quapropter 
Piazza Divinam Comoediam in linguam veteris Latii trausferendo 
et versibus heroicis Virgilianis conscribendo non solum ardui, 
verum etiam paene novi quid fecisse et in arenam Romae anti- 
quae plane non cognitam descendisse omnino judicandus est. 

Aliud profecto est, lectores vel auditores secum abripere iu 
omnipotentis Olympi domum et introducere in Coelicolarum, quos 
Graeci et Romani colebaut, coetum, quam expandere oculis 
animisque Empyrei Paradisique Christiani mysteria, qualia libri 
non siue afflatu divino scripti perhibent, et perlustrare ingentes 
Angelorum, Prophetarum, Apostolorum, Martyrum, Sanctorum 
et Reatorum ordiues. Quis infitiari potest, multo facilius ex- 

peditiusque esse deducere in Orcum el recensere Tanlalos Si- 
syphosque, quam delineare loca inferna coelo Christianorum op- 
posita, et enumerare cruciatus tormentaque eorum, qui ob vitae 
morumque perversitatem morte aeterna damnati habentur? Quis 
non mavult cum Graecis vel Latinis describere Jovem tonantem, 
quam significare arte sua Numen illud Veleris Novique Testa- 
menti a^rpcov, citdtov , unum et trinum? Contra quis non 
ludibundus ex tenebris protrahet Ditem et in luce constituet 
Cerberum, cum dubitet, quin satis recte adumbret Satanam, 
criminatorem illum invidentem operibus Dei, et salis scite dicat 
spirituum malorum formas et ingenia? Quanto minor habetur, 
ut hoc addamus, viri docti contentio relegendi mylhologiae com- 
menta et exponendi de Stoicorum, Epicureorum caeterisque 
scholis philosophicis, quam expromendi theologiae Christianae 
dogmata el eruendi ex interioribus latebris recessibusque phi- 
losophiam, quam vocant, Scholasticam? Quid mulla? aliud deni- 
que est stylo Romano exarare indolem saeculi cujuspiam ante 
Christum natum peracti, quam tractare materiam, magno tempo- 
ris intervallo ab aurea Latinitatis aetate remotam, atque eam venis 
medullisque civitatis Christianae desumptam. Quantum in rebus, 
tantum in rerum formis mente conceptis sive in ideis inest 
discriminis, atque summam in utrisque mutationem et conver- 
sionem necessario linguam aliquantum sequi, non est quod plu- 
ribus demonstrari oporteat*). 

Quae cum ita sint, alium viri docti deprehendent Virgi- 


*) Cajas quidem rei testem se nobis offerre videtur ipse Dantes, qui interpretante 
Piazza (Parad. XXVI, 119 seqq.) Adamum introducit ita loqucnlem: 

Natura dat ipsa loquelam, 

Quae sit cunque, homini; vestris vos viribus uti 
Pro lubitu sinit. Ante Orco quam illaberer atro, 

El inter vestros nomen sibi summas habebat 

Tunc Amor, unde fluunt, quae me isthic gaudia cingunt. 

Deinde Eli est dictus, quod vestrum haud dedecet usum, 

Consimilem in ramo frondi: dum lapsa putrescit, 

Altera succedit. 

lium, Dantis Alligherii ducem comitemque, atque illum, qtsi 
quondam cecinit pascua rura , duces, et ad eundem poetam m 
novis, quas agit, partibus intelligendum aliis atque sntea admini- 
culis nti debebunt. Verum ne qnis forte deterreatur, quo mi- 
nus hujus Virgilii Dantei sequatur vestigia, summopere cavit inter- 
pres noster Piazza. Is enim vir, studiis humanitatis ac lite- 
rarom elegantium perpolitus, nihil omnino praetermisit , ' quod 
interpretationi Latinae suae virtutem dignitatemque vindicaret, 
qna ad optimorum carminum auctoritatem accedere videretur. "Su- 
peravit sane illud Propertianum in magnis voluisse sat est, neque, at 
Horatii verbis Utamur, onus suscepit, quod hmueri ferre recusarent 
Ne vero quis illis, quae supra de indole Divinae Comoe- 
diae aliud agentes diximus, in errorem aliquem inducatur, neu 
existimet, Dantem ipsum, quamvis tantus tamque praecla- 
rus poeta sit , tanquam fide bp9-odo^orAr{i et Scholasticis 
argutiis subtilitatibusque initiatum atque imbutum, a nostrorum 
temporum moribus omnique nostra philosophandi et sentiendi 
ratione ullo modo abhorrere , neque quidquam cum caeteris 
nostrarum scholarum studiis et consiliis adt cum vero aevi, quo 
nos cum maxime vivimus, ingenio habere conjuncti cognatique, 
exempla aliqua luculentiora, et ea quidem ex ipsa theologia 
Dantea delibata, hic loci proponamus et simul, quanti sit pretii 
interpretatio Piazzae, quasi praelibandi caussa, speciminibus 
quam brevissimis doceamus et firmemus. 

Liceat igitur hanc in rem ex Piazzae versione repetere 
insignem illum Paradisi (XIX, 65 seqq.) locum, qui in ipsa 
pietate Christiana divinum quendam et verae humanitatis et ve- 
rae philosophiae odorem spirat et luce libertatis dulcissimae 
animos omnium recreat: 

— — Quidam Gangetide in ora 

Nascitur, atque illic nemo est, qui nomine Christum 

Compellet, neque qui doceat scribatque legatque; 

At recti huic mores, at nescia fallere vita, 

Omnia facta pie, semper casta, aequa voluntas, 

Quoad ratio humanae potuit pertingere mentis, 

Non facti aut verbi maculavit crimine vitam: 

Occidit, haud sacri ablutus baptismatis unda, 

Absque fide; beu! ubi justitia est, quae damnet eundem? 

Aut ubi culpa hujus, si nescit credere Christo? 

Ecquis es, in cathedra qui vis considere judex, 

Ul rem discutias positam ultra millia centum, 

Vix aptus metiri oculo spatium upius ulnae? — 

Quocum loco praeter sexcentos alios sententiis dicteriis* 
que longe praestantissimos conferri meretur alter Parad. XXIX, 
100 seqq. Ibi poeta eos, qui ipsius tempore in ecclesia calbolica 
munere Apostolorum se fungi gloriabantur, ira quadam pia at- 
que justa commotus inimicissimo dente carpit in eorumque per- 
versam vel potius nefariam res divinas tractandi et populum 
Christianum turpissimis ignorantiae superstitionisque sordibus 
consulto et de industria obtegendi rationem vehementissime 
invehitur. Legimus enim 1. c.: 

Non dixit Christus primis, quos foedere junxit: 

Ite et per totam nugas diffundite terram! 

At dedit his verax fundamen; et illud in ore 
Unum ejus sonuit, de quo sibi scutaque et hastas 
Hi fecere sibi, luctati, accendere puram 
Lucem Evangelii. Nostri scurrilia, lusus 
Verborum, male salsa crepant; et dummodo abundent 
Risus, inflatur (sola haec est cura) cucullus. 

Ast in fasciola talis cubat ales, ut, ipsum 
Si vulgus videat, gauderes cernere, qualem 

• Eispectet veniam, cujus fiducia crevit. 

Ob quam stultitiae tantum grassatur in orbe, 

Ut sine teste ullo cupiant quodcunque pacisci 
Promissum. Atque ideo porcum pinguescere sancti 
Vidimus Antoni, atque alios hoc de grege, porcis 
Pejores, solitos non cusos pendere nummos. 

Verum enimvero cum non id agamus, ut Dantem non 
suis modo, quos maximae temporum injuriae vexabant, aequa- 

libus scripsisse, verum nobismet etiam posteris, quos tantae 
rerum tam civilium quam sacrarum turbae procellaeque exagi- 
tant, versus suos divinitus composuisse, uberius demonstre- 
mus, rivi jam claudendi sunt. Nae, perquam libenter longius 
progrederemur et in alium atque antea campum descendere- 
mus, ubi praesens quaedam ad vitam communem Divinae Co- 
moediae utilitas conspicua est, statusque societatis humanae ci- 
vilis, qui dicitur, multiplici modo ita illustratur et expenditur, 
ut propemodum nostri ipsius temporis conditiones repraesen- 
tatae videantur. Quapropter, quod vehementer nobis cupimus 
licere, id solum instar exempli addamus, divinum poetam 
nostrum (Parad. XIII, 97 seq.): 

1 reges designasse per orbem 

Tam multos, virtus regum quam rara bonorum est, 

et dolere hominum, praesertim ditiorum et potentiorum, ava- 
ritiam et plebem tenuem pauperemque ad incitas redigendi stu- 
dium (Purg. XIV, 80 seqq.) : 

0 soboles humana, quid omnes 

Intendis curas, inhians, quae jura vetandi 
Poscunt, et quemvis consortem a finibus arcent! 

et moerere miseriam pauperum et egenorum, qui jam clan- 
destino quodam bello confici videantur (Parad. XVIII, 115 seqq.) : 

Mos fuerat quondam gladiis bellare cruentis. 

Nostri bella gerunt rapiendo hinc inde dolosi 
Panem, quem nulli patris pia dextera claudit. 

Ut denique redeamus, unde digressi sumus, atque, d& pro- 
fanis ad sacra reversi, in extrema parte et conclusione consilii 
nostri non proferamus nisi dignissima divino poemate ac quasi 
coronam iis, quae excerpsimus, imponamus, audire libeat ali- 
quam symboli cujusdam aposlolici particulam (Parad. XXIV, 
118 seqq.): 

Mihi creditur unicus, unus 

Acternusque Deus, qui totum haud motus Olympum 

Ipse movet desiderio flammante et amore. 

Neo solum fecere fidem, subjecta fideli 

Quae mihi sunt oculo, vel quae scrutata profundum 

Mens humana refert, sed veri lucidus imber, 

Qui pluit hinc large, Mose fundente Prophetisque 
Et Psalmis, Evangelio turbaque probante 
Yestrorum (nam vos illum scripsistis ob ignem, 

Qui vos inseruit Divis), certusque fateri 
Sum tres personas aeternas, esseque eorum 
Sic unum trinumque, ut et es patiatur, et estis 
Conjunctim. 

Talis, qualem his exemplis audimus et cognoscimus, in 
tanto poeta est P i a z z a interpres Latinus. Nihilo tamen minus, 
qui est hominum vituperandi pruritus, erunt, qui eum hic illic 
sibi miniis satisfecisse conclament, qui hoc illove versu minus 
numerose sonante minusque apte cadente offendantur, qui 
hanc illamve verborum constructionem nimis obsoletam, inusi- 
tatam, placitisque grammaticorum minus convenientem in judi- 
cium vocent et damnent, qui adeo aliquid barbarismorum, qui 
dicuntur, sapere singula autument Hi si bene circumspexerint 
et paulisper consideraverint, longe difficillimum esse et in 
verbis et in sententiis, quantumcunque fieri potest, poetae recen- 
tioris aevi in linguam Latinam transferendo servare fidem et 
eadem opera emendate eleganlerque loqui; iidem, inquimus, si 
perpenderint et secum reputaverint, ipsos viros doctissimos 
linguaeque Latinae peritissimos , in pangendis potissimum car- 
minibus, fere nunquam satis tutos esse, quin quid in sermonem 
purum atque emendatum peccent, eique inopinantes alieni quid- 
dam et ipsorum linguae patriae proprii immisceant, non solum 
aliquantum de severitate animadversionis suae remittent, sed 
etiam inlelligent, Piazzam perbene probavisse, ad res diversissimas 
traduci posse linguae Latinae ingenium ; quid, quod admirabun- 
tur, Professorem Vicentinum in via ardua et plena periculorum 
tam bene stetisse, tantis difficultatibus impeditum rem suam 
tam fortiter gessisse et gloriosam quandam victoriam reportasse. 

Jam vero neque uberius laudare Piazzae virtutes multipli- 
ces neque copiosius excusare labeculas pauculas nostrum esse 
ducimus. Id solum a nobis cum exspectari, tum postulari pot- 
est, ut cautionem quandam adhibeamus et interponamus, ne quis 
virorum doctorum, cum non undique omnia quam optime tornata, 
perrecta expletaque omnibus numeris et partibus viderit, totum 
opus abjiciat vel, quod justissimus quisque haberet injustissi- 
mum, abjiciendum judicet et suadeat. 

Nos ipsi in libro manu scripto, priusquam typis describeretur, 
perraro aliquid mutare vel emendare ausi sumus, nisi quibus 
locis sine ulla arrogantiae nostrae suspicione et sine ulla aucto- 
ris offensione injuriave fieri potuit, aut ubi ab ipsis Piazzae 
amicis, qui tres quatuorve paginas adnotationibus suis completas 
in usum nostrum transmiserant, ansam corrigendi et addendi 
accepimus *). 

Eo magis autem haec temperandi et abstinendi ratio te- 
nenda et prope religionis loco nobis servanda fuit, quo majore 
diligentia et pietate familiares Piazzae in opere publici juris 
faciendo versatos esse animadvertimus. Placuit iis nimirum 
singulas libri manu scripti schedulas tribus virorum nobiliorum 
nominibus subscriptis signare, in calce carminis id firmandae 
av&evtiag caussa factum esse verbis Italicis docere et, quod plus 
est, testimonio publica auctoritate exhibito et insignibus sigillis- 
que magistratus Vicentini confirmato solemniter pronuntiare, apo- 


*) Inpnmis in eo nobis elaborandum fuit, nt versas nonnulli, haad dubie culpo 
scribarum, aut longiores aut breviores jaslum haberent pedam numerum et omnia re- 
gulis metricae prosodiaeque exacte responderent. 

Addendi fere nulla occasio nobis obvenit, nisi Infern. XXXIII., ubi v. 151 : 

Perchd non siete vot det mondo tpersi? 

exciderat. Nos ita supplevimus: 

Cur hinc justa Dei vos nondum sustulit ira? 

grapbum interpretationis Dirinae Comoediae Latinae manibus no- 
stris traditum accurate et presse respondere autographo auctoris 
ipsius heredibus relicto 4 ). 

Quid, quaesumus, hoc aliud est, nisi plurimis rationibus 
cavere et providere, ut omnia quasi augusta sanctaque habean- 
tur, neve quid integritatis nativae cotorisque ingeniti depereat? 
Non ii sumus, qui ejusmodi pietatem negligendam putemus. . 

Cum Piazzae nusquam, quo sensu locos quosdam diffici- 
liores acceperit acceptosque voluerit, commentario commentario- 
love ostendere, neque usquam versibus suis notas notulasve ad- 
spergere placuerit, duas solas, quibus in toto opere obviam 
facti sumus, adnotatiunculas , ne quid elegantiam paginarum ty- 


*) Ne, quid illi ftoxxa* familiares fecerint vel facienda potaverint, dissimulare vide- 
amur, neve ignorent lectores, exempla cautelarum illarum subjicere placet. In margine 
singularum scbedarom libri mann scripti leguntur haec tria nomina: 

D. Guwanni Rossi. 

B. Giacomo Zanella . 

D. Paolo Mistrorigo. 

in calce libri mann scripti eadem notata videmus, quae exhibet instrumentum juri- 
dicam (ita vocare Jiceet), quod bis verbis conceptum est: 

Viccnza, li 13. tredici Febbrajo 1847 sette. 

Certificano i sottoscrilti che la copia della traduzione in lingua latina 
della Divina Comedia di Dante Alighieri fatta dal decesso Profes- 
sore Abbe Gaetano Piazza, e da essi sottoscrilti firmata foglio per foglio 
in data d*oggi , b pienamenle conforme ali’ autografo di detto Prof. Piazza, 
e ci6 dieiro esatto confronto di essa copia coi medesimo originale, in fede : 

Mm Gievanni Dr« Beill, dei fu Franccsco Professore nel Seminario Vesce- 
vile di Yicenza. 

Mm Giaetme Zaneilm, di Adriano Professore di Filologia nel Seminario Ves- 
covile di Yicenza. 

Paolt Hlitrori|O f di Girolamo Professore di Filologia o di Storia uni- 
versale nell* J. R. Liceo di Yicenza. 

Hauont Lnlri, Testo. 

Cesare DiboU, Testo. 

Yicenza, li 13. tredici Febbrajo 1847 qnarantasette. 

Alia mia presenza, ed a qnella dei testimonj Lnigi Mazzoni, e Cesare Osboli ti 
finnarono di proprio pogno e carattere Ii Sri. Professori Don Giovanni Dr. Rossi dei fn 
Francesco , Don Giacomo Zanella di Adriano , Don Paolo Mistrorigo di Girolamo, tntti 
qui domiciliati, a me ed ai testimonj noti. In fede. 

Clemente Carlo Dr. Barbleri fu Domenico nolajo resid. in Yicenza. 

pis. descriptarum ultro turbaret, nere ipsa auctoris verba oculos 
cujusquam fugerent, huc relegari commodissimum aplissimumque 
putavimus. 

Prior adnotatiuncula habetur Parad. II, v. 16., ubi in an- 
tecedentibus sermo est de Dante in corpus lunae ingresso. 

Ut recipit lucem fluvialis gutta cohaerens, 
et deinde de naturae divinae cum humana conjunctione, quam 
multo majore ( urdenliore ) admiratione habere dignam deceat: 

multo acrius esset 

Ardendum nobis mirarier illius esse, 

Qui sibi conjunxit naturam hominisque Deique. 

Commentatus est Piazza usum infinitivi e s s e bocce modo: 
Esse pro essentia (quam ipsam quidem vocem Latium 
ignorare non ignoro) s. natura. Cfr. Lucret. IV, 99., ubi 
de speculis: 

Esse in imaginibus missis consistere eorum. 

Idem poeta habet meminisse pro memoria 1. IV, v. 769: 
Praeterea meminisse jacet languetque sopore etc. 

Alteram adnotationum, de quibus supra diximils, adscriptam 
vidimus Parad. XVI, 84: 

Et genere antiquo multos opibusque potentes. 

Ibi de praetermissis in vertendo nonnullis nominibus pro- 
priis ita se excusat Piazza: Omisi hic et infra plura nomina 
male in Latino sonantia, ne taedium crearetur peregrina tan- 
quam barbarica fastidientibus. Omissi sunt igitur Soldanieri, 
Ardinghi, Bostichi; paulo infra Sacchelti, Giuochi, 
Sifanti, Barucci, Calfucci, Arrigucci; item non multo 
post Caponsacco, Infangati. Nihil enim impedit, quo 
minus haec omnia absint. 

Caeterum summo cum studio nobis praesto fuerunt operam- 
que cum in plagulis a typothela descriptis, priusquam prelo 
supposita prodirent, corrigendis, tum in omni editione Divi- 

nae Comoediae Latinae ea, qua convenit, accuratione atque 
lautitia et constituenda et adornanda navarunt insignem duo viri 
Lipsienses, in primis eruditi bonarumque litcrarum perilissimi, 
Doclores philosophiae Eduardus Boenecke , privatus Musarum 
cultor, et Robertus Guilielmus Fritzsche, scholae Nicolai tanae 
Adjunctus I., quos, ne cui debitum honorem subtraxisse dici 
possimus, de novo hoc opere optime meritos esse, ingenue 
profitemur. 

Jam cum huc pervenerimus, ut nihil restet nisi vita Piazzae, 
quam scripsit Cl. Witte, ipsique, vicibus editoris quasi secun- 
dariis functi, omnibus officiis nostris satisfecisse videamur, 
hoc unum adjungere liceat, nobis praeter summam oblectationem 
et voluptatem, quam hujus operis cura attulit, non visum iri 
ullum jucundius operae praemium potuisse contingere, quam si 
studia haec plerisque omnibus probata divinae poesi et optimis 
literis fructum aliquem ferre intellexerimus. 


Gnil. Ambros. Barth. 

Ubi Alpes Rhaetiae a Veneto mari plurimum recedunt, situm est 
S chium, locuples et industrium Galliae Transpadanae oppidum. Ibi 
saeculi praeterlapsi anno sexagesimo octavo, ultimo mensis Julii die, 
honestis parentibus natus est Cajetanus dalla Piazza. Primas didicit 
literas institutore Damiano dalla Piazza, docto pariter ac sancto 
sacerdote, cujus disciplina puerulum feliciorum studiorum cupiditate 
incendit. Deinde, divitis cujusdam municipis beneficio adjutus, inter 
Patavini, per totam Europam celeberrimi, Seminarii alumnos receptus, 
ducibus Costa, Chitesottio aliisque clarioribus ejus aevi magistris, 
insignem literis tam Graecis quam Latinis navavit operam. Auxit stu- 
dii ardorem intima cum lectissimis aliquot condiscipulis consuetudo. 
Erant horum ex nqmero Savorinus, Clodianus postea episcopus, do- 
ctissimusque Mei anus, jam Canonicus Patavinus studiique theolo- 
gici in nobili ilia Musarum sede director meritissimus, et Antonius 
Diedus, eques generosus: cum quibus omnibus amicitiae foedus ma- 
ture contractum usque ad cineres sancte servavit Piazza. Hisce prae- 
sidiis in bonis artibus probe erudito Zagurius, venerandus Vicen- 
tinae dioeceseos praesul, literatae antiquitatis studium seminarii episco- 
palis auditores docendi provinciam felici delectu mandavit. Aliquanto 
enim post, jubente ferventissimo soli natalis amore, in patriam rever- 
sum gratus discipulorum animus obsequiumque perenne sunt prose- 
quuti. Latius vero patuerunt inque dies prosperius cesserunt curae, 
quas Schii per longam annorum seriem, solis patriae utilitatibus inser- 
viens, in juventutem instituendam bonisque moribus imbuendam toto 

contolit animo. Tanto enim ardore, tanta dexteritate elegantes literas 
altioresque doctrinas tradidit alumnis, ab omni lucri cupiditate tam se 
exhibuit alienum, ut, quotquot habuerit, auditorum sibi conciliaret amo- 
rem: quorum grata memoria ne bodie quidem excidit insignis ejus in 
docendo evidentia, qua et abstrusiores disputationes ad omnium intel- 
lectum enodabat. Exquisitum ejus in literis judicium eonformavit as- 
sidua lectio scriptorum apud Graecos et Romanos classicorum, in quo- 
rum societatem priscos etiam Italicarum literaPum parentes vocandos 
esse censebat. A reeentiorum auctorum studio semper fuit alienus, 
discipulosque ab eorum illecebris diligentissime prohibuit. 

Interim vero adversi, qui familiam Piazzae afflixerunt, casus novum 
ingratumque curarum domesticarum ei imposuerunt onus, a quo fessum 
animum ut aliquatenus recrearet, arduum opus Pindarica carmina 
Italico metro reddendi jam fere quinquagenarius suscepit susceptumque 
intra duorum lustrorum spatia feliciter absolvit. In Olympicis, quae 
solae hactenus (typis Seminarii Patavini) lucem viderunt , gravitatem 
Piddaricam sublimemque vatis Thebani simplicitatem optime redditam 
esse, Italicosque versus non solum auctoris sententiam fideliter exhi- 
bere, sed et stropharum Graecarum majestatem proxime sequi, harum 
rerum periti unanimi judicaverunt consensu. 

Jam senescens et post propinquorum obitum fere unus ex tota fa- 
milia superstes, reluctante animo patria discessit, Vicentiamque contulit 
larem. Discedentem communi dolore et desiderio prosequuti sunt 
Schiani; Vfcentini novum civem parato primorum optimorumque ho- 
spitio honorificentissime exceperunt. 

Sexagenario major juvenili fervore Dantis divinum carmen in 
Latinos transferre versus molitus est, indefessus perseveravit in operoso 
labore, neque destitit inceptis, nisi operis vitaeque metam iisdem fere 
diebus consequutus. Hoc unum erat solamen incommodae senectutis, 
hi conatus praebebant materiam confabulationibus cum doctis ami- 
cis, in his praecipue versabantur ejus epistolae, si quas dabat. Unum 
quod supererat optatum, absolutum opus usui judicioque omnium com- 
mitti, vivens non impetravit. Quum enim, particula aliqua operis typis 
Seminarii Patavini descripta eique per discipulos congratulandi caussa 
oblata, jam esset in eo, ut spe sua potiretur, gravi morbo oppressus 
consolationibusque fidei Christianae sustentatus anno hujus saeculi qua- 
dragesimo quarto aequo paratoque animo diem obiit supremum. Ut 
vero Divina Comoedia Latine facta (quam Leonardo comiti Tris- 

sino, viro tam generis nobilitate quam eruditione et urbanitate claris- 
simo, sed jam praemortuo, sacram esse voluerat) in vulgus ederetur, cura 
commissa est fidei nepotis. 

Fuit Piazza statura procerus, oculis vegetis acerrimisque , gravis 
omnibusque spectatus, facilis quidem ad conversationem atque facundus, 
sed ad vitam ab hominum commercio remotam proclivior. Propriae 
utilitatis immemor id unum agebat, ut amicis serviret, suaque opera 
alios juvaret. Summa vero integritas viri, rectum judicium et elo- 
quentia ad persuadendum accommodatissima raro passa sunt, ut alienis 
negotiis suam frustra interponeret auctoritatem. Assiduus, quo literas 
dflexit, amor, operosorum, quae composuit, operum praestantia, sanctitas 
evangelica, quam, quum concionari interdum ei contingeret, e sacro 
suggestu auditoribus eloquenter commendabat, illibata vitae simplicitate 
probavit, viventi bonorum omnium conciliaverunt affectum et observan- 
tiam, defuncto memoriam et desiderium. 

Vitae emensus iter medium nostrae in loca sensi 
Luco obscura nigro delapsus; nam via recta 
Exciderat mente. Heu! quam res est dura referre, 

I Qualis erat silva ista, carens cultu, aspera, densa, 

| 5 Admonitu cujus renovat mens icta pavorem. 

I Tam mihi amara venit, paulo ut plus alToret ipse 
Aspectus mortis; verum ut, quae plurima legi 
Optima ibi, enarrem, quae vidi altissima, pangam. 

Dicere nescirem, qualis me huc intulit error, 

10 Tanto ego victus eram somno , quo tempore veram 
J Deserui ipse viam. Sed postquam collis ad ima 
I Veni claudentis vallem, quae corda timore 
Foderat, ad Superos attollens lumina, vidi 
Jam terga istius radiis induta planetae, 

15 Qui pede inoffenso callem docet ire per omnem. 

Sic mihi tunc aliqua formido ex parte quievit. 

In cordis durata lacu, qua hocte tot aegrum 
Curae cxternarunt. Et ceu qui lassus anhelans 
A pelago ad ripam evasit, vada plena pericli 
20 Respicit, horrisonamque oculis obit Amphitriten: 

Sic mea, quae fugiebat adhuc, mens versa retrorsum est. 
Erratum relegens flexum, unde emergere nulli 
Vivo unquam licuit. Postquam prolapsa labore 
Membra instauravi, me per deserta viarum 

1 * 

25 Immisi rursus sic, ut pes firmior esset 

Inferior semper. Tunc paene in limine primo 
Ascensus, panthera levis rapidissima cursu 
Ecce mihi occurrit, maculoso tegmine fulgens. 

Et nunquam ante meos oculos discedere visa est, 

30 Immo meum impediebat iter sic, ut pede verso 
Saepe mihi gressus fuerit mens certa referre. 

Tempus erat, cum mane novo lux dissipat umbras, 
Solque ascendebat stellis circumdatus illis, 

Quas habuit secum, divi cum dextera amoris 
35 Illa effingebat primum pulcherrima rerum; 

Ut spe sat fausta suaderet temporis hora, 

Anni et temperies dulcis, me posse potiri 
Blandam pelle feram. At non sic, ut membra pavore 
Haud mihi contremerent, violenti ubi saeva leonis 
40 Inspecta est facies. Atque hic me tendere contra 
Cervice elata , rabie stimulatus edendi, 

Ut mihi sit visus trepidare atque infremere a£r. 

Et lupa cunctarum mihi visa cupidine rerum 
Ire gravata, suis quamquam vix ossibus haerens, 

45 Quae multas gentes vita jam afflixit amara. 

Tam gravis ista mihi fuerat, tam odiosa timore, 
Quem vidi ex oculis, totoque ex ore micantem, 

Ut spe deciderem potiundi verticis alti. 

Et qualis, qui quaerit opes cumulatque libenter, 

50 Donec tempus adest, quod parta amittere cogit. 

Tota anima infelix et mente et pectore toto 
Fletque doletque simul: talem me bellua fecit 
Irrequieta adversa ruens, jam jamque repulsum 
illuc detrudebat, ubi tacet aetherius Sol. 

55 At dum praecipitem me cdllis ad ima ferebam, 
Occurrit quidam, cui longa silentia vocis, 

Quas habuit quondam, vires fregisse putasses 
Hunc simulae vidi vastae inter devia silvae, 

0 miserere mei, clamavi totus in illo, 

eo Quisquis es, aut corpus mortale, aut corporis umbra. 
Non corpus mortale, fui hoc jam olim, incipit ille, 
Me citra Eridani ripam genuere parentes. 

Ausonidum genus his, quos Mantua protulit ambos. 
Caesare sub Phrygio, sed nondum principe, primas 
05 Editus hausi auras. Romae dein vita peracta est 
Sub miti imperio Augusti, quo tempore falsos 
Mendacesque Deos hominum mens vana colebat. 

Atque illum vates cecini, justissimus unus 
Qui fuit Anchisa natus, qui regna petivit 
70 Itala, ubi Trojae fastum consumpserat ignis. 

At tu cur tantum vis rursus adire laborem? 

Cur animus refugit jucundum scandere montem. 

Qui caput et eaussa est, cur omnia gaudia gliscant? 
Huic ego confessus demissa fronte pudorem; 

75 Tune es Virgilius, tune es fons ille sophiae, 

Unde fluit flumen tantum? 0 mihi gloria vatum, 

0 splendor! Studium mihi longum prosit amorque 
Jfagnus, quo impellente, tuum quaesisse volumen 
Me fateor. Mihi tu es praeceptor, et auctor, et unus, 
80 Unde stylum sumpsi pulchrum, quo est gloria parta. 
Contemplare feram, qua propulsante refugi; 

Hanc contra det opem, Sapiens, tua cognita virtus, 
Nam facit ista mihi, ut venae pulsusque tremiscant. 
Tunc ubi me vidit lacrimantem, haec edidit ille: 

85 Longe diversum tibi oportet carpere callem. 

Si vita incolumi vis saltu emergere ab isto; 

Namque fera immanis, quam contra supplice clamas 
Voce, obsidit iter, nec fert erumpere quemquam, 
Tamque diu obsistit, quoad sternat corpora leto: 

90 Atque ea naturae vis est violenta malignae, 

Ut rabiem ventris nunquam satiarit, at acri 
Post pastum ingluvie furiosius appetat escam. 

Conjugio illa quidem sibi multa animalia jungit, 

Plura etiam junget, donec canis irruat atque hanc 

i 95 Angore absumat. Non isti terra , nec aeris 
| Massa alimenta dabit, verum sapientia, virtus 
| - Atque amor. Idem intra fines, quos utraque signat 

| Feltria, nascetur, populum et ditione tenebit. 

| Illi humili Italiae, pro qua confossa Camilla 
[ 100 Nisusque EuRYALUsque et Turnus vulnere caesi 

I Procubuere, erit ille salus pestemque fugabit 
| Rura per et campos, donec sub tartara rursus 
! Miserit, unde prius dira haec infesta trahente 

I Invidia evulsa est. Quare res optima visa 

I 105 Hortari, ut, quod monstrat iter mea forma, sequaris. 

! Dux ero, et aeternae loca per teterrima noctis 
Hinc te diripiam: atque istic mugire videbis 
$ Devotas animas , frustra sua damna dolentes, 

! Antiquasque umbras lugentum, ubi quisque secundam, 

| 110 Horrendum frendens, compellat nomine mortem: 

i Atque alias simul aspicies flammam inter et ignem 
Conflagrare sua contentas sorte, beatae, 

Adveniente die, sperantes praemia gentis. 

At si fert animus coetum conscendere ad istum, 

115 Invenies animam meritis melioribus auctam, 

Cui te committam nostras rediturus ad oras. 

Namque ille excelsi magnus regnator Olympi 
| Me legi adversum et contra sua jussa rebellem 
Urbe sua prohibet. Partes dominatur in omnes 
| 120 Ille , sed hic regit imperiis ; urbs illius hic stat, 

! Hic alta est sedes: 0 terque quaterque beatum, 

I Quem legit ille! — At ego: Per numen, te precor, istud, 
Quod tu non nosti , vates , da evadere tale 
Deteriusque malum. Mihi nec dux esse recusa, 

125 Quo modo dixisti, sic ut Petri ostia cernam, 

Et quos ipse facis tanto moerore dolentes. 

Tum praeit hic, ego pone sequens vestigia servo. 


i. 

II. 

Inclinata dies cedebat, et umbrifer aer 
Mole operum in terris animalia cuncta levabat: 

Atque ego tantum unus veniebam, ferre paratus, 

Quid via, quid pietas mihi belli triste cieret, 

5 Quod mens aggreditur non errans pingere versu. 

0 Musae, o vis ingenii sublimis, adeste, 

Nunc opus auxilio est. O mens, quae visa notasti, 

Hic tua nobilitas, hic jam manifesta patescet. 

Tum prior, o vates, dixi, o dux, quid mea possit 
10 Virtus, explora, num sit par ipsa, priusquam 
Tantum iter ingrediar, cui me committere tendis. 

Tu narras, ut adhuc mortali corpore onustus 
Ille parens Silvi saeclum immortale petivit, 

Idque fuit sensu. Sed si tamen omnigenarum 
15 Nequitiarum osor fuit indulgentior isti 

Altum animo effectum meditans, qui exsurgeret inde, 

Et quis vir qualisve foret prognatus ab ipso, 

Haec homini sano res haud indigna videtur. 

Namque almae Romae, imperium quae terminet astris, 

20 Legerat hunc patrem domus omnipotentis Olympi, 

Quae urbs, quae regna urbis fuerunt, ut vera loquamur, 
Pro sancto stabilita loco, qua sede sederet 
Majoris Petri successor. Propter eundem, 

Quem numeris celebras, initum multa auribus hausit, 

25 Unde illi est posthac victoria parta, simulque 
Pontificale decus. Post multo se intulit illuc 
Vas lectum, sancti repletum flaminis igne, 

Vir, per quem illa Fides dux prima et vera salutis 
ln mediis curarum undis solamen haberet. 

30 Ast ego cur veniam? Quis dat? Non Troius heros, 

Non ego sum Paulus, neque ego hoc me munere dignum, 
Nec quisquam credit. Quare si audacia certa est 
Ire, nimis vereor, ne sit dementis; acuto 

Tu vir es ingenio, et praevertis dicta loquentis. 

35 Et qualis, qui post renuit, si qua ante volebat. 
Propositisque novis permutat prima, retroque 
Tota mente abiens absistit: sic ego in illo 
Restiteram obscurus saltu, atque hic multa volutans 
Consilia inceptu tam festinata reliqui. 

40 Magnanimi tunc illa viri sic umbra locuta est: 

Si bene te audivi, excordi mens laesa timore 
Est tua, saepe hominem qui ludit imagine inani 
Sic, ut honorato trepidum deflectat ab auso, 

Ceu fallax cum visus equum formidine terret 
45 Hac animum ut solvas cura, nunc dicere aperte, 

Quae sit caussa viae, incipiam, quaeque auribus ipse 
Audierim, tua cum miserans discrimina novi. 

Stabam suspensos inter, mulierque beata 
Pulchraque me accivit verbis, talique ferebat 
50 Se vultu, ut sponte hortarer sua promere jussa. 
Fulgebant oculi majore ardentius astro, 

Angelicoque suas clare dedit ore loquelas, 

Suave sonans: 0 tu, quo gaudet Mantua mater 
Corde, anima, humano, tu, cujus fama per omnes 
55 Durat adhuc terras, perduratura, diurnas 
Noctumasque vices dum dividet orbita solis: 

Quem mihi junxit amor, mea non fortuna, locorum 
Deserta impediunt sic, ut formidine victus 
Terga det. Ac timeo, ne hunc haud vitabilis error 
60 Depulerit cursu, ac sero post temporis horam 
Mota loco properem, auxilium latura labanti, 

Ut modo ego audivi in coelo. Quare ocius illuc 
Nunc perge, eloquioque tuo, quaque arte salutis 
Huic poteris monstrare vias, hac utere, opemque 
65 Affer, ut in tantis capiam solamina curis. 

En, quae te mitto, sum isthuc delapsa Beatrix; 

Ipsa loco exivi, quo est ardor ferre regressum: 

Cor mihi movit amor, qui talia verba ministrat. 

Coram rege meo, cum sit data copia, de te 
70 Plurima saepe loquar laudans. — At ubi ora repressit. 

Sic coepi: 0 mulier praestans, o unica, dixi. 

Per quam progenies hominum supereminet omne, 

Quidquid habet coelum, minimo quod vertitur axe. 

Tam jucunda meis tua sunt jussa auribus , ut si 
75 Ista exhausissem, tarde parere viderer; 

Nec labor ulterius tibi sit aperire, quod optas. 

Verum age dic, quare haud refugis descendere in istud 
Centrum urbe ex ampla, quam tu ardes rursus inire. 
Respondit: Dicam breviter, cur absque timore 
80 Huc intus veniam, rerum cognoscere caussas 
Si tibi tantus amor. Solum sunt illa timenda, 

Queis natura subest mala, visque parata nocere; 

Caetera non, in eis quia nulla est caussa pavoris. 

Gratia summa Deo, qui me tam pectore forti 
85 Fecerit, ut nullo vestrorum angore malorum 
Tangar, nec lacus hic flammarum laedere posSiL 
Stat super astra poli, ingenio veneranda benigno, 

Femina, quae miserata vicem dolet indupediti. 

Ad quem te mitto, Superum ut durissima frangat 
80 Judicia; atque haec Lucum adit, sat multa rogando, 

Atque ait: Ille tibi fidissimus indigus errat 
Nunc opis auxiliique tui, quem supplice voce 
En tibi commeRdo. At tristis, genus omne perosa 
Lucu saevitiae, mota est, atque intima venit 
05 In loca, ubi antiquae Racharli juncta sedebam, 

Et sic est affata: Dei laus vera, Bbatrix, 

Cur non ipsa juvas tanto hunc tibi amore propinquum, 
Nobilis ut per te incedat vulgaria spernens? 

Non te hominis miseret sua tristia fata dolentis? 

100 Nonne vides medio luctantem in turbine mortis 
Juxta amnem Oceani spernentem jura superba? 

Nemo unquam sua lucra sequi, aut vitare paratus 
Sic fuit in terris manifesti incommoda damni, 

♦ / 

Sicut ego, has postquam percepi pectore voces. 

105 Atque huc descendi , coelesti sede relicta. 

Eloquio confisa tuo, quo splendida fama 

Parta tibi atque his, qui cupide tua dicta biberunt. 

Haec ubi fata fuit, lacrimans fulgentia vertit 
Lumina, ut incensus studio properantius irem, 

110 Teque, jubente illa, petii docuique cruentam 
Declinare feram, jucundi quae breve montis 
Contendebat iter tibi. Quae ergo caussa morandi? 
Quid stas? cur tantum servas sub corde timorem? 
Quo tibi nunc animus, quo nunc vis libera cessit? 

115 Cum tres hoc splendore pares meritisque beatae 
Matronae tibi prospiciant ex aethere summo? 

Cum tibi promittant tantum mea dicta bonorum? 

Ceu flos, qui gelido per noctem humore gravatum 
Demisit caput occlusus, ubi candidus illum 
120 Sol pingit jubare, erigitur totusque patescit: 

Sic ego convalui, virtus ubi lassa refecta est. 

Atque ea tunc animum tenuit fiducia nostrum, 

Liber ut has traherem pacato corde loquelas: 

0 pia, quae auxilio mihi venit, tuque, benigne 
125 Mincudb, qui haud indocilis parere fuisti, 

Tecum veridico simul haec est ore locuta : 

Tu desiderio veniendi pectora tanto 
Nostra cies fando haec, ut prima incepta reposcam. 
Nunc perge, amborum namque una et certa voluntas; 
130 Tu dux, tu dominus, tu doctor. Sic ego dixi, 

(Jtque ille incessit, silvestria et alta petivi. 

iii. 

Per me externatam moeroribus itur in urbem; 

Per me itur dolitura aeternum in regna dolorem ; 

Per me itur deploratae inter saecula gentis. 

Justa ira artificem supremum moverat, unde 

5 Principium mihi. Me fecit divina potestas, 

Et sapientia summa, et primi flamen amoris. 

Nulla prior me res, praeterquam aeterna, creata est, 
Aeternumque mihi est status immutabilis. Omnem, 

0 vos, qui intratis, spem ponite. Talia nigris 
10 Vidi scripta notis , quas janua fronte gerebat 
Quare ego: Praeceptor, visus mihi durior horum 
Est sensus, dixi; ast ille, ut vir mente sagaci, 

Hic ait, est opus ancipitis genus omne timoris 
Subjecisse tuis pedibus. Devenimus illas, 

15 Quas dixi , sedes , ubi erit spectare dolentes, 

Queis animae et cordis summa est amissa voluptas. 

Sic ille, implicuitque manum, vultuque sereno 
Solatus comitem penetralia ad abdita duxit 
Hic flentum gemitus audivi, pectore ab imo 
20 Singultus ducti resonare per a€ra coecum 
A stellis, fluerem ut lacrimis in Hmine primo. 

Multiplices linguae, horribili stridore loquelae, 

Luctifici questus, ululatus ore frementum, 

Voces altisonae, at fractae, mistaeque fragore 
25 Pectora plangentum palmarum murmure circum 
Assiduo a£ra pulsabant sine tempore nigrum, 

Ut spirante solent agitatae turbine arenae. 

Ast ego , cui caput erroris caligin$ stabat 
Cinctum, quaesivi: Quidnam hoc, quod verberat aures? 
80 Quidve hic est gentis, quae tanto victa videtur 
Moerorum fluctu? Tunc ille: Miserrima fata 
Ista manent animas nequam, quae pectore inerti 
Opprobrio expertem atque expertem laude trahebant 
In terris vitam. Aligerum sunt agmine pravo 
35 Immixtae, a summo quae haud descivere tonante, 

Non satis huic fidae, at pro se. Has dejecit Olympus, 
Propter eas ne pulchra mimis coeli aula maneret; 

Non illas Orci claustra accepere profanda, 

Ne qua malae ex ipsis manaret gloria turbae. 

40 Atque ego: Praeceptor, quid tam grave cogit amaras 
Hos ire iu lacrimas, tamque altos edere fletus? 

Ille: Brevi dicam. Haud spes his se posse dolorem 
Per mortem finire datur, tenebrosaque vita 
Horum adeo abjecta est vilisque, ut cuilibet ipsi 
45 Alterius sorti invideant. Non nomina mundus 
His superesse sinit, non bos clementia, non bos 
Justitia indignans curat. Me mitte negantem 
Plura loqui super bis, sed raptim prospice et ultra 
Fer gressus. Oculis lustranti currere signum 
50 Visum est, tamque cito converti, ut nulla quietem 
Caussa videretur suasisse. Exercitus ingens 
Pone sequebatur tam densus, tam ordine longo. 

Ut vix millia tot mortem absumpsisse putassem. 

Noscenti quosdam speculantique illius umbra, 

55 Grande ministerium qui detrectaverat excors, 

Objecta est. Subito patuit, manifestaque visa 
Res fuit, illorum boc hominum genus esse probrosum. 
Quorum est pertaesum Superis atque hostibus horum. 
Haec misera, haud ullo quae unquam gens tempore vixit, 
60 Nuda erat et valde praegrandibus exstimulata 
Muscis, vesparumque acubus, queis carcer abundat 
Illae signabant his ora cruore cadente 
Ante pedes, mistum lacrimis quem examine denso 
Infesti vermes, foedissima turba, legebant 
65 Cumque ultra aspicerem, magni prope fluminis undam 
In ripa stantis vidi multa agmina vulgi. 

Quare ego: Praeceptor, nunc id concede roganti, 

(Jt discam, qui sint, quae lex, quive efficit usus, 

Ut sese ostendant tam avidos transmittere cursum, 

70 Quoad mihi per tenuem datur internoscere lucem? 

Omnia cognosces, dabitur cum sistere gressum, 

Dixit, coenosi tristes Acherontis ad oras. 

Tunc ego, luminibus demissis, ora pudore 
Suffudi, metuens ne hunc ulteriora gravarent, 

75 Et nigri ad usque amnis ripam ora silentia pressi. 

Atque ecce antiquo nos contra tendere canus 
Crine Senex vectus cymba, et procul increpitare: 

Vae vobis, animae pravae. Spem ponite, coelum 
Visuras vos esse unquam. En ducturus ad oram 
80 Oppositam venio atque aeternae noctis ad umbras, 
Aestum inter glaciemque. Et tu, quae vesceris aura, 

0 anima, abscede hinc atque istos morte peremptos 
Desere. At ut vidit me stantem, talibus infit: 

Ire vias alias, alios tibi quaerere portus 
85 Est opus, ut ripam tangas; hinc ire facultas 
Nulla datur; levior pinus te vectet oportet. 

Cui dux pauca: Charon, ne saevi. Nam illa potestas 
Vult ita, cui facere est, quod vult, et plura rogare 
Desine. Lanosas liventis navita stagni, 

90 Talibus auditis, jussit requiescere malas, 

Cui circumfusis ardebant lumina flammis. 

Tum vero illae animae lassae nudaeque colores 
Mutavere suos, ac dentibus infremuere, 

Haec simulae feriere aures crudelia dicta. 

95 Atque Deo pariterque suis maledicere et omni 
Humano generi, tempusque locumque suosque 
Detestari ortus et semen seminis, unde 
Ipsis vita fuit. Deinde omnes agmine junctae 
Venere ad tristem, magnis ululatibus oram, 

100 Quae scelerata manet, spernentia pectora numen. 

His oculo flammante Charon nigri arbiter amnis 
Innuit, atque animas examen cogit in unum; 

Si qua stetit cessans, hanc remi verbere pulsat. 

Ac veluti frondes autumni frigore primo 
105 Juxta alias aliae propria gravitate feruntur 
Decussae, donec telluri reddidit omnes 
Divitias spoliata arbor: sic semeo Adami 
Perversum; ex ripa ruit una atque altera, et una 
Post aliam ad nutum, ut revocantum ad signa volucres. 

110 Atque ita conscendunt stagni vada livida, et ante 
Quam primae egressae glauca exponantur in alga, 
Hinc ex opposita rursus nova copia parte 
Contrahitur. Mihi tum ductor comisque magister: 
Fili, si qua inimica Deo haud placaverit iram 
115 Illius, intereaque ipsam mors occupet, una- 

Quaeque anima ex omni terrarum huc convenit ora, 
Et properat transire amnis vada lenta, premente 
Ultore, ut desiderii huic timor induat alas. 

Nulla anima hinc transit sceleris pura, integra vitae; 
120 Quare si qua tibi est audita querela Chaaoivtis, 

Per te scire potes, hqjus quid verba sonarent. 

Haec ubi dicta dedit, nigra caligine tincta 
Tam graviter tremuit regio, ut perculsa timore . 
Mens sudore riget revocanti talia vultum. 

125 Ventosum efflavit tellus lacrimosa fragorem. 

Atque coruscavit rubicundo lumine fulgur, 

Quo sensus omnis mihi copia victa recessit, 
Procubuique viro par, cui sopor occupat artus. 

IV. 

Altum terrifico tonitrus mihi murmure somnum 
In capite abrupit, commoto, ut quem excitat icto 
Vis improviso, cessataque lumina circum 
Stans movi, intentaque acie omnia collustravi, 

5 Quae loca me acciperent, vestigans. Vera fatebor. 

Tartareae vallis me tristis ripa tenebat, 

Horrendum resonans ululatibus infinitis. 

Tetra, alta ac densa nebularum obsessa caterva 
Sic erat, ut, quamvis defixum immittere visum 
10 Viscera in ima loci conarer, nulla facultas 
Cernere mi dederit quidquam. Tum talia toto 
Vultu pallescens coepit mihi dicere vates: 

Hic nos obscuri in caecum descendimus antrum. 

Incedam primus, mihi tu comes ito secundus. 

15 Atque ego, mutati qui legi signa coloris, 

Dixi: Qui veniam, si tu formidine palles, 

Tu dux, tu hortator dubitanti? Talia contra 
Ille mihi: Istorum hac extrema in parte jacentum 
Angor sic illam pietatem pingit in ore, 

20 Quam tu pro metu habes. Pergamus, nam via longa 
Cogit. Ita immisit sese et me prima subire 
Claustra orbis jussit, barathro qui cingitur illo. 
Quantum illic audire fuit, pro murmure flentum 
Nescio quid gemebundi inerat, quo aeterna sonabat 
25 Aura tremens. Hoc cura ciet cruciatibus expers 
Cordi haerens turbae, quae multa et nomine clara 
Infantumque aderat matronaruinque virumque. 

At mihi praeceptor: Tu nondum nosse laboras 
(Jmbrarum genus hoc, quas est spectare facultas? 

30 Ante volo discas, quam tendas gressibus ultra, 

Has esse immunes culpae. Quod si qua merentes 
Evexit virtus, non sat fecisse putanda est; 

Namque isti haud fuerunt sacro de fonte renati, 

Per quem porta patet Fidei, quam pectore servas. 

35 Quod si praecessere aevo, quod foedere Christi 
Relligio sanxit, nondum coluere supremum, 

Ut decirit, numen, quos inter versor et ipse. 

Has propter maculas, ullo sine crimine vitae, 

Hic plebs deplorata sumus, nulloque dolore 
40 Laesa, nisi optatis quod tandem posse potiri 

Nos spes nulla manet. — Cum talia verba loquentem 
Audivi, ingens pervasit dolor intima cordis: 

Namque ego praestantes fama, et virtutibus altis 
Novi homines ora suspensos degere in illa. 

45 Dic mihi, praeceptor, rerum tutela mearum, 

Tunc coepi, si quem tulerit sincera voluntas, 

Nosse Fidem, genus erroris qua vincitur omne, 
Numquid fas isti fuit evasisse vel ullo 

Ipsius alteriusve hominis merito, inque beatis 
50 Postea conciliis sedit? — Tunc ille, loquelam 
Obscuram ut sensit, placido sic ore profatur: 

Incola adhuc novus hic aderam, cum intrare potentem 
Aspexi quemdam gestantem signa triumphi. 

Hinc umbram primi is traxit genitoris, et Abel 
55 Isto prognatum , dein cum Lamechidb Mosem, 

Et populo dare jura suo et parere paratum; 
ABRAHAMunque patrem, et Davidem sceptra gerentem; 
Israel, illiusque patrem, natosque RACHBLBMque 
Uxorem, pro qua longos tulit ille labores; 

60 Atque alios numero multos, fecitque beatos. 

Nec non id moneo te, aeternam evadere mortem 
Nulli unquam ante illos licuisse, fruique salute. 

Nec tamen ire pedes cessabant, fante poeta, 

Et Silvam ingredimur, Silvam tot millibus, inquam, 

65 Umbris confertam. Hinc a summo culmine ripae 
Non tam aberat gressus, cum vidi albescere flammam, 
Quae coeci valuit semiorbis vincere noctem. 

Nec tantum intererat spatii, ut non discere possem, 
Saltem ex parte aliqua, gentem, quae possidet illas 
70 Sedes , conspicuis clarescere honoribus auctam. 

0 tu, unde omnigenis doctrinis venit honestas, 

Artibus omne decus, quaenam haec gens splendida tanta 
Nobilitate, aliis cui fas praestare fruique 
Conditione alia? — Tum sic ille ora resolvit: 

75 Grande horum nomen, quod vestrum personat orbem, 
Efficit, ut Superi hos tali dignentur honore. 

Interea subito unanimis mihi fertur ad aures 
Vox ea: In obsequium summo consurgite vati, 

Illius umbra redit, quae se his subduxerat oris. 

80 Ut vox conticuit, vidi tunc tendere centra ' 

Quattuor aspectuque et forma corporis umbras 
Augustas, illis nec erat frons laeta, nec ulla 
Tristitiae signata nota. At dux optimus inquit: 


Digitized by L^ooQle 



INFERNORUM IV. 


17 


Ille, viden’? illo ense insignis, qui tribas anteit, 

85 Incedens ut rex , Epicorum maximus ille est 
Maeonides; Flaccus satyrarum conditor alter, 

Tertius it Naso, Lucanus pone propinquat. 

Nomine quisque uno nam mecum convenit una, 

Quod vox concrepuit; certant mihi solvere honorem 
90 Invidia vacui, et laudem pro laude reportant. 

Sic ego praeclarum vidi concurrere coetum, 

Quem docuit princeps divini carminis ille, 

Supra quemque volans, veluti Jovis armiger ales. 

Atque ubi multa simul tenui dixere susurro, 

95 Me circumfusi nutu salvere jubebant. 

Gratus ad haec illis subrisit signa magister. 

Plus quoque me ornarunt, dignati includere eodem 
Me numero, ut sextus tantis cum vatibus irem. 

Atque ita progressi, lampas qua lucida monstrat, 

! 100 Plura loquebamur, quae nunc reticere decorum est. 

Non secus atque ubi tunc aderam sermonibus uti. 

Nobilis ad turris radices venimus imas, 

Quae septemgemino stabat circumdata muro 
Alte assurgente. Hunc ambit pellucidus amnis, 

105 Accessu prohibens. Ausis transmittere cursum 
Unda viam stravit, duro ut terra arida tergo, 

Hisque sophis mistus septena per ostia gressum 
Intuleram, et multis in prata recentia rivis 
Devenisse fuit. — Tarde graviterque tuenti 
110 Gens oculo hic aderat, quae magnam se ore ferebat, 
Raros suaviloqua sermones voce locuta. 

Exstantem cepi secessum in parte reducta, 

Campus ubi immisso prospectum lumine apertum 
Praebet, ut adversos legerem cunctosque notarem. 

115 Hic mihi, dum arrectus viridanti in gramine stabam. 
Magnae sunt animae ostensae, quas semper habere 
Ante oculos mihi erit justissima caussa triumphi. 

Vidi ire Electram, magna comitante caterva, 

Hectora quos inter novi AwcniSAque creatum, 

120 Caesarem et armatum, suffusum vulturis instar 
Igne oculos. Metabi natam cum Penthesilea 
In parte opposita vidi, solioque Latinum 
Regem insidentem; lateri Lavinia adhaeret. 

Vidi illum Brutum, qui depulit urbe Superbum; 

125 Non oculis sese Lucretia, Julia nostris, 

Martia ve abscondunt; praesens Cornelia. Solum 
Vidi seposita Saladinum in parte sedentem. 

Altius attollens oculos considere vidi 
Philosophos inter, qui cunctos maximus auctor 
130 Imbuit edocuitque sophos, qui scire putantur. 

Hunc et suspiciunt omnes et laudibus omnes 

Hunc onerant magnis; sed Socratem itemque Platonem 

Ante alios istum propius consistere vidi. 

Democritum, casu qui vult excistere mundum, 

135 DiocENEMque et Anaxagoram vidique Thaletem, 

Empedoclem atque Heraclitum , Zenonis et umbram, 
Alque Dioscoridem , quo non praestaniior alter, 
Inspicere in rerum naturas. Orphea vidi 
Et Marcum, vatemque Linum, SEN^CAMque magistrum 
140 Monim ; tum terrae numeroque carentis arenae 

Mensorem Euclidem, PTOLEMAEUMque, HippocRATEMque. 
Non Avicennae, non defuit umbra Galeni, 

Non Averrois magno conamine functi. 

Haud ego cunctorum percurrere nomina possem, 

145 Namque operis longi series sic urget, ut acta 
Saepe minus valeam multis comprendere verbis. 

Hic sextum in geminas partes se dividit agmen, 
Atque aliud per iter sapiens me ductor agebat, 

Extra sepositae tranquilla silentia silvae, 

150 In loca, ubi aura tremit, regionem luce carentem. 

V. 

Sic orbe ex primo descendimus , inque secundum 
Venimus, ampla minus loca complexum, atque doloris 
Plus tanto, afflictas animas cogentis acute 
More canum ingemere. Hic Minos stat, et horridus ore 
5 Ringitur; hic culpas venientum discit, eosque 
Judicat, et prensos mittit, prout ipse revinxit. 

Nam male nata anima ut coram stetit, ipsa fatetur 
Omne genus vitae. Tunc is, qui crimina novit, 

Quae loca tartareis sit digna habitare sub antris 
10 Inspicit, ac toties sese glomeramine caudae 
Cingit, quot gradibus demersam degere jussit. 

Semper circumstant hunc multae adeuntque vicissim 
Judicium, caussas orant, sententia coram* 

Auditur; tum praecipites sub Tartara aguntur. 

15 0 tu, qui hospitium lugentum intrare laboras, 

(His, ubi me vidit, verbis est Gnossius usus. 

Grande ministerium abrumpens) cave, et aspice, quali 
Fretus ope huc venias, aditus nec te ampla profundi 
Ostia decipiant. — Dux contra talibus infit: 

20 Quid tandem inclamas? Fatali desine, Minos, 

Velle istum prohibere via; namque illa potestas 
Vult ita, cui facere est quod vult, et mitte rogare 
Ulteriora. Modo auditu miserabile carmen 
Incipit , inque locum modo veni , ubi plurimus aures 
25 Percellit plangor. Stant omni a lumine mutae, 

Quas sumus ingressi, valles mugitibus ictae, 

Ceu mare turbatum, simul in contraria versi 
Bacchantur venti. Qui miscet Tartara, turbo 
Tempore nunquam ullo consistit agitque rapina 
30 Correptas animas, torquetque icitque molestus. 

Ut ventum ante oras altae immanisque ruinae est, 

Hic stridor, fletusque simul tristisque querela; 

Hic exsecrari terrae coelique potentem. 

2 * 

Haec animae. Utque illas audivi dicere laesas, 

105 Demisi vultum, et tenui tam lumina terrae 

Fixa diu, dum inquit vates: Quid mente revolvis? 

Huic ego, ubi potui, contra: Heu! quot dulcia sensa, 
Quot desiderii fluctus duxere dolorum 
In tantum has .barathrum! Tandem conversus ad ipsas 
110 Os solvi, coepique: Tui, Francisca, dolores 
Me tristem atque pium faciunt, et fundere largos 
Compellunt fletus. Sed dic: Quo tempore dulcis 
Expressit tacito suspiria pectore cura, 

Tunc amor unde dedit, et quomodo noscere vota 
115 Cordis in ambiguo trepidantis? At illa: Doloris 
Vis nulla est major, quam, mole premente malorum, 
Commemorare dies olim feliciter actos, 

Idque tuus doctor non ignorare videtur. 

At si tanta tuo primam cognoscere amoris 
190 Radicem nostri sedit sub corde cupido, 

Id more efficiam flentis, pariterque loquentis. 

Forte legebamus, curantes solvere mentem, 

Ut Lancellotum violentia vinxit amoris: 

Soli securique metus stabamus. Utrumque 
125 Ille liber lectus persaepe attollere adegit 

Lumina in alterius vultum, mutatque colorem; 

At subito punctum nos vicit temporis upum. 

Nam simul optati ridentia legimus oris 
Labra virum tantum labro pressisse tenaci 
130 Oscula Agentem, hic, quem a me nemo abstrahet unquam, 
Oscula corripuit, nostroque pependit ab ore 
Usque tremens. Fuit ille liber Galeotus, et ipse 
Scriptor. Post illam ulterius non legimus horam. 

Altera tum dabat has voces umbra, altera flebat. 

135 Mi pietas motu concussit pectora tanto, 

Ut, quasi jam morerer, virtus vitalis abiret. 

Et cecidi, ut corpus vitae procumbit inane. 

Vh 

Ut mihi mens rediit, quae sese obstruxerat ante 
Cognatorum umbras geminas, quia plurima sensus 
Tristitia pietas mihi perturbaverat omnes; 

En nova poenarum facies, nova forma luentum 
5 Poenas, quocumque incessum, quocumque studerem 
Vertere me, quocumque oculorum lumina ferre. 

Devenioque locos , ubi saevit tertius orbis 
Vi pluviae aeterna, sacra, gelidaque gravique, 

Cui modus usque suus, novitas cui nulla. Ruebat 
10 Agmen aquae tinctae, et solida nix grandine mista 
Aera per densum nigra formidine coecum. 

Exhalat saevam tellus imbuta mephitin. 

Bellua crudelis diversaque, Cerberus, ore 
Tergemino latrat furibundi more molossi, 

15 Damnatis instans, quos mergit vasta vorago. 

Sanguinei huic oculi, stat barba huic uncta, colore 
Foeda atro, venter latus, manus hispida, adunco 
Ungue umbras lacerat, glubensque in frusta resolvit. 

Has imber cogit questu exululare canino: 

20 Nunc lateris laevi defendunt objice dextrum, 

Nunc dextri laevum. Volvunt sic se usque profani. 

Nos ubi prospexit magnus draco Cerberus, ora 
Pandit, et ostendit stantes denso agmine dentes. 

Nullum quod sineret membrum consistere, habebat. 

25 Tum dux extendit palmas terramque prehendit. 

Et manibus plenis inhiantis misit in ora. 

Utque canis, quem dira fames latrare coegit, 

Dum mordet pastum correptum dente, quiescit, 

Id tantum spectans pugnansque, ut devoret escam: 

30 Lurida sic monstro est facies mutata trifauci 
Obtundenti animas ita, ut obsurdescere malint. 

Imbre gravi domitas nos praeterlabimur umbras. 

Et vanas hominis vivi sub imagine formas 

Calcamus. Stabant hic omnes undique stratae, 

35 Tantum una excepta , quae mox se arrexerat atque, 

Ut nos intrantes vidit, se in sede locavit. 

Tu, qui per valles Plutonis duceris istas, 

Me internosce, inquit, si scis. Tibi vita, priusquam 
Me mors destrueret, superas fuit edita in oras. 

40 Huic ego respondi: Qui te. sic conficit angor, 

Sic a mente mibi te forte abducit, ut unquam 
Haud te oculis videar vidisse. At fare vicissim. 

Qui ais, tantorum qui in tristia lustra malorum 
Missus es, ac jussus tam diram pendere poenam* 

45 Ut, si quid majus, nil sit odiosius ista? 

Atque haec conversus contra, Me floridus Arnus, 

Ille refert, genuit tuaque urbs repleta veneno 
Invidiae tanto, ut superans pleno effluat alveo, 

Me tenuit secum, dum arrisit vita serena. 

50 Vos appellastis cives me nomine Porcum, 

Quod dederat damnosa gulae mihi culpa; sub imbre 
Frangor, ut ipse vides. Sed non ego solus in isto 
Supplicio, at similem ob noxam mugire videbis 
Hos omnes. Sic is, non ultra. Ego talibus illum 
55 Aggredior: Dolor iste tuus me ita praegravat, ut me 
Lugere hortetur. Sed dic, si est scire potestas: 

Quo cives urbis studia in contraria scissae 
Devenient? Num quis justus? Da discere caussam, 

Cur hanc dissidio invasit discordia tanto. 

60 Is mihi: Defuncti longo certamine ad arma 
Concurrent, caedemque, et pars silvatica partam 
Adversam male mulcatam compellet abire. 

Ante sed occiduus quam trinum expleverit orbem 
Sol, opus est, ut et ipsa cadat, pars altera praestet 
65 Unius auxilio , qui nunc se fingit amicum ; 

Attolletque diu frontes, et pondere duro 

Victricem premet, haec quamquam indoleatque frematque. 

Justi sunt bini, at nemo est, qui commodet aures 

Istorum monitis. Fastus, li?orque, sitisque 
70 Auri scintillae sunt tres, quae corda perurunt. 

Hic interrupit lacrimabile carmen. Ego illi: 

Id quoque me doceas, cupio, et ne discere aventi 
Ulteriora neges. Tejajius et Farhiata, 

Uli ita praestantes meritis, et Rusticuloruu 
75 Progenies Jacob, Hbmucus, Musca, cohorsque 
Caetera, tam ardentes bene per benefacta mereri, 
Dic, ubi sunt? Horum fac des mihi noscere vultus; 
Namque ingens animum mihi stringit scire cupido, 
Utrum illos coelum beet, an styx atra venenet. 

80 Isque : Animas inter mage nigras. Nec genus unum 
Noxarum, at varium sontes dqjecit in ima. 

Hos tu, si inferiora queas penetrare, videbis. 

At tibi cum dabitur dulces evadere ad auras, 

Fac jubeas, quaeso, nostri meminisse sodales; 

85 Nullum ultra verbum tibi, nec responsa remitto. 

Tum rectos oculorum orbes distorsit acerbe, 

Me inspexit paullum atque exin caput inclinavit, 
Atque simul cecidit reliquorum examine mistus 
Coecoram. — Tunc Mincudes mihi talia ductor: 

90 Non huic praeterea secedet pectore somnus, 

Ante tuba angelico quam personet omnia signo, 
Tempore quo adveniet pravis inimica potestas. 

Exin quisque suum inveniet sibi triste sepulchrum, 
Induet atque sibi carnem propriamque figuram; 

95 Quae semel intonuit sententia, tundet et aures 
Aeternum. ~ Sic tardigradi loca per nigra, mista 
Colluvie umbrarum et pluviae, processimus ultra, 
Tangentes vitam, haud longo sermone, futuram. 

Hic ego: Praeceptor, dixi, anne haec ipsa tenore 
100 Supplicia augescent aliquo post magna Tonantis 
Judicia aeterni? Numquid mitescere poenae 
Incipient forte, an miseros sic acriter urent? 

Ille mihi: Quae olim didicisti, mente revolve; 

Singula plus tanto vim gaudi vimque doloris 
105 Sentire, haec quanto sunt perfectissima tota. 

Quamvis 'id nunquam gens haec devota futurum 
Speret, ut ex vero perfecta exsurgere possit, 

Illinc plus, quam istinc tamen hoc exspectat et ipsa 

Sic nos progressi in gyrum confecimus orbem, 

110 Multa simul fantes , iterum quae dicere parcam, 

Inque locum ventum est, qui dat descendere ad ima. 

Hic nos Plutonem, magnum illum invenimus hostem. 

VII. 

Hau Satana, hau Satana, umbrarum suprema potestas I 
Rauca voce fremens coepit Pluto. At sophus ille 
Comis, quem nihil effugit: Tibi ne timor obsit 
Iste tuus, dixit me solaturus; ut ille 
5 Possit, non tamen hao descendere rupe vetabit. * 
Conversisque oculis in spumea labra tumentem 
His iniit contra: Cohibe, lupe pessime, vocem, 

Cumque tua rabie interius te confice. Nostrae 

Non deest caussa viae, per quam nigra regna subimus. 

10 Sic placitum est alto , Michael stuprum unde superbum 
Ultor dejecit. — Veluti turgentia vento 
Vela plicata cadunt, ubi tandem frangitur arbor: 

Haud aliter pressit crudelis bellua terram. 

Sic simul in quartum lapsi descendimus antrum, 

15 Et loca metimur ripae interiora dolentis, 

Tot mala, quot fuerunt totum grassata per orbem, 
Condentis. Proh juste ultor, quis congerit unquam 
Tot nova supplicia et poenas, quas fervere vidi? 

Et quisnam noster sic nos male dissipat error? 

20 Ut supra pelagus Siculum, quod vasta Charybdis 
Obsidet, incurrente unda, quae frangitur unda: 

Haud aliter nostrae vulgus simulacra ciere 
Cogitur hic riddae. Haud alibi mihi copia visa est 

Tanta magisve frequens. Magnis ululatibus illi, 

25 Hinc inde obnixi volventes pectore moles, 

Sese caedebant adversi, atque huc ubi ventum est, 
Quisque pedem referens clamabat pectore toto : 

Quare parta tenes? Quare tu projicis? et sic 
Undique ad oppositam partem se quisque ferebat 
30 Tetrum orbem repetens, solito et convicia versu 
Ingeminans. At ubi medium confecerat orbem 
Altera, conversus certamina inire parabat. 

Atque ego perculsus quodam quasi vulnere mentem: 
Praeceptor, dixi, mibi nunc ostende, quid istud 
35 Sit gentis? quos nudus apex, detonsaque in orbem 
Insignit cutis, anne omnes ex ordine sacro 
Hi laevi? Dum vita fuit, transversa tuentes 
Hos mala mens rapuit cunctos, dispendia quorum 
Haud novere modum, dixit; quod carmine claro 
40 Vita sonat, cum puncta duo tetigere nigrantis 
Orbis, ubi disjungit eos contraria culpa. 

Queis nudat tonsura caput, hi, dum alma manebat 
Vita, sacerdotes fuerunt, et cardine in alto 
Fulgentes astro patres, primaque tiara, 

45 In quibus est bacchatus amor vesanus habendi. 

Rursus ego: Hos inter tamen et mihi nosse licebit 
Quosdam, qui fuerunt immundi bac labe malorum. 

Is mihi: Vana tuo nequidquam pectore volvis. , 

Quae turpavit eos, male cognita, sordida vita 
50 Omnem notitiam involvit caligine coeca. 

Aeternum opposita duo proelia fronte ciebunt. 

Hos palma adducta tumulis exire videbis, 

Hos tonsos. Male sueta dare, et male sueta tenere 
Dextera eos pulchri fraudavit lumine mundi, 

55 Misit et in talem luctam: quae quantaque gliscat, 

Nunc neque ego ornatis, neque multis versibus edam. 
Fili, nosse brevem quam ludant haec bona ludum 
Fortunae commissa potes, mortalia tanto 

Pectora quae miscent motu; nam divitis auri 
60 Quidquid inesse potest lunae sub lumine, quidquid 
Aut fuit, ex istis unam, quae lassa labore 
Umbra gemit, minima haud posset donare quiete. 

Tum sic aggredior: Mihi dic quoque, care magister, 

Dic mihi: Fortuna. haec, cujus meminisse videris, 

65 Quidnam est, quae omne bonum mundi sic possidet una? 
0 mentes hominum stultas! sic incipit ille, 

Quanta premit laeditque animos inscitia rerum! 

Nunc avide arripias vellem, quae pectore fundo. 

Is, cujus transit cunctos sapientia fines, 

70 Effinxit coelos, ductores et dedit illis, 

Ut pars quaeque horum splendorem effundat ubique. 
Distribuens aeque radiantis semina lucis. 

Non secus humanis splendoribus ille ministram, 

Atque ducem instituit generatim cuncta moventem, , 
75 Quae, cum tempus erit, bona inania permutaret 
A gente ad gentem, atque ab origine sanguinis una 
Deductura alio, prudentum vana virorum 
Conata eludens. Quare nunc imperat ista. 

Altera gens languet, prout stat sententia tanti 
80 Judicii, quod cuique latet, velut anguis in herba. 
Nequidquam obniti contra sapientia vestra 
Contendit; namque invigilans ea providet, atque 
Judicat, imperiumque suum et sibi credita regna 
Persequitur secura aliorum, more Deorum 
85 Non haec mutandis dat pausam sortibus ullam: 

Ordinis aeterni lex hanc jubet ire citato 
Cursu. Ita saepe venit, nova qui festinat apisci. ' 

Haec illa est, multi quam adeo torquentque premuntque. 
Criminibusque probrisque onerant nil tale merentem, 

90 Queis potius laudanda foret. Verum illa beata 
Nil audit: reliquo mista agmine Coelicolarum, 

Laeta suam volvit sphaeram, gaudetque beata. 

Tempus inire aliud mage lamentabile regnum 

Jam venit, jam praecipitant, quae sidera coelum, 

95 Primum ubi sum molitus iter, conscendere vidi; 

Nec mora longa datur. — Sic nos rescindimus orbem, 
Oppositamque oram petimus, quae prominet amplum 
In fontem, qui fervet aqua, seseque refundens 
In fossam irrumpit, quae humorem sumit ab ilbh 
100 Plus multo obscuri referebat lympha eoioris. 

Quam rubri. Tunc nos, gilvis comitantibus undis. 
Praeruptum per iter successimus. Alta paludis 
Stagna, Sttga appellant, triste effecere fluentum. 

Unda ubi nigrantum est claustris illapsa malignis 
105 Riparum. Tum qui cupide speculatus acutos 
Contendebam oculos, vulgus miserabile vidi. 

Nudum membra, imo demersum turpiter illo, 

Et vultu offenso, illi inter se proelia miscent^ 

Nec manibus tantum, sed vertice, pectore, plantis. 

110 Caedebant sese obtruncantes dentibus artus. 

Tum mihi praeceptor: Fili, nunc aspice, dixit. 

Illorum hic animas, quas vicerat impetus irae, 
idque simul jubeo te certo credere, turbam 
Hisce subesse vadis suspiria» corde trahentem, 

115 Quae spumarum aestus in summa suscitat unda. 

Ut tibi testatur visus, quocunqiie pererret 
Defixi limo dicunt: Super aera dulci 
Sole hilarem fuimus tristes, qui pectore lentum 
Impacati odii fumum compressimus, at nunc 
120 Moeremur sub faece nigra. Hoc in gutture carmen 

Quisque sibi mussat, neque enim est potis edere totam. 

Sic stagni immundi magnum peragravimus arcum 
Ripam* inter siccam foedamque putredine fossam. 
Conversi ad turbam sordes haurire coactam. 

125 Tandem ad radices turris devenimus altae. 

VIII. 

Dico ego, quo coepi pergen9, multo ante praealtae 
Quam murum turris vestigia nostra subirent. 

Ad summum nostros oculos ivisse cacumen 
Ob faculas geminas, quas poni vidimus, atque 
5 Respondentem aliam longinqua in parte locatam, 

Indicium, quod vix acie usurpare dabatur. 

Quare illum aggressus, cujus sapientia abundat 
Ceu pelagus, dixi: Quid vult flamma ista? quid illa 
Respondet? quinam accendere? — Loquelas 
10 Ille dedit tales: Per flumina lurida coeno 

Jam tibi cernenda est res exspectata, modo illain 
Non celet limi surgens vapor ater in altum. 

Haud unquam repulit tanta vi corda sagittam, 

Quae levis oppositas currendo raderet auras, 

15 Ut parvum vidi per aquas nos tendere contra 
Navigium, imperiis unus quod nauta regebat, 

Qui sic clamabat: Venisti, anima improba, tandem? — 

0 Phlegias, Phlegias, nequidquam hoc tempore clamas, 
Respondit mihi qui stabat dominusque comesque, 

20 Tu nos tantisper, dum coeno eximus, habebis. 

Qualis ubi audita damnum gravitate molestum 
Deceptus discit, paullo post indolet illi : 

Talis erat Phlegias collecta turbidus ira. 

Dux cymbam ingressus me juxta accedere jussit, 

25 Atque ea visa fuit me tantum onerata recepto. 

Sed simulae pressi pandam cum vate carinam, 

Prora antiqua secans plus fluminis ibat aquosi, 

Quam solet ex quo homines transportat tetra fluenta. 

Mortua dum nigri stagni vada currimus, ecce, 

30 Occurrit quidam coopertus sorde, fimoque, 

Atque ait: 0 quis es, ante diem qui huc advenis? Illi 
Sic ego: Si advenio, haud maneo: at quem, ita turpiter ora 
Membraque foedatus, te dicis? Talibus ille: 


Digitized by L^ooQle 



INFERNORUM VIII. 31 


Cernis ut ipse, unum de flentibus. Huic ego contra: 

35 0 anima exsecranda, tuo fletu atque dolore 
Hic maneas; ego te novi, licet horrida totam 
Te tegat illuvies. Tunc amba& ille tetendit 
Ad puppim palmas, quod ubi videt, impete magno 
Illum dejecit praeceptor, talia fatus: 

40 I procul hinc, reliquoque canum te examine misce 1 
Exinde ipse suis cinxit mihi colla lacertis, 

Osque ori jungens: 0 indignate protervos, 

Illi, inquit, bene sit, quae te talem tulit alvo. 

Ille fuit, vestro dum vixit in orbe, superbus: 

45 Nil virtutis inest, aliqua quod laude rependat 
Opprobrium; quare furiosa hic infremit umbra. 

Quot modo apud vestros sublimes se esse putabunt 
Reges , qui veluti porci hac sub valle jacebunt 
Obducti limo , post mortem horrenda suorum 
50 Sibila vertentes in se, populique cachinnos! 

Hic ego: Praeceptor, modo fert me dira cupido 
Hunc mersum liquido coeni spectare sub illo, 

Stagna prius quam sint nobis superata paludis. 

Lumina pascendo, dixit, satiabere, erisque, 

55 Ante tibi siccum quam detur tangere litus. 

Mox compos voti, et referes haec gaudia tecum. 

Post paullo aspexi coenosae illa agmina plebis 
Talibus hunc contra, tantisque insurgere probris, 

Ut superos laudem, nec parcam his solvere grates. 

60 Clamore horrisono cuncti insultare Philippo 
Argenti. Stolidus Florentinae furor umbrae 
In se conversis sibi rodere dentibus artus. 

Liquimus hic illum, nec carmine compellabo 
Amplius. At mihi tum quidam dolor impulit aures, 

65 Quare aciem intendo, protentaque lumina pando. 
Praeceptorque bonus: Fili, se proxima sistit 
Urbs, inquit, manes quam dicunt nomine Ditem, 

Cui numero immensum est gravibus dum civibus agmen. 

Huic ego: Praeceptor, jam turres, altaque tecta 
70 Illic vallem intra videor mibi cernere certo. 

His rutilus color est, lucem et velut ignea mittunt. 
Isque mihi: Aeternus, qui* has turres excoquit, ignis 
Ostendit rubras, ut in ima bac valle videre est. 

Fas fuit et nobis fossas intrare profundas 
75 Tristem vallantes terram. Mihi moenia visa* 

Ferrea. Circuitu cum longo, cumque recursu 
Venimus in partes, ubi clamans navita fortis: 

Exite, infremuit, patet bic ingressus in urbem. 

Tum vero multa, iimno plus quam ‘millia vidi 
80 Coelo lapsorum , corde indignante , rogantum : 

Hic quidnam est hominis, cui vivo contigit ire 
Regna per absumptae ferali' fimere gentis? 

Sed tunc praeceptor sapiens stans annuit illis, 

Nescio quid, se velle loqui ac demittere in aures. 

85 Tum vero gravis ira stetit compressa parumper 
Fantibus: Huc venias tu solus, et ille recedat, 

Haec regna ingressus tanto temerarius auso, 
j Ille insana retro repetat vestigia solus: 

| Experiatur iter, si scit, nam hic ipse manebis, 

j 00 Volve animo, lector, quali mens nostra pavore 
Conciderit, simulatque haec me sententia diris 
Percussit verbis, ut nunquam posse putarem 
Inde referre pedem. 0 mihi dux carissime, dixi. 
Pius vice septena mihi reddite sponsor, et obses 
95 Cognite in immani vitae discrimine, cum me 
Contra obsistentem docuisti evadere pestem, 

Ne me sic linquas desertum, atque omnium egenum. 
Quod si iter ulterius nobis tentare negatur, 

Nos raptim pariter vestigia nostra 1 petamus, 
i 100 Tum vero ille potens, qui me perduxerat illuc: 
Pone metum, dixit. Nulli est concessa potestas 
Nos prohibere via, quam nunc contendimus ire: 
Usque adeo dantis ‘supereminet omnia virtus. 

Sed fac me hic maneas, prostratamque erige mentem 
105 Et spe pasce bona; haud te ima in tellure relinquam. 

Sic dulcis pater it, meque isthic deserit. Ipse 
Pendeo in ambiguo. Menti pugna aspera surgit, 

Spemque metumque inter trepido, maneatne, reduxne 
Se mihi restituat. Quid dixerit ille, nequivi 
110 Audire. At non ipse diu permanserat illic 

Hos juxta, namque inde cito pede quisque recurrit; 
lnque mei pectus clauserunt ostia vatis 
Isti hostes nobis. Stetit ille exclusus, et ad me 
Se pede convertit lento. Defixa tenebat 
115 Lumina humi, atque supercilii fiducia rasa 
Omnis erat, tum corde ciens suspiria ab imo: 

Quis mihi, dicebat, moerentia lustra negavit? 

At mihi: Parce metu, si me turbaverat ira; 

Namque ego ero melior tanto in certamine, quidquid • 

120 Cogitet adversans , urbem quae turba tuetur. 

Nec nova mi surgit devotae audacia gentis; 

Hac est usa minus secretae in limine portae, 

Quae sera adhuc expers manet Haec est scilicet illa, 
Scripta ubi legisti ferali fusca colore. 

125 Et jam citra illam clivo delabitur alto 
Transiliens orbes, nullis ducentibus, unus, 

Quem propter nobis pandetur janua Ditis. 

ix. 

Is color, exterius quem mi socordia pinxit 
Terga ducem his dantem cernenti, efTecit, ut ipse, 

Quem subito induerat, citius compresserit intus. 

Constitit intentus sonitum captantis ad instar; 

5 Namque aer fuscus nubesque obducta tuenti 
Longius ire oculos prohibet. Tum talia fatur: 

Haec vincenda tamen nobis est pugna: nisi si — 

Talis erat, quae ostendit opem ... Sed quam mihi lentum 

It tempus, dum se his quem demoror applicet oris? 

10 Illum ego sat sensi extremis texisse priora; 

Ultima nam fuerunt non respondentia primis. 

Sed tamen incussit fandi ratio illa timorem, 

Cum detorsissem, quae tum imperfecta reliquit. 

Verba in deterius forsan, quam est ille locutus. 

15 Tristis in hunc fundum conchae num quis ruit unquam 
Incola primi orbis, cui sola est poena, salutem 
Haud sperare ultra? Quaesivi. Talibus ille: 

Accidit id raro, ut quisquam nostri ordinis istud 
Tentet iter, quod sum molitus; at ipse fatebor 
20 Huc me devenisse olim, cum dira coegit, 

Ad sua quae manes revocabat corpora, Erichtho. 

Carne exutus eram pridem, cum Thessala jussit 
Murum intrare illum, JuDAEque ex orbe reductam 
Protrahere ad Superos umbram. Locus infimus ille est 
25 Maxime, et offusus nigra formidine, abestque 
Maxime ab aetherea, in gyrum quae corripit omne 
Inclusum, sphaera. Bene novi signa viarum. 

Aude ergo. Ista palus, saevum quae spirat odorem, 
Ambit tristem urbem, quo jam penetrare sine ira 
30 Non erit. — Haec et multa super fuit ille locutus, 

Quae mens oblita est; nam me mea lumina totum 
Traxere ad celsae candentia culmina turris. 

Uicet hic vidi pariter tres pectore recto 
Contra insurgentes suffusas sanguine Diras, 

35 Femineos artus gestumque habitumque ferentes. 

Illas caeruleae sinuosis orbibus hydrae 
Cingebant, et pro crine anguiculi atque cerastae 
Exstabant, quibus horrebant fera tempora vincta. 

Atque is, qui famulas, quibus est stipata ministris 
40 Regina aeterni luctus, bene noverat, inquit: 

Eumenides specta, fera corda. Est dira Megaera 
Haec latere in laevo; Alecto, quae dextera luget; 
Tisiphone media est. Hic facta silentia linguae. 

Quaeque sibi ungue sinum pariter laniabat et ora. 

45 Palmis percussae clamoribus adsiluere 

Talibus, ut premere ad pectus mihi suaserit ingens 
Terror ductorem. — Simul omnis turba sororum: 
Adveniat Gorgon, sic, sic immobile saxum 
Hunc faciemus, ait despectans infima claustra. 

50 Thesea pugnantem contra male non sumus ultae 
Pro facto. — Averte os, et fac, tua lumina clausa 
Contineas; sua nam si ostenderit ora Medusa, 

Ac tu spectaris, Superos tibi nulla petendi 
Copia in aeternum dabitur. Verba ista magister 
55 Edere, et ipse mihi visus avertere, nec sat 
Confidisse mea, propria ni conderet ipse 
Lumina nostra manu. Vos o, queis sana vigensque 
Mens est, accipite haec animis discenda pudenter, 

Quae veniunt velo numerorum obtecta novorum. 

60 Jamque propinquabat per caligantia stagna 

Horrisonus fragor, a quo late atque eminus ambae 
Contremuere orae; veluti si unquam ingruit aestu 
Ventus ab adverso, qui praeceps impete magno 
Irruit, atque Ierit silvam ramosque revellit, 

65 Projicit abreptos ac dissipat, itque superbus 
Pulveream nubem volvens, gentesque ferarum 
Pastoresque gregesque fuga dispergit agitque. 

Tum mi 'oculos solvit dixitque: Huc dirige robur 
Visus, qua cernis spumis canescere fluctus 
70 Illuc, fumus ubi densatus acerbius urget. 

Ceu ante infestum chelydrum longo agmine ranae 
Vanescunt per aquas cunctae, dum quaeque reperta 
Stipat se terra: sic plus quam millia vidi 
Umbrarum extremis moeroribus eversarum 
75 Diffugere ante virum , sicco pede qui ostia propter 
Flumen transibat Stygium. Removebat ab ore 
Aera concretum, praetendens saepe sinistram; 

Qui tum visus erat tantum lassatus ab aestu. 

Tum bene mi patuit demissus ab aethere summo 
80 Nuncius, atque oculis coepi spectare magistrum, 

Qui nutu jussit me sistere poplite tlexo. 

Oh, quantum irarum est mihi visus prodere vultui 
Portam adit et virga, nullo obsistente, reclusit. 

0 coelo pulsi, gens despectissima, in atro 
85 Limine dicebat, quo haec tanta audacia crevit? 

Quid contra arbitrium mentis pugnate supernae, 

Cui vis nulla valet, quem vult, abrumpere finem. 

Et quae vos poena saepe asperiore gravavit? 

Quid prodest urgere haud eluctabile fatum? 

90 Cerberus bic vester, jam vos meminisse potestis. 
Gestat adhuc mentum et tria guttura vellere nuda. 

Deinde viam ad foedam gressus deflexit et ultra 
Haud ullum nobis signum; sed talis abibat, 

Qualis, cui pectus longe diversa remordet, 

95 Quam quae cura premit, sua quos videt ora tuentes. 
Nos, simulae sanctas emisit pectore voces, 

Terram securi petimus, nulloque vetante 
Intulimus gressus. Ego, qui cognoscere avebam, 
Quacnam conditio vallo includatur in illo, 

100 Huc simul intravi, stans omnia circumspexi. 

Planitiem vidi longe lateque patentem, 

Et luctu et diris cruciatibus omnia plena. 

Sicut apud Arelam Rhodani stagnantis in ora, 

Sicut apud Polam, sinus unde Liburnicus aequor 
105 Prospicit, Italiam quod claudit, et alluit undis 
Illius fines, tota est variata sepulchris 
Tellus; hic talem faciem locus undique habebat; 
Excipe quod luctus hic plus erat atque doloris. 
Namque arcis suberat flammae vis torrida passim* 

110 Quam propter tanto candebant marmora ab aestu, 

Ut nulla ars cogat sic ferri ignescere massam. 
Cuncta impendebant suspensa his tegmina, et inde 
Alti erumpebant gemitus, duraeque querelae 

Testantes miserae ac domitae fata aspera gentis. 

115 Hic ego: Praeceptor, gens haec, quae inclusa profundo 
Illorum sese tumulorum ex carcere prodit. 

Nomine quo nota est? Ille autem: Hic haeresiarchae, 

Cum grege quisque suo, stant, quorum copia abundat, 
Hasque onerant arcas plus quam te credere dignum est. 

120 Parque pari hic junctus tegitur, monumentaque ab igne 
Plusve minusve calent Hic postquam laevus abire 
Is coepit, tormenta inter transimus et alta 
In gyrum erecto maeniana exstantia muro. 

x. 

Angustum per iter, murum inter Ditis et inter 
Supplicia, incedit doctor meus, atque ego juxta 
Post terga, incipioque: 0 virtus summa, nefandos 
Quae me per circos, quo visum est, arbitra ducis. 

5 Effare , atque meis indulgens annue votis : 

Fasne est per tumulos populum spectare jacentem? 

Omnes namque patent, nec custos assidet ullus. 

Omnes claudentur, dixit, cum quisque redibit 
Josaphat a valle, et supera ossa relicta sub aura 
10 Sumpserit. Hic proprio loca designata sepulchro 
Cum doctore tenent Epicuri de grege alumni, 

Qui statuunt animam cum corpore morte resolvi. 

Quare hic cuncta cito fient manifesta roganti, 

Et desiderio pariter, quod dicere mussas. 

15 Huic ego respondi: Bone dux, quae corde voluto, 

Haud celo, nisi pauca licet quia verba profari, 

Quod vice non una, te praecipiente, paravi. 

0 Thusce, igniferam qui praeterlaberis urbem 
Vivus adhuc ita honesta loquens, tibi sistere gressum 
20 Hic placeat : tua nam te prodidit ipsa loquela 
Illa gente satum , quam patria nobilis edit, 

Cui fortasse fui nimium nimiumque molestus. 

Hunc subito sonitum ex arcis emiserat una. 

Quare ductorem propius, suadente pavore, 

25 Accessi. Ille autem mihi: Respice; quid facis? inquit. 
Cerne Farinatam, qui sese arrexit, et adstat, 

Pube tenus totum videas. Jam fixa manebat 
Hujus in os acies oculi, cum pectus et amplam 
Sustulit is frontem, veluti si Erebumque Chaosque 
30 Temneret indignans: tum vero animosa levisque 
Dextra ducis tumulos contra me impellit ad ipsum. 

Sic fando: Tua sint numerata ac libera verba. 

Utque steti ante arcam, paullum me lumine lustrat; 
Deinde quasi iratus; Quibus es majoribus ortus? 

35 Dixit. Ego, qui aderam cupide parere paratus, 

Id non celavi, nitide sed cuncta retexi. 

Triste supercilium tum sustulit ille parumper, 

Atque inquit: Gens vestra mihi primisque meorum 
Atque meae genti fuit acriter aversata; 

40 Bis ideo hanc fudi. Huic contra : Si fusa profugit. 

Bis tamen huc rursus reditum tulit undique; at istam 
Non bene noverunt vestri 'artem. Hic umbra recluso 
Busto alia assurgens, mento tenus exserit ora 
Hunc propter. Genubus se, credo, innixa levarat. 

45 Huc illuc volvens oculos, totumque pererrans 
Visu me tacito, stetit, ut qui noscere averet, 

Num quis venisset mecum. Ut frustrata tuentem 
Spes est, illacrimans: Si hoc coecum carceris antrum 
Sublimi ingenio fretus perlaberis, inquit, 

50 Natus ubi mens est? Quianam non adstat et ipse 
Tecum? Ego tunc illi: Non per me haec regna subivi; 
Est mihi dux, illic qui praestolatur, et ille est, 

Cujus fors vester despexit carmina Guidus. 

Et verba et ratio poenae mihi nomen aperte 
55 Hujus prodiderant; quare sic plena remisi 

Responsa. Isque statim totum se arrexit et inquit: 
Heu, quid ais, vester despexit? An ille superstes 

Non est? Illi oculos non icit amabile lumen? 

Nonnihil ut sensit me respondere moratum,* 

60 Recidit inversus, nec protulit amplius ora. 

At vero ille alter spectandus pectore celso, 

Pro quo constiteram, vultum haud mutare, nec hilum 
Cervicem indomitam motare aut flectere corpus. 

Si male (in incepto perstans) didicisse feruntur 
65 Hanc artem nostri, id vero me saevius urit 

Quam meus hic lectus, sed quinquaginta regressam 
Haud videas vicibus dominam loca nostra regentem, 
Ille inquit, cum per te disces ipse vicissim, 

Quam gravis ars ea sit Supefas elapsus in oras 
70 Sic aliis praestare queas, da noscere caussam, 

Cur in quaque sua sit gens illa impia lege 

Sic nosiris. — Ego ad haec: Strages et magna ruina, 

Arbia quam volvit rubro saturata colore, 

Has resonare preces nostrum jubet undique templum. 
75 Isque ubi quassavit caput, imo pectore ducens 
Singultum, dixit: Sed non ego solus in illa. 

Nec me certe aliis socium, nisi caussa fuisset 
Junxissem. Verum ipse fui, qui solus ibidem. 

Cum Florentinam pateretur caetera turba 
80 Urbem deleri, sum ausus defendere coram 
At tu, sic olim tuto gens vestra quiescat 
Orans quaesivi, ne istum mihi solvere nodum 
Abnue, quo nunc implicita est sententia nostra. 

Si beno ego audivi, visa est mens vestra videre 
85 Ante, quod adducant labentia tempora posthac, 

Ast aliter quod adest Nos, laesi lumine ad instar, 
Quae procul a nobis distant, ventura tuemur; 

Dux supremus adhuc hoc nobis lumine splendet, 
Inquit, sed quidquid propius succurrit adestve, 

90 Fallit continuo mentem praesentium inanem; 

Et nisi quis doceat, res vestras scire nequimus. 
Conjicere hinc tibi erit, nobis ut tota peribit 

Vis cognoscendi, postquam sit clausa futuri 
Janua. — Tum veluti percussus corda dolore 
95 Ob culpam, dixi: Lapso illi tu ista reporta 

Dicta, suum natum vivis conjunctum agere aevum. 

Quod si muta illi mea tunc responsa fuere, 

Effice, ut ille sciat, me jam secus esse putasse, 

Mentis ob errorem nuper te fante solutum. 

100 Alloquio me jam ductor revocabat ab illo: 

Quare ipsum oravi multo properantius, ut me, 

Altera si qua sibi conjuncta sit umbra, doceret. 

Plus quam mille jacent hic mecum, ait ille; secundus 
Hic intus Fridricus, et ostro splendidus oiim 
105 Ille jacet positus princeps in cardine eelso. 

Et reliquos sileo. Dein totum se abdidit arca. 

Ast ego ad antiquum verti vestigia vatem, 

Evolvens quae verba mihi sunt hostica dicta. 

Ille pedem ante tulit, dein pergens talia fatur: 

110 Quare sic trepidus? Dixi explevique rogantem. 

Cuncta audita, tibi contraria, mente reposta 
Stent solida, jussit sophus ille, modo arrige ad ista 
Consiliumque animumque tuum, digitumque levavit 
Cum dabitur praedulce jubar tibi cernere coram 
115 Illius, pulchra quae oculorum luce tuetur 

Cuncta, tuae vitae cursum tibi scire per ipsum 
Fas erit. Haec vates*, pedibus dein laeva petivit 

Sic nos deserimus murum, mediumque tenemus 
Urbis iter valli respondens, unde mephitis 
120 Invisum usque illuc mittebat virus in ora. 

XI. 

Praecelsae extremam ripae conscendimus oram. 

In gyrum quam rupta dabant ingentia saxa, 

Institimusque magis diras stipantibus arcis 
Poenas. Atque hic horribili superante putoris 

5 Afflatu, barathri quem eructant claustra profundi, 

Ad superimpendens immani accessimus urnae 
Tegmen, ubi legere est: Hic Papam Anastasium intus 
Servo, Photinus quem avertit tramite recto. 

Nunc descendendum est tarde, ut modicum ante mephiti 
10 Triste exhalanti sensus assuescere possint; 

Dein pergamus iter securi. Haec ore magister. 

Tunc ego: Quaere aliquid, dixi, quod damna rependat. 
Incassum ne tempus eat. En scilicet istud 
Volvebam, ille inquit, verbis et talibus infit: 

15 Fili, tergeminos intra saxa ista minores 
Esse orbes scito, decrescentesque gradalim, 

Ut quos nunc linquis. Sunt omnia plena scelestis 
Haec loca damnatis; verum ut cognoscere aventi 
Sit tibi sat spectare semel, nunc accipe, quare 
20 Quoque modo hi pressi jaceant Injuria finis 

Nequitiae omnigenae est, Superorum quae excitat iram. 
Hujus et omne genus finis contristat amara, 

Seu vis seu fraus est, laesorum pectora sensu. 

Sed quia fraus propria est hominis, plus taedet acerbe 
25 Numen. Propterea labuntur in ima dolosi 
Tartara, poenarumque illis crudelior imber 
Ingruit. At primus violentos distinet orbis 
Totus; sed quia forte potest illata referri 
Vis ad tres, ternos in circos septus et apte 
30 Exstructus fuit. In regem omnipotentis Olympi, 

In se ipsum, inque sibi similes insurgere posset 
Vi quisquam, dico in caput horum, resque domumque, 

Ut te, si advertas, ratio manifesta docebit. 

Mors solet inferri per vim, per vulnera saeva 
35 Vitae; fortunis per cladem, incendia, raptus 
Damna infligentes. Quare qui corpora mactat, 

Quique ferox caedit, populator, onustus abacta 
Qui exsultat praeda, cuncti torquentur ia orbe 
Primo, digesti tn classes, et habent sua septa. 

40 Fit quoque, ut in se aliquis violentus saeviat, aut res 
In proprias; quare est par, septi ut in orbe secundi 
Frustra poeniteat, qui vestris se expulit oris, 

Qui indulget ludo atque aes fortunasque profundit, 
Fletque, ubi jucundam posset producere vitam. 

45 Est inferre Deo vim, si quis corde negaret, 

Hunc esse in coelo, et maledicta atque impia verba 
Hunc contra effundat, naturam spernat et hujus 
Ingenium, auctifica bonitate juvare paratum. 

Septum ideo minimum Sodomae imprimit atque Caorsae 
50 Signum, spernentique Deum corde, ore fatenti. 

Fraudem, cuncta suo quae rodit conscia morsu 
Pectora, tendit homo, cum hos et cum decipit illos 
Credentes nimis, atque ipsum, qui nomina scripta 
Non jacit in loculos. Ratio haec postrema videtur 
55 Altera mors homini, ob vinclum, quod provida nectit 
Natura. Hinc nidum sibi ponit in orbe secundo 
Relligio simulata, loquens mellita, nocensque 
Arte maga, tum falsa serens, lurtisve potitus. 

Qui sacra mercatur Simonis more profani, 

60 Leno, deceptor, similisque his sordida labes. 

Ast aliud fraudis genus illum spernit amorem, 

Quem natura creat, tum qui super additur, unde 
Priva fides manat. Quapropter in orbe minore. 

Est ubi terrestris compagis seque rotantum 
65 Sphaerarum centrum, cui Dis super insidet ingens. 
Consumptus jacet aeternum, quicumque malignus 
Prodit. Ego vero dixi: Sat clara, magister, 

Haec tua fit ratio, et recte distinguere visa est 
Hoc barathrum et populum, qui possidet; at mihi solve 
70 Hunc nodum: Ulae animae, quas pinguia stagna paludis 
Claudunt, quasque agitant venti, et quas verberat imber, 
Quaeque sibi occurrunt tam acri certamine linguae. 

Cur non candenti potius torquentur in urbe, 

Si Deus has odit? Sin contra est, tam aspera poena 


Digitized by L^ooQle 


INFERNORUM XI. 43 


75 Cur ipsas vexat? — Tunc is mihi talia reddit: 

Cur praeter solitum deliras pectore toto? 

Mens quo abiit? Num te fugiunt, tua quae ethica tractat. 
Verbaque, ubi signat triplex genus ingeniorum, 

Quae coelum haud patitur: suadentum inhonesta, ruentum 
80 In Venerem aut in nequitiam, insanumque furorem 
More ferae? Utque Deo minus est injuria praeceps 
In Venerem rabies, speciem acquiritque minorem 
Opprobrii? Illa tibi si haeret sententia, et illam 
Si bene perpendis; memori et si mente recenses, 

85 Respondit, qui sint extra urbem solvere jussi 
Poenas, tum bene cognosces, quae separet illas 
Caussa grege a pravo istorum, et cur lenius illam 
Excruciet gentem judex regnator Olympi. 

0 sol, qui morbum turbati luminis omnem 
90 Sanas, sic animum comple, quaesita resolvens, 

Ut rtrihi non secus ambigere, ac dignoscere per me 
Sit volupe. At retro quoque nunc te verte parumper, 

Dixi, illuc rediens, ubi dicis foenus amorem 
Laedere divinum, nodumque resolve. Poeta 
05 Sic: Attendentem sophiae doctrina docebit 
Passim a mente suum naturam ducere cursum 
Divina , tum et ab arte sua. Bene sique notabis, 

Quae tibi Aristotelis physicis traduntur, et ista 
Si bene perspicias, multas evolvere chartas 
100 Non erit, inveniesque, omnes contendere vires 
Vestram artem, ut sese naturae accommodet, illam 
Usque sequi, a vetere ut discentis cura magistro 
Nunquam digreditur. Quare est ars vestra putanda 
Paene Dei neptis. Porro per utramque necesse est 
105 (Usque a principio Genesin si mente revolvis), 

Aevum agere atque opibus vestram ditescere gentem. 

Et quia qui crescit positis in foenore nummis, 

Diversum molitus iter, praepostera captat, 

Per se naturam spernit, perque ejus alumnam. 

110 Spes sibi proponens alias, ac totus in illis. 

Sed jam carpe ?iam mecum ; juvat ire , micantes 
Jam coelum ascendunt pisces currusque Bootis 
Impendet Cauro totus; tum lenius illic 
Ardua praeruptae descendit semita rupis. 

XII, 

Ille locus, quo nos lapsuri ex margine ripae 
Venimus, asper erat, tum ab eo, qui insederat illic, 
Talis, ut aspectu quivis horresceret audax. 

Non secus ac rupes illa convulsa ruina, 

5 Ob quam Atbebim, citra fines illapsa Tridenti, 

Impulit in latus, aut quia vi succussa resedit 
Terra tremens, aut quod deerat fultura labanti ; 

Vertice enim a celso montis, qua ex parte recessit 
Mota, ad planitiem cautes sic nuda rigebat, 

10 Tantum aliquam ut daret illa viam loca summa tenenti. 
Haec erat ex illo descensus copia saxo, 

Inquc apice abruptae ripai infamia Cretae 
Strata erat, in falsa quondam generata juvenca: 

Atque ubi nos vidit, rabido se dente momordit, 

15 Ut quos interius frangit furor improbus irae. 

Hanc meus inclamans contra sopbus: Auue putabas. 
Cecropium huc venisse ducem, qui stipite caesum 
Stravit apud superos? Isthinc jam comprime gressum, 
Bellua! Namque haud iste tuae praecepta sororis 
20 Advenit edoctus, sed poenas cernere vestras 
Fert animus. Qualis, mortali ubi percitus ictu 
Se expediat vinclis, quo evadat, nescit, et istbuc 
Emicat atque illuc taurus: sic ipse furentem 
Vidi semihominem discurrere Minotaurum. 

25 Atque id ut advertit sapiens: Aditum arripe, dixit; 
Nunc te, dum furiatus abit, descendere oportet 
Sic sumus aggressi, quod iter dabat ima petenti. 

Congeries ea saxorum, quae 9aepe moveri 

Sub pedibus sensi, haud consueto pondere pressa. 

30 Ibam multa putans, atque is: Tibi mente reposta 
Forte ruina manet, cui custos illa ferina 
Ira sedet, modo quam exstinxi. Nunc impulit ultro 
Mens, ut te id doceam. Quo buc olim tempore veni, 
Nondum etiam ruerat commota haec diruta rupes; 

35 At certe paullo ante, nisi me decipit error, 

Quam huc adventaret, magnam qui ex orbe superno 
Extorsit Diti praedam, jam alta undique foeda 
Vallis ita intremuit, raptum ut dulcedine amoris 
In Chaos antiquum mihi sit considere visum 
40 Funditus omne, aliqui quoniam id venisse putarunt 
Saepe ; atque ista vetus cautes in temporis illo 
Puncto hic atque alibi tali est revoluta ruina. 

Sed tu nunc oculos defige. Est proxima nigro 
Unda cruore fluens, ubi vasto ebullit in aestu, 

45 Vi quicumque aliis noceat. Oh coeca cupido, 

Oh rabies vesana, brevi quae hoc tempore vitae 
Nos adeo exstimulas, male sic mersura per aevum 
Aeternum 1 — Hic amplam, quae se sinuabat in arcum, 
Fossam cernere erat, veluti quam dixerat omnem 
50 Planitiem amplecti ductor prius. Inter et imas 
Radices ripae et fossam agmine circumfusi 
Centauri huc illuc gestantes tela ruebant, 

Ut mos his fuerat venari lustra ferarum. 

Nosque ubi viderunt labentes vertice, quisque 
55 Constitit, atque acie ex illa tres ilicet arcu 
Atque hastis prius electis excedere, et unus 
Inclamare procul: Vos, qui descenditis, ad quam 
Venistis poenam? Isthinc dicite, sin minus, arcu 
Ejaculor tenso. Praeceptor talia contra : 

60 Chironi haec isthinc propius responsa dabuntur: 

In tua damna nimis semper tam prompta libido 
Ista fuit. Tum me fodiens: Haec illius umbra est 

Nessi, inquit, qui olim pro Aetolide Deianira 
Occubuit, cavitque idem, ne ita inultus obiret. 

65 Atque hic, qui medius demisso ad pectus inhaeret 
Obtutu, sese inspiciens, est magnus alumnus 
Pelidis, Chiron. Alter Pholus ille, sub acri 
Irarum fluctus tantos qui pectore volvit. 

Stant circum fossam innumeri, quascumque parati 
70 Figere telo animas emersas sanguine plus , quam 
Sorte illis sua noxa dedit. Nos illa ferarum 
Agmina, veloci cursu pollentia, adimus. 

Arma capit Chiron, et posteriore sagittae 
Crena usus, retro ad malas barbae sibi silvam 
75 Dimovit; sed ubi os magno detexit hiatu, 

Edidit haec sociis: Numquid sensistis, ut ille 
Pone sequens moveat quidquid pede tangit? at istud 
Haud solet accidere a pedibus jam luce carentium. 

Sed bonus buic contra dux, qui prope pectora stabat, 
80 Qua duplex jungit natura bominemque feramque. 

Tunc ait: Iste quidem vivit sic solus inopsque, 

Atque meus labor est huic tetram ostendere vallem. 

Nec jam sponte venit, Superum sed lege coactus. 

Talis mota loco est, ubi concinit alleluja, 

85 Hoc dignata novum nobis committere munus. 

Non bic praedator, neque ego sum crimine vitae 
Foeda anima impurae. Quare nunc te oro per illam 
Virtutem, per quam fas est mihi tendere gressus 
Tam durum per iter, de vestra cede cohorte 
00 Notum aliquem, cujus vestigia certa sequamur, 

Quique vadum monstret, detque huic insidere tergo, 
Huic, qui non umbra est assueta per a€ra ferri. 

Tum latus in dextrum convertit lumina Chiron, 

Et Nessum appellans dixit: Vestigia retro 
05 Tu relege, et sic hos duc, ut, si qua altera sistat 
Contra adversa acies, nulla obstet caussa morandi. 

Hoc duce sub fido fumantem legimus aestu 

Oram puniceo, plebes ubi cocta ciebat 
Immanes gemitus. Oculis tenus undique mersam 
100 Aspexi gentem ; atque ingens haec edidit ore 
Centaurus: Sunt hi baccbati in caede tyranni, 

Inque latrocinio. Hic veniunt lugenda feroci 
Damna illata manu. Manet bic Pellaeus, et ille. 

Qui Siculis tristes tribuit, Dionysius, annos; 

105 Atque hic, sic nigris cui frons est horrida setis, 
Azzolinus habet nomen, qui vertice flavam 
Alter caesariem diffundit, Obiccius ille est 
Patria Atestinus, quem (adsit reverentia vero) 
Mactatum superis privignus depulit oris. 

110 Tunc ego respexi vatem, atqne ille ora resolvit: 

Hic tibi nunc ductor sit primus, me adde secundum. 
At paullo ulterius Centaurus lumina fixit 
ln gentem, scatebris quae exire vomentibus aestum 
Visa tenus colli est. Hic solam in parte reducta 
115 Ostendit nobis umbram, atque haec insuper addit: 
Numinis in gremio cor discidit ille, quod isto 
Tempore adbuc Tamesis multo veneratur honore. 
Praeterea plures rubicundo in gurgite fossae 
Aspexi capite exstantes et pectore toto; 

120 Atque nimis multos istorum ex ordine novi. 

Sic magis atque magis subsidens sanguinis ille 
Fons ibat, plantas ut vix obduceret humor: 

Jamque hic fossa viam ostendit transire paratis. 

Quanto ex parte vides hac plus decrescere semper, 
125 Nessus ait, scatebram, tanto te credere oportet 
Et magis atque magis deorsum fundi premere ima 
Ex alio, donec sese conjunxerit undae, 

Sub qua mersatur lugere coacta tyrannis. 

Hic justa spreti cruciantur numinis ira 
180 Attila , qui fuit in terris fatale flagellum, 

PYRRHusque et Sextus, lacrimasque emungit in aevum 
Aeternum dolor, undanti quas fundit in aestu, 

Corneti crimen patriae, Rainerius; adstat 
Paccia progenies, alter Rainerius; ambo 
135 Tanto infestantes bello insidiosa viarum. 

Tergo deinde dato , remeat vada nota bimembris. 

XIII. 

Nondum etiam Nessus ripae ulteriora tenebat. 

Cum sumus ingressi nullo tritam pede silvam. 

Non frondes virides, fusca at ferrugine tinctae; 

Non rami laeves, at nodosi inque plicati; 

5 Non pomi stabant, spineta at plena veneno. 

Non ita habent rigidas stirpes, passimque frequentes, 
Quae fugiunt odio silvestria saecla ferarum, 

Inter Caecinam et Cornetum culta locorum. 

Hic nidum obscoenae, Strophadum quae littore Teucros 
10 Omine terrifico damni pepulere futuri, 

Harpyiae ponunt. Latae alae, collaque et ora 
Humana, atque pedes unci, plumosaque magni 
Ventris erat moles, abnormibus insidentes 
Plantis dant questus. Tum doctor talia fundit: 

15 Interiora priusquam tu penetralia silvae 
Istius subeas, te devenisse secundum 
Circum, erraturumque isthic jam scito, tremendae 
Ad cumulos donec via te deducat arenae. 

Propterea inspecta penitus; namque ipse videbis 
20 His factura Udem, quae sum sermone locutus. 

Undique ploratus veniebant, undique fletus, 

Nec mibi cernere erat quemqnam tam triste dolentem: 
Quare constiteram totus formidine torpens. 

Credo ego, Minciaoem tum me venisse putasse 
25 Mentis in hunc sensum, ut tot rerer fundere voces 
Gentem, quae hos inter ramos obtecta lateret 
Nos propter. Quare verbis est talibus usus: 

Unam si obtrunces quavis ex arbore virgam, 

Quae tu nunc animo reputas, mutilata tabescent. 

30 Tum paullum extendi dextram, magnoque revulsi 
Ex pruno exiguum ramum, et lacrimabile truncus 
Clamavit: Cur me vellis? Sed sanguine ubi ater 
Factus erat, rursus: Cur me decerpere gestis? 

Nulla tuum pietas docuit miserescere pectus? 

35 Quondam homines fuimus , qui nunc sub cortice stamus 
Mutati in stirpes. Certe exspectanda fuisset 
Haec tua dextra magis flecti pietate parata, 

Anguigenas animas si nos gestare putasses. 

At veluti in ramo viridi, cui flammeus ardor 
40 Summa urat capitis, tum pars extrema gementi 
Sibilat assimilis, vento exspiranteque stridet: 

Sic simul ex illo erumpebant fragmine verba, 

Et sanguis. Quare labentem vertice prono 
Demisi virgam, atque steti, ut qui territus haeret. 

45 Si prius ex nostris potuisset credere verbis, 

Respondit sapiens, quae oculis hic aspicit ipsis, 

Laesa anima, haud unquam foret ausus tendere dextram 
In te. Incredibilis sed res me adducere suasit 
Hunc in opus, quod me pariter gravat. Ast age fare; 

50 Qui sis huic memora, ut pro, quo tua damna rependat. 
Munere, apud superos, ad quos remeare facultas 
Huic datur, ipse tuam jubeat revirescere famam. 

Et truncus: Tam dulce mihi sonat ista loquela, 

Ut tacitus nequeam vos mittere. Nec grave vobis 
55 Sit, si qua alliciat me, dicere pauca, cupido. 

Ille ego sum, claves qui quondam nactus utrasque, 

Queis Fridrici animum noram me posse potiri, 

Nunc claudens, modo recludens ita suaviter ambas 
Verti, ut submorim cunctos, cui sensa solebat 
6!) Credere ; et explevi tam fidus nobile munus. 

Ut me deficerent somni , et vis vivida pulsus. 

At meretrix, oculos avertere visa protervos 
Caesaris hospitio nunquam, commune sepulchrum, 

Et Titia aularum, flammis ardentibus omnes 
65 Accendit mentes in me, queis pectora flammis 
Incensa Augustum sic incendere, beatos 
Ut mihi conversos in tristia tempora honores 
Flerem. Animusque avidus vesanam ulciscier iram, 
Atque hunc posse ratus praevertere morte furorem, 

70 Contra me justum me injuste surgere jussit. 

Per ligni istius radices juro novellas, 

Me nunquam violasse fidem praeclara merenti 
Praemia tot laudum domino. Atque evadere ad auras 
Si cui fas vestrum est superas, det surgere nomen, 

75 Atque meam famam quoque nunc post illa jacentem 
Vulnera, quae inflixit meritis turba invida nostris. 

Paullisper stetit atteddens, deinde ora resolvit 
Sic doctor: Quoniam tacet is, ne labier horam 
Incassum sine, sed loquere et, quae scire laboras, 

80 Ipse roga. Sed ego hunc contra sum talibus orsus : 
Tu quoque fac rogites, si quid mihi posse putabis 
Sat facere; ipse etenim impedior, sic opprimit angor 
Cor miserans. Iterum hic coepit: Sic iste capessat 
Ingenue, quae verba orant tua, carcere in arcto 
85 0 anima inclusa, haud quaerenti taedeat unum 
Hoc pariter monstrare mihi, qui fiat, ut istis 
Vincta anima in nodis habitet, vel, si qua facultas 
Est tibi, dic mihi, num ex membris sese ulla resolvat 
Talibus: Interea magno conamine truncus 
90 Exspirare animam venti se vertere in istas 
Voces: Haec breviter vobis responsa dabuntur. 

Ut primum membris animae effera vita recedit 
Corporis, unde suis se avulsit viribus usa, 

Tartarei hanc barathri Minos in septima septa 
95 Mittit, el haec cadit in silvam, nec certa parata est 
Sedes; et quocumque illam sors projicit, illic 
Permanet, utque zeae granum sua germina trudit. 
Deinde in virgultum plantamque assurgit agrestem. 

Pascunt Harpyiae frondes, acremque dolorem 
100 Ingeminant, latam huic dantes simul ore fenestram. 
Corporis exuvias nostri, ceu caetera turba. 

Nos quoque sumpturi pariter veniemus; at illas 
Induere haud dabitur; neque enim est res aequa tenere 
Quemquam, sponte sibi quae adimit. Raptabimus ipsas 
105 Huc, et per moestam pendebunt corpora silvam. 
Unumquodque illi pruno appendetur, ubi umbrae 
Cogitur indoluisse suae. — Nos ora tenentes 
Intenti stabamus adhuc, utrique putantes 
Plura locuturum truncum, cum murmur ad aures 
110 Attonitis venit, velut illi, qui impete magno 
ln se conversum nemorosis vallibus aprum 
Erupisse audit,* strepitumque exterritus haurit 
Latrantumque canum turbataeque undique silvae. 

Atque ecce, ecce duo laevo descendere clivo, 

115 Ambo nudati, foedatique unguibus artus, 

Tam celeri elapsi cursu, ut ramalia silvae 
Obvia dejicerent. Tum qui prior incitus ibat: 

Mors, occurre mihi, mihi mors, occurre! fremebat; 
Atque alter nimium lente sibi currere visus: 

120 Non ita pernices plantae tibi , Lanb , fuerunt, 

Cum te in Tofpiacis agitarunt proelia campis. 

Et quia forte, anima jam deficiente, fefellit 
Hunc vigor; ipse sui tum cespitis objice nodum 
Implicuit. Post hos resonabat plena nigrarum 
125 Ore inhiante canum cupido, rapideque mentum 
Silva. Illae , veluti demptis venatica vinclis 
Turba furens, dentes misere latentis in artus, 

Cumque in frusta ipsum solvissent morsibus asprvs. 

Mox illos secum simul arripuere dolentes 
130 Artus. — At dextra prensum me protinus egit 
Dux, ubi mittebat cespes per rupta cruentis 
Vimina vulneribus gemitus lamentaque vana. 

O Jacob, toto dicebat pectore clamans, 

De Sancto Andrea, quid tc quaesisse salutem 
135 Juvit me opposito? Tibi si turpissima vita 

Acta fuit, quodnam tantum mihi crimen in illa est? 

Ipsum ubi praeceptor super adstitit, ora resolvit: 

Qui fueris, memora, o qui tot per vulnera fissus 
Exspiras lugubre gemens cum sanguine carmen. 

140 Ille autem: O animae, quae istas venistis in oras, 

Visurae nostras tam inhonestis undique sparsas 
Excidiis frondes, vos illas cogite in unum 
Cespitis ante pedes tristis. Prognatus in illa 
Urbe fui, domino quae suffecisse priori 
145 Baptistam fertur. Quare ipsam tempus in omne 
Efficiet tristem arte sua, et nisi signa manerent 
Nunc aliqua ex illo glaucus qua profluit Arnus, 

Qui supra cineres olim, quos Attila liquit, 

Hanc struxere iterum, vidissent ire labores 
150 Incassum. Ipse meis pro furca sum aedibus usus. 

XIV. 

Patria me postquam pietas distrinxit, in unum 
Dispersas mihi cura fuit conjungere froRdes, 

Reddere et huic jam tum fracto. Devenimus inde 
Ad finem, upde orbis discindit septa secundi, 

5 Horribiles justi qui ostendit vindicis artes 
Tertius. At nova sat claris ut pandere verbis 
Copia sit, dicam nos descendisse patentem 
In campum, cui cuncta suo plantaria strato 
Amovet. Hunc tristi praecingit silva corona, 

10 Ut funesta palus ipsam* , pesque unus et alter 

Aegre baesit stringens nemus. Arida spissaque arena 
Stratum erat, haud aliter quam quae pede pressa Catonis. 

Ultrix ira Dei, quam es formidanda legenti 
Haec oculis manifesta meis, quae mente notavi! 

15 Multos stare greges animarum veste videbam 

Nudos, atque omnes valde miserabile flentes; 

Qui mihi sunt visi diversa lege teneri. 

Nam resupina solo gens quaedam strata jacebat; 
Quaedam sede sedens, arcte contractaque stabat; 

20 Altera continuo gens ibat concita motu. 

Quae circumit, major multo, minor altera poenae 
Subdita: at isla magis solvebat fraena dolori 
Allapsu lento flammarum expansa pluebant 
Vellera, arenosus campus quacumque patescit, 

25 Nix alpina velut, nullis spirantibus auris. 

Quales, assiduo qua torrida fervet ab aestu 
India, militibus Pellaeis incidere ignes 
Vidit Alexander, solidosque incumbere terrae; 

Quare provisens, juncto simul agmine, jussit 
30 Conculcare solum pedibus, nam posse vaporem 
Noverat exstingui melius, dum solus adurit: 

Talis erat sine more furens delapsus ab alto 
Aeternus calor, unde omnis flagrabat arena, 
Supposita ut silici excussae succenditur esca, 

35 Duplice ut excruciet poena. Pax nulla dabatur, 

Nulla quies misere compulsis ludere ludum 
Continuum manibus, nunc hinc nunc inde repulsa 
Ut vis usque recens ardoris longius iret. 

Tunc ego: Praeceptor, cui fas est vincere cuncta, 
40 Praeter durorum praecordia Daemoniorum, 

Surgere quae vidi nos contra in limine portae, 
Quisnam est ille ingens, qui non curare videtur 
Flammas, et jacet insultans, transversa tuendo, 

Ut mibi sit visus nondum mitescere ab imbre? 

45 Isque, ubi me sensit scitantem nomen, et ausa 
A doctore sua, exclamans haec pectore fudit: 

Qualis ego vixi, talis post funera persto. 

Si fabrum ipse suum delasset Juppiter, a quo 
Ira excandescens accepit fulmen acutum, 

50 Quo me percussit postremo tempore vitae; 

Perque vicem in nigris reliquos fornacibus Aetnae 
Ipse fatigaret, fer opem, faber optime, opem fer, 
Vulcane, exclamans, veluti in certamine Phlegrae, 

Inque caput totis jaculetur viribus ignes, 

55 Post poenas ultor sane non laetus abiret. 

Tales flammato tum rupit pectore voces 
Dux meus, ut nunquam verbis sic acribus usum 
Audierim: Quoniam mentis furor iste superbae 
Non deflagrat adhuc, ideo majore gravaris, 

60 0 Capaneu, poena. Poenarum copia nulla 
Tanta, tuam praeter rabiem, foret apta dolorem 
Incussisse, tuo qui det completa furori 
Vulnera. Dein placide vultu meliore loquelam 
In me convertens dixit: Fuit ille tyrannis 
65 Unus de septem Thebas obsidere adortis, 

Atque odio hic habuit Superos, et habere videtur, 

Et curare parum. Verum ut me dicere dudum 
Audieras, isti, quos nunc fovet ipse, furores 
Ornamenta animae nimium sunt debita atroci. 

70 Nunc sequere, atque cave arenti vestigia arenae 
Defigas, sed stringe nemus. — Devenimus illuc, 
parvus ubi silva decurrens labitur amnis. 

Cujus adhuc horret mea mens meminisse ruborem. 
Qualis de scatebra Viterbi rivulus exit, 

75 Quem sibi scorta solent partiri ; talis arena 
Hac unda emergens ibat. Sinus illius imus, 

Tum geminae ripae, tum marginis utraque labra 
Naturam induerant lapidis; quare esse putavi 
Hac iter. Ex cunctis, quae ostendi plurima, postquam 
80 Nos sumus ingressi portam, quae limina nulli 
Obserat, haud ulla est unquam sic digna notari 
Res oculis inspecta tuis , ut rivulus iste, 

Qui super allapsas quascumque exstinguere flammas 
Est potis. Ista meus fundebat ab ore magister. 

85 Tum prece persuasi largiri pabula, amorem 

Qui largitus ertft. Dedit haec responsa rogatus: 

In medio vastata mari sedet insula , Cretam 
Appellant, cujus sub rege fuisse pudicus 
Narratur mundus. Vi quondam laetus aquarum, 

90 Frondibus et patulis mons surgit, et Idalos isti 
Nomen erat, nunc stat, ceu res corrupta senecta, 
Desertus, quem Rhea sibi cunabula nati 
Fida sui legit. Melius rata condere furtum 
Posse ibi, cum flebat, cava tympana, et aera jubebat 
95 Edere tinnitus. Manet intra viscera montis 
Ingens, arrectus, Damiatae immania tollens 
Terga adversa senex, prospectans moenia Romae, 

Ut speculum. Vertex ex auro divite, pectus 
Brachiaque argento ex puro, deinde aere rigenti 
100 Cunela ipsi constant tenus inguinis; omnia ferro 
Electo inferius, praeter pedis infima dextri, 

Qui terra conflatus erat, quam coxerat ignis. 

Plus huic insistit, quam laevo erectus, et ejus 
Pars quaevis, auro excepto, disrupta fatiscit 
105 Rima , quae exstillat lacrimis. Junguntur in unum 
Hae guttae, atque illud vis harum perfodit antrum. 

Quarum decursus vallem se immittit in illam, 

Unde Acheron, PHLEGETHonque oritur, STYGiAEque paludis 
Lenta vada, atque eadem hoc arcto ruit unda canali 
110 Usque illuc, unde ulterius descendere non est; 

Cocytum et facit, et quae sint ea stagna videbis; 
Propterea ulteriora tibi nunc dicere parco. 

Illi ego: Si, modicis qui nunc it rivulus undis, 

Nostro ita ab orbe oritur, cur solum apparet in ista, 

115 Quam sumus aggressi, ripa? Is mihi talia reddit: 

Tu scis hoc spatium gyro constare rotundo, 

Et quamvis longo processeris intervallo 

Semper descendens laevus, loca cum infima adimus, 

Nondum circuitum totum pes noster obivit; 

120 Hinc, si qua apparet novitas, absiste moveri. 

Rursum ego: Ubi flumen Phlegethon, ubi sunt vada Lethae? 
Unum namque taces, illumque hoc crescere ab imbre 
Dixisti. Tua cuncta quidem quaesita fuere, 

Suntque mihi jucunda, inquit; tamen aestus aquarum 
125 Rubrarum poterat quaesitum solvere primum. 

Aspicies Lethen simul atque evadere ab ista 
Fas fuerit fossa, quo fit concursus ad undas, 

Postquam corda terens dolor imus rite removit 
Culpas, approperantque animae veniuntque lavatum. 

130 Sed jam tempus erit silva discedere, dixit; 

Tu fac nostra retro veniens vestigia serves. 

Dant non usta viam tibi ripae labra, superque 
Postremas oras omnis restinguitur ardor. 

xv. 

Nunc de marginibus duris nos prendimus unum, 
Caligansque amnis fumus sic desuper umbrat, 

Ut defendat aquis, et claustris aggeris ignem. 

Qualia, ab undarum metuentes impete, Belgae 
5 Munimenta struunt inter Guzzanta Brugasque, 

Objice quo incurrens fluctus maris inde recedat ; 

Qualia Trojano prognati Antenore cives, 

Distenti studio rura et castella tuendi, 

Medoacum propter, solaria tela priusquam 
10 Alpes sentire incipiant: sub imagine tali 
Illa assurgebant, quamvis minus alta minusque 
Ampla esset moles; quisquis sit, qui arte magister 
Hoc exegit opus. — Silva jamque ipse relicta 
Cum duce, tantum aberam, ut nequaquam nosse daretur, 

15 Quo devenissem, licet observata retrorsum 

Signa requisissem , veniens cum offendimus agmen 
Umbrarum propter lapidosas aggeris oras, 

Nos oculis lustrans, veluti sub luce novellae 
Lunae se alterni , post facta crepuscula noctis, 

20 Obscuri inspiciunt; aciem et figebat utramque 
Quisque, senex ut sutor acus in tenue foramen. 

Haud aliter t?li nos vestigante caterva, 

Me quidam adveniens novit, limboque prehendit 
Vestis et: Oh, monstri quid tu? clamavit. Ubi ille 
25 Bracchia me contra protendit, figere coepi 
Intentos oculos hominem coctum igne pererrans, 

Ustus ut aspectus minus hunc defendere quisset, 

Quin internorit nostrae vis conscia mentis: 

Declinansque manum ad vultum illius, ora resolvi: 

30 Hic te, Brunette, invenio? Tunc ille: Molestum 
Ne tibi sit, fili, paullum vestigia retro 
Si tecum fert Brunettus, quem vestra Latini 
Terra vocat, reliquamque sinit procedere turbam. 

Illi ego: Te vero id precibus majoribus oro. 

35 Quod si forte cupis me tecum hac sidere ripa, 

Id faciam, dum isti placeat, quocum ire necesse est. 

0 fili, quisquis subsistit de grege nostro 
Vel minimum, dixit, centenos procubat annos, 

Quin queat obnitens manibus prohibere favillas. 

40 Quare i prae; ipse latus stringens sequar, atque catervam 
Deinde meam repetam cursu, sua damna dolentem 
Aeterna. Haud me animus descendere calle sinebat, 

Ut pariter graderer; cervice at cernuus ibam, 

Atque observanti similis. Tum talibus infit: 

45 Quae sors aut fatum ante extremam funeris horam 
Te tulit huc? Quisnam iste, viam qui monstrat eunti? 

Huic ego: Apud Superos fruerer cum luce serena, 
Respondi, vallem deveni devius, ante 
Quam cursum vitae plenum confecerit aetas. 

50 Huic mane hesterno solus dare terga studebam. 

Cumque redire illuc coepissem, hic tempore in illo 
Adfuit, atque domum per callem hunc me ipse reducit. 

Is mihi: Ubi, quod iter monstrat tua stella, sequaris, 
Nobilis haud poterit te famae fallere portus. 

55 Si bene id agnovi jucundae tempore vitae. 

Et nisi tam subito clausissem lumina morte. 

Cum tibi vidissem coelum sic esse benignum, 

Incepti hortator quoque consiliumque fuissem. 

Ast ille ingratus populus mentisque malignae, 

60 Editus antiqua Fesula qui ab origine venit 
Hactenus atque tenet montana et saxea corda. 

Saepe tibi infestus propter benefacta redibit, 

Exercens odio; ac merito, neque enim aspera ficum 
Inter sorba decet dulci ditescere fructu. 

65 Fama vetus coecum hunc vocat. . Invida, avara, superba 
Gens est; fac praestes te purum moribus horum. 

Sed tantum fortuna tibi tua servat honorem, 

Esifrie ut superante tui pars utraque sit te 
Optatura; sed a rostro fiet procul herba. 

70 Ipsa sibi de se Fesulana animalia stramen 
Efficiant, et si qua sua inter stercora planta 
Surgit adhuc, illam parcant contingere, ubi almum 
Semen Romulidum reliquum, cunabula postquam 
Nequitiae tantae fuerunt fabricata, revivat 
75 Totum , huic respondi , si plane habitura fuissent 
Vota mea eventum, nondum natura fuisset 
Jussa tua exilio mortalia linquere saecla. 

* Nam subit, atque mihi cor imum affligit imago 
Cara paterna tui, crebro praeclara docentis, 

80 Dum vesci in terra licuit vitalibus auris, 

Ut scirem, quo quisque modo sua nomina in aevum 
Aeternum extendat. Quare quam grata voluntas 
He tibi conjungat, dum stat milii vita, necesse est, 

Per nostram ut possit quivis id noscere linguam. 

85 Quae cursu narras de nostro, haec tradere scriptis 
Appropero, atque alio libro illustranda relinquo 
Cuncta meae Dominae; si coram adstare licebit, 

Haec sciet. Id tantum cupio tibi pandere aperte: 

Dum mihi non latret verbis mens conscia amaris, 

90 Insistam, quodcumque velit fortuna, paratus 

Carpere iter; neque enim novus auribus arrhabo nostris 
Surgit At ipsa suos orbes fortuna, bubulcus 
Pro lubito verset rastros. — Tum vertere malam 
Praeceptor dextram retro, et me respicere, atque hos 
95 Reddere deinde sonos: Bene is audit, qui notat aure 
Percepta. Haud tamen interea sermone rogare 
Brunettum absisto socios hoc carcere clausos. 

Quorum fama magis micet, et tollatur in altum. 

Is mihi: Scire bonum est aliquos; laudabile lingua 
100 Praeteriisse alios; tot enim me nomina fantem 
Tempus deficeret. Scito, esse ex ordine cuuctos. 

Cui nudata pilis capitis cutis explicat orbem, 

Multos doctrina insignes, magnoque decore. 

Turpiter in terris maculatos crimine eodem. 

105 Illa Prisciakus cum turba incedit, in illa est 
Editus Accursi Franciscus. Cernere quissem, 

Si mihi cura hujus porriginis ulla fuisset, 

Illum, quem Servus servorum jusserat Arnum 
Permutare oris Retronis, ubi male tensos 
110 Is liquit nervos. Memorarem plura; at eundi 
Longius et fandi ulterius me copia fugit. 

Namque novum video fumum consurgere arena, 

Et gens adventat, quacum simul esse vetamur. 

Thesauri tibi cura mei sit sedula, in illo 
115 Vivus adhuc spiro, neque te orans plura morabor. 

Tergo deinde dato, vestigia flammea flexit, 

Ut qui Veronae tendunt celeri pede cursum 
Per campum, viridis certantes vincere panni 
Praemia, et ex istis, cui dat victoria laudem 
120 Vjpus erat similis, non cui pes cessat in auso. 

Ventum erat in partes, ubi aquae labentis in orbem 
Suppositum strepitus nostras ita perculit aures, 

Ut, quod plena solent alvearia mittere, murmur; 

Cum simulacra simul vidi tria devia cursu 
5 Deseruisse agmen sub diro evadere nimbo 
Supplicii properans, et nobis obvia ferri. 

Singula clamabant: Siste, o, quem prodit amictus 
Nostratem, pravae prognatum semine terrae. 

Hei mihi, quae nova, quae vetera illis vulnera inusta 
10 Artubus aspexi j a culante incendia flamma! 

Nunc quoque mens renovat revocanti talia luctum. 

Substitit, auditis horum clamoribus, et me 
Respiciens doctor: Maneas et comiter istos 
Fac, ait, accipias. Et ni fera spicula flammae 
15 Naturam feriant regionis, te aequius esse 

Dixissem, quam illos, properante accedere passu. 

Ut stetimus, vetus illi iterarunt flebile carmen; 
Atque ubi nos propter trina haec simulacra fuere, 
Trina rotam de se simul implicuere. Virorum 
20 Ut mos est, ubi nudi unctique adstare solebant 
Signantes oculis, quo vertant aptius arma, 

Ante ictus quam inter se et vulnera acuta cierent; 
Singula non aliter, dum se rotat, umbra tenebat 
In me versam aciem sic, ut contraria collo 
25 Planta iter assidue faceret. — Tunc incipit unus : 

Si locus hic miser instabili substratus arena, 

Tinctus et aspectus, tristisque odisse monebit 
Nos nostrasque preces, at saltem flectere nostra 
Fama tuam valeat mentem, et da discere, qui sis, 

30 Cur vivas ita fas tuto est fricuisse cavernis 
Tartareis plantas. Hic vir, vestigia cujus 
Me calcare vides, quamquam sic veste pilisque 
Captus, de majore gradu est, quam forte putabas. 

Guidoguerra habuit nomen, Gualdrada nepotem 
35 Quem bona fassa suum est. Dum movit spiritus artus, 
Plurima consiliis hic gessit, plurima ferro. 

Alter, qui prope me terram terit, Aldobrandi 
Tejajus, cujus gratissima habenda loquela 
Esset apud vestros. Ego, qui una torqueor isthic, 

40 Rusticulus Jacob ; et certe rustica conjux 

Plus mihi , quam quidquam pejus , nocuisse putanda est. 

Si tecto flammae licuisset tela subire, 

Ire sub amplexus horum fuit impetus ingens, 

Idque meus doctor, ni fallor, forte tulisset; 

45 Sed quia mi torrens coxisset flamma medullas, 

Me bona destituit, superante pavore, voluntas, 

Quae cupidum urebat. Dein talia pectore fudi: 

Vestrae conditio sortis mihi corde dolorem, 

Non odium, infixit sic, ut jam serius illo 
50 Omnino exspolier, simulae comes ore loquelas 
Effudit tales, claros ut adesse doceret 
Nobilitate viros, quales vos usque fuistis. 

Vestra fuit mihi terra parens, et tempus in omne. 

Non sine honore pio, decora alta et nomina magna 
55 Vestra ego descripsi, studiosisque auribus hausi. 

Triste ego fel linquo, et quaesitum dulcia poma 
Appropero, mihi quae promittit idoneus auctor; 

Sed primum jubeor centrum descendere in imum. 

Sic tua felici deducat spiritus aura 
60 Membra diu, dixit; sic post te fulgida fama 
Sit tua; dic, an adhuc nostra remorentur in urbe 
Humani mores, animorum et mascula virtus, 

Ut solet, an contra prorsus fugisse ferantur? 

Namque Guilelmus Borserius, incola arenae 
65 Urentis novus, et turbam comitatus euntem, 

Dum permulta refert, nostras valde asperat aures. 

Gens nova, tum subitis congesta pectmia lucris, 

Et fastum et luxum immodicum, Florentia, in urbe 

Sic genuere tua, ut jam tristia tempora plores. 

70 Haec ego sublato clamavi turbidus ore: 

Tresque, his auditis, umbrae vertere vicissim 
Lumina in alterius vultum, ut qui vera tuentur. 

Si fuit unquam alias tibi respondere facultas 
Tantillo constans, tamque apta explere rogantem, 

75 0 te felicem, cui mens ea verba ministrat! 

Quare si has valles tibi fas evadere nigras, 

Sitque tibi rursus jucundas cernere stellas: 

Illic ipse fui, quam te dixisse juvabit! 

Fac, nostra ut memores viventi nomina vulgo. 

80 Dein rupere rotam, alarumque ftiisse putasses 
Remigium plantas. Quam prosiluere fugaces, 

Non amen citius potuisset dicere quisquam: 

Tam celeres oculo se subduxere sequenti; 

Quare doctori visum est discedere nostro. 

85 Ibam post ipsum, isque parum processerat ultra 
Gressu, cum insonuit sic nos prope rumor aquarum, 
Ut vix ulla esset fantes audire potestas. 

Qualis , iter proprium qui primum corripit amnis 
Prosiliens ex rupe Vesi, quae prospicit ortum 
90 Ex qua parte latus laevum explicat Apenninus, 
Quique appellari solet Unda quieta, priusquam 
Sese praecipitem fundum demittat in imum, 

Atque foro Livi sonat expers nominis hujus, 

Illic supra aedes, quibus est a nomine Sancti 
95 Deductum nomen Benedicti, vi incitus amnis 
Obstrepit, e scopulo pronum ruiturus in agrum, 
Quem jam mille viri incolerent, fors si qua tulisset: 
Sic nos labentes praeruptae ex aggere ripae 
Vidimus hanc tanto resonantem murmure aquarum 
100 Diluviem tinctam, ut mox nobis laeserit aures. 

Funis erat circa lumbos mihi cinctus, et isto 
Rebar pantheram capere olim pelle decoram. 

Hoc me dissolvi, sic praecipiente magistro, 

Porrexique ipsi nodis nexum inque plicatum. 

105 In latus is dextrum versus, paullumque recedens 
A sponda, hunc barathri demisit in ima profundi. 

Et mecum: At certe nova res succedat oportet, 
Dicebam, huic nutus novitati, ubi ductor utroque 
Istum sic oculo sequitur. Quam mente sagaci 
110 Est opus et cauta his coram, quos non modo facta, 
Intima sed cordis moneat prudentia praesens! 

Ille mihi dixit: Quam primum exire videbis, 

Quod cupide maneo; et quod nunc tua somnia versant, 
Quam primum., ut par est , claro se lumine prodet. 

115 Quod verum falsi faciem induit, usque tacendum est, 
Dum liceat, namque insontis tegit ora pudore. 

At vocem hic nequeo relinere, notasque per istas 
Juro, quas doctis comoedia nostra propinat, 

Sic ea non redeat diuturni vana favoris, 

120 Lector, me his oculis vidisse per afcra crassum 
Et nigrum quiddam monstri emersisse natando, 

Cuilibet horrendum gestanti ferrea corda; 

Ut redit is, salsum qui se dejecit in aequor, 

Navem exempturus ferrato dente retentam, 

125 Qui scopulum, aut aliud prensat, quod clauditur undis, 
Atque, ut consurgat, se extendit parte superna, 

Dum pedibus nitens membra inferiora coarctat. 

xvn. 

En fera caudae acie pollens, quae transfodit Alpes, 
Et rumpit muros atque arma; en bellua, tristi 
Quae cunctas mundi terras infesta^ odore! — 

Dux meus his iniit verbis, atque annuit ipsi, 

5 Ut teneat ripam, calcata ubi marmora finis 
Limitat. Illa autem foedissima fraudis imago 
Adstitit, atque caput truncumque admovit arenae; 

Sed non extraxit sinuosa volumina caudae. 

Os erat huic hominis justi, usque adeo ipsa benignam 
10 Induerat pellem exterius, sed caetera trunci 
Totius anguis erat. Villosus uterque lacertus 
A digitis ad utrasque axillas usque rigebat, 

Pinxerat et dorsum pectusque atque undique costas 
Nodis exiguisque rotis. Non Tauricus unquam 
15 Turcave conjunxit supposta, impostaque fila 
Vestis tam vario discrimine tincta colorum, 

Non tales radio telas distinxit Arachne. 

Ut stant interdum pelagi prope littora cymbae, 

Quarum pars undas tangit, pars altera terram, 

20 Utque illic inter lurcones Teutonas arma, 

Atque suam pugnam castor parat; haud secus ista 
Pessima forma ferae lapidoso in margine stabat, 
Undique qui cumulos ustae claudebat arenae. 

Quanta erat, in spatio cauda vibrabat inani, 

25 Torta veneniferae sustollens verbera furcae, 

Quae ritu scorpi mucronem annabat acutum. 

Nunc declinandum est paullum, dux inquit, eoque 
Intendendum iter est, mala ubi se bellua sternit. 

Nos ideo latus ad dextrum descendimus, et bis 
30 Progredimur quinos extremo in limite passus. 

Curantes flammam et nubem defendere arenae. 

Hanc prope ut est ventum, gentem considere arena 
Ulterius paullo vidi, quae proxima inani 
Pendebat barathro. — Tum doctor ita ora resolvit: 

35 Ut tibi sit cunctas hujus cognoscere circi 
Experto penitus partes, i, perspice stirpem 
Istorum; at breviter loquere, haud ita multa rogando. 
Dum redis, ipse superveniens monstrum alloquar istud, 
Ne fortes humeros nobis praebere recuset. 

40 Sic quoque per caput extremum, quod septimus orbis 
Finit, eo solus, gens moesta ubi fusa sedebat. 

Illorum ex oculis dolor intimus erumpebat: 

Hinc atque inde ipsi manibus succurrere tendunt 

Adversus flammas, telluremque igne perustam; 

45 Non secus atque aestate canes contendere contra 
Et rictu et pedibus nituntur, ubi aspera morsu 
Aut tafani, aut pulices, aut muscae vulnera figunt. 
Atque ubi quorundam quaesivi lumine vultum, 

Quos supra cadit ignis atrox, ego noscere quemquam 
50 Haud potui; at peram e collo cujusque videbam 
Pendentem, atque inerant perae rata signa colorque 
Certus, et hinc oculos sunt visi pascere hiantes. 

Utque ego perspiciens accessi, fulgere flavo 
In loculo vidi glastum, os habitumque leonis 
55 Effingens; oculisque meis cum longius irem. 

Altera visa fuit mihi pera rubentior ipso 
Sanguine, quam signat presso lacte albior anser. 

Ast unus, glaucae et magnae suis indice signo 
Albentem loculum sibi qui distinxerat, inquit: 

60 Hac tu quid facis in fossa? Jam hinc proripe gressum. 
Et quoniam tu vivis adhuc, te scire jubebo, 

Ut Vitalamjs mihi proximus usque sedebit 
Hic latere a laevo mecum. Cum civibus Arni 
Ipse Antenorides maneo, mihi saepe sonora 
65 Qui voce et magnis tundunt clamoribus aures, 

Summus eques veniat, dum dicunt, qui tria rostra 
Afferet in loculo. Atque hic os distorsit, et extra 
Produxit linguam, ut bos nitens lambere nasum. 

Tunc ego praemetuens, mora ne diuturnior illum 
70 Taederet, brevibus qui me sermonibus uti 
Jusserat, a lassis retro vestigia flexi 
Umbris, invenique ducem, qui ascenderat atrae 
Terga ferae, dixitque: Opus est jam pectore firmo, 

His etenim scalis nos nunc descendere oportet. 

75 Ascendas prae me; medius eonsidere crevi, 

Verbere ne possit te monstri laedere cauda. 

Ut stat, quartanae cui frigidus imminet horror, 
Pallentes gestans ungues, quatiensque tremore 

Membra simul dentesque, cubat dum lentus in umbra; j 
80 Sic ego restiteram, dux baec ubi protulit ore; 

At verba, ipsiusque minae incussere pudoris 
Sat mihi, quod famulo vires solet addere coram 
Lenis heri aspectu. Tunc illa in grandia terga 
Insilui, suasitque animus sic dicere, sed vox, 

85 Ut volui, haud venit: Fac des mihi brachia circum. 

Atque is, saepe alias mihi qui succurrit, in altum 
Fortis, ut insilui, me sustulit atque lacertis 
Vinctum sustinuit; mox has dedit ore loquelas: 

Geryoneo, fac te moveas jam, at larga rotando I 

00 Intervalla legas , nec multum accedito ad ima, i 

Respectaque novum, quod gestas tergore, pondus. 

Ut cum cymba loco se submovet, ista retrorsum 
Et magis atque magis cedit: sic inde recessit 
Paulatim abscedens; sed cum via libera nanti 
05 Inventa est, ubi pectus erat, caudam ipse retorsit. 
Protentaque illa, ex anguillae more natabat. 

Brachiaque extendens ad se collegerat auras. | 

Majorem haud credo terrae incubuisse pavorem 
Tempore, quo manibus Phaethon emisit habenas, 

100 Unde hujus quoque adhuc coeli pars cocta videtur; 

Nec quo se pennis miser Icarus exspoliatum 
Sensit, ubi cera incaluit, clamante parente: 

Est mala, qua pergis, via; quam mihi, cum undique totum 
Libratum vidi jam corpus in a£ra, et omnem I 

105 Aspectum exstincturo, praeter monstri horrida membra. 
Interea ille natans magis et magis ire remisse 
In gyrum, ac sensim descendere, nec datur hilum 
Id sentire mihi, nisi qui mihi ventus in ora 
Spirat, et inferius sub plantis. Gurges aquarum 
110 Jam sonat horrendum ad dextram. Hic oculosque oaputqu* 
Despectans flecto. Tunc major me occupat horror j 

Ad strepitum; nam ignes aspexi hausique ululatus. 

Quare ego cootraxi coxas tremefactus utrasque, 

Summa vi nitens. Dein, quod non viderat ante, 

115 Visus ibi sensit, nos labi, et per mala inulta 
Atque ex diversa magis adventantia parte 
Circumagi. Ut falco, postquam libratus in alas 
Erravit, neque avem, revocantis signave nota 
Vidit, cogit herum clamare: Heu laberis! alto 
120 Descendit lassus centumque per a£ra gyros 

Molitur levis, atque animi tandem impos ob iram 
A ductore procul considit et infremit acer: 

Sic nos deposuit prope fundum Gbrvon illum 
Rupis ad exesae radices, atque ibi utroque 
125 Excusso evasit, ceu cborda missa sagitta. 

XVIII. 

Est locus, appellantque malas hunc nomine bulga» 
Manes, de saxo totus, ferrugine nigrans, 

Orbis ut est ripae, spatium qui amplectitur omne. 

In media prorsns campi statione maligni 
5 Stat putens, barathrum qui labris cingit inane 
Latum, immane, imum, cujus narrabitur ordo, 

Tempus ubi adveniet. Reliqui ergo quod manet agri 
Altam inter ripam et rigidam, puteumque jacentem 
Magno intervallo praecingit forma rotunda, 

10 Et per valla decem distinguitur infima vallis. 

Sicut, ubi muros opus est defendere, qua se 
Castellis multae, et multae undique circumfusae 
Fossae protendunt, stat pars circumflua tuta : 

Sic non dissimilem referebant illa figuram. 

15 Atque ut ponticuli cujusque e limine turris 
Externam attingunt ripam: ex radicibus imis 
Rupis sic scopuli progressi valla recidunt 
Et fossas usque ad puteum, bos qui obtruncat, et una 
Colligit. — Hic, ubi nos excussit bellua dorso, 

20 Restitimus. Vates laevam legit; ipse sequebor 

5* 

Hunc pone. A dextra nova sese forma doloris, 
Poenarumque novum genus, atque novorum 
Arma ministrorum veniunt, queis bulga repleta est 
Anterior. Nudi fossa spectantur in illa 
25 Damnati. Ex media hinc venientes ora ferebant 
Adversa, inde, ut nos, conversa, sed ocius ibant: 
Sicut, ubi exactis complentur mensibus anni, 

Romani ad stata sacra , quibus dant jubila nomen, 
Invenere viam, qua pontem plurima turba # 

30 Hinc inde exundans transiret libera gressu; 

Nam latere ex uno castello obversa, Petrique 
Sancti templa petens it pars una; altera spondam 
Pars aliam tenet ad montem vestigia flectens. 

Hinc atque hinc saxum per tetrum Daemonas ire 
35 Cornibus armatos, immani et verbere vidi 
Vulneribus saevis illorum terga terentes. 

Heu mibi, quam propere hos adigebant tollere crura 
Ad primos crepitus plagarum! Jamque secunda 
Verbera caedentum, vel tertia nemo manebat. 

40 Cumque irem, offendere simul mea lumina quendam; 
Atque cito dixi: Haud ab ea est jejuna figura 
Nostra acies. Ideoque pedes, ut noscere possem, 
Continui, ac dulcis mecum dux restitit atque 
Annuit, ut retro paulum vestigia ferrem. 

45 Ille autem caesus me fallere posse putabat, 

Vultu demisso, parum at ipsi profuit astus; 

Nam dixi: 0 tu, qui defigis lumina terrae, 

Ni fallunt quae signa geris, Venedicus ille es 
Cacciammico. Ad coenas tam acri sale salsas 
50 Quisnam te ducit? Tum is: Non sponte ora resolvo; 
Sed tua me cogit claro sermone loquela, 

Propter quam antiquum mea mens reminiscitur orbem. 
Ille idem ipse fui, qui vultu et corpore pulchro 
Praestantem suasi Ghisolam dedere cuncta, 

55 Marchio quae voluit, quidquid mala fabula cantet 

Sed neque ego hic solus de tot, quos Felsina mittit, 
Lugeo, at iste locus tot jam completus abundat, 

Ut totidem linguae nondum didicisse ferantur 
Inter Savenam ac Rhenum modo dicere sipa. 

60 Quod si digna fide ac verum testantia quaeras, 

Fac animo nostrum perpendas pectus avarum. 

Haec fanti Daemon percussit terga flagello; 

Atque: Hinc, dixit, abi, leno, hic mercabilis aere 
Haud ulla est mulier. Comitem ipse subinde petivi. 
65 Progressi paulum, conscendimus egredientem 
Ex ripa scopulum. Sed nos invenimus istum 
Ascensu facilem , praeruptaque saxa prementes 
Abscessu, aeternos anfractus liquimus illos, 

Ad dextram versi. Sed cum devenimus illuc, 

70 Dux, ubi pons vacuus manet infra, ne locus undis 
Caesorum desit: Gressum modo comprime, dixit. 

Fac male natorum feriant te lumina, et horum, 
Quorum tu nondum potuisti cernere vultum, 

Namque hi nobiscum venere. — Ex ponte vetusto 
75 Vidimus alterius speculantes agmine turbae 
Ex alia raptim nos contra occurrere parte, 

Quos pariter fustis crepitanti verbere trudit. 

Tum bonus haec addit, me non scitante, magister: 
Aspice magnum illum venientem, pectore nullum 
80 Cui gemitum aut lacrimam dolor expressisse videtur. 
Quantum is adhuc retinet formae regalis in ore! 
Thessalus Aesonides ille est, qui mente animoque 
Arietis aurato privavit vellere Colchos. 

Venerat is casu Lemnum, cum, caede peracta, 

85 Corpora cuncto virum per calles strata jacebant 
Femineae turbae dextra, et crudelibus ausis. 

Nutibus hic usus verbis et fallere doctis, 

Dicitur Hypsipylae fucum fecisse puellae, 

Femineo fucum quae fecerat ante furori. 

00 Hic gravidam et solam liquit. Damnatus ob istud 

Crimen, dat poenas istas; nec inultus obivit 
Medeae deceptus amor. — Qui bac decipit arte, 

Hunc sequitur. Sed ita banc primam cognoscere vallem 
Sit sat, quosque suo cruciatos carcere claudit. 

95 Jam ventum fuerat, via quo se angusta secundo 
I Vallo decussat conjuncta et continet arcus 

Alterius partem. Hic stantes audivimus agmen 
In bulgae alterius tenebris immane gementum. 

Rictu frendentum atque suis sibi pectora palmis 
100 Plangentum. Horrebat mucosis obsita crustis 
Ripa, etenim densus barathro effert se halitus illo, 
Oppugnans oculos ac robur naris odorae: 

Atque ita coecus erat sinus ille voraginis altae, 

Ut locus , unde mei demisi lumina visus, 

105 Non faceret satis. Ergo, qui supereminet, arcum 
Legimus ascensu, et demersam stercore eodem, 

Quod motum humanis credas exire latrinis, 

In fossa vidi gentem. — Mihi quaerere aventi 
Qui suberant, quidam apparet, cui merda fluebat 
110 Sic capite ex toto et sic deturpaverat ora, 

Ut scire haud possem , num aliquem tonsura ministrum, 
Crinis an intonsus de nostris proderet unum. 

* Hic ille increpitans dixit: Quis te impulit ardor, 

Ut me plus cupide aspiceres, quam plurima turbae 
115 Turpia? Respondi: Quia tc, ni fallor, Alexi, 

Crine olim sicco vidi, quem nomine clarat 
Gens Interminei Lucensem. Quare ego visu 
I Te praeter cunctos quaero. Hic caput ictibus, ambas 
In se convertens palmas, sibi tundere et ista 
120 Mittere verba: Isthuc me deduxere loquelae 
| Rlandisonae, et nimium incautis palpantia verba, 

I Queis satura haud unquam fuerat mea lingua. — Fac ultra 

| Plus paulo inspicias, dux inquit, et ora tuere 

I Illius ancillae foedatae et crinibus hirtis, 

i 125 Quae sibi coenosis misere secat unguibus artus. 

! 

I 

Et modo se io talos inclinat, nunc stat utroque 
In pede recta. Est haec Thais, lupa pessima, amanti 
Respondisse suo quae fertur vocihus usa 
Talibus: Est ingens tecum mihi gratia, quin est 
I 130 Mira. — Atque hinc satiata acies sit nostra vicissim. 

i 

! xix. 

0 Sinon mage, et o miseri hujus castra secuti, 

Qui res divinas, summi quas ducere amoris 
Dignum esset sponsas, et vos, suadente rapace 
Ingluvie, ob lucrum audetis corrumpere, moechi, 

5 Vos propter claro sonitu tuba clangat, oportet; 

Tertia nam vobis substruxit bulga sepulchrum. 
f Jamque erat ascensu tumuli superata sequentis 

| Rupes, directe qua scilicet imminet altae 
j In medio scopulus fossae. 0 sapientia summa! 
j 10 Oh quantum in coelo terraque elucet, et illo 
j Pessimo in orbe, artis! Virtutis munera juste 
i Dividis omnigenae! — Per ripae terga, per imi 
! Strata soli vidi liventia marmora crebris 
i Plena foraminibus, latis aequaliter: oris 
| 15 Forma rotunda inerat cunctis. Minus ampla fuisse, 

i Nec majora reor, quae vidi, templa Joanni 
I Sacra meo ingressus pulcherrima, purus aquai 
I Humor ubi stabat hominem renovare paratus. 

De quibus, haud ante haec multo, mihi contigit unum 
20 Rumpere, ut extraherem quendam jam corpore mersum, 
| Interclusa anima; idque obsignet caetera, ut omnem 
Dissipet errorem. Cuj usque foraminis ore 
Damnati exstabant pedibusque et cruribus usque 
Ad suram. Interius pars caetera tecta manebat. 

25 Omnibus igne incensus erat pes unus, et alter; 

Quare convulsi jactabant impete tanto 
Membra, ut rupissent ex torto vimine vincla. 

Utque micare solent res unctae, atque vagari 
Summam lambentes flamma tantummodo pellem: 

30 Sic illic erat a talo usque ad pollicis unguem. 

Tunc ego: Dic, doctor, quisnam is, qui sic furit, atque 
Sese contorquet plus quam sibi proxima turba 
Consors, et quem flamma magis rubra sugit adustum? 

At contra: Si forte optas, ait ille, sub istam 
35 Ripam , quae melius jacet , haud te ferre recusem. 

De se deque suis malefactis ipse loquetur. 

Res mihi sola placet, quae te juvat, huic ego dixi; 

Tu dominus mihi, tu scis me discedere nunquam 
Consilio optalisque tuis, scisque ipse, tacenda 
40 Quae reor esse mihi. — Tum quarti culmina valli 
Scandimus et laevi descendimus, infima fossae. 

Plena foraminibus loca nec non arcta legentes. 
Praeceptorque bonus sublatum pondere toto 
Nondum me posuit, donec pervenit ad arcam 
45 Ruptam sic misere, jactando crura, dolentis. 

Quisquis es, heu, capite inverso qui membra superne 
Inferiora tenes, anima improba, more modoque, 

Quo in terra palus defigitur, haec ego fari 
Coepi, fac prodas, est si tibi copia, vocem. 

50 Adstabam ut frater, sua cum malefacta fatentem 
Latronem auscultat fictum, qui, ubi figitur, aurem 
Indulgentis adhuc poscit; quae caussa morandae 
Mortis sola subest. Ille autem corde profundo 
Clamorem ducens, inquit: Tune in pede rectus 
55 Hic jam es, Bonifaci? Tune hic es jam in pede rectus? 
Me plures annos igitur mentita fefellit 
Pagina. Tam cito divitiis satiatus abisti, 

Quas propter non es veritus tibi juugcre fraude 
Egregiam forma sponsam, quam deinde parabas 
60 Perdere? — Non secus ac qui stans accommodat aures, 
Non percepturus, sibi quae responsa rogatus 
Reddit, ut illusus nescit, quae verba remittat: 

Sic ego restiteram. At vates sic ora resolvit: 

Ille ego, quem credis, non sum, dic ilicet, ille 
65 Non sum. At ego , quae jussus eram , tunc verba remisi. 

Hic plantas totis distorsit viribus ambas 
Illa anima atque trahens singultum flebile fatur: 

Quid me igitur poscis? Si te fert tanta cupido 
Noscere me, ut ripam idcirco percurreris, audi: 

70 Non me pontificale decus gestasse negabo; 

Veraque caussa fuit, cur crederer editus ursa, 

Tam cupidus catulos ad opes extollere summas, 

Ut nummis illic loculum, hic mihi deinde pararim. 

Sub cdpite at nostro, qui me anteiere, trahuntur 
75 Simonis comites, in marmoris abdita rima 

Membra coarctantes, pariterque ego labar in ima 
Haec loca, ubi is veniet, quem te nunc esse putabam, 
Cum subito audisti scitantem. At longius, ex quo 
Hic coquor igne pedes, capite ex quo inversus ita angor, 
80 Praeteriisse reor mihi temporis intervallum, 

Quam cum candentes flammis defixus habebit 
Ille pedes. Sed enim qua Sol juga prospicit orbis 
Occidui mox adveniet mage turpia facta 
Ausurus pastor, non ulla lege retentus, 

85 Qui me, ipsoque simul detruso, contegat ambos. 

Alter, quem memorant Machabaea volumina, Jason 
Hic surget novus, utque suus tunc mollior illi 
Rex fuit, haud magis asper erit rex Gallicus isti. 

Nescio an hic amens fuerim, cum talia contra 
90 Fudi: Dic; quodnam pretium tam grande poposcit 
Petrum, ante arbitrio quam claves traderet hujus, 
Christus? Me sequere! haud aliud certe ille petivit. 

Nec Petrus, aut Petri socii jussere Mathiam 
Afferre argentum, aut aurum, curo sorte trahebant, 

95 Quam Judas male perdiderat, qui sede sederet. 

Quare sic jnaneas, nam poenis jure gravaris, 

Atque male ablati bene serva dona metalli, 

Per quae saepe tuos expertus Carolus ausus 
Dicitur; et nisi quae summas reverentia claves 
100 Respicere hortatur, me fari plura vetaret, 

Audisses verbis etiam gravioribus usum; 

Vestra enim avarities omnes contaminat oras. 

Per se quisque, bonos dum calcat, tollit iniquos. 

Vos ita pastores fore sensit Apostolus ille, 

105 Qui sibi visus erat meretricis cernere more 

Regibus utentem, quae hinc atque hinc insidet undis. 
Quae septingemino nata est cum vertice, quaeque 
Cornibus ex denis duxit sua robora, donec 
Virtutem huic juncto fama est placuisse marito. * 

110 Ex auro, argentoque Deum effinxistis in usus 
Vestros. Ecquid enim jam vos discernit ab illo, 

Qui Divum coluit simulacra? Id nempe, quod unum 
Praecipuum ille habuit, vos centum in yota vocatis. 
Eheu, quot genetrix, o Constantine, malorum 
115 Inventa est, non jam quae te sententia vertit, 

Sed dos, qua primum patrem cumulasse priorem 
Diceris 1 — Ast alter, jam dudum me ista canente, 

Sive furor stimulo seu mens hunc conscia agebat, 
Fortiter ambabus calces propellere plantis. 

120 Id credo placuisse duci, sic adstitit ore 

Semper contento attendens, quae vera loquebar. 

Quare complexus medium me sustulit ulnis 
Ambabus, repetitque viam, quam legerat ante 
Descendens, prae se ipse sinu me haud stringere lassus, 
125 Ad summi donec fastigia detulit arcus, 

Qua datur ex quarto ad quintum transcendere vallum. 
Suaviter hic pondus dimisit suave, praealti 
Ob durum scopuli dorsum, praeruptaque saxa. 

Aspera quae capreis fuerit via ; deinde tuenti 
130 Alterius vallis patuit tenebrosa vorago. 

j XX. 

j Nunc nova poenarum species dicenda, meoque 

I Materies, praeter bis septem et quinque labores, 

Invenienda operi est, hujils primordia cantus 
| Dum texo, memorans quos dicunt nomine mersos. 

5 Reclusum fossae fundum speculabar, in illo 
Totus, solliciti qui fletus imbre madebat. 

Atque hic in gyrum per vallem incedere gressu, 

( Quo bini ire solent, qui nomen voce canora 

j Sanctorum repetunt, pagi dum compita lustrant, 

10 Aspexi plebem tacitam lacrimasque cientem. 

J Ut paulo inferius coepit descendere visus, 

I Miris ora modis cuivis inversa videbam 
| A mento ad pectus, sinuosus ubi incipit ordo 
I Costarum. Nam omnes ad renes ora retorta 

i 

, 15 Gestabant, et erat pedibus via cuique terenda 

1 Retrogradis, neque enim posita ante videre dabatur. 

Vi morbi quidam, nervis fortasse solutis, 

Inversum se sic a pectore novit; at istud 
Haud unquam vidi, et nunquam evenisse putarem, 
i 20 Si tibi dent Superi, mi lector, carpere fructum 
| Hoc opere ex nostro, per te modo mente voluta, 

| Quomodo ego ista genis potuissem cernere siccis. 

Cum prope nostra mihi sic torta occurrit imago, 

Ut quae rima nates interfluit, usque maderet, 

25 Guttarum emittens oculis lacrimantibus imbrem. 

Ipse quidem flebam, incumbens de cautibus uni. 

Quae duro exstabat scopulo, cum faner infit 
Dux ita: Te pariter stultorum de grege stultum 
Inveniam? Hic pietas, ubi sit bene mortua, vivit. 

30 Ecquis habendus erit mortali nequior illo, 

Qui, quae jussa Deo stant judice, sustinet aegre? 

Arrige nunc caput, arrige et aspice, terra dehiscens 
Quem quondam absorpsit, Theba inspectante, suisque 

Omnibus horrendum clamantibus: Quo ruis, eheu! 

35 Quo ruis, Amphiarae, quid hic infecta relinquis 
Bella? Sed ille tamen non destitit ire profunda 
In loca, ubi Minos delapsum quemque revincit. 

Aspice, ut ex tergo pectus sibi fecit; ob illam 
Caussam, qua voluit nimium res ante videre, 

40 Respicit, atque viam modo cogitur ire retrorsum. 

Aspice Tiresiam, qui mutavisse figuram 
Fertur deque viro factus modo femina, dein vir, 
Cuncta sibi vertit membra: ast iterum ante bacillo 
Nexa simul duo serpentum huic caedenda fuerunt 
45 Corpora, quam plumas posset revocare viriles. 

Sed qui, pone legens hujus vestigia, tergo 
Ipsius sese ventri fert obvius , ille est 
Aruns, qui quondam se in montibus abdidit altis 
Lunae, ubi suppositus Carrarius accola runcat. 

50 Huic tectum spelunca fuit de marmore cano, 

Unde ingens patuit speculanti pontus et aether. 

Quaeque tegit mammas, quas non est cernere nobis, 
Crinibus effusis, pars illinc quaeque pilosa 
Cui patet, est Manto, quae plurima regna petivit, 

55 Dein, qua me genetrix peperit, se in sede locavit: 
Quare pauca libet, te aures praebente, referre. 

Haec ubi persolvit defuncto justa parenti, 

Passaque servitium est quae olim cunabula Baccho 
Urbs dedit, ipsa diu fuit errabunda per orbem. 

60 Illic, Italiae formosa ubi panditur ora, 

Infra Alpes lacus est, qui te, Germania, claudit 
Tirolum super, et Benacum nomine dicunt. 

Per mille et plures hunc credo crescere rivos, 

Gardam inter Camunosque et nubiferum Apenninum, 

65 Atque undam intumuisse, lacu quae stagnat in isto. 

In medio locus est, quem dux gregis, atque magister, 
Sive Tridentinus, seu qui te, Brixia, seu qui 
Te, Verona, colit patriam, describere posset, 

Hoc ubi iter tereret. Piscaria, pulchra potensque 
70 Arx, opere egregio fortis, sedet, obvia genti 
Borgomeae obsistens, et si quid forte moveret 
Brixia. Ubi circum plus ripa inclinat, oportet 
Ut tota unda cadat, quae sese in gurgite vasto 
Benaci haud capit: baec labens per pascua laeta, 

75 Nomine Benaci posito , fit Mincius amnis, 

Donec Acroventum delabens exilit amplum 
Eridani in gremium. Spatii nec conficit unda 
Longum, nam lamam offendens, spatiatur in ista; 
Inde palus oritur, quae aestivo tempore saepe 
80 Obfuit. Hinc ubi transgressa est illa aspera virgo, 
Atque oculis inter limum undique circumspexit 
Culturae expertes agros, nudosque colonis; 

Ut cuncta humanae fugeret commercia vitae. 

Illic cum turma servorum restitit, artes 
85 Tractatura suas , vixitque et corpus inane 
Deseruit. Tunc turba virum dispersa per agros 
Convenere, locumque fimi munimine cinctum 
Elegere, urbemque his ossibus impendentem 
Construxere manu, cui Mantua nomen ab illa, 

90 Quae tum prima locum legit, sine sorte remansit. 
Hanc olim major celebrabat copia vulgi, 

Ante nimis stolido quam subdola verba dedisset 
Laudensi Alberto Pinnamon; quare ego vellem 
Hoc te praemonitum, ne, si quis forte paternae 
95 Diversum genus esse urbis confingeret, ullum 
Commentum fraudet quae vere dicta notasti. 

Tunc ego: Praeceptor, dixi, sic certa locutum 
Te reor, atque fide sic res narrata potita est. 

Ut mihi restinetus foret altera fabula torris. 

100 At quae procedunt, mihi narra examina gentis, 

Si qua tibi ante oculos occurrit digna notari 
Umbra, id namque unum nostra stat mente repostum. 

Tum dux: Ille, genis, inquit, cui prominet hirta 

Barba, nigris affusa humeris, fuit incola terrae 
105 Tempore, quo se tota viris sic Graecia vidit 

Nudam, ut per cunas vix corpora pauca manerent 
Dicitur hic augur, socio Calchante, fnisse 
Sortitus tempus, quo primum incidere funes 
Aulide fas esset; quem nostra tragoedia cantu 
110 Sublimi vocat Euryftlum: nec scire negabis; 

Nam tibi, quanta fuit, lecta est ac tradita menti. 

Ille alter, laterum sic pauper, Scoticos ille est, 
Cui Michael inerat nomen, qui ludere fraudes 
Vere doctus erat magicas. Agnosce Bonatti 
115 Guidum atque Asdbnsem. Supero quam vellet in orbe 
Et corium tractasse et contortam pice stuppam! 

At frustra hunc facti modo poenitet. Aspice pravas, 
Quae digitis dicuntur acum radiumque columque 
Excussisse suis, et se voluisse vocari 
120 Vates, carminibtisque herbisque et imagine inani 
Usae. Sed jam tempus erit discedere; et ecce 
Chain ac spinae bifidae confinia sphaerae 
Ima tenent, undam et tetigere sub Hispalis ora. 

Et nocte hesterna jam pleno fulserat orbe 
125 Luna ; etenim meminisse potes , tibi noxia quando 
Non fuit, ingresso silvae loca nigra profundae. 

Haec ille. Interea sic fantem ego pone sequebar. 

XXI. 

Sic ponte ex alio atque alio, diversa locuti, 

Quae mea non ducit comoedia digna relatu. 

Venimus ad culmen. Placuit tunc sistere gressum 
Visuris barathrum bulgarum immane malarum, 

5 Quod remanet, vanoque alios conamine questus; 

Et loca conspexi miro suffusa nigrore. 

Sicut apud Venetos, ubi stant navalia bruma 
Canente, ebullit pix nigrans, apta tenaci 


Digitized by L^ooQle 



INFERNORUM XXI. 


79 


Glutine restaurare rates, queis membra fatiscunt, 

10 Tempore, quo nequeunt pelagus tentare protervum; 
Proque labore viae navem struit iste novellam. 

Ille peragratae longum vada caerula cymbae 
Obturat costas, proram ille repercutit, ille 
Puppim, remos ille polit, tenet iste rudentes, 

15 Vela minora alius, majoraque carbasa sarcit: 

Sic, non vi flammae, divina at numinis arte 
Illic fervebat pix densa atque undique ripam 
Conspergens visco. Hanc potui modo cernere, in illa 
Non potui, praeter spumas, cum turgida ab aestu 
20 Tota insurgebat, donec compressa sederet. 

Hoc ego in obtutu cum lumina fixa tenerem, 

Dux: Caveas, caveas! inquit, meque inde retraxit, 

Pes ubi constiterat. Tum verti lumina retro, 

Non secus ac sibi qui sero vidisse videtur 
25 Quae novit fugienda, timor cui protinus artus 
Debilitat, quem visa fugae dare terga morantem 
Non faciunt; et post aspexi Daemona nigrum 
Summa ascendentem scopuli fastigia cursu 
Praepete. Et, heu, quantum feritatis in ore ferebat! 

30 Quam mibi visus erat furiis agitatus acerbis. 

Expandens alas, et vix tangens pede terram! 

Alte assurgentem huic humerum, qui erat asper, acutus, 
Damnatus quidam coxis onerabat utrisque, 

Isque pedum huic nervum violentius ungue tenebat. 

35 Nostri custodes pontis, socii unguibus acres, 

Clamabat procul, ecce hic e senioribus unus 
De Sancta Zita: sontem supponite, post hunc 
Prensurus reliquos mox ipse revertor ad illam 
Terram, his magnifice popularibus exornatam. 

40 Quisque etenim,. excepto Bonturo, est fallere doctus: 
Namque per hanc minime fit maxime, ubi imperet aurum. 
Atque isthuc projecit eum, perque ardua duri 
Flexit iter pcopuli, nec dempto fune molossus 

Unquam tam rapido furis vestigia cursu 
45 Pressit. Is et mersit sese, atque humerum extulit inde; 

' Quique hostes nigri stabant sub rupe latentes, 
Clamarunt: Nil hic Divae facit inclita imago; 

Hic aliter nandum est, quam ubi friget Saeculus unda: 
Et nisi vis nostris. laniatos unguibus artus 
50 Ferre, supeijecta pice desine velle levatus 
Plus aequo eduxisse caput. Dein millibus uncis 
Arripuere simul miserum, sic ore locuti: 

Hic te submersum in numerum jam ludere oportet, 
Laeva ul furtive utaris, si copia detur. 

55 Non aliter famulata coquis plebs uncta jubetur 
Uncis exstantes carnes demergere aheno. 

Optimus at ductor: Ne quis te advertat adesse, 
Inquit, post scopulum, unde aliquid sperare latenti 
Praesidii possis, jaceas depressus, et unquam 
60 Ne timeas , quidquid mihi triste parare videbis 
Daemonas; haec alias etenim mihi nota fuere 
Experto hanc pugnam. Deinde ulteriora petivit 
Pontis, et ut sextae tetigit confinia ripae 
Labra, animis opus huic fuit uti, et fronte minarum 
65 Secura. Quantus furor urget, quanta procella 
Irarum rabida ora canum rapit, agmine facto, 

Adversus stantem, subito quem poscere egestas 
Hortatur panem: tantus sub ponte latentes 
Impetus egressus custodes egit in illum, 

70 Undique circumseptum armis, atque omnibus uncis; 
Queis ait inclamans: De vestris nemo sit acer, 

Atque prius nostros quam vester ceperit artus 
Uncus, de vestris coram sese efferat unus; 

Ac si tantus amor caedendi est, tum rotet arma. 

75 Clamavere simul cuncti: Malacauda propinquet! 

Quare unus subiit, dum constitit altera turba, 
Minciademque adiens, Quidnam velit ipse? rogavit. 

Num, Malacauda, putas huc me venisse, — loquelas 

Has dedit ore sophus, — securum, atque omnia contra 
80 Tela tuae turmae tutum- sine numine rerum 

Cunctarum domino, fatove juvante benigno? j 

Me sine tendere iter, nam vult suprema potestas, j 

Ipse oculo alterius regna haec teterrima monstrem. 

Tum sic huic animi cecedit fiducia, ut uncum 
85 Concidere ante pedes sineret, sociosque juberet ! 

Abstinuisse armis. Me vero hac voce vocavit i 

Dux meus: 0 tu, qui latitas sub rupe cavata 
Compressus, refer huc reditum formidine pulsa. 

Quare mox veni egressus. Tunc adstitit ante ] 

90 Tota inimica cohors sic, ut mens icta pavore 1 

Deficeret, metuens ne auderent frangere pactum. 

Sic pedites vidi pallentes ora timore, i 

Cum pacti exirent Capronae ex moenibus arcis 
Et tot conspicerent armorum millibus hostes 
95 Contra se accinctos. — Accessi corpore toto 
Ductorem propius, nusquam mea lumina ab ore 
Detorquens horum, mihi non jucunda ferentum. 

Alternis uncum declinans quisque fremebat: 

Vis uropygium huic tangam? cui caetera turba: 

100 Sane, ait, experiare, an sit penetrabile telum. 

At qui ductorem interea sermone tenebat 
Daemon prosiliens: Absiste, absiste moveri, 

Scarmalio, dixit; dein nobis edidit ista: 

Hunc propter scopulum ulterius procedere non est; 

105 Arcus enim sextus jacet a fundamine totus 
Excisus. Sed pergere iter si certa voluntas 
Vos fert, hoc antri summum superate cacumen: 

Hic prope prona viam vobis dabit altera rupes. 

Sub lucem hesternam, quinta paulo amplius hora 
110 Post hanc, et bis sena prius quam saecula coelum, 

Senosque undecies expletis orbibus annos 

Vertisset, rupta ista via est. Modo de grege nostro ! 

Hos mitto, ut videant, num quisquam emergat ad auras 

Furtim; vos comites his addite, sed timor absit; 

115 Non hi corda gerent in vos truculenta ministri. 
Galcabrina, adsis, Cynisarpagos, Alicchine; 

Cum Cynimega adsit Ciriattus dente timendus, 

Inquit, bis quinos duc, Barbacrispe, sodales, 

Tuque, Draghignacci , simul, et Libicocche, propinqua; 
120 Farfarulus se addat, Rubicusque furore protervus. 

Jam spectate simul picea ferventia spuma 

Stagna, hosque incolumes ripam mihi ducite ad illam, 

Quae superimpendens aliis tota incubat antris. 

Heu mihi, quid video, praeceptor? pectore vocem 
125 Hanc rupi, quaeso, nullis ducentibus, istud 
Suscipiamus iter soli, si semita nota est; 

Namque duces mihi non posco. Si mente sagaci es, 
Ut prius; anne vides, ut frendunt dentibus atris, 

Utque supercilio minitantur pessima nobis? 

130 Is mihi respondens dixit: Jam mitte timorem; 

Hos sine pro lubito ringi. Nam signa per ista 
Elixos pavitare jubent sua damna dolentes. 

Illi iter ad ripam versi flexere sinistram; 

Verum quisque prius linguam sibi dentibus arcte 
135 Presserat, adversus ductorem his nutibus usus; 

Atque erat huic tibicen, qui inflaret classica, podex. 

XXII, 

Jam vidi ipse equites discurrere, et ordine inire 
Certamen seseque pares ostendere in armis, 

Saepe fugae tergum nudare et quaerere tuta. 

Vidi excursores in vestram irrumpere terram, 

5 0 Aretini, et latronum more ruentes 
Ludere quosdam armis, pugnae ct simulacra cieri 
Nunc cornu, modo Campani tinnitibus aeris; 

Tympana pulsa aderant, castellis edita signa, 
Instrumenta domi inventa atque aliunde petita: 

10 Nec mihi jam audita est adeo praepostera bombo 
Fistula, ubi pedites equitesque accedere vidi; 

Talia non terram, aut stellam monuere carinas 
Indicia. — Interea sic agmine Daemoniorum 
Bis quino cincti (heu comitatus effera turba!) 

15 Nos molimur iter nostrum. Sed templa petenda 
Cum sancto veniunt, et cum lurcone tabernae. 

At mihi pix animum totum retinebat, ut hujus 
Bulgae introspicerem penitus claustra omnia et omnem 
Circuitum, nec non gentes, quas aestus adurit. 

20 Non secus ac signum delphines tergoris arcu 

Dant nautae, ut caveat properetque reducere pinum: 

Sic quandoque aliquis, captans lenimina poenae, 

Dorsum ostendebat de sontibus, atque sub aestu 
Spumarum piceo celabat fulguris instar. 

25 Ac veluti ranae stant fossae in margine aquoso 
Ora objectantes, pedibusque et corporis omni 
Parte latent: haud dissimili ratione modoque 
Undique damnati stabant. Ut adesse videbant 
Jam Barbacrispum , retrahebant ilicet artus 
30 Sub spumam. Vidi, et me nunc quoque concutit horror, 
Cunctatum quendam, sic, ut forte accidit, una 
Cum rana effugiens elabitur, una moratur; 

Quique aderat propius contra Cynisarpagos isti 
Glutine concretos crines convolvit, et ipsum 
35 More lutrae extraxit. Cunctorum ego mente tenebam 
Nomina, ubi lecti fuerunt, nam quemque notavi, 

Et qua quisque alium vocitasset voce, sciebam. 

Injicito huic ungues, Rubicas, simul ore fremebant 
Tristes, donec eum glubas. — Tum talia fudi: 

40 Si licet, o sapiens, fac quaeras, qualis et unde 
Sit miser hic, manibus quem sors objecit acerbis 
Hostilis turmae. Tum dux accessit et illum 
Scitatus, quis sit, tulit haec responsa: Parentes 
Me Navabensem civem genuere, deditque 

45 Mater hero servum perverso me patre natum, 

Qui bona cuncta domumque suam male perdidit, et se. 
Deinde aulam accessi, regnum moderante benigno 
Trebaldo, atque isthic studui me dedere technis, 

Pro quibus hoc poenas cogor persolvere in aestu. 

50 Sed qui ore exstantem parte ex utraque gerebat, 

Sicut aper, dentem, Ciriattus ungue rigenti 
Hunc docuit, quam artus laniaret vulnere acerbo. 
Inciderat feles inter, mala saecula, sorex. 

Hunc Barbacrispus complexus utrisque lacertis : 

55 Quisque, ait, absistat, dum furca ipsum male mulco! 
Deinde ad doctorem conversus, talibus iniit: 

Si quid scire optas ultra, scitare, priusquam 
Hunc alius perdat. — Reliquos ergo incipe sontes 
Dicere, doctor ait; num quemquam sub pice nosti 
60 Ex Latio? Is contra respondit: Nuper abivi 
A quodam, vestris qui non procul abfuit oris; 

Sic ego nunc una tegerer, nam haud cogerer unguem 
Horrere aut uncum. At vero Libicoccus ad ista : 

Hunc, dixit, tulimus nimium; et furca arripit ulnam; 

65 Cumque ita saeviret, fractum tulit inde lacertum. 

Aspra Draghignacci voluit manus infima crurum 
Prensare; at circumspiciens stetit ore severo, 

Qui praeerat. Postquam paulum repressa quievit 
Turba, moram abrumpens praeceptor voce rogavit, 

70 Vulnera adhuc sua spectantem : Quisnam ille vocatur, 

A quo digressum te dicis tempore tristi, 

Oras ut caperes? — Gomita est nomine, Frater 
Ille ex Gallura, vas omni fraude refertum; 

Prae manibus qui habuisse suis hostilia fertur 
75 Arma parata suum in dominum, sed, qui illa gerebant, 
Hostes pro facto hunc laudant; nam pondere captus 
Auri, ut et ipse inquit, passus fuit ire solutos. 

Non fuit hic humilis fraudator, at ordine princeps. 
Utitur hoc Michael (Logodurum patria Zanchbn 

80 Quem vocat), atque istis nec vox nec lingua loquendo 
De Sardis unquam lassa est. Ast heu mihi fesso! 
Aspicite hunc alium frendentem. Dicere averem 
Ulteriora, sed hunc metuo, ne saeviat ungue. 

Tum magnus princeps, ut vidit torva tuentem 
85 Farfarulum , atque artus pavido laniare parantem : 
Accede huc, mala avis, dixit. Tunc territus ille 
Sic fari pergit: Si rursus corde cupido 
Fert fantes audire, et coram cernere vultus 
Thuscos, quosque Padi una atque altera ripa tenebat 
90 Cives, arcessam; ast exercitus unguibus acer* 

Cesset, ne ultores metuant. Hic ipse sedendo, 
Nomine pro unius, qui sum, hinc exire jubebo 
I Septem, cum, sicut mos est caput emittentum, 

! Sibila nota dabo. Audito sermone, levavit 
! 95 Rictum quassavitque caput Cynimega locutus 

j Sic: Audi technam, quam secum versat, in ima 
j Ut se dejiciat nostri securus. — At ille, 

Multorum dives laqueorum, talia contra: 

I Egregiis vero technis instructus abundo, 

| 100 Respondit, majora meis cum damna procuro. 

Sed non usque adeo mens perstitit Alicchini, 

Atque alios contra dixit: Si stagna subibis, 

Non cursu incurram, alarum sed utrumque movebo 
Remigium, pice torrentes instans super undas. 

105 Linquamus collem, tibi sit tutamine ripa: 

Num tu plus valeas, an virtus nostra, videre est. 

0 tu, qui legis ista, novum nunc accipe ludum. 
Quisque oculos alio ex scopulo convertit, et ille 
i Primus, qui hanc mentem est magis aversatus acerbe 
110 Tum Navarensis conamen tempore sumens 
Sat scite, pedibus terram pulsavit, et uno 
J Ictu oculi assiliens, stagnum se injecit in imum, 

| Ac se subduxit meditanti atrocia turbae. 

J Hoc casu confossi omnes; verum acrius ille 

115 In primis, qui caussa fuil: Quare ilicet urgens 
Clamavit: Jam, jam teneo! At leve pondus habebant 
Voces, namque alis praevertere posse timorem 
Non licuit. Subit ille; arrectus corpore toto, 

Iste supervolitans instabat. Ita obruit undis 
120 Corpus anas, findente auras falcone propinquo, 

Isque furens ira, et fractus petit aethera rursus. 

Ludum indignatus mox Calcabrina volatu 

Hunc sequitur, tacite gaudens, quod fugerat alter, 

Jam cupidus conferre manus. At ubi improbus omnem 
125 Evasit casum, socii petit unguibus ora, 

Arripuitque simul fossam super. At fuit ille 
Accipitri similis. praedanti, unguesque rapaces 
Immisit contra, revolutusque unus et alter 
Decidit in medii ferventia glutina stagni. 

130 Protinus hos aestus dirimens defendit, at inde 
Surgere nulla dabant conamina, ita haeserat alis 
Concreta viscum pice. Barbacrispus acuto 
Vulnere cum reliquis percussus, quattuor ad se 
Evocat ex alio clivo, simul omnibus armis 
135 Instructos, propereque. Ast illi hinc inde volando 
Lapsi, devenere locum, viscoque revinctos 
Appetiere uncis, nara coctos crusta tegebat. 

Hos sic implicitos est nobis linquere visum. 

XXIII. 

Nos taciti, soli, ac nulla comitante caterva. 

Vadimus, et praeeunte uno, pone ambulat alter, 

Quales, quos nostri Fratres dixere minores, 

Egressi incedunt. Animum mihi fabula movit 
5 Aesopi , historiam ranae murisque canentis, 

Propter praesentem rixam, quae convenit aeque 
Ac nunc atque modo. Namque buc concurrit utrumque 
Exemplum, fixa si quis componere mente 


Digitized by L^ooQle 



INFERNORUM XXIII. 87 


Principium et finem recte velit. Utque frequenter 
10 Res alia ex alia emergit, sic inde suborta 

Cura nova est animo, primam formidinis umbram 
Quae duplicem ostendit. Namque haec ego volvere mecum: 
Isti nos propter decepti fraude, tulerunt 
Et damna et ludum, et sic, ut taedere furenter 
15 Hos credam. Si forte malis accesserit ira 
Ingeniis, in nos crudelius irruet hostis, 

Quam canis in leporem, quem primum contigit ore. 

Tum sensi subito arrectos mihi stare capillos. 

Horrescens totus, tum pone secutus euntem 
20 Intendebam aures, ac talia denique fudi: 

Ni te meque cito celas, male ab unguibus acrem, 

Dux, turbam extimeo; jam hostes post terga propinquant: 
Hos mihi sic fingo , ut videar jam audire tumultum. — 

Si speculum ipse forem, non ad me externa referrem 
25 Tam vultus simulacra tui, quam pectoris ima 

Sensa, ait, insculpo; perque haec simul ipse vagabar 
Tecum, hunc ipse ferens gestum similemque figuram; 

Quare unam feci mente ex utraque. Sed iste 
Dexter ubi jaceat sic mons, ut copia detur 
30 Descendendi aliam in bulgam, quem fingimus, hostis 
Effugere incursum dabitur. — Vix desiit istud, 

Reddere consilium, cum vidi accedere pansis, 

Haud procul hos, alis no3 captum. Matris ad instar, 

Cui somnum excussit rumor, cum incendia cernit 
35 Proxima, quae, arrepto nato, fugit incita, nec stat, 

Plus isti metuens, dum uno se velat amictu, 

Quam sibi; dux cito me prendit, ripaeque rigentis 
Ex alta sese misit cervice supinum 
Erga impendentem scopulum, quo clauditur unum 
40 Alterius hulgae latus. Haud unquam unda canali 
Ocius exsiliit , terrestris volvere jussa 
Orbem pistrini, propius illapsa batillis, 

Quam meus hic sapiens hujus per lubrica valli, 

Pectore me portans comitem non ut comes alter, 

45 Sed veluti natum genitor. Vix intima fossae 
Contigerant plantae, cum jam super adstitit hostis 
Insidens clivo, sed nil erat inde timoris; 

Provida nam summi sapientia numinis istos 
Quintae praefecit fossae imposuitque ministros, 

50 Sed non inde dedit vestigia posse movere. 

Illic inventa est gens infucata, graduque 
Tardo aegre reptans, quae circum largiter imbre 
Rorabat fletus oculos, vultuque ferebat 
Se lassam ac victam. Demisso ante ora cucullo 
55 Tegmina pendebant istis, quo more lacernas 
Consutas monaci suerunt adhibere Coloni, 

Exteriusque auro visum fallente micabant. 

At plumbo interius quacumque ex parte rigebant. 

Sic gravia, ut paleae fuerint de stramine habendae 
60 Vestes Fridrico miseros torquente repertae. 

0 perpessu asprum tegmentum tempus in omne! 

Nos pariter laevi passus defleximus una 
Conjuncti arrectique ad tristis murmura luctus. 
Pondere lassa suo sed gens ea lenta movebat 
65 Sic raro passus, novus ut comes ire viderer, 

Unum ubi promoram femur. Hic ego talibus orsus, 
Ductori dixi: Fac coepto, aut nomine notum 
Invenias quendam, atque oculo undique circumspecta, 
Dum sic incedis. — Sed, qui cognovit Hetruscum 
70 Sermonem, quidam post tergum tollere coepit 
Exclamans vocem: Plantas retinete, citatas 
Per caligantem cursu sic praepete ripam! 

Forle a me disces, quae poscis. Lumina retro 
j Dux, his auditis, vertit, sic ore locutus: 

75 Fac maneas ac dein passu procede secundus. 

| Restiti , et ecce duos vidi praepandere vultu 
| Magnum animi ardorem mecum properantis adesse; 

| Verum hos tardabant et pondus, et arcta viarum. 

Tandem ubi perventum est, valde me lumine torvo 
80 Conspexere ambo muti, dein vertere vultus 
In se, et sic fari secum: Hic spirare videtur, 

Guttur ubi aspicio. At si mors absumpsit utrumque. 

Quae lex priva stolis gravibus dedit ire solutos? 

Deinde mihi: 0, qui, Thusce, potes collegia inire 
85 Intima,- ubi tales dat tristis hypocrita poenas, 

Qui sis, effari ne dedignare rogatus. 

His ego: Jucundi prope ripam fluminis Arni 
Magna urbs me vidit prognatum crescere in annos 
Plures, quosque habui semper, gero corporis artus. 

00 Sed vos qui tandem, queis tanto lumina fletu 
Exstillant, quantum ex vestro patet ore doloris? 

Quae vos poena premit sic fulgens? — Ora resolvens 
Ex istis unus, respondit: Tegmina flavae 
Vestis ita solido stant plumbo, ut pondera lances 
95 Sic stridere suas cogant. Nos Felsina in auras 
Edidit, ac fuimus Gaudentum de grege Fratres, 

Iste Loderingi, Catalani ego nomine notus, 

Quos tua terra duos praefecit, ut ante solebat 
Unum, sic pacem sperans se posse tueri. 

100 At fuimus tales, ut adhuc vestigia nostri 

Praeferat imperii Gardingus. Ego edere vocem 

Hanc coepi: 0 Fratres, mala vestra... Haud plura locutus; 

Namque mihi ante viam tendenti lumina quidam, 

Quem terrae fusum palorum trina tenebat 
105 Vis cruci inhaerentem, fuit obvius. Undique totum. 

Me viso, se distorsit barbamque senilem 
Sufflabat, graviter suspiria pectore ducens. 

Quod cum sensisset Catalanus, talia fando 
j Commemorat: Quem tu confixum conspicis isthic, 

110 Ipse Pharisaeis consultus reddidit istud 
| Verbum: Pro populo dare poenas expedit unum: 

’ Perque viam positus transverse, ut cernis, et omni 
1 Nudus veste jacet, perpendere pondera jussus 


Digitized by t^ooQle 



90 INFERNORUM XXIV. 


Huc intendentum passus praeterque meantum. 

115 Nec socer huic aliter fossa cruciatur in ista, 

Turbaque, consilium quae caetera inivit iniquum, 

Ex quo Judaeis sementis pessima venit. 

Tunc ego Minciadem vidi pallescere vatem, 

Mirantem infami fixam trabe corporis umbram, 

120 Tam turpe opprobrium passuram tempus in omne. 

Tum sic Gaudenti: Haud pigeat, ni forte vetaris, 

Dicere, an ad dextram jaceant aliqua ostia, per quae 
Exitus ambobus sit pervius, ante ministros 
Quam nos cogamus nigros hinc tollere utrumque. 

125 Ille autem: Propius, quam speras, obvia rupes 
Circuitu ex magno prodit, vallesque per atras 
Ire dat, attingens omnes. Tamen excipe ruptam 
Istam, quae bulgae non contigit intervallum; 

At per congeriem saxorum pcrque ruinam, 

130 Quae jacet acclivis superansque assurgit in altum, 

Ascensus dabitur. — Paulisper lumina doctor 
Fixa solo tenuit, dein sic est ore locutus: 

In nostrum malus auctor opus fuit ille, recurvo 
Qui sontes illic damnatos corripit unco. 

135 Atque iste: Audivi jam, cum me Felsina haberet, 

Plurima Daemonii vitia, inque his, fallere doctum 
Cognovi et fictum, commentorumque parentem. 

Exin dux properante gradu digressus abivit. 

Ora gerens ira paulum turbata. Gementem 
140 Immani abscedens liqui sub pondere turbam, | 

Carorumque pedum pedibus vestigia legi. ! 

XXIV. 

Illa ubi pars anni est parum adhuc aetate vigentis, 
x Qua sol sub pluvio Ganymedis sidere crines 
Temperat, ad medium ac festinant jam ire diei 
Noctes, cum faciem delapsa pruina sororis j 

. I 

5 Fingit canentis , sed non durabile acumen 
Est calamo istius; re deficiente, colonus 
Corripit ex stratis membra, et prospectat et agrum 
Totum albere videt nivibus, quare femur icit: 

Deinde domum redit, ac replet loca cuncta querelis, 

10 Ut miser, ignarus, quid agat; mox rura regressus 
Lustrat, spemque iterum condit, mutata revisens 
Hora cuncta brevi, pecudesque ad pascua sumpta 
Compellit virga. Haud aliter mihi corda timore 
Concussit sapiens, turbata ubi fronte videbam 
15 Ipsum , sed tribuit prompte mihi pharmaca laeso. 

Qui, cum corrupti ventum est ad diruta pontis, 

Ipse oculos in me convertit dulce micantes, 

Qualis se obtulerat primum sub monte videndum. 

Quaedam molitus secum, inprimisque ruinam 
20 Luminibus tacitis emensus, brachia pandit, 

(Haec etenim potior visa est sententia menti) 

Et me corripuit. Tunc qualis qui audet et ausum 
Aestimat, usque sibi qui prospexisse videtur: 

Sic me correptum saxi ad fastigia tollens, 

25 Quod pars exstabat non exiguissima rupis, 

Frustum aliud scopuli circumspectabat acuti, 

Sic fatus: Manibus deinde hoc prensabis aduncis; 

At prius, an valeat libratum ferre, retenta. 

Ista lacernato via non tentanda veniret; 

30 Nam vix , ille levis , post tergum ego adactus , in altum 
Qua reptare dabat saxi angulus, unus et alter 
Quivimus ascensum petere, et ni forte fuisset 
Hac multo brevior septi altera ripa sequentis, 

Nescio ego hunc, ast ipse manus superante dedissem 
35 Asperitate viae victus. Verum infima campi 
Cum puteus teneat, puteique impendeat oris 
Totum bulgarum spatium hoc immane malarum, 

Quisque situs vallis fert unum surgere septum 
Altius opposito. Nos ad fastigia summa 

40 Venimus, unde silex se extremo in vertice scindit. 

Sic pulmonis erat mihi vis emuncta micantis, 

Cum super evasi, ut gressum ultra ferre nequirem, 

Quin imo sedi quam primum. At talia doctor: 

Sic est discutienda tibi socordia mollis; 

45 Nara qui suffultus pluma tectusque torali 

Desidet, ad famam haud ascendit, qua sine vitam 
Qui peragit, de se vestigia talia linquit, 

Qualia in oceano spumae, vel in aere fumus. 

Quare fac surgas; vincatur pectoris angor 
50 Qualemcunque animo praesenti vincere pugnam, 

Ni sese ipse gravi pariter cum corpore sternat 
Jam nobis opus est mage longas scandere scalas: 

Nec satis abscessisse isthinc; si missa per aures 
Accipis aequo animo, tu ne sine inania abire. — 

55 Tunc ego consurgo, et me vi majore paratum 
Jacto, at qua non ipse mihi pollere videbar; 

Atque: I prae, dixi, nam animo sum et robore firmo. 

Sic nos per scopuli salebrosa, angusta, maligna 
Atque accliva magis, quam quae fuit altera ripa 
60 Victa mihi , ascensum petimus. Neve ipse putarer 
Debilis, ore dabam, pede perrepente, loquelas. 

Quare vox alia ex fossa mihi venit ad aure6, 

Verba edens hominis non convenientia linguae. 

Nescio quid dixit, quamquam impendentia fossae 
65 Terga arcus premerem, qui dat transmittere cursum 
Illuc; at visa est hominis vox illa furentis. 

Intendebam oculos pronus; sed lumina viva 
Obscurae haud poterant pervadere ad infima vallis; 

Quare ego ductori: Fac prendas altera ripae 
70 Culmina , nec mecum pigeat descendere muro : 

Namque, ut ego hic sonitum accipio, nec percipit auris 
Quidquam, sic illic video, sed nulla facultas 
Noscere dat quemquam. — Ulla tibi haud responsa remitto, 
Praeter, ait, factum; nam si quis poscit honesta. 

75 Huic indulgendum tacite e9t factoque favendum. 

Nos capite ex pontis, quo ripae jungitur orbis 
Octavus , lapsi descendimus , et mihi bulga 
Tum manifesta fuit, stipatumque intus acervum 
Serpentum vidi horribilem, queis forma genusque 
80 Sic inerat varium , ut revocantem talia mente 
Sanguis adhuc fugiat. Non se, non jactet arenas 
Africa tota suas. Nam si jaculosque chelydrosque, 

Et phareas cenchresque haec gignit et amphisbaenam, 
Nec tot tamque malas pestes haec edidit unquam 
85 Cum terra Aethiopum, cum Nilo flumine et omni 
Reptilium specie, rubrum quae coniinet aequor. 
Monstrorum huic generi foedo commista ruebant 
Corpora nudata, ac domitae formidine gentes, 

Queis spem nulla dabat latitandi rima, nec illa 
90 Mira Gygae quondam in gemma sat cognita virtus. 

His post terga manus serpentum vincla ligabant, 

Qui se per renes cauda et capite insinuabant, 
Anteriora hominis complexi nexibus arctis. 

Atque ecce ex istis unum prope littora nostra 
95 Invasit serpens et acuto dente momordit, 

Qua cervix humeris vincitur juncta superne. 

Non o tam subito quisquam , aut t scribere quivit. 
Quam subito iste fuit flammis incensus et arsit, 

Et delabenti in terram considere toti 
100 Huic opus in cinerem fuit. Utque absumpserat ignis 
Hunc ita humi fusum, sese collegit in unum 
Tum cinis, et per se mox formam sumpsit eandem, 
Quae prius exstiterat. — Sic et phoenica fatentur 
Nobilitate sophi insignes occumbere morti, 

105 Deinde iterum nasci, cum explevit saecula quina. 

Non isti gramen, non jsti pabula praebent 
Fruges, sed thuris lacrimae, sed succus amomi; 
Myrrhaque cum spica nardi dant ultima strata. 

Atque ut qui procumbit humi male conscius ipse 

110 Casus, atque sui (sive hunc vis Daemonis atri 
Detrahat in terram, sive obstruat ostia mentis 
Morbus, membra ligans), ubi surgit, lumina circum 
Se volvit, totus cruciatibus exanimatus, 

Inspeclansque oculis suspiria pectore ducit; 

115 Talis, ut arrexit sese, fuit improbus ille. 

0 justa ira Dei, quanta gravitate severa est, 

Quae sic horrendis furit ictibus ulta dolorem! 

Tum dux hortatur fari, quibus editus oris, 

Quis sit; at ille inquit: Defluxi ex aethere Hetrusco 
120 Nuper in hanc faucem diram. Mihi vivere vitam 
Non hominis placuit, pecudum sed more ferarum, 

Ut mulo, qui et eram. Sum Vannes Fuccios ille, 

Bellua, cui dignum Pistori nota cubile 
Urbs fuit. Hunc, dixi, ne nos ita linquat inanfes 
125 Rerum diflugiens, ora, dux atque magister, 

Atque roga, quae caussa istud detrusit in antrum; 
Namque illum novi bacchatum in sanguine et ira. 

Nec tamen, auditis istis, simulare, sed in me 
Osque animumque suum damnatum vertere vidi, 

130 Atque simul totum tristi erubuisse colore. 

Quod me deprendis poenarum vortice tanto 
Mersum, ut et ipse vides, gravior me cura remordet. 
Inquit, quam cum me superis mors abstulit oris. 

Quod petis, abnuere haud possum. Tam proxima centro 
135 Haec me bulga tenet, quod furtim ex aede sacrata 
Surripui argentum, gemmisque rigentia vasa; 

Quare alius nostrum in crimen sine crimine venit. 

Sed ne gaudenti liceat tibi nqstra tueri 

Ora, ubi fas unquam tibi sit loca linquere nigra, 

140 Quae modo praedico, reseratis auribus audi: 

Pistori primum macrescunt oppid; Neris, 

Dein renovat gentes, renovat Florentia mores: 

Atque ex valle vapor Macra, Mavorte trahente, 

Ingruit obseptus nimbis et nubibus atris. 


Digitized by L^ooQle 


INFERNORUM XXV. 95 


145 Tempestas violenta, acris prosternet in agro 
Piceno armatas acies sub turbine belli; 

Quare improvisus nebulam ipse abrumpet, et Albus 
Quisque suum vulnus lacrimabitur. — Haec ego dixi, 
Ut tibi sint misere noctesque diesque dolenda. 

XXV. 

Verba sub ista manus fur tollens, pollice utrimque 
Inserto in digitos: Cape, ait, Deus; haec tibi pando. 
Serpentes habui post illud tempus amicas. 

Namque una ex illis collum complexa cohaesit, 

5 His veluti argueret: Nolo, ulteriora loquare. 

Brachia corripiens ingentibus altera spiris 
Vinxit, sic sese parte anteriore retorquens. 

Ut vi cum gemina haud esset nutare potestas. 

Ah urbs Pistori , urbs Pistori ! Cur tibi nondum 
10 Solvere te in tenues suadet mens certa favillas, 
Ulterius ne jam dures? Nam pessima semen 
Omne tuum superas factis ausisque nefandis. 

Cunctos per circos nigri caligine Averni 
Nulla Deum contra sic vultu elata superbo 
15 Umbra mihi visa est; non illius umbra tyranni. 

Quem cecidisse ferunt Thebanae ex moenibus arcis. 

Is sic diffugit, verbum ut non adderet unum; 
Atque ego centaurum stimulis furialibus actum 
Vidi occursantem, magno clamore rogantem: 

20 Quo, quo proripuit se, quo ille evasit acerbus? 
Nulla, reor, maris ora fuit tot plena colubris, 

Quam multa huic clunes serpentum turba tegebat, 
Quatenus humanae conjuncta est forma ferina. 

Huic humeros supra, et post colla jacebat apertas 
25 Attollens alas draco, cuncta obvia adurens. 

Cacus is est, inquit sapiens, qui saepe cruentam 
Fecit Aventini montis sub rupe lacunam. 

Non iter insistit fratrum de more suorum, 

Ob furandi artem, qua armenta propinqua retraxit: 

30 Quare huic cessarunt fraudes et facta maligna 
Sub clava Alcidis, centenisque ictibus ictus 
Forte decem haud sensit. — Memorat dum talia doctor 
Atque is praeteriit: ripae, quam prendimus, oram 
Tres subiere animae, quae me latuere ducemque, 

35 Donec clamarunt: Qui vos? Tum fabula nostra 
Restitit, ac dictis nos harum admovimus aures. 

Hos ego non noram, sed tum forte accidit, ut fit 
Casu saepe aliquo, ex umbris ut de tribus una 
Alterius nomen, studio hanc hortante, vocaret, 

40 Sic affata: Ubinam censes mansisse Ciakpham? 

Quare ego compescens digito mibi labra, magistrum 
Admonui signis, intentus ut ora teneret. 

Si tua lenta fides, quae dico, credere cessat, 

Lector, non mirer; modo namque assentipr aegre 
45 Ipse mihi, haec oculis qui vidi et visa notavi. 

Hic dum sublatis palpebris lumina figo, 

En pedibus senis serpens irrumpit in unum, 

Totus et implicuit. Mediis circumligat alvum, 

Brachia praecingit primis, dein dentibus ambas 
50 invadit malas. Pedibus, quos pone gerebat, 

Devinxit coxas, immisitque inter utrasque 
Caudam et post renes sinuatam ad terga retraxit 
Non hederam videas sic ulmi intexere ramum, 

Ut fera terribilis proprios intexuit artus 
55 Artubus alterius. Dein corpus inhaesit utruroque. 

Ut si naturam cerae tepidae igne subissent. 

Et color his permixtus erat, neutrumque videtur 
Quod fuerat Veluti rapidos dammae ante vapores 
Per chartam excurrit fuscus color, haud tamen ille 
60 Prorsus adhuc niger est, et candidus occidit Umbrae, 
Quae mansere, duo vertentes lumina retro, 

Clamabant: Eheu, sic mutas, Angele, membra? 

Aspice, nec duo jam, nec simplex esse videris. 

Forma duplex capitis jam forma evaserat una, 

65 Bina figurarum cum coram mixta stetere 
Una sub facie, quae jam prima ora duorum 
Perdiderat. Vidi geminos exire lacertos 
Quattuor in partes; femora, et cum pectore ventrem, 

Et suras fieri quae nunquam nota fuere 
70 Membra oculo humano. Deleta ibi pristina forma 
Omnis erat; perversa duos referebat imago, 

Atque unum et nullum; et se ita passu lenta ferebat. 

Solis ut aestivi mutans sub verbere sepem 
Si quando viridis per iter transversa lacerta 
75 Labitur, assimilis trananti nubila flammae: 

Non aliter venit ad reliquos, facto impete in alvum, 
Exiguus coluber, candens livensque nigerque, 

Ut piperis granum; atque ubi nos alimenta solemus 
Ducere nostra prius, morsu confixit acuto 
80 Ex geminis unum, dein fusus corpore toto 
Ipsius ante pedes cecidit, quem vulnere laesus 
Aspexit, sed ad haec vocem non edidit ullam; 

Quin stabat, ceu qui somno febrive laborans 
Oscitat. Hic colubrum, hunc coluber spectabat; utrimque, 
85 Hic plaga, is patulo fumabat largiter ore, 

Seque sibi, occurrens fumus jungebat in unum. 

Lucanus taceat, si qua is miracula tangit, 

Nassidii cum fala canit, miserique Sabelli;' 

Intentusque, brevi quae vibro carmine, tradat 
90 Menti. Jam mittat Cadmum, atque Alpheida Naso; 

Quod si illum in colubrum numeris, hanc vertit in amnem, 
Haud equidem invideo. Neque enim converterit unquam 
Naturas binas sic in contraria, ut harum 
Formae materiem fuerint mutare paratae. 

95 Has illi ad normas sibi respondere vicissim : 

In furcam coluber caudam diffindit ; in unum 
Committit laesus vestigia. Crura simulque 

Coxae ita inhaeserunt, ut jam spectabile nullum 
Juncturae exstaret signum. Partita figuram 
100 Sumit cauda, illi delapsam. Mollior hujus, 

Durior illius fit pellis. Brachia vidi 
In geminas retro axillas sublapsa referri, 

Quosque pedes ambos est visus habere minores 
Anguis, plus tanto in longum subcrescere, quanto 
105 Illa minus, spatium in brevius contracta, patebant. 
Postremi se deinde pedes glomeramine torti 
Vertunt in membrum, quod vir naturaque celat, 

Deque suo duo membra miser protenderat alter. 
Dumque novo fumus suffundit utrumque colore, 

110 Ingeneratque pilos isthinc, depascitur inde, 

Unus se erexit, tum pronus concidit alter 

In terram; haud torquent tamen impia lumina, quorum 

Sub visu rictum mutabat uterque priorem. 

Qui rectus stetit in plantis, ad tempora traxit 
115 Rostrum, et, materia superante, exilibus aures 
Emersere genis: quae nondum lapsa retrorsum 
Pars superabat adhuc, in nasum versa recessit. 

Atque dedit modice, ut par erat, turgescere labris; 
Quique jacebat humi, rictum protrudit et aures 
120 Per caput adducit, veluti sua cornua limax; 

Et, quae haud lenta loqui fuerat conjunctaque, lingua 
In partes est scissa duas, et lingua bisulca 
Clauditur alterius, statque ipso tempore fumus. 

Quique feram induerat, per vallem sibila lambens 
125 Effugit; at retro clamatque atque inspuit alter. 

Deinde illi nova terga dedit, simul ista locutus: 

Sic volo, jam Boosus currat, velut ipse per istos 
Reptabam calles. Ita bulgae est visa saburra 
Septima mutare, et formas revocare priores. 

130 Hic nova me excusent, si quid calamus mihi oberrat. 
Et quamvis multo haererent defixa stupore 
Lumina, mensque mihi fugisset, non tamen illis 

Sic clausis licuit labi, quin ora notarem 
Pdcci Depygis, quem vidi de tribus unum, 

135 Qui venere prius, nondum mutasse figuram. 

AUer erat, tibi adhuc luctus qui est caussa, Gavilla. 

XXVI. 

Gaude, tam magnum quod habes, Florentia, nomen, 
Quo terram et mare pervolitas, ac Tartara comples. 
Namque tuos inter cives ego quinque latrones 
Inveni tales, ut mi pudor occupet ora, 

5 Per quos in grandem non est tibi surgere honorem. 
Quod si sub lucem veniunt insomnia vera, 

Non aberit tempus, quo tu patiere, quod optat 
Pratum, nedum alii tibi. Quod si forte fiiisset, 

Non maturatum rerer: sic illud adesset, 

10 Quandoquidem certo eveniet; mihi namque doloris 
Vulnus erit gravius, quo plus processerit aetas. 

Hinc nos digredimur, quaque ante exstantia saxa 
Descensum dederant, dux scalis usus iisdem 
Ascensum petiit, sed me tamen ante recepto; 

15 Desertamque viam pergens per fragmina , perque 
Exesas scopuli cautes, sine utroque nequisset 
Auxilio manuum subnixa evadere planta. 

Tunc dolui, rursusque subest modo caussa dolendi, 

Ad quae conspexi, cum tendo lumina mentis, 

20 Et plus , quam soleo , ingenium cohibere laboro, 

Ne mihi discurrat, quo non dat tendere virtus; 

Ut, si stella favens aut hac majus quid abunde 
Dotibus ornatum me dimisere bonisque, 

Ista mihi minus invideam. Quot cultor agrorum, 

25 (Fusus ubi propter clivum dat membra quieti, 

Tempore, quo, cunctas qui lustrat lampade terras, 

Ora minus celat, simul importuna strepenti 
Musca locum cedit culici), lampuridas imam 
Per vallem spectat, fortasse ubi colligit uvas, 

7* 

30 Et findit sulcos : octava tot undique flammis 
Lucebat bulga, ut sensi, simul atque potitus 
Sum loco, ubi ima mihi patuit manifesta vorago. 

Atque ut, qui quondam est ursis ultoribus usus, 

Viderat Elian abeuntem praepete curru 
35 Tunc, cum quadrijugi arripuere per aera callem, 

Quem non sic acies poterat servare sequentis, 

Ut praeter flammam salientem, nubis ad instar, 

Haud quidquam aspiceret: sic singula flamma per amplas 
Fossae ibat fauces, ut furtum haud proderet ulla; 

40 Flammaque damnatum subducit quaelibet unum. 

In digito arrectus, studio stimulante videndi, 

Sic ponti institeram, ut, ni cautem cura fuisset 
Prensare exesam, nullo pellente, ruinam 
Traxissem. At ductor, qui me sic ora tenentem 
45 Viderat intentum, dixit: Versantur in illis 
Inclusae flammis animae; quo incenditur, igne 
Singula sese amicit. Te talia fante , loquelam 
Sic solvi: 0 doctor, modo fit mihi certius istud, 

Quod prius adverti per me; sic nam esse putabam, 

50 Et dicturus eram: quaenam illa in vertice flamma 
Sic bifida, adveniens, quae surrexisse videtur 
Ex rogo, ubi impositum dicunt arsisse minorem 
Cum fratre Oedipoden? — Dedit haec responsa magister: 
Tydides illic cruciatur et acer Ulysses : 

55 Sic simul in poenas excurrunt, sicut in iras, 
lnque ista flamma lugentur robore texti 
Insidiae fallacis equi, per quem est data porta, 

Ex qua Romulidum processit nobile semen. 

Hic ars flenda venit, per quam quoque mortua Achillem 
60 Deidamia dolens suspirat, poenaque sacro 
Palladio sat justa datur. Tunc ora resolvens: 

Praeceptor, dixi, si ex illis forte favillis 
Mittere verba queunt isti, magis oro precorque, 

Atque haec mille preces valeat prex: desine, quaeso, 

65 Hic me spectantem, adveniant dum cornua flammae, 

Me prohibere mora. Ipse vides , ut corpore prono 
Totus ad illa feror. — Tunc contra talibus ille: 

Laudandas ego laudo preces et dignor; at ore 
Edere verba tuo fac parcas, me sine linguam 
70 Solvere ; jam novi , cupido quid pectore verses : 

Nam fastidirent Graji te forte loquentem. 

Ignis ut advenit, doctor tempusque locumque 
Arripit, audivitque istis hunc vocibus orsum: 

0 vos, qui gemini sub flamma inceditis una, 

75 Si quid de vobis merui, dum vita manebat, 

Carmina cum scripsi sublimia, sistite gressum, 

Et nobis, in qua occiderit deperditus ora, 

Alteruter memoret. — Concusso vertice majus 
Antiquae cornu flammae nutare, sonuraque, 

80 More laborantis ventis afflantibus ignis, 

Mittere, deinde apicem hinc atque inde evolvere, tanquam 
Lingua esset fari nitens, ac denique vocem 
Ejicere his verbis usam: Quo tempore abivi 
A Circe , multos quae me remorata per annos 
85 Cajetae tenuit, cui nondum nomina terrae 
Aeneas dederat; nec dulcia pignora nati, 

Nec patris antiqui pietas, nec debita cura, 

Nec qui justus amor me laetificare jubebat 
Penelopen, aestum potuerunt vincere cordis 
90 Ardentis multos per terras cernere mores, 

Multorumque hominum virtutes pravaque facta: 

Perque patens altum solus me credere cymbae 
Haud timui, parva comitum stipante caterva, 

Quae me desertum nunquam malefida reliquit. 

95 Hispanos usque ad populos ego littus utrumque 
Vidi. Non Afri, Sardoa nec insula nostros 
Effugere oculos, nec quos circumalluit undis 
Illius ora maris. Tardum me debilis aetas 
Fecerat, et comites tunc, cum freta tangimus illa. 

100 In quibus Alcides fertur posuisse columnas. 

Ultra ne quis eat. Dextra de parte reliqui 
Hispalin, et laeva Ceptam; tum talia dixi: 

0 fratres, casus duros numeroque carentes 
Experti mecum, occiduas venistis ad oras. 

105 Nemo ex tam parva vigilandi temporis hora, 

Quod superesse videt, dare sensibus experiundum 
Abneget, atque sequi solem, qui lumine mundum 
A populis nudum lustrat. Perpendite vestrum 
Semen: non vobis membra, et praecordia finxit 
1 io Natura , ut deceat pecorum vos vivere vitam. 

At virtutis iter moliri, et plura doceri. 

Haec vox una meos stimulis ita suasit acutis 
Insuetam tentare viam, ut vix ulla fuisset 
Jam mihi sponte sua cupidos retinere potestas. 

115 Nec mora. Ad Eoos puppim convertimus Indos, 
Tendimus et stultum studio properante volatum, 
Addidimusque alas remis, latus usque potiti 
Laevum. Jamque poli cunctas sub nocte videbam 
Alterius stellas, sic et descendere nostrum, 

120 Ut non ex plano se attolleret aequore ponti. 

At vicibus quinis jam luna accenderat orbem, 

Et totidem inferius defectum lumine vultum 
Celarat terris, postquam discrimina rerum 
Tanta ingressus eram; cum subniger, intervallum 
125 Ob longum, procul ante oculos est visus adesse 
Mons, ita sublimi se tollens vertice ad aethram, 

Ut socii aequalem in terris vidisse negarent. 

Hic nos laetari pariter, sed gaudia nostra 
In luctus abiere cito; nam turbinis atri 
130 Tellure orta nova vehemens violentia navem 
In primum fcriit latus, et terna vice torsit 
Omnibus hanc undis, et quarta sustulit alte 
Puppim, ac depressit proram, ut placuisse videtur 
Arbitrio alterius, donec nos obruit aequor. 

Arrectam se sustulerat jam flamma, quiete 
Composita, ulterius fandi finem ore datura, 

Atque ibat, dulci hanc missam faciente poeta: 

Altera flamma suum cum vertere lumina visus 
5 Ad cornu hortata est, abeuntem pone secuta, 

Confuso sonitu, qui funditus erumpebat. 

Ut Siculus taurus, qui luctu immugiit ante 
Illius (atque id jure fuit), qui hunc finxerat arte, 
Edebatque hominis mugitus voce dolentis, 

10 Ut, quamvis totus constaret corpore aheno, 

Ipse videretur cruciatu percitus acri: 

Sic fraudata via pariterque foramine, ab ignis 
Principio in flammae murmur se tristia verba 
Mutabant. At ubi haec apicis per mobile acumen 
15 Invenere viam, motum vibrantia eundem, 

Quem prius emissis vibravit lingua locuti, 

Haec vox audita est: Te, verbis quem alloquor istis, 
Namque modo cum Ithaco te Andaeum est fassa loquela, 
Quamvis adveniam serus fortasse, morari 
20 Non pigeat, mecumque loqui. Potes ipse videre, 

Ut me non pigeat; quamquam hic me flamma perurit. 

Si modo in haec tu regna ruis caligine coeca, 

Ex illa dulci lapsus tellure Latina, 

Unde ego transactae vitae fero crimina cuncta; 

25 Dic mihi , num Aemiliae populi modo commoda pacis, 
An bellum spectent. Fateor me in montibus ortum 
Urbini fines intra rupisque recessus, 

Unde fluit Tibris. — Prono tum corpore stabam 
Intentus, cum me fodiens dux talibus infit: 

30 Tu loquere, ex Latio est. Ego, respondere paratus 
Illico, sic solvi celeres voces: Anima, istis 
Abdita sub latebris, tua nullo tempore terra 
Aut caret, aut caruit bellis, quae corde tyranni 

Vestri agitant; sed ibi modo nulla patentia liqui. 

35 Stat veluti multos stetit ante Ravenna per annos ; 

Atque Polentinus pollens rostro ales adunco 
Sic fovet ora, suis Plyloclen ut contegat alis. 

Quaeque olim longo tellus exercita ludo 
Gallorum tumulis infecerat arva cruenta, 

40 Pace diu fruitur viridi secura sub ungue: 

At Verrucchini, seniorque novusque, molossi. 

Sub quibus indigne jacuit Montegna peremptus, 

In saltu pasti dentes de more terebrant. 

Quasque Lamon terras, quasque alluit unda Vaterni, 

45 Nunc regit imperiis nido Leo parvus in albo, 

Qui, quas tutatur calido sub sidere, partes 
Sub bruma mutat: CAESENAque proxima Sacro, 

Ut media est inter campum lapidosaque montis, 

Inter servitium libertatemque moratur. 

50 Nunc mihi dic, oro, qui sis; plus quam fuit alter 
Ne milii sis durus, ut sit tua fama superstes. 

Postquam more suo sat longum immugiit ignis. 

Verticis hac illae extremum movit acumen, 

Deinde sonum efflavit talem: Si posse putarem 
55 Id fieri , ut rursus visuro lumina solis 

Nostra forent commissa viro responsa, maneret 
Haec flaihma haud agitata ultra: ast, ut credere dignum est. 
Quandoquidem revocare gradus hoc carcere ab atro 
Nulli unquam vivo licuit, responsa remittam, 

60 Haud metuens famae, quae nostra opprobria prodat 
Olim miles eram, dein lumbos fune retorto 
Cinxi, sic vitam ratus emendare priorem. 

Et cerie ista fides veniebat mi integra tota, 

Si non ille potens ter magnus presbyter esset, 

65 Cui male sit. Namque is me in crimina prima remisit. 

Qui quamque ob caussam, ipse volens, adverte, docebo. 

Donec forma fui cum carne atque ossibus illis, 

Quae dederat genitrix, non me mea facta leonem, 

I Sed vulpem fecere. Astus quoscumque, peritus, 

{ 70 Secretasque vias novi, et sic omnia vafre 

j Digessi, externas ut fama exiret in urbes. 

! At simul aetatis me vidi limine in illo, 

1 In quo cuique foret satius deducere vela, 

J Colligere et funes, tunc rerum, quae ante placebant, 
j 75 Est mihi pertaesum, confesso crimina vitae 
| Cuncta et testato me poenituisse malorum; 
j Atque haec, me miserum! juvisset versa voluntas. 
Princeps nostrorum novus iste Pharisaeorum 
Tempore, quo juxta Lateranum bella gerebat, 

80 Non jam Judaeis' infensus, nec Saracenis; 

. Christiadum nam gente satos sibi duxerat hostes, 

Et numero ex illo nemo oppugnaverat Acrin, 

Nemo mercator Sultani intraverat urbes; 

Nec summum imperii munus, nec chrismata sacra 
85 In se respexit, nec quod tenuare capistrum 

Praecinctos solet, in me habuit duxitque verendum. 
Verum ut Silvestrum inclusum Soracte petivit 
Constantinus, ut a lepra se mitteret acri 
Sanum: ita ut et sibi praeceptor febrim ipse superbam 
90 Sanarem, me consuluit. Mihi faucibus haesit 
Vox muto; sic verba hominis sunt ebria visa. 

Deinde inquit: Nullo trepident tibi corda timore; 

Hac te absolvo tenus; Praenesten quomodo possim 
Vertere, tu tantum doceas. Mihi claudere coelum, 

95 Et reserare datum, jam scis; quare mihi claves 
Sunt geminae, quas ille parum modo functus amavit. 

Tum grave dictorum pondus me pressit, ut ultra 
Conticuisse mihi rerer magis affore damno. 

Atque ita respondi: Quoniam me, crimen in istud 
100 Jam jam lapsurum, Pater, abluis, accipe: longum 
In promissa abeas, promissis addito curtam 
Ipse fidem; et duces stans alta in sede triumphum. 

Ast ubi Franciscus gelida me morte solutum 

Secum adducturus venit, niger obstitit unus 
105 De Cherubin Stygiis : Absitque injuria dixit, 

Ne tolle. Hunc aequum est descendere in ima meorum 
Permixtum populo. Nam plenum fraudis ab isto 
Venit consilium, post quod crini ipsius haesi. 

Namque haud ulla data est absolvere posse facultas, 

110 Quem non poenituit; sed culpam odisse, simulque 
Hanc velle, haud par est: quis enim pugnantia contra 
Jungat? Et, heu misere! excusso mihi qui fuit aestus! 
Cum me corripiens dixit: Num forte putabas, 

Me logicum non esse. Atque ad Minoa retraxit, 

115 Isque quater geminos caudam sinuavit in orbes, 

Ad durum adducens dorsum, et simul ore momordit 
Acriter iratus, deinde has dedit ore loquelas: 

Istum flamma decet furax sontem; utque videre est. 
Perditus his lugens contectus vestibus erro. 

120 Flebile visa queri, contorto flamma refugit 
Quassatoque diu vibrantis acumine cornu. 

Dux et ego ulterius transimus, terga prementes. 

Rupis, ad usque aliam, quae dat contendere ad arcum. 
Qui superimpendet fossae, in qua stat sua poena 
125 Illis , qui conjuncta simul sunt scindere adorti. 

XXVIII. 

Quis potis est, verbis vel quavis lege solutis, 

Dicere sanguineos rivos, ac pandere plagas, 

Quas modo conspexi, repetendo saepe relata? 

Omnis lingua quidem minus, ac minus utilis esset, 

5 Ob paupertatem nostri sermonis, et arctos 
Ob mentis fines, non aptae cuncta tenere. 

Si quis congereret totius gentis acervos, 

Pro quibus infelix fertur terra Appula caedi 
Indoluisse suae, Aeneadum data vasta sub ense, 

10 Atque annellorum diuturni ob tempora belli 


Digitized by L^ooQle 



INFERNORUM XXVIII. 107 


Magnas exuvias, memorat quas Livius auctor, 

Qui nunquam erravit; simul et miserabile vulgus 
Ictus expertum tristes, dum arcere Rubertum 
Goiscardum patriis certabat finibus hostem, 

15 Et reliquum, cujus Ceperanos nunc quoque campus 
Ossa tegit, mendax ubi erat nimium Appulus omnis, 
Et Taleacoti trans arcem , ubi viribus usus 
Armorum nullis vicit longaevus Alardos ; 

Atque hic perfossos truncos ostenderet, ille 
20 Artus : nil horum nonae foedissima bulgae 
Supplicia aequaret. Non sic perfossa videntur 
Dolia, queis media est aut infima lamina subter 
Amissa, ut quidam a mento usque ad podicis orbem 
Scissus, qui mihi spectandum sese obtulit ultro. 

25 Intestina inter crura huic pendentia stabant, 

Extaque cum tristi vertente in stercora sacco 
Quidquid quisque haurit, nobis manifesta patebant. 
Atque hic dum spectans haerebam totus in illo, 

Is me respiciens, manibus sibi pectora pandit, 

30 Sic fatus: Cerne, ut lanier crudeliter artus; 

Aspice, ut incedat mutilus Maometus; et Alyx 
Flens prae me repit, diffissus turpiter ora 
A mento ad frontem; quosque illic conspicis, omnes 
Hi, dum vita fuit, seruerunt scandala, adorti 
35 Schismatis omne nefas. Quare sic scissa trahentes 
Membra illi occurrunt. Isthic post terga moratur 
Daemon, qui scindit nos tam crudeliter ense, 

Turba de nostra rursum sub vulnera mittens 
Quemquam, ubi triste viae spatium revolutus obivit; 
40 Vulnera namque prius coeunt, quam huic obvius alter 
Fiat regressu. At quis tu, qui in vertice rupis 
Hujus odorare? An subeundae ut sit mora poenae, 
Quae tibi decreta est confesso crimina vitae? — 

Nec mors hunc deprendit adhuc, nec facta nefanda 
45 Huc adduxerunt cruciandum, talibus infit 

Praeceptor; sed ego, absumptus jam funere, poscor, 

Hunc ut circumagam loca per tenebrosa, per omnes 
Orbes, hinc donec rerum experientia doctum 
Mittat et, ut nunc ipse loquor, res vera patescat. 

50 Talibus auditis, plus quam centena virorum 
Turba stupens stetit in fossa; nam mira cruentae 
Res poenae immemores fecit. Nunc ergo monebis, 

Tu fortasse brevi visurus lumina solis, 

Fratrem Dulcinum, validis ut se instruat armis, 

55 Ni mens certa illum tulerit, me pone subire 

Quam primuip hanc fossam, ne sic tam angustia victus. 
Quam nivis aggestae, victorem Guascona mittat; 

Nam secus haud facinus fuerit leve castra potiri. 

Ut pede suspenso hanc vocem Maometus iturus 
60 Edidit, hinc abiens tellurem hoc pressit. At alter, 
Perfossum cui guttur erat, qui naribus ibat 
Ad frontem truncis, tantum aure notabilis una, 

Et steterat, mistus reliquorum examine, mirans. 

Ut me lustraret, per aperta foramina cannae 
65 Undique caede rubrae prior occupat, ista locutus: 

0 tu, quem nulla impurum facta impia damnant, 

Et quem jam vidi in Latio, nisi fallit imago 
Me similis, si forte iterum tibi cernere dulcem 
Tellurem dabitur, quae a Vercellensibus agris 
70 Ad Marcobejum vergit, reminiscere Petrum, 

Patria cui Medicina fuit; duoque optima Fani 
Lumina viva modo, mox ista monere memento, 

Guidum atque Angelulum, nisi mens hic praescia vana est. 
Se vita iri depulsos, atque aequore mersos 
75 In saccum insutos, sub proditione tyranni 

Falsi, ad Crustumium; nec, qua Majorica ad oras 
Usque patet Cyprias, vasti rex aequoris unquam 
Tale scelus vidit, nullo grassanle pirata, 

Nulla acie Argolica. Qui oculo tantum aspicit uno 
80 Proditor, atque tenet terram, quam, qui modo mecum 

Versatur, nunquam vellet vidisse, vocabit 
Hos in congressum, efficietque , ut vota precesve 
Non opus his vento sit mittere Phocarensi. 

Huic ego: Fac monstres, et da mihi discere posse, 

85 Si me forte tuum vis nomen ferre sub auras: 

Ecquis is est, adeo visum exsecratus amarum? 

Ille manu arripuit socii malam oraque pandit, 

Exclamans : Hic est — ; neque hiantem verba sequuntur. 
Caesaris hic animo dubitanti fraena resolvit, 

90 Sic fatus: Nocuit semper differre paratis. 

Atque oh! quam mihi visus erat formidine victus. 

In jugulo truncus linguam sic farier ausam, 

Curio! Tum manibus mutilatis alter utrisque, 

Aera per fuscum tollens foedantia vultum 
95 Ossa lacertorum, hanc eduxit pectore vocem: 

Musca tua maneat pariter tibi mente repostus, 

Cui quondam, heu nimium misero! vox excidit ista: 
Facta viam invenient, quod genti semen Hetruscae 
Triste fuit. Generisque tui commune sepulchrum! 

100 Respondi. Quare ille, suo hunc etiam insuper addens 
Moerorem, flenti similis similisque furenti 
Fugit, et ipse steti cupidus spectare catervam. 

Et res oblata est, quam me narrare vetaret 
Ipse timor, nullo mecum tes tante; sed ipsa 
105 Conscia mens veri, comes optima, sueta juvare 
Auxiliis hominem, cui pro thorace dedisset 
Nil conscire sibi non purum, mi omnia tuta 
Praestat. Ego vidi certe , videorque videre 
Nunc etiam, truncum per se capite ire revulso 
110 Cum reliquis grege de tristi; arreptumque capillis 
Abscissum caput ipse manu pendente ferebat, 

Instar laternae, nosque illud lumine utroque 
Spectans: Me miserum! questu repetebat amaro. 

Ipse aderat lucerna sibi; geminatus in uno, 

115 In gemino simplex: qui flat, noverit ille* 

Qui regit haec. Postquam sub pontis constitit arcu 
Arrectus, dextram ac totum caput extulit alte, 

Verba admoturus nobis sua. Verba fuerunt 
Ista: Modo nostrae durum genus aspice poenae, 

120 Tu, qui vivus adhuc visurus morte peremptos 
flue ades, atque vide, num sit crudelius ullum 
Supplicium; utque aliquid nostri non inscius edas, 
Blanderionensem Beltramum scito fuisse 
Me, illum, qui regi dederam perversa Joanni 
125 Consilia, atque in se patrem natumque rebelles 
Armavi. Architophel non sic funalibus egit 
Maacbiadem stimulis, nec tanto vulnere luctus 
Davidem oppressit. Quare, tam juncta duorum. 

Divisi qui corda virum, sic nunc ego gesto 
130 Divisum cerebrum, miser! usque ab origine prima, 

Isto quae in trunco est. Sic lex pro dente reposcens 
Dentem, haud absimiles jussit me pendere poenas. 

XXIX. 

Sic mihi turba frequens, diversaque vulnera visum 
Abstulerant domitum, ut cuperent mea lumina longa 
Flere mora. At: Quid adhuc, vates ait, aspicis ultra? 
Et quid adhuc, acie defixa, immobilis haeres, 

5 Carcere sub tristi speculando vulnere passim 
Multiplici laceras umbras? Sic temporis horas 
Te flendo haud aliae viderunt ducere bulgae. 

Haec vallis, bene si numeres, per millia ductos 
Bis patet undenos passus; jamque aurea luna 
10 Sub pedibus lucet nostris, jamque hora diei, 

Quae datur, exigua est; minime et quod rere, videnda 
Multa manent. Ego respondi: Si agnoscere caussam 
Et tu quivisses, cur undique vestigarem, 

Cunctandi ulterius spatium breve forte dedisses. 

15 Ille ibat partim, gradientem ego pone sequebar, 

Inceptum evolvens responsum atque insuper addens: 

Illam intra foveam, consulto ubi fixa tenebam 
Lumina , flere meo reor umbram sanguine cretam 
Crimina, apud manes adeo constantia magno. 

20 Tum doctor contra: Ne posthac sensa tuamque 
Is frangat mentem; atque alias sub pectore curas 
Jam versa; hic per te liceat remanere sepuito. 

Namque illum vidi graviter sub ponte minantem, 

Ac te signantem digito, audivique vocatum 
25 Hic intus Gerium del Bello nomine fletrusco. 

Sed qui Altafortis quondam possederat arcem, 

Sic tibi detinuit mentem, ut divertere visu 
Inde tibi haud fuerit; quare jam evaserat ille. 

Mi dux, mors violens, ultorem nacta nec ullum, 

30 Qui fuerit probri consors , ita abire frementem 
Compulerit, dixi; quare ille, ut corde voluto. 

Excessit, nulla dignum qui voce vocarer 
Ducens; idque magis miserantem indignaque flentem 
Hujus fata movet. — Sermonum hac nos vice primum 
35 Venimus ad callem scopuli , qui ex vertice monstrat 
Alterius vallis spatium totum undique ab imo, 

Si major fuerit speculanti copia lucis. 

Ventum ubi bulgarum est postrema ad claustra malarum 
Sic, ut alumnorum mihi jam apparere figurae 
40 Possent, diverso ferierunt murmure questus 
Cor mihi, quos pietas telis armarat acutis: 

Quare aures manibus properavi claudere utrisque. 

Qualis, si spatio fossae glomeretur in uno, 

Quidquid in aegrorum hospitiis pigra stagna Claninae 
45 Vallis, cum arentes agros Leo tristis hiulcat, 

Aut cum Libra vices aequat, quidquid maris ora 
Importuna Senae, quidquid Sardoa malorum 
Morbis foeta gerit, dolor afforet; undique talis 
Hic erat, ac talis se hinc halitus effundebat, 

50 Qualem membra halant diuturna putrida tabe. 

Nos longi extremam scopuli , laevam usque tenentes, 
Descensu petimus ripam, atque revivere visus 
Tunc coepit propius fossae ima, ubi rege sub alto 
Justa ira, haud patiens falli, cruciatibus angit 
55 Falsificos; atque hic mulcandos ipsa notavit. 

Tristius haud quidquam Aeginae vidisse putarem 
Confectum morbo communi vulgus, ubi aer 
Sic plenus vitio fuit, ut gemis omne animantum, 

Ad minimum vermem, collapsum morte periret; 

60 Et genti antiquae dein semina formicarum 
Suffecere novum populum, ut cecinere poetae; 

Quam qui per tenebras illius vallis acervos 
Umbrarum varios languere aegrore videret. 

Iste superjectus ventri, tergo ille jacebat 
65 Alterius, quidam reptando triste cubile 
Mutabat. — Taciti nos lento incedere passu, 
Circumferre oculos, aegrosque audire querentes, 

Tollere qui nullo sese conamine quibant. 

Ipse duos vidi nixos se mutuo, ceu vas 
70 Impositum vasi , calfiat ut esca vicissim, 

A capite ad plantas maculatos undique crustis. 

Haud unquam strigili propere percurrere vidi 
Tergus equi puerum, domino exspectante moratum, 

Aut quem pertaedet vigilando ducere tempus: 

75 Ut se quisque supra properantibus unguibus acres 
Hic illic iterum morsus geminabat, ob iram 
Indomitae nimium proriginis omni ope captae. 

Et conabantur scabiem sibi detrahere ungues, 

Sardoni ut culter squamas, aut cuilibet ulli 
80 Largius instructo pisci. — Tum talibus unum 
De numero aggressus, dictis dux incipit ultro: 

0, qui te lanias digitis, ut forcipe adunca 
Saepe usus, dic, an quisquam ex tellure Latina 
His commistus eat; sic unguis tempus in omne 
85 Sit tibi par operi. — Sumus ambo ex gente Latina, 

Quos ita corruptos cernis, tunc unus ad ista 
Respondit lacrimans; sed qui nos voce rogasti, 

Ecquis es? — At ductor: Veni, descendere adortus 
Ex rupe in rupem , ducturus corpus habentem 
90 Vivum, Tartareas homini monstrare cavernas 
Certus. Tum vero sese commune resolvit 
Fulcrum, et quisque fremens oculos atque ora tenebat 
In me, unaque alii, quibus haec vox icerat aures. 

Optimus accessit demisso vertice, fatus 
95 Sic mecum, sapiens: Istis tu edissere, quidquid 

Vis. Et ego coepi, hanc veniam mihi dante magistro: 

Sic nunquam vestrum primo vanescat in orbe 
Mentibus elabens nomen, sed vivat in aevum 
Mullum. Non pigeat qui sitis dicere, et unde 
100 Sit genus ; haud vostrae species foedissima poenae 
Impediat, veterem metuentes prodere famam. 

Aretina mihi tellus est patria, tali 
Unus voce iniit ; damnatum me igne Senensis 
Albarus absumpsit; sed, quod me morte peremit, 

105 Haud huc me adduxit. Quamquam, ut verum ordine pandam. 
Huic quondam dixi, per ludum multa locutus, 

Me callere artem, per quam sublimis in auras 
Tollerer. Hic plenus studiorum, et mentis inanis, 

Monstrare hauc jussit: sed, quod tranare volatu 
110 Aera Daedaleo haud dedferam, dedit ipse cremandum 
Me cuidam, cui carus erat, patri ut sua proles. 

Verum me ista decem de bulgis ultima claudit. 

Quod me, qui Alchymia sum usus, dum vita manebat, 
Minos, cui nunquam decepto errare licebit, 

115 Ista multavit poena. — Atque ego talia vati: 

Vidistin’ gentem captanti vana Senensi 

Aequalem? Huic certe haud multum gens Gallica cedit. 

Alter ubi audivit scabiosus talia fantem: 

Excipe, respondit, Striccam rescindere doctum 
190 Impensas, simul atque auctorem divitis illum 

Ni coleum moris, primum qui invenerit hortum, 

Cui caryophylli beneolentia semina adhaerent; 

Excipe conventus, ubi consita vitibus arva 
Ascianonensis dispersit Caccia, et ingens 
125 Frondiferum nemus, et qui effudit, prodigus auri, 
Quidquid consilii prius Abbaliardus habebat. 

Utque scias, qui te spectantem mente Senenses 
Adversa sic auxilio juvet, inspice, et ora 
Fac bene responsent tibi nostra, et disce Capocci 
130 Umbram arte Alcbymiae docti vitiare metalla; 

Et meminisse potes, si te bene lumine lustro, 

Quapi bene naturae simulator simius essem. 

XXX. 

Cum Juno ob Semelen odio indulgebat acerbo 
Gentis in omne genus Thebano sanguine cretae, 

Quod semel, atque iterum ostendit; furialibus actus 
Est adeo stimulis Athamas, ut conjuge visa, 

5 Quae natos, utrasque manus onerata, trahebat, 
Exclamarit: Io, tendamus retia silvis, 

Ut post insidias gemina cum prole leaenam 
Prendam. Deinde feros ungues protendit, et unum, 
Nomine quem proprio compellavere Learchum, 

10 Corripuit, circaque caput bis torque rotatum 
Ad saxum allisit: reliquo et cum pondere sese 
Obruit illa mari. Et cuncta ausa, ausisque potita 
Cum fortuna Phrygum coepit sublapsa referri, 

Ut regnum et regem deleverit una ruina; 

15 Tristis, inops, praedae mala sors Cisseis, ubi aras 
Caede Polyxenia respersas vidit, et ictu 
Telorum exanimis Polydori in littore corpus, 

Acta furore dedit latratus ore caninos 
Pro verbis; tantus mentem distorserat angor. 

20 Sed neque Thebanae, neque Troicae Erinnyes unquam 

Visae sunt adeo in quemquam saevire , vel ungue 
Figere, nedum hominum, rabidarum membra ferarum, 
Sicut ibi umbrarum vidi simulacra duarum 
Arida, nuda artus se alterno incessere morsu, 

25 Tamque cito ferri cursu, quanto impete porcus, 

Cum se solvit hara. Petit artus una Capocci, 

Et colli nodum compressit dente tenaci 
Sic, ut raptato venter tellure fricandus 
Huic esset solida. Tum, qui stetit ore trementi, 

30 Aretinus ait: Furiosam cerne Joannis 

Sticchi umbram cunctos sic depectentis. — At isti 
Dixi: 0 sic parcat te figere dentibus alter; 

Ne grave sit fari; dic, quisnam est ille, priusquam 
Isthinc erumpat Myrrhae vetus illa scelestae 
35 Est anima, in patrem fas ultra perdite amica; 

Crimen in incestus quem traxit fraude sub ista: 

Alterius formam falso mentita, parenti 
Sese supposuit; velut alter, qui inde recedit, 

Fingi se Buosum Donati passus, equarum 
40 Ut grege de toto reginam acquireret, ausus 

Testari hunc simulans, simul et tabulis dare nonnam. 

Postquam abiere duo rabido obvia dente petentes, 

In quos obtutum figebam, lumina verti 
Inspectura alios male natos. Se obtulit alter 
45 Spectandus litui forma, quam totus habebat, 

Non aliter factus, si demas inguina parti, 

Qua vir sit bifidus. Gravis hydrops, dispare norma 
Sic membra afficiens congestae copia aquai, 

Quam male convertit, minime ut respondeat alvo 
50 Os, hunc continuo labris inhiare reclusis 
Cogit, more viri, quem tabida febris adurit, 

Qui, stimulante siti cum flagrat, deprimit imum 
Ad mentum, invertitque ad nares usque supernum. 

0 vos, qui poenae immunes (nec cognita caussa) 

55 Triste pererratis regnum, circumspicite, inquit, 

8 * 

Intentique gravem perpendite mente magistri 
Adami luctum. Mihi vivo haud defuit ulla 
Copia poscenti; heu! nunc lymphae gutta vel una. 

Una est in votis. Rivi, qui montibus agri 
60 Clusini argento similes labuntur in Arnum, 

Quaque iter intendunt, saturant loca cuncta liquore 
Frigidulo, ante oculos, nec frustra, errare videntur; 
Nam me dulce fluens horum plus siccat imago, 

Quam, qui sic macie vultum depascitur, aegror. 

65 Quae me justitiae sic contudit ira severae, 

Inde loci, infamem turpi quem crimine feci, 

Deduxit caussam, qua plus mihi corde frequentes 
Exprimat ex moesto gemitus. Romenia terra est 
Haec, ubi corrupto nummos cudi aere notatos 
70 Baptistae effigie ; quare membra usta reliqui. 

At mihi si coram prava umbra videnda daretur, 

Vel Guidi, vel Alexandri, vel fratris utrique, 

Inspicere hanc mallem satius, quam fonte potiri 
Branda. Jamque una intus adest, si vera loquuntur 
75 Umbrae actae rabie: at quid mi, si vincior artus? 

Si saltem mihi corpus adhuc levitatis haberet 
Tantum, ut, dum vertunt labentia tempora saeclum. 
Unum vel digitum pedibus procedere possem, 

Hoc essem jam ingressus iter, vestigia quaerens 
80 Illius has inter vulgi sordes; licet ista latrina 
In longum undenos passus per millia ductos, 

Et plus quam passus quingentos lata patescat. 

Colluviem hanc inter mihi tempus in omne jacendum e9t 
Hos propter. Namque hi suaserunt cudere nummos, 
g5 Queis tantum suberat misti purgaminis, ut tres 
Pondere adaequaret siliquas. — Tum talibus orsus 
Quaesivi rursum: Quae sunt miseranda duorum 
Spectra haec, quae fumant veluti sub frigore brumae 
Fonte extracta manus, tibi dextrum qui latus urgent 
90 Prostrati, junctique simul? — Quo tempore in istud 

Antrum, inquit, pluvi , illos me invenisse recordor 
Sic positos; nunquam digressos amplius inde, 
Aeternumque reor mansuros. Femina mendax 
Una est, quae nomen Josephi crimine falso 
95 Detulit ; haec umbra est Danai peijura Sinonis 
Ex urbe Iliaca, quorum de pectore febris 
Tantum nidoris graveolentis torrida mittit. 

Unus at ex illis, piguit quem forte vocatum 
Nomine ita obscuro, pugnum huic impegit in ampli 
100 Duritiem ventris. Veluti Cybeleia ab ictu 

Tympana, is insonuit. — Contra subita ira magistri 
Adam vibrato graviter ferit ora lacerto, 

Nec minu9 hic fuerat durus; dein talia fatur: 

Quamvis membrorum gravitas vetet ire, lacertus 
105 It mihi liber, ubi sit opus. Tunc edidit alter 

Haec verba: Ardentem ad flammam quo tempore tractus 
Ibas, haud fuerat tam alacer tibi; at hunc tamen aera 
Cudere sic norunt, et plus fortasse paratum. 

Hydropicus contra: Nunc tandem dicere verum 
110 Coepisti; at Trojae tu pandere vera rogatus, 

Non ita testis eras verax* Verum assimulavi, 

Tu cuneum, Danaus dixit; sed criminis una 
Istbic me labes damnat, te plurima, totque 
Crimina, quot quisquam haud potuit committere Daemon. 
115 Insidias fallacis equi, peijure, revolve, 

Illi respondit, qui inflatum abdomen habebat, 

Arguat et sontem totus jam conscius orbis. 

At tibi sit crimen sitis arida, dixit Achivus, 

Quae tibi disrumpit linguam; sit marcidus humor 
120 Crimen, qui anterius ventrem tibi sepit. — At aeris 
Cusor: Ita, ut quondam, magno se scindit hiatu 
Os tibi nunc, ubi fert animus maledicere suetus. 

Quod si me exsiccat sitis, et me lympha refercit, 

Ardor te male habet, male habet caput usque laborans; 
125 Et dum Narcissi speculum tibi lambere detur, 

Hortantem haud velles te longa ambage moratum. 

Hos ego defixa sermones aure bibebam, 

Cum mihi praeceptor subtristis: Prospice, dixit; 

Namque parum modo abest, quin tecum in jurgia surgam. i 
130 Quem simul iratum audivi verba ista loquentem. 

Accessi, puduitque adeo, ut pudor intima mentis 
Nunc quoque pervadat, repeto dum talia mecum. 

Ac veluti in somnis sua qui sibi damna figurat, 

Somnia dum ludunt, ludant modo somnia mavult 
135 Sic, ut quidquid adest, omnino exoptat abesse: 

Talis ego adstiteram, cum deessent verba studenti 
Errori caussam nostro praetexere; at istud 
Fecerat adspectas, quod me haud fecisse putarem. 

Culpa tua major tanto purganda pudore 
140 Non esset; quare hic omni te labe levavit, 

Doctor ait, meque usque puta te cernere coram 
Adstantem, si forte pari certamine gentem 
Infensam ofTendas: id velle audire pusilli est. 

* XXXI. 

i 

Una eademque prius me lingua momordit, utrasque j 

Tinxerit ut malas, medicataque postea juvit. I 

Talis, ut audivi, fatalis lancea Achillis, i 

Ac Pelei patris primo caussa esse solebat | 

5 Tristis, deinde bonae strenae. Nos vertere terga 
Valli infelici, praecingentemque tenere 
Coepimus adseensu ripam, transversa legentes 
Muti. Nescio quid minus hic quam noctis opacae. 

Atque minus quam lucis erat. Nec longius ire 
10 Vestigando oculus quibat; verum impulit aures 
Stridore altisono cornu, quod et omne tonitru 
Obruerit strepitu horribili, propriumque secutum [ 

Oppositum sibi iter, me figere adegit in unum i 

Lumen utrumque locum. Post flendae funera cladis. 

15 Carolus a sancto Magnus cum decidit auso, 

Tam perterricrepo non perculit aera bombo 
Rholandus. — Caput inde ausus paullisper in altum 
Tollere, sum multas visus spectare praealtas 
Turres. Quare ego: Dic, quaenam est terra ista, magister? 
20 Isque mihi: Quoniam multis stipata tenebris 

Per loca transcurris nimium procul, hinc fit, ut erres 
Propter opinatus animi; at, probe, tu quoque disces, 

Illuc si accedas, quam, quae longinqua videntur, 

Decipiant sensus: quare properantius ito. 

25 Apprenditque manum peramanter, et insuper addit: 

Ante iter ulterius quam pergas carpere mecum, 

Scito, non illas turres, verum esse gigantas, 

Stantque, tenus ventris quanti sunt, undique fixi 
Circum oram putei. Veluti, caligine pulsa, 

30 Paullatim incipiunt oculi internoscere, quidquid. 

Aera qui stipat, vapor abdidit; aera crassum 

Sic me, dum fodio, magis et magis usque propinquans 

Orae, error fugit et pavor ingens occupat artus. 

Namque ut , ubi vallo sedet area septa rotundo, 

35 Monstregio surgit redimitus turribus altis : 

Sic exornabant, puteus qua cingitur, oram 
Terribiles media non plus quam parte gigantes 
Supra impendentes, queis Juppiter aethere ab alto, 

Dum crepitat, minitatur adhuc. — Mihi jamque videbar 
40 Cernere cujusdam faciemque humerosque sinumque 
Et magnam ventris partem , distentaque utrimque 
Brachia sub costis. Recte natura reliquit 
Artem, quae tales homines in luminis auras 
Ederet, his similis Marti ereptura ministros. 

45 Quod si cetorum aut elephantum haud poenitet illam, 

Res inspectanti penitus censenda videtur 
Plus justa ac prudens. Nam si solertia mentis 
Nequitiam jungat cum vi, jam nulla juvaret 
Contra obnitentis virtus. Praelonga patebat 

50 Atque ampla huic facies, veluti pinna ardua molis 
Romae, Petre, tibi sacrae; modus ossibus idem: 

Ut pars inferior, cui facta est subligar ora, 

Sat bene demonstret tantum superesse staturae, 

Ut male praesumant se his tangere posse capillos 
55 Tres Phryges imposiLi. Non paucos namque ridebam 
Triginta magnos in longum tendere palmos 
Inde, ubi demissam subnectit fibula vestem. 

Rafel, mai, amech! coepit clamare ferinum 
Os, quod non hymni carmen mage dulce decebat 
60 Dux meus hunc contra: Stolidissima bellua, dixit. 
Aere tona cornuque tuos effunde dolores, 

Ira furorve alius simulae praecordia tangit. 

Collum pertenta; invenies, confuse, ligamen 
Funis, qui vinctum tenet; atque hunc adspice magnum, 
65 Qui tibi praecingit pectus. — Dein talibus infit 
Mecum: Idem scelus ipse suum nunc arguit; iste est 
Nembrottus, cujus mala mens effecit, ut una 
Tantum haud utantur mortalia saecla loquela. 

Istum mittamus, nec veniis irrita verba 
70 Spargamus vanis; nam sermo est quilibet ipsi 
Talis, ut et nobis idem hic, non cognitus ulli. 

Longius ire igitur juvit, laevam usque tenentes, 

Atque intra jactum teli stetit obvius alter 
Saevior, ac major. Qui hunc cinxerit arte, magistrum 
75 Dicere nescirem; at prae se laevum ipse tenebat, 

Et post se dextrum religatum fune lacertum, 

Qui sic hunc infra collum undique praepediebat. 

Ut partem exstantem vel quino involveret orbe. 

Iste tumens fastu voluit tentare quid ipse 
80 Contra supremum terrae coelique potentem 
Pugnando posset, ductor mihi dixit, et inde 
Haec ipsi merces. Epuialtes nomen habebat. 
Extremumque dedit specimen virtutis in illa 
Pugna, qua Superis tantum injecere gigantes 

85 Terrorem: haud unquam movet is, quae brachia torsit. 

Illi ego tum: Vellem, fieri si posse putares, 

Immensum bis oculis Briarea videre. Sed ille: 

Antaeum haud procul invenies dantem ore loquelas, 

Quem non vincla tenent, qui nos deponere in ima 
90 Valle, ubi cunctorum stant pectora pessima sontum, 
Possit. Quem velles, is multo longius isthac 
Distat, et est vinclis vinctus, nec dispare forma, 

Si vultum excipias, qui saevior esse videtur. 

Nec jam sic validus terrae tremor ingruit unquam, 

95 Mole sua stantem quateret qui fortius arcem, 

Ut cito se excussit dirum genus Iphimediae. 

Tunc mihi mors, nunquam pejus metuenda, recurrit. 

Ad quam formido sat erat, nisi vincula torta 
Vidissem. Quare gressu processimus ultra, 

100 Antaeum et petimus , qui ulnas , sine vertice , denas 
Spelunca exstabat, solvitque haec ore magister: 

0 fortunatae nimium vetus incola vallis, 

Quae decora eximii quondam dedit ampla triumphi 
Scipiadi, Annibalem, turba cedente suorum, 

105 Vidit ubi dare terga fugae, o cui mille leonum 
Sacrasti exuvias; o tu, qui si agmina fratrum 
Juvisses alto in bello, jam credere dignum est 
Cessuros regnum natis tellure fuisse 
Coelicolas victos; ne nos deponere in oris 
110 Cocyti grave sit, glacies quem frigida vincit. 

Ne mitte orantes Tityo, ne mitte Typhoeo: 

Largiter hic praebere potest, quae munera cuncti 
Hic vestri cupiunt. Oneri supponere tergus 
Ne pigeat nostro, et naso suspendere parce. 

115 Iste et apud superos poterit tibi reddere famam 
Nunc quoque; vivit enim, et diuturnam ducere vitam 
Sperat, ubi ante diem non ipsum gratia major 
Ad sese revocet — Sic doctor. At ille tetendit 
Approperans dextram et, queis pressit ad incita adactum 

120 Alcidem quondam, ductorem sustulit ulnis. 

Ut sese prensum sensit, mihi talia fatur 
Minciades: Isthuc accede, ut te quoque prendam: 

Dein sic effecit, fasci ut glomeraverit uni, 

Sese, meque. Velut sub parte, ubi prona videtur 
125 Carisenda oculis, si quando ex aethere in ipsaip 
Incumbat nubes, ut contra pendeat illa ; 

Antaeus mihi talis erat, dum multa morabar, 

Clinantem spectans tanta se mole gigantem. 

Nec semel evenit, diversum ut quaerere callem 
130 Optarim; sed nos imum prope fluminis alveum 
Deposuit leviter, Cocyti ubi stagna profundi 
Luciferum Judamque vorant. Hic nulla manendi 
Ipsi caussa fuit sic curvo, ast arboris instar 
Veliferae, immani se arrexit corpore in altum. 

XXXII. 

Si mihi sic asprum raucumque sonantibus uti 
Fas esset numeris, ut convenientia tristi 
Carmina concreperent barathro, in quod pondere rupes 
Cunctae aliae tendunt, vena magis ubere succum 
5 Exprimerem mentis; sed ubi est mihi copia nulla, 

Fari haud absque metu aggredior: nec parva videtur, 
Dignave res risus, aut nomina balba parentum 
Fingentis linguae, medium, in quod nititur omne, 
Designare. Sed hunc doctissima turba sororum 
10 Ipsa juvet versum, quae Amphiona claudere Thebas 
Molitum auxilio juvit, ne carmina rebus 
Discordent. — 0 plebs humanae pessima gentis. 

Quae sedes habitas, quas est describere durum, 
Profuerit melius vobis pecudum atque caprarum 
15 Isthic sorte datas animas sumpsisse repostis. 

Postquam demissi in 'puteum devenimus atrum, 

Sub pedibus Lybici, in multo inferiora locorum 

Lapsi, et adhuc miarum direxi lumina ad altum: 
Prospice, ut incedis, subito haec vox venit ad aures, 
20 Neve caput fratrum miserorum protere plantis. 

Quare ego respexi, atque oculos sese obtulit ante. 
Sub pedibusque lacus glacie concretus inerti, 

Durus ita, ut vitri potius, quam mollis imago 
Esset aquae. Non sic denso velamine cursum 
25 Ister contexit, qui praeterlabitur agrum 

Austriacum, aut Tanais rigidi sub sidere coeli. 

Ut lacus hic stabat. Quod si collapsa ruinam 
Vasta Tabernicci, aut Petrapanae pondere toto 
Traxisset moles, haud ullum sponda dedisset 
30 Sub casu crepitum. Ac veluti stat rana coaxans 
Rictu extra stagnum, cum virgo rustica saepe 
Somniat in sulcis se spicas ire legentem, 

Stabant liventes, illae tenus, unde pudoris 
Apparent signa, in gelidis stringoribus amnis 
35 Umbrae externatae luctu, dentesque ciebant 

Conflictu in numerum, ut peregrina ciconia rostrum. 
Vultum quaeque suum figebat versa deorsum: 
Angorem os, cor triste oculi testantur. At omnia 
Ut circumspexi, demisi lumina quaerens 
40 Inferiora meis plantis, simulacraque vidi 

Stare duo sic juncta sibi, connexaque ita arcte, 

Ut simul immistus capitis pilus esset utrique. 

0 vos, qui premitis sic pectora mutuo, dixi, 

Qui vos, et quodnam genus? — Illi flectere colla 
45 In me sublatis oculis. Tum mollia primum 
A lacrimis intus, fluxerunt lumina guttis 
Labra supra, at glacies illas oculum inter utrumque 
Frigore concretas adstrinxit, et ostia visus 
Occlusit. Nunquam sic ligno adnectere lignum 
50 Vi subscus valuit. Quare hi se fronte petebant 
Adversa alternis, hircorum more duorum, 

Tanta ira hos vicit. Tum unus, cui frigus utrasque 

Aures depastum fuit, haud minus usque deorsum 
Defixis oculis, dixit: Cur tanta cupido 
55 Sic nos lustrandi? Si istos tu scire laboras, 

Possedere ambo vallem, Byzantius amnis 
Unde fluit: pater his Albertus ; et unica mater 
Ipso ventre satos in luminis edidit auras. 

Vestigare potes totius lustra Cainae, 

60 Non tamen invenies culpis insignibus auctam 
Umbram marmoreo mage dignam in frigore figi; 

Non illam, manus Artudis cui pectus et umbram 
Uno ictu rupit. Non his Phocaccia , non his 
Iste est deterior, modo qui me sic capite umbrat, 

65 Cernere ut ulterius nequeam; quem nomine dicunt 
Sasolum Masch eroni. Si es sanguis hetruscus, 

Tu quoque quis fuerit jam scis. Et multa profari 
Ne me forte adigas, ego sum, inquit, Cammisionus 
De Pazzis et, qui purget mea turpia facta, 

70 Carlinum maneo. — Dein vidi mille caninos 
Frigore deformes vultus. Quare horreo totus, 

Semper et horrebo, gelida vada saxea crusta 

Cum relegam mente. At medium, quo cuncta trahuntur, 

Queis aliquid gravitatis inest, dum planta petebat, 

75 Et mihi in aeterno trepidabant frigore membra; 

An mens sic tulerit, seu fatum sorsve, referre 
Nescirem; sed, dum capitum inter strata movebam 
Plantas, cujusdam offendi pede fortiter ora. 

Ille hanc me contra flens vocem pectore rupit: 

80 Quare me tundis? Nisi multam Montisaperti 
Advenis aucturus, quid me, furiose, lacessis? 

Atque ego: Fac maneas hic me, praeceptor, ab isto 
Dum mihi solvantur, dubia quae mente revolvo; 

Et me pro arbitrio posthac properare jubebis. 

85 Dux stetit; atque ego adhuc dure maledicta vomenti 
Dixi: Quis tu, alios audax incessere probris? 

Ecquis es, o, qui aliis, quos haec Antenora claudit* 

Percellens malas spatiaris, ut, integer aevum 
Si quoque nunc ageres, tamen id nimium foret? inquit. 
90 Tunc ego respondi: Superest mihi vita, tibique 
Dulce erit id scitu, si poscis munera famae, 

Caetera quae inscribat vestrum inter carmina nomen. 
Quin etiam cupio, dixit, contraria: abito, 

Proripe te hinc, caussamque ultra ne intersere questus; 
95 Namque per hanc vallem male nosti pellicere umbras. 

Tunc illum, colli cute posteriore potitus. 

Arripui, ac dixi: Aut pandas mihi nomen oportet, 

Aut pilus in toto nullus tibi vertice restet 
Isque mihi: Ut cunctos studeas mibi vellere crines, 

100 Nec dicam, qui sim, nec per me discere quidquam 
Te patiar; non, si centenis calcibus isti 
Insultes capiti. Manibus jam utrisque prehensum 
Irrueram in vellus, cirris et pluribus illud 
Exspoliaram, ipso multum latrante deorsum 
105 Inversis oculis; cum quidam his vocibus orsus 
Clamavit: Quid, Bocca, tibi est? Non esse putabas 
Sat tibi sic sonitum crepitantibus edere malis, 

Ni latras etiam? Quidnam te Daemonis urget? 

Tunc ego: Jam verbum, dixi, nolo amplius addas, 

110 Proditor infamis; nam, te obnitente, per omnes 
Effundam terras, de te quae vera notavi. 

Ilie autem respondit; Abi, et quae ferre sub auras 
Yis, narra, ac si unquam nostris evadere lustris 
Detur, ne taceas illum, cui lingua parata 
115 Sic fuit. Argentum Gallorum is luget et aurum : 

Ipse Duerensem, poteris jam dicere, vidi, 

Pessima congeries ubi sontum frigora captat. 

Si quis forte roget, num quisquam accesserit ultra. 
Haerentem ad latus huic est cernere Beccheriam, 

120 Cui quondam ferro secuit Florentia guttur. 

Cum Gano, atque Tribaldello simul inde Joaivnem 
Soldanero ortum non tam procul esse putarem, 

Per quem est questa suam, dominante Faentia somno, 
Irrupisse hostes portis bipatentibus arcem. 

125 Hinc nos digressi non longe aberamus ab illo. 

Cum durata gelu fovea duo spectra sub una 
Sic conjuncta simul vidi, ut caput unius esset 
Pileus alterius capiti; ac veluti improba ventris 
Esuries cogit durum convellere panem: 

130 Sic sibi suppositum prendebat dente supernus, 

Stabat ubi molli cervix adjuncta cerebro. 

Non aliter Tydeus Menalippo tempora rosit, 

Exsuperante ira, ut caput hic, et caetera circum. 

0 qui crudelem ostendis sic more ferino, 

135 In quem stas supra, rabiem, quemque ore voraci 
Manducas, dixi, hac caussam mihi dicito lege. 

Hunc contra tantos si exerces jure furores, 

Dum vos ipsiusque scelus cognoscere detur, 

Ipse quoque ad Superos remeans tibi grata rependam, 
140 Ni prius arescat, quae dat mihi talia fari. 

XXXIII. 

Sustulit os diro a pastu malus ille, comisque 
Abstersit capitis, quod retro morsibus acer 
Foedarat, coepitque: Jubes renovare dolorem 
Insanum, admonitu jam corda premente, priusquam 
5 Dicam. At si quae verba loquor, sint semina iniquo, 
Quem rodo, opprobrii infames reddentia fructus. 
Narrantem simul adspicies, lacrimasque cientem. 

Ignoro, qui sis, et qua ratione sub istas 
Veneris huc sedes; at cum tua sensa loquentera 
10 Audio, Florentinum te lingua indicat ipsa. 

Jam me Ugolinum comitem ignorare negabis, 

Atque bunc Ruggerium ornatum majore tiara; 

Nunc dicam, huic tali quae me det caussa propinquum. 
Quomodo consiliis atque ipsius arte maligna, 

15 Cui me credebam, sim captus, deinde peremptus, 

Dicere non opus est. Sed quae tibi cognita forsan 
Haud patuere unquam fando, quam scilicet atrox 
Supplicium mortis fuerit mibi, jam ipse videbis, 

Et, num sim laesus, tu disces crimine ab isto. 

20 Rima adaperta brevis tenebroso in carceris antro, 

Cui titulus per me famis est, ubi clausus oportet 
Ultimus haud fuerim, mihi jam per tenue foramen 
Monstrarat plures lunas, mala somnia cum me 
Ceperunt, per quae velamina scissa futuri 
25 Sunt mihi. Is hortator dominusque est visus adesse, 
Atque lupum et catulos ad montis trudere saltus. 

Quo Pisae opposito prohibentur cernere Luceam. 

Cum canibus macris, studiosis, atque notatis, 

Prae se Guilandos, et cum agmine Sismundorum 
80 Una Lanfrancos in prima fronte locarat. 

Jam parvo elapsos spatio natosque patremque 
Cernere erat lassos, et acutis dentibus artus 
Findi his. Cum evigilans totus ., nondum jubare orto, 
Natos ecce meos, aderant qui in carcere mecum, 

35 Lugere in somnis audivi, ac poscere panem. 

Vere es crudelis, si jam prohibere dolorem 
Scis, reputans tecum, quod cor me triste monebat; 

Et si non luges, quaenam te caussa videbit 
Lugentem? Elapso stabat jam quisque sopore, 

40 Atque prope hora aderat, qua nobis esca solebat 
Adduci; at dubitans sua somnia quisque timere; 

Cum subito audivi claudentes stridere claves 
Turre sub horribili. Quare simul ora meorum 
Quaesivi haud hiscens. Non flebam, ita saxeus intus • 
45 Factus eram. Illi flere, meusque Anselmulus inquit: 
Sic haeres, pater, obtutu, quid mdnte volutas? 

Lacrima nulla mihi tamen , et vox edita mulla est 
Tota illa labente die, vel nocte sequente, 

Donec mane nova sol luce impleverat orbem. 

50 Utque parum irrepsit jubaris claustra iutima acerbi 
Carceris, inspiciensque meum per quattuor ora 
Legi ipse os, ambas, superante dolore, momordi 
Dente manus: ilii, id suadente cupidine edendi 
Me fecisse rati, in pedibus subito ante stetere, 

55 Haec fati: 0 genitor, multo minus aspera nobis 
Poena foret, nobis si vescere: carnibus artus 
Hos tu vestisti miseros, tu hos exue. Motus 
Tunc ego composui, ne urgerem tristius ipsos: 
fila aliaque die muti omnes. 0 mihi dura 
60 Terra nimis! cur non patefactis faucibus imum 
Pandisti barathrum? Quarta redeunte diei 
Luce, mihi ante pedes protenso corpore Gaddus 
Procubuit, dixitque: Pater mi, cur tua cessant 
Auxilia? Eifuditque animam hic; et, ut ipse videre 
65 Me potes, hic vidi casu tria singula eodem 
Quintam intra sextamque diem cecidisse meorum 
Corpora natorum exspirantia. Quare ego coecus 
Quemque supra incubui reptans, et quemque vocavi * 
Binos usque dies totos post funera. Tandem 
70 Plus potuit jejuna fames, quam patrius angor. 

Haec ubi dicta dedit, contorquens lumina, rursus 
Corripuit miserum caput, haerens dentibus ossis 
Contra vim validis, velut escam inhiante molosso. 

0 Pisae, o ingens populorum infamia, quotquot 
75 Pulchra alit, ac recipit tellus, ubi cuncta per ora 
Si resonat; quoniam tam lenti poscere poenas 
Vicini cessant, ruptis Capraria vinclis, 

Atque Urgo irrumpant, quaque undans profluit Arnus, 
Objiciant sepem, exspatiatus ut obruat omnes. 

80 Quod si Ugolimjm comitem tum fama ferebat 
Arcibus esse tuis sub proditione potitum, 

Saevire in natos quaenam te caussa jubebat? 

Quid tantum meruere Ugunculds, atque Brigata, 
Quosque alios cecini? Insontes nova fecerat aetas, 

85 Theba nova. — Interea progressi venimus illuc, 

Stringor ubi gelidus concretae frigore aquai 
Comprimit alterius, velut aspera fascia, gentis 
Saecula, non inversa solo, sed ventre supina. 

Fusus ibi fletus in fletus non sinit ire, 

90 Inque oculis dolor offendens obstantia, retro 
Vertitur, interiora petens, duplicatque dolorem. 

Namque ori agglomerant stagnantes frigore guttae, 
Cassidis atque instar vitreae loca concava replent 
Palpebris subjecta. Licet mihi frigore sensus 
95 Torperent omnes, velut obdurescere callo 

Mos est, nec quidquam in visu jam sedis haberent. 
Nescio quid venti tamen usurpare videbar 
Auribus, atque meo doctori: Quis movet istum? 

Nonne hic exstinctum vidi genus omne vaporis? 

100 Is mihi: mox illuc venies, ubi visus ad ista. 

Quae quaeris, responsa dabit, cum caussa patebit 
Inspicienti oculis, agitatas quae pluit auras. 

Atque malorum unus, quos frigida crusta premebat, 

Ad nos: 0 animae, clamabat, corde ferino 
105 Sic, ut vos poenae sedes postrema reservet. 

Demite dura oculis velamina, ut exitus altae 
Tristitiae, qua corda gero praegnantia, detur 
Mi paulo ante, gelu lacrimas quam duret in ore. 

Ut sit opis nostrae, dixi, tibi copia, qui sis 
HOEffare; at, nisi te solvam, sub fluminis imam 
Ire mihi glaciem sit opus. Tunc talia fudit: 

Albericus ego, male nati a fructibus horti 
Ille ego sum frater, carotam qui hoc lego in arvo 
Pro fico. — Oh, dixi, anne dies te jam abstulit atra? 
115 At contra ille: Meo quidnam de corpore fiat. 

Aut ubi terrarum maneat, mihi scire facultas 
Nulla datur. Tantum fert haec Ptolomaeia lucri, 

Ut non raro anima in praeceps huc decidat, ante 
Hanc ex carceribus quam mittat Parca reclusis. 

120 Quoque magis vitro compressas radere ab ore 
Sponte velis lacrimas * haec discito: Quaelibet usi 
Proditione anima est* ut et hoc scelus ipse patravi; 

Illi aufert corpus Daemon, qui hoc deinde gubernat, 
Dum totum excurrit spatium revolubilis aevi* 

125 Hanc in cisternam ruit illa, et forte videtur 
Yos inter nuuc corpus adhuc versaHer umbrae* 

Quam mersam hinc retro perstringit frigidus horror. 

Id te scire puto, nigra si modo regna subisti 
Nuperus: isque est Branca, suum Cui patria habere 
130 Uria dat nomen. Tamen illo ex tempore phtres 
Praeteriere dies, glacie cum est clausus in ista. 

Hic: Mihi mentitum te suspicor, huic ego dixi; 
Nunquam etenim Brancam sublatum Ihnere vidi, 

Uauque hunc salvum testatur patria; vivit, 

135 Atque edit, atque bibit* dormitque, atque integra pannis 
Membra tegit — Contra is: Nondum nigrantia in antra 
Ille ingressus erat* fervens ubi nigra tenaci 
Unda pice exspumat* Micharl cognomine Zancre, 

Ex quo suffecit dominantem Daemona in artus 
140 Ipse suos, pariterque affinis, qui fuit una 

Proditor. Ast huc tende manus, mihi denique solve, 
Pande oculos; sed ego huic oculos aperire negavi, 

Atque fuisse hominis credo, sine corde videri 
Humano. — 0 Ligures, contraria pectora legi 
145 Omnigenae, atque omni vitiorum labe referta! 

Cur hiuc justa Dei vos nondum sustulit ira?* 

Namque ubi cunctorum 9tat pessimus Aemilianus 
Proditor, inveni ex vestris, qui ob tristia facta 
Jam stagno abluitur Cocyti, in corpore visus 
150 Nunc quoque apud Superos vitali vescier ama. 

Obvia Tartarei regis vexilla propinquant; 

Quare intende aciem, dixit praeceptor, an Hia 
Prospicias. Veluti cum spirat pinguis opacae 
Caligo nebulae, aut nostris nox incubat agris: 

5 Tunc e longinquo sum visus cernere molem. 

Orbi pistrini similem, quem flamine ventus 
Vertit agens circum: dein, me impellentibus auris, 
Ductorem traxi retro; neque enim ulla latebram 
Antra dabant. Ego eram (nec jam formidinis expers 
10 Haec trado numeris), ubi stabant undique totae 
Circumtectae umbrae, ac sicut festuca nitenti 
Clausa vitro, illarum sic translucebat imago. 

Stant aliae multaeque jacent, hae in vertice, et illae 
In pedibus rectae; ad talos invertere, ut arcus, 

15 Vidi alias vultus. — Ubi sic processimus ultra. 

Ut mihi monstraret, quem dextera sumina creatrix 
Fecerat eximium forma facieque micante, 

Se mihi subduxit submoto, ac sistere jussit: 

Ecce tibi Dis, ecce locus, ubi pectore firmo 
20 Atque animis opus est, fatus. — Tu conjice, lector. 
Quam tunc horruerint mihi membra, ac faucibus haerens 
Vox steterit. Mitto id modo scribere, namque loquentis 
Lingua foret quaevis impar. Situs inter inane 
Sanguinis atque animae corpus, vivumque manebam: 

25 Jam te cum reputa, si quid tibi mentis acutae est. 

Qualis eram factus, defectus munere utroque. 

Pectore dimidio regni induperator acerbi 
Exstabat glacie; atque magis mea forma giganti 
Conveniat, formae eorpus quam immane gigantum 
30 Istius: jam tu ipse vide modo, quanta putanda 
Sit moles tantae respondens congrua parti. 

Si tam pulcher erat, quam nunc deformis, et ausus 
Acriter ore suum est auctorem surgere contra, 

Omne genus luctus aequum est descendere ab illo. 

35 0 mihi quid monstri est visum, cum in vertice trinas 

Aspexi facies! Unam, quam in fronte gerebat, 

Sanguineam vidi: ast reliquas, quae duplice forma 
Constabant, isti superaddi humerum inter utrumque, 

Quae concurrebant, quo cristae surgit acumen. 

40 Dextra videbatur pallentem neutra colorem 
Inter et albentem, faciesque sinistra tuenti 
Talis erat, quales, quos primos alluit undis 
Nilus, cernere erat. Geminae sub qualibet alae 
Magnae, quaeque pares moli tanti alitis essent: 

45 Per mare velivolum non vidi carbasa tanta. 

Haud plumae bis inerant ullae, sed tegmina quaedam, 

Qualia habent volucres, nomen quae a vespere ducunt; 
Hasque ita quassabat, triplex ut spiritus inde 
Exiret venti. Atque hinc Cocyti omnia stagna 
50 Frigore durabant. Per senos ora rigabat 

Flens oculos, lacrimaeque fluebant triplice mento, 

Sanguinea mistae spuma; atque, ut malleus hirtam 
Contundens stupam, tria singula morsibus ora 
Unum ex damnatis rumpebant, tresque dolentes i 

55 Sic emittebat. Verum quae vulnera dente 
Os dabat anterius, nihili pensanda fuissent. 

Si non certassent caedem geminare cruenta 
Asperitate ungues, qui dorsum pelle frequenter 
Nudabant. — Quam urget cunctarum maxima poena, 

60 Illa anima est Judae, qui dicitur Iscariotes. j 

Intus habet caput et jaculatur crura superne I 

Exterius porrecta, inquit praeceptor; et umbris | 

Ex aliis geminis, quarum utraque habet caput infra. 

Quae pendet nigro a rictu , est Bruti : adspice , ut iste 
65 Sese convolvat, nec vocem erumpat in ullam; 

Robore membrorum qui praestat, Cassius ille est. 

Sed nox praecipitat, jamque est discedere tempus, 

Quando luminibus lustravimus omnia nostris. 

Ut placitum est illi, devinxi colla lacertis. 

70 Is tempusque locumque observans, cum satis alas 
Expansas vidit, villosi corporis haesit 
Costis, inque aliud vellus de vellere lapsus, 

Inter setarum silvam, glacieque rigentes 
Postea descendit crustas. Cum venimus illuc, 

75 Coxae ubi se jungit summae femur, anxius, aeger, 
Conatu multo, quo crura pedesque tenebat, 

Invertit caput, et setas prensavit, ut ille, 

Qui petit adscensum. Hinc iterum me in Tartara rebar 
Deferri. — Dux, more viri, qui lassus anhelat: 

80 Fige animo hac, inquit, discedere peste malorum 
Tanta opus esse istas per scalas. Deinde forato 
Emersit saxo, posuitque in margine primo 
Hic me sessurum. Mihi post haec sat pede cauto 
Obvius advenit. Visus ego tollere in altum 
85 Coepi, et Luciferum rebar, qualem ante reliqui, 

Cernere. At adverti sublata hunc crura tenentem. 

An me sollicitum tunc ceperit anxius horror, 

Curet id ignarum vulgus, cui noscere non est, 

Quale mihi dederit punctum transire poeta. 

00 Atque is: Surgel inquit; longa est via, trames iniquus, 
Et jam confecit spatii medium ora diei 
Tertia. Non erat illud iter per vermiculata 
Atria, quo fessus deveni, at carcer ab ipsa 
Natura exstructus, cui strata maligna, caverna 
95 Lucis inops. Simul arrexi me corpore , dixi : 

Doctor mi, ante antro quam vellam corpus ab isto, 

Ut mihi dissolvas errorem, fare parumper. 

Dic, ubinam est glacies? Et quomodo figitur iste 
Corpore ita inverso? Cur sol tam praepete cursu 
100 Vesperis a primo primum pervenit ad ortum 

Lucis? — Et ille mihi: Te mens illusa morantem 
Trans centrum telluris adhuc facit; atque ubi inhaesi 
Setis infesti vermis, qui perforat orbem, 

Ipse diu tam illic mansisti, quaiq mihi visum 
105 Descensum petere est. Inverti ubi corpus, ibi illud 
Est tibi trajectum medium, quo cuncta trahuntur 
Pondera. Jamque oculis bifidae convexa tueris 
Sphaerae, quae bifidam contra est, unde arida magna 
Magnum tegmen habet, summo et sub culmine cujus 
110 Est consumptus homo, qui vixit et occidit insons 
Culpae; atque exiguo plantis insistis utrisque, 

Frontem Judeccab posticam qui efficit, orbi. 

Hic mane est, ubi sol illic descendit in aequor. 
Atque hic, pro scalis qui vellus praebuit hirtum, 

115 Fixus adhuc remanet, fixum velut ante videbas. 

Decidit hac coelo: et, quae primum emerserat isthac, 
Icta metu tellus ponto, ut velamine, vultum 
Texit, et ad nostrum semiorbem venit; et istum, 

Ut fugeret fortasse, locum tum liquit inanem 
120 Istbinc quae apparet, sursum et conversa recurrit. 

Est illic, nec tam procul est a Belzebub, antrum, 
Quam puteus patet in longum: hoc haud noscere visu, 
Sed rivi a sonitu est. Fluit iste foramine saxi 
Arrosi, cursu qua circum labitur unda, 

125 Exigue pendens. — Dux atque ego (nam data membris 
Haud fuit ulla quies) fruituri luce novelli 
Mundi, iter ingressi, contectum adscendimus : ille 
Primus, ego propius post terga, et plurima pulchra, 
Quae gerit arx coeli, per spiramenta rotundae 
130 Adspexi rimae; egressique revisimus astra* 

I. 

Ut jam currat aquam meliorem, carbasa tollit 
Navicula ingenii nostri, post terga relicto 
Tam diro pelago; veniuntque secunda canenda 
Regna, ubi concretae sordis veterumque malorum 
6 Stant hominum purgandae animae, et conscendere coelum 
Emergunt dignae. — Verum hic exstincta resurgat 
Ars nostra, o sanctae Musae; me namque ministrum 
Legistis. Nunc Calliope det surgere vati 
Altius atque illo sonitu deducere carmen, 

10 Qui sic percussit miseris praecordia picis. 

Ut non sint ullam in venia spem ponere visae. 

Dulcis ab Eoa saphiro color, undique circum 
ASris adspectum puri sine nube serenum 
Primam usque ad sphaeram perfundens, gaudia rursus 
16 Jussit habere oculos, simul ac me mortua passa est 
Aura exire suis antris, quae oculosque meumque 
Vexarat pectus. Qui pulcher amare planeta 
Hortatur , radiis juga subdita matutinis 
Spargebat risu, cingens velamine pisces, 

20 Qui sibi ductores aderant Dextram ipse petivi, 
Alteriusque poli vestigans lumina mente 
Quattuor intenta suspexi sidera nunquam 
Cognita, primigenae nisi genti, atque ignibus horum 
Ipse videbatur gaudens hilarescere Olympus. 

25 0 vidua extremam quae tellus vergis ad Arcton, 

Cur tibi subducta est illos spectare potestas? 

Cum detorsissem visum, oppositumque parumper 
Axem quaesissem coeli, piger unde Bootes 
Cesserat; ecce senex, nullo comitante ministro, 

30 Qui tanto dignum cultu sese.ore ferebat, 

Majorem ut patri natus non debeat ullus, 

Adstitit. In pectus longa illi barba cadebat 
Cano mista pilo, et simili coma sparsa colore 
Hinc inde in partes geminas divisa fluebat. 

35 Quattuor hae sanctae radiabant lumine tanto 
ln faciem huic luces, veluti mihi si qua fuisset 
Flammiferum coram spectandi copia solem# 

Quinam vos estis, qui contra flumina eoe ca 
Ex imo aeterni fugistis carceris antro? 

40 Talia concutiens plumas est fatus honestas# 

Quis vos adduxit? Vel quis praeferre lucernam 
Vobis est ausus noctis per opaca profundae, 

Infernae quibus usque solent nigrescere valles? 

Sic quas tartareae subierunt funera leges 
45 Franguntur? vel sic coelestia numina montem 
Mutavere novam , ut vos, o damnata , cavernas 
Pectora, adiretis nostras? — - Dux atque magister 
Tunc me corripiens, verbis nutnque manoque 
Jussit io obsequium componere genua oculosque. 

50 Talia deinde illi contra: Non ista petivi 
Regna meis opibus trotns# Descendit ab oho 
Femina, qua imploraote , comes ductorque juvare 
Hunc ego decrevi, et quoniam tua certa voluntas 
Postulat, ut maga nostra tibi, utque ost rara patescat 
55 Conditio, hoc equidem me haud posse negaro fatebor. 
Nunquam hic supremam sibi vidit Ameris horam; 
Stultitia at ducente. Aut sic proximus, ut im 
Temporis haud multum abfuerit, quin protimm atro 
Conciderit leto# Ut dixi, me miserat Ma, 

60 Hunc ut subriperem. Effugii at via vera dabatur 
Nulla alia, excepta, quam sum molitus inire. 

Huic ego monstravi devotae examina gentis, 

Nunc fert mens illos animarum ostendere coetus, 

A quibus abluitur macularum funditus omnis, 

65 Te jus dante, lues. Longum esset dicere, ut illum 
Traxerim. At ex alto virtus descendit opemque 
Dat mihi, ut adducam fhiiturum lumine vultus, 

Atque oris sermone tui. Ne taedeat hujus 
Adventus. Illi libertas quaeritur omni 
70 Cara viro, ut novit, pro libertate cruorem 
Qui dedit et vitam; tuque id nescire negabis, 

Pro qua dulce Uticae duxisti occumbere, ubi ipse 
Liquisti vestem, quae multa luce micabit, 

Magna dies cum aderit. Nec per nos laesa videbis 
75 Edicta aeternae legis; nam vescitur iste 
Aura vitali, nec Minos arbiter Orci 
Me ligat; at me ille orbis habet, tua Martia casto 
Lumine quem lustrat, faciemque habitumque precantis 
Nunc quoque habens, sanctum pectus, pro foedere primi 
80 Conjugii, utque tuam sese patiare vocari. 

Flecte igitur mentem per, qui hanc tibi jungit, amorem. 
Nos septemgemini valles sine visere regni. 

Huic de te grates referam, si fama feratur 
Vis tua per sedes illas. — Mihi Martia, dixit, 

85 Tantum cara fuit, vestro cum sole fruebar, 

Ut sim largitus, dum vixi, quidquid habebat 
In votis. At nunc cum trans mala fluminis atri 
Stet vada, tempus abit, quo possit nostra movere 
Consilia, ob legem, quae egressum jusserat istis 
90 Imperitare locis. Sed si te femina coetu 

De supero movet, atque regit, prout ipse fateris, 

Haud opus est precibus, tibi nam satis esse putandum est, 
Hanc quod me poscis veniam, exorasque per istam. 

Ergo i, et fac cingas huic crinem simplice junco, 

95 Osque laves ipsi, ut sordes eluta recedat 
Omnis, namque aliqua nebulae caligine laesos 
Dedeceat primo visus offerre ministro 
Aulae coelestis. Perparva haec insula in imo 
Fundo, ubi se illidunt undae, fert sponte palustrem 
100 Per limum juncos. At quaevis altera planta 
Seu frondens, solido seu stans in stipite, habere 
Hic vitam haud possit, namque harum nulla secundat 
Plagarum impulsus. Ne postea ferre regressum 
Hinc sit. Sol jam oriens clara vos luce docebit 
105 Carpere iter levius, qua sit minus ardua rupes. 

Haec ubi dicta dedit, nostris evanuit ille 
Ex oculis. Ego humo haud hiscens mea membra levavi, 
Totus et accessi ductori, ac lumina in illum 
Verti; atque is coepit: Fili, vestigia nostra 
110 Tu sequere, inque viam retro tendamus euntes; 

Namque hinc planities fines descendit ad imos. 

Eos vincebat modo facta crepuscula terris 
Praemeditata fugam, nec jam procul inde videbam 
Aequor crispato tremulum fervescere fluctu. 

115 Per vacui non culta soli nos vertere gressus. 

Qualis qui excessit recta regione viarum, 

Et redit, effusus cui tum labor ire videtur, 

Donec eo veniat. Postquam pervenimus illuc, 

Ros ubi cum radiis pugnat solaribus, atque 
120 Sedibus insistens, quas mulcet frigidus aer, 

Rarescit lente; super herbam utrasque tetendit 
Suaviter ille manus. Ego tunc haud nescius artis, 

Quam doctor molitus erat, huic ora, genasque 
Protendi lacrimis rorantes. Ille colorem 
125 Omnem detexit, mihi quem celaverat Orcus. 

Exin desertam pelagi devenimus oram, 

Quae sua mortales nunquam vada findere rerois 
Viderat expertos reditum. Hic mea tempora cinxit 
Pro lubitu alterius. Verum o mirabile visu ! 

130 Nam qualisque et quanta fuit, quam legerat ille, 

Planta humilis, talisque et tanta est visa renasci 
Ilicet. inque loco pariter posita, unde revulsa est. 

II. 

Jam Sole albebat, qui in plano terminat aethrae 
Prospectum circlus, cui qui super imminet aeque 
Hinc, inde in medio, qua sese alfissimus effert, 

Urbem operit Solymam; atque viae, quae conficit orbem 
5 Parte sub opposita, nox assurgebat ab undis 
Gangis, praeportans aequato pondere lances 
Dextra elapsuras, simul ac properare laboret: 

Quare candidulo roseoque adspersa colore 
Pulchra Aurora genas, in qua regione morabar, 

10 Lutea fiebat nimio jam languida ab aevo. 

Cum duce adhuc ibam propter vada caerula ponti, 

Ut gens, quae meditatur iter, sibi corde volare 
Visa, suoque moram non rumpit corpore; et ecce 
Qualia jam exoriente die splendentia Martis 
15 Igne rubent inter densatos ora vapores 

Axe sub Hesperio liquidi super aequora ponti; 

Tale mihi lumen (sic hoc spectare facultas 
Sit rursus 1) visum est adscendere per mare cursu 
Tam cito, ut alarum non ullum aequare volando 
20 Remigium valeat. Cum visus inde parumper 
Flexissem, donec doctorem pauca rogarem, 

Hoc fulgere magis vidi, increbrescere majus: 

Dein stetit ante oculos, jubare undique circumfuso, 

Albi ignotum aliquid, sensimque exire videbam 
25 Huic quiddam simile inferius. — Dux hactenus ore 
Conticuit, donec nobis prima alba videndas 
Ostendere alas; sed ubi bene navita cursus 
Arbiter huic patuit, clamans est talia fatus: 

Fac, fac utrumque genu flectas, ac jungito utrasque 

30 Palmas; ecce tibi coelestis nuntius aulae; 

Jam tibi continget tales spectare ministros. 

Cerne, ut spernat opes humanas, nec velit ullum 
Velum, nec remum praeter, quibus emicat, alas 
Per tam longinquis distantia littora terris. 

35 Adspice, ut arrectas ad coelum hir. aera tranans 
Explicet aeternas pennas, quas cernere non est 
Tempore mutatas mortalis more capilli. 

Dein, quanto propius propiusque accesserat ales 
Divinus, tanto manifestior ille micabat 
40 Clare, ut nostra acies adspectum ferre nequiret 
Cominus; ast in humum defixi lumina visus. 

Atque hic applicuit ripis agilissima cymbae 
Texta levis, sic ut pini nihil hauserit unda. 

In puppi stabat coelestis navita, talis 
45 In fronte, ut legeres hunc omni ex parte beatum; 

Et turba umbrarum plus quam centena sedebant 
Cantantes intus, quae vates carmina David 
Edidit, Aegypti de finibus egredientes 
Judaeos memorans, ac tandem exuta catenis 
50 Brachia barbaricis; et erat vox omnibus una. 

Ut cruce signavit cunctas, tulit impetus illas 
In terram. Iste cito, quo cursu venerat, inde 
Ex oculis abiit Sed, quae illic turba remansit 
Ire videbatur rudis, atque ignara locorum, 

55 Circumspectando haud aliter, quam qui nova tentat 
Omni ex parte diem telis urgebat acutis 
Sol, qui cornigeram expulerat medio aethere caprum; 
Cum nova gens ad nos sublata fronte locuta est: 

Si nota est vobis , quae ad montem semita ducit, 

60 Hanc nobis monstrate. — libs dux talia contra: . 
Nos hunc haud nescire locum vos forte putatis. 
Attamen hac, ut vos, peregrini erramus in ora. 

Huc aliud per iter nos paule veuimus ante, 
Asperitasque viae nos talis tantaque fregit, 

65 Ut jam pro ludo veniat labor omnis habendus, 
Quaecunque adscensu via sit superanda maligno. 

Quae sensere animae me per spiracula vitam 
Ducere, mirantes vultu pallente stetere. 

Atque ut gestantem ramos pacalis olivae 
70 Circumfusa ruit turba auditura loquentem 

Legatum, et quemquam haud refugit calcare premendo; 
Sic hae felices animae intendere frequentes 
In me aciem pariter certantes cernere coram, 

Paene iter oblitae, quod puras mittit et alma 
75 Indutas forma. — Vidi praecedere quandam 

He complecti avidam, ac tanto haec ardebat amore, 

Ut me compulerit simili quoque munere fungi. 

0 umbrae, humani praeter spectem oris, inanes! 

Ter vincire manus post hanc tulit impetus, et ter 
80 Ad pectus rediere mihi : Reor ora stupore 
Me pinxisse; etenim risit, seseque retraxit 
Umbra; at ego ulterius processi hanc pone secutus. 
Suaviter haec jussit pedibus me parcere; at ipsa 
Tunc mihi cuja esset patuit, precibusque rogavi, 

85 Sisteret ut gressum, ne fandi copia deesset 
Illa mihi: Qualis mortali corpore vinctam 
Me tibi junxit amor, talis me morte solutam 
Jungit adhuc. Quare sto» At quae te causa coegit 
Has penetrare domos? 0 mi Casella, per istud 
90 Veni iter, ut me alio reducem illuc tempore sistam. 

At quis praeripuit tantam tibi temporis horam? 

Iste autem: A quoquam mihi nulla injuria venit, 

Si mihi, qui imponit quo visum est tempore, quosque 
Vult, cursum ad ripas optatas saepe negavit. 

95 Namque illi alterius sua fit bene justa voluntas: 
Quamquam, ex quo trinos verterunt sidera menses, 

Pace bona, quemcunque animus intrare ferebat, 

Accepit patiens. Ego, qui mare prospiciebam, 

Tibris ubi spumante salo se immiscet, ab dio 

100 Comiter exceptus sedi, qua versa tenebat 
Remigia alarum: nam semper convenit isthuc, 

Erga Tartareas quicunque haud labitur undas. 

At tibi nota olim nova ni lex abstulit, aut te 
Usus expertem fecit, quo saepe canebas 
105 Carmen amatorum, cupidique et multa moventis 
Pectus eras solitus plena donare quiete. 

Ne pigeat te aliquo mentem solamine, dixi, 

Hanc recreare aegram, tanta quam mole laborum, 

Dum venio, via pressit. — Amor qui mente repostus 
110 Alta intus loquitur mecum; sic ille resolvit 
Tam dulci ora sono, ut pertentet pectoris ima 
Nunc quoque suave melos. — Praeceptor et ipse, cohorsque 
Hunc juxta usque adeo visa est contenta, suique 
Jam compos voti, veluti si nemo moveret 
115 Corde alias curas, lia nos consistere hiantes 
lntentique notis; verum en longaevus honestus 
Advenit, increpitatque: Quid hoc est, pectora lenta? 

Qualis neglectus? Quid statis? Quaerite cursu 
Montem, quaeque Dei prohibent vos ora tueri, 

120 Ponite ibi exuvias. Ut far loliumve columbi 
Si quando carpunt, simul inter pabula stantes. 

Nec praeportantes fastum de more superbum, 

Si quidquam apparet formidinis, ilicet escam 
Deseruere omnes, cura majore premente: 

125 Sic ego deseruisse melos turbae illa novellae 
Agmina, et ad montem pariter contendere vidi, 

Ut qui carpit iter, nec novit, qua sit eundum 
Quaerenti metam; nec nos minus incitus ardor 
Ex illis propere ripis discedere adegit. 

m. 

Improvisa licet disperderet undique latos 
Hos fuga per campos, gressuque animoque petentes 
Montem, quo impellit ratio, mihi stringere fidi 

Cura fuit comitis latus. Et quo tendere cursum 
5 Hoc sine quivissem? Quis me per saxa rigentis 
Traxisset rupis? Percussus pectora morsu 
Ire videbatur proprio. 0 mens conscia, digna 
Puraque, ut exigui species erroris amaro 
Te pungit stimulo ! — Postquam, pedis impetus illum 
10 Destituit, quemvis gestum qui invertit honestum, 

Mens mea, quae primo stabat contracta, resumens 
Propositum, expandit se, ut quae cupiebat, et ora 
I Converti ad clivum, qui sese effundit et alto 
i Fit propior coelo. — Solis post terga rubentis 
| 15 Flamma, meo densum offendens in corpore fulcrum, 

| Fracta meam fuerat describere visa figuram 
I Ante pedes. Ego tum metuens, ne linquerer illic 
I Solus, me verti; sed tum milii cernere terram 

Contigit obscuram ante meam tantummodo formam. 

20 At mibi, qui solamen erat, sic ore profatur 
Totus in occursum: Quae diffidentia mentem 
Cepit? Me tecum esse, et me te ducere nescis? 
Hesperus est, ubi membra jacent, queis clausus opacam 
Protendebam umbram. Haec Calabri rapuere, tenet nunc 
25 Parthenope; quod si prae me haud effunditur umbra, 

Ne mirere magis, quam cum non excipit ignem 
Alterius radiis coelestis quilibet orbis. 

Haec parat apta pati cruciatum aestumque geluque 
Corpora, quae virtus nobis aperire recusat 
30 Quod facit Insanit, qui spe sibi spondet inani 
Immensam se posse viam percurrere mente, 

Quam tenet una Dei natura, triplexque potestas 
Unius et trini. Proles humana, doceri 
| Non ultra fines contenta, absiste moveri. 

{ 35 Nam si vi propria potuisses discere cuncta, 

i Virginis intactae haud eguissent tempora partu: 

{ Et desiderio multos pallescere vano 

Vidistis, queis plena quies concessa fuisset. 

10 

Nunc datur his luctu urgeri, poenaque perenni: | 

40 Illum Nicomacho natum divumque Platona, 

Permultosque alios dico; et capite inclinato 
Hic os compressit turbatus. — Ad infima montis 
Venimus, atque isthic ita visa est ardua rupes, 

Ut levitas crurum hanc suaderet scandere frustra. 

45 Inter Turhiam atque Ericem mage vasta magisque 
Sola via, ad nostram, est lenissima scala patensque. 

Quisnam, ubi in acclivi rupes jacet ista, docebit? 

Doctor suspenso dixit pede, ut ire sine alis. 

Qui caret his, possit? Sed figens lumina terrae 
50 Dum mentem ille suam, quae sit via eunda, rogabat; 

Atque ego lustrabam suspectans undique saxum: 

Adfuit accurrens animarum exercitus ingens 
Nos contra ad laevam, nec visa est turba moveri; 

Tam tardo illa gradu peragrabat devia rupis. 

55 Tolle tuos oculos, comiti dixi atque magistro; 

Ecce hinc, consilium unde petas, si pectore pendes. 

Tunc me respexit, vultu et laetante solutus 
Sic ait: Ergo illuc vestigia nostra feramus; 

Nam lente incedunt, et tu, dulcissime fili, 

60 Spem firma. Sed adhuc tanto procul intervallo 
Illae aberant, dico post passus cum duce mille 
Perreptos, quanto a longe jaculante recedit 
Missa silex dextra , cum altae saxa aspera rupis 
Strinxerunt cunctae constipataeque stetere; 

65 Ut qui mente manet dubia, et circumspicit haerens. 

0 bene defunctae, o animarum lecta corona, 

Virgilius coepit, per pacem vos precor illam, 

Quam reor ex vestris ardentem quamque manere, 

Dicite, ubi jaceat mons sic, ut scandere in altum I 

70 Sit nobis; nam quo plus quis sapit, hunc terere horas 
Frustra plus taedet. — Veluti sua septa relinquunt 
Singulae oves, binae, trinae, et stat caetera turba I 

Subtimida, affigens oculos simul oraque terrae; 

Quodque facit prior, et faciunt uno ordine cunctae, 

75 Densae humeris huic ad dorsum, si forte moratur, 
Simplicitate pari dociles, pariterque quietae, 

Atque id qui ignorant: ego tunc accedere vidi, 

Qui caput illius gregis ibat sorte beati 
Gestantis pariter decus incessu, ore pudorem. 

80 Verum ut humi lucem prae se videre retractam, 

Me dextrum objiciente humerum, qui extenderat umbram 
A me ad speluncam: gens omnis restitit, ac se 
Paulum retraxit, reliquaeque hanc pone secutae, 

Ignarae, quare id fieret, cessere vicissim 
85 Retro. — De vestris quamquam me nemo rogavit, 

Hunc, quem suspicitis, terreno corpore opacum 
Esse ego confiteor, per quem modo fissa videtur 
Lux solaris humi. Mirari absistite, et ipsum 
I Non sine demissa coeli virtute putate 
| 90 Quaerere, qua superet munimen parietis hujus. 

Talia praeceptor. Dignusque exercitus ille: 

Ferte igitur gressus retro nobisque praeite, 

Respondit, dorso manuum velut indice tanto. 

Unus at ex illis coepit: Quicunque vocaris 
95 Tu sic incedens, oculos converte tuoque 

Volve animo, an vultus illic perspexeris unquam 
Nostros? Respexi figens mea lumina in illum, 
j Flavus erat, pulcher, forma spectandus honesta, 

| Deque superciliis unum diviserat ensis, 
j 100 Vultu ubi demisso me unquam vidisse negavi: 
i Illum, inquit, cerne! atque in summo pectore vulnus 

Ostendit ridensque: Ego sum Manfredius, addit, 

| Induperatrix quem Constantia fassa nepotem est. 

• Quare oro ut, vestras simul ac remearis ad urbes, 

105 Pulchram adeas natam, quae in luminis edidit auras 
Hispanae et Siculae gentis lumenque decusque. 

Illi ut vera canas, si quis contraria narrat. 

Postquam me geminae letali vulnere plagae 

10 * 

Ruperunt, flentem victas dare supplice voce 
110 Viderat ille manus, qui parcit corde libenti. 

Ausa atque acta mihi perverse horrenda fuere ; 

Divina et bonitas tam late brachia porgit. 

Ut prendat, quidquid conversam suspicit illam. 

At si Clusinus pastor, venatus in agro 
115 Me per Clementem, tunc saltem volvere libram 
Coepisset, dictante Deo qui scriptus habetur, 

Corporis ossa mei post pontem condita starent 
Sub molis statione gravis propter Beneventum. 

Nunc illa allidunt imbres et flumina vexant 
120 Regni extra fines, Verdim quasi propter aquosum. 

In quo jactatur restincta luce cadaver. 

Sed quos devovit verborum formula, non sic 
Perdit, ut aeterni non possit vivida amoris 
Flamma redire viam, dum aliqua spe praedita vita est 
125 Haud equidem infitior praereptum morte, priusquam 
Demisse orarii, quam sancta ecclesia pacem 
Subjecto indulgere solet male facta fatenti, 

Quamvis poeniteat, prohiberi hoc litiore in omnem 
Annum, ex quo durus jussis parere refugit, 

130 Triginta magnis volvendis orbibus annos. 

Vota, bonaeque preces isti compendia legi 
Ni faciant. Ergo jam prospice, si potes ullis 
Tu me hilarare modis, uxori et nuncius ito, 

Ut bona cognoscat per te Constantu, qualem 
135 Hic me vidisti, quam haec interdicta docebis; 

Namque hic per vestros lucrari multa solemus. 

IV. 

Cum propter sensum seu gaudi sive doloris. 

Qui quandam ex nostris virtutem apprendat, in illam 
Se bene mens animi figit, non ista videtur 
Amplius ad reliquas alias se intendere vires. 

5 Quapropter longe diversi errare putantur, 

Qui credunt aliam atque aliam insuper inflammari 
In nobis animam. Nam si quid fertur ad aures 
Aut oculos rerum, valido quod distrahat ictu. 

It tempus, neque homo sentit. Namque illa potestas, 

10 Quae sensu haeret in hoc, alia est atque integra nostrae 
Tota animae. Haec quasi devincta est, manet illa soluta. 
Id verum experto patuit, cum fantis ab ore 
Umbrae pendebam et mirabar plurima, donec 
Quinquaginta gradus superaverat aethereus Sol. 

15 Nec sensi, nisi tunc, cum illarum venit ad aures 
Umbrarum clamor nostras: Quod poscitis, hic est! 
Majorem objicibus sepis vallavit hiatum 
Villicus exiguo spinarum 9aepe maniplo 
Usus, ubi nigro suffunditur uva colore, 

20 Quam fuit ille aditus, per quem contendere solis 
Ductori atque mihi est visum, post terga caterva 
Discedente alia. Sanlaeum est repere plantis, 

Naulo delabi, atque tuum, Bismantua, dorsum 
Exsuperare datur; verum hic opus esse volatu 
25 Res docet alarum levitateque: scilicet ingens 
Me desiderium pennis ducebat adortum, 

Illum pone sequi, qui spem dabat, atque ferebat 
Prae se meque facem. Nos inter fragmina saxi 
Venimus adscensu, stringebatque undique corpus 
30 Summa; pedes pariterque manus pars infima semper 
Poscebat — Postquam supremo in margine rupis 
Alterius stetimus, ripae nacti aequor apertum, 

0 mi praeceptor, dixi, quem carpere callem 
Fert animus? Tunc ille mihi: Descendere passu 
35 Parce ullo, ac post me teneas saxa ardua montis 
Scandendo, sapiens dum nobis obvius adsit 
Monstrator. Sed apex summus distabat ab ima 
Radice usque adeo, ut visum longinqua tuentem 
Falleret, atque assurgebat magis ille superbe 

40 Clivus, quam ex medio ad centrum demissa quadrante 
Linea. Lassus eram, cum coepi: Respice, dulcis 
Ni pater, atque vide, ut maneo jam solus, ubi ultra 
Contendas. Fili, respondit, repere perge 
Atque accede isthuc, ostendens proxima rupis 
45 Terga impendentis, quae ex illa parte rigentem 
Undique montem ambit. Tales mihi verba magistri 
Admorunt stimulos, ut juxta hunc niterer ipse 
Reptando usque adeo, donec saxi orbita duri 
Sub pede pressa meo est, et ibi consedimus ambo 
50 Ortum spectantes, qua ex parte adscendimus ante; 

Nam juvat emensos oculis lustrare viarum 
Difficiles flexus; subjectaque littora primum 
Legi, deinde oculos ego coepi tollere in altum. 

Ad solem* at laeva hunc mirabar spicula lucis 
55 Nittere. Me vates suspensum haerere stupore 
Sat sensit, dum lucis iter solisque tuebar, 

Hunc ubi nos inter Boreamque intrare videbam. 

Is mihi: Si gemini, lucentia sidera, fratres 
Cum speculo ducente jubar sursum atque deorsum 
60 Una irent, ibi in obliquo curvamine sectum 

Rubrum iter adspiceres propius, dum se rotat, ursas 
Stringere adhuc curru, nisi forte id tramite abiret 
Antiquo. At cur id fiat, si cernere posse 
Optas, fac mente attendas ac finge Sionem 
65 Tantum, atque hunc montem terrarum exsistere in orbe 
Sic, ut, qui in plano prospectum terminat aethrae 
Circlus, utrisque unus pateat, diversaque sphaerae 
Puncta utrique habeant bifidae, tunc ipse videbis, 

Ut sit, per quod iter Phaethon male decidit ausis, 

70 Huic latere ex alio sol conspiciendus , et illi 
Ex alio, clare si advertas lumine mentis. 

Haud unquam certe res aeque est clara, magister, 
Visa mihi, atque modo, dixi, hanc dignoscere fas est: 
Quod prius ingenium mihi erat minus utile visum. 

75 Namque orbis medius, quem circa sidera motu 
Labuutur supero , quique appellatur in arte 
Aequator, quique usque inter solemque hiememque 
Est situs, ob caussas illas, quas dicis, ad Arcton 
Hinc discedit; ubi contra hunc Judaea videbat 
80 Gens rutila ad calidas tendentem lampade partes. 

At, nisi te taedet, me valde sOire juvaret, 

Quanta terenda via est nobis; namque altus ad astra 
Mons scandit plus quam mea lumina scandere possint. 

Virgilius mihi: Is est clivus, respondit, ut usque 
85 Sit gravis ad summum nitenti evadere ab imo. 

At quanto magis ille viam vir pergit, eundem 
Tanto urget minus atque minus labor omnia vincens. 
Quare ubi suavis erit tibi sic, ut vadere in altum 
Res tibi habenda levis veniat, velut ire secundo 
00 Flumine navigiis deorsum ; tum haec semita habebit 
Finem, et securae dabitur dare membra quieti: 

Nullum ultra verbum, namque haec verissima novi. 

Vix haec fatus erat, subito cum venit ad aures 
Proxima vox : Fortasse prius tibi copia deerit 
95 Sidendi ; ad sonitum cujus convertimus ambo 
Lumina, et a laeva saxum conspeximus ingens, 

Cui neque ego, neque dux oculos adverterat ante. 
Repimus huc, multaeque isthic sub tegmine stabant 
Umbrae post saxum, ut queis mollis inertia suadet 
100 Stare, atque ex illis unus languescere visus 
In sede haerebat complexus genua lenensque 
Haec inter vultum demissum. — 0 blande magister, 
Hunc lustra, dixi, qui sese prodit inertem 
Sat plus, quam si pigrities soror aiToret ipsi. 

105 Tunc inspecturo venientes haec prior illi 
Cura fuit, visus aciem supponere coxae 
Haec fando: Tibi praestanti conscendere par sit 
Tunc mihi nosse hominem licuit, nec plurimus angor, 
Qui cogebat adhuc animam, celerare parumper, 

v 110 Illuc ferre aditum vetuit. — Postquam obvius isti 
Restiteram, is tollens caput aegre ita voce profatur: 
Jam bene novisti, qui fiat, ut aureus axem 
Sol humero a laevo ducat? — Pigrum osque brevisque 
Sermo mihi ad risum solverunt labra parumper. 

115 Dein coepi; Bellacqua, tuum jam parco dolere 
Casum; at me doceas, cilr hic in sede moreris 
Immotus. Num forte manes, quem pone sequaris, 
Ductorem, an potius te mos vetus ille revinxit? 

Ille mihi: Frater, quid me adseendisse juvaret, 

120 Si, quam praefecit numen, custodia portae 
Me loca, ubi poenas luerem, prohiberet inire? 

Est opus ut primum mihi vertant astra tot annos 
Excluso, quot adhue vixi; nisi vota precesque 
Corde erumpentes, cui gratia donat habere 
125 Vitam, consurgant ad quem mittuntur; at illae, 

Quas fundunt alii, quae non coelestia tangunt 
Pectora, quid prosunt? — Et jam sublime petebat 
Prae me ac dieebat vates: Jam perge, viden’, ut 
Axe diem medium Sol hinc contingit, et inde ^ 

130 Nox pedibus tegit Hesperii jam regna Marochi? 

v. 

Jam procul umbrarum coetu digressus ab illo 
Ibam, ductoris vestigia pone secutus. 

Cum digitum intendens post me talem edidit una 
Exclamans vocem: En si non fulgere videtur 
5 A laeva jubar huic subeunti, et planta moveri 
Non secus ac viyo. — Ad rumorem ego lumina verti, 
Atque illas vidi me unum lustrare stupentes. 

Et retro fracti cedentia lumina solis. 

Cur in tot curas animum tibi dividis, inquit 
10 Doctor, ita ut gressus cesserint? Cur libi curae est, 
Quid mussent illi strepitantes? Pergito mecum, 

Et sine, quod libeat, post tergus dicere vulgus. 

Sta veluti turris, quae immoto vertice nunquam, 

Quid possit Boreas, didicit Nam semper, ubi una, 
15 Atque alia atque alia invadit praecordia cura, 

Longe a proposito fertur, quia, ubi altera gliscit 
Altera lentescit. — Potui nil dicere contra, 

Hoc uno excepto: Venio! Id dixi, ora colore 
Valde conspersus, quo vir quandoque repertus 
20 Est dignus venia. — Interea transversa legentes 
Clivi, prae nobis paulum longo ordine gentes 
Ibant, pro versu versum Miserere canendo 
Reddentes. At ubi sensit me turba vetantem 
Per corpus transire meum, quae spicula mittit' 

25 Sol, interruptum mutarunt carmen in unum 
Oh! longum raucumque sonans. Ast agmine bini 
Ex illo, qui se legatos ore ferebant, 

Occurrere simul nobis et voce rogarunt: 

Quae sit conditio vobis decreta, docete. 

30 Atque meus doctor: Jam vobis ire licebit, 

Atque his, qui mittunt, eadem haec respdnsa referre: 
Hujus adhuc corpus vera coalescere came; 

Cujus ut inspiciant umbram, si forte stetere. 

Ut reor, haec satis est illis responsa dedisse; 

35 Ipsi habeatur honor, quod eas fortasse juvabit. 

Accensos nunquam, nocte incumbente, vapores 
Tam cito ego vidi sudum diffindere coelum, 

Aut mense Augusti nubes, jam sole cadente. 

Quam citius reditum hi tulerint alti ad juga montis; 
40 Atque ubi perventum est illuc, comitante caterva 
Advenere sua regressi, ut fusa sine ullo 
Turba ruit freno. Quae se agglomeratque premitque, 
Ad nos festinans, numero gens plurima abundat, 

Et venit oratum, vates dicebat; at ipse 
45 Ne tamen ire viam desiste audique rogantes, 

Non interrupto cursu. Tu, quae artubus illis. 

Cum quibus existi primas in luminis auras, 

0 anima, incedis vestita, initura beatas 
Sedes, clamabant venientes, ito parumper 
50 Lenius atque vide, num quem tibi noscere nostrum 
Forte datum fuerit, cujus narrata reportes 
Ad vestros. At cur properas? cur stare recusas? 

Nos vis hostilis jam cunctos funere mersit. 

Assueti sceleri extremum duravimus usque 
55 Ad tempus, donec lumen coeleste refulsit 
Mentibus, ac docuit sic, ut malefacta perosus 
Cum fletu ac certus veniam indulgere nocenti, 

Quisque sua exivit, placato numine, vita. 

Visendi quod amore sui praecordia adurit. 

60 His ego: Ut in vestros ego figam lumina vultus, 

Haud ullum inspiciens nosco. At vos si qua juvabit 
Res penes arbitrium nostrum, o bene nata animarum . 
Turba, loqui haud pudeat. Nam pacem juro per illam, ' 
Quam jubeor tantum ductorem pone secutus, 

65 Nunc hoc, nunc illo properans, mihi quaerere in orbe, 

Id me facturum. — Tum contra talibus unus 
Infit: Quisque tuo benefacto fideret, ullo 
Quamquam haud jurasses verbo, prodesse studenti. 

Ni tibi propositum virtus male fida recidat. 

70 Quare ego, prae reliquis unus qui te alloquor, oro, 

Ut, si forte unquam terram conspexeris illam, 

Aemiliae fines inter, quaeque Appulus arva 
Exercet, positam, Fani tu largus abundes 
Supplicibus verbis, quisque ut bene numen adoret 
75 Pro me, ut purgando gravium delere malorum . 

Sit mihi fas labem. Namque est mibi patria Fanum. 

Verum Antenoreos inter mihi plura profunda, 

Unde eruor fluxit, nostra in quo vita sedebat, 

Vulnera venerunt, ubi tutius ipse latere 
80 Rebar. Atestincs vehementi percitus ira j 

ln me plus aequo patrati est criminis auctor. ' 

Quod si, dum fugi, Mirae loca lata petissem. 

Cum juxta Oriacum me primum oppresserat hostis. 
Nunc quoque, vitalis ubi ducitur aura, manerem. 

85 Currenti est quaesita palus, cannaeque fimusque 
Impediere adeo trepidantem, ut corpore prono 
Conciderim; atque meis vidi m&nare cruentum 
In tellure lacum venis. — Deinde incipit alter: 

0 quae vota trahunt te celsi ad culmina montis, 

90 Sic rata sint: succurre meis, miserescere praesens 
Corde bono atque pio. Primas Monsfeltrius auras 
Ducere me vidit. Buoncontem agnosce; Joaiwab 
Non est cura mei ; nec respicit altera egentem 
Turba. Ideo hos inter demissa fronte vagari 
95 Cogor. — Ego huic: Quae vis, fortunave Campaldino 
Te sic avertit procul, ut se scire sepulcrum 
Nemo tuum dicat? — Tunc is mihi talia reddit: 

Infra Clusinos agros delapsus Eremo, 

Tollit ubi culmen pater Apenninus ad astra, 

100 Fons ruit oblique , Archianus qui dicitur illic. 

Jamque ego perveni, quo fertur nominis expers 
Unda, meum diro transfossus vulnere guttur, 

Diffugiens pedes, atque irrorans sanguine campum. 

Hic me defecere oculi, pariterque loquela 
105 Clamantem extremum, lingua frigente, Mariam; 

Et corpus mansit solum. Nec vera pigebit 
Dicere, tuque refer vivis. Demissus ab alto 
Ales me prendit coelestis nuncitis aulae; 

Tartareus contra clamare: 0 tu, incola coeli, 

110 Cur me dimittis vacuum? Tu aeterna reportas 
Istius spolia ob miseram, mihi quae eripit istum, 
Lacrimulam. At reliqui quod me manet, ipse repexum 
Longe aliter mittam. Scis jam, ut se tollit in altum 
Collectus vapor humidus atque recedit in imbrem, 

115 In loca cum surgit, gelidis ubi stringitur auris. 

Huc venit malus ille animus, qui mille nocendi 

Usque artes poscit solertis acumine mentis, 

Et fumum et ventum ingenita virtute repente 
Movit. — Ubi est exstincta dies, caligine vallem 
120 A Prato Magno in coelum sublime minantis 

Montis ad usque jugum texit. Dein desuper aethram 
Admonuit , foetusque in aquam dissolvitur aOr. 

Praecipitant imbres, et quos jam terra nequibat 
Accipere, in fossas tulit impetus, utque fluentis 
125 Mos solet esse amplis, undae traxere ruinam 
Tam rapide in flumen regale, ut nulla valeret 
Vis prohibere malum. Mea frigore membra soluta 
Indomiti Arcbiani furor aufert improbus inque 
Arnum conjecit, solvitque a pectore nexam, 

130 Quam fecere crucem milii brachia, cum dolor ingens 
Me vicit domitum, et per ripas volvit et imum 
Per fundum; deinde ipse sua cinctum atque revinctum 
Advolvit praeda. 0 patrias cum rursus adire 
Fas tibi erit terras, dabiturque quiescere longo 
135 A cursu atque labore viae (sic fata secundani 
Tertia post animam est), haud obliviscere nostri! 

Sum Pia, me genuit Sena confecitque Maremma, 
Scitque haec ille, prius mihi qui donarat habere 
Annellum, sociamque tori uxoremque vocarat 

vi. 

Ludere ubi talis cessatum est, corde dolenti 
Stat victus repetitque vices, ac denique tristis 
Discit. Victorem sequitur gens tota, praeitque 
Unus, eumque alter prendit post tergus, it alter 
5 Ad latus atque jubet meminisse. Haud ille remittit 
Ire, at nunc aures isti, nunc admovet illi, 

Cuique manum porgit, mens importuna recedit 
Instandi ulterius; removet sic ipse sequentem 
Turbam. Non secus hoc versabar in agmine vulgi. 

10 Quemque tuens oculis atque undique circumspectans, 
Multaque promittens a cunctis liber abibam. 

Hic Aretinum, qui sub fera brachia Ghuvi 
De Tacco occubuit, vidi, quique impete coeco 
Hostes dum insequitur, subjectum lapsus in amnem 
15 Interclusa anima periit. Hic cum prece blanda 
Attollens palmas Fbidricus utrasque Novellus, 

Nec non Pisanus testatus, pectore forti 
Marzuccum eminuisse bonum, tardabat; et Ursi 
Vidi animam comitis; disjunctaque corpore ob iram 
20 Atque acrem invidiam, sicut dicebat, at ulla 
Absque sua culpa, nobis anima altera venit 
Obvia. Ego Petrum Braccensem hunc esse monebo. 
Atque hic praecaveat, supereat dum vita, Brabanta 
Regina, ac videat, ne pejor se maneat grex. 

25 Omni me postquam dissolvi exercitu earum 
Umbrarum orantum, ut requiem sibi supplice voce 
Orarent alii , ob quam sanctis esse liceret 
Ocius, hic coepi: 0 mea lux, docuisse videtur 
Omnino tua Musa loco non posse precando 
30 Fata Dei flecti; tamen id gens, ista rogabat. 

Frustra ergo hi sperent? An non beue scripta patescunt 
Mi tua? — At is contra: Si contemplabere sana 
Rem penitus mente, est facilis planusque meorum 
Scriptorum sensus, neque eos spes ludit inanis. 

35 Namque hand descendit majestas summa superni 
Judicii, dum corda urens vis ignea amoris 
Uno ictu absolvat, quod jussus solvere debet. 

Quicunque hic stabulat Sed ut est sententia, nemo 
Vitae emendabat veteris malefacta precando; 

40 Namque Deo immensum sejunxerat intervallum 
Orantem. At vero tantis obducta tenebris 
Dicta arcana mihi ne obiirma certa putare, 

Ni prius id doceat, quae lux micat inter utramque 
Veri animique facem nostri. Atque hic nescio, an istud 

45 Perspicias etiam. Mihi designanda Beatrix 
Verba per ista fuit, tibi quae manifesta videndam 
Se dabit istius sublimem in vertice montis, 

Pax ubi perpetuo diffundit gaudia visu. 

Cui: Bone dux, dixi, hanc gressu properante petamus; 
50 Me namque haud labor iste gravat, velut ante solebat, 
Jamque vide, ut major de divo decidat umbra. 

Isto progrediamur iter cum lumine, donec 
Sol dabit ire, inquit. Verum id secus esse putabis. 

Ac tu rere modo. Nam tu ipse redire, priusquam 
55 Illuc pervenias, iterum miraberis illum. 

Qui sic opposita montis sese abdidit umbra. 

Ipsius ut radios non sit tibi rumpere. At ecce, 

Cerne illic animam figentem lumina visus 
Omnino solam, quae nostrum utrumque tuetur; 

60 Haec nos, quae melior ducat via, forte docebit. 

Venimus: 0 anima, italico sata sanguine citra 
Eridanum, corde humano, quam te ore ferebas 
Celsam ac majestate gravem! 0 ut bonesta moventi 
Tarde oculos acies ibat. Nihil illa profari, 

65 Sed sinere ire viam venientes, more leonis 
Compositi requie nos contemplata, nec ulla 
Vox fuit. — Huic tamen accessit, paucisque rogavit 
Virgilius, monstraret iter, quod scandit in altum 
Lenius. Illa nihil, sed quae sit patria nobis, 

70 Quae vita, exquirit. Dulcis dux: Mantua, coepit: — 
Umbraque sola loco in solo, qua sede sedebat 
Obvia surrexit, vati sic ore locuta: 

Urbs tua, Minciade, est pariter mihi patria. Dicor 
Sordellus, collo et complexus uterque pependit. 

75 0 serva Italia, angoris lustrum, orba magistro 

Pinus, ubique gravis stridente furore procellae, 

Non jam terrarum domina, ast praesepe luparum! 
Nobilis huic animus tam mox assurgere suasit, 

Audito dulci patriae modo nomine terrae, 

80 Officiosa suo ut praeberet pignora civi; 

At nunc ex vestris nemo, qui lumine solis 
Gaudeat, a bello vacat, alternisque furentes 
Se rodunt, unus quos claudit murus et una 
Fossa. 0 infelix, quaere et circumspice ab oris 
85 Aequoris omne tui spatium, deinde inspice pectus. 

Si qua tui saltem pars in te pace fruatur. 

Quid prodest vobis, si Justinianus habenas 
Restituit, cum sella vacet? Sors vestra sine illis 
Forte pudenda minus foret. 0 gens, jussa deceret * 

90 Te facere, et sinere Augustum considere sella, 

Si vobis mandata Dei bene nota fuere. 

Adspice, ut haec facta est nequam fera, dum sinis ire 
Immunem stimuli, postquam tua dextera lorum 
Arripuit Te jam, te, proles Teutona, princeps 
95 Albbrte , hanc lentus qui negligis atque relinquis, 

Quae facta indomita est, similisque ferocibus ursis, 

Istius decuit bene presso insidere dorso. 

Justum judicium de coelo decidat alto 

In genus omne tuum, horrendum novitate, patensque, 

100 Ut successori metus anxius occupet ossa. 

Tu namque atque tuus pater, ambitione jubente, 

Isthinc distracti passi estis amoena vireta 
Imperii vestri fieri deserta locorum. 

Fac reditum huc referas, et prospice Cappellei^os 
105 MorvTicuLosque PmLipPENSEsque, et cerne Monaldos, 

Illos jam tristes , trepida hos formidine plenos. 

Huc ades, o crudelis! ades; circumspice pressos, 

Quos tibi conjunctos noras, et vulnera cura; 

Et sanctam inspecta Floram, ut secura quiescit. 

110 Cerne tuam Romam flentem viduamque relictam, 

Ac solam id tantum noctesque diesque querentem: 

Heu! cur, mi Caesar, mecum comes ire recusas? 

Cerne, ut amentur, ament gentes; sin pectora vestra 
NuHa movet nostri pietas, huc te adjice, famae 

115 Ut puduisse tuae discas. Et si mibi detur, 

Proh tu, Sumine! crucem in terris contente subire 
Pro nobis, aiias avertis lumina justa? 

An suot consilii in barathra arcanisque parata 
Ista tui, suadente boni melioris amore, 

120 Quod latet omnino, ut rura Itala plena tyrannis 
Sint cuncta, et novus exsurgat Marcellus in agris 
Quisquis rumpebat glebas, dum sponte sequatur, 

Quam malit, partem? — 0 mea tu, Florentia, certe 
Hic me proposito deerrantem, atque ista canentem 
125 Sat fecisse tibi duces; neque te movet illud. 

Quod dixi, ob meritum populi sic vestra tuentis. 

Justitia est cordi multis, sed missile tarde 
Solvitur, imprudens ne dextera liberet arcum; 

At summo vestri populi versatur iu ore. 

130 Pondera permulti detrectant publica, at ista 
Plebs tua respondet, nullis suadentibus; ecce 
Meme; adsum, clamans; humeris onus ipse subibo! 

Nunc gaude, nam causa subest. Tu dives opum vi. 
Tu pacis, tu consilii plenissima: nec res, 

135 Num verum dicam, quemquam inspectare vetabit. 

Cecropis urbs, nec non Sparte, queis condere leges 
Cura fuit veteres, tanto et florescere cultu. 

Perleviter bene vivendi tetigisse feruntur 
Exemplar, prae te, quae tam subtilibus usa es 
140 Consiliis. Nam quae tu Octobri fila dedisti, 

Non ultra fines medii venere Novembris. 

Temporis, ah, quoties! cujus meminisse dat aetas, 
Jus, morem, nummos et munera permutasti, 
Suppositisque novis posuisti membra priora? 

145 Et bene si memori mente uteris, et bene lumen 
Adspicis, illi aegrae assimilandam te esse videbis. 

Quae frustra in plumis studeat reperire quietem 
Mutandoque latus morbum non pellat acutum. 

VII* 

Alternis ubi dicta salus est, terque quaterque 
Officiis sat uterque fuit laetatus lionestis, 

Restitit atque inquit Sordellus: Fare doceque, 

Qui ros? — Ante animae inciperent quam advolvere monti 
5 Sese isti, Superum dignae conscendere sedes, 

Ossa per Augustum mea sunt tumulata, vocorque^ 

Virgilius , nec quidquam aliud me amittere jussit 
Coelum, hoc excepto, fidei quod luce carebam. 

Sic iste. Ut subito, si cui res obvia fiat* 

10 Quam stupet, bic stat in ambiguo, credatne negetne 
Id verum: E6t, nihil est! dicens; ita se ore ferebat 
Ille, ac deinde supercilium demisit et omne 
Pronus in obsequium hunc rursus properavit adire, 
Complexuque haesit, qua mos solet esse minoris. 

15 0 lux Ausonidum, quotquot peperisse Latina 

Se jactat tellus, per quem, inquit, nostra loquela, 

Quid posset, docuit, decus aeternum illius urbis. 

Unde fui : quodnam meritum , quae gratia monstrat 
Te mihi ? Si dignor tua verba audire lequentem, 

20 Dicito, an ex Orco quove huc emerseris orbe? 

Omnes per circos regni sua damna dolentis 
Huc veni, sapiens dixit. Me movit ab alto 
Descendens virtus, et ea ducente profectus 
Adsum. Non ob facta, sed ob non facta tueri 
25 Altum sum vetitus solem, quem tu expetis, et quem ] 
Ipse nimis sero novi. Iir barathro est locus illo 
Non a tormentis tristis, sed nocte profunda 
Tantum, ubi non resonant questus de more idulantum, 

Sed suspirantum; et pueris immixtus oberro, 

30 Quos propera insontes mors dentibus ante momordit, 

Quam labe humana licuisset abire solutis. 

Hic illos inter sedeo, qui sancta feruntur 
Virtutum ornamenta trium sibi tempore nullo 

Adsumsisse, licet reliquas novere sorores 
35 lmmunes vitii, et cunctas sunt rite secuti. 

Verum si scis atque potes, quoddam exsere nobis 
Indicium, ut detur conscendere Purgatori 
Ad primum citius magis apto tramite limen. 

Nulli certa domus, respondit, et ire facultas 
40 Est data mi sursum ac circa, ductorque paratus. 

Qua possum, aecedo. Sed jam circumspice, ut umbrae, 
Inclinante die, inoumbant, nec scandere' noctu est 
Quare fit bona suadentis eonsistere belle 
Consilii ratio. Stant dextra in parte remotae 
45 Hinc animae, ad quarum statui te adducere coelum, 

Si sinis, atque istas haud te novisse pigfebit. 

Qui fit? responsum est Ergo conscendere aventem 
Noctu vis aliqua impediet? Vel fiet, ut iste 
Non queat? — Et digito fricuit bonus indice terram 
50 Sordellus. Dein sic: Adverte, haec linea sola 
Haud tibi post obitum solis superabilis esset; 

Non quia quidquam aliud mora sit odiosa parato 
Scandere, quam nigror densae caligine noctis; 

Haec frustra adnixo contra studium implicat omne. 

55 Ipse quidem, stipante ista, descendere quires 
Circum et supposito spatiari in colle vagando, 

Dum vesper claudit solem. Miratus ad ista 
Tum dux: Ergo illuc duc nos, respondit, et illic 
Stantibus occurrent, quae nos vidisse juvabit. 

60 Nec procul inde aberam comites post terga secutus, 
Cum mihi mons minui est visus, quo more residunt 
Hic valles. Illuc, ait illa anima, ibimus, amplum 
Clivus ubi gremium submittit, ibique novellum 
Proderit exspectare diem. Situs inter utrumque, 

65 Difficilem et planum, nos duxit ad ardua ripae 
In latus obliquus trames, qua deficit istum 
Plus quam dimidium limbi. Massa aurea, puri 
Argenti nitor et coccum cerussaque, quodque 

India fert lignum pretiosum luce serena, 

70 A plagaque recens, fabro tundente, smaragdus. 

Cuncta haec victa forent herbae florumque colore, 

Quos habet ille sinus positos, ut visa minorem 
Res major vincit. Neque ibi natora crearat 
Picta modo; ast etiam centum variarat odorum 
75 Nescio quid mistum , quod non distinguere possis. 
Cespitibus vivis ac floribus insidentes 
Hinc animas vidi , quas vallis panda videndas 
Non concedebat Salve , Regina! sonabant 
Cantu harum pulsatae aurae. Lux parra priusquam 
80 Jam cubet occidui Solis, (sic ore profari 

Coepit Sordellus, qui nos huc vertere gressum 
Suaserat,) hortari, nt vos deducam agmen ad istud, 
Desinite. Hac melior fuerit de rupe facultas 
Cujuscunqne procul vultum gestumque tuendi, 

85 Quam si commistos illis vos campus haberet. 

Altior is, qui sede sedet, nutuque videtur 
Significare suo, se neglexisse, quod aequum 
Parque ipsi fecisse fuit, mediusque canente 
Turba alia haud hiscens mutit, fuit Induperator 
90 Rudolphus, bene cui patuit sanare potestas 
Vulnera, quae Italiam communi caede necarunt; 

Quare ope ab alterius sero solamina ducit 
Ater, qui afflictum nutu recreare videtur, 

Possedit terram, unde oritur, quae vectat in Albin 
95 Unda fluens Moldam, atque Albin transportat in aequor. 
Huic fuit Octocarus nomen, quem lactis egentem 
In cunis stratum meliorem est fama fuisse, 

Quam Venceslaum pubentem hoc patre creatum, 

Quem mala luxuries et mollis inertia pascunt. 

100 Atque is Nasettus, qui consultare videtur 
Illum secreto, qui fulget fronte serena, 

Nudans terga fugae ac deflorans lilia obivit 
Cernite, ut iste illic pectus sibi tundat, et alter 

11 * 

Frontem suspirans palma sibi fulciat; unus 
105 Est genitor socer illo mali, quo Gallia tota 
Tabuit; haud latet hes vitiis deperdita vita, 

Atque hinc ille dolor, quo sic agitatur uterque. 

Ille adeo ingenti spectandus imagine, quique 
Concinit hunc fusus juxta, cui nasus abundat 
110 Masculus, omnigena fertur virtute micasse 
Praecinctus. Quod si post illum regna potitus 
Ille foret, qui pone sedet puer, omine fausto 
Natorum in natos transisset patria virtus; 

Quod non de reliqua quisquam ausit dicere gente. 

115 Jacob, ac pariter Fridricus regna gubernant, 

Neuter praecipui patrimoni creditus haeres. 

Raro per ramos probitas humana resurgit, 

Omnia dante illo, qui vult accepta referri 
Cuncta sibi. Quae verba loquor, praecordia tangent 
120 Nasuto atque Petro , qui cantum voce secundat. 

Per quos jam luget Narbona atque Appulus omnis. 
Semine planta suo tanto minor esse putatur, 

Quanto plus etiam Constantia conjuge laetam 
Se jactat, quam cum consorte sorore Beatrix. 

125 Adspicite Henricum gaudentem simplice vita, 
Anglorum regem, semota in parte sedentem. 

Huic rami minus atque minus pejora tulerunt. 

Hos inter qui se inferius prosternit, in altum 
Suspiciens, habuit nomen Guilielmus, et ipse est 
130 Marchio. Alexandria atque hujus bella per ipsum 
Montem Ferratum et Canobejum luctibus implent. . 

VIII. 

Jam prope tempus erat, quod aventes ire per altum 
Immutat mollitque animos saepe hora recursans, 

Dulcis amicorum cum jussa est turba valere, 
Exstimulatque novi peregrini pectus amore, 

5 Si missum aere cavo sonitum procul accipit ille* 

Quod jam labentis videatur flere diei 
Occasum; mihi cum coepi frustrarier aures 
Inspiciens quandam, quae consurrexerat, umbram, 
Atque manus gestu adstantes audire jubebat. 

10 Ut venit, palmas ad coelum sustulit ambas, 

Fixo prospectans orientem lumine utroque. 

Haec Tanti similis: Mihi sunt, Deus, omnia tecum; 

Nil ultra. Huic hymnus Te lucis in ore sonabat 
Voce pia, usque adeo dulci modulamine cantus, 

15 Ut mente ipse milii exciderim. Dein caetera turba 
Dulciter atque pie totam est absolvere adorta 
Legem hymni simul ad sphaeram conversa supernam. 
Hic bene fac acuas ad verum lumina visus. 

Lector; tam bene nunc velum subtile paratur, 

20 Ut leve sit certe cursim, quod clauditur intus. 
Inspexisse semel. Dein vidi boc agmen honestum 
Suspicere haud hiscens, more exspectantis, in ore 
Pallens et fastu vacuum: tum ex aethere labi 
Aligeros geminos, bini quos igne micantes 
25 Armabant enses trunci et mucrone carentes. 

Non secus ac frondes modo natae, vestis amictu 
Fulgebant viridis, viridi quam pone per auras 
Remigio alarum percussam quisque trahebat 
Unus paullisper supra caput adslitit, alter 
30 Oppositam in spondam descendit Turba tenebat 
Se mediam. Potui flavos ego cernere crines; 

At vultum adspiciens oculus mihi hebescere coepit, 
Ceu vis, quam nimiae confundit copia lucis. 

Virginis e gremio, dixit Soadellus utrique 
35 Venerunt vallis custodes, propter hiantem 

Anguem, qui jam aderit. Quare, qui scire nequibam, 
Quo properaret iter* me circumvertere et arte, 

Jam totus frigens, humeris haerescere fidis. 
SoRDELLUsque simul: Nunc jam descendere tempus 


Digitized by L^ooQle 





I 166 PURGATORII VIII. 


40 Inter magnanimas umbras farique vicissim. 

Quas non perleviter vos hic spectare juvabit. 

Tres tantum passus me descendisse putarem, 

Cum subii ac vidi quendam me lumine utroque 
Lustrantem, similem cupide me noscere aventi. 

45 Tempus erat, quo aer nigrabat, nec tamen ater 
Usque adeo, ut visus non declararet utrique, 

Quae latuere prius. Mihi venerat obvius, illi 
Obvius ipse fui. Nine, judex optime rerum, 

Quam laetus pravo semotum te agmine vidi! 

50 Nulla salutandi ratio bellissima nobis 

Praeterita est — Deinde hac coepit me voce rogare: 
Quampridem gressus te montem duxit ad istum 
Longinquas transgressum undas? — Oh, sic ego contra, 
Hoc mane adveni per tristia regna vagatus, 

55 Quamque habui, me vita manet, licet ipse per istos 
Nunc aliam acquiram cursus. Ubi perculit aures 
Haec vox, Soadellus simul et simul iste retrorsum 
Repressere pedes, ut queis timor ossa repente 
Occupat. Alter adit vatem, petit umbra sedentem 
60 Se propter, clamans: Corrade, exsurgito adesque 
Visurus, donante Deo, quid gratia possit 

Deinde mihi: Per quae tu tanta et maxima debes 
Illi, qui primam caussam sic corde recondit, 

Ut penetrare vadum non sit, trans aequora lata 
65 Cum primum venies, mihi natam hortare Jo annam, 

Ut, quae respondent insontibus, ostia pulset 
Pro me. Namque hujus mater delevit amorem, 

Primi oblita viri, ut credo, quo ex tempore velum 
Album mutavit, quod adhuc optare necesse 
70 Nunc habet infelix. Valde est leve nosse per istam, 
Aestus quam cito feminei extinguatur amoris. 

Ni renovent flammas oculi tactusque frequentes. 

Non illi tumulum tam pulchrum vipera condet. 

Quam Mediolanum sub* pugnam pandit in auras, 

75 Ut Gallurensis gallus. Sic ille colore 
Suffusus faciem, qui justum prodit amorem 
Recti, intra certas urentem pectora leges. 

Ast avide coeli suspectum nostra petebat 
Usque acies illuc, ubi sidera tardius ibant, 

80 Ceu rota, quae propius radiatum vertitur axem. 
Duxque meus: Fili, quidnam sic suspicis, inquit? 

Huic ego-: Tres illas faculas, quibus iste micando 
In flammas polus it totus. Contra ille vicissim; 

Jam cecidere, illinc primo quas mane videbas, 

85 Bis geminae stellae , inque locum adscendere vacantem 
Hae tres. Sic vates. — Hic fantem talia traxit 
Ad se Sordellus dixitque : En bellua nobis 
Adversa; ac digitum intendens simul annuit ipsi, 

Inde loci visus aciem contenderet, unde 
90 Parva patet vallis, nulla munita latebra. 

Hac serpens ibat, qui forsan pavit amara 
Esca Evam. Flores inter veniebat et herbas 
Reptile perversum, nunc isthac, nunc caput illae 
Vertens ac lambens dorsum, ut fera sueta polire 
95 Pellem incompositam. Mihi tunc haud contigit istud 
Adspicere, atque ideo non est mihi copia fandi, 
Impete in hoc quanto irruerit coelestis uterque 
Accipiter; tamen hos memini vidisse ruentes. 

Ut virides sensit findentes aera pennas, 

100 Effugit serpens, ac retro terga dedere 
Aligeri, aequali repetentes astra volatu. 

At, quae juncta Nino steterat, cum me ille vocarat, 
Umbra, quoad toto pugnata haec tempore pugna est, 

A me nusquam oculos, et ait: Sic tanta lueernae, 

105 Quae te sublimem ducit, sit copia cerae 

Arbitrio commissa tuo, quanta est opus, bortum 
Ad summum ut venias; si qua unquam digna relatu, 
Seu de Valle Macba, seu de tellure propinqua, 

Fors vera attulerit, magnum mihi nomen habenti 

110 Illic, haec narra. Curradus nominor, ortus 
Stirpe Malaspina; non jam vetus ille, sed ipso 
Gx genere, atque meos illo devinctus amore 
Fovi, quem jubeor poena hic urente piare. 

Oh, dixi, vestras nunquam mihi tangere terras 
115 Contigit: at quaenam Europae est gens dissita vestri 
Nescia, quos clamant proceres, vicinia clamat 
Cum plausu, ut norit, qui nunquam hoc littus adivit? 
Atque ego, si liceat superas evadere ad auras, 

Vestrum illustre genus non dedecorare priores 
120 Juro, seu loculum, seu res expostulet ensem. 

Natura atque usus sic dant excellere genti. 

Ut, quamvis torta mundus cervice recedat 
Perversus, tamen haec una est, quae tramite recto 
Incedit florens, iter indignata malignum. 

125 1 nunc, nam vice septena haud se straverit aureo 
Sol iterum lecto, pedibus quem portitor Helles 
Bis geminis tegit insidens, cum infixa manebit 
In caput ista benigna tuum sententia clavo 
Majore, alterius quam sermo immissus in aures, 

130 Dum currat, quem summa dedit sapientia, cursus. 

IX. 

Jam senis albebat Tithoni succuba, Gangis 
Prospectans oras, complexu et dulcis amici 
Exibat, cui frons ardebat lucida gemmis 
Sic positis, ut signa ferae, quae frigore torpet, 

5 Atque sua cauda percellit quemque, referret. 

Et nox de gradibus, per quos contendit in altum, 
Atque unum, atque unum adscensu superarat, ut inde 
Cernere erat tollenti aciem , et jam tertius alis 
Deorsum ibat flexis , cum me , qui quidquid Adami est 
10 Attuleram mecum, devicit somnus in herba 

Compositum, locus unus ubi jam quinque sedentes 
Nos conjungebat. Tristes quo tempore questus 
Orditur, primum cum mane rubescit, hirundo. 

Fors memori antiquos servans sub corde dolores, 

15 Et quo nostra magis mens carne soluta minusque 
Indupedita gravi variarum pondere rerum, 

Dum sua visa legit, quasi numen habere putatur; 

In somnis aquila est mihi visa ex aethere pendens, 
Suspensa, auratis plumis, alisque parata 
20 Delabi expansis , et ibi mihi adesse videbar, 

Agmen ubi comitum Ganymedem fama suorum 
Deseruisse refert, Divum quo tempore raptus 
Est ad concilium. Volvebam talia mecum : 

Fortasse bic rapiat de more, et forsitan unco 
25 Dedignata pede est aliunde abducere praedam: 

Deinde videbatur paullo magis ire rotando, 

Terribilisque velut fulgur descendere, meque 
Corripere, atque ignem me attollere ad usque supernum. 
Atque ibi cum volucri simul ipse ardere videbar 
30 Jam mibi et incendi. Usque adeo me coxit imago, 
Fugerit ut somnus, sua rumpere vincla coactus. 

Non aliter, somno expulso, vertebat Achilles 
Evigilans oculos circum, quas tangeret oras 
Nescius, hunc mater postquam asportaverat antro 
35 Philyridae , et somno demersum advexerat ulnis 
Ipsa suis Scyrum, unde exin dicuntur Achivi 
Abduxisse virum; quam turbida lumina pandi 
Excussus subito fugiens, ubi membra reliquit 
Somnus, et expallens haesi, ut qui territus alget. 

40 Quique mihi solamen erat, tantummodo solus 
Haerebat latere, et Sol jam processerat horas 
Plures quam binas, et ego mare prospectabam. 

Parce metu, dixit qui dux dominusque praeibat, 
Spemque fove, in tuto nam res est nostra, jubeque 
45 Non premere, at cunctas animum diffundere vires. 

Jam tibi perventum est sub limina Purgatori. 

En illic scopulus, quo clauditur undique clivus; 

En illic aditus, rupes ubi scissa videtur. 

Ante, sub Auroram solitam praecedere Solem, 

50 Cum tibi vis animae interius sopita jaceret, 

Per flores fuso, quibus illic vallis abundat, 

Ornata advenit muher, sic ore locuta: 

En ego Lucu sum, vos isthinc surripere istum 
Me sinite evinctum somno. Sic tramite sistam 
55 Hunc facili. Mansit retro Sordellus et umbrae 
Binae. Haec apprendit te, et prima luce micante, 
Clarius adscendit, me illam post terga secuto. 

Hic te deposuit, mihi sed prius annuit ipsa 
Luminibus pulchris aditumque ostendit apertum ; 

60 Dein pariter tua membra sopor, nosque illa reliquit. 

Ac veluti dubius qui pendet, singula tactu 
Atque oculis sibi certa facit, vertitque timorem 
Dulce in solamen, simulae sibi vera patescunt: 

Sic ego mutabar. Sed ubi mea corda 6oluta 
65 Curis cognovit doctor, petit ardua montis, 

Atque ego pone altum properabam vincere culmen. 

Lector, jam sentis, me audacibus altius alis 
Tendere iter: quare mirari desine, si quid 
Artis majoris, quae sunt dicenda, requirunt 
70 Materiae fulcrum. Haud illuc accedere nobis 
Est visum, atque loco placuit considere in illo, 

Unde aliquid rupti sum primum cernere visus 
Rimae instar, murum quae partes findit in ambas. 
Tum portam, inferiusque gradus vidi ordine trinos, 

75 Per quos buc itur, diverso saxa colore 

Suffusa, et custos etiamnum haud hiscere adortus 
Hic erat; utque magisque magisque ego lumina visus 
Contendi, hunc vidi saxo insedisse superno, 
Conspectu talem, qualem sufferre nequivi; 

80 Inque manu ensis erat nudus, qui fulgida Solis 

Tela remittebat nos contra, ut saepe tuentem 
Luserit inspectus. Tunc ille: Hinc dicite stantes, 
Quae vobis est mens? Ubi dux? Ne multa dolenda 
Afferat hic robis adscensus damna, cavete. 

85 Coelestis mulier, non harum nescia rerum, 

Contra respondit sapiens, modo dixerat: Illuc 
Scandite, ubi porta est. At fauste dirigat illa 
Sic vobis gressus, pacato janitor ore 
Addidit. Ante gradus ergo procedite nostros. 

90 Venimus huc, primusque gradus de marmore cano 
Tamque politus erat tersusque, ut, qualis imago 
Conspioienda mea est, mihi tota legenda pateret, 

Ceu contra speculum. Color inter utrumque secundo, 
Et rubrum, et fuscum fti^co superante. Lapillus, 

95 Unde gradus constat, scaber et semiustus, ubique 
Fissus; at inferius positis qui tertius haeret 
Insistens gradibus, referebat ab igne nitentem 
Porphyridem, veluti venis spectare micantem 
Sanguineum est rivum. Super istum stabat utrisque 
100 Coelestis custos pedibus, prope limina sidens, 

Quae solido ex adamante mihi sunt fulgere visa. 

Per tres sponte gradus me ductor traxit, et inquit: 
Tu fac, demisse hunc ores, ut clave recludat 
Portam. * Me sanctos advolvi , poplite flexo, 

105 Ante pedes pius ac dixi: Miserere, foresque 
Pandito; terque prius planxi mihi pectora palmis. 

P mihi septenos descripsit cuspide ferri 
In fronte et: Fac ista laves tibi vulnera, ubi intus 
Ipse aderis, dixit. Cinis exsiccatave terra, 

110 Fossa modo, visa est vestis simulare colorem, 

Ex qua tum geminas coelestis protulit ales 
Claves. Ex auro fuit altera, et altera puro 
Argento fulgens. Alba prius usus, et exin 
Flava sic tetigit portam, ut satis esset aventi 
115 Intus ferre pedem. Quoties ex clavibus istis 

Una redit fallax, quia non se verterit apte, 

Haud aditus patet. Est pretiosior una, sed una 
Artis et ingenii plus poscit, clausa priusquam 
Pandat, et haec illa est, quae nodum solvere possit. 
120 A Petro has habui , qui inquit, se malle , politum 
His, me errore animi potius reserare paratum, 

Quam clausas nimium parcentem tangere valvas, 

Ante meos dum fusa pedes gens pectora pulset. 

Deinde fores portae sacratas impulit, usus 
125 His verbis: Hac ite, sed haec advertite mente, 

Hinc egressurum, quem ferret forte voluntas 
Respicere. At vero ut distortae in cardine utrimque 
Robustae fuerunt valvae solido aere sonantes, 

Queis sacra munitur domus: haud ita mugiit acre, 

130 Nec tam Tarpeja infremuit, virtute Metelli 
Ablata penitus, quo decedente macendum 
Emunctae fuit. — Ad primum se arrexerat auris 
Cautum, lique Deum laudamus! voce videbar 
Dulcisonisque modis permiste audire* canentes, 

135 Parque erat auditae cantus et vocis imago, 

Quam saepe in templo cantantibus organa reddunt, 
Quae modo verba sinunt captare, modo illa retundunt. 

x. 

Ut porta intrata est, quam animarum prava cupido 
Efticit insuetam, quia rectum tortile fingit, 

Post tergum sensi hanc immani murmure claudi; 

Et qualem errori quissem praetexere caussam, 

5 Si respexissem? Per scissum adseendere saxum 
Cura fuit, quod se parte ex ulraque movebat 
Haud aliter, quam quae sese fugit unda petitque. 

Hic accedenti nunc hinc, nunc inde recedens 
Ad latus, utendum est aliqua arte: haec ore magister. 

10 Alque haec caussa fuit, quae passu repere jussit 

Sic raro, ut prius attigerit pars manca recurvae 
Lunae jam proprium mox ingressura cubile, 

Quam fas esset acus exire foramine nobis 
Ex illo. Utque sumus loca libera apertaque nacti, 

15 Clivus ubi cedit retro , seseque coa retat, 

Lassus eram, dubiique ambo, quo tendere gressus, 
Quamque tenere viam esset opus. Nos campus liabebat 
Plus multo solus, quam sint per inhospita calles. 

Istius a sponda, quam circumscribit inane, 

20 Usque ad radices altae, qua est scandere, ripae 
Corporis humani triplex mensura pateret: 

Et quoad a laeva dextrave extendere quibat 
Nostra acies alas, talis mibi visa corona 
Est haec. Nostra illic nondum promoverat unum 
25 Planta gradum, circumspiciens cum hanc undique rupem. 
Quae minus adseensum concedere juris habebat, 

Cognovi hanc lotam canenti ex marmore, formis 
Celatam sic, ut noa jam Polycletus, at ipsa 
Natura bic pendens haesisset victa pudore. 

30 Angelus in terram missus, qui foedera pacis 
Firmaret, multos quae complorata per annos 
Post interdictum longum patefecit Olympum, 

Ante oculos aderat, tam verus imagine, tamque 
Suavi compositus gestu, ut mutum esse negares; 

35 Jurares hunc dicere: Ave! nam proxima stabat, 

Quae reclusuram supremi pignus amoris 
Convertit elavem, effigies operosa magistro, 

Tamque habitu proprio, tamque ore simillima fanti: 

Ecce ancilla Dei, quam signo impressa figura 
40 In cera. — Haud oculos partem defigito in unam, 

Dulcis ait sapiens, qui me sibi pone sinistrum 
Stringentem latus adspexit. Tum lumina movi, 

Atque hic post Mariae signum qua ex parte manebat 
Hortator dexter, series rerum altera rupi 
45 Imposita occurrit, quare simul ipse poetam 

Transgressus propius veni, ut magis apta tuenti 
Esset Et hic stabat saxo celatus in ipso, 

Cum bobus sanctam qui currus vexerat arcam, 

Per quam haud commissum refugit vir tangere munus. 
50 Turba videbatur praecedere tota gradique 
In septem partila choros, dubiosque tenebat 
Sensus mi binos * quorum unus fundere ab ore 
Hanc melos ajebat, nullam alter mittere vocem. 

Fumus item turis ficta sub imagine nares 
55 Atque oculos, sensum discordes inter utrumque, 

Fecerat ambiguos. Sacrum vas ipse praeibat 
Vultum dejectus David, pulsans pede terram 
Sublato in numerum, et minus et plus tempore in illo 
Quam rex hic fuerat. Contra est descripta palati 
60 E specula ingentis Michol mirata, superbae 
Matronae quod saepe solent, cor triste gerentes. 

Inde, ubi constiteram, excessi, cum cernere averem 
Historiam hic aliam propius, quam albere videbam 
Sepositam a tergo Michol. Hic gloria summa 
65 Stat descripta ducis Romani, maxima cujus 
Virtus te allexit magna cum laude, Gregori, 

Tartari ut ex victa peteres sibi lege triumphum. 
Induperatorem Trajanum hoc nomine dico, 

Cui quaedam occurrens mulier viduata marito 
70 Frena manu retinebat equi, osque babitumque gerebat 
EfTusae in lacrimas, externataeque dolore 
Hunc acies equitum stant circum, auroque nitentes 
Vidisses aquilas et venti flamine motas. 

Has inter permixta acies, sic ore misella 
75 Visa loqui est: Princeps, mihi caesura ulciscere natura, 
Quem doleo amissum. Dux respondere: Maneto, 

Dum reditum huc referam. Verum illa, dolore premente 
Sollicitam, justas quam primum poscere poenas: 

Quid, si non referas? Atque is: Qui sede sedebit 
80 Nostra, ipse expediet. Quid te benefacta juvabunt 

Alterius, tua jam oblitum? haec respondit. At ille: 
Nunc animo esto bono. Mea munera obire, priusquam 
Hinc abeam, decet ld me jus rogat, atque moratur 
Me pietas. Nova qui nunquam vidisse putatur, 

85 Expressit tales, oculo testante, loquelas; 

Hasque novas nobis. Nam fantem talia nunquam 
Hic hominem inveni. Dum tot fert corde voluntas 
Pascere imaginibus visum, quae plurima moris 
Humani docqmenta dabant, sentire monentis 
90 De se quam minimum et non fastidire minores, 

Propter et artificem suberant jucunda tuenti. 

Ecce hac, mussabat vates, procedere multos 
Adspicio, raris sed passibus incedentes; 

Haec nos turba gradus altos intrare docebit. 

95 Quamvis haereret cupidus nova cernere visus 
More suo, non iste mihi cessavit, ut illum 
Audivi, inque ipsum non lentus lumina verti. 

Non ego te patiar, lector, discedere, recto 
Proposito abstractum, certus tibi dicere, qualem, 

100 Qui debent, Superi jubeant persolvere poenam. 

Non tibi supplicii forma attendenda, revolve 
Successum et tecum reputa, haud res esse futuras 
Deteriore loco ulterius post tempora magni 
Judicii. — 0 sapiens, coepi, quod repere contra 
105 Nostra acies videt, haud agmen reor esse virorum, 
Verum nescio quid sic decipit ista tuentem. 

Is mihi: Conditio gravis et ratio aspera poenae 
Hos infigit humi contractos omnia membra, 

Ut prius baud oculi hanc quissent mihi sistere litem. 
110 Ast aciem contende illuc oculisque revolve 
Extricaque illum, qui saxis aegra sub illis 
Membra trahit; disces, ut quisque urgetur ab ipso. 

Christiadae miseri, lassum genus atque superbum, 
Quos male confisos infirmae robore menti 
115 Ire per inversos suadet fiducia calles; 

Non venit in mentem, nos vermes degere nalos 
Angelici nobis formam edere papilionis, 

Qui volat ad justum, nullo tutante, tribunal? 

Quae vobis animos dat res attollere in altum, 

120 0 miseri, quoniam vos deficientia manca 
Insecta, ut vermis, natura errante, creatus 
Paene estis? — Veluti, cum opus est supponere tecto 
Fulcrum, pro mutilo interdum est spectare figuram 
Incurvam, adductoque ad pectus poplite utroque, 

125 Quae facit ex vero, spectantem haud vera, dolentem: 

Sic hos compositos, postquam bene lumina visus 
Intendi, mihi cernere erat. Sed non tamen omnes 
- Contractos aeque. At prout unusquisque gravatus 
Plusve minusve ibat. Quem plus patienter euntem 
130 Arguerant gestus, hunc flentem mittere tales 
Voces: Haud valeo ulterius durare, videbam. 

XI. 

Summe Pater noster, coelorum qui incolis arcem, 

Non circumscriptus, sed quod, quae prima creasti 
Illic, devinxere magis libi pectus amore, 

Edita cuncta tuam virtutem et nomen adorent, 

5 Effusa in laudes, ut dignum est solvere grates 
Atque referre luo spiranti dulce vapori: 

Adveniant tua regna. Tuo nutu omnia fiant, 

Aethere et in summo et terrarum in qualibet ora. 

Ipse dies omnes nostram, qua vivimus, escam 
10 Da nobis hodie. Quidquid debemus, id omne 
Nobis dimitte, ut nostris dimittimus ultro. 

Et grave ne adducas nos in certamen, et idem 
Da nobis prohibere malum victoribus. Arnen. 

Hac prece postrema haud nobis, neque enim indiget usus, 
15 Imploramus opem, ast illis, carissime, quorum est 
Vita superstes adhuc post nos. Sic illa caterva 

Umbrarum sibi iter felix nobisque rogantes, 

Pondere non aliter pressae, ac quandoque gravatur 
In somnis aeger, reptantes membra trahehant 
20 Omnes in gyrum, cruciatae dispare poena, 

Et lassae, primae scandentes saxa coronae, 

Sese abstergentes mundi caligine tactas. 

Si nobis illinc nunquam benedicere cessant, 

Quae possunt ipsis et dicta et reddere facta 
25 Isti, queis radice bona est donata voluntas? 

Hic decet et justum atque pium est, succurrere justis, 
Eluere advectas sordes, ut pura levisque 
Quaeque anima aethereas evadere possit ad urbes. 
Justitia ac pietas sic dent levioribus ire 
30 Quam primum vobis, alamque agitare solutis, 

Quae vos attollat, quo fert immensa cupido; 

Qua datur ad scalas breviore accedere cursu, 

Dicite; sin plures aditus fortasse parantur, 

Qui minus acclivis descendat ad ima, docete; 

35 Nam comes ob pondtis carnis, qua indutus ab Adam 
Huc venit, invitus passu est adscendere parcus. 

Pectore quo exierint, non sat dignoscere quivi, 

Quae fanti responsa duci sunt reddita ab illis; 

At dictum est: Dextri nobiscum hanc ite per oram, 

40 Invenietis iter, quod vivus carpere possit. 

Et superimpositi ni obstarent pondera saxi, 

Quo premitur cervix, fastu olim elata superbo. 

Quem propter prona mihi oportet verrere fronte 
Terram: hunc suspicerem vivum, qui nomina celat, 

45 An mihi nosse ipsum liceat, precibusque movere, 

Ut mole oppressi tanta miserescere discat. 

Mi genus ex Latio est, magnique ex semine Hetrusci 
Ipse Guilelmo exivi genitore creatus 
Aldobrandisco ; an vestras hoc nomen ad aures 
50 Venerit, haud scirem. Priscus me sanguis, et alta 
Majorum decora usque adeo fecere tumentem, 

12 

Immeinor ut matris communis quemque solerem 
Fastidire, atque hic adeo increbrescere morbus 
Coepit, ut occiderem, quod sat novere Senenses 
55 Et de plebe omnes, qui Compagnatica rura 

Concelebrant. Nam Ombertus ego, et mens turgida fastu 
Non modo me, at cunctos consortes in mala mecum 
Traxit, et hic humeris haec cogor pondera ferre 
Ob fastum, donec supremo debita regi, 

60 Quando id neglexi, in terris dum vita manebat. 

Solvam defunctos inter. Sic ore loquentem 
Ibam auditurus, demissa ad pectora fronte. 

Cernuus atque ex his unus, non iste locutus. 

Pondere sub proprio graviter sua terga premente, 

65 Se distorsit meque inspectum agnovit, et aegre 
Lumina fixa tenens me nomine compellavit. 

Corpore qui toto incurvus comitabar euntes. 

Dixi: Tune es, Oderist, tu gloria prima 
Gugubi, artis honor, cui ductum a lumine nomen 
70 Gallia donavit? — Frater, contra incipit ille, 

Plus rident chartae, quas pinxit dextera Franci 
Felsinei. Nunc totus honor servabitur ipsi, 

Quamvis et pars ipse fui. Haud tamen ipse fuissem 
Tam largus vivos inter. Me tanta cupido 
75 Ad summas artis stimulabat tendere laudes, 

Quas prospectabam. Verum ista superbia poenas 
Hic dat, et immo forem procul hinc, ni tempore in illo, 
Quo poteram esse nocens, conversus pectore toto 
Coelum exorassem. Oh humanae gloria vana 
80 Virtutis, quam flos est tantulus ille caducus, 

Ni premat aetates venturas crassior a£r! 

Nulli se Cimabos cessurum castra putavit 
Picturae, sed nunc it cuncta per ora Ghiottus, 

Illius ut famam obscuret: sic alter honorem 
85 Linguae narratur Guidus rapuisse priori, 

Forsque supervenit, qui nido expellat utrumque. 

Nil aliud mundi rumor, quam flatas euntis 
Nunc huc, nunc illtic venti est, qui nomina mutat. 

Quod solet immutare latus. Quae fama manebit 
90 Te major, si unquam scindas aetate vetustam 
Carnem, quam si olim prius immaturus obisses, 

Quam tu desineres balba pappare loquela, 

Ante anni quam mille fluant? — Quae temporis aetas 
Ad spatium aeternum est brevior, quam nutus ad illam 
95 Est sphaeram, quae tarda magis per inane rotat se. 
Tantillum qui carpit iter prae me, oppida Hetnisca 
Ruraque cuncta sono implevit: modo tenue Senenses 
Vix mittunt murmur, quorum fuit arbiter ille 
Tempore, quo domita et magna convulsa ruina 
100 Florentina fuit rabies, quae fronte superba, 

Ut modo perfricta est, incesserat. Est color herbae 
Nomen apud vestros pulchrum, qui prodit abitque, 

Quique illam dudum tellure emisit acerbam, 

Ipse colorem adimit. — Respondi: Haec vera locutus, 

105 Virtutem instillas, quae me sentire modeste 
Ingentemque docet me complanare tumorem. 

At quinam hic, quaeso, est, tua quem modo verba notabant? 

Provenzanus is est Silvani, talia reddit. 

Atque hic iste manet, quia sic sibi fidit, ut actus 
110 Ambitione Senam totam subjecerit, unus 
Arbiter iiqperii. Sic irrequietus et ivit, 

Atque it post mortem. Pretium isthic tale rependit, 

Qui nimis est illic ausus. Cui talia contra: 

Si, qui extrema manet vitae momenta, priusquam 
115 Sese poeniteat, statione moratur in ima, 

Nec sese huc scandens infert, nisi quis prece pura, 

.Ante fluant quam tot, quot pugnax vixerat annos. 

Afferat auxilium: quonam indulgente recepit 
Huc se? — Respondit: Quo vitam tempore agebat 


120 Splendore illustri ac summo spectandus honore, 
Nil se respiciens hic castra Senensia inivit. 

Fusus in obsequium supplex positoque pudore 
Constitit, ut poenae dilecti corpus amici 
Eriperet, vinctum quem tristis carcer habebat 
125 Caroli ; is haud cunctis venis horrere refugit. 

Ulteriora tibi haud addam; me involvere vera 
Obscuris scio, sed parum abest ea temporis hora, 
Cum, qui te attingunt propius de gente propinqua, 
Efficient, ut et ipse queas bis demere velum 
130 Tale virum facinus subtraxit finibus illis. 

XII. 

Non secus atque jugo nexi bos unus et alter, 

Hanc pariter vadens umbram comitabar onustam, 
Dulcis dum ductor tulit. Ast ubi farier infit: 

Mitte hunc et trana; namque est res optima remis 
5 Et velis isthinc vi summa impellere cimbam, 

Mole mea stantem, ceu qui studet ire, paravi 
Me rursus, quamquam demissa et manca maneret 
Mens mihi. Ego institeram vestigia corde lubenti 
Pone ducem, et pes, quid levitate valeret, utrisque 
10 Ostendit. Cum sic dux fari: Verte deorsum 
Lumina, erit, dum carpis iter, libi dulce levamen 
Strata videre soli, quae dant incedere plantis. 

Terreni ut tumuli praeportant fronte sepulti 
Effigiem, ut discant hujus meminisse nepotes, 

15 (Quare saepe illic fletur, pungente dolore 

Corda recordantum; namque haec tantummodo tangit 
Cura pios,) aeque, sed multo plenius artis 
Ad normam expressa et variis distincta figuris 
Vidi strata viae, quae montem exstantia cingunt. 

20 Conspiciebam illum , quem nobilitate creator 
Fecerat eximium, coeli una ex parte ruentem, 
Fulgure correptum rutilo; vidi Briarca 
Ex alia, exanimum coelestis vulnere teli, 


Digitized by L^ooQle 


PURGATORII XII. 181 


Praegrave onus terrae ob fngus mortale jacentem; 

25 Vidi Tymbraeum MARTEMque et Pallada in armis 
Fervere adhuc juxta patrem, et dispersa Gigantum 
Membra inspectantes. Nembrotum paene timore 
Torpentem prope opus magnum, gentesque videbam 
Respicere una omnes; quae tanto Sennaar una 
30 Miscuerant fastu. Quam oculos dejecta dolentes, 

Inter bis septem prostratos funere natos, 

In media spectanda via sub imagine ficta, 

0 Niobe, stabas! 0 quam similem ense necati 
Sub proprio vidi te, Saul, super edita montis 
35 Gelboae, quem exin coelum nec rore nec imbre 
Juvit! Ut insano te fastu, perdita Arachne, 

Dimidiam in vermem jam defluxisse, tuique 
Tristem fragmentis operis, tibi quod male cessit, 
Incubuisse! Neque hic tua jam vexilla videntur 
40 Explicuisse minas, Roboam , sed plena timoris, 

Ante ea quam pellant hostes, vehit incita habenis 
Immissis levitas currus. Et erat quoque duris 
Inspicere in stratis Alcmaeona, qui pretiosum 
Persuasit matri infelix venisse monile. 

45 Nec non ut nati templum irrupere ruentes 
Sennacheribum contra, lacerumque cadaver 
Deseruere illic, doctus monstraverat auctor; 

Et quantum intulerit Cyro regina Tomiris 
Cladis sanguineae, Satia te sanguine, dicens, 

50 Cujus eras sitiens! — Hic, Holopherne perempto, 
Terga fugae Assyrios dantes, pariterque ruinae 
Tristes reliquias spectabam et corporum acervos. 
Conversum in cineres tunc Ilion inque c&vernas 
Cernebam, utque humilem ac vilem te, Troja, ferebas, 
55 Signum ostendebat, quod parte exstabat in illa. 
Quemnam peniculi atque styli rear esse magistrum, 
Umbras qui valeat tractusque effingere, quales 
Stant ibi, miranda ingenio portenta vel acri? 

Exstincta exstinctis et viva simillima vivis 
60 Corpora dixisses. Nemo verissima vidit, • 

Quam quae ego calcavi pedibus, dum cernuus ibam. 

Eja ite, o Eva geniti, nunc ite superbi 
Visu sublato, ne vobis cernere detur 
Quam pravum teneatis iter. — Jam maxima nobis 
65 Pars circum peragrata jugi, multoque diurni 
Plus erat impensum cursus, quam mente putaram 
Non vacua; cum, qui semper vigilante praeibat 
Sollicitus cura, coepit: Caput arrige; non est 
Tempus praeterea suspenso incedere passu, 

70 Ut modo. Cerne illic superis de sedibus unum 
Aligerum huc adventantem cito adesse paratum; 

Adspice, sexta redit famulata ancilla diei. 

Fac libi compositum exornet reverentia vultum 
Et gestum, ut juvet hunc nos montem mittere in altum: 
75 Volve animo hanc non posse diem lucescere rursus. 
Saepe assuetus eram monitis, queis ducere tempus 
Me doctor vetuit; quare mihi rebus in istis 
Non potuit docuisse nova aut perplexa profari. 

Egregius forma, niveo spectandus amictu, 

80 Ultro occurrebat venientibus obvius ales; 

Matutini instar tremulo fulgore micantis 
Sideris, huic facies radiabat. Brachia pandit 
Primum et mox alas simul: Huc accedite, dixit, 

Hic prope sunt aditus facilisque evadere in altum 
85 Dat gradus. Haec suadent gressum huc hortamina ferre 
Raros. Progenies hominum, super astra volare 
Enata, ah quianam te tantula dejicit aura? 

Is nos deduxit, quo rupes caesa patebat: 

Hic mihi percussit frontem vibrantibus alis, 

90 Dein tutum promisit iter mihi. Qualis, ubi altum 
A dextra montem conscendis, quo insidet aedes. 

Quae bene inoratam, Rubiconem desuper, urbem 
Subjicit, adscensus rapidi interrumpitur audax 

Conatus, gradibus positis quo tempore norma 
95 Mensurae, et codex erat in tuto ; haud secus ista 
Ripa remittebat, male quae aspra huc decidit orbe 
Ex alio; at saxi hinc illinc latera ardua radit. 

Dum nos huc versi properamus scandere in illum, 
Hoc multae voces carmen cecinere: Beati 
100 Ter, quibus humanae stat pauper spiritus aurae. 
Dulcisonis adeo numeris, ut dicere non sit 
Oh quam Tartareis differre a faucibus istas 
Vidimus! Huc etenim per cantus itur, at illuc 
Per nunquam auditos questus fremitusque feroces 
105 Jam sanctos superare gradus nos ardor agebat 
Et mihi plus multo levior prodire videbar, 

Quam prius in plano. Quare: Dic, quaeso, magister, 
Tali voce rogo; quonam graviore levatum 
Pondere me censes? Nam pars quasi nulla laboris. 
110 Jam mihi sentitur, pedibus conscendere aventi. — 
Cum tibi P reliqui, positi qui in fronte leguntur, 
Nunc etiam paene exstincti, velut unus ademptus, 
Abrasi penitus fuerint tunc utraque planta, 

Sponte levata sua, usque adeo superabitur, inquit 
115 Ut sit nitenti, ne dum grave, dulce, futurum 
Impelli sursum. Veluti qui portat in ore 
Signa suo imprudens, nisi si quod suspicet ipsi. 
Afferat alterius nutus, namque utitur apto 
Tunc manus auxilio, quaeritque atque invenit isto 
120 Officio fungens, quod visu absolvere non est; 

Sic digitos dextrae intendi frontem undique circum, 
Invenique notas senas, quas tempora supra 
Clavibus armatus mihi primum inciderat ales; 

Quod cum vidisset subrisit dulce magister. 


i 

XIII. 

Ventum erat ad summum scalarum, ubi scabra secundo 
Dat resecata viam rupes, depellere praesens 
Scandendo morbos. Ibi circumducta corona 
Altera non aliter clivum, ac prior illa revincit, 

5 Si non falcatus citius se inflecteret arcus. 

Haud ullam hic umbram, haud ullum hic est cernere signum. 
Sed ripa est, et iter simplex, scopulique colorem 
Liventem referens. At vates talia mecum: 

Si nos mansuri gentem, quam voce rogemus, 

10 Hic stamus, vereor ne nostrum forte moremur 
Plus satis electum. In solem dein lumina figens, 

Dextro usus latere, ut centro, circumegit in orbem 
i Se laevamque sui partem conamine torsit i 

| Jucundum lumen, quo fidens istud inivi i 

i 15 Insuetum mihi iter, sic nos duc, inquit, ut aequum est | 

Te nos huc intus deducere. Tu face mundum ; 

Calfacis ignifera tuque ipsum lampade lustras; I 

Si non obsistat coqtraria caussa, necesse est 
Pro duce habere tuum splendorem tempus in omne 
I 20 Quantum isthic spatii passus per mille putatur, 

Tantum nos illic, studio inflammante, viai 
Confecisse brevi credo, cum sensimus umbras, 

* 

Cernere quas acie haud fuerat, prodire loquaces j 

Nos contra, hortantes ad mensam accedere amoris I 

25 Comiter, et quae transivit vox prima volando, 

Alto est fata sono: Non est his copia vini , 

Carmen, et hoc iterum post nos iterumque locuta est. 

Et prius ob longum abscessum quam tota periret, 

Altera praeteriens: Ego sum, clamabat, Orestes. 

30 Nec tamen haec mansit. Quare: 0 pater optime, dixi, 

Quae sunt hae voces? Vix talia verba locuto, 

Eccc! supervenit vox tertia et inquit: Amate, 

Quos scitis nocuos i )obts. — Hic verberat orbis, i 

Dux ait, invidiam. Hinc ferulae, qua caeditur umbra, 

35 Traxit amor cordas. Sonet ut contraria frenum, 

Est opus. Id te apditurum reor esse, priusquam 
Sit tibi inire locum veniae. Sed in aera visum 
Intende, et cernes turbam nos ante sedentem; 

Namque solum propter speluncae quisque resedit. 

40 Tunc magis atque magis patefeci lumina visus. 

Et prae me inspiciens, indutas vestibus umbras 
Vidi, queis inerat saxi color, atque ubi paullo 
Accessi propius, simul una voce: Maria 1 
Ora pro nobis , audivi, et nomine Michel, 

45 Et Petrum atque alios divos divasque vocari; 

Demum compellari omnes. Haud tempore nostro 
Hanc terram peragrare reor tam pectore duro 
Quemquam, quem pietas haud vulnere figeret acri. 

Si, quae dein vidi, adspiceret. Nam ubi sic prope ventum est, 
50 Ut certos horum possem dignoscere vultus, 

Mi gravis emunxit oculos dolor. Hos ego vili 
Indutos cilicum texto sum cernere visus, 

Alterum et alterius humeris insistere fultum, 

Iliaque fulcimen nixis dabat omnibus ora. 

55 Sic, quos res fallit, prope templa frequentia coeci 
Stant oraturi, quod quemque hortatur egestas. 

Alter ubi alterius supra caput inclinato 
Stat capite, ut citius pietas praecordia tangat, 

Non modo verborum ob sonitum, at miserabile propter 
60 Spectaclum, quod non secus adjuvat, atque rogantum 
Adspiret votis. Atque ut Sol lumine captos 
Non adit, haud aliter coeli lux abnegat umbris 
In regione illa, mea tunc ubi sensa loquebar, 

Sese largiri. Nam ferrea fila ligabant 
65 Palpebras illis sutas, quo more feroci 
Accipitri nunquam docili servare quietem. 

At mihi tunc illis injurius esse videbar, 

Quos ego spectabam, si non inspectus abirem. 

Quare ego respexi, quem scitum propter habebam 
70 Consilii auctorem; neque eum quae mutus averet 
Dicere, fugerunt; quare exspectare rogantem 
Noluit, ast inquit: Non multis utere verbis, 

Sed tamen argutis. Vates ex parte coronae 
Illa ibat, quae tota patens circumdata nulla 
75 Sponda, pandit iter praeceps. Pars altera sanctis 
Umbris strata dabat, quae sic prae angore premebant 
Suturam horribilem, ut lymphis genae utraeque maderent 
Stans super has coepi: 0 gens altum cernere certa 
Lumen, quod solum suspirat vestra cupido; # 

80 Sic, quas vos scitis, quam primum gratia spumas 
Dissipet, ut menti clarum illabatur ab astris 
Flumen ope ipsius, mibi dicite, namque erit istud 
Gratum et jucundum; num qua hic ex gente Latina 
Inter vos anima est? Atque illam forte juvabit 
85 Isthic inventam. — Mi frater, quaelibet urbis 
Est civis verae: tua sed sententia quaerit, 

Num qua hic considat, quae degerit hospes in oris 
Italiae. Haec responsa mihi venisse per auras. 

Et multo inde puto ulterius, quam ubi talia fatus 
90 Constiteram. Quare gressum vocemque propinquans 
Illuc admovi et quandam vidi agmine in illo 
Umbram exspectanti similem. Si forte requiras: 
Quomodo? Uti coecus, visa est attollere mentum. 

0 anima, huic dixi, quae regnum initura supernum 
95 Te crucias, tu eadem mihi si responsa dedisti, 

Effice, ut ex patrio aut proprio te nomine noscam. 

Est Sena mi natale solum, respondit, et istis 
Hic ego mista, pio perversae crimina vitae, 

Illacrimans illi, ut nobis praebere fruendum 
100 Se velit. Haud Sapii, licet appellare Sapiam 
Me genitor voluit, majoraque gaudia cepi 
Ex damno alterius, quam si essem qualibet usa 
Fortuna: ac ne falsa putes me farier, audi, 

An fuerim demens, ut te monuisse volebam. 

105 Cum mihi jam annorum propere descenderet arcus, 

Tum cives nostri prope Collem castra locarant, 
Contulerantque manus, aggressi fortiter hostes, 

Atque ego vota Deo faciebam, eadem ipsa precata, 

Quae voluit Nam omnes fusi versique fuere 
110 In mala amara fugae, et victorem terga prementem 
Spectando haud ullum percepi pectore sensum 
Laetitiae huic similem; et vultu, temeraria, in altum 
Sublato, ad Numen clamavi: Haud amplius irae 
Arma tuae timeo, ut, placidi ridente parumper 
115 Temperie coeli, merulus. Prope tempora vitae 
Jam suprema, Deum veniam pacemque rogavi; 

Et multa nondum minuissem debita poena, 

Ni P BGTiGNAnus Petrus, dum supplice tollit 
Voce preces sanctas, nostri meminisset, ubi illum 
120 Et dolor, et pietas monuit miserescere nostri. 

At tu quis tandem, quem nostram inquirere «ortem 
Fert studium? qui oculos affers, ut credo, solutos, 

Atque animam ducens loqueris? — Hic lumina, dixi. 

Mi quoque dementur, sed non in longius aevum, 

125 Nam culpa exigua est, quod livor torva tueri 
Me docuit, stringorque magis formidine poenae, 

Quam vidi inferius; namque illo membra gravatus 
Pondere mi videor. — Tum sic os illa resolvit: 

Quisnam te huc igitur duxit, si ferre regressum 
130 Deorsum posse putas? — Qui mecum est, nec tamen hiscit, 
Respondi, et vivo; quare, umbra electa, rogare 
Ne parcas, si me pedibus mortalibus uti 
Et pro te vivos inter tua certa voluntas 
Hortatur. — Tua sic, inquit, mihi dicta videntur 
135 Insolita auditu, ut pateat, quam numine amico 
Incedas; quare precibus quandoque juvare 
Me dignare tuis, et per, quae ardentius optas, 

Oro; si Hetruscum liceat tibi litus adire, 

Me penes affines fama in meliore repone, 

140 Quos illo vanae mistos examine gentis 

Cernes, quam Telamon multa spe lactat; at illos 
Plus haec spes ludet, quam cum reperire Dianam 
Ardebant; rerum navarchis plus emunctis. 

XIV. 

Ecquis is est, montis qui nostri circumit orbem. 

Ante ipsi volucres quam mors aptaverit alas, 

Atque aperit clauditque oculos, ut sponte libido est? 

Qui sit, scire mihi non est, tamen arbitror istum 
5 Non solum hos intrasse locos. Qui proximus adstas, j 

Comiter acceptum scitare, ut voce loquatur. 

Haec duae, utraeque humero alterius super impendentes, 
Umbrae ibi dextrorsum de me sermone serebant; 

Deinde locuturae visus fecere supinos, 

10 Atque una: 0 anima, inquit, adhuc quae corpori inhaerens , 
Coelum conscendis, quaeso, solare rogantes 
Atque, unde et qui sis, humane edissere nobis. 

Namque stupore tenet tanto tua gratia mentem 
Nobis deGxam, ut quae nunquam nola fuere. 

15 Exspatiatur, agrum lambens medium, inter Hetruscos 
Amniculus, dixi, cui Falterona dat ortum, 

Nec satis est isti percurrere millia centum. 

Inde supra hos artus deporto, et vana requiris 
Hortando fari, qui sim, namque hactenus auras 
20 Haud mea personuit sat claro murmure fama. ! 

Si bene percipio penitus tua pectore sensa, 

Respondit, qui fatus erat prior, innuis Arnum. 

Atque ait hic alter: Cur iste vocabula terrae 
Illius modo nos celat, velut horrida dictu? 

25 Quaeque rogata fuit, proprio sic munere functa est | 

Umbra: Haud ista scio, verum hujus nomina vallis | 

Sunt digna, ut pereant: nam prima ab origine, ubi amnis 


Digitized by t^ooQle 



PURGATORII XIV. 189 


Sic tumet, ut ngidus, qui obtruncat saxa Peiori, 

Mons paene haud usquam hunc superet, mare ad usque profundum, 
30 Quo venit, ut reddat, quod siccat flammeus aether, 

Damna repensurus, cui dobent flumina, quidquid 
Advolvunt secum, sic pellitur hostis ad instar 
A cunctis virtus, velut anguis, sive maligna 
Conditione loci, pravo seu more premente. 

35 Quapropter miserae quicunque est incola vallis, 

Naturam usque adeo jam commutasse videtur, 

Non secus atque omnes Circe inter pascua haberet 
Obscoenos inter porcos it pauper aquarum 
Primum, hosque offendit mage dignos pascere glandes, 

40 Quam quoscunque cibos alios consumere, in usum 
Humanum lectos. Exin revoluta deorsum, 

Occurrit catulis sat plus lingentibus unda, 

Quam praestent vires, qqos dedignata, retorquet 
Rictum. It delabens, et quo magis ista redundat, 

45 Tanto plus catulos versos in membra luporum 
Invenit acta malo fato devotaque fossa. 

Deinde viam arripiens per plurima stagna profunda, 

Offendit vulpes sic plenas fraude dolisque, 

Nullam ut nequitiam formident, quae occupet ipsas. 

50 Dicere nec parcam, licet hic mihi praebeat aures, 

Atque isti bene erit, memori si haec mente recondat. 

Quae mihi defunctae mortali corpore, verax 
Spiritus enodat. Tuus ecce ante ora videtur 
Concursare nepos factus venator, et illos 
55 Exagitare lupos in diri fluminis ora, 

Et terrere omnes, istorum vendere carnem. 

Nec satis est ipsi, vivam, sed deinde necatos 
Abjicit, ut senio confecta animalia, inerti 
Defraudat multos vita, se nomine honesto. 

60 Tristi exit silva foedatus caede; relinquit 
Talem, ut mille exin volvendis orbibus anni 
Nequidquam studeant primum reparare decorem. 

Sicut, ubi accipiat venturi nuncia damni 
Verba, os auditor turbat, quacumque periclum 
65 Ex parte huic animum feriat, sic altera visa est 
Conturbari anima, haec fantis dum pendet ab ore, 
Surgere et adspectu tristi haec simul auribus hausit. 

Alterius sermo, alterius conspectus aventem 
Suadebant horum me inquirere nomina, et illos, 

70 Multis immiscens precibus mea dicta, rogavi. 

Quare, quae fuerat mecum prius umbra locuta. 

Sic iterum: Id tibi me hortaris praestare, quod ipse 
Abnuis; at quoniam Superum manifesta voluntas 
Efficit, ut tanta te donet gratia luce, 

75 Non tibi parcus ero. Quapropter me esse fatebor 
Guidum del Duca. Fuerat mihi sanguis adustus 
Invidia tanta, ut, testantem gaudia vultu 
Si quem vidissem, sparsum livore maligno 
Me quoque vidisses. Ex isto semine talem 
80 Demeto nunc paleam. 0 soboles humana, quid omnes 
Impendis curas, inhians quae jura vetandi 
Poscunt et quemvis consortem a finibus arcent? 

Quem prope me stantem cernis, Reinerius bic est, 
Colbolidum decus ac lumen, quem nemo secutus 
85 Hactenus est haeres tanta virtute potitus. 

Nec solum circa Eridanum montemque fretumque 
Et circa Renum jam defecisse videtur 
Illius sanguis rebus, queis vera paratur 
Copia opum, atque quibus coalescunt gaudia vitae; 

90 Verum intra hos fines sunt sentibus oppida cuncta 
Plena veneniferis, et frustra cura laboret, 

Ut cultu meliore minus silvescere discant. 

Nunc ubinam est Licius bonus HEmucusque Menardi, 
Et Traversarus Petrus et Carpimus ille 
95 Guidus? — Proh genti gens Aemiliana priori 
Degenerata! Novas cum vidit Felsina fabrum 
Mittere radices, parvo atque ex gramine factum 

Nobile virgultum succrescere Bernardinum 
Progenitum Fusco jam tota Faventia narrat. 

100 Desine mirari flentem, sate sanguine Hetrusco, 

Cum memori Guidum de Prata atque HuGOLimjM 
Mente colam Actiacum, nostris qui degit in oris; 

Et Cum Fridricum Tignosum mente recordar 
Atque hujus socios; cum Traversara recursat 
105 Gara domus menti, cum nomen Anastasiorum, 

Utraque gens quorum facta est modo nominis haeres, 
Matronae atque equites, studia horum sedula, centum 
Commoda, sollicitante virum praecordia amore, 

Et sensu humano, quae contra versa nefandos 
110 Inducunt mores. Quid, Bectikore, moraris, 

Gente tua egressa, multis ex urbe secutis, 

Improba ne fiat? Sed erit bene Bagnacavallo, 

Haud genuisse novam prolem, male Castrocaro, 

Et pejus Como, ulterius qui gignere curant 
115 Tale genus Comitum. Si quanto Daemon abibit, 
Paganis bene erit, sed non vitae integer, omni 
Labe carens, horum nascetur sanguine testis. 

0 Fantolinae gentis decus, Ugolink, 

Luce tuum nomen tuta fulgebit in omne 
120 Aevum, ex quo prolis tibi spes amissa Alturae est, 
Quae tibi degenerans obducat labe nitorem. 

Verum, Thusce, abeas jam, nam mage fundere fletus 
Interea, quam verba juvat; sic pectora pressit 
Vestra mihi ratio. Neque erat mens nescia nobis 
125 Auditu instructas abeundo haud fallere posse 
Dilectas animas; quare vocem ore premendo, 
Addiderant animum haud nota regione viarum 
Confisis. — Postquam est nobis data copia eundi 
Solis, visa fuit vox aera findere ad instar 
130 Fulguris, incursans adversa ac talia fata: 

Dedet me leto quisquis me oflendit! et uno 
Tempore ceu tonitrus, qui, scissa nube, repente 

Diffugit, in tenues dispersa evanuit auras. 

Auribus ut nostris requies fuit, ecce fragore 
135 Altera sic resono, ut subito sit visa tonare 

Post fulgur: Sum Aglauros ego, nunc saxea facta! 

Ast ego, sollicite properans mage stringere vatem, 
Retrorsum, non ante pedem vestigia traxi. 

Jamque quiescenti similis cessaverat aura 
140 Undique, et ille inquit: Fuit haec vis aspera freni. 

Apta suos intra fines cohibere protervos 
Terrigenas; sed vos sic escam inhiatis, ut hostis 
Vos fraus antiqui necopinos occupet hamo. 

Quare frena parum prosunt, aut signa vocantum. 

145 Retrorsum vos templa vocant coelestia, vestrum 
Dum gyros ducunt supra caput, atque decorem 
Aeternum pandunt: sed terrae fixa tenetis 
Lumina adhuc; ita vos, qui perspicit omnia, pulsat. 

xv. 

Quantum inter spatium, quod tertia conficit hora, 

A jubare exorto sphaera indicat intervalli, 

Sueta suum semper pueri instar ludere ludum: 
Hesperiam tantum properanti tangere soli 
5 Restabat cursus. Erat illic ultima lucis. 

Atque isthic mediae pars obscurissima noctis; 

Et vultum medium telum solare petebat; 

Namque ita montis erat nobis peragrata corona, 

Ut planlae Hesperias directo tramite partes 
10 Calcarent. Mihi cum sensi splendore gravatum, 

Sat plus quam ante caput, quae res me cognita nondum 
Fecerat attonitum. Quare fuit impetus ambas 
Hinc atque hinc palmas palpebrae opponere utrique. 
Luminibusque jubar defendi, ut spicula lucis 
15 Parcius afficerent oculos, limata, tuentes. 

Sicut aqua aut speculo solis lux fracta, retrorsum 

Ad partem oppositam saliendo, pervolat ipso 
Impete, quo primum descenderat, atque recedit 
A saxi lapsu multo velocius, aequum, 

20 Si numeres, spatium, quod et experientia et artis 
Doctrina ostendit; sic prae me luce videbar 
Ictus refracta. Quare mea lumina promptae 
Consuluere fugae. Quid id est, pater optime, dixi, 

Quod prohibere oculis non me sinit ulla facultas 
25 Nitentem, et contra nos festinare videtur 

Occursu usque magis? — Non te stupor occupet, inquit. 
Si tibi stringit adhuc aciem gens aethere missa: 

Angelus est, hominem qui hortatur scandere in altum. 
Nec longe jam tempus abest, cum haec cernere propter 
30 Non grave erit, sed dulce tibi, quoad tendere sensum 
Naturae dederint vires. — Ut venimus almo 
Aligero coram, sic laeta is voce profatur: 

Hac intrate gradus, per quos minus ardua ducet 
Vos via. — Digressi inde ascendimus, atque: Beati 
35 11U corie bono , qui sunt miserescere sueti. 

Insonuit retro, et, gaude qui vincis. Utrique 
Soli una scalas ascendere. At utile duxi, 

Illius ex verbis si quidquam discere possem, 

Dum mecum ire viam pedibus pergebat, et ipsum 
40 Aggressus rogito: Quidnam innuit Aemilianis 
Orta anima in terris, consortem et jura vetandi 
Commemorans? Tunc ille mihi: Quae quantaque damna 
In se congessit labes sua maxima, novit. 

Quare ne stupeat quisquam, si voce reprendit 
45 Hoc vitium in vestros, luctu ut majore leventur. 

Quod mens vestra aciem viresque intendit in illa. 

Quorum pars minui, socio accedente* videtur, 

Propterea cogit suspiria ducere livor 
Folle suo. At coeli sphaeram si vestra cupido 
50 Suspiciat, timor hic a vestro pectore abesset. 

Namque illic quanto plus fas est dicere nostrum, 

Tanto plus vir quisque tenet, plusque ardet amore 
Coelesti in patria. Mens baud expleta magisque 
Mi, dixi, jejuna manet, quam si ista tacendo 
55 Misisses ; nam incerta magis suspensaque pendet. 

Qui poterit fieri, ut multis divisa bonorum 
Pars magis hos cumulet, quam si illam pauculi haberent? 
Is mihi: Propterea, quod tu terrena volutas 
Nunc quoque mente tua, vera de luce tenebras 
60 Ducis. Namque bonum non enarrabile, -summum 
Hoc, quod corda beat superorum, occurrit amori. 
Corporibus veluti lucentibus ignea solis 
Spicula. Coelestis tantum conceditur aestus, 

Quantum hic inventum est. Quare quo latius ignis 
65 Exit, eo flamma virtus aeterna redundat 
Majore, et quanto plures ex gentibus illis 
Illuc intendunt animos, et amore feruntur; 

Tanto plus ipsis bene amandi copia abundat, 

Diligiturque mage. Ut speculum, quod lumina reddit 
70 Alterius speculi vitro, et simulacra refundit, 

Quod si non explet ratio te nostra, Beatrix. 

Adveniet spectanda tibi, quae plenius istam. 

Et quamvis aliam vellet de pectore curam. 

Fac tibi quam primum exstinguantur vulnera quinque, 

75 Sicut jam illa duo, quae est claudere corde dolendo. 

Jam dicturus eram satis haec fecisse roganti, 

Cum sensi alterius flexus me tangere spondam, 

Quare oculus cupiens suasit compescere vocem. 

Atque ibi mente abii raptus, subitoque videbar 
80 Collectam in templo multam mihi cernere turbam. 

Et quandam tecto subeuntem matris habentem 
Dulce os atque habitum atque edentem has corde loquelas: 
Quid sic fecisti nobis, fili? Ecce dolentes 
Et pater, et tua ego mater te quaerere nunquam 
85 Destitimus. — Post haec cum voce effugit imago, 

Quae mihi visa prius fuerat. Deinde altera coram 

Occurrit, perfusa genas humore cadente 
Illo, quo dolor exstillat, qui gignitur ira; 

Atque haec sic fari: Si tn dominaris in urbe, 

00 Pro qua certatum est studio inter numina tanto, 

Ex qua doctrinae atque artis decus omne refulget, 

Ne mora sit poenis illos punire lacertos 
Ausos amplecti natam, o Pisistrate, nostram; 

Cui tum visus erat sic respondere benignas, 

95 Composito placide, princeps mitissimus, ore: 

Quid faciemus adhuc, si quis male fausta precetur 
Nobis, si poena nostri afficiamus amantem? 

Deinde aliam vidi flammato pectore gentem 
Aggressam saxis juvenem dare funeri acerbo, 

100 Murmure quae magno clamabat: Percute, caede! 

Isque videbatur succumbere, morte gravatus, 

Pronus humi, semperque oculos contendere apertos 
In coelum fixos ac summum poscere regem 
In tanto pacem bello, veniamque feroci 
105 Turbae, quo mitis pietas diffunditur, ore. 

Cum rediit mihi mens extemaque vera revisit 
Extra se posita, haud falsus tum cognitus error 
Est mihi. Me similem rumpenti vincula somni 
Cernere qui potuit: Quae, inquit, consistere posse 
110 Caussa vetat, doctor? Sed jam te millia vidi 

Plus quasi quam duo progressum tibi lamina palmis 
Velantem atque aegre vestigia torta trahentem, 

Ut vir. cui somnus vel vinum praepedit artus? 

O dulcis pater, buic dixi, si porrigis aures, 

115 Dicam visa mihi, per quae vis concidit omnis 
Crurum. Atque is contra: Tibi si velamine vultum 
Larvae texissent centum, quae cogitat intus 
Mens tua, parva licet, non me sic clausa laterent. 

Haec ideo sunt visa tibi, ne forte recuses 
120 Pacificis cor pandere aquis, quae fonte redundant 
Aeterno. Neque ego studui cognoscere caussam, 

Ut qui oculis posita ante videt tantummodo, et ultra 
Non videt exanimi simulae calor ossa reliquit; 

At percontabar, quia plantis addere vires 
125 Consilium fuerat. Sic pigros pungere oportet, 

Ut, quas evigilare datur, redeuntibus horis 
Solliciti utantur. Nos ire crepuscula noctis 
Spectantes ultra, quantum procedere quibat 
Nostra acies, contra lucem sub vespere missam. 

130 Ecce autem nobis paullatim occurrere fumus 
Ut nox obscurus, neque erat ratio ulla locusque 
Vitandi, isque oculos simul et purum aera ademit. 

XVI. 

Tartareus nigror et vacuae quocumque planeta 
Paupere sub coelo noctis, caligine densa 
Quantum unquam potuit, sic crasso lumina velo 
Haud mihi compressit, vis illa ut lurida fumi, 

5 Quae nos texit ibi, neque texto sensibus aspro 
Usque adeo, ut mea ferre acies reclusa nequiret. 
Quare, qui mihi ductor erat fidusque catusque. 

Adfuit apposuitque humerum. Ut vir captus utroque 
Lumine ducentem sequitur, ne forsan aberret, 

10 Aut quidquam offendat damno exitiove futurum: 

Sic per amaritiem ac per sordes aeris ibam, 

Aure ducis vocem accipiens mihi talia fantis: 

Fac caveas, nostris ne quid te separet ulnis! 

Me percellebant voces, pacemque rogare 
15 Verba videbantur, miserantem corde precata 
Agnum divinum, qui tollit crimina mundi. 

Primi Agnus clamare Dei. Haec deinde omnibus una 
Vox erat, atque uno reddebant missa tenore, 

Omnis ut hos inter concordia amica pateret. 

20 Quorum verba sonant, an sunt simulacra, magister? 
Dixi; ast ille mihi: Tu verum percipis, inquit; 

Illi, quem plicuit nodum iracundia, 9olvunt. 

Quisnam tu, nostrum properas qui findere fumum, 

Et nunc verba facis de nobis more modoque, 

25 Tempora quo numerat quisquam digesta per annos? 

Haec vox audita est. At dux: Huic dicta vicissim 
Redde simulque roga, num isthinc sit scandere in altum. 

0 anima, huic dixi, quae te boc in carcere purgas, 
Pulchra ut ad auctorem redeas, si me ipsa secundas, 

30 Mira quidem accipies. Quoad est data copia, dixit. 

Te sequar et, quamquam haud patitur res cernere fumus, 
Auris erit visus instar junctosque tenebit. 

Sic coepi: Illa usus, quam solvunt funera, veste 
Adscendo atque inter gemitus elapsus Averni 
35 Huc veni ; et quoniam tam large aeterna potestas 
Mi favet, ut libeat propriam me admittere ad aulam 
Extra omnem penitus legem, quam noverit usus, 

Ne cela, quisnam fueris, mors atra priusquam 
Te mersum abstulerit; sed profer, num bene pergam, 

40 Quo transire datur. Quae respondebis, habebo 

Pro ducibus. — Tunc is: Genere et cognomine dicor 
Marcus Lombardus. Me juvit discere mundum, 

Atque ea praecipuo me virtus vinxit amore, 

Ad quam quisque sui jam fert lentescere robur 
45 Arcus. Directe, quo dat via scandere, pergis. 

Sic ille atque addit: Superum si quando licebit 
Intrare ad sedes, pro me quoque numen adores. 

Atque ego: In bis tibi nostra fides obstricta manebit, 

Et quod poscis, erit; verum in contraria curA 
50 Rumpor, quae male babet dubium, ni pectore solvam. 
Haec fuerat simplex, tua nunc sententia duplam 
Fecit, quae obfirmat mentem, jam credere certam 
Hic audita mihi atque alibi, tunc cum utraque mecum 
Compono. Anne igitur sic virtus exulat omnis 
55 A mundo, ut narras? Sic foeta obductaque terra est 
Nequitia? Ast, oro. sic da mihi noscere caussam. 

Ut pateat cernenda oculis monstrandaque vulgo; 
Namque alter coelo, terris hanc asserit alter. 

Ille autem duxit gemitum, quem vertit in unum 
60 Triste eheu! dolor adstringens, dein talibus infit: 
Mundus coecutit tuaque inde emanat origo. 

Frater. Vos vivi, vos derivatis iu astra 
Et coelum caussam quamvis, ut si omnia coelum 
Secum ageret motu fatali et foedere certo. 

65 At si id forte putas, periit Yis libera vestri 

Arbitrii, haud usquam adspiceres, quae facta rependat, 
Justitiam, at lugere bonos, gaudere scelestos. 

A coelo primi veniunt in pectora motus: 

Non omnes, inquam; quamvis, si hoc asserere ausim, 
70 Pro vobis recti ac pravi justissima judex 
Stat ratio et nulla expugnabilis arte voluntas 
Libera; et haec, primo durata in turbine pugnae 
Contra vim coeli, pugna discedet ab omni, 

Si bene pectus alat, parto laudanda triumpho. 

75 Virtus vos major, melior natura subactos 

Temperat, incolumi arbitrio; atque haec ipsa creavit 
In vobis mentem, quae coeli haud tradita curae est. 
Quare, si praesens mundus vos tramite recto 
Abducit, primum vos intus quaerite caussam; 

80 Atque meis verbis haec omnia vera probabo. 

Illius baec anima e manibus, qui suspicit ip9am, 

Ante frui quam det vita, devinctus amore. 

Infanti similem lacrimas lususque cientem 
More puellari, simplex ignaraque rerum 
85 Prosilit; excipito, auctoris quod mota sui vi 
Laetificante lubens, quo sc oblectare solebat. 
Regreditur. Parvusque boni sapor allicit illum 
Principio; isthic decipitur, tamen incita in istum 
Fertur, ni frenum vel dux deflectat amantem. 

90 Quare est ad legem ventum, quae utatur habenis; 
Majestas quaerenda simul summi arbitra regis, 

Qui saltem turrim verae dignosceret urbis. 

Non desunt leges; sed cui stat, legibus uti? 

Nulli! Nam pastor praecedens ruminat ore, 

95 Quamquam fissa deest huic ungula, turbaque cernens 
Ductorem bona venantem, quae pectore hiante 
Quisque petit, pascit se his, ulterioraque mittit. 

Hic patet, ut ratio vitae mala caussa malorum est, 
Quae mundum infecere tuum; non insita vestrae 
100 Naturae labes. Quae castos Roma vocavit 
Ad mores mundum, gemino pollere solebat 
Sole, utramque viam mundi monstrante Deique; 

Alter at alterius restinxit lumen, et ensis 
Juncta pedo est acies; quapropter oportet utrumque 
105 Jam pariter ruat in pejus. Nam ubi juncta simul vis 
Conjurat gemina alternis, unam altera spernit. 

Si dubitas, spicam reputa; nam a semine nosci 
Omne potest gramen. Quae crescit terra, rigante 
Eridano atque Athesi, pinguis, virtute solebat 
110 Et more urbano increbrescere laeta, priusquam 
Caussa laboraret Fridrici: sed modo tutus 
ire redire viam poterit, quicumque pudore 
Nomine compellare bonos vel adire vetatur. 

At vero longaeva virum tria pectora restant 
115 Nunc etiam, per quos antiqua hanc arguit aetas, 

Queis cessare Deus nimium nimiumque videtur, 

Quin sese vitae fata in meliora reponat; 

Curradus, claro quo Brixia gaudet alumno, 
GHERARDusque bonus, Reggensisque incola Guidus, 

120 Simplico Lombardi notus sub nomine Gallis. 

Dic jam Pontificum sedem, quae ecclesia Romae est, 
Dum studet imperii duplicis confundere vires, 

In coenum labi et se dedecorare suumque 
Pondus. Ego: Mi Marce, inquam, bene colligis, et mi 
125 Sat bene caussa patet, quare Leviiica proles 
Parte exempta fuit. Sed quem tu nomine dicis 

Gherardum exstinctae exemplum superesse prioris 
Gentis, ut objiciat male culto dedecus aevo, 

Fac doceas. — Aut me ludunt tua verba, vel ipse 
130 Me tentas, inquit, qui, sermone usus Hetrusco, 

Justum Gherardum penitus nescire videris. — 

Hunc non ex alio novi cognomine, quam si 
Ex Caja sumam, quo patre haec edita fertur. 

Salvete, haud ultra est mihi fas contendere gressu; 
135 Prospecta, ut circum radiantur nubila fumi 

Luce nova immissa, et jam me discedere oportet; 
Angelus est illic, ne me occupet. Ista locutus 
Non ultra ad nostros sermones aure vacavit 

XVII. 

Mente tibi memora, si quando, lector, in Alpe 
Te nebula offendit, per quam sic ipse videres, 

Sicut per pellem talpae.; ut, simulae vapor humens 
Ac densus coepit rarescere, spicula solis 
5 Debiliter penetrant ; levis haec tibi surget imago. 

Ex qua conjicias, quo sensu lumina primum 
Vidi iterum solis, qui praecipitabat in aequor. 

Sic duce progressus cum fido passibus aequis. 
Exivi tenebris ad jam intermortua in imis 
10 Lumina agris. 0 mens, quae nos ita imagine rerum 
Saepius abductos a sensibus imprudentes 
Aufers, mille licet dent circum cornua bombos : 

Quae te caussa movet, non suppeditante ministro 
Sensu? Te lux alma movet, quae manat ab alto 
15 Sponte sua aut ducente Deo, qui donat habere 
Terrigenis. Non ampla magis, quam forma volucrem 
Mutatae in parvam, quam plus juvat edere ab ore 
Cantus, nescio quae, species animo obvia venit; 

Quae mihi sic intus mentem perstrinxit, ut extra, 

20 Quae res apparent hqjus penetralia inire, 

Prorsus desierint. Menti deinde impluit altae 
De cruce vir pendens, fixus fronte, ore superbus 
Ac ferus, et talis claudebat lumina morte. 

Hunc circa magni majestas Assubbi, 

25 Atque Esther conjux, et semotissimus aequi 
Mardochaeus erat, tam verbis integer, ut re. 

Atque haec se postquam per sese rupit imago, 

Bullae instar, si, quo fit turgida, deficit humor. 

Cernere visus eram simulacrum triste puellae 
30 Altos edentis gemitus, ac talia fantis: 

Cur, suadente ira, voluisti rumpere vitam, 

0 regina, tuam? Te exstinxti, perdere natam 
Dum fugis. En modo sum, mater, tibi perdita, et ipsa 
Alterius prae morte tuam Lavinia ploro. 

35 Ut solet abrumpi somnus, si clausa repente 
Lumina percellat nova lux, atque ante natare 
Fractus, quam occiderit totus: sic decidit audax 
Fingere vis mentis, simulae lux perculit ora, 

Candida plus nostro quam more. Ego volvere visus, 

40 Quas devenissem, cupidus cognoscere sedes, 

Cum vox audita est: Hic est adseendere, fata. 

Quae genus omne aliud curarum a corde removit: 
Tamque alacrem me cepit amor, verba ista locutum 
Respicere ac scire, at nunquam consistere discat, 

45 Donec eum offendat. Sed sicut, sole gravante 
Nostram aciem, nimis effiiso qui lumine celat 
Os sibi: non secus hic virtus me tota reliquit. 

Hic est de Superis, qui sponte, precante neque ullo, 
Monstrat iter rectum, si quis vult scandere, dixit, 

50 Lumine seque suo abscondit. More utitur illo 
Nobiscum, quo quisque sibi servire laborat. 

Nam si quis manet orantem, qui novit egeutem 
Hunc opis esse suae, stat corde negare maligno 
Certus. Nunc tanto aptemus suadente ministro 
55 Plantas, et nos ardor agat superare, priusquam 

Incumbant tenebrae; nam posthac nulla daretur 
Copia scandendi, donec redeunte diei 
Luce nova. Sic doctor. — Ego vestigia servans 
Scalas corripui, atque gradus me primus habebat 
60 Hic alae sensi quasi quodam praepete motu 
Percussus propius vultum, audivique: Beati 
Pacifici, mala queis pectus non incitat ira. 

Jam jubar extremum tenebrae, quae pone sequuntur. 
Supra assurgebant sic, ut stellae undique adessent. 

65 0 mea vis, mihi cur te ita subripis? Haec ego mecum. 

Robur ubi crurum sensi cessare coactum. 

Ventum erat ad summas scalas. Nos sistere ad instar 
Navis, quae tandem tutis allabitur oris; 

Intendique aures paullum, si forte novellum 
iOPer stratum audirem quidquam; dein voce magistrum 
Sic rogo: Dic, dulcis pater, ecqua injuria in isto 
Eluitur circlo? Non stet, pede stante, loquela 
Hic tua. At ille: Boni haud integra cupido politur 
Hic; hic nimirum male tardis vapulat usus 
75 Vir remis. Ast ut tibi detur apertius ista 

Percipere, adverte, atque aliquid tibi forte parabit 
Nostra boni fructus mora. Nec sine amore creator. 

Nec res ipsa creata fuit, sic incipit ille, 

Aut natura, aut sponte sua, quod tu quoque nosti. 

80 Ingeneratus amor nullo unquam tempore falsus 
Est animi; ast alter se posse errare frequenter 
Sensit, seu mala cum species, seu dira libido. 

Segnities seu lenta adamet. Bona prima petenti 
Recte servantique modum, si forte secunda 
85 Appetat, haud amor iste potest mala gaudia ferre. 

Ac simulae ruit in vetitum, majorve minorve 
Gura ultro bona sectari persuadet, in ipsum 
Artificem convertit opus. Jam hinc discere quibis, 

Cuilibet ut det amor virtuti semen et omni 
90 Vestro auso, quod poena manet. Sed sensus amoris 

Privi cum nequeat non prospectare salutem, 

Res odii proprii semper secura manebit. 

Sed quia nec scissus, nec per se stare sine illo 
Primo ullus posset, sic et praescinditur omnis 
95 Caussa odii in primum. Superest, si recta mihi mens 
Haec discernenti est, ut, quae mala quispiam amaret, 

In similem ista sui caderent; atque aestus amoris 
Iste fimo in vestro natura triplice constat. 

Est qui, vicino affiicto, se excellere posse 
100 Sperat ; et idcirco tantum de culmine in imum 

Hunc cupit ejectum. Est qui rem famamque veretur, 

Et decus, atque auram vulgi ne amittat, ubi alter 
Emineat; quare tantus dolor occupat istum. 

Ut contraria amet. Sunt quos injuria suevit 
105 Exagitare ira, cupidosque ulciscier hostem 

Elficere; et genus hoc hominum sibi figat oportet 
Mente malum alterius. Venit infra amor iste triformis 
Orbe sub hoc flendus. Volo nunc, sat lumine claro 
Concipias alium bona captantem ordine pravo. 

110 Quisquis confuse apprendit, quod posse juvare 
Se putat, unde quies animo illabatur, et optat: 

Nam quisquis metam cupide contendit ad istam. 

Si vos, cessantes cognoscere sive potiri 
Talia, lentus amor trahit, haec, ubi rite dolendo 
115 Poenituisse prius vos constet, sumere poenas 
Jussa corona fuit. Quae non sinit esse beatos, 

Altera imago boni est, felicem ducere vitam 
Non donat; non ista quidem natura benigna 
Cujuscunque boni fructus radixve putanda est. 

120 Qui sibi amor nimis indulsit, seque et sua amavit, 

Per tres nos supra circos est flebilis; ast hic 
Quare tergeminus dicatur, mitto docere, 

Te cum animo ut reputes, studeasque inquirere caussam. 

Summus desierat sapiens oculosque tenebat 
ln me defixos, an praeferrem ore quietem 
Expletus; sed ego, nova quem sitis exstimulabat, 

Praeterea, tacui lingua, mecum ista locutus: 

6 Quae sine more illum rogito, fortasse gravabunt 
Verum instar patris veracis, ubi ille timentem 
Dicere me cupidum sensit, quae corde premebam, 

Fando animum mihi restituit, sic farier auso: 

Tale meis oculis tua lux dat lumen habere, 

10 Ut nitide cernam, quidquid tua proferat et mi 
Describat ratio. Quare, pater optime, amorem, 

Quaeso, demonstra, factorum quem esse bonorum 
Cunctorum semen dicebas atque malorum. 

In me fige oculos mentis, respondit, acutos, 

15 Coecorumque error, ductorum qui vice fungt 
Audent, sat tibi apertus orit. Qui promtus amare 
Est natura animus, versatur mobilis omnem 
Ad rem, quae placeat, simulatque bunc blanda voluptas 
Excitat atque agere hortatur; neque imagine inani 
20 Se falli sensus testatur, et efficit, ut mens 
Huic sese intendat, vobisque hanc explicat intus 
Sic, ut ad hanc animum attrahat Hic si inclinat ad ipsam 
Conversus, fit amor, potius natura vocandus, 

Quae vos jucunda rursus dulcedine vinctos 
25 Occupat insinuans. Exin ut tendit in altum 

Flamma suam ob formam, quae illuc adscendere nata est, 
Plus ubi materies, sub qua est durare, putatur; 

Sic desiderii, quod vis movet intima, captus 
Intrat claustra animus, nec tempore desinit ullo, 

30 Nec requiem patitur, donec potiatur amato. 

Nunc tu, quam vera longe a ratione ferantur, 

Qui genus omne aestus in se laudabile dicunt, 

Nosse potes ; nam forsan amor bonus esse videtur 

In se; at cera licet bona sit, non omnia signa 
35 Esse tamen bona jurabis. — Tua verba meumque 
Ingenium non unquam abiens docuere rogantem, 

Quid sit amor, dixi. Verum tua dicta relinquunt 
Me magis incertum; quoniam si extraria amorem 
Objiciunt nobis animusque alio pede nescit 
40 Pergere, seu dextra incedat sive ille sinistra, 

Et culpa vacat et merito. — Tunc insuper ille: 

Quae videt hic ratio, possum tibi dicere, et exin 
Quaere Beatricbm, fidei qnae dogmata callet. 

Quaevis forma, sua quae stat re praedita, quaeque 
45 Secta a materia est, atque huic se jungit et haeret, 
Virtutem amplexa est propriam, quae contigit uni 
Ingenerata sibi, quae si non exit in actum, 

Non quit sentiri et, nisi per quae facta patescunt, 

Non demonstratur, veluti se vivere planta 
50 Non nisi per virides frondes ostendere posset. 

Quare mortalis nescit, qua ab origine menti 
Primae notitiae occursent, nec qua illa cupido 
Blanda petens, quae prima animo exoptanda recursant. 
Quaeque insunt nobis, sicut flaventia mella 
55 Stipandi studium est apibus; verum illa libido 
Prima caret merito, nec nobis dedecus infert 
Nunc vis innata est homini, cui quilibet alter 
Sese amor adveniens accommodat, et datur ipsi 
Consulere atque tenere assensus limina prima. 

60 Ex hoc principio procedit caussa merendi, 

Prout bene, vel male progenitos admittit amores 
Et cernit Virtus haec libera, et insita nobis 
Natura, patuit doctis, qui inquirere amarunt, 

Quae sit norma boni moris, quid poscat honestas. 

65 Quare demus, amore homines non posse carere, 

Intus qui exsurgit, veluti sit amare necesse, 

Semper inest vobis illum retinere potestas. 

Ista Beatrici virtus praeclara videtur 


Digitized by L^ooQle 





206 PURGATORII XVIII. 


Vis esse arbilrii sibi Jibera, nescia vinci 
70 Fac mente id teneas, ubi sit memorare libido. 

Ferme concubiam sub noctem luna morata 
Suadebat nobis stellas minus esse frequentes, 

Ingenti similis situlae, quae tota flagraret: 

Et contra coelum visa est extendere cursum 
75 Illuc per colles, quos sol flammantibus urit 
Telis, Romanus cum prospicit accola flammas 
Sardoos inter Corsosque illabier undis. 

Comis at, Andaeo quae dat clarescere pago 
* Umbra adeo, ut cunctis hoc Mantua praeferat unum, 
80 Ponderibus positis, quibus illum saepe gravaram, 
Ibat. Ego, cui jam rerum manifesta patebat 
Scitanti ratio, collecta messe, quietus, 

Ut qui desipiunt summo torpore premente. 

Ibam, ast ista mihi est nubes ablata veterni 
85 Ulico, ubi advenit populus post nostra volutus 
Terga occursurus. Qualemque Ismenus et amnis 
Asopus noctu vidit matrumque virumque 
Effusam cnrsu turbam numeroque frequentem, 
Dummodo Tbebani Lenaei patris egerent; 

00 Talia falcato lustrabant agmina circlum 

Hunc passu, quae, prout vidi venientium in ore, 
Mens bona, justus amor cursum celerare jubebant 
Advenere cito, namque ingens illa caterva 
Ibat praecipitante gradu, binaeque praeibant 
05 Effusae in lacrimas clamantes altius umbrae : 

Et Maria ad montem studio properante cucurrit, 

Et Caesar capiens urbem sibi subdere Ilerdam, 
Massiliam pupugit, dein cursu irrupit in oram 
Hispanam. Actutum, actutum, nec abire sinamus 
100 Punctum horae incassum culpa frigentis amoris, 
Retro clamabant alii, ut revirescere posse 
Gratia det studio bene, per benefacta, merendi. 

O gens, quam forsan nunc urget fervor acutus, 

Corrigere hortatas torporis damna moraeque, 

105 Quae vos detinuit minus ad pia facta calentes: 

Hic, qui vivit adhuc (et certe fallere lingua 

Non ego vos ausim), vult ultra scandere, dum sol • 

Lucescat nobis. Quapropter dicite, quorsum 

Est aditus propior. Sic dux est ore locutus. 

110 Atque una ex illis umbris: Vestigia, dixit. 

Nostra lege inveniesque cavum. Nos tanta voluntas 
Incitat ad cursum, ut non sit cessare facultas. 

Quare da veniam, si injurius esse videbor, 

Munere dum fungor justo. Mihi vita peracta est 
115 Veronae, et divi Zenonis in aedibus abbas 
Degi, Barbaro88a bonus cum regna tenebat, 

Quem Mediolanum memorat multo haud sine fletu. 

Atque oram fossae quidam pede jam subit uno, 

Illud coenobium cito defleturus,* et ipsum 
120 Poenituisse sui regni mors sera docebit. 

Namque suam is prolem integram male corpore, mente 
Pejus, quae mala nata fuit, pastore repulso 
Vero, supposuit. Non ausim dicere, an ultra 
Sit fatus, vocemne hic presserit; inde volarat 
125 Tam citus a nobis. Sed ego haec eadem auribus hausi, 
Et placuit retinere mihi. At dux: Respice et illic 
Contemplare duos, qui incessunt morsibus illos, 

Quos norunt tepidos. Cunctos post terga secuti 
Dicebant: Rubri patuk queis aequoris unda, 

130 Cunctos exstinxit mors praecipitata, priusquam 
Haeredes proprios Jordanis ripa videret 
Et longo Aeneae defungi turba labore 
Indocilis, vitam in tenebris sine nomine traxit. 

Ast ubi tam procul a nobis tulit impetus illa 
135 Agmina, ut haud oculi possent servare sequentes, 

Cura meae menti occurrit nova, deinde recurrit 
Altera, deinde aliae varia sub imagine rerum; 

Tamque diu nunc sum huc, nunc illuc mente vagatus, 

Lumina ut in somnum mihi declinare voluntas 
140 Suaserit et tales mutare in somnia curas. 

XIX. 

Tempus erat, cum frigus adhuc lunare diurna 
Aura fovere nequit, terra vel sidere saepe 
Saturni victa, et Geomantcs surgere ab oris 
Majorem Eois fortunam, aurora priusquam 
5 Exierit thalamo, prospectant calle potitam 
Indocili nigrare diu; cum femina balba 
Adfuit in somnis, oculos transversa tuentes 
Visa movere, supraque pedes distorta manusque 
Trunca ambas, atque os cerae suffusa colore. 

10 Hanc ego spectabam, ac veluti sol frigida membra 
Nocte gravata solet recreare: ita solvere linguae 
Nodos hinc dederam obtutu, et mox corpore toto 
Tollere se arrectam atque expertia sanguinis ora 
Foeda colorabam, ut dominae voluisset amator. 

15 Atque ubi sic lingua potuit garrire soluta, 

Tales illa sonos modulari coepit, ut aegre 
Inde aures mentemque intentam flectere quissem. 

En ego sum, cantabat, ego, dulcissima Siren, 

Quae pelago in medio possum deducere cursu 
20 Nautas ; tanta meo manans ex ore voluptas 
Sensibus insinuat. Traxi modulamine Ulyxem 
Errore e longo, et, mecum qui convenit usu, 

Raro abit usque adeo plenus manet. Ore profari 
Nondum desierat, cum femina sancta citato 
25 Me propter venit gressu, ut demitteret illam 
Confusam. Andaee, o Andaee, ecqua ista? feroci 
Clamabat vultu, isque aderat, qui fixa tenebat 
Lumina in alterius vultum, quae incedere honesta 
Visa erat. Haec illam comprendere, scindere apertae 

80 Antenus pannos monstri que ostendere ventrem. 

Atque hic foetenti, quem circum halabat, odore 
Mi somnum excussit. Cum lumina circumferrem, 

En bonus Andaeus: Te, dixit, voce vocavi 
Ter saltem, surge atque veni; invenienda petiti 
35 Est porta ingressus* Tunc nitens membra levavi. 

Alta dies cunctos compleral lumine sacri 
Montis circuitus, et erat sub sole recenti 
Ad renes iter amborum* Hunc ego pone secutus 
Fronte incedebam, qualis qui pondere pressam 
40 Curarum hanc gestat, pontis falcatus in arcum 
Dimidium, mihi cum vox exaudita: Venite, 

Transitus esi isthic, — ita dulce et come locuta, 
Qualem hac mortali nemo unquam audivit in ora. 

Expansis cigni candorem imitantibus alis, 

45 Ad se nes vertit, qui sic est ore profatus, 

Stans supra summum defensae pariete utrimque 
Marmoreae scalae, dein plumas movit, ei anra 
Ambos afflavit. Qui lugent tue beatos. 

Testatus ; nam animes jam libertate (ruentes 
50 Copia solandi bis dabitur. — Dux talibus infit: 

Quid tibi, adhuc immota sole qui lumina figis. 

Cum procul haud absit, qui nos super imminet ales? 

Huic ego: Tanta animum suspendit cura novello 
Percussum ostento, quod me flectitque trahitque 
55 Ad se, ut non usquam hunc possim deflectere ab isto. 

Illius antiquae lamtae an tibi contigit ora 
Cernere, ait, quae sola dolet jam nos super adstans ? 
Vidistin’, ut vir sese dissolvat ab ista? 

Sit satis, acceieraque gradus et suspice signum, 

80 Quod rex aeternus magno circum rotatorbe. 

Qualis qui falco prius insistebat, utrisque 
Innixus pedibus, qua clamor venit ad aures. 

Vertit se arrectum et protendit corpore toto, 

Tantus amor dapis est trahit istum tanta cupido: 

• 14 

65 Talis factus eram et talis, quoad finditur alta. 

Quae dat iter rupes scandentibus, ire studebam. 

Usque ad quam potui manibus prensare coronam. 

• ln quintum ut data porta fuit venientibus orbem. 
Hinc illinc vidi fusam lacrimasque cientem, 

70 Impressam ora solo plebem. Haec vox omnibus una: 
Haesi anima in terra , singultibus interrupta 
Sic, ut vix possem flentum captare querelas. 

0 animae electae, queis dant lenire dolores 
Justitia et spes juncta simul, sublimia montis * 

75 Unde sit adscensu nobis superare, docete! 

Huc si venistis, securus uterque jacendi, 

Et vos fert animos breviorem carpere callem. 

Dextra legat vobis extremas marginis oras. 

Prex fuerat vatis, paullo nos ante fuere 
80 Reddita responsa haec. Quare verba ista locutum* 
Quid reliqui lateat, plane ignorare putavi: 

Atque hic lumiuibus quaesivi lumina nostri 
Et ducis et domini. Laetus tunc annuit ille, 

/ 

Ut desiderium explerem, quod in ore ferebam. 

85 Libertas mihi cum patuit, fuit ardor adire 
Illum, quem voces prius effecere notandum. 

0 cujus lacrimae id dant maturare, rogavi, 

Quo sine supremum patrem reperire potestas 
Non est, majorem me propter siste parumper 
90 Curam. Quis fueris, narra, et cur dorsa feralis 
Conversa ad coelum, et si me impetrare rogando 
Illius inde loci quidquam tibi i orte praeoptas. 

Unde huc vivus adhuc vero cum corpore veni. 

Isque mihi. Disces, cur ad se vertat Olympus, 

95 Quod post nos gerimus, sed primum id scito, fuisse 
Me successorem Petri. Se immittit in agros 
Sestrim Claveriumque inter pulchrum agmen aquarum. 
Atque sibi titulum mea gens a nomine ducit 
Hujus, quod titulis nostris est culminis instar. 

100 Unus iter mensis confecerat, et nova luna 

Vix bene prodierat, cum sensi, quam gravet illum 
Pontificale decus, qui limi immune tueri 
Hoc studet, et prae isto quantumvis pondus habendum 
Pro pluma. Doleo, me poenituisse meorum 
105 Serius, heu! morum. At simulae mihi contigit uti 
Munere Romani Pastoris, coepi! inanis 
Vita patere mihi: didici non posse quiete 
Illic corda frui, non ultra tendere cursum 
Esse datum vestrae conclusis limite vitae; 

110 Quare hujus me cepit amor. Hic terminus haesit. 

Huc usque infelix superis semota Deoque 
Haec anima erravit misere, rerum omnium avara; 

Nunc, ut et ipse vides, hic cogor pendere poenam. 

Hic quid avarities faciat, poena indicat illas 
115 Expurgans animas, quas poenituisse dolendo 
Constat, nec totus tormentum atrocius isto 
Mons habet; et sicut non sese arrexit in altum 
Nostra acies, defixa solo, sic numinis ira 
Justa hanc in terra mersit. Quo more bonorum 
120 Auri dira fames cunctorum exstinxit amorem, 

Unde labor fusus frustra perit, hoc tenet aequus 
Judex captivos plantasque manusque revinctos 
Nos hic; quamque diu fert regem justa libido, 

Tam nos immoti ac protensi stare jubemur. 

125 Poplite constiteram flexo farique paratus; 

At simulae coepi, atque is tantum senserat aure 
A me hoc obsequium: Quae, inquit, te caussa volutum 
Affixit terrae? — Majestas vestra gradusque 
Supremus mentem, quae recti est conscia, morsu 
130 Impulerant, dixi. — Crura erige, surgito, frater l 
Respondit. Ne erra, tecum conservus et ipse 
Sum mistusque aliis, quibus imperat una potestas, 
Matthaei si unquam sententia venit ad aures 
Sancta tuas: Quae nec nubent , ait, ipse videbis 

14* 

135 Sat nitide, cur ista loquar* Modo perge, morantem 
Non ego te ulterius patiar, me namque morando 
Turbas fundentem lacrimas, quibus illa laboro 
Ut mihi mutarem, quae ego te dixisse recordor. 

Inde nepos est nata mihi Huic Alam nomen, 

140 Quae bona natura est, dum ipsam corrumpere vitent 
Turpibus exemplis prognati sanguine nostro* 

Haec mihi apud vestros post mortem est sola superstes. 

XX. 

Optanti melius curae male cura repugnat; 

Nostra ideo ingratis huic gratificata voluptas 
Spongiam aqua haud saturam extraxit. Sic inde recessi. 
Incessuque meus ductor loca libera legit, 

5 Usque oram stringens, angusta ut moenia obire est 
Radendo pinnas; nam guttas turba refundens 
Ora per atque oculos labis, quae distinet orbem 
Totum, parte alia stratis nimis artubus exstat 
0 antiqua, tibi male sit, lupa, quae acrius instas 
10 Praedae, quam quaevis aliarum turba ferarum. 

Indomiti ob rabiem ventris sine fine profundam! 

0 coelum, cujus imitari turbine sortes 
Hic dicunt, quando adveniet, quem propter abire 
Haec properet? — Nos interea procedere lentis 
15 Passibus ac parcis, et ego circumspicere umbras. 

Quas lugere pie audieram atque effundere questos; 

Et forte audivi clamari: 0 alma Maria l 
Prae me cum gemitu multo, quo femina prolem 
Enixura novam solet, atque haec insuper addi: 

30 Tantum pauper eras, quantum esset discere in illo 
Hospitio, divina tui posita est ubi sarcina ventris. 
Fabricii o mens casta boni, vox altera dixit. 

Tu paupertatem voluisti foedere junctam 
Virtuti, potius quam turpi crimine habere 


Digitized by 


Google 



PURGATORII XX. 


213 


25 Divitias multas. — Sic mi placuere loquelae 
Istae, ut progrederer passu, ne nescius essem 
Illius, unde sonum vocis venisse putabam. 

Ast ea praeterea oelebrabat, fundere largam 
Nicolei dextram teneris servasse pudorem 
80 Virginibus, vitam suadentis vivere honestam. 

0 quae tam pulchris sermonibus uteris, inquam. 

Dic mihi, quae fueris, dic, cur tu sola retexas 
Tam dignas laudes; neque enim fraudata manebis 
Mercede, haec fando, reduci si explere licebit 
35 Hujus mi breve iter vitae, quae ad funeris horam 
Praecipitans volat extremam. — ~ Haec mihi talia contra: 
Non quod ego quidquam maneam solaminis inde. 

Dicam, at quod tanta donat te gratia btce. 

Ante extrema tibi quam vitam abscinderet aetas. 

40 Radices male nata meo de stipite planta 
Traxit, Christiadum quae cunctis officit umbra 
Terris, ut raro laetum sit carpere fructum. 

At si quid Liloa B ruga eque ac caetera possent 
Oppida capta manu hostili, mox afforet ultor; 

45 Quod regem posco, qui cunctos judicat aequus. 

Nomen apud vestros Hijgo Capetos habebam; 

Ex me sunt orti, qui regnavere, Philippi, 

Et qui nuper Aloysu sub nomine regnant. 

Ipse Parisiaco lanio prognatus in auras 
50 Luminis exivi, antiqui quo tempore reges 
Defluxere omnes, excepto qui induit artus 
Obscurum cineris panno referente colorem, 

Inque mea bene firma manu me frena tenentem 
Imperii vidi, ac tanta me mole potitum 
55 Partarum nuper rerum, et, quod praestat, amicis, 

Ut capiti nati viduatum principe sertum 
Impositum fuerit nostri, atque ex ossibus bigus 
Principium traxere suum istorum ossa sacrata. 

Sanguinis opprobrium donec non abstulit ingens 

60 Dos Narbonensis nostri, minus ille valebat; 

Sed nec erat tamen ille nocens. Vi fraudeque praedam 
Inde est ille suam aggressus; dein, tristia facta 
Emendaturus, Pontes Normanaque cepit 
Oppida, quosque colunt peregrini Vascones agros. 

65 Carolus Italiam irrupit nece Conradini 
Emendaturus, dein Thomam ad astra retrusit. 
Emendaturus. Non multum tempus abesse ~ 

Post istud video, cum emerget Carolus alter 
Ex Gallis, melius testatus seque suosque. ' r 

70 Absque armis exit solus, tela illa reportans, 

Queis depugnavit Judas, mucrone potitus. 

Quo Florentinae ventrem disrumperet urbi. 

Hic sibi non terram lucrabitur, at male factum, v * 
Et probrum: istud eo gravius, quo infamia damnis ; 
75 Dii pensatur levior. Mibi cernere frontem 
Alterius videor, qui captus navibus exit, 

Deinde suam vendit natam pretiumque pacisci 
Non fugit, abductas quo praedo more puellas 
Mancipat. — 0 auri dira, exsecranda cupido, 

80 Quid tibi jam restat conandum, ubi sanguine nostro 
Ad te traxisti genitos sic acriter actos, 

Ut jam nulla suae carnis sit cura tuendae? 

Utque minus male facta futuraque pensitet aetas, 

Lilium Anagninas video pervadere ad Arces 
85 Inque illo, hic Christi qui munere fungitur, ipsum 
Coinprendi Christum, derisum rursus, acetum 
Et fel huic video renovatum, interque latrones 
Viventes hunc occisum. — Novus ecce Pilatus 
Tam ferus, ut nondum abscedat satiatus, et absque 
00 Decreto desiderii jam carbasa in aedes 
Infert sacratas. 0 coeli aeterna potestas, 

Quando erit, ut detur laeto mihi cernere vultu 
Ullam justitiam, quae, quo est magis abdita, tanto 
Dulcius ulcisci reputat, quod pectore condit. 

95 Quod mihi suadebat modo fari illa unica sponsa 
Flaminis aeterni, et quod te quaesisse rogantem 
Sensi, nunc pandam, detracta nube, videndum. 

Tam dudum nostris precibus conceditur uti* 

Cunctis, quam dudum lucet; sed nocte cadente, 

100 Tum vice mutata vox huic contraria voci 
Usurpanda venit. Tunc Pygmaliona citamus, 

Qui fuit, argenti stimulante cupidine et auri, 

Proditor et praedo et cognati caede cruentus. 

Et Midae avaritiem miseram, sua damna secutam 
105 Ingluviem ob diram, quae risus usque futura 
Materia est multis. Tum quisquis nomen Achani 
Insani memorat, furtim spolia ampla potiti, 

Ut quoque nunc contra videatur percitus ira 
Josue bacchari. Dein cum consorte Sapiiira 
110 Arguitur. Canimus sub calcibus Heliodorum 

Semianimum. Hunc totum circa Polynestoius implet 
Opprobrium montem, per quem Polydorus ad umbras 
Descendit. Tandem compellant nomine Crassum: 

Dic nobis, quoniam meministi, quid sapit aurum? 

115 .Elata interdum, pressa modo voce solemus 
Haec fari, ut stimulis hortatur quemque libido. 

Nunc celerare magis, nunc lentis passibus uti. 

Quare per lucem, mihi quae bene dicere fas est. 

Non usurpabam solus; verum haec loca propter 
120 Nemo alius fuerat, qui mallet tollere vocem. 

Nos hinc digressos ardor superare jubebat. 

Ut vires animusque dabant, iter. Hic mihi visus 
Intremere est totus, quadam ceu mole ruente, 

Mons, et diriguere gelu mihi pallida membra, 

125 Ut quem mors subeunda manet tortore trahente. 

Haud certe est tanto concussa tremore, priusquam 
Latonae nidum praeberet candida Delos, 

Ederet illa uno ut partu duo lumina coeli. 

Dein exaudiri sonus undique circumfusus . 

130 Tantus, ut accedens lateri sit talia fatos 
Doclor: Ue ductore tui, timor omnis abesto. 

Gloria in excelsis, cuncti una voce canentes 
Concrepuere / Deoi quoad stans prope verba notavi 
At nos immoti suspensique ora tenere, 

135 Sicut pastores cum primum perculit anres 
Hic cantus, donec cantu tremor ille peracto 
Destitit. Hic pariter nostrum nos rursus inimos 
Sanctum iter atque solo fusas adspeximus umbras, 

In fletus iterum versas. Inscitia nulla 
140 Me tanto afflixit cupidum rem discere bello, 

Ni memorans erro, quanto tunc sum mibi visus 
Frangi volventi; duce quod properante rogare 
Nequaquam ausus eram, nec per me noscere quibam. 
Sic ibam timidus, mentisque exercitus aestu, 

XXI. 

Ingenerata sitis, nnnquam satiata reoedens, 

Si fraudetur aqua, qualem Samaritis avebat . 

Hoc orans donum, me istbinc cruciabat* et illinc 
Me festinandi studium stimulabat euntem, 

5 Implicitum per iter ductorem pone secutum. 

Et juste ullarum miserebat corde dolentem. 

Atque ecce, ut Lucas redivivum fauce sepulcri 
Egressum scribit sese ostendisse videndum, 

Inque via sese comitem junxisse duobus 
10 Discipulis Christum, post terga advenerat umbra. 

Sub pedibus turbam stans contemplata jacentem ; 

Sed neuter sensit, quae sic prior ora resolvit: 

Sic vos, dante Deo, faciat pax alma beatos, 

0 fratres 1 — Oculis subito respeximus ambo, 

15 Inque vicem, ut decuit, vates hoc annuit, illi. 

Dein sic: Te ad pacem verax trahat aula supernam. 
Quae procul exilio me tempus in omne relegat 


Digitized by L^ooQle 





PUBGAT0H1I xxr. 


217 


Quae dixit: Cur ardor agit vos praepete passo, 
Umbrae cum sitis, 'quas dedignatus Olympus 
20 Urbe sua prohibet? Quis dux conscendere scalas 
Huc usque in coelum docuit? Cui talia doctor: 

Si tu, quas gerit iste, notas, quasque eximit ales 
De Superis, spectes, hunc arcestura videbis 
Regna parata bonis. Sed cum haud deduxerit illi 
25 Omne colo pensum, quae net noctesque diesque, 

Quod Clotho imponit cuique et disponere curat, 

Hujus vita animae, mihi quam scis esse sororem 
Atque tibi, minus adscensu buc accedere quibat 
Sola, haud apta oculis umbrarum more tueri. 

30 Idcirco magnis excitus faucibus Orci 

Huc veni, jussus monstrare, quod ipse paratus 
Illi monstrabo, prout dat schola ducere nostra. 

At dic, si nosti, quianam paullo ante tremore 
Mons est concussus tanto, ut, quas alluit aequor, 

35 Usque ad radices hic voce immugiat una? 

Dux desiderii rimam, simul ista rogavit, 

Vestigasse mei sic est mihi visus, ut unda 
Facta minus defecta sitis contenta maneret 
Spe tantum. Is coepit: Nil, quod non postulet ordo, 
40 Sentit religio montis, vel non ferat usus. 

Cuncta hic perpetuo novitatis nescia motu, 

Libera volvuntur, nec quidquam accedere caussae 
Hic aliud possit, praeter quam magnus Olympus 
In se a se recipit Quare non imber aquosus, 

45 Non grando, non nix, non ros, non cana pruina 
Plus fertur sursum, quam surgere scala det illa, 
Triplice quae est finita gradu: nec nubila deusa 
Rarave, nec fulgor, nec picta ‘coloribus Iris, 

Quae solita est vestro sedem mutare sub axe, 

50 Non siccus vapor ulterius, quam linea surgit 
De gradibus suprema tribus, quos ante loquebar, 

Cui vicibus fungens Petri super insidet ales. 

Inferius modicum aut valde fortasse tremiscil; 

At propter ventum, quem tellus ima r&condit, 

55 Nescio quo pacto, hic nunquam tremefacta remugit 
Tellus. Hic tremor est, si quando aliqua eluit omnem 
Labem anima, atque sibi quando evasisse videtur 
Sic pura, ut surgat vel motu tendat in altum, 
Mugitumque istum clamoremque ipsa secundaL 
60 Munditiae testis monet istud sola voluntas, 

Libertate fruens quae plena, quaerere certa 
Diversas sedes, animam occupat et juvat ipsam, 

Ut velit. Ante quidem haec vult; sed non exuit illam 
Mentem, quam justus judex huic induit aeque, 

65 Ut delinquere, ita et fugienti haud pendere poenas. 

Sic mihi, qui jacui tanto moerore gravatus 
Plus quam quingentos annos, modo nata voluntas 
Libera persuasit melius conquirere limen. 

Hinc exauditus tremor est, animaeque piorum 
70 Undique per montem justas expendere laudes 
Rerum illi domino, qui mox det scandere ad astra. 

Sic ait; et quoniam quanto plus unda sititur, 

Potanti tanto jucundius allevat aestum, 

Dicere nescirem, quantum hoc me juverit in re. 

75 At doctor sophus: Hic rursus jam retia disco. 

Quae vos hic capiunt, quaque hinc elabier arte 
Mos est, unde tremor, quid congaudere soletis. 

Nunc te ne pigeat, qui sis, mihi dicere, quaque 
Caussa isthic fueris jussus jacuisse tot annos, 

80 Me tua verba tuum faciant. — Quo tempore mitis. 
Incipit ille, Titus, supremo rege juvante, 

Est ullus sacro manantes sanguine plagas, 

Quem pretio est pactus Jtidas, ego nomine clarus, 
Quod mage perdurat, majore et ditat honore, 

85 Vixi illic, fidei sed nondum lumine claro. 

Sic mihi respondit vocalis spiritus aurae 
Dulce Tolosako, ut me Roma arcesserit, et mi 

Tempora promerito haud dubitarit cingere myrto. 

Gens illinc Statium quoque nunc me nomine dicit: 

90 Cantavi Thebas et magni pectus Achillis ; 

Verum iter ingressus, me mole premente secunda, 
Succubui. Fuerunt ardori semina nostro 
Scintillae urentes sacra mea pectora flamma, 

Quae mille et pdures luce illustrasse ferenda est; 

95 Dico opus Aeneidos, tenerae mihi matris ad instar 
Quod fuit, et nutrix valde officiosa poetae; 

Quo sine nil coepi, cui quidquam ponderis esset. 

Et dum inter vestros potuissem vescier aura, 

Virgilio cum Vita fuit, non ipse recusem 
100 Unum, ultra quam est par, solem producere poenam. 
Verba sub ista meus convertit lumina vates 
ln me cum risu tacite dicente: Sileto 1 
At virtus, quae vult, non omnia posse putanda est. 
Risus enim et fletus ptilsantem corda secuti 
105 Motum, ex quo quisque erumpit, minus ac minus illis 
Sunt dociles, magis ingenue qui vera loquuntur. 
Namque ego subrisi pariter, nictantis ad instar; 
Quapropter subito vocem compescuit umbra, 

Et mea respiciens quaesivit himina, ubi alta 
110 Cordis sensa magis lucent manifesta tuenti; 

Atque inquit: Sic te tanto feliciter auso 
Defunctum referas, tna eur sic ora notavit, 

Qui nuper micuit, risus? — Nunc luctor utrimque: 
Hic reticere jubet pars una, inde altera fari 
115 Hortatur precibus. Tacite quem pectore duxi, 

Sat dedit iridicii gemitus. Jam fare, magister. 

Et ne formides, ait; at loquere, illaque dices, 

Quae tam sollicita adjurans hic voce rogavit. 

Quare ego: Tu fortasse vetus miraberis umbra, 

130 Quem non continui, risum; at majora stupentem 
Te reddam. Iste, meos oculos qui ducit in altum, 
Iste est Vergilius, quo tu ductore sonorus 

Carmine grandiloquo cecinisti honunesque Deosque. 

Et si forte putas, me aliam praetexere caussam 
125 Risus, hanc mitte ut falsam, sed crede fuisse 
Quae tu fatus eras de nostro magna poeta. 

Jam se flectebat, plantam amplexurus utramque, 
Ductorem ante meum; verum: Istud ne effice, frater! 
Nam tu umbra es mecum, dixit, neuterque tenendus. 
130 Ille inquit surgens: Nunc parcam dicere, quanto 
Urar amore tui, qui nostrum oblitus inane, 

Umbras tractabam, solido ut quae corpore constant. 

XXII. 

Jam post nos steterat coelestis ntmciuB ales 
Angelus, ad sextum qui nos adverterat orbem. 

Unius abradens ictus vestigia fronte; 

Et qui justitiam esuriunt, dixere: Beati, 

5 Ad nos voce sua et: sitio, non plura locuti. 

Asl ego, plus quam alias per fauces, summa petebam 
Jam levis usque adeo, ut dispendia nuUa laboris 
Passus, veloces sequerer sine corpore vates. 

Tum sic ViRGiuus: Virtutis tactus honesta 
10 Flamma amor, alterius tangit praecordia semper, 
Dummodo is hanc prodat. Sic, ex quo tempore sedes 
Infernas subiit nostrum Juvenalis in orbem. 

Testatus crebro, qui te mihi junxit, amorem; 

In te tale fuit studium mihi, tantaque cura, 

15 Ut nulli ignoto quisquam devinctior esset. 

Quam tibi deinde fui. Quare brevius mihi qcalae 
Hujus erit spatium. Sed dic, et qualis amicus 
Parce mihi, fidenti animo si frena remitto, 

Jamque ut amicitia junctus mihi fare vicissim: 

20 Quomodo avaritiae sedem tua corda dedere T 
Inter doctrinae vim tantam, quanta redundat 
Cura parta tua? Statium verba ista parumper 

Risu excusserunt; deinde ilii talia contra 
Is responsa dedit: Quae singula dicis, amoris 
26 Dulcia signa mihi reputo. Persaepe ridentur 
Plurima, quae soleant dubitandi inducere falsas 
Caussas, cum verae lateant. Quae prima rogasti, 
Sat mihi declarant te errorem mentis in istum 
Venisse, ut credas me arsisse cupidine habendi, 

30 Dum mihi rita ftut; circlum fortassis ob illum, 
Pronus ubi jacui At discas volo, corde fuisse 
Disjunctum nimis a nostro, qui congerere aurum 
Hortatur furor. At ratio huic praepostera mille 
Punita est menses, et ni mea cura puta ss et 
35 Quae tu in naturas hominum, quasi percitus ira. 
Clamasti: Quid non mortali* ptctora cogi*, 

Auri sacra famss? misero in certamine et ipse 
Versarer. Didici nimium me effundere posse 
Luxuriante manu. Tunc hujus et ante malorum 
40 Factorum me poenituit Quot crine resurgent 
Tonso, quos hujus lugenda inscitia morbi 
Viventes, et ad usque extremae tempora vitae 
Emittet cara expertes stndioque doleadi? 

Et scito culpam, opposita quae fronte repellit 
45 Directe culpam, simul hic siccare virendi 

Virtutem huic. Quare si turbae immistus acervo 
Flentis avaritiem jacui, dum crimina vitae 
Abluerim, evenit quia res contraria poenis 
His me damnavit — Veram cum tu arma canebas 
50 Impia, nequitia gemina bacchante Iocastae, 

Dixit bucolico qui quondam carmine lusit 
Ex his, quae tecum tangit tua Musa, rideris 
Hic ca ruisse fide, sine qua benefacta sine ullo* 
Pondere spreta cadunt. Si res haec vera patescit 
55 Qui sol, quaeve faces tibi disjecere tenebras, 
Tempore ut ex illo dederis tua vela secunda 
Post piscatorem? Statius cui talia reddit: 


Digitized by L^ooQle 





222 PURGATORII XXIL 


Tu mihi Parnassi suasisti primus adire 
Speluncam, et fontis puros haurire liquores, 

60 Tuque Deum primus docuisti mente tueri, 

Illius officio functus, qui nocte vagatur, 

Qui fert pone facem, et se non juvat, attamen ipse 
Lumine sat doctos ducit sua terga sequentes. 
Magnus ab integro , cum dixti, nascitur ordo 
65 Saeclorum , redeunt virgo et Saturnia regna, 

Jam nova progenies coelo demittitur alto . 

Te propter cecini, vates, te propter eundem 
Sum Christum amplexus. Verum ut manifestius ista 
Cernas, quae informo, aggrediar conferre colores. 

70 Vera fides, totum penitus quae impleverat orbem, 
Sparsa ministrorum studio, quos summa potestas 
Miserat, aeterni regni, et quae plurima fando 
Tu prior attigeras, jam consonuisse novellae 
Praeconum turbae vidi. Quare ilicet uti 
75 Illis cura fuit, quorum sic integra visa est 
Vita, ut, Christicolas calvo insectante Nerone, 

Illorum fletus pariter mihi flebilis esset 
Hos ope, qua potui, dum mansit vita superstes, 

Juvi. Horum mores recti justique tenaces 
80 Suaserunt omnes alias mihi spernere sectas. 

At Thebana priusquam ageftem prope flumina Grajos 
Cantando, ablutus sacrato a fonte redivi 
Clam populo celans cultum formidine victus. 

Meque diu exterius simulavi de grege coeco 
85 Mendaces venerante Deos; atque ista tepentis 
Mollities animi me quartum cingere adegit 
Usque orbem cursu, plus quam per saecla quaterna. 

Ergo qui tegmen, sub quo bona tanta latebant, 
Quae dico, primus dempsisti, dum via longa 
90 Scansuris nimium superest, dic: umbra Terenti, 
Caecilii, Plauti, Varri qua in parte moratur? 

Dic mihi, an aeternus, si scis, hos carcer in Orco 

Damnet, quive orbis teneat. — Tum doctor ad ista: 

Isti et ego pariter, nec non et Persius una, 

95 Et plures alii cum Grajo incedimus illo, 

Aonides quem prae reliquis lactasse feruntur. 

Nos saepe in primo tenebrosi carceris orbe 
Commemorare juvat montem, qui tempus in omne 
Nutrices nostras propria secum allicit umbra. 

100 Nobiscum Euripides, nobiscum it lusor amorum 
Teius antiquus, CEusque AGATHoque poetae, 

Atque alii, lauro queis vinxit Achaia frontem. 

Hic de gente tua Antigonen est cernere, et una 
Deiphilen, atque Argiam, OEBiPORUMque, sororem 
105 Ismenen tristem ut quondam. Spectabilis adstat, 

Langue puras quae demonstraverat undas, 

Nataque Tiresia, nec non Nereis aquosa, 

Nec non Deidamu choro stipata sororum. 

Jamque duo vates dederant finem ore loquendi, 

110 Intentis oculis simul omnia collustrantes, 

Scandendi immunes ac nullo pariete clausi. 

Quatuor. at famulae, quae solis jussa capessunt, 
Restiterant, cum jam temonem quinta teneret. 

Altius assurgens ardentis lumine cornu, 

115 Cum ductor: Vertenda reor jam dextera terga 

Ad spondam extremam et circum orbem montis eundum, 
Ut mos est nobis. — Sic mos fuit indicis instar; 
Suspectumque minus nos juvit carpere callem, 

Assensum illa anima digni praebente poetae. 

120 Illi incedebant primi, quos pone sequebar 
Solus; at illorum sermones aure bibebam, 

Qui mihi Apollinea ditabant pectora messe. 

At cito colloquium jucundum abruperat arbor 
In media comperta via, fragrantia odore 
125 Poma gerens suavi, bene nata. Atque abietis instar, 
Quae, quo phis tollit se, plus decrescere ramos 
Fert sibi, non secus haec quo plus pertingit ad ima; 

Ne quis conscendat, credo. Qua in parte negabat 
Mons iter, ex alto vis multa cadebat aquarum 
130 Lucentum scopulo, summas aspergine frondes 
Adlambens. Plantae vateB accessit uterque. 

Et subito frondes inter sic insonuit vox 
Clamans: Haec vobis venibit carius esca! 

Deinde inquit: Msyor stimulavit cura Mariam, 

135 Ut magis atque magis splenderet coena marita 
Integra, quam ut proprio serviret largius ori. 

Quo jam pro vobis orat. Quasque edidit aevum 
Priscum Romanae, sitis aestum flumine puro 
Contentae explebant. Datuel dum despicit escam, 

140 Huic mentem largis ditat sapientia donis. 

Non secus atque aurum prima .aetas pulchra fuisse 
Fertur, cum jejuna fames ex glande saporem 
Ducebat gratum, et sitienti quilibet amnis 
Nectar erat. Dederant Baptistas alimenta locustae 
145 Mellaque. Propterea hunc ornavit gloria tanta. 

Ut nemo hoc major nostra sit origine natus, 

Quod patet ex libris, qui Christi oracula tradunt 

XXIII. 

Per viridem frondem dum lumina fixa tenebam. 

Qualis qui volucrem vestigans corpore parvam 
Insumit vitam, qui aderat, plus quam pater, inquit: 

Fili, jam molire viam, nam tempora jussa 
5 Aequum est partiri melius. Non segnior ora. 

Atque pedem verti stringens utramqae poetam. 

Sic fantem, ut properans dispendia nulla laboris 
Sentirem. Ecce autem singultibus interruptum 
Carmen: Labra mea, o Domine! atque hoc voce sonoque, 
10 Qui gratum simul et simul instillabat acerbum 
Sensum. Care pater, coepi, quod venit ad aures, 

Quidnam est? Is que mihi: Simulacra errantia circum. 

Forsitan ut solvant, quae se debere fatentur. 

Ut, qui haud expertes curarum per loca vadunt 
15 Extera, sunt soliti, haud nota adventante caterva, 

Qui, dum praetereunt, transversis quemque tuentur 
Luminibus, nec stant; sic ad nos ocius illa 
Adveniens abiensque animarum turba stupebat 
Haud hiscens habituque pia. His cava lumina tetra, 

20 Pallida erat facies, macie attenuataque tanta, 

Ut cutis a rigidis desumeret arida formam 
Ossibus. Haud credo tam extrema pelle minutum, 

Cum magis urgeret victus penuria egentem, 

Tabe ustum tanta traxisse Eresichthona corpus. 

25 Tum mecum haec reputans: En, quae devicta recessit 
Gens, Solyma amissa, postquam sua viscera natum 
Dente Maria avido, esurie superante, petivit. 

Namque ubi erant oculis sedes, utrimque patebat 
Forma annellorum, quos gemma reliquit inanes. 

30 Utque hominum in vultu mutilata parte legendus 
Esset omo, media apparebat litterae imago 
Duodecimae. — Quisnam hoc credat, spirantis odorem 
Adspectum pomi, rabie dum torquet edendi, 

Labentemque undam (ignarus, quanam accidat arte) 

35 Hos dare ita affectus? Stabam defixus in isto 
Portento, quidnam in venis jejunia spargat 
Talia. Namque hujus tabis, tristisque latebat 
Squamae caussa mihi. En capitis quaedam umbra profunda 
Ex cavea in me oculos vertit, totumque pererrat. 

40 Dein voce inclamat: Quae te mihi gratia reddit? 

Nunquam istum exterius potuissem nosse tuendo; 

At voce id patuit, quod deletum ille ferebat. 

Hac face cognitio penitus mihi tota revixit 
Mutati adspectus, agnovique ora Foresis. 

45 Parce, ah parce tuam dubitando obtundere mentem, 

Quod scabies pellis mihi turpat adusta colorem, 

Et mihi deficiunt artus; at vera fatere 

15 

De te, dicebat. Da, quaeso, discere, quae sint 
Illae animae geminae, comitesque ducesque viarum: 

50 Ne taceas. Tua mi facies expresserat olira, 

Pallida morte tua, lacrimas, modo fundere fletus 
Non minus hortatur; sic te dat torta videndum. 

Quare per Superos oro, quid dissecet artus 
Sic tibi, tu narra; ulterius neque coge profari 
55 AUonitum, nam me male respondere paratum 
Efficiunt aliae curae, quae corde redundant. 

Isque mihi: Aeterna virtus ex mente cadenti 
Se insinuat lymphae et plantae post terga relictae, 

Per quam sic tenuor. Quam cernis, tota caterva, 

60 Quae canit illacrimans, quoniam sine more voraci 
Indulgere gulae studuit venata sapores, 

Usta fame atque siti hic iterum fit tempore sancta. 
Dulcis odor pomi, simul et labentis aquai 
Splendor, qui rorat virides adspergine frondes, 

65 Potandi ardorem rabiemque incendit edendi. 

Nec tantum semel emenso renovatur in orbe 
Poena; ego dicebam poenam, at foret ista vocanda 
Solamen nobis; nam nos trahit ista cupido 
Ad lignum, quo ductus erat, qui diceret Eli 
70 Vultu alacri, Christus, cum prodiga vena cruoris 
Persolvit pretium atque hominum genus omne redemit. 

Huic ego tum dixi: Quo ex tempore vita, Fohesis, 

In melius conversa tua est, mundumque reliquit. 
Tempus ad usque istud nondum sol quinque reduxit 
75 Annos. At tibi si peccandi copia finem 

Ante habuit, fausti quam accesserit hora doloris. 

Quis dat posse Deum complecti rursus amicum? 
Quomodo tam subito potuisti adscendcre ad istum 
Orbem? Nam rebar multo inferiora tenentem 
80 Me te offensurum, atque ubi tempore tempora pensant 
Isque mihi: Tam mox absynthia dulcia poenae 
Potatum adduxit lacrimis mea Nella profusis 

Absque modo, precibusque suis suspiria miscens 
Carcere me abstraxit qui absumit tarda manentes 
85 Tempora, nec reliquos passa est me tangere flexus. 
Haec peramata mihi, nunc me viduata puella 
Tanto plus est cara Deo dilectaque, quanto 
Plus sola est sanctos quae praeferat integra mores. 
Nam quae Sardois Barbajae in montibus exstant 
90 Plus in femineo sexu sese esse pudicas 

Ostendunt, quam nunc Barbajae, ubi nostra relicta est. 
Quid dicam, o dulcis frater? Procul hora futura 
Non est cum ex cathedris templi interdicta tonabunt 
Queis Florentinae perfricta fronte puellae 
95 Pectora cum mammis nuda ostentare vetentur. 

Quaenam Barbarico aut Pangaeo in littore nata, 

Ut corpus tegeret, monitis cogenda minisque 
Censurae fuerit? Si oblitae frena pudoris 
Certe compererint quid velox cogitet ipsis 
100 Funesti coelum, jam ululatibus ora paterent. 

Quod si mens praesaga mihi haud hic falsa volutat 
Tristities aegras absumet dira, priusquam 
Induat ora pilis, somnum a solamine cantus 
Qui capit in cunis. Sed nunc, oro, effice, frater, 

105 Ne me suspensum teneas; da discere, qui sis; 

Adspice, non modo ego, sed gens haec omnis in uno 

Defixa obtutu est ubi solis lumina velas 

Unus. — Ego contra: Memori si mente putabis, 

Quis fueris mecum, quo tecum cognitus usu 
110 Ipse tibi fuerim, in praesens meminisse pigebit 
Nunc quoque. Me nuper victu deduxit ah illo, 

Oui me praecedit, cum vobis visa rotunda est 
Illius soror, atque altum digito indice solem 
Monstravi. Hic noctis per lurida regna profundae, 

115 Perque animas vera defunctas morte reduxit 

Corpore me hoc vero constantem, istumque secutum. 
Hic me consiliis scandentem hujusque meantem 

15* 

Circum orbes montis, qui passu incedere recto 
Vos docet insani male tortos turbine mundi, 

120 Traxit, et is comitem spondet mihi se esse futurum, 

Donec deveniam loca, ubi invenienda Beatrix 
Est mibi: et hic isto comite et doctore carendum est. 
Atque is, qui mecum promissis utitur istis 
Hic, est Virgilius, libuitque ostendere turbae 
125 Virgilium; sed quae nos propter obambulat umbra, 

Illa eadem est, per quam tremefacta remugiit omnis 
Regni hujus rupes, quae illam sua jussit habere. 

XXIV. 

Nec pes sermonem, nec lentius ire jubebat 
Sermo pedem; sed nos fantes properare vicissim. 

Ut vento ratis acta bono. Et quae functa secunda 
Morte videbantur simulacra carentia succo, 

5 Per caveas cojusque oculi traxere stuporem. 

Ut sensere, auras me ducere corpore vivo. 

Atque ego sermonem insistens: Haec serius, inquam, 
Forsitan alterius caussa conscendit Olympum. 

At dic, si notum est, ubinam Piccarda moratur? 

10 Dic, num quem videam, quem dignum rere notatu? 

lsque: Soror mea, quae sita erat pulchram inter et inter 
Sanctam, ut nescirem, qua primum hanc laude notarem, 
Laeta inter Superos serto jam cincta triumphat. 

Talia voce prius reddit; dein: Nemo vetatur 
15 Nomine quemque suo, quoniam jejunia vultus 
Emuncti macie jam delevere figuram, 

Signare. Hic (digitum et tendit) Bonajuncta vocatur 
Luccensis. Sed quae reliquis magis arida pallet, 

Illius est facies, cui sancta ecclesia quondam 
20 Sponsa fuit, quique est retro: Fuit ille Turonis, 

Anguillas qui Volsinienses purgat in albo 
Exstinctas vino; ventrem modo luget inanem. 

Et multos alios ostendit, nomine quemque 
Appellans proprio, non dedignantibus illis, 

25 Sic ut me obscuro nemo signaverit actu. 

Vidi Ubalmnum Pilensem dentibus aspris 
Incassum utentem, superante cupidine edendi; 

Et te, Bonifaci, quem multae examina gentis 
Narrabant pavisse pedo; et te, MaRchio, vidi, 

30 Cui quondam urbs Livi spatium indulsisse bibendi 

Fauce minus sicca fertur, licet aridus esses j 

Usque adeo, ut nunquam vino satiatus abires. j 

Utque aliis qui alium praefert, sic nostra morata est 
Mens in Luccensi solo, quem nosse putabam i 

35 Me melius ; sed nescio, quid secum ille fremebat : 

Audieramque illic Gentocam, ubi vulnus inhaesit 
Ultoris, quod sic miseros depascitur artus. 

0 anima, huic dixi, quae tam studiosa videris 
Colloquii nostri, fac, quaeso, ut plenius aure 
40 Dicta tua accipiam, teque exple meque loquendo. 

Femina jam nata est, atque haec velamine nondum 
Utitur, ille infit, per quam tibi dulce manere 
Urbe erit in nostra, hanc plures utcunque reprendant. 

Perges id monitus: si, quem misi ore, susurrus 
45 Attulit errorem, id pariter te vera docebunt. 

Sed dic, num videam hic illum, qui carmina primum 
Intulerit nova, et altisono sic incipit ore: 

0, quae, quid sit amor, sentitis mente, puellae. 

Ille ego sum, dixi, qui, quod vis spirat amoris, 

50 Signo, et quo ille modo sensus in pectore dictat. 

Saepius hoc scribo. 0 frater, nunc cernere nodum 
Fas est, qui scribam, Guittonem, meque repressit. 

Nunc didici, cur vos dictantem pone secuti, 

Stringitis hunc vestris pennis, nec contigit unquam 
55 Ausis id nostris. Et qui mage finibus iliis 
Prosilit, ut placeat, quam longe difTerat unus 
Atque alius stylus, ille minus vidisse putatur. 

Haec quasi contentus factoque hic fine quievit 
Ut genus alituum propter Nili ora sonantis 
60 Hibernans, sese interdum simul agmine stipat, 

Deinde magis propere nubes longo ordine tranat: 

Sic, quae gens aderat, verso properantius ibat 
In me ore, ob maciem studiumque levissima cursu. 

Utque vir a multo succussu lassus, abire 
65 Fert patiens comites, jam lentis passibus usus. 

Donec se effundat pectus quatientis anhelum 
Vis follis: sic est passus transire Foreses 
Sanctum agmen; verum ille retro post terga secutus: 
Quando erit, ut rursus mecum tua sensa loquentem 
70 Te videam, ajebat? — Scitanti ego talia contra: 

Quid mihi adhuc superet vitae, haud est scire potestas; 

Sed mihi tam cito non fuerit loca in ista reverti, 

Quin prius ad ripas me adducat justa cupido. 

Nam magis inque dies, quam sum sortitus habendam 
75 Pro patria, tellus se quavis dote bonorum 
Nudat, et excidium sibi triste parare videtur. 

Nunc i, respondit ; namque ausum plura uefanda, 

Et magis infamem mihi cauda est cernere equina 
Raptatum ad valles, ubi non est copia culpae 
80 Unquam delendae; nam quo plus bellua passus 
Ingeminat, tanto velocius incita fertur, 

Donec eum caedit corpusque exsangue relinquit 
Disruptum foede. Non multis orbibus illa 
Volventur (vultumque oculosque ad sidera vertit), 

85 Cum manifesta tibi venient, quae plurima fari 

Nunc vetor. At maneas; nam magno hic tempora constant, 
Quaec nimis insumo, dum sic simul ire cupido est. 

' Qualis eques socios equitantes praepete cursu 
Praevertit, primumque petit, stimulo actus honoris, 

90 Certamen : talis multo majoribus ille 

Saltibus excessit. Sic inter utrumque poetam, 

Quos tota eximios suspexit terra magistros, 

Jam super unus eram. Ast ubi nostra evaserat ante 
Ora ita, ut hunc oculi possent captare sequaces, 

05 Ut mens verba prius, gravidos cum cernere visus 
Alterius pomi ramos, plenosque vigoris 
Quae non longe aberat, nam tunc modo temporis illuc 
Lumina transtuleram. Prospexi utrasque sub ipsa 
Tollentem palmas populum, cupido ore frementem 
100 Nescio quid frondes adversus, more modoque 
Infantum desiderio luctantium inani, 

Qui rogitant, et queis non dat responsa rogatus, 
Quoque magis stimulis inhiantes pungat acutis, 

Alte suspensum certat retinere, quod optant, 

105 Nec tamen abscondit. Dein tota caterva recessit, 

Ut quae falsa animi est; et nos devenimus illam 
Sub plantam, quae tot lacrimasque precesque refutat. 
Ferte gradum ulterius, neve isti accedite plantae; 
Lignum est hinc supra, quod dentibus Eva momordit, 
110 Haec illa sata planta fuit. Sic nescio, quiddam 
Insonuit frondes inter. Quare agmine juncto 
Virgilius STATiosque et ego discessimus inde, 

Radentes latus ad coelum se vertice tollens. 

Volvite quisque animo devotae robora pubis 
15 Prognatae nebula, quae vino expleta epulisque 
Pectoribus geminis, dicebat, Thesea duro 
Bello oppugnarunt; et Judae sanguine cretos 
Tam molle ad potum fassos se pectus habere, 

Quare istis Gedeon non est comitantibus usus, 

120 Collibus ex Midian cum se conjecit in hostes. 

Sic praetergressi ex geminis nos legimus unam 
Oram, et multa gulae venerunt crimina ad aures, 

Queis miserum accessit lucrum. Dein calle potiti 
Et lato et solo nos plus quam mille vagati 
125 Passus defixis animis contendimus ultra 

Muti omnes. — Quid vos curarum, o pectora trina, 

Sic versat? subito necopinus venit ad aures 

Hic sonitus. Quare, ceu beliua territa et excors, 

Excutior tolloque caput, cum cernere averem 
130 Haec fantem; et nunquam vidi igne rubescere tanto 

Seu liquidum vitrum, sive in fornacibus aera, J 

Ut quendam adspexi dicentem: Scandite in altum, I 

Si vos fert animus, nam opus est buc flectere gressum; 

Hac iter est illis, qui exoptant pace potiri. 

135 Illius adspectus mihi ademit lumina visus; 

Quare doctores respexi, ut qui pede vocem 
Demonstrantis iter sequitur; qualisque, propinqui 
Nuncia Luciferi, sub Maji tempora spirans I 

Tota halat praegnans herbis et floribus aura; 

140 Tali percussam venti mihi flamine frontem 
In medio sensi, ct jactatae verbere plumae. 

Quae simul ambrosiae jucundum afflavit odorem; 

Atque hausi has voces: 0 terque quaterque beati, 

Gratia queis tantum dat luminis, ut malus ardor 
145 Suavia captandi, haud nimia hos fuligine laedat. 

Esuriem justo semper moderamine passos. 

XXV. 

Hora minus patiens depygem tendere in altum 
Adscensu, instabat; medii namque orbe diei 
Confecto, hunc Tauro atque Nepae sol cesserat umbras. 

Quare ceu vir, qui indocilis consistere cursum 
5 Insistit, quaecumque sibi res obvia fiat, i 

Si quid eum stimulo pungat; sic ostium inimus. 

Prendimus et scalam praeeuntis terga premendo ; 

Nam nimis arcta vetat pariter conscendere binos. 

Qualis, ubi pastum est egressa ciconia, pullus 
10 Alas attollit, studio stimulante volandi, 

Linquere sed nidum haud ausus, dimittit utrasque: 

Talis ego accensam simul exstinctamque rogandi 
Gestabam curam, quae nutum erumpit in illum. 

Quem primum prodit, qui nititur ore profari. 

15 At quamquam celeri peteret scalae ardua passu, 

Haud pater ille meus dulcis cessavit et infit : 

Solve arcum fandi, adductum curvamine ad usque 
Ferreum utrimque caput. Tunc tuto labra resolvens 
Coepi: Qui possit quisquam macrescere, ubi esca 
20 Membra alere haud opus est? — Memori si mente volutas, 
Ut quondam Aenides, consumpto stipite, et ipse 
Consumptus fuerit, non te sic acriter, inquit, 

Haec ree afficeret. Tum si tecum ipse putabis, 

Ut motum ad vestrum motu respondet eodem 
25 Vestra quoque in speculo effigies, tibi molle videbis, 

Quod visum est durum. Sed si fert ista cupido 
Hac magis inspecta penitus requiescere caussa, 

Ecce tibi Statius, quem posco voce precorque, 

Sanabit plagas. — Si te praesente resolvo 
30 Huic nodum, aeterni quem nectit judicis ira, 

Respondit Statius, fassus me posse negare 
Nil tibi, deposcam veniam. Dein talibus infit: 

Si quae verba loquor, fili, tu mente volutas 
Ac recipis, caussam quaerenti lumina praebent. 

35 Sanguis perfectus, bibulae quem haurire recusant 
Venae, quique manet, patinis velut esca remotis, 

Imo in corde sibi vim sumit, quae omnia membra 
Humana informat, ceu qui se effundit inanes 
Sanguis per venas, ut sese vertat in illa. 

40 Dein digestus abit, quo non est dicere honeste, 

Atque hic deinde gemit, se alieno sanguine miscens, 

In vas injectus, natura quod indidit ante. 

Atque ibi sanguis uterque coit, facere iste paratus. 

Iste pati, loca sortitus perfecta receptus, 

45 Unde simul premitur. Sic junctus viribus uti 
Incipit, in primis se cogens, idque vigore 
Firmat, cui propria dederat coalescere primum 
Materia, atque anima evadit, quae proditur actu 


Digitized by L^ooQle 


234 


PURGATORII XXV. 


Virtus, qualis inest plantae, nisi planta teneret 
50 Jam ripam, illa novos properaret tangere portus. 

Dein sic intus agit, motus ut jam explicet, et jam 
Expediat sensum, ceu spongia in aequore vivax. 

Atque hic aggreditur componere disposituras, 

Quas poscunt tali prognatae semine vires. 

55 Se modo dilatat, modo flectit vivida virtus, 

0 fili, ipsius manans ex corde genentis, 

Ars ubi naturae cunctos se intendit in artus. 

At qua qui est animans, mox fiat farier aptus, * 
Nondum cognoscis. Tantis est septa tenebris 
60 Haec via, ut a vero jam longe abduxerit illnm, 

Qui tibi doctrina mente et praestabat acuta; 

Namque anima docuit sejunctam adsistere mentem. 

In qua consilium est, quia nullam in corpore sedem 
Huic uni propriam vidit. Nunc pectore aperto 
65 Fac verum accipias, quod prodo in luminis oras. 

Nam simulae foetus coepit gaudere cerebro 
Perfecto, hunc primus laetanti suspicit ore, 

Artis opus tantae motor miratus, et aurae 
Ipse novum flamen spirat virtute repletum, 

70 Quod, quidquid vires valet exercere per artus, 

Attrahit in sese, ac totum sibi jungit in unum. 

Hinc simplex anima exsurgit, quae praedita vita, 

Et sensu pollens, in se sese ipsa reflectit. 

Quoque minus tecum me sic mirere locutum, 

75 Adspice, ut in vinum mutetur, sole colorem 

Praebente, huic junctus, qui manat vitibus, bumor. 

Et simulae Lachesis devolvit vellera fuso, 

Carnis se solvit vinclis, et quidquid babebat 
Immortalis et humani, virtute sua stans 
80 Fert secum: ex reliquis quaecumque est muta facultas 
Insita, qua meminisse valet, qua judicat et vult, 

Acrior evadit, quam si esset corpore vincta. 

Nec mora; praecipitans, mirum! per se incidit orae 

Alterutri. Hic prunum cognoscit trita narum, 

85 Quas tenuit quondam, simulatque in sedibus illis 
Circumscripta fuit, talisque et quanta per artus 
Serpebat vivos virtus formare parata, % 

Praeradiat circum. Ac veluti praenubilus aer 
Alterius radiis, quos ipse repercutit, ictus, 

90 Ostendit varios adverso sole colores: 

Sic prope qui aer adest, formam sibi sumit eandem. 
Quam sedes sortita suas anima imprimit illi 
Vi propria, ut stetit. Ac veluti ignis consequa flamma 
Forma novella animum sequitur, quocumque vagatur. 

95 Et quoniam ex illa trahit informata figuram, 

Umbra solet dici. Atque bine, queis erat ante potita. 
Disponit sensus omnes ad lumina visus. 

Hinc vox elicitur, lacrimae, suspiria, risus, 

Quaeque audire fuit montis tibi septa petenti. 

100 Ut desiderio tabescit quisque, vel illa 
Aut alia cura, vultum sic induit umbra; 

Atque haec est, tantum quae affert tibi caussa stuporis. 

Jamque ubi torquendos postremus distinet orbis, 
Ventum erat Ad dextram nos versi intendere mentem 
105 ln curas alias. Hic ejaculata favillas 

It ripa in flammas, flatumque extrema corona 
Altius exspirans, procul a se tela repellit 
Ignis et amandat Quare singlariter uni 
Cuique legenda fuit reclusi marginis ora. 

110 At mihi utrimque metus: A flamma hinc, inde propinquo 
A lapsu. — Hic opus est oculos compescere duro 
Freno, dux inquit; nam te res tantula posset 
Trudere in errorem. Medio vastissimi in aestu 
Incendi audivi carmen, quo summa parentis 
115 Poscitur aeterni clementia, ut impetus ingens 
Me minus efficeret metuentem vertere visum. 

Adspexique animas illic flammam inter euntes, 

Quare illas passusque meos speculatus, utramque 

Alternis aciem nunc huc, nunc dividere illuc 
120 Curabam. — Ast hymni jam tota lege peracta, 

Vox effata Yirum non cognosco impulit aures; 

Deinde hymni numeros iterum absolvere remisse. 

Cujus sub finem clamavit tota caterva: 

Phoebe iniit cursu silvas, Helicenque removit, 

125 Quae virus passa est Veneris. Dein corpore castos 
Clamavere viros matresque, ut jura marita 
Poscunt. Idque sat esse illis puto tempus in omne, 

Quo flamma uruntur: curam hanc, haec pabula poscit 
Vulnus, ut huic tandem claudantur hiantia labra. 

XXVI. 

Alter post unum dum sic per marginis oram 
Ibamus, caveas, mihi dulcis saepe magister 
Dicebat; studiosa juvet te cura monentis. 

Sol mihi dextrum humerum feriebat lumine et omnem 
5 Occasum clarans mutabat coerula coeli 
Candidus; et mage candentes ego corporis umbra 
Fingebam flammas; atque hic quoque millia vidi 
Umbrarum, indicium tantum quae mente notabant. 

Atque haec caussa fuit, cur coepit quisque rogare, 

10 Quis 6im, atque alternis: Non iste est, dicere, corpus 
Fictum. Dein propius, prout est data copia, versi, 

Usque magis certam sunt rem cognoscere adorti, 

Deseruisse locum veriti, quem possidet ignis. 

0 tu, qui extremus, non quod pigra membra retardant, 

15 Incedis, sed quod te fors reverentia vincit, 

Da mihi responsum flammisque sitique perusto, 

Nec mihi duntaxat; namque id sitit ista caterva, 

Plus quam Indi, Aethiopesque algentis munera rivi. 

Dic nobis, quae caussa subest, cur parietis instar 
20 Solem defendis, veluti si in retia mortis 

Nondum etiam intrasses? — Quaedam sic umbra locuta est; 1 

Et dicturus eram, quis sim, nisi visa repente 
Res alia ac necopina sua novitate stupentem 
Me defixisset Medio nam in calle vomente 
25 Flammas, huic genti gens obvia fronte ruebat 

Quae me suspensum tenuit. Video undique quamque 
Umbram ibi festine venienti occurrere et unam- 
Quamque sibi alternis partirier oscula raptim. 

Nec remanere, brevi contentam pignore amoris. 

30 Non aliter nigrum in campis formica per agmen 
Os ori alterius jungit, cum forte cupido 
Fert iter et casus comitum novisse suarum. 

Et simulae visum est congressum solvere amicum. 
Ante prior passus quam illae transmittat euntes, 

35 Singula quaeque novam per se superare laborat 
Gentem, clamando elate Sodomam atque Gomorram; 
Et nova gens contra clamabat pectore toto: 

Pasiphae vaccam ingressa est, ut taurus in iram 
Lascivae irrueret. Dein pennis alta secantum 
40 More gruum, dum pars montes petit una Riphaeos, 
Altera arenosas terras, ea frigus, et ista 
Effugiens solem; pergit gens altera, adestque 
Altera; deinde iterum in lacrimas cantusque priores 
Ibat clamoresque, prout plus quamque decebat. 

45 Deinde mihi accessere iterum, velut ante, rogantes 
Quae prius adstiterant/intentaeque ora tenebant. 

Tum qui bis vidi studium, quod gratius esset, 

Sic coepi: 0 animae secura pace potiri, 

Adveniente die, certae; nec acerba, nec aevo 
50 Plena remanserunt illic mea membra, sed ipse 
Mecum haec portavi cum sanguine et ossibus isthuc. 
Hinc ego conscendo, ne coecus me implicet error 
Praeterea. Mulier superis in sedibus adstat, 

Hanc mihi quae exorat veniam, et mortale per orbem 
55 Ipse fero vestrum. Sed major vestra cupido 
Sic fiat saturata cito, ut domus hospita coelum 

Sit vobis, ubi abundat amor, multoque patescit 
Amplius huic spatium, qui sitis, dicite, ut ultra 
Progrediar scriptis; et quaenam est illa caterva, 

60 Quae sic post vestrum fertur pede praepete tergum? 

Non aliter montanus homo stupet inscius ore 
Turbato mutusque haeret spectaculo, ubi urbem 
Et rudis et ferus ingreditur, quam quaelibet umbra 
Portento excussa est. Sed postquam exempta stuporis 
65 Sarcina, qui subito generoso in corde virorum 
Intepet: 0 te, inquit, felicem, quae umbra rogarat 
Me prior, ex nostro quae exportas littore vitae 
Notitiam, ut vivas melius. Vestigia nostra 
Quae gens non sequitur, malefacto offendit in illo, 

70 Per quod se audivit reginam a plebe vocari 
Caesar, in opprobrium, curru victore triumphans. 

Quare clamantes Sodomam dant terga citato 
Cursu, quodque audire fuit, sibi quisque fatendo 
Exprobrat, atque rubore suo flammam adjuvat ignis. 

75 Semina sunt labis nostrae ex capite Hermaphroditi 
Orta; ast humanae quod nos praepostera legi 
Praetulimus, nostrum sectantes more ferino 
Ingenium, legitur nobis abeuntibus in nos 
Illius nomen, quo infamia nostra notatur, 

80 Bellua quae inventa est referentibus ora juvencae 
In textis. — Nunc scis, quae nobis acta fuerunt, 

Et quae noxa egit sontes. Si forte requiras, 

Qui simus, nomenque simul cujusque reposcis, 

Non vacat id fari, nec scirem. Ast ista cupido 
85 Per me manca tibi fiet. Nam nomine Guidos 
Guinicellus ego dicor, jamque abluo sordes, 

Quod prius indolui, potius quam extrema manerem. 

Quales, tristitia orbatum exagitante Lycurgum, 
Prosiluere duo visa genetrice gemelli: 

90 Talis ego, at tantum non ausim, nomine nostri 
Audito patris et reliquorum, quos tulit aetas 

Eximios vates, qui dulci carmine amores 
Tam culti cecinere suos. Ego mutus, et absque 
Auditus sensu steteram defixus in isto 
95 Uno haesique diu pendens, nec, cautus ab igne, 
Accessi propius. Postquam saturata videndo 
Nostra acies fuerat, quae vellet, cuncta spopondi 
Haec me facturum, confirmans plurima verbis. 

Cuique animo factura fidem. — At sic incipit ille: 

100 Ut didici auditu, post te vestigia linquis 

Talia et usque adeo clara, ut nec flumina Lethes 
Haec abolere queant, aut ofTuscare nigrore. 

At tua si verum juravit fida loquela, 

Dic mihi, cur tua dicta oculique et gestus amorem 
105 In me praeportant tantum? — Huic ego talia contra: 
Dulcia, quae quondam cecinisti, carmina, quaeque 
Tam sunt duratqra diu, quam lege recenti 
Musa diu utetur, pretiosa et cara futuris 
Scripta tua efficient. 0 frater, quem tibi monstro, 

110 (Et digito prae se stantem mi ostenderat umbram) 
Maternae fuit hic linguae faber optimus, inquit. 
Praestitit hic cunctis, teneros seu lusit amores. 
Tradidit aut scriptis romantica lege solutis; 

Et sine sponte loqui stultos, qui anteire putarunt 
115 Lemovi canum. Mos est his tollere vultum 

Plus ad rumorem, quam mente expendere verum; 

Sic prius obfirmant animum, quam audire laborent, 
Quid ratio quidve ars poscant Sic multa vetusto 
Ex aevo stupuit Guittonem turba, secuta 
120 Vulgata, inque diem crescentia murmura famae, 

Illum laudando; verum certamine in isto 
Plures de nostris illum ostendere minorem. 

Quod si tanta patet privo tibi gratia, ut intres 
Claustrum, ubi Christus adest collegi maximus abbas, 
125 Dic Pater, huic, noster pro me, quoad indiget usus 
Pro nobis mundo hoc in nostro, qui abstulit omne 

Peccandi arbitrium nobis. Dein, forte daturus 
Ipse locum adstanti, per flammae incendia fugit, 
Assimilis pisci per aquas fundi ima petenti. 

130 Paulum ego monstrato accessi, me discere aventem 
Illius nomen testatus corde parasse 
Huic gratam in nostro sedem. — Tunc liber ita infit: 
Tam mihi dulce venit, quod comi voce rogasti. 

Ut neque ego possim, nec sit celare voluntas, 

135 Quod petis. Arnaldcs dicor, qui ploro modisque 
Cantito flebilibus, simulatque ego mente recordor, 

Quo me praeteritae duxit dementia vitae. 

Jamque dies mihi tam sperata videtur adesse. 

Nunc per virtutem te oro, quae scandere scalas 
140 Dat tibi supremas, ut fausto tempore nostri 

Sis memor angoris. Dein purum se abdit in ignem. 

XXVII. 

Ut cum prima vibrat radiorum spicula in urbem, 
Auctor ubi suus effudit cum sanguine vitam, 

Altius invectum sub Librae sidus Ibero 
Labente, atque horam sub sextam rursus adustis 
5 Undis in Gangem: haud aliter sol stabat eratque 
Ultima pars lucis, laeto cum se obtulit ore 
Angelus. Extra ignis flammas ripam ipse tenebat. 

Et majore sono, quam hominis vox viva tulisset. 
Cantabat: Mundo qui incedunt corde, beatos! 

10 Exinde: 0 animae sanctae, nisi mordeat aestu 
Flamma prius, non est ultra contendere gressu; 

Intrate hanc, nec sint aures ad carmina surdae 
Inde emissa loci. — Sic cum prope venimus, inquit; 
Quare, his auditis, tali sub imagine factus 
15 Restiteram, quale est post funera corpus humandum. 
Et stratus digitis intra se pectine junctis, 

Inspexi ardores, revocans, quae corpora quondam 

Viva hominum vidi flamma crepitante cremari. 

Ductores versi me respexere benigne, 

20 ViRGiLiusque inquit: Dolor hic fortasse subesse, 

0 fili, queat, at non qui det corpora leto. 

Id memora, id memora. Et si te salvum ipse reduxi 
Geryoni impositum, queis pro te viribus utar, 

Jam propiore Deo? Maneat tibi mente reposta 
25 Haec non vana fides, medio si tu ignis in alvo 
Mille annos jaceas, bunc non tibi posse capillum 
Depraedari ullum. Quod si tu forte putabis 
Me dare verba tibi, mox te objice, et ipsa periclum 
Dextera veste tua faciat. Jam pone timorem, 

30 Atque metus omnes; ades huc, accedito tutus. 

Ast ego et obfirmare animum atque insistere contra 
Mentis consilium auctori parere jubentis. 

Ut me proposito haerentem atque obsistere certum 
Vidit, turbatus paulum: Nunc adspice, fili; 

35 Teque BEATRicEMque inter jam ponitur, inquit, 

Hic paries. Veluti clausurus lumina morte, 

Ad nomen Thisbes ea sustulit oraque amantis 
Pyramus extremum adspexit, cum mora cruentas 
Induerant maculas: sic, quae mihi pectora primum 
40 Duruerant, mihi tum subito mitescere sensi ; 

Nomine et audito, quod mi usque renascitur intus, 
Quaesivi cupide sapientem corde magistrum. 

Ille caput quassans: Quid nobis? Ergone standum 
Hic erit? Et post haec risit, quod saepe puello 
45 Fit balbo, pomi qui victus imagine cedit. 

Inque ignes medios prae me se immisit et ipsum 
Oravit Statium, legeret vestigia retro, 

Qui primum longo se abduxerat intervallo. 

Ut flammam intravi, me saltu in stagna dedissem 
50 Ferventis vitri, ut mihi membra perusta levarem; 
Usque adeo sine more atrox ea flamma furebat. 

At pater ille mihi dulcis lenire dolorem 

Solando cupiens, vario sermone serebat 
Multa Beatricem memorans, sic ore locutus: 

55 Hujus jam videor faciem mihi cernere. — Nebis 
Pro duce vox aderat, quae ultra nos missa canebat. 

Nos huic intenti partem devenimus illam. 

Unde erat adscensus. Patris o dilecta, venite , 

Pectora fida mei, vox ex ardente micantis 
60 Luminis insonuit centro, quod luce replebat 
Tanta illas oras, acies ut nostra requirat 
Illum victa pati, nec erat spectare potestas. 

Sol abit, ajebat, veniuntque crepuscula noctis; 

Ne state, at passus cursu celerate citato, 

65 Donec vesper adhuc minus atras induit umbras. 

Recte adscendebat per saxi concava callis. 

Tramite sic vergens, ut jam mihi lumina solis 
Prae me interciperem, quae languida facta cadebant; 
Atque gradus paucos fuerat superare facultas, 

70 Cum solis cubitum ex illa, quae evanuit, umbra 

Sensimus a tergo. Atque prius quam, qui patet ingens 
Orbis finitor, per cunctas undique partes 
Unam vestiret formam, et sua cuncta teneret 
Nox sibi, quisque gradum pro lecto presserat unum. 

75 Sic dantes ultra nobis contendere vires. 

Plus quam solamen, montis natura refregit. 

Ut grex caprarum, qui praeceps atque protervus 
Per saxa impastus, per culmina summa ruebat, 

Fit mansus folia, atque esas dum ruminat herbas, 

80 Quem prope pastoris custodia fida bacillo 

Stat nixa, inque illis tota est; et more modoque 
Upilionis oves juxta dare membra quieti 
Sub dio soliti, qui longas ducere noctes 
Sustinet evigilans, fera ne disperdat ovile: 

85 Tales tunc pariter fuimus nos copia triplex. 

Instar ego caprae, similes pastoribus illi, 

Praecincti hinc atque inde specu. Hic extraria coeli 

Se dare lustranti poterat pars parva videndam: 

At parva ex illa spectabam sidera parte 
90 Clara magis solito, majore ac praedita forma. 

Haec ego dum miror mecumque haec mente voluto, 
Me cepit somnus, somnus res saepe novellas 
Ante diem discens. — Quo primum tempore, credo, 
Ortum praecurrens montem radiaverit illum 
#5 Clara Venus, flammas praeportans semper amoris, 

Mi praestans mulier forma integraque juventa 
Visa est sopito per campos ire patentes, 

Decerpens flores haec ore locuta canoro: 

Nomine quo dicar, si quis fortasse requirat, 

100 Me sciat esse Leam et manibus non parcere pulchris 
Errantem circum, ut serto mea tempora cingam. 

Dum speculo referente meam mirata figuram 
Ipsa isti placeam, hic me ornatus cura moratur; 

At germana mihi nullo unquam tempore Rachel 
105 Fixa suo speculo declinat lumina, et haeret 
Sede dies totos. Cupit haec sua lumina pulchra 
Adspicere, ut me sollicitam fert cura parandi 
Ornamenta manu. Huic speculandi, mi ardor agendi. 
Et jam per lumen subfuscum, signa diei 
110 Praeportans, tanto peregrinis gratius omen, 

Quanto illos brevior patrias via ducet ad oras, 

Undique depulsa fugiebant nocte tenebrae, 

Atque simul somnus. Quare tunc membra levavi, 

Et magnos vidi consurrexisse magistros. 

115 Dulce illud pomum, per tot quod quaerere ramos 
Ingenti certant mortalia pectora cura, 

Omnem hodie esuriem plena tibi pace domabit. 

Talia Minciades; et nunquam tanta fuere 
Munera strenarum, quae sic mihi grata venirent. 

120 Visque voluntati latita est super addita summum 
Scandere suadenti montem, ut, quocumque moverem 
Passus, sentirem pedibus succrescere pennas. 

Postquam suppositae percurrimus ardua scalae. 

Supremumque gradum attigimus, sua lumina fixit 
125 In me Virgilius fuditque has pectore voces: 

Arsura aeternum atque habitura incendia finem 
Vidisti, o fili, atque aditum loca in illa tulisti, 

In quibus haud licet ulterius mihi cernere quidquam. 

Huc usque ingenio te traxi fretus et arte ; 

130 Nunc tibi pro duce sit, sit pro ductore voluptas; 

Ardua vicisti, vicisti obscura viarum. 

Cerne illic solem in media tibi fronte micantem, 

Graminaque et flores, frondosasque adspice plantas, 

Quas fert sponte sua nullo terra ista colente. 

135 Dum pulchro advenient oculi fulgore nitentes 

Laetifici, ob lacrimas quorum te jussus adivi, I 

Jam cessare poles, perque illa vireta vagari; i 

Nec mea tu dicta ulterius nutusque manebis. J 

Incolumi arbitrio, recta sanaque potitus 
140 Libertate, vales, gravis et te falleret error. 

Si te ex arbitrio prohiberet ducere vitam; 

Nam tete supra cingo sertoque mitraque. 

XXVIII. I 

Jam cupidus lustrare intus circaque recessus I 

Divini nemoris densos vivosque, novelli 
Frangentes oculis fulgentia tela diei; 

Haud mora, deserui ripam, campumque patentem 
5 Exiguo ingressus passu, per lene ferebar 
Lente iter ambrosios exspirans undique odores. ! 

Dulce strepens, ulla mutari nescia caussa, 

Aura mihi frontem majore haud flaminis ictu 
Tangebat, quam si afflaret vis blanda Favoni; 

10 Quam propter tremulae ac dociles levitate secunda, 

Quotquot erant, parili nutabant ordine frondes, I 

l ) 

In partem versae, quam contra projicit umbram 
Mons sanctus primam; haud tamen hae vertigine sparsae 
Sic, ut desinerent fastigia summa tenentes 
15 Arte sua volucres uti, solitosque ciere 
Cantus; quae pleno fundentes gaudia corde, 

Excipere omnigenis certabant cantibus horas 
Primas sub foliis, quae edebdnt consona murmur, 

Quale audire melos facile est prope littora Classis 
20 Conflatum hinc inde in ramis pineta per alta, 

Auster ubi Aeolio lenis se carcere solvit. 

Jamque per antiquae intuleram me devia silvae, 

Tarde progrediens adeo, ut jam scire nequirem, 

Qua veni, cum me vetuit procedere rivus, 

25 Ad laevam modicis inflectens gramina lymphis 
In ripas egressa suas. Pellucida quaevis 
Fontibus ex nostris aliquid concludere misti 
Unda videretur prae illa, quae illimis in imo 
Nil celat fundo; quamvis subfusca sub umbra 
30 Perpetua excurrat, quae Solis lumina nunquam 
Nec Lunae patitur nemoris per ocapa vagari. 

Adductis pedibusque oculisque ego fluminis alveum 
Transsilui parvum, visurus laeta vireta 
Florida, tam vario discrimine picta colorum: 

35 Atque huc mi occurrit, fleri ut quandoque videmus 
Quiddam improviso, quod cunctas pectore curas 
Attonito avertit Nullis comitantibus ibat 
Ore canens mulier floresque a floribus ipsa 
Secernens, pede tacta hujus queis tota nitebat 
40 Semita. Cui dixi: 0 mulier pulcherrima, amoris 
Quae facibus calefis, fronti si credere dignum est 
Cordis testanti sensus, ne huc abnue, quaeso, 

Ferre aditum propius ripam, ut quae carmina cantas, 

Figere mente queam. Per te subit insula, per te, 

45 Qualis erat spectanda, subit Proserpina in ipso 
Tempore, cum genitrix illam, ver illa serenum 

i 

Amisit. Veluti addoctis vestigia plantis ; 

Collecta in choream vertit matrona retrorsum, j 

Vixque pede ante pedem posito accessisse videtur: 

50 Sic inter flores ostroque auroque micantes 
Ad me conversa est, ut, quae deflgit honeste 
Lumina humi, virgo, voluitque explere rogantem; 

Nam sic accessit, dulce ut modulamen iniret 
Aures, atque omnes dederit cognoscere vedes. 

55 At simulae venit, jucundi ubi fluminis undae 

Irrorant herbas, dignata est tollere vuitunfh " . .. 

Haud oculos credo Veneri micuisse nitore 
Tanto, cum praeter solitum haec se vulnere nati 
Districtam sensit. Dextra ridebat in ora ‘ j 

60 Opposita, manibus decerpens multa colorum 
Millia, quos alma emittit sine semine teHus. 

Tres circa passus sejunxerat omnis utrosque; j 

Nec mare, quod mersa titulos deduxit ab Helle, 

Trajectum Xerxi, frenum cuicumque superbo 
65 Nunc quoque, tantum odii est passum, ulterioris amore | 

Ripae, a Leandro Seston spectante et Abydon, 

Quantum hic a me omnis, quod non patefacta dedisset 
Tunc iter unda mihi, — Vos hic nova pectora adestis, 

Illa ait, et forsan, quod me hac vidistis in ora, 

70 Quae prius humanae naturae electa patebat 
Sedes, ridentem, mirantibus insidet anceps 
Cura aliqua; at veniunt a carmine Delectasti 
Lumina, quae nebulas possunt depellere mente, 

0 tu, qui cunctis anteis, scitarier orsus, 

75 Fare age, si quid vis aliud ; nam solvere praesens 
Veni, quoad satis esse reor, quaecumque rogabis* 

Lympha, inquam, nemorisque sonus mihi pectora pugna 
Exagitant minuuntque fidem, quae increverat ante; j 

Nam secus audieram fieri, ac quod vera monet res. 

80 Illa mihi: Dicam, quo pacto haud evenit istud 

Absque sua caussa, quod tanto corda stupore i 

Nunc tibi sollicitat, et quae tibi plurima nubes 
Officit, hanc tergam. Superorum hominumque voluptas 
Summa, illa ipsa placens per se sibi sola, creavit 
85 Primum hominem dederatque bonis excellere factis, 

Atque istas sedes, aeternae ut pignora pacis. 

Ipsius ob vitium haud illi mora longa receptum 
Hic dedit; ob vitium v in luctum rooestumque laborem 
Et dulcem ludum et risum mutavit honestum. 

90 Ne, quos progenerant isto sub monte, vapores 
Terrae et aquae, soliti solis sectarier aestum, 

Quoad licet, humanae conflictu bella cierent 
Naturae, idcirco mens bic conscendit in altum 
Huc usque: at parte ex illa, quam janua claudit, 

06 Liber ubique manet. Sed nunc, quia totos in orbem 
Cum prima coeli sphaera convolvitur aer, 

(Ni latere ex aliquo huic proprium interruperit obiex 
Circuitum) hoc alto in spatio, quod in a&re vivo 
Immune et vacuum est, icitque et personat omnem 
100 Hic motus silvam, quia plantis densa superbit: 

Et tantum planta icta potest, ut repleat auram 
Virtute ipsa sua; et gyros deinde ipsa retexeus. 

Hanc quatit Altera bumus, prout per se est digna, suive 
Naturam ob coeli, fit praegnans saeclaque gignit 
105 Plantarum varia et varias prodentia vires. 

Nec vero posset vestris res mira videri, 

Si quando audierint aliquam hic sine semine noto 
Mittere radices plantam y Et tibi scire licebit, 

Ut sacer hic campus, quem calcas, semine abundat 
110 Omnigeno, talemque solet concludere fructum, 

Qualem illic manibus non est convellere vestris. 

Nec quas cernis aquas, manant ex paupere vena, 

Quam vapor instauret glacie solvente rigorem, 

Ut fluvium, qui acquirit opes viresque remittit; 

115 Sed fonte ex solido certoque erumpere pergunt. 

Et tantum accipiunt a summi numine regis, 

Quantum profundunt ex duplice parte reclusae. 

Ex una erumpit fluvius virtute repletus. 

Qui male factorum cunctorum oblivia spargit; 

120 Ex alia, qui dat revocare et cernere mente 

Omnia facta pie et caste. Qui hinc, nomine Lethes 
Dicitur; Eunoes, qui illinc: neuterque suam vim 
Exercet, nisi si ante aliquis degustet utrumque. 

Et sapor istius superat genus omne saporum; 

125 Et quamvis saturata satis tua cedere possit 
Jam sitis, haud ultra me nil retegente recentis. 

Id tibi praestabo gratis, quod consequa rerum 
Mi suadet ratio; tibi nec fore dicta putabis 
Jam mea cara minus, si haec exspatientur aperte 
130 Ultra promissum. Veteres, qui saecula vates 
Aurea cantarunt, victumque statumque beatum 
Forte in Parnasso, sunt somnia vana secuti. 

Humana hic radix semper fuit integra, semper 
Hic ver, hic quivis fructus, quaeque ire fluenta 
135 Nectaris et vestri dicunt. Tunc ipse poetas 
Respexi comites, et laeto non sine risu 
Accepisse illos cognovi baec ultima dicta. 

Deinde oculis redii ad praestantem corpore Divam. 

XXIX. 

I At canere insistens, ceu percita amore puella. 

Hymni sub finem numeros modulata: Beati, 

Addebat, quorum sunt vitae crimina tecta . 

Ac veluti nymphae, quae solae umbrosa vagantur 
5 Per nemora, hae cupidae solem vitare, tueri 
Illae; tunc amnem contra vestigia movit 
Per ripam. Brevibus gradientem ego passibus aeque 
Passibus hanc brevibus propius sectabar; et inter 
Ipsius atque meos centeni vix bene passus 
10 Intererant, cum sic sese ripa utraque torsit. 

Rursus ut Eoae mihi sit plaga reddita lucis. 

Nec multum progressus eram, cum haec arbitra nostri 
Ad me oculos vertit: Frater, nunc adspice et audi, 
Inquit, et ecce cito percurrens omnia splendor 
15 In silva ingenti illuxit, ut mente manerem 
Ambigua, an fulgur coelo vibraret ab aho. 

Sed quoniam fulgur subito pervadit abitque, 

Isque diu durans magis et magis igne micabat: 

Quidnam hoc? dicebam versans sub pectore mulla. 

20 Perque coruscantem gratum roelos aera fundi 
Audieram. Quare sanctae tulit impetus irae 
Audax me facinus primae incusare parentis. 

Namque ubi parebant tellus coelumque profundum, 
Femina sola, modo vitales edita in auras, 

25 Haud remanere diu velamine passa sub ullo est, 

Sub quo stare pia atque aequa si mente tulisset, 

Illa ego, quae fando nulla aequat gaudia lingua, 

Multo ante hausissem optatisque diutius essem 
Functus. — At aeternae dum tot dulcedinis ibam 
30 Inter primitias animo suspensus et haerens, 

Proptereaque magis perfundi pectus avebam 
Laetitia, ante oculos aer, velut excita flamma, 

Sub viridi micuit ramorum tegmine, et aure 
Teste sonum dulcem ceu cantum audire videbar. 

35 Aonides castae, si insomnes ducere noctes 
linquam sustioui per vos et frigora et aspram 
Esuriem, me vera monet vos caussa vocandi. 

Hic opus, ut totis Helicon in me influat undis, 

Atque choro Uranie det opem stipata sororum, 

40 Includam ut numeris meditanti maxima rerum. 

Ulterius paulo fallebat, imagine fingens 
Quattuor arboreas ex auri divite massa 
Plantas, quod multum spatii nos inter et ipsas 
Aequor erat medium. Sed cum fuit ire cupido 
45 Sic illas contra, ut, quod inest commune, fideles 

Eludens sensus, ob longius intervallum 
Yi non deficeret propria, haec vis intima caussas 
Inquirens veras me candelabra tuentem 
Falsum animi admonuit, vocesque Hosanna! canentum 
50 Personuisse nemus. Pulchrum decus undique flammis 
Desuper ardebat melius, quam luna sereno 
Coelo sub noctem mediam pleno orbe Coruscans. 

At mente attonitus tota cari ora petivi 
Vergilii et vidi mihi respondere stuporis 
55 Non minus hunc oculis fassum fulgore gravatis. 

Deinde iterum quaesivi acie miracula rerum. 

Nos circa usque adeo tardo pede visa moveri. 

Ut minus incessu nova nupta videnda veniret 
Tardo. Ast increpitans mulier sic ore locuta est: 

60 Cur 'ardes inhians in vivas pascere luces 

Victus amore oculos uno, et quae pone sequuntur, 
Negligis? — Huc multam tum vidi accedere turbam, 

Non secus atque duces, indutam vestibus albis; 

Talis et hinc candor nunquam luit. Unda micabat 
65 Laeva ex parte repercutiens, laevam mihi costam 
Defigenti oculos, si consultare tulisset 
Mens speculum. Utque meam potui sic stringere ripam. 
Ut me inteijectus tantum disjungeret amnis, 

Substiti, ut inspicerem melius, praeterque meantes 
70 Ire faces vidi, linquentes aera pictum. 

Post se, peniculis similes deducere tractus 
Edoctis varios. Per quas in parte superna 
Hunc distinguebat septemplice sparsa colore 
Fascia septemplex, veluti sol candidus arcum, 

75 Et Phoebe zonam. Haec retro vexilla micabant 
Ultra oculi vires, et, quantum cernere quivi, 

Distabant bis quinque gradus extraria signa. 

Sub tanta coeli specie, quam carmine dico, 

Deinde quater seni seniores pergere bini 
80 Sunt visi. His rutilos cingebant lilia crines; 

Et simul ore omnes: 0 tu bene nata , canebant, 
Adam inter natas ! Bene nataque tempus in omne , 
Ornamenta animae , queis tu, pulcherrima, praestas. 

Ast ubi me contra flores et gramina liquit 
85 Libera, seque aliam immisit gens tota per oram, 

Ut lux in coelo lucem comitata secundat, 

Bis duo post turbam venere animalia, fronde 
Cincta caput viridi. Bis trinas singula tergo 
Gestabant alas, et erant per corpora plumae 
90 Plenae oculis, quales, si viveret, Argus haberet. 

Non vacat istorum formam describere versu, 
Lector; cura premit major, nec largius isti 
Indulgere queo; hasque feras depingere doctus 
Ezecbiel adeundus erit, qui vidit ab Arcto 
95 Nubibus bas ventisque atque igne irrumpere adactas, 
Quales invenies illic, hic cernere tales 
Fas erit, excipias, quas se vidisse Joannes 
Alas testatur mecum, non consonus illi. 

Quattuor has inter quod restitit intervalli, 

100 Hoc geminis instructa rotis quadriga tenebat 
More triumphali; banc gryphus cervice trahebat; 
Sublatasque alas gryphus tendebat utrimque 
Inter lemniscum medium bisque ordine trinos, 
Laederet ut neutros, dum finderet a£ra pennis. 

105 Tantum adscendebant, oculi ut servare nequirent 
Sublati. Quoad ales erat, membra aurea habebat, 
Caetera lucebant albentia murice mista. 

Non quem Scipiades, non quem Induperator agebat 
Augustus, tanto currus te, Roma, decore 
110 Dimisit laetam ; sed currus Solis ad istum 
Esset opum pauper; toto qui tramite aberrans, 
Supplicibus votis terra implorante salutem, 

Arsit ab igne Jovis, quem altae vis egerat irae 
Justa satis. Dextramque rotam tres, agmine facto, 
116 Cingebant Divae atque in gyrum membra movebant, 

Nectentes choreas, quarum una colore rubebat 
Tanto, ut vix possis ipsam internoscere ab igne; 

Altera par viridi carnes atque ossa smaragdo 
Fulgebat; nivibus non tactis tertia habebat 
120 Par decus: atque modo nivea ducente choream, 

Et modo punicea, sum visus cernere adactum 
Istius ad numeros citius vel tardius agmen. 

Bis geminae a laeva vestitae murice ovantes 
Plaudebant, monstrante illa, eui lumina trina 
125 Munivere caput. — Prope totum nexibus orbem 
Tractatum, vidi binos sub dispare veste, 

Spectandos pariter gestu et gravitate decora. 

Longaevos; unusque horum sese ore ferebat 
Hippocratis socium, cui, quae carissima ducit, 

130 Tradiderat quondam curanda animalia mater 
'Natura; ast alium contraria cura notabat. 

Hic ensem rutilum crispabat cuspide acuta, 

Ut mihi cis rivum quateret formidine membra. 

Exin bis geminos humili sub imagine vidi. 

135 Solus post omnes ibat vir maximus aevo 

Dormitans facie arguta. Haec capita inclyta septem 
Gestabant vestes ut primae turba cohortis; 

Non tamen his sacram cingebant lilia frontem, 

Verum et purpurei flores et mista rosarum 
140 Gratia: quique oculus modice distassct ab ipsis, 

Igne supercilium cunctis ardere putasset 
Juratus. Sed ubi me contra advenerat axis, 

Auditum est tonitru; dignusque exercitus ille, 

Qualis qui ulterius prohibetur tendere gressu, 

145 Cum primis pariter signis pede substitit illic. 

XXX. 

Septem ubi primoris coeli trio nescius ortus. 

Atque obitus, minimae et nebulae, velum excipe culpae, 
Omnes qui monuit fungi sua munera nautas 

Ad portum jussos clavo convertere navem» 

5 Ut facit hic imus, stetit atque immobilis haesit; 

Tunc populus verax, qui primus venerat inter 
Gryphum interque ipsum, circumspectare quadrigam, 

Non secus atque suam pacem. Et, ceu missus ab alto. 

Unus: Sponsa, veni ex Libano! ter tinnulus ore 
10 Concinuit, totusque chorus clamore secundo. 

Quales supremo exciti clangore beati 
Carcere quisque suo surgent properanter, et artus 
Atque iterum indutam relevabunt pondere carnem; 

Tales divino in curru arrexere ministri 
15 Centeni aeternae cum turba interprete vitae 
Aures ad vocem tanti senioris; et omnes 
Spargentes flores: Benedictus, voce fremebant. 

Qui venis! unanimi, et: Manibus date lilia plenis! 

Saepe oriente die partem, quae prospicit Indos, 

20 Undique purpuream vidi, pulchreque serenum, I 

Quidquid restabat coeli, atque os solis oriri 
Umbris praecinctum sic, ut, mihi dante vaporum 
Temperie, hunc perferre diu mea lumina possent. 

Sic intra nubem salientum ad sidera florum, 

25 Angelica spargente manu, atque iterum intus et extra 
Labentum, praecincta olea velum super album 
Adstitit ante oculos viridem referente colorem 
In tunica mulier. Sed quae consistere sueta 
Mens mihi, tamque diu praesens, dum hanc cernere coram 
30 Contigit, haud ullo trepidabat fracta stupore; 

Virtutem propter, quae occulta exibat ab ista, 

Uicet antiqui vim magnam sensit amoris. 

Alta simul virtus percussit lumina visus, 

Vulnere quae pectus mibi jam confixerat, ante- 
35 Quam primo me flore excedere jusserit aetas ; 

Quo puer ad matrem vultu contendit anhelans, 

Si quis forte timor subitusve accesserit aegror, 

Anxius ad laevam me verti, haec verba paratus 

Dicere Virgilio: Non restat sanguinis ulla 
40 Pars mihi vel minima integra, quam non occupet horror; 
Agnosco, agnosco veteris vestigia flammae. 

At se Virgilius nobis subduxerat, Ule 
Vates, cui me credideram propriamque salutem: 

Nec quidquid genitrix amisit prima, juvarat 
45 Sic puras a rore genas, ut fletibus istae 
Atrae non fierent. 0 Dante, aheunte poeta, 

Ne lacrima, nondum lacrima. Tibi flere necesse est. 

Cum tibi cor alius trajecerit acrior ensis. 

Qualis navarchus prorae puppique recurvae 
50 Turbam insistentem invisit passimque ministros 
Per naves alias, animo et jubet esse parato; 

In sponda currus laeva, cum lumina verti 
Nominis ad sonitum proprii, quod tradere scriptis 
' Nunc me res cogit, visa est, quae apparuit ante, 

55 Femina adesse mibi angelico velata sub imbre. 

Atque acies in me trans rivum figere utrasque. 

Hanc quamvis velum praecinctum fronde Minervae, 

Semper vivaci capitis de vertice labens. 

Non sineret plane manifesta in luce patere; 

60 Tunc quoque regali vultu gestuque proterva | 

Infit, more viri sub finem asperrima fando 
Verba reservantis: Converte huc lumina visus; I 

Inspice me; namque illa ego sum, sum eadem ipsa Bbatrji; j 
Quomodo es adscensu montem dignatus? An ipse | 

65 Forte ignorabas bomines bic esse beatos? 

At mibi tunc oculi in nitidos cecidere liquores 
Fontis; et, ut vidi, adspectu divertere ad herbam 
Profuit; is pudor ora mihi frontemque gravarat 
Talis, ut haec, nato mater quandoque superbam 
70 Se fingit; namque ille sapor pietatis acerbae . 

Sentit amaroris quiddam. Sic fata quievit. 

Tum vero angelicae subito cecinere cohortes: 

In te speravi, Domine l et sub carmine finem 

Fecerunt decimo. Ut viva inter tigna trabesque 
75 Per dorsum Italiae glacie nix aspera durat. 

Flamina cum perflant stringuntque ex asse Boreo; 
Dein liquefacta fluit seque in sese ipsa resolvit, 

Dum spiret tellus, quae aliquam desiderat umbram. 
Et similis flammae est candelam fundere adortae; 

80 Sic gena sicca fuit, pectus singultibus expers 

Ante harum cantus, quibus est mos tempus in omne 
Aeternae ad numeros sphaerae componere voces. 

At postquam in dulci plus has modulamine sensi 
Indulsisse mihi, quam si essent farier orsae: 

85 Ah cur tot dictis, mulier, sic conficis istum? 

Qui mihi cor circum gelidus duraverat humor. 

In ventos et aquas abiit valideque premendo 
Perque os perque oculos erupit pectore ab imo. 

Illa haerens plaustri in dicta mihi parte, coronam 
90 Sic affata piam est: Vobis vigilare diei 

Contigit iu jubare aeterni, nocturna nec umbra. 

Nec somnus passum vobis intercipit ullum, 

Tramite quem proprio tabentia saecula signant. 

Quare cura mihi est major responsa referre, 

95 Quae pulchre iste animo accipiat, qui fletibus ora 
Inde loci rigat, ut parili sit culpa dolorque 
Pondere. Magnarum haud solum virtute rotarum, 
Quae cuncta ad certos convertunt semina fines 
Pro vi stellarum comitantum; at munere largo 
100 Numinis aeterni sic altos flante vapores, 

Imber ut istorum mortalia lumina fallat. 

Hunc sua vita dedit talem nova, ut ipse suae vi 
Naturae dextros longa assuetudine mores 
Induere et miras virtutes edere quisset. 

105 At tanto male fida magis silvosaque tellus 
Cum tristi evadit non culto semine, quanto 
Est mage dives opis terrestris et aucta vigore. 

Hic quondam stetit ore meo, ridentia honeste 

Lumina miratus juvenilia, et hunc ego mecum 
110 Rectum ducebam per iter. Simul ipsa secundae 
Aetatis tetigi limen, mutataque vita est, 

Se mihi is eripere atque alio traducere amores. 

Cum positis novus exuviis mortalibus astra 
Spiritus hic petiit; postquam mihi forma decusque 
115 Creverat et virtus, minus et minus huic ego cara 
Atque accepta fui. Per flexus ire viarum 
Non veros statuit, simulacra dolosa bonorum 
Venatus, nunquam promissis sueta manere. 

Nec mihi vitales divini flaminis auras 
120 Profuit impetrare isti, ut per somnia perque 
Mille artes alias revocarem. Quic tantula nostri 
Cura fuit, ceciditque adeo mage praepete casu* 

Ut, quidquid remanebat opis, servare studenti 
Jam mancum fuerit, praeter monstranda maligna 
125 Regna, atque aeterna damnatas morte catervas. 

Ergo harum invisi portam precibusque rogavi 
Admiscens lacrimas, qui dudum huc duxerat istum. 

Rupta forent fata alta Dei, secura vadari 
Si posset Lethe, et daps haec gustanda veniret, 

130 Symbola ubi deesset lacrimarum, quas dolor imus 
Effundat, fassus se poenituisse malorum. 

XXXI. 

0 tu, qui in sacri ripa ulteriore moraris 
Fluminis! — obverso punctim, caesim ante rotato 
Alloquio, quod erat visum tamen auribus acre, 

Nil cunctata iterum coepit ; — num vera locuta 
5 Sim modo, dic, age dic; tanto cum crimine oportet 
Verba fatentis eant pariter. — Confusa facultas 
Sic me torpuerat, ut quae vox hiscerat, ante 
Quam lingua emitti posset, restincta maneret. 

Non tulit illa diu, sed ait: Quid pectore volvis? 

! 

10 Jam mihi responde, quoniam tibi gurgitis unda 
Lethaei nondum memorantem tristia mentem 
Ausa tibi laesit. — Mihi tum pudor ac timor istam 
Vocem ore excussit: Verum! quod lumina visus 
Pro auditu poscebat opem, ne verba perirenL 
15 Ut ballista manus nimio conamine tensa 

Chordam arcumque simul frangit, telumque minore 
Impete contingit signum: sub pondere tanto 
Sic ego disruptus lacrimas gemitusque profudi 
Largos, praeclusaque via vox faucibus haesit. 

20 Ula iterum: Mea cura boni cum incendere amore 
Te studuit summi, quod tendere non datur ultra, 

In quibus offensum est fossis tibi, quave catena, 
Prorsus ut exuta, quae dat transcendere posse, 

Spe sic deficeres? Quaenam compendia, quosve 
25 Vidisti quaestus aliorum in fronte paratos, 

Ut circumcursans illos venatus obires? 

Denique post gemitum, quem duxi ex pectore, amarum 
Vix fuit apta mihi vox respondere, sonumque 
Aegre effinxerunt mea labra, rigantibus ora 
30 Fletibus, et dixi: Praesens mihi copia rerum 
Avertit ludens falsa dulcedine passus, 

Me simulatque tui latuit praesentia vultus. 

Illa mihi: .Quamvis tacuisses, sive negasses 
Quae nunc es fassus, non essent crimina vitae 
35 Nota futura minus ; sub tali haec judice fiunt. 

Sed simulae proprio erumpit vox ore genaque 
Sese incusantis, tum se rota vertit acutam 
Contra aciem regno in nostro. Tamen, ut pudor urat 
Te melius, validaque magis virtute repugnes 
40 Sirenum voci, lacrimarum semina pone ; 

Audi, et sic disces, quo te in contraria pacto 
Ducere debuerat cum carne haec forma sepulta. 

Haud unquam oblata est naturae munere et artis 
Tanta voluptatis tibi copia, quanta refulsit 

17 

45 Pulchris ex membris, quae me inclusere, jacentque 
Condita sub terra. Quod si te summa fefellit 
Tanta voluptatis pariter cum funere nostro, 

Quae res mortalis tibi jam exoptanda fuisset? 

Jam tibi par fuerat, postquam bona falsa priore 
50 Conciderant telo, consurrexisse sequique 

Me pone haud talem posthac. Neque forma puellae, 
Aut aliquid vani minimo durabilis aevo 
Debuerant pennas tantorum mole laborum 
Depressisse tibi, plures ut sponte maneres 
55 Ictus. Hos avis exspectat nova terre quaterve; 

At queis silvescunt plumae, qui retia ponit, 

Aut arcum intendit coram, discedet inanis. 

Quales, quos puduit, pueros haud hiscere quidquam, 
Defixisque oculis terrae auscultare videmus, 

60 Conscia ubi facti mens poenituisse coegit: 

Me quoque vidisses talem. Atque ea talibus infit: 
Quando ex auditis nioeres, attollito barbam, 

Atque, ubi respicias, major te poena peruret. 

Vento evellenti cerrus robusta resistit 
65 Aegrius, bic nostris seu debacchetur ab oris, 

Sive a Gaetulis agris, quam ego jussus in altum 
Sustuleram mentum ; sed ubi me poscere vultum 
Per barbam voluit, sat novi, quale lateret 
Virus in hoc dicto. Postquam sublata figuram 
70 Expandit facies, pulcherrima turba volantum 
Jam mihi quaerenti sese praebere videndam 
Destitit, et parum adhuc tuto est inspecta Beatrix 
A me oculo. — Illa feram, natura duplice, et unam 
Versa tuebatur. Nivei sub tegmine veli, 

75 Transque oram viridem, plus se ipsam vincere priscam 
Ipsa videbatur, quam alias, cum erat incola terrae. 

Hic mihi subjecit stimulos vis tanta doloris, 

Ut, quae cunctarum rerum me maxime amore 
Torsit, cunctarum foret invisissima rerum 

80 Conscia tam dirus mihi pressit pectora morsus, 

Ut victus caderem; et, qualem me fecerit, ipsa, 

Quae dederat caussam, novit. — Cum in pectora virtus 
Mi rediit, super adstantem, quae prima reperta est 
Sola mihi mulier, vidi, quae ajebat: Inhaere, 

85 Meque tene ; tenus atque gulae me in fluminis undam 
Traxerat, et raptans post se, levis et levis ibat 
Innans ut radius. Sed ubi prope ripa beata 
Adfuit: Adsperges mei ita dulce audita sonare 
Est vox, ut memorare mihi vel scribere non sit. 

90 Expandit geminos mulier formosa lacertos 

Atque meum est complexa caput, mersitque quod undam 
Sorbendam fuerat jussum demittere plenis 
Faucibus: atque inde ereptum totumque madentem 
Duxit, ubi choreas agitabant quattuor ore 
95 Pulchro matronae, quae me texere lacertis. 

Nos sumus hic nymphae, dicebant, sidera in alto. 

Jam prius in terras quam esset delapsa Beatrix, 

Nos illi famulas dederat regnator Olympi. 

Illius ante oculos nos te ducemus acutos; 

100 Sed tibi jam reddent visus, ut, quod latet intus, 

Jucundum adspicias lumen, tres, quae inde propinquae 
Altius interiora vident. Sic voce canentes 
Coeperunt. Exin me secum ad pectora gryphi 
Duxerunt, ubi constiterat conversa Beatrix 
105 Ad me, sic fatae : Ne oculos intendere parce ; 

Nos te lucentes juvat ante locasse smaragdos. 

Unde tibi est jaculatus amor sua cognita tela. 

Millia me ardorum quavis magis incita flamma 
Compulerant oculis oculos spectare micantes, 

110 Qui tamen in gryphum defixo lumine stabant. 

Ut sol in speculum, pariter radiabat in illam 
Natura duplex animans, ratione modoque 
Multiplici. — Ut me res haec admiranda stupentem 
Fecerit, o lector, reputa, tunc cum ipse videbam 

17* 


Digitized by t^ooQle 



PURGATORII XXXII. 


260 


115 Hunc stare, inque oculis varium apparere tuenlis. 

Dum mens gustabat mihi laeta et plena stuporis 
Illam, quae, quo plus saturat, plus esca sititur. 

Tunc mihi, de solio testatae se esse supremo. 

Occurrere aliae coram tres ordfne Divae, 

120 Carminibusque suis simul adjuvere choreas 
Angelicis. Converte tuos, converte, Beatrix, 

Cantabant, oculos sanctos fldumque tuere, 

Qui te visurus tot passibus ardua vicit. 

Da nobis veniam hanc, tuaqne huic fac ora reveles, 

125 Quae celas. 0 aeternae vis vivida lucis! 

Ecquisnam usque adeo sub Pindi expalluit umbra, 

Aut Aganippei potavit fluminis undam, 

Qui non mente hebeti, ingenio videatur inepto, i 

Si te, qualis eras, studeat describere, in illa i 

130 Ora. ubi te resonans concentibus aether obumbrat. 

Cum tua se facies dissolvit in a&ra apertum? 

XXXII. 

Usque adeo haerebant intenti avidique, decennem 
Exsaturare sitim visus, ut sensibus omnis 
Mortua vis esset reliquis; et clauserat illos | 

Hinc atque hinc paries mittentis caetera curae: j 

5 Sic ad se attonitos lux risus alma trahebat 

i 

Retibus antiquis; cum me divertere vultum 
Compulerant nymphae ad laevam; nam has obstrepere auri: 
Haesisti nimis 1 audieram. Et qua lege solemus 
Cernere, percussi modo visum a lumine solis, 

10 Ipse diu cami luce. Ast ubi pauca tuendo 

(Pauca quidem ad multum, quod sensus icerat, unde 
Abscessi ingratis,) acies recreata redivit. 

Tum latus in dextrum vidi procedere turbam 
Insignem decore atque pedem cum sole referre, 

15 Et septemgeminis adversa petentibus ora 

V j 

Flammis. Ac veluti tutando pectora scutis 
Vertit sese acies in gyrum signa secuta, 

Tota priusquam in se mutarier ordine possit; 

Non secus illa cohors regnum coeleste colentuin, 

20 Quae procedebat, pertransiit agmine longo, 

Ante suum anterior quam temo flecteret axeni. 

Inde iterum nymphae ad radios rediere rotarum, 
Et sanctum gryphus currum sic movit, ut una 
Alarum pluma haud fuerit tamen icta tremore. 

25 At quae ad Lethaeum mulier me traxerat amnem, 

Et Statics mecum ipse rotam, quae perficit orbem 
Arcum intra minimum, sumus una pone secuti. 

Sic altum unusquisque nemus vacuumque pererrans. 
Illius culpa, quae falso credidit angui, 

30 Angelicum ad numerum gaudebat fingere passus. 

Et quantum trino resoluta sagitta volatu 
Conficiat spatii, forsan, tantum ipse videbar 
Progressus, donec curru est delapsa Beatrix. 

Nescio, quid cunctos mussantes innuere Adam! 

35 Sensi, qui quandam sunt plantam cingere adorti 
Floribus, atque omni spoliatam frondis honore. 

Huic coma plus tanto spatiosa patere videtur, 

Quanto haec plus tollit sese; et mirabilis Indis 
Alto esset capite, huic similem si ea silva tulisset. 
40 Vita beata tibi est, qui rostro scindere lignum 
Dulce hoc gustanti fugis, o gryps; nam male tortus 
Hinc abiit venter! Sic circa robora plantae 
Clamabant alii. Tum animans vice duplice natus: 
Sic fas est semen justi cujusque tueri. 

45 Atque ad temonem versus, quem traxerat alis, 
Arboris ante pedes viduae raptavit, et illum 
Istius trunco religatum liquit in ista. 

Utque solent isthic plantae, cum decidit alto 
Lux ingens, magno lucis permixta nitore, 

50 Quem post coelestem piscem radiare videmus, 

Turgere^ ac dein quaeque novo vestita colore I 

Laetari, ante suos quam alio sub sidere Titan 
Quadrupedes jungat: violis haec rubrius arbor, 

Languidiusque rosis late decus expandebat 
55 Vitam ingressa novam, cutn ramos ante soleret 
Tendere sic nudos. Mente baud comprendere quivi, 

Nec numeros omnes licuit, nec verba notare. 

Fingere si possem, ut somno fera lumina victus 
Paulatim ad calami sonitum demiserit Argus, 

60 Lumina, queis tanti steterat vigilasse diurnas § 

Noclurnasque boras; ceu qui exemplaria spectat 
Lictor, et ipse modum scribendo imitarier ausim. 

Quo me devinxit somnus. Sed quilibet istud 
Artifices curent docti. Quare baec ego mitto, 

65 Dicturus velum somni ut mihi lux scidit, et vox 
Clamantis* Surge, o quid agis? Quo corde Joannes, 

Petrus, Jacobus spectatum millia florum I 

Ducti, queis malus fulgebat laeta, suoque J 

Angelicas turbas pomo alliciebat hiantes, 

70 Perpctuisque epulis sponsalia in aethere agebat. 

Atque ad se victi verbum rediere sub illud, 

Per quod majores sunt pulsi pectore somni, 

Videruntque scholae jam defecisse sodales, 

Mosen ELuuque, immutatamque magistri | 

75 Esse scholam; hoc redii, et super adstantem ilicet ipsam | 
Vidi, quae fuerat pia dux ad fluminis undam, 

Cui dixi totus trepidans: Quo est versa Beatrix? 

Ast illa: Ecce hanc cerne nova sub fronde sedentem 
Plantae ad radicem. Comitantum cerne catervam: 

80 Caetera post gryphum conscendit turba canendo 
Dulcius ac gravius carmen. Nec dicere scirem. 

Fusior an fando fuerit; mihi nam ilia tenebat | 

Intentos oculos, mibi quae praecluserat omnes 
Jam sensus: nudoque solo sola illa sedebat, 

85 Qualis quae posita est illic custodia plaustri, 

Quod prius ad Iruncuni gemina fera praedita forma 
Vinxerat. Hanc septemgeminae cinxere corona 
Nymphae, prae manibus portantes lampadas illas, 

Quae Boreae atque Austri securae flamina spernunt. 

90 Incola eris silvae hic modicum, sine fine futurus 
Mecum urbis Romae civis, qua Christus ab urbe 
Romanus dici voluit. Quare adspice currum, 

Ut prosis mundo, cujus sunt pessima facta, 

Atque redux illuc fac scribas omnia visa. 

95 Dixit; ego totus dominae mandata paratus 

Fungier, et mentem atque oculos, quo jusserat illa, 
Contendi. Nunquam motu tam praepete venit 
Ignis condensae nebulae, cum decidit illa 
Ex regione imber, quae plus distare putatur; 

100 Ut vidi in plantam volucrem Jovis aethere lapsum, 

Flores rumpentem atque novas cum cortice frondes, 

Qui pariter toto percussit robore currum. 

Quare hic nutavit, ceu tempestatibus acta 
A dextra laevaque ratis superantibus undis. 

105 Deinde triumphalis vidi se immittere cunis 
Quadrigae vulpem, membris testantibus ipsam 
Pastu omni caruisse bono. Sed turpia centum 
Huic ausa objiciens mulier facta arbitra nostri, 

Egit praecipitem, fugientemque impete tanto, 

110 Quantum ferre unquam sine carn bus ossa valebant. 

Dein qua ex parte prius volucris devenerat, ipsum 
Vidi secretam currus descendere in arcam. 

Corporis atque sui vestitam linquere pennis. 

Et qualis corde erumpens lugubre dolenti, 

115 Haec vox exivit coelo: Mea cymbula, quanam 

Merce onerata male es 1 — Mihi deinde dehiscere visa est 
Terra rotas ambas inter, vidique draconem 
Exire et fixam per currum attollere caudam, 

Qui, retrahentis acum vespae de more, malignam 
120 Caudam ad se traxit, currus partemque revulsam 

Corripuit Aecum, hac illae sine tege vagatus. 

Quodque fuit reliquum, ceu vivax gramine* tellus, 

Se texit plumis, casta fors mente bonaque 
Oblatis. Et utraeque rotae se tegmine eodem, 

125 Et temo induerant, citius, quam ut poscat apertum 
Os gemitus. — Versa sic moles sancta figura 
Partibus ipsa suis capita est emittere visa. 

Trina superstabant temonem et singula currus 
Unumquodque latus. Surgebant cornua primis, 

130 Ut tauris; unum sed cornu in fronte gerebant 

Quattuor. Haud unquam in terris par cernere monstrum 
Contigit. Hoc supra, velut arx in vertice montis, 

Sublimi meretrix habitu secura sedebat 
Liberius, praesensque oculos agitare protervos. 

135 At similem verito, ne quis potiatur adempta, 

Juxta illam vidi arrectum pede stare gigantem, 

Inque vicem interdum conjungere basia labris. 

Et quoniam cupidos in me semperque vagantes 
Verterat illa oculos, stricto ferus ille flagello 
140 A capite ad plantas totam decidit amator, 

Et gelidis plenus furiis, et pessimus ira 
Dissolvit monstrum, traxitque per avia silvae 
Usque adeo, ut contra meretricis coepta novamque 
Ista mihi una feram fuerit pro tegmine scuti. 

xxxin. 

Advenere, Deus, gentes, sunt dulciter orsae, 

Nunc alternantes ternae, nunc voce quaternae 
Carmen lugentes nymphae. Et pia corde Beatrix 
Verba sub ista gemens talem sese ore ferebat, 

5 Ut paulo fuerit plus immutata Maria 
Ante crucem. At postquam fandi est data copia, stante 
Virgineo cantu, surgens suffusa colore 
Flammae respondit: Modicum, et me cernere vobis 

Non erit; atque iterum modicum, vobisque videndam 
10 Me dabo, dileftael Dein prae se incedere jussit 
Septemplex agmen totum. Tantummodo nutu 
Neque ducemque egit post se, STATiuuque manentem. 

Sic ibat; sed humum decimo haud pressisse putarem 
Hanc passu, cum oculos oculis mihi perculit, osque 
15 Tranquillo solvens vultu: Huc, ait, ocior esto, 

Ut bene composito accipias mea pectore dicta! 

At simul accessi, ut decuit, sic ore locuta est: 

Cur mecum veniens nihil audes dicere, frater? 

Quales, quos nimium procerum praesentia tangit, 

20 Ante illos fari mussant et dentibus edunt 
Vocem non vivam; talis responsa remisi 
Imperfecta sono: Fas est tibi noscere, Diva, 

Quid mea res poscat, quidve huic magis utile cedat 
Illa mihi: Jam corda metu vultumque pudore 
25 Solvere te jubeo, ne, somnia vana videntis 
More viri, posthac mittas e pectore vocem. 

Disce, fuisse neque esse usquam, quod reptile rupit 
Vas; at qui laesit, non deterrerier offa 
Intrita vino supremi vindicis iram 
30 Credat. Nec longum viduata haerede manebit 
Quae volucris pennas ad currum liquerat; unde 
Evasit monstrum, labente ac tempore praeda. 

Nam video certe, idque adeo narrasse juvabit, 

Non adeo longe ducentia tempus abesse 
35 Sidera, ab offensu quovis atque objice tuta; 

Quo, quae quingentos numerant et quinque decemque, 
Signa, Deo mittente, dabunt, qui caede necabit 
Impuram audentemque simul non fanda gigantem. 

At meus hic sermo, ut Themidis Sphingisque loquela, 
40 Abditus, id tibi forte minus suadere valebit, 

Qui more illarum mentes ambagibus umbrat. 

At pro Najadibus mox facta aenigma resolvent 
Hoc durum, nulla pecudum frugumque ruina. 

Tu signa, et quales nunc mitto ex pectore voces, 

45 Tales fac doceas qui gaudent munere vitaffe, 

Quae cursu ruit in funus. Tibi mente repostum 
Id maneat, simul incipies haec tradere scriptis. 

Nec taceas, qualem vidisti surgere plantam, 

Quae nunc est illic duplici expilata rapina. 

50 Quicumque hanc ausit spoliare, aut scindere plantam. 
Iste Deum laedit, ceu re maledixerit ilii; 

Namque ille hanc sanctam sibi soli rite creavit. 

Hanc quia polluerat morsu, moerore peresa 
Ac desiderio, per millia pluraque lustra, 

55 Quae prior humanos anima est infusa per artus, 
Optavit proprio qui est ultus sanguine morsum. 

Mens tua dormitat, si non putat esse fatendum, 
Praecipua fleri caussa, ut se tollat in altum, 

Et tam diverso se effundat vertice planta. 

60 Et tibi, quae vanae cingebant pectora curae, 

Si minus humores Elsa de fonte fuissent, 

Et quae spectabas hinc gaudia Pyramus album 
Ad morum, res ob tantas, tot tempora rerum 
Saltem quid valeat Deus ultor, ab arbore quisses 
65 Discere mente tua, et propriis succurrere rebus. 

Sed quoniam video te saxea corda gerentem. 

Et culpis contincta, mei ut tibi lumina dicti 
Perstringant oculos, te, si minus edita scriptis. 
Pectore ferre tamen jubeo haec tibi inusta profundo, 
70 More viri palma praecinctum hostile gerentis. 

Tunc ego: Ut impressam formam cera apta sigillo 
Haud unquam immutat, mihi stant infixa cerebro, 
Quae modo signasti. At quianam sublime volatu 
Usque adeo tua verba petunt optata, sequacis 
75 Ut lumen visus tanto minus utile reddant? 

Illa mihi: Ut discas, queis sis auctoribus usus 
Atque schola, ac videas, quf possit talia fantem 
Illius doctrina sequi; ac tibi noscere detur 

Vestrum divino distare a tramite tantum, 

80 Quantum discordat terrae pars infima sphaerae 
Coeli, quae fertur properanti altissima cursu. 

Hic ego respondi: Haud memini me longius unquam 
A te unum abscessisse pedem, nec conscia morsu 
Cor mihi mens tangit. — Si te id meminisse potestas 
85 Deficit, illa inquit ridens, nunc ipse memento, 

Ut tu Lethaeos hodie gustaveris haustus. 

Si ex fumo arguitur flamma, haec oblivia culpam 
Includunt animi longe diversa secuti. 

Jam vero mea verba, rudes quoad convenit ista 
00 Contendenti oculos recludere, nuda resolvam. 

Et magis effulgens et cursu lentior orbem 
Sol usurpabat medium coeli atque diei, 

Qui, pro prospeetu vario, mutatur et ipse; 

Cum subito, veluti mos est ducentibus agmen 
05 Praemissis, si qua est novitas comperta, stetere 
Septenae nymphae, languens ubi decidit umbra, 

Qualem sub foliis viridantibus, atque nigrante 
Ramorum spatio rivis algentibus Alpes 
Distribuunt. Ante has vena delabier una 
100 Euphratem et Tigrim fueram mihi cernere visus, 

Et, quasi amicitia junctos, discedere pigros. 

0 lux, o ingens humanae gloria gentis! 

Quod genus istud aquae est, una quae ab origine sese 
Explicat huc veniens, seseque petitque fugitque? 

105 Dixi. — Hoc, respondit, tibi erit rogitanda Matella, 

Ut dicat caussam. Huic mulier pulcherrima contra, 

Ut facit a culpae qui sese crimine solvit: 

Has res, atque alias monitum mea cura remisit; 

Nec timeo, a Lethe ne dicta absconderit amnis. 

110 Olli sedato respondit corde Beatrix: 

Cura illi major, per quam rerum immeroor ipse 
Redditur, offudit mentem fortasse tenebris. 

Atque ecce Eunoes, qui praeterlabitur oraro. 

Nec mora; tu prensum propera deducere ad amnem 
115 More tuo, ut virtus ipsi collapsa revivat. 

Qualis corde anima humano, quae innectere nescit 
Caussam excusandi, et cui, quae est manifesta voluntas, 
Nutibus alterius sua fit; sic ilicet ista 
Mi dextram arripiens Statio muliebriter inquit: 

120 Fac comes huic venias. — Spatium si longius esset 
Scribendi, aggrederer cantare ex parte beantes 
Haustus, o lector, qui nunquam me ire sinebant 
Expletum: at quoniam, quas poscunt ista secunda 
Carmina, complevi cunctas ex ordine chartas, 

125 Artis me frenum prohibet jam longius ire. 

Deinde gradum a sancta revocavi fluminis unda 
Sic instauratus, qualis nova planta novata 
Fronde nova, purus, conscendere ad astra paratus 

I. 

Illius, qui cuncta movet, quocumque penetrat 
Glorid, plusque illi parti cedit, minus illi 
De splendore suo. Quod plus deducit ab ipsa 
Lucis, ego coelum deveni ac talia vidi, • 

5 Qualia nec scit, nec potis est unquam inde reversus 
Dicere. Namque animus desiderii prope summam 
Accedens, totum tunc sese immittit in istud, . 

Ut mens nostra sequi repetens non possit euntem. 
Verum, quae potui de sancto condere regno 
10 Mente, haec materiam praebebunt carminis ausis. 

Postremum hunc, bone Apollo, mihi concede laborem, 
Effice meque tua vas sic virtute repletum, 

Ut petis, ex lauro mihi amata serta daturus. 

Sat nobis tentasse jugum fuit hactenus unum 
15 Parnassi; reliquum ast opus est modo inire per ambo 
Campum. Fac intres mea pectora, tuque poetae 
Adspira, qualis, cum te tulit impetus olim, 

Audacis Satyri vagina diripere artus. 

0 virtus divina, meae si tu annuis arti 
20 Usque adeo, ut per me, quae stat signata beati 
ln capite umbra meo regni, manifesta patescat; 

Ad tibi dilectos ramos properare videbis, 

Frondibus atque tuis me tum praecingere frontem. 

Queis et materia et tu me dignum esse putabis. 

25 Namque adeo, pater, haec raro ornamenta leguntur, 
Ducat ut insignem Caesar vatesve triumphum, 

(Proh culpa humanae opprobriumque cupidinis!) ut jam 
Gignere Delphifica deberet gaudia Divo, 

Si quem ardore sitis stimulet Peneia planta. 

30 Ingentem, flammaro perpauca favilla secundat. 

Fors aliquis post me cantu meliore precetur, 

Ut Cirraea domus votis responsa remittat. 

Diversis generi mortali surgit ab oris 

Lampas, quae mundum lustrat; sed surgit ab illa, 

35 Cyclos bis geminos quae jungit cum cruce trina, 
Percussura viam meliorem, junctaque stella 
Exit cum meliore, et ceram temperat orbis 
Terrarum plus sponte sua obsignatque sua vi. 

Talem ingressa locum, quasi prima crepuscula noctis 
40 Hic et mane illic effecerat, albidus ille 
Semiorbis stabat totus, pars altera nigra, 

Cum latus in laevum se vertere visa Beatrix 
Est mihi et inspicere in solem. Sic figere soli 
Numquam aquila ausa suos est visus. Utque priore 
45 Misso exit, sursumque solet resilire secundus 
Fulgor, more peregrini remeare studentis: 

Sic et ego hunc actum, qui nostris insinuavit 
Sese luminibus, percussus imagine mentem, 

Desumpsi, atque oculos infixi in lampada solis 
50 Nostrum ultra morem. — Humanis virtutibus illic 
Multa licent ratione loci, quem condidit auctor 
Humano generi proprium, quae hic posse facultas 
Non est. Hunc nec ferre diu, nec temporis horam 
Sic tamen exiguam potui, ut candentis ab igne 
55 Hunc instar ferri haud circum fulgere viderem. 

Qui duplicare diem subito est mihi visus, ut ille 
Si sole omnipotens alio decorasset Olympum. 

Stabat in aeternas sphaeras immota Beatrix 
Tota, oculos figens, et ego mea lumina in ipsam 

60 Inde amota mihi. Interius sum factus ob hujus 
Adspectum talis, qualem se vidit ob herbam 
Gustatam aequoreis consortem assidere Divis 
Glaucus. Sic hominem superum virtute potiri 
Res est, quae vetat ostendi per verba; sed istud 
65 Est satis exemplum, queis servat gratia donum 
Tale experturis. — 0 aeterni ignis amoris! 

Si tantum illud ego mei eram, quod lucis in auras 
Duxisti ex nihilo primum, tu qui astra gubernas, 

Nosti. Nam tua lux me ad coeli sustulit aulam. 

70 Ut rota, quam aeternas, o summa optata voluptas, 
Harmoniae illa vi, quam tu moderaris et apte 
Digeris, intentum attraxit, tum solis ab igne 
Vidi oculis tantum coeli excandescere, ut imber 
Vel flumen nunquam tam vasto quiverit alveo 
75 Immanem peperisse lacum. Modulaminis ille 
Insueto sonus auditus mihi, lumen et ingens 
Mi desiderio incenderunt pectora tanto 
Caussarum, ut nunquam sim tale expertus acumen. 
Quapropter, quae me haud aliter, quam me ipse, videbat, 

80 Commoti cupiens animi componere fluctus, 

Ante ego quam loquerer quidquam, sic ora resolvit 
Atque ait: Ipse facis te crassae mentis, inanem 
Effingens speciem rerum, ut tibi cernere non sit, 

Quod tu, hac excussa, adspiceres. Terram haud pede tangis, 
85 Ut re re ; at non sic nativam praepete cursu 
Effugiens sedem fulgur ruit, ut citus istam 
Tu repetis reditu. — Mihi si brevia edita dulcem 
Verba inter risum suaserunt exuere unum 
Confusae mentis dubium, irretire secundum 
90 Me coepit, dixique : Ego jam me animo esse quieto 
Jussi, contentus sat magni a mole stuporis. 

Sed qui praevertam ista levissima corpora cursu, 

Id nunc admiror. Quare tunc pectore ducens 
Illa pio gemitum, tali in me lumina vultu 

18 

95 Vertit, quo nati deliri mater in ora. 

Et coepit: Quidquid rerum est, has digerit ordo 
Inter sese omnes. Isque ordo forma vocatur, 

Quae facit omne Deo simile. Hic cuncta alta creata 
Aeternae cernunt virtutis signa notasque, j 

100 Quae meta est, ad quam mihi dicta ea norma refertur. 

Ordinis in leges, quas diximus, omnia prona 
Sunt per diversas sortes, quae plusque minusque 
Principio accedunt. Ita per mare cuncta moventur 
Naturae immensum diversa ad littora, et una 
105 Res quaeque infuso instinctu, quo singula fertur. 

Hic ignem fert ad lunam, mortalia corda 
Hic icit motu, hic terram cogitque premitque. 

Nec modo quae ratione carent, hic appetit arcus. 

At quae mente valent ac versant libera amorem. 

110 Quae tot disponit propria sapientia luce. 

Stare jubet semper coelum, in quo se rotat illud. 

Quod mage festinum esL Atque huc, veluli ad loca certa, 
Nunc illius agit nos virtus incita chorda, i 

| Quae, quidquid jacit, hoc ad signum dirigit aptum. I 

i 115 Verum ut ab artificis discordat mente frequenter j 

Forma, ubi materies huic respondere recuset I 

Surda ; ita et hoc abeunt a cursu saepe creata, i 

Quae sic acta suo divertere tramite possunt, I 

(Utque videre potes delabi nubibus ignem,) 

120 Dummodo flectatur falsa dulcedine primus 

Impetus in terram. Non plus tibi mira putanda est 
Res, bene si reputo, quod scandis, quam exiguus fons 
Alto monte ruens si fundum irrumpat in imum. 

In te res miranda foret, si, te objice nullo 
125 Impediente, jacens in terris ipse sederes, i 

Sicut humi vivax vis flammae strata quiete. — 1 

Hinc illa ad summum vertit sua lumina Olympum. | 

Vos, rate qui vecti parva venistis, aventes 
Audire, usque meam sectati pone carinam, 

Quae mare cantando verrit, jam littora vestra 
Respicite, et pelagus ne ultra tentate profundum; 

5 Nam vos, me amisso, loca devia forte petetis 
Errantes. Nemo, quod arandum prendimus, aequor 
Unquam percurrit. Tritonia Diva labori 
Adspirat nostro, nos dexter ducit Apollo. 

Atque novem Musae monstrant Erimantidas ursas. 

10 Pauci, mature qui prospectastis hiantes 
Angelicum panem, quo vita hic vivitur, at non 
Exsaturata manet, dimittere salsa per alta 
Navigium vobis licet observantibus undam, 

Quam sulco, prius aequalis quam strata residat. 

15 Praestantes illi, qui adierunt Colchica regna, 

Obstupuere minus tunc, quum videre bubulcum 
Aesonidem factum, quam vos, mea vela secuti. 

Ingenita et jugis sitis in, quod imagine ridet 
Divina, regnum celeri nos impete agebat, 

20 Ferme quo adspicilis coelum. Spectare Beatrix 

Sursum, et ego hanc. Tam forte diu, dum cessat arundo, 
Et volat atque fugit resolutam libera chordam. 

Sensi delatus, quo me divertere suasit 
Res mira ad se oculis. Illa autem, quam ulla nequibat 
25 Cura latere mei cordis, convertit utramque 

Ad me aciem pariter laeta, ut pulcherrima forma: 

Mente Deum, dixit, bene grata suspice, qui nos 
Primae conjunxit stellae. Mihi lucida visa est 
Ac densa ac solida ac nitido stans corpore nubes 
30 Nos tegere, haud secus atque adamas solis jubare ictus. 
Ingressos intus nos bacca aeterna recepit. 

Ut recipit lucem fluvialis gutta cohaerens. 

Si tum corpus eram, si non comprendere mente est, 

13 * 

Qui rem, quae triplex spatium occupat, insinuare 
35 Altera passa sibi res sit, quod fiat oportet, 

Corpus ubi in corpus repat, multo acrius esset 
Ardendum nobis mirarier illius esse, 

Qui sibi conjunxit naturam hominisque deique. 

Tunc ibi cernere erit, quod demonstrare nequibit 
40 Hic quisquam atque fides jubet omnes credere certo, 

Ut quae vera patent per se notissima, primo 
Credenda intuitu mentis. — Tunc ora resolvens 
Dixi: Ego, Diva, pio, quoad possum, huic pectore grates 
Solvo, mortali qui me sejunxit ab orbe. 

45 At quid, die quaeso, quid sunt nigra corporis hujus 
Signa ea, quae in terris de Cain fingere suadent 
Fabellam? Illa diu subrisit; deinde loquelam 
Solvens: Si mortalis, ait, sententia aberrat, < 

Clavis ubi sensus nescit recludere verum, 

50 Certe haud deberent jam pungere tela stuporis 
Cor tibi; nam ratio, quae sensus pone sequatur, 

Cernere ut ipse potes, brevioribus utitur alis. 

At da, quid tecum reputes. Tunc huic ego contra: 

Ex raro ac denso, quae sic diversa videntur, 

55 Esse reor. — Multo haec in vortice mersa videbis 
Falsi, quae modo credis, ait, si rite tenebis. 

Quae dicam contra. Demonstrat lumina vobis 
Multa orbis sphaerae octavae, diversa notanda 
Mole sua ac lucis natura. Hic collige primo. 

60 Si rara ac densa efficerent ea, qualia constant 
Quantaque, flammivomo cuivis vis unica inesset, 

Plusque minusque tributa globo, atque aequaliter uni- 
Cuique. At multiplices virtutes ex elementis 
Primis, quae formam statuunt cujusque, necesse est, 

65 Nasci, quae deleta forent, te judice, cuncta. 

Hoc uno excepto. Adde etiam: si caussa nigroris 
Rarum esset, quod tu vocitas ; aut iste planeta 
Partim ex materia jejunus forte laboret, 

Aut, ut opima adipe et mixtim minus uncta per artus 
70 Corporis unius caro diditur, haud secus iste 
In proprio chartam mutet versa vice libro. 

Quae mihi dicta prior caussa est, in Solis aperta 
Esset defectu, nam translucere videres 
Lumen ut ingestum reji, quae corpore raro 
75 Constet. At id non fit. Quare inspectare secundam 
Est operae pretium. At tibi si dabo funditus istam 
Eversam, tunc ista tuae sententia mentis 
Falsa eriL Hoc rarum si haud est penetrabile, oportet 
Sint certi fines, quos tendere non sinat ultra 
80 Rem sibi pugnantem, seseque retro inde refundat 
Alterius jubar, ut per vitrum, ubi bractea plumbi 
Texerit huic tergum, resilit color. At modo dices, 

Hic magis atque alibi jubar apparere retusum, 

Quod vi rejectum magis interiore recessit. 

85 Hunc tibi poscenti nodum Experientia solvet, 

Si forte hanc tentes, quae vestrae, fontis ad instar, 

Dat rivos artis. Speculorum lumina bina 
Accipe, et his medius fac sistas. Inter utrumque 
Pone aliud speculum, quod distet longius a te, 

90 Inveniatque tuos oculos. Conversus ad illa 
Fac tibi post tergum stet vivida flamma lucernae, 

Quae triplex vitrum speculorum accendat, et ipsa 
Ad te se referat rejecta vitri objice trino. 
Quantulacumque licet discrimina cernere lucis 
95 Non sit rejectae, facies prout singula vitri 
A te dissimili posita est procul intervallo, 

Cernes, ut speculo huic aeque splendere necesse est. 
Nunc ut, quae nivibus subsunt, sole icta repente, 
Exspoliata colore manent, et frigore primo; 

100 Sic, hac mente tibi exuta, stat certa voluntas 
Informare adeo vivaci lumine, ut, in te 
Illud ubi incurrat, pleno fulgore coruscet 
Includit coelum divina pace quietum 

Corpus, perpetuo quod circum turbine fertur, 

105 In cujus virtute jacet summae esse capaci 
Conclusae spatio. Quod tot spectabile signis 
Succedit coelum, accepta hinc partitur in omnes 
Naturas alias passim, quas continet a se 
Distinctas. Orbes reliqui, discrimine stellas 
110 Distinctas vario amplexi, lias componere fines 

Ad proprios, pariterque ad semina propria pergunt. 

Non secus ac jam cernis, eunt haec organa mundi ; 

Prout inde accipiunt, ita agunt in corpora quaeque. 

Nunc tu per quod iter propero contingere, ut optas, 
115 Verum, fac videas, ut posthac ipse tenere 
Ilaec vada tu solus possis. Hic motus et illa 
Sanctorum virtus gyrorum, non secus atque ars 
Tundentis scalpri a fabro, Sic spiret oportet 
A superis, commissa sibi quibus astra movere 
120 Contigit. Ac coelum, quod tot fulgentia pandunt 
Lumina, distinctum laetatur imagine pulchra. 

Quam trahit a celsa volventis mente ministri, 

Et consignatam reliquis consignat in astris. 

Ulque anima, in vestro dum degit pulvere, multa 
i 125 Per membra, atque artus varios ac dispare forma, 

Sese ad diversas vires dominata resolvit: 

Sic sua multiplicans per stellas explicat intus, 

Quae mens has agitat, bona, et una atque integra fertur. 
Sese diverse pretioso corpore, cui dat 
130 Vitales vires, virtus infusa remiscet, 

In quo, ceu vita in vobis, consistit et haeret. 

Naturam ob laetam, qua manat origine, mista 
Virtus per corpus lucet, quo more modoque 
Sc per pupillas diffundunt gaudia vivas. 

135 Effluit ex illa quidquid differre videtur 

Lucem inter lucemque, haud texto ex raro et opaco; 
Proque sua bonitate ea turbida daraque gignit. 

Qui mihi sol pectus prius inflammavit amore, 
Monstrarat pulchri, dempto velamine, veri, 

Dum sua confirmat, nostra argumenta refutat, 
Adspectum dulcem. Jamque, ut mentem ipse faterer 
5 Purgatam et certam, extuleram, ut magis arduus ore 
Farer, quoad decuit, caput. Ast objecta repente 
Est oculis visi species, quae inspecta revinxit 
Me totum usque adeo, ut praesentem errata fateri 
Fixerit immemorem. Ceu per pellucida, tersa 
10 Vitrea vasa, aut per, nullo turbante, nitentes 
Lymphas haud altas sic, ut fundi ima nigrescant. 
Tenuia tam redeunt nostrae exteriora figurae, 

Quam baccae candor, nivea qui in fronte locetur; 

Sic mihi se obtulerant fari plura ora parata; 

15 Quare me errori cepit contrarius error, 

Quo vir amore arsit captus fontisque suique. 

Quod simulae sensi, ratus haec simulacra repulsa 
A speculis, ut cuja essent cognoscere possem, 
Conversis respexi oculis; sed nulla videre 
20 Contigit, hisque actis prae me, ducis ora petivi 

Dulcis, ab his pendens, quae ardebant lumine saucio. 
At mihi subridens: Noli admirarier, inquit. 

Ridentem, postquam ipsa tuum puerile notavi 
Judicium, quoniam tua planta insistere vero 
25 Non credit, sed more suo te ducit inani 
Conatu. Quas tu cernis sub imagine, verae 
Sunt animae, huc missae, quia, quae vovere, fatentur 
Se votis mansisse minus. Quare alloquere illas, 

Audi, atque adde fidem dictis. Nam vivida veri 
30 Lux, satis his faciens, a se bas deflectere passum 
Ullum non patitur. — Tum unam, quae visa loquendi 
Plus cupida est, umbram fuit ingens ardor adire; 

Et coepi, quasi quem studium nimis acre fatigat ' 

Mussantem: 0 anima egregie fausta edita sorte, 

85 Quae vitae ad jubar aeternae dulcedine abundas, 

Quam qui non gustat, nunquam cognoscere possit: 

Pergratum fuerit, si des mihi discere nomen 

Ipsa tuum ac sortem vestram. — Quare illa parata, i 

Nec remorata diu, haec oculis ridentibus infit: 

40 Nunquam noster amor portam poscentibus aequum 
Claudit, non secus ac similem sibi qui jubet esse 
Quemque sua ex aula. Quo me tunc tempore habebat 
Mundus, virgo Deo sacrarum rite sororum 
Augebam numerum; et, bene si scrutabere mente, 

45 Non tibi celabor forma magis aucta decora, 

Ac me Piccardam nosces, quae immixta beatis 
Ipsa beata choris, ubi quam lentissima sphaera 
Est lunae, locor hic. Quae nobis pectora solum 
Exhilarata ardent divini flaminis igne, 

50 Se duxisse hujus laetantur ab ordine formam; 

Et nobis sors ista data est, quae tam ima videtur. 

Quod curasse parum arguimur solemnia vota, 

Et partim solvisse minus. — Tunc occupo et inquam : 

Nescio quid vobis divini fulget in ore 
55 Mirifico, prima quod vos ab imagine mutat. 

Inde fuit nobis revocandi tarda facultas. 

At quod tu narras, dat opem, ut cognoscere vultum 
Sit mihi res levior. Sed ne hoc mihi dicere parce: 

Vos, quae felices in sphaera degitis ista, 

60 Unquam fert animus magis altas quaerere sedes, 

Plura ut mirari majoraque foedera vobis 
Multiplicare illic detur. — Prius illa parumper. 

Cum qua tunc umbra stabat, subrisit et exin 
Vultu adeo laeto respondit, ut igne caloris 
65 Icta videretur primi: Quae dissita nostrum est 
Per pectus, frater, sancti vis plurima amoris, 

Dat desiderio tranquilla pace potiri, 

Et facit, ut simul illa velit, quae possidet, ultra 

Nil sitiens. Etenim si ferret nostra cupido, 

70 Adspirare ultra atque magis sublimia inire, 

Nostra forent rota illius pugnantia menti, 

Qui nos sejunctas habet hic; quod et ipse ridebis 
Non cadere in sphaeras istas, ubi amare necesse 
Dicas, si bene naturam perspexeris hujus 
75 Aestus. Quin imo stat in hoc vitae esse beatae: 

Stare intra fines, quos dat divina voluntas. 

Cum qua de nostris quoque fit mens mentibus una. 

Quare qualescumque sumus per multa gradatim 
Limina, id et regno placet omni, non secus ipsi 
80 Regi, qui nos sponte sua trahit, atque voluntas 
Hujus pax nostra est. Ipsa est illud mare magnum. 

Quo, quidquid creat illa, atque edit lucis in auras 
Natura, assiduo motus conamine tendit. 

Tum patuit mihi, ut in coelo Paradisus ubique est: 

85 Etsi cuncta beans supremi gratia amoris 

Impluat haud aeque. Hic illorum more virorum. 

Quos daps una dedit saturos, at ubi altera restat 
Esca gulam alliciens, illi hanc spectare videntur, 

Gratiaque est aliis de prima, ego nutibus usus 
00 Et verbis egi, totam ut cognoscere telam 

Possem, unde haec radium nondum ad capita ultima traxit 
Perfectae ob cursum vitae, meritumque profundum 
Altius in coelo, dixit, stat femina, cujus 
Ad nonnam in terris vos inter membra teguntur, 

05 Velaturque caput Dulci dare corpora somno, 

Et vigilare illo cum sponso tempus ad usque 
Postremum cupiens, cui fiqnt omnia cara 
Et rata, quae pietas et amor conformat ad aequam 
Illius mentem. Primaevo flore juventae, 

100 Illam ut subsequerer, terrae bona fluxa valere 
Jussi, quoque illa usa fuit, me vestis amictu 
Inclusi, sectamque sequi sectaeque magistram 
Certa, palam vovi. At gens plus male sueta nocere, 

Quam merita, avulsit dulcis me limine claustri. 

105 Testor ego Superos, qualis post illa dolenda 
Vita mihi fuerit. Quae se lux altera monstrat 
Dextra mihi fulgens, quaeque ardet lumine nostri 
Toto orbis, quidquid de me sum farier orsa, 

Vult de se accipias, seseque fuisse sororem 
110 Dicit, cui capitis sacratum est tegmen ademptum. 

Sed quoniam ad vestros fluctus invita reducta est 
Jus contra moremque bonum, nunquam illa solutum 
Cor habuit velo. Lux haec Constantia magna est. 
Quae se ex Suevorum vento genuisse secuudo 
115 Progeniem narrat, quae tertia et ultima lapsi 
Vis fuit imperii. — Sic illa, et voce canora 
Coepit: Ave Maria! atque canens evanuit auras 
In tenues, veluti grave per vada turbida corpus 
Atque hanc, quoad potuit, cedentem nostra secuta 
120 Est acies : ubi deflexit, quo me egerat aestus 
Major, quaesivit signum et conversa petivit ' 

Tota Beatricem. Illa oculos mibi pereulit instar 
Fulguris, ut primos ictus ego ferre nequirem; 

Quae mihi caussa fuit, cur tardior ipse rogarem. 

IV. 

Binos pone cibos distantes atque moventes 
Cor pari utrosque modo; vacuum prius ardor edendi 
Conficiet quemvis, qui liber sponte sua sit. 

Quam denti alterutrum admoveat. Sic agna luporum 
5 Iram inter geminam pariter perterrita staret; 

Sic duo damarum canis inter corpora restet. 

Quare, si tacui dubiis exercitus aeque, 

Nec me reprendam, quoniam res ipsa necessum 
Hoc habuit, nec me laudo. Labia ipse premebam; 
10 At desiderium liquide apparebat in ore, 

Solaque prex vultus plus, quam distincta loquela, 

Posse videbatur. — Danielis more Beatrix 
Usa est, qui regis sceptro Babylona tenentis 
Iram dissolvit, violenta et iniqua jubentis. 

15 Atque ait: Haud me jam fallit te hinc inde retorquens 
Cura duplex pressa intus, ut extra nulla patescat. 

Tu sic concludis: Bona si durare voluntas 
Certa est, cur unquam alterius violentia possit 
Imminuisse modum meritis? Tibi et altera cura 
20 Subjecit stimulos; ita enim remeare videntur 
Ad stellas animae, ut sententia prisca Platonis 
Innuit. Ista gravant aequali pondere mentem 
Hinc atque inde tibi. Quare, quae extrema labori 
Sunt tibi, queisque subest plus fellis, prima resolvam. 

25 Qui plus ex Seraphim sese transformat eandem 
In speciem, a vera quam ducit imagine patris 
Supremi, Moses, Sarauel atque ille Joannes, 

Non Maria excepta, tu utrum velis, elige, dico, 

Nemo aliis, animae quam illae, quarum ora videnda 
30 Huc occurrerunt, scamnis considit, et aevo 
Nemo minor fuerit, nec grandior; omnibus unus 
Est locus, atque simul primo dant fulgere coelo. 

Quod decorant, cuncti. Sed quisquis dispare norma 
Dulcem ibi agit vitam, prout tangit plusque minusque 
35 Aeternum hos flamen. Se hic exhibuere videndas 

Illae animae, non quod sphaera haec sorte obtigit ipsis, 
Ast ut quaerentem coelestia scamna docerent. 

Quae minus adscendunt. Namque haec sola apta loquela 
Est vestro ingenio, quod tantum a sensibus haurit, 

40 Quae posthac menti committi digna putantur; 

Quo magis indulget vestro Scriptura vigeri, 

Datque pedesque manusque Deo, et contraria vero 
Accipit haec aliter. Sic sancta ecclesia pingit 
Sub vultu humano Gabrielem, membra Michaeli 
45 Appingit, sic et jusso sanare Tobiam. 

Non hanc ille viam voluit calcare Timaeus, 

Humanas animas cum dicit ad astra redire; 

Nam suasisse sibi, quae dixerat, ipse videtur, 

Istas inde ratus decisas tempore ab illo, 

50 Quo humanos artus informavere, vocante 
Natura. Ast aliter fortasse is senserit, atque 
Vox sonat ac posset fieri, ut, quae intelligit ille, 
Deridenda minus fuerint. Nam si ille putasset 
Ad sphaeras istas laudem probrumque venire 
55 Virtutum, quae nostra valent in semina, forsan 
Nonnihil in veri signum hic offenderit ancus. 

Hoc secus acceptum, jam recto tramite totum 
Avertit mundum sic, ut persuaserit error 
Compellare Jovis Martisque et nomen inane 
€0 Mercurii. Sed quae mentem cura altera torquet, 

Est minus illa nocens; nam te haud abducere quiret' 
Illius improbitas a me. Si nostra videtur 
Justitia aequa minus mortalibus, haec via vobis 
Vestiganda, fidem exercet, non sparsa latenti est 
65 Haereseos viro. At quoniam bene inire potestis 
Ingenio freti vestro haec penetralia veri, 

Te mittam, ut cupis, expletum. Si, judice te, sit 
Vis, ubi, qui patitur, cogenti nil dare perstet, 

Vis genus hoc animas non excusaverit illas. 

70 Namque haud deficiet, si nolit, vestra voluntas; 

Sed facit, in flamma quod vos facere usque videtis 
Naturam, si quis millenis ictibus ignem 
Torqueat assidue. Si flecti plusque minusque 
Se sinat, illatam dubio procul ipsa secundat 
75 Vim. Non absimili inveniens has mente fuisse, 

Cum fuerit gressum ad sua claustra referre potestas. 
Si mens firma illis haud cedere certa fuisset. 

Quae te, Laurenti, flammata in crate manere 
Passa est assatura; qua Scaevola maluit asper 
80 Esse suae dextrae, vis unde avulserat illas, 

Huc retraxisset tandem sua quamque voluntas, 

Ut primum est data libertas. At pectora mente 
Tam solida sunt rara nimis. Jam verba per ista, 

Si bene, uti decuit, tu ista accipienda putasti, 

85 Quae saepe ancipitem torsisset cura recursans, 

Cassa cadit. Sed nunc alium tua lumina flexum 
Offendunt, mente unde tua haud evadere posses; 
Lassarere prius. Tu me docuisse tenebis 
Id te: nunquam animam mentiri posse beatam; 

90 Quod primo coram vero stat tempus in omne: 

At dein, Piccarda, audisti diversa locuta, 

Quod meminisse potes, animo Constaktiam amasse v 
Usque sacrum velum. Frater, saepe accidit istud. 

Ut quisquam, luctans praesenti exire periclo, 

95 Fecerit invitus, quod non fecisse decebat. 

Non secus Alcmaeon, qui, patre rogante, parentem 
Ipse suam exstinxit, cum maluit impius ultor, 

Quam minus ipse tenax patriae pietatis haberi. 

Haec equidem tecum vellem tu mente volutes: 

100 Suesse voluntati quoque vim concurrere mistam 
Sic, ut purgari nequeant injuria facta. 

Libera vis animi per se vitare parata est 
Omne malum; ast isthuc tunc inclinare videtur. 

Major ubi metus hanc moveat, si certa resistat. 

105 Quare quae exprimitur, Piccarda fante, voluntas, 
Libera sponte sua est; aliter, quam hoc nomine dico. 
Accipe. Sic disces pariter nos vera locutas. 

Haud aliter sancta decurrit rivulus unda 
Fonte illo egrediens, quo verum profluit omne. 

110 Pace ita composita, mihi tum utraque cura quievit. 

Dulcis amantis amor primi, diva inclita, dixi 
Post paulo, sermo cuju6 mihi pectora inundat, 
Inflammatque adeo, ut magis ac magis aucta vigore 
Succrescant! Non tanta mihi est data copia cordis 
115 Prodere sensa mei, dignas ut solvere grates 
"Pro meritis valeat; sed qui videt ima potestque, 

Ille tibi has referat. Jam sensi, ut nostra cupido 
Discendi haud unquam satura est, nisi cum unica veri 
Lux illa aeterni, quam extra spatiarier ullum 
120 Haud possit verum, tenebras disperserit omnes. 

Tunc ibi, ut in lustris fera, parta pace quiescit. 

Hoc simul attigerit, quod apisci est apta facultas. 

Nam secus omnis amor rerum cognoscere caussas 
Insitus incassum foret. Istum propter amorem, 

125 Ut scatebra, ante pedes veri sententia menti 
Utrimque ambiguae emergit; naluraque mater 
Illa' est, extremum quae (rudit ad usque cacumen 
Ex colle in collem. Hic amor est, qui impellit, et hic est 
Hoc quoque qui suadet te, Diva, rogare scienter; 

130 Nam res est obscura mihi. — Fert scire cupido, 

Num, si quis voti fuerit reus, et tamen istam 
Plusve minusve (idem tandem laesisse feratur, 

Sat facere is vobis possit sua per bene facta 
Alterius generis, vestra quae lance probentur 
135 Non minimum. — Tunc me visa est spectare Beatrix, 
Plena utrosque oculos flamma coelestis amoris 
Divinum usque adeo in morem, ut, mihi robore visus 
Victo, terga darem, perstrictaque declinarim 
Lumina, restiterimque, quasi minus utilis essem. 

v. 

Si praeter quem terra modum cognoscit, in aestu 
Cordis amore usti tanta tibi fulguro luce. 

Ut tibi jam virtus oculorum victa residat. 

Noli admirari; namque hoc ex robore visus 
5 Perfecti venit, isque cito ; sua prout bona noscit. 

Cognita venatur. Video jam, ut limpida veri 
Aeterni tibi fax splendet, quae sola tuentis, 

Visa semel, mentem succendit amore perenni. 

Quodsi forte aliud vestrum seducit amorem. 

10 Id nihil est, quam hujus signum, male cognitus index 
Hic interlucens. Modo te lert scire cupido. 

An, qui vota minus persolverit, ipse repensis 
Muneribus aliis tantumdem reddere possit, 

Omni a lite animam ut tutetur. — Talia dixit 
15 Hujus principium cantus initura Beatrix; 

Atque, ut qui coeptum haud sermonem obtruncat, ita illa 
Propositum tenuit sanctum. Quae maxima dos est. 
Largius indulgente Deo, qui cuncta creavit, 

Inventa, apta magis bonitatem ostendere patris, 

20 Quamque is plurimi habet, fuit haec vis libera vestri 
Arbitrii in terris, qua cuncta et sola creata, 

Queis lumen rationis inest, ditata fuerunt, 

Et sunt. Nunc, si conjicias, voti alta patebit 
Virtus, si quis fit reus, ac Deus annuat ipsi 
25 Ultro paciscenti. Nam inter hominemque Deumque 
Facta fides ubi sit, thesauri victima tanti, 

Quem dico, evadit, proprioque obstringitur actu. 

Quid tanti est, quaeso, pretii, quo tu ista rependas? 

Nam tibi si oblatis uti bene posse videris, 

30 Ex male sublatis igitur vis crescere belle. 

Jam quod plus refert, manifesto in lumine cernis; 

Sed quia dat veniam indulgens ecclesia sancta. 

Quod penitus contra , quae dixi, vera videtur, 

Nunc te paulum etiam ad mensam consistere oportet; 

35 Namque cibum rigidum, qualem te sumere jussi, 

Ut bene distribuas, aliquam tibi poscere debes 
Rursus opem. Tibi consilium nunc pandito mentis. 

Et mea dicta tene; nam quid tibi discere prodest, 

Copia ubi desit retinendi intenta lenaxque? 

40 Istius natura sacri res convenit intra 

Binas, quarum una est, qua constat victima, et una, 

Quam debet promissa fides. Delere potestas 
Postremam nulla est, nisi sis hanc solvere certus; 

Quod sic praecise supra mea lingua monebat. 


Digitized by t^ooQle 



288 PARADISI V. 


45 Quare etiam fuit Hebraeis offerre necesse, 
Quamquam his mutandi nonnulla piaminis esset 
Copia, quod nosti. Nam quae est tibi prorsus aperta 
Altera, materiam dico, virtute valere 
Illa potest tanta, ut dolus omnis abesse putetur, 

50 Si quis materiam diversam subdere averet. 

At non permutet pondus, quo forte gravatur, 

Pro arbitrio sibi quisque suo, ni argentea clavis 
Flavaque se vertant; et quaevis stulta putanda est 
Mutandi ratio, nisi res dimissa vicissim 
55 Contineat sumptam, veluti in bis triplice summa 
Bis duplicem invenies. Quare quodcumqtie suae vi 
Naturae usque adeo grave sit, ut pondere lancis 
Detrahat omne genus, nulla boc impensa rependet 
Discite, mortales, votum non pendere nauci; 

60 Sed servate fidem, nec agat vis coeca furoris, 

Ut Jephten, ubi prima illi solvenda reperta 
Strena est; cujus erat potius, se egisse fateri 
Prave, quam praestare fidem pejora patrando. 

Sic mente est visus stolida dux magnus Achivum; 

65 Quare flere sui decus Iphigenia coacta est 
Vultus, prudentesque simul stultosque nefandi 
Admonitu cultus lacrimas effundere adegit 
At vos, Christiadae, graviore incedite motu, 

Neve instar pennae vos quaevis efferat aura, 

70 Et ne credatis vos posse in qualibet unda 
Sordes abluere. Antiqui Scriptura novique 
Stat Testamenti; stat sancti ductor ovilis 
Supremus pastor: sat vobis ista salutis 
Sit via. Quodsi quidquam aliud perversa libido 
75 Clamat, vos homines esse, haud expertia mentis 
Armenta, admoneat ratio, ne, qui incola vestrae 
Judaeus terrae est, vobis illudere discat. 

Ne vos ardor agat lascivi more bidentis 
Agni, maternum qui lac contemnit et ipse 

80 Pro lubito simplex miscet sua proelia secum. 

Haec mihi, quae placuit scriptis mandare, Beatrix. 
Dein cupida, et sanctis exardens tota favillis 
Illa obulis partem mundi quaesivit, ubi ora 
Plus fulget vivax. Hujus reticentia, vultus 
85 Mutatus, nova volventi ardentique rogare 
Ingenio abrupit sermones; utque sagitta, 

Quo missa est, stat fixa prius, quam cborda quiescat, 
Sic sensi regnum nos irrupisse secundum. 

Hic praeportantem tam laeta gaudia fronte 
90 Tunc vidi Dominam, postquam se in luce locavit 
Illius coeli, ut radiaverit ipse planeta 
Uberius. Quodsi sese immutavit, et aureo 
Igne astrum risit, quid ego mutabile nostra 
Natura omnimodis animal? Ceu squamea clari 
95 In lymphis stagni, quidquid super innat, bianii 
Ore armenta petunt, escam rata: sic ego vidi 
Millia splendorum lateri agglomerantia nostro, 
Singulaque ajebant: Ecce illam, quae auget amores 
Nostros; quoque magis propter se quaeque ferebat 
100 Umbra, videbatur dare gaudia plena vibrante 
Fulgore emisso. — ld, lector, fac mente volutes: 

Si quae hic incipio, mox imperfecta relinquam, 
Nullum addens verbum, qualis cruciaret egestas 
Te scire ulteriora avidum? Et cognoscere quibis 
105 Per te, quae fuerit, simulae patuere, cupido 
Audire hos, fantes quae sit data cuique locato 
Isthic conditio. 0 animans bene nate, triumphi 
Aeterni sedes cui cernere gratia donat, 

Ante a militia quam jusserit ista vacare, 

110 Lumine coelorum totam spatiante per aulam 
Nos sumus incensi; quare si forte voluntas 
Hortatur clare rationem discere nostram, 

Sponte tua hanc exple. — Sic de coetu una piorum 
Vita illo dixit; pariterqne esi fata Beatrix: 

19 

115 Dic age, dic tuto et crede, haec fore dicta Deorum. 
Sat bene percipio, propria qui in iuce moreris, 

Atque hanc ex oculis ducas; nam flamma coruscat, 
Prout tu difluso pandis tua gaudia risu, 

Digna anima; at non scire mihi est, quo nomine nota 
120 ln terris fueris, nec quae dedit istius astri 
Caussa gradum tibi, quod celat mortalibus ora 
Alterius propter radios. — Haec pectore fudi, 

Defixis oculis in lucem talia fatam. 

Quare haec lucidius multo, quam fulserat ante, 

125 Exarsit, veluti sol, qui splendore micanti 
Uberius, postquam corrosit flamma vapores 
Aestum mulcentes, oculis se subtrahit ipsum. 

Laetitia superante magis mihi facta serena 
Illa anima, involvit proprio se lumine, et almam 
130 Mi celans penitus penitusque inclusa figuram, 

Haec responsa dedit cantu referenda sequenti. 


Ex quo aquilam a coeli cursu, quem est illa secuta 
Juncta duci antiquo thalamum Laviniae adepto. 
Compulit, aversam discedere Constantinus, 

Centum annos centumque et plures nobilis ales 
5 Grata Deo, Europae extremis consedit in oris, 

Ad montes, unde illa prius digressa volatum 
Flexerat; alarumque sacra tutata sub umbra 
Mundum ibi, non interrupto rerum ordine, rexit, 
Mutandoque vices eadem ad me denique venit. 

10 Caesar et ipse fui, quem nomine Justinianum 
Dicunt, atque volente illo, qui me icit, amore 
Primo, quod superans leges et inane jubebant. 

Delevi; atque prius tanto quam accingerer auso, 

Unam, non binas naturas rebar inesse 
15 Christo, istaque fide vitam contentus agebam. 

At me pastoris supremi vox Agapeti 
Sincerae docuit fidei sanctissima normam. 

Credita res illi est; et clara in luce videnda 
Nunc mihi dicta patent hujus, ratione modoque, 

20 Quo, si quando aliquis quidquam simul asserit atque 
Ipse simul negat, et falsum et verum esse videbis. 

Ut primum movi vestigia cum grege sancto, 

Inceptum sublime, Deo adspirante benigno. 

Deduxi, incumbens totus, dum justa movebat, 

25 Imperium me dante, meus Belisarius arma : 

Cui sic juncta fuit coelestis dextera regis, 

Ut mihi suaderet studio requiescere in isto. 

Ad quae prima rogas, jam sat fecisse putarem 
Hoc tibi responsum; at me cogit longius ire 
30 Ejus conditio, atque aliud quidquam addere dictis. 

Ut bene perspicias, justo quo jure verendum 
Atque sacrum signum contra certamina tanta 
Permulti moveant, et qui sibi vindicet, et qui 
Abnuet adverse nitens; nunc accipe, quanta 
35 Fecerit hoc signum cunctis venerabile virtus, 

| Ceperit ex ilioque die, cum lumina noctem 

Clausit in aeternam Pallas, huic tradere regnum 
Dum studet. Haec volucris per trina ut sederit Albae 
Saecula et ulterius, nosti, sua corpora donec 
40 Pubes tergemina haud dubitavit propter eandem 
Objecisse neci ; nostique, quid egerit ista, 

Triste Sabinarum tempus si mente revolvas, 
j Atque inde usque illud repetas, cum pectora ferro 

| Ulta suum admovit Lucretia prisca dolorem, 

i 45 Per septem victrix reges, dominata propinquos 
I Imperio in populos: nosti, quid gesserit ipsa, 

ln Brennum, in Pyrrhum a claris illata maniplis 
Romulidum, inque alios reges socialiaque arma. 

Quare Torquatus, tum Quinctius a neglecto 
I 50 Cincinno dictus, Decii Fabiique decora 

Fulserunt fama, quam myrrha aspergo libenter. 

Haec Arabum stravit fastum vexilla sequentum 
Hannibalis, gelidas illis rumpentibus Alpes, 

Ex quibus, Eridane, Italicis illaberis agris. 

55 Hoc duce, adhuc pueri et juvenes, duxere triumphos 
Scipio Pompejusque, et colli est visa dolenda, 

Sub quo tu primas hausisti luminis auras. 

Deinde prope aetatem, qua totius una voluntas 
Coeli decrerat mundum componere pace, 

60 Ipsam corripuit Caesar, Roma urbe rogante. 

Et quid, praetergressa Varum, ad vada fluminis usque 
Fecerit haec Rheni, satis Isara vidit et Hera 
Sequanaque atque omnes valles, queis plenus abundat 
Elabens Rhodanus. Quid, ubi est egressa Ravenna 
| 65 Irrupitque amnem Rubiconem, haec gessit, id alae est 

Talis, ut hanc oculi haud possent servare sequentum, 

1 Nec scribae calamus. Contra oppida Iberica vertit 
Agmen, dein propius Dyracchia moenia, et urbem 
Pharsalon adeo percussit, ut usque vagatus 
| 70 Ad Nili calidas luctus pervenerit undas. 

| Haec iterum Antandri terram Simoentaque vidit, 

Unde olim exierat, bustumque ubi procubat Hector, 

Atque in perniciem Ptolemaei denique somnum 
, Exuit; unde Jubam oppressura erupit ad instar 
i 75 Fulgoris: Hesperiam dein vestram ingressa, volavit 
| Pompejanarum sonitu invitata tubarum. 

! At quod signiferum gessit comitata secundum, 

| In letro latrant Brutusque et Cassius Orco, 

Idque dolet Mutina, atque obsessa Perugia luget. 

80 Nunc etiam tristis fundit Cleopatra querelas, 

Quae instantem fugiens, subitam sibi traxit ab angue 
Atque atram mortem. Hoc fortes ducente catervas, 

Littus ad usque maris rubri discurrit et, ipso | 

Ductore, baec potuit mundum componere pace i 

85 Tanta, ut sacratam Janus sibi viderit aedem 

Clausam. — At quod suasit vexillum talia fari, 

Fecerat ante et erat facturum pro imperii vi 
Mortali in terris, quod sub ditione gubernat, 

Fit leve et obscurum specie, si tertius haeres 
90 Spectandus fuerit Caesar, te judice acuto, 

Et studii puro. Nam justa, aeterna potestas, 

Hanc mihi quae inspirat mentem, concesserat illi. 

Quem dico, laudem, quam ultam duxisset ob iram 
Id dantis. — Nunc quae huc veniunt referenda, stupebis. 

95 Dein, comitante Tito, poenas sumptura volavit 

Antiquum ulta scelus. Tum vero, ubi ovile momordit 
Dens Longobardus sanctum, sese illius alis 
Tectum succurrisse isti, victo hoste, fatetur 
Carolus in terris Magnus. Jam tu ipse videbis, 

100 Qui sint, quos supra accuso, et quae hos crimina damnent, 
Unde venit vobis cunctorum caussa malorum. 

•Altera communi signo pars lilia flava 
Opponit, seorsim pars altera vindicat istud; 

Mens est in dubio, quis major ceperit error 
105 Alterutrum. Utatur solita pro viribus arte 
Turba Ghibellini studio inflammata furoris; 

Ast aliud signum quaerat sibi; non bene miles 
Hoc sequitur, qui a justitia sejunxerit ipsum. 

Neve hoc, Guelphorum turba stipante suorum, 

110 Carolus iste novus sternat, verum horreat ungues, 

Qui mage sublimi vellus vulsere leoni. 

Jam saepe ob culpam nati flevere parentum; 

Nec mutaturum propter sua lilia numen 
Signa putet. Parvi decus hujus sideris ornant, 

115 Quae nullos unquam detrectavere labores, 

Gnavae animae, aeternum ut veniat post funera nomen. 
Namque ubi curae isthuc tendunt, et tramite oberrant 
Huc illuc vario, pariter veri ignis amoris 
Et minus atque minus vivax adseendat, oportet. 

120 Ast haec cum merito commensis pignora nostro 

Pars est aetitiae, quia nec majora videmus, 

Nec minus ampla dari. Hinc judex ita temperat aequus | 
In nobis pectus mulcendo, ut nulla cupido j 

Nos unquam ad studium deducere possit iniquum. j 

125 Diversi vocum sonitus modulamine dulces ; 

Dant numeros; pariter scamna haec diversa potitos 
Hac vita, istarum harmonia resonante rotarum, 

Dulce beant. Hujusque inclusum lumine baccae 
Romaei est lumen, cui grandia pulcbraque facta 
130 Cesserunt male apud male gratos; sed neque risit I 

Adversans Narbo. Quare pede claudicat ille, 

Qui nocitura sibi alterius benefacta putavit. 

Bis geminas habuit natas Ramundus, avito 
Nomine, quod dederat gens Berlingaria, notus. 

135 Omnes reginas, ignobilis ac peregrini 

Cura Romaei. Deinde ore sat ille superbo 
Hunc justum totam rationem evolvere jussit. 

Bis ubi sena dedit, quae res bis quina ferebat. 

Inde hic cessit inops et multis debilis annis 
140 At si magnanimi mundus cor nosset, in omne 
Mendicati aevum frustatim quamlibet escam. 

Laudatum valde magis hunc efferret ad astra. 

VII. 

Sis nobis tutela, Deus, ter sancta potestas 
Pugnas pugnantum ac virtutum, luce beatos 
Qui clara affulgens ignes haec scamna tenentum j 

Illustras totos. Vocalem ita visus, ut ante, 

5 Ille mihi arripuisse notam est hosque edere cantus, 

Quem super expandit duplicatum flamma nitorem. 

Mox ipse, atque alii rursus duxere eboream: 

Utque favillarum quam velocissimus imber, 

Sese improviso mihi velavere abeuntes. 

10 In dubio haerebam et mecum: dic, ipse loquebar, j 

Dic Dominae, gutlis praesenti dulcibus omnem 
Exsaturare sitim. — At toto pudor ille potitus 
Pectore, conantem depromere verba soluto 
Ore, Beatricem me compellare vetabat, 

15 Ut quem debilitat somnus. Nec passa Beatrix 
Balbutire diu est, verbis et talibus infit, 

Illo mi radians risu, qui quefnque bearet 
In medio igne hominem: Te falso impervia fantem 
Jam video: quare, qui poenam jure poposcit 
20 Laesus, is ultores jure haud est passus inultos? 

At tibi mox mentem expediam, tu figito dicta 
Haec animo; mea enim magni sententia doni 
Instar erit. — Qui vir non venit lucis in oras 
Prognatus, frena illa indignans apta volenti 
25 Virtuti, sese damnatus perdidit, una 

Damnavit genus omne. Ideo per saecula multa 
In magnis jacuit gens strata humana tenebris 
Aegra, Dei Verbo donec descendere visum est, * 
Junxit ubi persona hujus sibi sponte rebellem 
30 Naturam auctore a proprio longeque remotam, 
Aeterno tendente arcum tantummodo Amore. 

Fac nunc advertas et, quae dicam, accipe mente. 
Ex nihilo ista creata recens natura parenti 
Juncla suo, qualis ficta est, fuit integra, justa; 

35 At propriam ob noxam regno est depulsa beato; 
Nam sese a vero vertit vitaque priore. 

Poena igitur, quam crux subeundam praebuit illi, 

Si commetiri est naturam, quam sibi sumpsit, 

Cum poena, nullum tanto unquam jure momordit. 
40 At pariter nunquam ulla fuit tam injuria poena, 

Si tu personam, quae se compressit in istam 
Naturam, inspicias. Ex uno simplice facto 
Diversa exstiterunt. Placuit mors una Deoque 
Judaeisque: ob eam tellus concussa tremore 
45 Horruit, et portas patefecit regia coeli. 


Digitized by t^ooQle 


PAKAUISI Vil. 


296 


Ne mirere ultra, si quem sic farier audis. 

Ultores irae justae justam esse cohortem 
Ultam. Ast implicitam tibi mentem haerescere nodo 
Districtam vario video, quo magna cupido 
50 Hanc extricatam exspectat. Tu talia tecum: 

Haec audita mihi facile est advertere mente; 

Sed me caussa latet, cur solum hac arte redemptos 
Nos Amor is vellet. Frater, manet ista sepulta 
Lex oculis cujusque hominis, cui flamine sancti 
55 Nondum etiam ingenium flammis adolevit amoris. 
Ingenue ipsa quidem, nam huc spectant multa virorum 
Consilia, atque parum sunt internoscere verum 
Apta, loquar, quare fuerit ratio ista legenda 
Digna magis. Quae omnem bonitas divina repellit 
60 Livorem, proprii tota ardens ignibus ignis 
Flammat ita, aeterni ut diffundat ubique decoris 
Diutias. Quidquid privum modo manat ab ipsa, 
Nunquam deletur. Neque enim hujus signa moventur. 
Quae semel impressit. Quidquid privum impluit ipsa, 
65 Non comitante alia caussa, manet omne solutum 
Servitio (neque enim a rerum virtute novarum 
Id pendet) plus huic sese conformat eoqtie 
Plus placet. Ardor enim sanctus, luce omnia lustrans. 
In quem plus similem sibi adit, vivacius igne 
70 Fulgurat. Humanae cuncta haec dant crescere stirpi; 
Deficiente uno, simul ipsa minuta necesse est 
) Nobilitate cadat. Quae libertate carentem 

Hanc facit, est culpae labes; haec unica caussa est, 

I Diversam a summo quae ipsam deformat Amore; 

I 75 Namque parum istius lucis se luce colorat: 

Et nunquam in decus antiquum sese ipsa reponet. 

Ni plenum instauret, quod culpa reliquit inane, 
Accumulans justas contra mala gaudia poenas, 
yestra ubi se in proprio maculavit semine totam 
80 Natura, istorum est ornatu exuta decorum, 

L_ 


Digitized by t^ooQle 


PARADISI VII. 


297 


Et pariter procul a Paradisi sede beata 
Pulsa; nec amissam sortem reparare potestas 
Huic fuerat, bene si advertas, ratione modove 
Ullo, ni ipsa vadum ex istis transmitteret unum; 

85 Aut Deus indulgens culpam dimitteret istam 
Solus, vel natura suo medicata furori 
Vestra esset. Modo tu in barathrum defige profundum 
Consilii aeterni visum, et mea collige dicta, 

Intentaque tuis pro viribus accipe mente. 

90 Limitibus finita suis humana propago, 

Sat facere haud unquam poterat, nam copia deerat 
Quam minimum inferius descendere, in omne futurum 
Tempus parendo, quando se tollere in altum 
Obsequiosa minus voluit. Nunc caussa patebit, 

95 Cur generi humano noxae via clausa piandae est. 

Ergo vias aperire suas coeleste necesse 
Numen erat, lapsique hominis succurrere vitae, 
fntegra ut huic fieret; via seu foret utilis una, 

Sive ambae. At quoniam tanto jucundius esse 
100 Fertur agentis opus, quanto manifestius ampla 
Elucet bonitas .cordis benefacta parantis, 

Primus Amor, propria qui signat imagine mundum, 

Ut vos erigeret, voluit percurrere cunctas 
Ipse vias. Nec cum veniet nox ultima terris, 

105 Nec cum sol primum emicuit, tam utrique profundum, 
Nec tam magnificum facinus fueritque foretque. 

Nam supremus Amor sese largitus, ut apta 
Progenies humana foret sese erigere, ultro 
Largior est, quam si solus dimitteret ipse. 

110 Nec sat justitiae ratio quaecumque fuisset 
Altera, ni Deus ipse Deo generatus, Adami 
Indutus carnem ingenituro decus objecisset. 

Nunc curam expletura omnem, nonnulla revertor 
Ad loca declaranda, ut ibi tu cernere possis 
115 Non secus atque ego nunc. Haec tu tecum: Aera cerno, 

Humorem, terram atque ignem et mista omnia eorum 
Semina corrumpi atque parum diuturna manere. 

Et tamen ex nihilo fuerunt haec ipsa creata; 

Quare, si verum dixi, corrupta resolvi 
120 Haud unquam possent. — Frater, chorus ales Olympi, 
Sincera haec regio, qua praesens ipse moraris, — 
Qualia nunc constant, — pura atque integra creata 
Haec possunt vere dici; at primordia rerum, 

Quae modo dixisti, tum quae nascuntur ab ipsis, 

125 Omnia deducunt formam a virtute creata. 

Materies, ex qua constant seorsim, ipsa creata est. 
Visque creata fuit per se apta inducere formam, 

Insita sideribus circum informanda rotatis 
Corpora. Sanctorum radius, motusque globorum 
130 Pro cujusque habitu, cui priva potentia juncta est. 
Attrahit alituum pecudumque gregisque marini 
Plantarumque animas. Bonitas at summa parentis 
Hanc nostram spirat vitam non conciliatam 
Externis rebus, simul inspirans sui amorem, 

135 Ut desiderio dein Patrem semper anhelet 

Hinc tibi colligere est, quare caro vestra resurget, 
Si bene perpendas, qui tum fuit edita, primos 
Cum primus nobis genitores condidit auctor. 

VIII. 

Olim haud absque suo credebat terra periclo 
Formosam Venerem, quam tertia sphaera rotantem 
Accipit, insanum radiis emittere amorem; 

Quare ubicunque loci veteres errore vetusto 
5 Huic struxere aras, cultam in sua vota vocantes. 
Cumque Cupidine iis fuit usque in honore Dione. 

Hanc etenim matrem dixere, illumque creatum, 

Qui quondam infixus gremio infelicis Elisae 
Sederit. Hinc ipsi ducebant nomina stellae, 

10 Cui modo cervicem est solis, modo cernere frontem, 
Unde mihi istius desumpsi exordia cantus. 

Ipsam adscensurus non sensi; intrasse Beatrix 
Admonuit; namque illa magis mihi visa decora est 
Ac veluti in flamma nitet inspicienda favilla, 

15 Utque in voce licet vocem distinguere, ubi una 
Atque eadem manet, atque abit exspatiata, reditque 
Altera: sic alias vidi hac in luce moveri 
Lampadas in gyrum properanter plusque minusque, 
Aeterno prout cuique frui splendore dabatur, 

20 Ut reor. Algenti nunquam de nube ruerunt 
Perspicui, aut coeci cursu tam praepete venti, 

Ut non impliciti lentique videntibus ista 
Lumina sint visi, divina mihi obvia ferri, 

Gyro interrupto, cujus primordia ab altis 
25 Incepere prius Seraphim ; post obvia prima 
Auribus audivi Hosanna! tam dulce canorum, 

Ut nunquam posthac repetitum audire cupido 
Desinat. — Interea propius nos adstitil unus, 

Et solus dixit: Cuncti indulgere parati 
30 Hic tibi nos sumus, ut nobis gaudere facultas 
Sit tibi. Nos cum principibus coelestibus unum 
Circumagi in gyrum cursumque sitimque solemus, 

Ad quos in terris fudisti hunc pectore cantum: 

Vos, monstrante Deo, queis tertia sphaera movenda 
35 Contigit; ac tanta nobis cor ardet amoris 

Flamma, ut non sit dulce minus cessare parumper, 
Dum libi sat fiat. Postquam pudibunda modeste 
Lumina converti ad Dominam, et simul ipsa benigne 
Annuit, atque fidem fecit, fuit impetus illam 
40 Inspicere in lucem, quae mi promittere tantum 

Audita est donum, et: Dic, cuja es? nostra locuta est 
Sensu vox impressa pio penitusque profundo. 

Et quanta et qualis plus est mihi visa refulgens 
Laetitia aucta nova, cum me sua gaudia fari 

45 Vidit suadentem! Haud aliter verba edidit ista: 

Non habuit me terra diu; si vita fuisset 

Longa diu, mala multa forent, quae nulla fuissent. 

Me tibi laetitia occultat mea, plurima circum 
Quae radiat velatque tibi me animalis ad instar, 

50 Serica fila sibi cui sunt sua fascia. Magno 
Junctus amore mihi, nec deerat caussa, fuisti; 

Nam si ibi mansissem, tibi veri ostendere amoris 
Me plus quam frondem vidisses usque paratum. 

Pars ea laeva orae, Rhodani quam perluit unda, 

55 Mista ubi sit Sorga, me quondam tota manebat 
Regem, atque Ausoniae quod cornu tecta frequentant 
Baris, Cajetae, Crotonis, ubi unda Truenti 
Et Verdis pelago miscetur. Jam aurea crini 
Serta meo dederant, quas terras irrigat Ister, 

60 Postquam Teutonicos parcit contingere fines; 

Quaeque Pachinum inter tellus, interque Peiorum 
Splendida caligat Trinacria, plusque laborat 
A vento supra Calanam (nec poena Typhoei 
Caussa est, sed nascens sulphur) proprios quoque reges 
65 Vidisset. Nostro regnasset sanguine cretus 
Carolus, et natae soboles generosa Rudolphus, 

Ni pravum imperium, quod semper corda dolore 
Subjecti torquet populi, clamare Panormi 
Vulgus adegisset: Percelle, interfice, caede. 

70 At si id prospiciat, mihi qui est germanus, avaram 
. Pauperiem fugeret Catalaunam, ut damna futura 
Vitaret. Nam, ut vera loquar, sive ipse, necesse est. 

Sive sui caveant, ne major sarcina onustae 
Navi imponatur. Cujus natura propinquis 
75 Edita munificis, descendit parca, ministrisque 
Orbata est implere minus curantibus arcam. 

Dum, quam tu fundis fando, haud secus atque ego cerno, 
Altam laetitiam credo te cernere, ubi omne 
Desinit, exoriturque bonum, mihi gratius istud 


Digitized by t^ooQle 


PARADISI VIII. 


301 I 

i 

I 

80 Contingit, simul et magni est; namque ista patescunt, j 

Te inspiciente Deum propius. Mea pectora comples 
Laetitia; sed fac doceas, qui semine amarum 
Ex dulci manare queat; nam, te ista locuto. 

Mens pendet magna dubitandi exercita caussa. 

85 Vix haec fatus eram, subito cum talia reddit: j 

Si tibi, quod poscis, mihi verum ostendere fas sit, 

Ante oculos veniet, quod nunc post terga tenetur. 

Quae totum bonitas, quod gestis scandere, regnum j 

Volvit satque facit, qua temperat omnia, mente, 

90 Virtute ingenita haec ingentia corpora donat. , 

Nec modo naturas omnes sapientia per se j 

Optima disposuit, verum prospexerat ipsis ! 

Atque saluti horum. Nam quidquid percutit artus j 

Iste, ad propositum finem descendat oportet, I 

95 Non secus ac telum jussum contingere signum. 

Ni faciat, coelum, quod obis, sic ederet omne 
Inceptum, ut possis hoc aequiparare ruinae: j 

Idque nequit fieri, ni mens baec astra moventum j 

Deficeret mensque illa prior minus apta jaceret. , 

100 Visne magis nitide hoc per me cognoscere posse? 

Huic ego: Nil ultra; fieri non posse fatebor, [ 

Ut quod, opus fuerit, natura parare gravetur. 

Ille autem: Modo dic, numquid pejore futurum i 

Conditione putes hominem, nisi civis is esset ! 

105 In terris? Verum, respondi; et nulla roganda 
Hic est mi ratio. Sed quomodo civis in urbe 
Esse potest? Nam illic, nisi quis diversa sequatur 
Munera diverse, non vivitur. Hoc dabis ultro, 

Si bene praeceptor vester scripsisse putetur. 

110 Sic is descendit pergens huc usque gradatim ; 

Postea conclusit: Diversas ergo necesse est 

Vestrorum esse operum radices. Namque Solonis 

Unus habet pectus; Xerxes hic nascitur; ille ! 

Melchisedech ; alter, qui natum perdidit, alis I 

115 Aera tranantem. Coeli quae conficit orbes 
Natura, huic cerae mortali facta sigillum, 

Utitur arte sua; sed non praeponere curat 
Illam illamve domum. Hinc est, ut semine eodem 
Esavus natus Jacobo a fratre recedat, 

120 Nascaturque adeo vili genitore Quirinus, 

Quem Marti reddunt. Semper natura creata 
Iret iter, referens mores atque ora parentum. 

Si mens supremi non vinceret optima patris. 

Nunc tibi id ante oculos stat, quod post terga manebat 
125 Verum ut cognoscas, quam sis mihi carus, id addam, 

Quo te praecinctum cupio. — Natura per omnes 
Aetates, ubi fortunam sibi vidit iniquam, 

Ut quodvis aliud semen regione remotum 
A propria, evadit minus utilis et male cedit 
130 Quodsi terrigenae, quae fundamenta locavit 
Natura ante oculos, non contemnenda putarent; 

Ista secuti homines veris virtutibus irent 
Aucti. At vos in coenobium detruditis illum, 

Qui fuerat natus praecingier ense cruento, 

135 Et regem facitis, qui est dignus dicere caussas; 

Quapropter legitis vestigia devia cursu. 

IX. 

Posteaquam ille tuus, Clementia pulchra, resolvit 
Carolus ambagem mihi, coepit deinde malignas 
Enarrare suum fraudes in semen ituras; 

Atque ait: Ista sile ac volucres sine labier annos. 

5 Quare nil aliud possum, nisi dicere justum 

Venturum luctum vobis post aspera damna. 

Et jam versa erat ad solem vita illius almi 

Luminis, explentem vota omnia, ut illa Voluptas, 

Sat cunctis quae sola facit 0 pectora falsa, 

10 Impiaque evasura, bono quae avertere tanto 

« 

Haud dubitatis iter, res et spectatis inanes! 

Atque ecce ex illis lux altera, seque paratam 
Indulgere mihi, jaculando spicula flammae, 

Monstrabat. Tum oculis, ut primum, fixa Beatrix 
15 In me, sat monuit cupidum ; atque ego talia fudi : 

0, quaeso, mea vota exple, sortita beatam 
Vitam anima, ac certum facias me in te intima cordis 
Posse repercutere. — Haec nova mi lux hactenus, imo 
Ex centro, unde dabat cantos, talem edere vocem 
20 Coepit, more viri gaudentis amore juvandi: j 

Illa ubi prava Italae regionis terra videnda j 

Considet, urbem intra Venetam fontesque minantis j 

Medoaci ac.Plavis, tollit se vertice collis 
Non alto, unde olim fax est delapsa, ruina j 

25 Aggressa ingenti vicinos. Protulit una 

Me radix istamque. Vocor Cumimitia, et istliic 

Fulgeo, quod placuit mihi splendor sideris hujus. j 

At mihi caussa meae, qua laetor, maxima sortis 

lndulgenda venit, cujus non taeduit unquam; 

30 Quod facile haud vestro fuerit fors credere vulgo. ' 

Laetitia haec nostro praefulgens caraque in astro, 

Quaeque propinqua mihi magis est, monumenta paravit i 

Permulta in terris magnam celebrantia famam, 

Atque, priusquam abeat, hic jam centesimus annus 
35 Quintuplicatur adhuc. Nunc disces, quam utile cedat i 

Viribus ingenii, pulchrisque excedere factis i 

Mortali, ut primam vitam nova vita relinquat l 

Non hoc, quam majus Tilaventum Athesisque recentem 
Progeniem claudunt, meditatur pectore turba; 

40 Nec, licet aspra premat clades, hanc poenitet acti. 

Sed non tempus abest, quo gens Patavina paludi 
Immutabit aquas, quae praeterlabitur agros 
Bergae, jus contra populo in fera fata feroce. 

Atque ubi se Silis Cagnano flumine miscet, ; 

45 Imperio exsultans elata fronte superbus ! 

Incedit quidam, cui jam stat rete paratum 
Ipsum capturum. Flebit quoque Feitria iniquum 
Pastoris facinus, tali quae labe probrosa 
Fiet, ut ob similem se quemquam Malta negant 
50 Antra sua ingressum vidisse* Sed unius esset 
Ampla nimis mensura cadi, exceptura cruorem, 

Quem scis effudisse tuas. Ferraria, venas; 

Et lassaretur, si cui forte uncia lance 
Singula collibranda foret, quem presbyter iUe 
55 Largus douabit, studia ut sua comprobet illi 
Parti; atque istius gentis bene congrua vitae 
Talia dona forent. Coeli sublimibus adstant 
in templis specula, ista thronos gens vestra vocavit, 
Judicis alma Dei lux nobis unde refulget 
60 Sic, ut, quae dixi, nos pondus habere putemus. 

Hic tacuit similisque alias sub pectore curas 
Volventi visa est, ob, quam velut ante rotavit 
Centrum ingressa, rotam. Mihi jam notae altera forma 
Laetitiae praeclara oculis apparuit, instar 
65 Arte laborati nitido sub sole balassi. 

Laetantem domus alta Dei splendoribus auetat, 

Non. secus ac risu tellus ; sed nigrior umbra 
Tartarea est tanto, quanto est mens tristior ipsi. 

Cuncta Deus videt, inque illum penetrasse putanda es, 
70 0 felix anima, huic dixi, ut jam nulla cupido 
Suspirans ipsum tua lumina fallere possit 
Ergo voce tua, quae magnum oblectat Olympum 
Cantibus assiduis ardorum mista piorum, 

Quorum alae capiti senae implicuere cucullum, 

75 Cur me non exples avidum? Nec verba manerem 
Ipse tua, in te si inspicerem, in mea pectora ut ipse 
Tu penetras. — Major vallis, tunc incipit ille. 

Excepto pelago, quod muudum circumit omnem, 

In quam se effundant undae, diversa pererrat 
80 Littora, soli adversa adeo, ut medii ipsa diei 

Conficiat callem, cum illic, qui terminat aethram 
In plano medium, circhis spectetur, ubi ista 
Incipit. Illud ego littus, Macram inter et inter, 
Ebraeum, incolui, exiguo quod tramite Thuscum 
85 Dividit a Ligurum populo. Ortum vergit ad unum 
Occasumque quasi unum Saldarum, ac mea tellus, 
Quae quondam proprio tepefecit sanguine portum. 

Me haud ignara mei gens nominis appellavit 
Folcum. Signa mei coelum hoc praeportat, ut olim 
00 Hujus ego. Haud adeo exarsit Belo edita Dido, 
Sichaeo pariter, pariterque odiosa Creusae, 

Quantum ego, dum tulit id crinis. Non illa dolosum 
Demophoonta sibi Rhodope conquesta, nec imo 
Arsit ita Alcides inclusam pectore Iolen. 

95 At non ista tamen cor nobis cura remordet, 

Verum hic ridetur, non quae jam culpa redire 
In mentem haud posset, sed virtus, quae ista paravit. 
Hic ars suspicitur, quae astrum tanto ornat amore, 
Suspiciturque bonum, per quod mens prona deorsum 
100 Fert reditum ad Superos. Verum ut discedere curis 
Pacatis penitus possis, quas attulit ista 
Sphaera tibi, stat, adhuc ultra procedere verbis. 

Scire cupis, cujum hoc lumen, quod fulget in illa 
Sic face me juxta, ut radius solaris in unda 
105 Pura. Nunc audi : hic intus sua gaudia Rahab 
Expandit, nostroque choro conjuncta, sigillo 
Illius est impressa, gradum sibi nacta supremum. 

Sidus in hoc, ubi apex postremus desinit umbrae, 
Quam tua terra parit, Christo ducente triumphum, 

110 Haec assumpta prior venit, meritoque decebat 
Hoc aliqua in coeli sphaera mansisse tropbaeum, 

Per quod clareret victoria tanta lucrati 
Utrisque hanc palmis. Haec primo faverat auso, 

Josue ubi victor sancta est tellure politus, 

115 Quae minime tangit vestri praecordia Papae. 

20 

Urbs tua, quae illius planta est, qui vertere prunus 
Terga suo auctori est ausus, cujusque dolendus 
Est adeo livor, progignit et undique fundit 
Florem illum tristem, pecudes qui avertit et agnos; 
120 Namque hic ex pastore lupum fecisse rapacem 
Arguitur. Quare Scripturae verba ducesque 
Magni linquuntur. Pervolvere Decretales 
Unica cura est his, haec his sibi priva supellex. 

Hoc est Pontificis studium, hoc, qui cardine celso 
125 EfTulgent positi, volvunt sub pectore Patres. 

Nazareth haud ipsis curae est, ubi Gabriel alas 
Tendit. Sed Petri templum et sacra caetera Romae, 
Bustaque militiae Petri vexilla secutae 
Turpi ab adulterio quamprimum libera cernes. 

x. 

In genitum inspiciens pariter cum flamine amoris, 
Saeclorum a sene aeterna quem spirat uterque, 
Primus rerum opifex, una, infinita potestas, 
Quodcumque aut menti aut oculo obversatur, is omne 
5 Ordine perfecit tanto, ut, qui viderit istud, 

Nemo carere queat potiundi illius amore. 

Ergo oculos attolle rotas, mi lector, ad altas, 

Recta illuc mecum suspectans, vis ubi motus 
Una aliam alternis icit rapido incita cursu; 

10 Atque illic artem fac contemplere magistri 

Intus amantis opus proprium, ut sua lumina ab isto 
Haud unquam amoveat. Cerne, ut diffunditur inde 
Circulus obliquus praesens afferre planetas, 

Ut sal terrigenis fiat clamantibus illos. 

15 Quodsi non ipsis via torta obeunda daretur, 

Permulta in coelo virtus effusa periret, 

Omnis et inferius vis ferme mortua staret. 

Quodsi plusve minusve a tramite declinarent 

Recto cedentes, valde imperfectus ubique 
20 Ordo foret sursum ac deorsum, quo cuncta moventur. 

Tu modo sede tua sedeas, ea mente volutans, 

Quae leviter libas, si gaudia plena, priusquam 
Deficias, o lector, amas. Tibi mensa parata est 
Per me; fac dapibus per te vescaris opimis. 

25 Namque ea materies, quam sum describere adortus, 

Omne meum ad sese ingenium curamque retorquet. 

Quem sibi majorem novit natura ministrum, 

Omnia qui signat coeli virtute superna, 

Lumine quique suo metitur temporis horas, 

30 Illi, quam supra tibi paulo ostendimus ante, 

Parti conjunctus per spiras ipse rotabat, 
in quibus usque novum citius dat cernere mane ; 

Cumque eo eram, sed tam sensi me adscendere, quam qui 
Senserit illapsam, quae motus prima ciendi 
35 Caussa fuit, menti. Oh tu, mi divina Beatrix! 

Illa repente adeo magis et magis aucta decore 
Apparens, punctum ut praevertat temporis actu. 

Quantam debuerit per se diffundere lucem, 

Quae species in sole inerat, quem corpore inivi, 

40 Haud distincta colore suo, sed flumine lucis, 

Ingenium quamvis artemque usumque vocarem, 

Non hanc exprimerem sic, ut vis cernere mentis 
Hanc possit; sed credere erit, maneatque cupido 
Spectandi. Quodsi nostrae simulacra videmus 
45 Mentis radere humum, nec tam se attollere posse, 

Nil mirum. Haud oculus noster solem iverit ultra. 

Ulic talis erat domus alti quarta parentis. 

Cui semper sat is est monstratque, ut spiret, et uni 
Sit genitor genito. Ne cessa solvere Soli 
50 Agminis angelici grates, est fata Beatrix, 

Qui tibi gratificans voluit te attollere ad istum 
Sensibus humanis aptum. Haud pietate profunda 
Quisquam composuit pectus mortale, Deoque 

20 * 

Sic se subjecit totum, totaque paratum 
55 Gratus mente, anima, ut digessi, bac talia fante. 

Me totum; et meus exardens se injecit in illum 
Totus amor sic, ut defectum passa Reatui* 

Oblito exciderit: neque eam tamen ira momordit; 

Sed sic subrisit, ridenti ut in ore renidens 
60 Limpida lux uni conjunctam in plurima mentem 
Sit partita meam. Pierosque ego cernere vivos, 

Vincentesque ignes sum visus, qui orbe coronae 
Expanso medios nos circumiere rotati, 

Voce magis dulces, quam visum luce cientes. 

65 Sic nos Latona genitam quandoque videmus 
Agre tam gravido cinctam, ut tantum ora videnda 
Ultima sit zonae. Coeli, unde revertor, in. aula 
Copia gemmarum pretiosa et pulchra coruscat 
Talis, ut advectam haud liceat subducere regno; 

70 Splendoresque illi resonabant cantibus illas: , 

Qui non tranantes illuc sibi sumpserit alas, j 

Notitiam hinc maneat, muto narrante, novellam. I 

Postquam illi ardentes modulati haec carmina soles 
Ter nos circumiere, velut quae stantibus astra 
75 Vofvuntu vicina polis, mihi visus adesse 
Femineus chorus est, qui nondum lege solutus 
Sit choreae, taciteque arrectis auribus adstat. 

Usque novas captare notas dum copia detur. | 

lnque uno ex ipsis, ut sensi, clara loquela ’ 

80 Sic coepit: Quoniam coelesti gratia abundans 
Lumine, quod veri flammas accendit amoris, 

Et plus augescit, quo plus cor unit amantis, 

Multiplicata tibi arridet, ac tanta refulget, 

Ut te per scalas isthuc adduxerit illas, 

85 Queis sine regressu nemo descenderit unquam; 

Qui tibi de propria phiala sua vina negaret 
Expletura sitim, sic liber, ut agmen aquarum, 

Esset, quod pronum maris haud se immittit in aequor. 

I i 

Scire cupis, quae sint ornantes floribus orbem 
90 Serti hujus plantae gaudentis pulchra tueri 
Ora tuae Dominae virtute juvantis euntem 
In coelum. Unus eram ex agnis, quos sanctus habebat 
Grex, cui monstrat iter Caliguris nobile lumen, 

Pinguis ubi crescit qui res non captat inanes. 

05 Qui mihi dexter adest propior, mihi frater et auctor 
ls fuit ALBERTUsque est ipse Colonus; Aquinas 
Thomas dicor ego. Reliquos si est scire cupido, 

Tu me oculis fantem sequere, adscendensque beatum 
Fac lente inspicias sertum. Qui fulgurat ignis 
100 Alter, is ex risu Clusini erumpit, utri que 
Qui sic sat fecisse foro narratur, in alto 
Ut placeat regno. Nostrum qui propter honestat 
Concilium, hic Petrus est, cum quo paupercula stabat. 
Thesauri ipse sui dum sanctae munera matri 
105 Obtulit At lampas fulgens pulcherrima serti 
Istius quinta est, tantum quae spirat amoris, 

Ut tellus avide exspectet qui vera reportent. 

Lux alta intus adest adeo ditata profundo 
Consilii pelago, si verum vera loquuntur, 

110 Ut vate a tanto non surrexisse secundum 

Constet. Quod juxta stat lumen, cereus ille est, 

Qui illic carne gravis melius vidisse putatur 
Naturam angelicam fungendaque munera Divis. 

Luce alia in tenui ridet, qui templa sacrata 
115 Christiadum orator pro vi defenderat artis, 

Ex cujus scriptis proprium convertit in usum 
Multa Augustinus. Nunc tu si lumina visus 
Ex luce in lucem laudantis verba secutus 
Tranes, octavae tibi jam sitis altera restet. 

120 Omnigenum spectare bonum sibi gaudet in ista 
Sancta anima illius, per quem pellacia mundi ' 
Insidiosa patet docilem huic praebentibus aurem. 

Corpus, quo expulsa est, sacra stat in aede Papiae; 

Ipsa banc ad pacem ex poena exilioque volavit. 

125 Adspice praeterea, fulgentes mittere flammas 
Isidori animam ardentem, BEDAEque, viroque 
Majoris, vasta dum agitat sublimia mente, 

Richardi. Iste est, unde tui ad me lumina visus 
Se referunt, animae splendor, cui funeris hora 
130 Tarda nimis visa est meditanti gaudia nostra. 

Sigerii aeterna baec lux est, quem stramine dictus 
Dicentem audivit vicus, vera aspra peritum 
Invidiosa homini concludere syllogismis. 

Exin, ceu certam quae machina nunciat horam, 

135 Tunc cum sponsa Dei surgit sub mane novellum 
Sponso accantatura suo, sibi ut aequet amorem. 
Cujus pars unam trahit, et partem altera adurget. 
Edens tinnitus numero tam dulce sonanti, 

Ut bene compositum pectus turgescat amore ; 

140 Sic mihi praesignis decore est rota visa moveri, 

Et cantare melos, et respondere parata, 

Harmonia suavique modo, quem agnoscere non est. 
Ni sedes adeas, aeterna ubi gaudia vivunt. 

XI. 

0 stultas hominum curas! quam manca labascit 
Vanae vis sophiae, quae pennis verrere terram 
Vos docet! Hicce petebat jus, artemque medendi 
Alter, et ille sacros spectabat tonsus honores; 

5 Viribus hic, lingua hic regnum usurpare parabat; 
Quidam furandi, quidam civilia agendi 
Ardebat studio, quosdam damnosa fatigat 
In Venerem rabies, quosdam tenet otium inertes. 

His ego tum penitus studiis, curisque solutus 
10 Omnibus in coelo tecum, o bene nata Beatrix, 
Versabar. Venit mihi gloria tanta recepto. 
Postquam quisque locum rediens devenerat illum 

Circuli, ubi ante fuit, ceu cerea candelabro 
Fax imposta, stetit. Tunc ante locuta lucerna 
15 Est audita milii subridens talia rursus 
Ordiri exardens fulgenti purius igne: 

Sicut ego aeternum speculatus lumine lumen 
Istius ad jubar incendor, sic cernere in ipso 
Mi datur, unde fluant, quae agitant tua pectora, curae. 
20 Tu dubitas optasque, ut sic sermone patenti 
Atque explanato rursus mea verba reponam, 

Ut capiat tua mens. Jam scis haec me ante locutum. 
Pinguis ubi crescit . — Non surrexisse secundum 
A tanto • — Haec mea dicta salis distinguere oportet. 
25 Quae rerum summam sapientia sola gubernat 
Consilio tanto, ut mentis genus omne creatae 
Inspicientis in hanc, ante imum tangere fundum 
Quam sit, deficeret, rationis lumine victo; 

Ut sponsa illius, quam sacro sanguine fuso 
30 Junxerit ipse sibi, clamorem ex pectore ducens 
Altum, sub dulcis complexus iret amantis 
Tutior ipsa sibi, et magis ipsi fida, duobus 
Principibus notis, gemino hanc solamine juvit. 

Ipsam ut ductores hinc inde utrique praeirent: 

35 Quorum unus Supertim totus spirabat amores; 

Alter, cui vastam implerat sapientia mentem, 

In terris coeli referebat imagine lucem. 

Dicam unum; quicunque unum laudaverit, ambos 
Dicit; uterque etenim ad metam tendebat eandem. 

40 Intra Tubinum et, quae collem elabitur, undam, 
Quam sibi narratur sedem legisse beatus 
Ubaldus, pendet clivus de monte praealto 
Fertilis, exercens Perusinos frigore, et aestu 
A porta solis, retroque jugum grave luget 
45 Nuceria et Gualdus. Qua plus huic ardua clivo 
Semita se frangit, sol terris fulsit obortus, 

Qualis nonnunquam surgens Gangetide ab ora. 

Quare si cui forte locum memorare placebit. 

Non ille Ascesi (nam verbis parcius esset 
50 Usus), sed proprio hunc Orientis nomine dicat 
Nondum etiam adveniens multum distabat ab ortu, 

Cum terras aliquo recreare levamine coepit 
Virtutis dives magnae. Nam talis amore 
Vinxerat hunc mulier, pro qua bella aspra subivit 
55 Junior a patre, et cui, ceu morti, ostia gaudi 
Haud quisquam pandit. Sed sacro antistite coram 
Atque patre hanc sibi conjunxit quam semper amavit 
Et magis, inque dies magis. Haec sponso orba priore. 
Mille ultra et centum spreta atque obscura per annos,] 
60 Ante istum sedit nullo invitante marito. 

Nec juvit quod fama refert sub paupere Amiela 
Invenisse casa, qui securum egerat aevum 
Illius ad vocem, qui totum terruit orbem; 

Et constans apimo frustra fuit illa, feraxque 
65 (Stante Maria infra) ausa crucem conscendere, Christo 
Indivisa comes. Sed ne ultra obscura revolvam, 

Disce his prolixe verbis me scribere amantes 
Jam Paupertatem et Franciscum. Laetus utrique 
Vultus, mirus amor, mens concors, dulce tueotes 
70 His oculi in sanctas rapiebant pectora curas. 

Tunc primum nudare pedes venerabilis ardet 
Bernardus, tantamque avidus contingere pacem 
Emicuit, cursu sibi visus tardior isse. 

0 male cognitae opes, o copia vera bonorum! 

75 Nudis Aegidius, nudis Sylvester anhelat 
Sectari sponsum pedibus; sic sponsa placebat. 

Conjuge cum sancta incedit pater atque magister. 

Quem proles humili sequitur circumdata fune. 

Non huic securam frontem cor vile gravavit, 

80 Quod natus Petro sit BERNABDove parente, 

Quod spretus mire, at regali pectore celsus 
Durum propositum ostendit, quod dextera summi 

Pontificis sanxit; quo mox praebente sigillum, 

Olli turba frequens mira paupercula vita, 

85 Quam melius caneret 1 coelestis gloria coetus, 

Creverat; et serto est per HoproRitm adaucta secundo 
Flamine ab aeterno ductoris sancta cupido. 

Utque ardens propriam pro Christo efftindere vitam 
Forti animo regis Babyloni ante ora superba 
90 Oravit Christi caussam, Christumque sequentum; 
Cumque minus movit praecordia gentis acerba, 

Ne labor iret ibi nequidquam effusus, ad agros 
Italicos rediit, foecundaque gramina fructu. 

Antro marmoreo inclusus Tibrim inter et Arnum 
95 A Christo accepit, postremi insigne sigilli, 

Stigmata, quae membris binos is gessit in annos. 

Posteaquam est illi visum, qui dote bonorum 
Tanta hunc donarat, studioque et mente pusillum 
Attrahere assumptum promissa ad praemia coeli; 

100 Fratribus ille suam, ut justis haeredibus, aeque 
Cessit .commendans, qua nil sibi carius unquam 
In vita fuerat, Dominam, hos hortatus, ut istam 
Constanter colerent, fido istam pectore amarent; 

Hujus et e gremio emissus se tollere ad auras 
105 Spiritus egregius voluit redituque recepit 

ln sua se regna, istam unam decus esse feretri 
Sat ducens posito. — Nunc tecum conjice mente. 
Qualis erat socius cimbam servare peritus 
Petri, atque explorare poli rata in aequore signa. 

110 Dux fuit hic noster. Quare tibi nosse licebit, 

Quam lectam messem ferat, hunc quae turba sequatur. 
Ut jubet. At se implere nova grex istius esca 
Ardet hians adeo, ut non sit prohibere potestas, 

Quin per diversos saltus palatus aberret.' 

115 Quoque magis pecudes longe lateque vagantur, 

Tanto ad ovile magis referunt se lactis inanes. 

Nosco equidem ex istis aliquas, quae damna timentes 

I 

Pastorem stringunt; verum haec est tantula turba, ! 

Ut satis exigui ad vestes sit copia panni. 

120 Nunc si nostra tibi non est obscura loquela. 

Si verba attentam tibi sunt immissa per aurem, 

Si, quae fatus eram, revocas, contentus abibis 
Ex parte; ipse etenim cernes plantam, unde secantur 
Hami, et praecinctum renes ita concludentem: 

125 Pinguis ubi crescit , qui res non captat inanes . ! 

i 

XII. 

Postremam simulatque suis lux alma loquelam 
Assumpsit labris fari ulteriora parata, 

Orsa rotare molam est sanctam: nec verterat ante 
Totum orbem, hanc alio quam incluserit altera circlo, 

5 Et motum motu, et cantum cantu ipsa secundans; , 

Cantu, qui vincit tanto Parnassidas illas 
Sirenes nostras, quanto lux prima repulsi 
Splendorem radii. Veluti per mollia nubis 
Aeque distantes arcus similesque colorem 
10 Volvuntur, cum Juno jubet mandata referre 
Ancillam, (exterior quoniam generatur ab arcu 
Interiore arcus, ut quae fanti assonat Eccho, 

Quam consumpsit amor, ceu solis flamma vapores;) ; 

Et dant hic vulgo praesaga volvere mente, [ 

15 Quae pepigisse Deum cum Noade foedera novit. 

Se non ulturum posthac mundum agmine aquarum: 

Sic duo serta rosis aeternis laeta moveri 
Nos circum, internaeque ita respondere corona 
Extima visa fuit Postquam explicuere eboream 
20 Laetitiamque aliam ingentem (tam voce canora. 

Quam luce in lucem alternis vibrante vicissim), 

Gaudia testatae ac blandae atque quiescere certae 

Ad tempus simul, ut, specie cum est percita dulci, ! 

Uno ictu prohibens aditum, reseransque necesse est 

i 

25 Dupla oculi utatur virtus; ex corde novellae 
Lucis vox venit, quae me partem egit in illam, 

Unde erat, instar acus stellam spectantis; et infit: 

Ille amor, unde mihi decus est, me dicere facta 
Alterius ducis hortatur, quem propter eundem 
30 Hac tanta est in laude meus. Res digna videtur, 

Ut, quam unus tenuit sedem, hanc simul occupet alter; 
Utquc hi militiae pariter subiere labores, 

Sic his aequalem splendorem gloria fundat. 

Quam tanti fuerat Christo rursum instruere armis, 

35 Lecta acies gressus post signum tarda movebat, 

Raraque et addubitans. Cum Rex, qui tempus in omne 
Regnat, militiae trepidae similique labanti 
Consultum voluit, non quod quidquam ipsa mereret, 

Sed gratis tantum; atque, ut paulo diximus ante, 

40 Heroas geminos jussit succurrere sponsae, 

Quonim acta, ac voces populum sine more vagatum 
Veracem docuere viam, atque in calle stetere 
Recto. Qua reserata venit placidi aura Favon! 

Blanda aperire novas frondes, viridique colore 
45 Induere Europam rursum, haud procul aequoris undas 
Pulsantes littus, post quas sol, longius ire 
Jussus, saepe homini cuivis sua lumina celat. 

Fortunata sedet Caliguris, tuta sub amplo 
Scuto, ubi succumbit simulatque simul Leo vincit. 

50 Ortus ibi est, verae qui relligionis amator 
Exstitit, humanusque suis, atque hostibus asper, 

Luctator sanctus, cui mens, vix edita, plena 
Sic virtute fuit viva, ut genitricis in alvo 
Fecerit hanc vatem. Postquam sponsalia sacri 
55 Propter fontis aquas hunc conjunxere, fidemque, 

Mutua ubi alternis se dotavere salute; 

Femina, quae fuerat pro isto spondere parata, 

In somnis vidit signum mirabile fructus 
Inde egressuri, verisque haeredibus aeque. 

60 Utque foret, re qualis erat, sacer impetus illi 

A Domino ductum, qui usque est dominatus in ipsum, 
Imposuit nomen, quod tempus in omne remansit. 
Atque ego dico istum, veluti quem Christus in horto 
Agricolam posuit, suam opem laturus amice. 

65 Nuncius iste quidem Christoque domesticus usu 
Visus erat; nam primus amor, qui exarsit aperte, 
Consilium huic fuerat primum, quod voce rogatus 
Ediderat Christus. Vigilantem hunc saepe soloque 
Invenit stratum ac tacitum, ut qui diceret: Adsum 
70 Natus ad hoc, nutrix. — 0, quo est genitore creatus, 
Vere felicem! Quam vere dicta Joanna est 
Mater, si in terris nota est vis nominis hujus! 

Non is pro mundo, qui tot modo adire labores 
Cogit, Taddaeo vestigia pressa sequentes, 

75 Illius et flexus, cui dat magnum Ostia nomen ; 

At non fallacis manna compulsus amore, 

Mox vasto dives doctrinae flumine magnus 
Emicuit doctor sic. ut studiosus obiret 
Vinetum facile expallescere, si malus illi 
80 Vinitor affuerit. Sedem, magis ante benignam 
Pauperibus justis, non quod culpanda sit illa. 

Sed quod culpandus, qui degener occupat ipsam, 

Non ut sectantem partiri, sive trientem 
Dimidia de parte sibi daret, iste rogavit, 

85 Non sortem sedis pinguem, quae prima vacaret, 

Non decimas, quas jure dei paupercula turba 
Clamat; at errantem contra sua bella ciere 
Ille sinat mundum, pro quo te semine cingunt 
Ter plantae octonae. Dein vi exundante profundae 
90 Doctrinae simul, ac studii defungier orsus 

Munere Apostolico, quasi quem premit alta ruentem 
Vena amnem, in stirpes, quas severat haeresis, ictus 
Ingeminans, illic usus potioribus armis, 

Major ubi steterat vis ausa obsistere certa. 

95 Diversa ex isto deinde emersere fluenta, 

Queis riguis gaudet Christi pulcherrimus hortus, 

Ut magis >atque magis ducant arbusta vigorem. 

Si talis bigae una fuit rota, qua stetit alma 
Sponsa Dei victrix civilia proelia contra, 

100 Te decet alterius non ignorare magistri 

Virtutem egregiam, quem laudum prodigus ante 
Nostrum initum tanta Thomas in luce locavit. 

At via, quam primam signaverat orbita, spreta est; 
Quare, ubi crusta fuit, mucor dominatur amarus. 

105 Quae non declinans unquam vestigia proles 
Legerat istius, gressu revoluta retrorsum 
Sic it, ut ad talos pedis anteriora ferantur. 

Sentiet ipsa quidem actutum sub tempora messis 
Culturam pravam, sibi cum clamabit ademptam 
110 Areolam lolium. Tamen hoc mihi dicere vere est; 

Si cui de nostro sit cura volumine chartas 
Attento scrutari oculo singlariter omnes. 

Nunc etiam bic aliquam dabitur reperire legendam, 
Scriptum ubi adhuc maneat; Sum nondum degener, ille 
115 Qui soleo. At non hic Casali natus Aquaeve 
Spartae; etenim noti est interpres uterque statuti, 

Alter ut hoc fugiat, hujus premat alter habenas. 

Hic Bonaventuram est tibi discere Balneoregi 
Natum, qui, quamvis sim grandia munera functus, 

120 Decrevi semper laevam postponere curam. 

Hic stat, qui ducit praeclarum a lumine nomen; 
Augustinus adest pariter, qui paupere primus 
Cum turba exuerat plantas, quae fune revincta 
Renes gavisa est Regi placuisse superno. 

125 Jungitur bic Ugo sancti Victoris alumnus; 

Stat simul et Petrus Hispanus, qui quinque libellis 
Et septem notus claret, PETRUsque Comessor, 

Atque propheta Nathan, pariterque Chrtsostomus olim 
Metropolitanus, nec non Anselmus, et ille. 

130 Donatus primae dignatus porrigere arti 

Ipse manum. Raban est isthic, Calaberque Joaghkm 
A latere effulget, sacro qui flamine plenus 
Ventura inspexit Tanti viri ut aemulus essem, 
Fratris me hortata est comis sollertia Thomae, 

135 Aequaque vox ; mecumque mei arrisere sodales. 

xrn. 

Qui modo visa mihi plane dignoscere curat, 

Mente sua fingat sic, ut quam fingit imago, 

Dum dico, ante oculos solidae stet rupis ad instar, 
Quindenas stellas, quae per diversa plagarum 
5 Exhilarant coelum usque adeo splendore sereno, 

Ut superet coeci compages aeris omnes; 

Et currum fingat, cui sat sinus esse videtur 
Nostratis coeli sub noctis tempus opacae, 

Et sub mane novum, et nunquam temone voluto 
10 Deficit Os fingat cornu, quod prodit in axis 
Cuspide, quem circum rota prima volumine fertur. 

De se composuisse sibi duo signa sub arce 
Aetherea, quo more sibi Minois, ubi artus 
Ipsa suos sensit mortali frigore solvi ; 

15 Alterum et in jubar alterius radiare vicissim. 

Et circumferri ambo, sic ut tenderet unum 
Ante, unumque retro; atque fere sibi sideris umbram 
Veri mente sua teneat duplicisque choreae 
Circum, ubi constiteram, punctum se sponte rotantis. 
20 Namque hoc est nostro tanto superantius usu, 

Quanto praevertit Clanium qui vertitur axis 
Axibus aethereis velocior. Haud ibi Bacchi 
Thebani nomen, nec ibi Paeana canebant; 

Sed tres personas natura simplice, et una 
25 Divinas ; ex his unam, quae hominisque Deique 
Naturam jungit Certo dein tempore cantus 

Desiit, et turbo pariterque ea lumina sancta 
Me coram steterunt aestu crescente beata. 

Inter concordes lux una silentia Divos 
30 Rumpit, quae primum mihi sancti pauperis acta 
Dixerat et vitam miram, sic voce locuta: 

Postquam trita fuit paleae pars una bonumque 
Semen jam positum, et reliquam fert laeta cupido 
Tundere. Tu credis pectus, quo ex pectore costa est, 

35 Unde gena illius prodivit pulchra, palatum 
Cujus terrigenis est tanti; pectus et illud 
Hasta confossum, quod sat post fecit et ante, 

Sic ut cuncta sua noxarum pondera lance 
Exsuperet; quidquid natura humana potiri 
40 Luminis est apta, infusum portasse per illam 
Virtutem, quae utrumque in luminis edidit auras; 

Atque ideo mihi dicta supra mirabere forsan, 

Cum tibi narrabam sibi non habuisse secundum 
Quem divum quinta conclusum in luce notavi. 

45 Nunc tu pande oculos ad quae responsa dabuntur. 

Et nitide adspicies tua quo sententia pacto, 

Quodque ego dicebam, in verum concurrat, in orbem 
Ceu centrum. Quod morte caret, quod victima leti est, 
Nil praeter formae splendorem est, quam parit altus 
50 Regis amantis amor. Nam lucis vivida virtus, 

Quae sic a lucente suo meat, ut procul ipso 
Nusquam abeat, neque amore illo, qui trinus in uno est, 
Large gratificans efTuso lumine donat 
Naturis fulgere novis, quasi si ipsa resultet 
55 A speculo, aeternumque in tempus permanet una. 

Exin inferiora petens, atque ultima rerum 
Saecula, descendit magis et magis usque gradatim, 

Dum brevia efficiat, per quae signare volebam 
Edita, quae propria educit vertigine coelum, 

60 Seu sata, sive ullo fuerint sine semine nata. 

Cera horum, quique hanc ducit, ratione modoque 

Uno haud consistunt. Aeterna ita mente creata 
Forma exin magis atque minus manifesta patescit 
Sub signo. Quare non raro contigit, ut, quae 
65 Planta eadem specie est, melius pej usque colono 
Reddat, et ingenio diverso praedita corda 
Sint vobis, simulae lucis venistis in oras. 

Quodsi quis ceram deducere posset ad unguem, 
Polleretque sua coelum virtute suprema, 

70 Tota ea, quae signo lux esset inusta, niteret. 

Ast illam semper mancam natura ministrat, 

Non secus atque opifex longa assuetudine nactus 
Artem, cui jam dextra tremit. Quodsi ardor amoris 
Disponat primae claro in splendore videndam 
75 Virtutis speciem, signetque; huic optima inesse 
Cuncta operi deceat. Sic terra est digna creata 
Virtute omnigena, qua humanum excellere pectus 
Posset; sic gravida incessit sanctissima Virgo. 

Quare mi laudanda tuae est sententia mentis: 

80 Haud unquam ornatam virtutum dote fuisse 
Naturam humanam tanta, et non affore posthac. 

Quanta illas binas. Nunc si non persequar ultra, 

Tu sic incipies: Cur ergo credere dignum est. 

Hunc sibi non habuisse parem? Ast, ut clara patescat, 
85 Quae res obscura est, tu tecum pectore volve, 

Qualis erat? quae caussa fuit, quae suaserit illi 
Poscere, ubi dictum est: tibi poseito? Non ego dixi 
Tam tecte, ut nequeas id conjectare, fuisse 
Regem, cui fuit in summis sapientia votis, 

90 Ut regere imperii sciret satis aptus habenas. 

Non ut, quot numero motores astra gubernant. 

Sciret, quasque scholae tricas, et inania nectunt. 

Scite extricaret. Nunc, si mea dicta notasti, 

Quae facit ad regem prudentia, provida mens est 
95 Absque pari. Huc tendo. Nunc si sat lumine claro 
Surrexisse vides cur dixi, rite videbis 

Hic reges tantum me designasse per orbem 
Tam multos, virtus regum quam rara bonorum est. 

Fac ita distinguas, quae dixi; sic quoque nosces, 
100 Posse manere simul, quod ego fueram ante locutus, 

Et quod de primo tu* credis patre, simulque 
De tibi dilecto et nobis. Atque istud ad instar 
Plumbi sit plantis, ut lento incedere passu. 

More hominis lassi, assuescas, si forte negandum 
105 Aut affirmandum veniat, quod lumine nondum 
Perspicias claro. Stultorum maximus ille est, 

Qui quidquam utrimque affirmaive negalve, priusquam 
Distinguat Quare iit saepe, ut vergat iniquam 
Ad partem, quam corde tenet, sententia praesens, 

110 Dein studium obdurans innectat vincula menti. 

Pejus quam frustra discedit littore, quisquis 
Verum expiscari suadet sibi, nescius artis; 

Namque iste baud talis, qualis fuit ante, redibit, 

Atque haec, quae dico, vobis testantur aperte 
115 Parmenides, Bnixus, mensque obfirmata Melissi, 

Et multi, ignari, quo tendant, quove resistant. 

Hos inter fuerat, mihi crede, Sabellus, Arius 
Atque illi stulti, gladiorum more secare 
Scripturas ausi, torta sub imagine rectos 
120 Monstrantes vultus. Nimium secura minutae 

Nondum etiam sit mens plebis, cum judicet, ut qui 
Aestimat in sulco segetes, ubi messis in herba est. 
Namque hiemem totam vidi rigidumque feroxque 
Stans prunum, quod deinde rosas in vertice habebat; 
125 Et celerem rectaque via vada salsa secantem 
Cognovi pinum, quae portus limine in ipso 
Disperiit. Quae nata fuit, deducere lanam, 

Bertha, aut mercator Martinus, credere parcat, 

Si furem videt hunc, cumulantem altaria donis 
130 Illum, divini se posse intrare latebras 
Consilii. Possit fur surgere, labier iste. 

XIV* 

Ex orbe ad centrum, atque ex centro fertur ad orbem 
Aere cavo teretique inclusae motus aquai. 

Sive hanc interior, seu caussa extraria pulset. 

Haec, ego quam dico, subito mihi venit imago, 

5 Post ubi jam Thomas finem dedit ore loquendi, 

Ob similem casum, cum fati dicta Beatrix 
Excepit dictis, cui visum haec edere voce est 
Post illum: Huic opus esi, quod non ipse indicat ore. 
Nec sensu interno monstrat, cognoscere veri 
10 Radicem reliqui. Fac, per te discere possit, 

Num lux, naturae quae dat florescere vestrae, 

Qualis nunc fulget, vobiscum tempus in omne 
Sit mansura aeque; quodsi est mansura, docebis, 

Qui, postquam renovata dabunt vos membra videndos, 

15 Fiat, ut haud obstet, quo vos minus ista vicissim 
Vestra inspectetis. — Veluti superantibus actus 
Laetitiae stimulis, choreae qui circumit orbem, 

Gaudet et exhilarat gestus: sic sancta corona 
Utraque voce pia subitaque illecta rogantis, 

20 Orbe rotae, mirisque modis nova gaudia pandit. 

Qui queritur, certa nos hic in morte teneri, 

Queis datur in coelo vita gaudere secunda. 

Non videt aeternae pluviae hoc sub sole levamen. 

Ule unus, binus, trinus, qui nescius ortus, 

25 Non circumscriptus , tamen omnia circumscribens 
Vivit, et aeternum trinusque et binus et unus 
Regnat, — ter cujusque animae resonarat in ore 
Tam dulce, ut justa mercede rependere posset 
Omne genus meriti. — Tum audivi in luce minoris 
30 Candidiore rotae vocem sermone modestam, 

Qualis forte fuit Gabriele a flante Mariam, 

Quae sic respondit: Quam duratura beati est 
Festa dies regni, tam nostri vivida amoris 

Flamma diu sic hunc circum radiabit amictum. 

35 Lux hujus pariter cum aestu procedere pergit ; 

Aestus cum intuitu; visque hujus tanta resultat. 

Quanta est, ipsius quae gratia vincit acumen. 

Ut decore insignem ac sanctam vestire licebit 
Carnem iterum, si, ut quanta ilia est, sic tota redibit, 
40 Gratior evadet cunctis persona beatis. 

Namque magis gliscet, quod lucis donat habere 
Summus amor gratis, lucis, quae posse tueri 
Dat nobis illum. Intuitus sic gliscat oportet, 

Gliscat ab intuitu calor ardens, gliscat et almus 
45 Inde fluens fulgor. Verum carbonis ad instar, 

Qui mittit flammam, et vivo candore renidens 
Sic illam superat, sese ut detendere perstet; 

Haud aliter jubar hoc, nos undique circumfusum 
Quale est, a carne exterius vincetur, in imo 
50 Quam terra U9que sinu celat; nec copia lucis 
Tanta queat lassare oculos; namque organa nostri 
Corporis accipient vires, ut ferre potestas 
Sit, quidquid dulci mentem percellere sensu 
Eximie valeat. Jam alacres chorus unus et alter, 

55 Inlentique omnes sunt visi erumpere in Atnen! 

Ut desiderium defuncti morte pateret 

Corporis haud dubium; nec tantum forte sibi ipsis, 

Verum et pro patris, pro caro corpore matris, 

Et reliquae turbae, quam dilexere, priusquam 
60 Aeterni fierent ignes. Atque ecce repente 
Orta nitore pari superaddier altera primae 
Lux circum, qualis finitor circulus aureo 
Sole vehente diem; ac veluti sub vesperis horas 
Primas incipiunt nova signa adscendere in altum: 

65 Sic, ut in ambiguo stet mens, credatne, negetne 
Testi oculo verum, nova circumvertier illic 
Hos extra geminos orbes sunt flammea visa 
Signa. — 0 lux verax, o lampas flaminis alti, 

Ut subita et candens me circumfulsit et icit 
70 Lumina victa mihi non ultra passa nitorem! 

At tam formoso ridenlique ore Beatrix 
Obvia facta mihi est, ut ego inter caetera linquam, 

Quae mens nostra sequi haud valuit. Hic reddita nostro 
Est virtus oculo, et regna ad magis alta salutis 
75 Translatus sensi solus duce non sine Diva, 
ldque satis monuit risus majore coruscans 
Flamma, quo visa est sine more rubescere stella. 

Hic ego corde pio effusus, quoque omnibus uno 
Sermone est uti, Superumque hominumque parentem, 

80 Qua prece, adoravi, par est pensare novellum 
Hoc donum; et mihi sacri in corde piaminis ardor 
Nondum exhaustus erat, cum sat placuisse litamen 
Oblatum fauste novi. Nam copia tanta 
Fulgoris, tantus splendorum luce rubcntum 
85 Imber se effudit radiorum ex igne duorum, 

Impetus ut fuerit clamare: 0, qui Deus ornas 
Sic istos! Veluti, variante minusque magisque 
Lumine stellarum, distincta polum inter utrumque 
Albet ita, ut doctas agitet via lactea mentes; 

00 Haud aliter stellis stipati in Marte profundo 
Bis gemini fulgor jubaris venerabile signum 
Nectebat, juncti quod descripsere quadrantes 
Explentes circlum. — Hic, memori quae condita mente, 
Ingenium superant; neque enim, qua fulgere Christum 
05 In cruce ego vidi, exemplum, quod imagine tanta 
Sit dignum, mihi adhuc patuit reperire potestas. 

At quicumque crucem sibi tollit pone secutus 
Christum, excusabit mihi praetermissa, micantem 
Postea ubi hoc videat candore nitescere Christum. 

100 Ex uno, atque uno cornu summa inter et ima, 

Nescia stare, ibant circum ejaculantia flammas 
Lumina concursu pariter, pariterque recursu. 

Non secus hic cernes recta, obliqua, incita, tarda 

Mulla minuta, modis miris sub lumine solis 
105 Longa modo, modo parva suas renovantia formas, 
Corpora ludere per radium, qui saepius umbra 
Miscetur repens, quam gens sibi gestit apisci 
Arte atque ingenio, defendens tela diei. 

Ut chelys atque fides, ubi vis bene tenta resultet 
110 Plurima, chordarum dulci modulamine tangunt 
Ignaros numeri: sic crebro ex agmine lucum 
Illic fulgentum melos undique conveniebat 
Ante crucem, quod me rapuit, quin verba notarem. 
Mente quidem sensi carmen complectier altas 
115 Laudes, namque audita mihi est vox ista: Resurge 
Et vince, haud secus atque sonum captantibus aure 
Non perceptura, quae sit sententia dicti. 

Illic haerebam tanto defixus amore, 

Hactenus ut mihi res unquam non ulla catenis 
120 Tantum jucundis sensus devinxerit omnes. 

Ausus forte nimis videar sic ore loculus, 

Gaudia postponens oculis manantia pulchris, 

In quos inspiciens omnis mea cura quiescit. 

At si quis reputat, viva exemplaria pulchri 
125 Eximii tanto magis affulgere decora, 

Quo plus contingat sede3 conscendere ad altas, 

Nec me spectavisse illuc, indulgeat isti 
Culpae, quam fateor, me purgaturus, et ipse 
Agnoscat, me vera loqui. Nam sancta voluptas 
130 Non hic dicta mihi est, quae conscendentibus arces 
Sublimes magis atque magis sincera redundat. 

xv. 

Mens bona, ubi semper, quae recte spirat amoris 
Aura, liquet, veluti non aequo in corde cupido, 
Suavisonam jussit citharam interrumpere carmen, 

Et sanctas cessare fides, quas dextera coeli 

5 Et premit et lassat. Cur justis obstruat aures 
Hic populus precibus, qui, pauca rogare paraturo 
Paene illecturus, concordi mente animoque 
Conticuit? Merito veniat sine fine dolenda 
Yita homini cupido, bona fluxa et vana potiri; 

10 Pro quibus aeternum se illo spoliavit amore. 

Sicut per noctis tranquilla et pura serenae 
Interdum subito discurrere lumine flamma, 

Securosque solet visus necopina movere 
Mutantisque locum stellae sub imagine fertur: 

15 (Excipe, quod parte ex illa, unde accensa recessit, 

Nil fuit amissum; ista brevi vanescit in auras:) 

Haud aliter cornu ex dextro, quod pertinet hujus 
Ad postrema crucis, stellarum ubi plurimus ordo 
Fulgebat junctus, multa cum luce cucurrit 
20 Astrum; nec proprium lemniscum gemma reliquit. 

Sed propter tractum radiorum excurrit, et igni 
Assimile est visum, quem post alabastra locamus. 

Composita ore pio Anchisis sic restitit umbra, 
(Majori nostrae si dignum est credere Musae) 

25 In valle Elisia, natura cum sensit adesse. 

0 sanguis meus, o super omnem gratia morem! 

Et cuinam, ut tibi, reclusa est bis janua coeli? 

Sic illud lumen: quare tum ego totus in illo; 

Deiti Dominae quaesivi oculos: namque altus agebat 
30 Me stupor bine atque hinc; quia tali huic lumina risa 
Ardebant, ut et ipse meis mihi sorte datorum 
Donorum summam, Paradisi et habere viderer 
Jam partem. Dein vita oculis jucunda meisque 
Auribus, ad primas adjecit talia voces, 

35 Quae non percepi; sic sensu est fata profundo. 

Nec jam consulto, at quod erat celare necesse; 

Nam sermo illius signum super adstitit omni 
Praefinitum homini. — At postquam deferbuit arcus 
Ardentis studii sic, ut, quae funderet ore, 

40 Descensu peterent quod nostra est tangere mente, 

Hoc primum audivi: Bene sit tibi, Trine, qui es Unus, 
Et nostrum es tanto dignatus munere semen. 

Dein: Grata et diuturna nimis jejunia, fili, 

Quae sunt ducta mihi libro ex majore legenti, 

45 Pagina ubi alterne haud reddit mutata colorem, 

Solvisti, hunc intus splendorem luminis, unde 
Verba tibi emitto, hac plumas tibi dante, volatum 
Ausus sublimem. Quae tu modo pectore versas, 

Ad me cuncta meare putas ex principe caussa 
50 Illa, non secus ac quintusque et sextus ab uno 
Exsurgit numerus, si quis satis addere novit. 

Quare quis fuerim, vel cur tibi laetior esse, 

Quam quisquam ex ista prodenti gaudia turba 
Nunc videar, non ulla fuit tibi caussa rogandi. 

55 Quod credis, verum est; nam plusque minusque beante 
Quae fruitur vita turba omnis suspicit illud, 

In quo tu speculo pandis tua sensa, priusquam 
Haec animo volvas. Verum ut sacri ignis amoris, 

Qui vigilare jubet pascentem lumina viso 
60 Perpetuo et desiderio me suaviter urit, 

Plenius expletus maneat, vox libera, laeta 
Et secura sonel, quae yis aut corde volutas, 

Ad quae mox decreta mihi responsa dabuntur. 

Postquam respexi Dominam meque illa, priusquam 
65 Inciperem fari, audivit, vultuque sereno 
Annuit arridens, cupienti qui addidit alas. 

Tunc ego sic coepi: Sapientia et aestus amoris, 

Ex quo se vobis ostendit, quae regit aeque 
Cuncta, et pro meritis cuncta aequat, summa potestas, 
70 Uno respondent mensurae pondere vobis: 

Nam solem propter, qui vos lustravit et ussit 
Luce sua atque aestu, sic unicuique facultas 
Utraque inest aeque, nihil ut simile esse feratur. 

At studium, ac pariter mentis prudentia ob ipsam, 

75 Quam nostis, caussam mortalia membra ferentum 
Alis diversas suerunt imponere pennas. 

Quare ego, qui vivo morti devotus, in ista 
Sortis inaequalis video me lege retentum; 

Atque haec caussa fuit, cur parcam solvere grates 
80 Voce, ac laetitiae plaudam modo corde paternae. 

Te precor ipse quidem, o vivax mihi flamma topati, 
Hunc quae thesaurum pretiosum gemma decoras, 

Per te explere tuo ut liceat mihi nomine mentem. 

O mea frons, per quam venit mihi tanta voluptas 
85 Solum expectanti, en radix tua, talia contra 
Ille; ac deinde inquit: Qui primus nomina vestro 
Imposuit generi, et post centum atque amplius annos 
Certat adhuc primam montis superare coronam, 

Is meus est natus, bisavus tibi, cui decet ore 
90 Et factis te jam longum resecare laborem. 

Antiquos intra fines Florentia stabat 

Pace fruens plena, parvo contenta pudensque. 

Non pictas acubus vestes, non illa corollas 
Cognorat, non, femellis quae stringeret apte 
95 Crura, periscelidem; nec quidquam, cingula praeter. 
Formam fingebat. Nondum modo nata pavore 
Filia torquebat patrem; nam tempora, dosque 
Hinc atque inde modum nunquam trdnsire sinebant. 
Nulla domus, vacuam quam turba domestica morte 
100 Deseruisset, erat. Nondum, qui in luminis oras, 
Quidquid posset agi secreta in parte domorum, 
Ederet, ortus erat tristi alite Sardanapalus. 

Nondum Monsmarius monti, qui nomina primum 
Duxit ab aucupio, palmam cessisse priorem 
105 Visus erat, qui, ut nunc superatur culmine in isto 
Adscensus, ita vincetur, dante urbe ruinam. 

His ego vidi oculis Bertin-Belincionem ossis 
Et corii ornatu vestitum incedere, et uxor 
Illius numquam a speculo fucata redibat. 

110 Del-Vecchium et Nerlum contentos simplice pelle 
Vidi, et matronas fusum pensumque trahentes. 

0 fortunatas! Tumuli secura paterni 
Singula erat. Necdum ulla thoro deserta jacebat 
Gallorum ob gladios. Pueri cunabula propter 
115 Altera sidebat, verbis solata quietem, 

Quae quondam patrum linguam matrumque juvabant. 
Atque colo mollem deducens altera crinem, 

Fallebat somnum, turba prope stante suorum, 

Iliacas memorans Fesulasque urbemque Quirini. 

120 Tum Cinguella, Lapus cognomine Saltarellus 
Nostro illi populo portentum tale fuissent, 

Quale foret vestro Cornelia, Cincinnatus. 

His ita tranquillis, ita pulchris moribus urbis, 

Tam iido populo, hospitio tam dulci et amico 
125 Me dono dederat, genitrice vocante, Maria, 

Et veteri ex vestro sacrato fonte renatus 
Cacclaguida fui, fratre et consorte Moronto 
Atque Elisaeo. Prognata in fluminis ora 
Eridani conjux venit mihi. Nomen ab illa 
130 Filius is duxit, cujus tu nomine gaudes. 
Induperatoris dein sum vexilla secutus 
Conradi, ense latus qui mi praecinxit, honore 
Dignatus tanto propter benefacta merentem. 

Contra nequitiam sum illum comitatus euntem 
135 Legis, qua populus tellurem usurpat et urbem. 
Pastoris culpa, quas vobis jura dederunt. 

Atque ita mi gentem fuit extricata per illam. 

Haec anima ex mundo praesenti fallere, cujus 
Insidiosus amor multorum pectora turbat, 

140 Atque ex martyrio ad pacem fuit exitus hancce. 

0 curanda parum deducta a sanguine nostra 
Nobilitas, si humana doces jactare vetustum 
Pectora te propter decus hic, ubi languet amoris 
Flamma boni, nunquam fuerit mirabile visum 
5 Id mihi: quo nullo declinat calle cupido 
A vero, in coelo, si quid mihi gloria suasit. 

Ipsa quidem es vestis, quae mox fit 'curta supellex. 
Ut, nisi quis studeat quidquam superaddere in horas. 
Te circum volitet tacitum cum forcipe tempus. 

10 Vos, hac voce usus coepi, quam passa loquelam est 
Roma piius, sed quam post non tenuere nepotes; 

At quae constiterat paulum semota Beatkix 
Ridenti similis, quae tunc tussivit, ubi error 
Primus, ut est scriptum, suasit peccare Giuevrae, 

15 Vos estis pater, a vobis fiducia menti 

Plena meae venit, vos sic me attollitis ultra 
Vires, ut major me sim. Tot fontibus haurit 
Mens mea laetitiam, ut per se sit facta beati 
Fons gaudi; tamen in se se tenet unda, nec arctum 
20 Effringit claustrum. Quare, carissima origo 
Prima meae gentis, majores dicite vestros, 

Dicite, quae primae fuerint signata juventae 
Tempora, nec pigeat vos dicere, ovile Joaunis 
Quantum ibi tum fuerit, quique inter millia multa 
25 Exstiterint digni magis altis sidere scamnis. 

Flantibus ut ventis flamma in carbone resumit 
Vires, sic illam vidi splendescere lucem 
Has ad blanditias: atque ut mage pulchra refulsit 
Illa meis oculis, ita dulcius ore sonante, 

30 Sed non, quo utuntur nostri, sermone locuta est: 

Ex quo dixit Avel coelo demissus ab alto 
Gabriel, ad tempus, quo in luminis edidit auras 
Me genitrix, quae sancta modo est, repetisse Leonem 

Iste suum est visus quingentis orbibus ignis 
35 Expletis, deciesque octonis, rursus ut ista 
Sub planta arderet. Patribus cunabula primis. 

Atque mihi dedit is locus, urbis ubi ultima sexta 
Est regio ex cursu, quem vobis ludus equorum 
Annuus absolvit. Nil de majoribus ultra. 

40 Qui fuerint, quae caussa illis hanc suaserit urbem 
Appetere, est tacuisse magis, quam dicere, honestum. 
Totus ibi populus, cui vis erat apta ferendis 
Armis, si incipias a Martis ad usque Joannis 
Cultum, quinta tuae, quam scis modo vivere, gentis 
45 Pars erat. Urbana at soboles, modo semine mista 
Campi, Certaldi, Fighini, pura reperta est 
Infimum ad usque fabrum. Sed quanto optatius esset, 
Nunc quoque finitimis, quas dico, gentibus uti 
Sic, ut Tresplanus tantum et Galluppius urbi 
5d Terminus haereret, quam has intra moenia habere. 
Putoremque pati pago Agulione profecti 
Villici et alterius Signae orti, jam nimis acris 
Ad fraudem. Nisi, quam plus degenerasse videtis, 

In terris gens Augusto comperta noverca 
55 Esset, at ut proprio genitrix non rustica nato, 

Talis se jactat modo sanguine Florentinum, 

Mutat, mercatur, Semipontem qui ire cupisset, 

Patris ubi genitor parvae stipis aes rogitabat 
Montemurlus adhuc Comitum sub jure maneret 
60 Contentus, CERcmque forent ubi pastor Aconem 
Convocat aere cavo populum, et fortassis amarent 
Nunc quoque Valdigravi tuta otia Bondelmontes. 

Congeries confusa hominum fuit usque malorum 
Prima urbi labes, patinarum ut copia nostris 
65 Corporibus; citiusque cadit qui luminis expers 

Taurus eat, quam agnus, pariter cui lumen ademptum est; 
Nec raro magis ac melius, quam quina, secabit 
Unica vis gladii. Si tecum fata revolvas 

Lunae, Urbisaliae, ut jam defluxere retroque 
70 Ut sublapsurae sunt res Clusique Sinaeque, 

Non tibi res nova erit gentes audire ruina 
Eversas, nec mira quidem, quando urbibus ipsis 
Finis adest. Ut vos, sunt vestra obnoxia morti 
Omnia, et haec aliqua, quae stat diuturna, latescit 
75 In re, at vestra brevis vita est. Atque orbis ad instar 
Lunam volventis, qui nudat littora et abdit, 

Nec datur ulla quies; sic nunc fortuna vicissim 
Vestram urbem exercet. Quare haud mirare loquentem 
Me Florentinos, qui nunc capita alta ferebant, 

80 Antiquam quorum celarunt tempora famam. 

Ugos, Osmanos vidi, Graecosque Philipposque, 

Atque Catellinos simul, et genus Alberichi, 

Jam claros titulis, sorte inclinante superbis, 

Et genere antiquo multos opibusque potentes. 

85 Portam ultra, nova perfidiae quam pondera onustam 
Tam graviter vexant, ut jam jactura gementis 
Sit metuenda ratis, gens Ravignana manebat, 

Unde comes Gcidcs, quique a Bellincione alto 
Dein duxit nomen. Dominandi nulla latebat 
90 Jam via Pressensem, atque domi Paligaius auro 
Ornarat capulum. Stabat jam magna columna, 

Quae niveum et maculis distinctum insigne gerebat, 
Atque illi, admonitus modii quibus ora rubore 
Inficit. 0 quales vidi, quos turgida fastu 
95 Mens egit pessum! atque globos praedivite ab auro. 

Per quos florebat coepto Florentia in omni! 

Haud secus illorum sese gessisse feruntur 
Patres, qui, quoties ecclesia vestra vacavit. 

Ipsi in concilio stantes sibi corpus obesum 
100 Curarant. Inflata domus, quae, — se ardua ut anguis 
Attollens contra fugientem suscitat iras, 

Nunc, si quis dentem ostendat loculumve sonantem, 
Mitescit velut agnus iners, — tum crescere primum 

Coeperat, at genere ex humili; socerum Ubaldmo 
105 Incusante suum, hanc consanguinitate propinquam 
Quod sibi junxisset. Rem dicam haud credere dignam. 
Sed veram: Angustam populus veniebat in urbem 
Per portam, proprium cui gens Peruccia nomen 
Imposuit. Quicumque gerunt insigne Dynastae 
110 Magni perpulchrum, cujus nomenque decusque 
Solatur sacrata dies celeberrima Thomae, 

Inde et militiam duxere et munera priva; 

Quamvis conveniat vili cum furfure plebis 
Qui decus hoc hodie fulvo circumdedit auro. 

U5 Jam Guaderotti domus et domus Importuni 
Stabat, et hic vicus multo pacatior esset, 

Si nova ab hoc longe vicinia prorsus abesset. 

Illa domus, vestri fletus fons primus, ob iram 
Justam, quae tristi vos omnes funere mersit, 

120 Quam propter vobis perierunt gaudia vitae, 

Cum sibi conjunctis multo florebat honore. 

Quam male, Bondelmons, fugisti ducere sponsam, 
Consilio alterius captus! Nam plurima turba, 

Nunc tristis, tute laetanti incederet ore, 

125 Si Deus, ut primum portam nostrae urbis inisti, 

Teque tuosque Haemae tradendos ultro dedisset! 
Scilicet id decuit lapidem, qui littore truncus 
Prospectat pontem, ut foret is, Florentia, vobis 
Victima postremae pacis. Cum gentibus istis, 

130 Cumque aliis pariter, tanta est urbs pace potita, 

Ut nunquam luctus caussa intercesserit ulla. 

Istas per gentes justum insignemque decore 
Usque adeo populum vidi, ut sua lilia nunquam 
Piorarit capite inverso pendentia ab hasta, 

135 Nec per dissidium rubro maculata colore. 

XVII. 

Qualis, ubi Climenen adiit, sibi pignora certa 
Exposcens contra linguae convicia acerbae, 

Qui docuit natis minus indulgere parentes: 

Talis eram ac talem me senserat esse Beatrix, 

5 Ac sanctum lumen, quod pro me excesserat ultro 
Sede sua. Quare, quae dux mihi et arbitra stabat: 
Eructa flammam studii, quod pectore versas, 

Dixit, et erumpat signata impressaque clare 
Interiore typo; non quod quidquam addere nostrae 
10 Notitiae per verba queas, at ut ipse suescas 
Enarrare sitim, donec quis misceat undam. 

0 dilecta mihi, quae sic extollere, planta, 

Ut, veluti mens nostra videt non posse triquetrum 
Binos accipere obtusos, ita cuncta, priusquam 
15 Eveniant, ventura vides, atque ordine cernis, 

In punctum inspiciens, quo tempora convenere! 
Tunc cum Virgilio junctus vestigia traxi 
Per curantem animas montem ac per mortua regna. 
Multa mihi gravia audivi de sorte futurae 
20 Vitae; etsi invicto videar mihi robore septus 
Ictus fortunae contra. Quare ista maneret 
Cura satis contenta mihi, si discere detur, 

Quae mihi fata instent; siquidem praevisa sagitta 
Fit violenta minus. Luci sic ante locutae 
25 Dixi, confessus studium prout ore Bbatrix 
Jusserat. Obscuris haud illa ambagibus usa est 
Assuetis animum vulgi captare, priusquam 
Insons indigna clausisset lumina morte 
Agnus divinus, qui tollit crimina mundi; 

30 At claris usus verbis brevibusque paternus 
Ille amor inclusus proprio et sua gaifdia risu 
Praeportans infit: Quidquid continget in horas 
Venturas, vestrae quod non se porrigit extra 

Materiae tabulam, id totum sese explicat ante 
35 Conspectum aeternum pictum : at non inde necessuro 
More alio sumit, quam navis sponte secundo 
Flumine descendens, a spectatore sedente 
Pro speculo in ripa. Venit inde, ut fertur ad aures 
Dulcis ab organico sonitus, tibi sorte parata 
40 Tempestas spectanda mihi. Ut discessit ab urbe 
Hippolytus patria crudelis fraude novercae, 

Sic te proripias profugum Florentia oportet. 

Insidet hoc animis, agiturque, et mox bene cedet 
Volventi hoc, ubi stat semper mercabilis aere 
45 Christus; et offensam partem, ut fit, culpa sequetur, 
Judice vulgari fama; sed proxima poena 
Testis erit veri caussam ulciscentis iniquam. 

Omnia, quae fuerunt tibi pignora cara, relinques; 
Atque hoc, exilii quod primum conjicit arcus, 

50 Est telum. Disces, ut sal sapit acre palato 
Alterius panis, quam sit via dura terenti 
Alterius scalas, sursum deorsumque meando. 

Quodque magis duro tua pondere terga gravabit, 
Improba erit comitum delabens turba tuorum, 

55 Cum qua tu pariter vallem laberis in istam. 

Nam male grata tibi, et coeca deperdita mente, 
Impiaque adversans ruet in te lota; sed ipsa 
Post paulo incedet tristi suffusa rubore. 

Exitus insani motus sic acta probabit, 

60 Ut pulchrum fuerit tibi consuluisse seorsim. 

Primum perfugium, hospitii spes prima quieti 
Veronensis erit magni natura benigna 
Portantis scalam, sancto super alite stante. 

Hic te respiciet tam humanus, ut inter utrimque 
65 Dantem ac poscentem, qui alias solet esse secundus, 
Hic deprendatur primus. Deinde ipse videbis 
Hujus ita imbutum fortis virtule planetae 
Natali a primo puerum, ut praelustria facta 

Exspectes. Nondum id gentes sensere, novellam 
70 Aetatem propter, quem circum sidera tantum 
Explerunt novies orbem. Verum arte priusquam 
Gdasconius prava Henricom deceperit altum, 

Illius erumpet multas missura sagittas 
Airtus, aspernata aurum, aspernata laborem. 

75 Magnificae splendor vitae quoque lumine claro 
Eminus, ac late sic effulgebit, ut hostes 
Haud possint tacitis hunc praetermittere linguis. 

Hunc tibi fac maneas, hujus benefactaque speres. 

Hunc propter faciem mutabit plurima turba, 

80 Dives ubi ac pauper versa vice transiget aevum. 

Deque illo tibi corde feres haec scripta sub imo. 

At non narrabis. — Tum vero talia dixit 
Non habitura fidem coram cernentibus ista. 

Insuper haec addit: Sunt haec, me interprete, fili, 

85 Quae gravia audisti, perpessa, et facta dolosa 
Abdita, quae emergent paucis labentibus annis. 

Non tamen invideas vicinis; nam tibi vita 
Plus diuturna foret, quam tempus crimina tantae 
Perfidiae ulturum. — Postquam subtegmina telae, 

103 Stamine quam intendit, se sat duxisse, silendo 

Sancta anima ostendit, coepi, ut qui fluctuat anceps. 
Consilium poscens quem spectat, vultque seorsim, 

Atque amat. Haud equidem, pater, ignoro, ut pede tempus 
Veloci properet me caedere vulnere, multo 
95 Asperiore homini, cui mens jam deficit aequa. 

Quare si caveam, bene erit, ne, patria adempta, 

Quod mihi plus carum est, alias mea carmina propter 
Amittam sedes. Loca per sine fine dolenda, 

Per montem, cujus jucundo a culmine Divae 
100 Lumina pulchra meae me deduxere, per astra 
Ex luce in lucem didici, quae, vera referre 
Cum sim ausus, multis fuerint acri aspra sapore. 

Quod si subtimidus veri deprendar amicus, 

Inter eos timeo ne vitam amittere cogar, 

105 Antiquum quibus est, quod praesens labitur, aevum. 

Lux, sub qua risum pandebat copia tanti 
Thesauri mihi ibi inventi, primum ore corusco 
Fulsit, ut aurato in speculo flamma ignea solis. 

Exin respondit: Tenebrosi conscia facti 
110 Sive suo sive alterius mens tacla pudore, 

Sentiet ista quidem verborum tela tuorum. 

Tu tamen, amota fingendi qualibet arte, 

Quidquid vidisti, manifesta luce locabis, 

Et sine, ubi prurit scabies, ibi "Scalpere quemque; 

115 Quodsi forte labris tenus invenietur amara 
Vox tua, vitalem succum concocta relinquet. 

Iste tuus mugitus erit, ceu flamina venti, 

Quae majore ictu magis alta cacumina pulsant; 

Idque hominis fuerit generosum pectus habentis. 

120 Propterea sphaeris licuit tibi cernere in istis. 

In monte, in dirae nigra formidine vallis 
Tantum animas, quarum sunt nomina cognita fama; 

Nam mens illius, qui fanti accommodat aures, 

Nescit stare, fidem neque habet, si exempla sequantur, 
125 Quorum sit radix plerisque ignota latensque, 

Aut si res minime claro se lumine prodat 

XVIII. 

Intus jam secum gaudebat vita beata 
Illa ; ego gustabam, quae mecum corde movebam. 

Dulce acri miscens; at, quae me ad templa trahebat 
Alta Dei, mulier: Muta, quam pectore volvis, 

5 Curam, ait; id reputa, propius me adstare levantem 
Omni animas onere injusto. — Haec pia verba profatum 
Solamen mihi suspexi; at quo lumina amore 
Arderent sancto, minus aptus dicere mitto; 

Non modo, quod verbis male fidam, sed quia mentis 

22 

10 Virtus haud posset, nullo ducente, regressum 
Per se ferre illuc. Id tantum dicere quirem. 

Me, dum nostra acies visum pascebat in illa. 

Omni alia cura pectus gessisse solutum. 

Dum recta in Dominam radians aeterna voluptas 
15 Explebat suspectum oculi pulchro ore secundum, 

Illa ait unius domito mihi lumine visus: 

Respice ct ausculta; neque enim modo cernere nostri 
Dant Paradisum oculi. — Veluti hic quandoque videmus 
In vultu sensum mentis, si est tantus, ut omnes 
20 Auferat huic vires : sanctae sic lucis in igne, 

In quem respexi, fuerat mihi lecta cupido 
Hortata hanc mecum ulterius non pauca profari : 

Hisque iniit verbis: In quinto hoc limine plantae. 

Vivere cui vertex donat, quae fructibus usque 
25 Luxuriat, nec fronde una spoliabitur unquam. 

Felices habitant animae, quae, regna priusquam 
Haec devenerunt, magna sonuere per imum 
Fama orbem, ut quaevis Musa exsultaret opima. 

Quare, si inspicias venerandi in cornua ligni, 

30 Cujus ego nomen dicam, ille ibi fulguris instar 
Splendebit celeri findentis nubila flamma. 

Per crucem ego adspexi jubar unum, nomine tantum 
Josuis audito. Subito qui eruperit ignis, 

Nec dictum ante mihi, quam factum, nosse facultas 
35 Est data; et excelsi Macabaei ad nomen, adactum 
Vidi alium magno circum sese orbe rotantem; 

Vimque a laetitiae ducebat verbere turbo. 

Caroli ita est magni pro nomine, RoLANDique 
Nostra acies sectata duos, ceu suspicit auceps 
40 Falconem, rapidis qui sese sustulit alis. 

Deinde Guilelmus simul et Rinoardus et ille 
Sub Solyma ductor Godofredus lumina ad istam 
Nostra crucem traxit, Guiscardi et flamma Robbrti. 
Deinde alias inter permota immistaque luces, 


Digitized by t^ooQle 




PARADISI XVIII. 


339 


45 Ipsius est monstrata mihi vita ante locuti, 

Cantores inter coelestes apta magistra. 

Tum latus in dextrum converti lumina, in ore 
Aut nutu Dominae ut legerem, quid poscat honestas; 
Uliusque oculos tam pura luce micantes, 

50 Ac tam jucunda vidi, ut pulchrum decus horum 
Visa prius solitumque omnino vicerit usum. 

Atque ut, quem benefacta juvant, magis ille vir usque 
Se magis atque magis sentit virtutibus auctum: 

Sic mihi circuitu majore auxisse videbar 
55 Arcus et coeli tractum, cum pulchrius illud 
Portentum vidi: qualisque, pudore gravatum 
Si levet os mulier, versa vice candida tota est: 

Tale meos icit visus, ubi me rota vertit, 

Sextae ob candorem stellae, quae lenius ardens 
60 Me ingressum accepit. Jovis illo in lumine vidi 
Fulgentem clare, qui est sideris incola, amorem, 
Signantemque meis oculis, quae nostra loquela. 

Ac veluti volucres deserta pabula ripa, 

Gratantes sibi paene, petunt, nunc agmine in orbem, 
65 Nunc structo in longum: sic intus lumina sanctae 
Cantabant animae volitantes, et modo signum 
D, nunc I, nunc Lque dabant in luce legendum. 
Cantantes prius in numerum se quaeque movebant; 
Mox versae ex istis unam effecere figuram, 

70 Exin constiterunt et conticuere parumper. 

0 divae Aonides, quas propter gloria summa 
Contigit ingeniis, et longum vita per aevum, 

Iliaque vobiscum populos fecere perennes, 

Sit vestro gaudere datum mihi lumine, ut harum 
75 Signa legam, quo quamque modo mihi mente figuram 
Concepi; ex istis pateat vestra inclyta virtus 
Versiculis brevibus. Se monstravere per octo 
Terque novem mistas vocales, conque sonantes; 
Partesque, ut videor scriptas vidisse, notavi. 


Digitized by t^ooQle 



340 PARADISI XVIII. 


80 Diligite est primum visum signare, secundum 
Justitiam scriptum. Numeris tria claudere non est 
Ultima legitimis, qui judicatis terram. 

M dein in quinta scripturae voce locatam 
Circumiere illi splendores ordine stantes 
85 Sic, ut ibi argentum distinctum Juppiter auro 
Esse videretur. Reliquos descendere vidi, 

Litterae ubi vertex exstabat, ibique manere 
Cantantes, credo, qui se ad se versat, amorem. 

Dein, ut percussis quos ignis torribus ussit 
90 Innumerae surgunt, oculo mirante, favillae, 

Quas propter stultae sibi captant omnia gentes, 

Millia splendorum sunt visa hinc surgere, et illa 
Altius attolli, illa minus, prout sorte parabat 
Sol illa accendens. Postquam sed singula sede 
95 Lux stetit in propria, tunc istam effingere vidi 
Eximiam flammam caput et collum alitis almi. 

Qui depingit ibi, ducentem haud consulit ullum, 

Sed cuncta is ducit, simul illi accepta refertur 
Virtus, quae forma est nidis. Turba altera sancta, 

100 Quae contenta prius sua lilia circumferre 
M est visa mihi, modico venerabile signum 
Exegit motu. — 0 stellae dulcissima flamma, 

0 quae et quanta oculis gemmarum copia nostris 
Ostendit, quidquid justi versatur in orbe 
105 Terrarum nostro, id totum descendere ab isto, 

Quod decoras, coelo! Quare illi supplico menti. 

Unde oritur motus flammarum visque tuanim, 

Spectet eo, unde fluit vitians tua lumina fumus; 

Ut plena irae iterum jamjam male mulcat ementes, 

110 Vendentesque intus sacri penetralia templi. 

Quondam ex martyriis et multis condita signis. 

0 vos militiae coeli, quarum agmina cerno, 

Vos precibus placate Deum pro gente profana, 

Quam pravum exemplum deduxit tramite recto. 

115 Mos fuerat quondam gladiis bellare cruentis; 

Nostri bella gerunt rapiendo hinc inde dolosi 
Panem, quem nulli patris pia dextera claudit. 

At tu„ qui scribis tantum delere paratus. 

Id tecum reputa, qui profudere cruorcm 
120 Hoc pro vineto, quod tu vastare laboras. 

Et Petrum et Paulum quoque nunc protendere vitam, 

Quamvis hoc alicas: Mihi jam stat certa voluntas. 

Illum sectari, cui visum est vivere soli, 

Et cujus solvit caput a cervice revulsum 
125 Pro saltu pretium fassi inter vulnera Christum, 

Nec Piscatoris, neque Pauli nomina novi. 

XIX. 

Ante oculos aderat pansis pulcherrima imago 
Alis, exhilarans pleni in dulcedine gaudl 
Consertas animas, quarum mihi singula parvus 
Visa pyropus erat, sic flammans $olis ab igne, 

5 Ut mih; in adversos oculos refringeret illum. 

Et quod mox opus est mihi pingere, nulla referre 
Vox ausa est unquam, nulla unquam scribere dextra, 

Nec potuit virtus comprendere Daedala mentis. 

Conspexi audivique simul rostrum edere verba 
10 Ac resonare Meum simul, et Me guttura fantis. 

Nos ubi, vel Nostrum vere sententia poscit. 

Et coepit: Quod vita pie casteque peracta 
Est mihi, nunc isthic splendorem tollor ad istum. 

Qui desiderio haud patitur se vincier ullo; 

15 In terris ac tanta mei monumenta reliqui, 

Ut gentes adeo pravae mea nomina laudent 
Et tamen exemplum fugiant. Sic pluribus unus 
Sentitur calor ex prunis, veluti unus amorum 
Multorum sonus effigie veniebat ab ista. 

20 Quare ego tunc: 0 aeternum vernantis in aevum 

i 

J 


Digitized by L^ooQle 



342 


PARADISI XIX. 


Laetitiae flores, vestros mihi odore sub uno 
Mittentes cuncti singlariter undique odores, 

Solvite, spirantes, nostrae jejunia mentis, 

Quam fame torserunt longa, quia pabula nulla 
25 Inveni in terris. Equidem me scire fatebor 
Justum illum patrem, quamvis sese ipse videndum 
(Jt speculum ostendat coeli per caetera scamna, 

Non huic sub velo sese praebere cohorti. 

Scitis, ut arrectus consistam audire paratus; 

30 Nou ignoratis quaenam, male cura molesta, 
Ancipitem ex longo esuries collecta moretur. 

Qualis ubi exsiluit sublato tegmine falco, 

Exagitat caput atque alis sibi plaudit apertis, 
Ostentatque inhians formoso in corpore robur: 

35 Tale illud signum contextum laudibus almi 
Flaminis adspexi, circum resonantibus hymnis. 

Quos didicere illic, qui aeterna pace frnuntur. 

Dein: Qui supremum normam circumtulit orbem, 
Totque ibi disposuit manifesta occultaque certo 
40 Ordine, non potuit propriam sic sculpere ubique 
Virtutem, sua quin spatium sapientia abesset 
Longe infinitum exsuperans. Res ipsa notavit; 

Nam Tumidus primus, cui perfectissima forma 
Uni erat eximio, indocilis sibi poscere lumen, 

45 Speque sua praeceps, casu est delapsus acerbo. 
Atque hinc colligere est vobis, genus omne minoris 
Naturae non esse Bono par fine carenti, 

Quod sibi mensura est soli et quod se capit unum. 
Ergo nostra acies, radio quae oriatur oportet 
50 Ex aliquo mentis, cujus sunt omnia plena, 

Natura haud potis est tanta virtute valere, 

Ut non cognoscat se multo cernere primum 
Principium inferius re; fitque, ut lumina, vestri 
Qualia sunt mundi, sese in penetralia mittant 
55 Justitiae aeternae, velut amplum per mare visus; 

Qui. quamquam adspiciat riparum ex margine fundum, 
Non hunc inveniat, pelagus si adscendat iu altum; 

Est tavncn ille, sed abscondunt vada coeca profundi. 

Lux nulla est, quae non effulserit ore sereno, 

60 Quod nullum turbat tempus; tenebrae omnia, carnis 
Umbra vel illius, dempta ista luce, venenum. 

Sat modo aperta patet clare latebra illa, vigentem 
Quae tibi justitiam quondam celare solebat, 

Et tibi miranti suasit tam crebra rogare; 

65 Cum tu dicebas: Quidam Gangetide iu ora 

Nascitur, atque illic nemo est, qui nomine Christum 
Compellat, neque qui doceat scribatque legatque; 

At recti huic mores, at nescia fallere vita, 

Omnia facta pie, semper casta, aequa voluntas, 

70 Quoad ratio humanae potuit pertingere mentis, 

Non facti aut verbi maculavit crimine vitam: 

Occidit, liaud sacri ablutus baptismatis unda, 

Absque fide; heu ubi justitia est, quae damnat eundem? 
Aut ubi culpa hujus, si nescit credere Christo? 

75 Ecquis es, in cathedra qui vis considere judex, 

Ut rem discutias positam ultra millia centum, 

Vix aptus metiri oculo spatium unius ulnae? 

Certe illi, raecum qui percontatur acute, 

Ni Scriptura ausis vestris praecideret alas, 

80 Hira quidem, fateor, dubitandi caussa fuisset. 

0 curvae in terras animae, o caligine crassa 
Obductae mentes! Quae per se prima voluntas 
Est bona perfectumque bonum, usque immota manebit: 
Id justum esse puta, quod totum congruit isti. 

85 Nulla creata, licet per se optima, res trahit ipsam ; 

Quin immo haec radians est istius unica origo. 

Qualis, ubi saturam officiosa ciconia prolem 
Agnovit, sese nido secura volutat. 

Qualis et haec, quae matrem expleto ventre tuetur: 

90 Tale fuit, me sic oculos utrosque tenente, 

Sacratum signum, coram tot mentibus a!as 
Excutiens. Seque ultro rotans haec voce canebat: 
Quale tibi melos est istud, quod nulla facultas 
Est tibi discendi, tale est mortalibus illic 
95 Consilium aeternum. Dein clara incendia sancti 
Flaminis in signo pariter composta quierunt, 

Per quod Romulidum est mundo venerabile nomen. 

Atque ipsum rursus: Nemo regnum istud inivit. 

Qui non in solo statuit spem ponere Christo, 

100 Aut prius, aut postquam clavis suspensus obivit 

Ast en complures, qui, Christe, o Christe! frequentant, 
Quos multo minus hunc propter cum corpore vero 
Josaphat adspiciet vallis, quam nescia Christi 
Pectora queis fuerant; ac talia Christicolanim 
105 Saecula Niliacae niger arguet incola ripae, 

Cum duo in aversas partes collegia abibunt: 

Unum in perpetuum locuples, unum omnium egenum. 

Dicere quid poterit vestris gens Persa tyrannis, 

Post ubi jam coram librum inspectabit apertum, 

110 In quo cernere erit cuncta horum turpia facta? 

Hic inter titulos Alberti quisque videbit 
Illum, quem calamus properabit tradere chartis, 

Quem propter Pragae regnum invasere ruinae; 

Nec non moerorem, quo planget Sequana ripas, 

115 Unius ob fraudem nummos corrumpere adorti. 

Quem fortis porcus fractum sub Tartara mittet 
Nec non hic rabies stabit spectanda superbam 
Immissura sitim, Scotumque Anglumque furentes 
Quae trahit, ut nequeant intra consistere metam ; 

120 Nec non luxuries, et mollis vita Bohemi, 

Regis et Hispani, queis nunquam cognita virtus, 
Nunquam accepta fuit. Claudi a Solyma hic probitatem 
Signum I declarat, contraria M notat ausa. 

Hic et avarities atque excors vita patebit 
125 Illius, ignipotens quem detestata tyrannum est 

Insula, ubi Anchisis cecidit longaeva senectus. 

Utque satis pateat, quam sit levis iste miserque, 
Truncabit Scriptura notas, quae multa docebunt 
Exiguo in spatio. Et patrui fratrisque nefanda 
130 Facta apparebunt, per quos tam strenua pubes, 

Atque corona duplex it cum grege currucarum. 

Quique Tago est rex, quique Danis dat jussa proterva, 
Quique typi Veneti simulavit fraude numisma 
Illyricus, noscentur ibi. Pannonia felix, 

135 Si quando ulterius vexantem ferre recuset! 

0 felix, si, quo praecingitur undique, monte 
Sese Navarra armaret! Sic credere dignum est; 

Hoc etenim didicit jam Famaugusta, simulque 
Nicosia in regem pecudem queribunda susurrat, 

140 Qui, dum alias sequitur pecudes, excedere nescit. 


xx. 

Quum, qui terrarum flammis opera omnia lustrat, 
Nostro praecipitat semiorbe, nitorque diei 
Undique conficitur, qui aether tantummodo ab ipso 
Ignescit primum, multarum lumine lucum, 

5 In quas una jubar fundit, renovata repente 
Ostendit decora: atque mihi baec succurrit imago 
Aetheris, ut mundi et ductorum insigne suorum 
In sancto tacuit rostro. Nam spicula viva 
Splendorum, magis atque magis flammantia, cantus 
10 Coeperunt mihi pro mentis virtute caducos. 

Dulcis Amor, dulci quem vestit gloria risu, 

* Quantus eras illis medius fulgoribus ardens, 

Queis unus sanctos subdebat spiritus aestus! 
Posteaquam cari lucentesque igne lapilli, 

15 Queis sextum vidi gemmatum fulgere lumen, 
Angelicis pariter fecere silentia linguis, 

Amnis ego sonitum vicini audire videbar, 

Qui lapides inter delabens, lucidus errat 
Nativum ostentans fecundum gramine culmen. 

20 Ac veluti a collo citharae modulamina ducunt 
Formam, et ab ore cavo penetrabilis aura cicutae, 

Non secus illud avis murmur, mora nec fuit ulla, 

Per collum adscendit, tanquam si hoc esset inane. 
Isthic in vocem se vertit, et exiit isthme 
25 Per rostrum ipsius, formam accepitque loquelae, 

Qualem cor, in quo illa fuit mihi scripta, manebat 
/ Quae mea pars visu pollet, propiusque tueri 
Dat vestris aquilis radiantis lumina solis. 

Attente inspicienda tibi est sic incipit illa; 

30 Namque ignes inter, quorum in me lucet imago, 

Qui in capite efficiunt oculos fulgore micantes, 
illi prae reliquis summa ad fastigia scandunt 
Pupulae in orbe meae medius qui fulgurat, ille est 
Flaminis aeterni cantor, qui transtulit arcam 
35 Ex pago in pagum; nunc discit carmina quanti 
Sint sua, propterea quod vero baec pectore panxit, 

Cum videat sese pretio majore repensum. 

Deque supercilium quinis cingentibus, ille, 

Qui mihi stat propius rostrum, solatus amaras 
40 Est viduae lacrimas natum lugentis ademptum : 

Nunc scit, quam magno constet contemnere Christum, 
Hanc dulcem expertus vitam, et contraria passus. 
Quique orbem sequitur, dictum mihi jam ante, sub arcu 
Qui supra est, vero confossus corda dolore 
45 Tardavit mortem. Nunc scit non posse moveri 
Judicium aeternum, quamvis in crastina verti 
Saepe illic hodierna queant, dum vota precesque 
Huc veniant dignae. Quique adstat proximus alter, 
Codice cum legum, et genti se adseribere mecum, 

50 Consilio suadente bono quod cessit amare, 

Decrevit Grajae, Pastori cedere certus. 

Nunc discit, quare, quidquid deducitur aequo 


Digitized by L^ooQle 



PARADISI XX. 347 


Atque bono incepto prave, non possit obesse 
Auctori, inde licet foret emersura ruina 
55 Eversura orbem. Sed qui spectandus in arcu 
Est tibi declivi, nomen Guilelmus habebat, 

Quem pia deplorat tellus, cui Carolus atque 
Fridricus vivi eliciunt ex pectore fletus. 

Nunc videt, ut justi regis coelum ardet amore; 

60 Idque etiam ipse docet vultis fulgore coruscans. 

Quis, vestros inter priscis erroribus actos, 

Crederet Iliacum versari Riphea in isto 
Orbe oculi, et sanctis quintum sese addere flammis? 
Nunc sat divinae veniae, quam cernere mundus 
65 Non valet, iste videt, barathri licet ipse profundi 
Haud oculis possit propriis descendere in ima. 

Qualis per liquidos tractus spatiatur alauda 
Primum voce canens, ac dein contenta silescit 
Extremum modulata melos, quo expletur abunde: 

70 Talis imago fuit mihi visa, impressa sigillo 
Aeterni gaudl, quod, prout fert corde libido, 

Omne facit quale est. Et quum defixus et anceps 
Vitro essem similis referenti veste colorem, 

Quo fuit imbutum, non longum est passa morantem; 

75 Vique sibi propria: Quidnam hoc? mi extorsit ab ore; 
Quare laetitiam ingentem fulgore corusco 
Vidi exsultantem. Post haec venerabile signum 
Luminibus magis accensis mihi talia reddit, 

Ne me suspensum post mira audita teneret: 

80 Ut novi, narrata mihi tu credere dignum 

Esse putas, quia testor ego; at cognoscere non est, 
Qui possint fieri, et te, si sunt credita, fallunt 
Stas homini similis, qui rem sat nomine novit; 

Cernere at ipse nequit, quid sit, ni accesserit auctor, 
85 Qui doceat. Regnum coelorum a flamine amoris 
Vim patitur, vivaque a spe, cui victa voluntas 
Divina obsequitur, non, ut qui cedere victus 

Cogitur, at quia vult vinci, et sic victa benigno 
Ipsa animo vincit Quae prima, et quinta figurat 
90 Vita supercilium, figit tibi corda stupore. 

Quod superum Alituum regionem cernis ab ipsis 
Ornatam. Haud isti, ut reris, sua corpora morte 
Deseruere obita venerati falsa Deorum 
Numina, sed Christum summa pietate colentes, 

95 Unus passurum, passum alter. Nam uuus ab Orco, 

Unde redit nemo ad frugem, remeavit ad ossa, i 

Idque fuit merces spem vivam cordis habentis, ' 

Sperantis, se posse Deum prece flectere blanda. 

Illum morte obita ut superas revocaret ad auras. 

100 Istaque, quam verbis compello, vita beata 

Regressa ad carnem, non longum ibi jussa morari, 

Illius est amplexa fidem, spes una salutis 
Qui fertur; credens veri concepit amoris 
Ignem, ut post mortem fuerit dignata secundam 
105 Ista laetitia. Coelestis summa Parentis 

Gratia, sic alto dimanans flumine, ut unquam 

Nulla acies oculi in primam se immiserit undam, 1 

Alterius menti illuxit, quam propter amavit 

Is rectum, ac fnit in Teucris justissimus unus. 

110 Idcirco, adspirante Deo, multo ante futurum | 

Is novit Christum redimentem sanguine mundum. ' 

Credere in hunc igitur statuit, cui deinde mephiti 
Vana superstitio haud potuit suffundere mentem, 

Imo is perversae damnavit crimina gentis. 

115 Huic tres pro sacro affuerunt baptismate Divae, 

Quas orbe ex dextro licuit tibi cernere, mille 
Pluresque ante annos quam esset baptismate nasci. 

O virtus mentis, quae homines praedestinat ante 
Ortum principium, quam te a radice remotam 
120 Adspiciunt illi, queis primam agnoscere caussam j 

Non est fas totam! Vos, o mortalia corda, 

Discite judicium vestrum compescere habenis; 


Digitized by L^ooQle 


PARADISI XXI. 


849 


Nam nos ora Dei propius manifesta tuentes 
Ignoramus adhuc omnes, quos ille beandos 
125 Legerit; et dulce est pars haec detracta levamen; 
Nostrum namque bonum bonitate acquirit ab ista 
Perfectam summam, et quod vult divina Voluntas, 
Vult et nostra simul. Sic haec sanctissima imago. 
Ut daret obtusis oculis res cernere clare, 

130 Jucundam menti medicinam fecit egenae. 

Utque bonum citharista bonus vibrantia fila 
Cantorem hortatur sectarier, unde per aures 
Gratior it cantus; sic, dum est mihi talia fata, 
Splendores memini geminos vidisse beatos, 

135 Non secus atque oculorum ictus concordat utrimque, 
Cum verbis pariter facularum summa movere. 

xxi. 

Jam defixa iterum Dominae mea lumina ab ore 
Pendebant animusque simul, quacumque remotus 
Cura alia. Haec autem risu parcebat, et inquit: 

Si modo riderem, tu qualis filia Cadmi 
5 Ires in cinerem; nam quo plus scandere templi 
Contigit aeterni scalas, plus aucta decore 
Mi facies micat, ut nosti; et ni temperet, ipsa 
Flammat ita, ut vis, qua polles, mortalis ad ignem 
Tantum frons esset, tonitru quae scinditur uno. 

10 Sublatos nos stella tenet, quae septima fulget 
Pectore sub Nemei flammas efflante Leonis, 

Quae interitis virtute hujus modo mista coruscat 
Attente vestiga oculis, atque utitor illis 
Ut speculo contra, quod se tibi sistit in isto 
15 Spectandum speculo, sigmun. — Cuicumque daretur, 
Discere, qualis erat pendentis ab ore beato 
Esca mei visus, cum alio divertere jussus 
Mutavi curam; facile esset fingere mente. 

Quam mihi jucundum fuerit parere magistrae 
20 Coelicolae, partem cum animus librasset utramque. 
Intra crystallum, quae mundi circumit oras 
Nacta ducis nomen cari, quo rege jacebat 
Nequitiae omne genus, scala aurea clara micante 
Sole mihi visa est se sic attollere in altura, 

25 Ut non hanc oculo assequerer. Simul ipse videbam 
Per cunctos effusa gradus tot millia lucum 
Delabi, ut rerer, quidquid splendoris in aethra est, 
Isthic diffusum. Ac veluti sub luce diei 
Prima cornices nativo more moventur 
30 Una, ut calfaciant torpentes frigore plumas: 

Deinde aliae abscedunt, nec tangit cura regressus. 
Quaque abiere, aliae redeunt, seseque rotantes 
Consistunt aliae; talis splendoribus esse 
Visa mihi est illis ratio; namque undique cuncti 
35 Advenere simul, donec tetigere paratum 

Unicuique gradum, et qui proximus adstitit ignis, 
Usque adeo fulsit clare, ut sim corde locutus: 

Quem mihi praeportas, facile est cognoscere amorem. 
Ast illa, unde mihi tempusque modumque manebam 
40 Scitandi ac studium pariter cum voce premendi, 

Stat; nec consultum male erit mihi, si qua rogare 
Ingratis mittam. At quae viderat ima tacentis 
Illius inspiciens in vultum, qui omnia cernit; 

Solve tuo, dixit, ferventem in pectore curam. 

45 Et coepi : Haud ego sum tanti, ut, cui verba remittas. 
Me dignum reputem; sed te sine fiectier hujus 
Promeritis, quae dat mihi poscere, vita beata 
Laetitia occultata tua. Sit discere caussam, 

Quae mihi te admovit propius, nec dicere parce, 

50 Cur hoc dulce melos Paradisi cesset in orbe. 

Quod tam voce pia per sphaeras diditur omnes 
Inferius? — Tunc illa mihi: Mortalibus apta 
Aure vales veluti visu; quare ista canorem 

Sphaera tenet, caussas ob quas tenuisse Beatrix 
55 Est tibi visa prius risum. Tantummodo lapsa 
Sum sanctae gradibus scalae, tibi ut obvia fiam 
Laetius accipiens verbis, ac, quo induor, igne. 

Nec mihi vis major praecurrere suasit amoris; 

Tantus enim, majorque animas agit astra tenentes 
60 Aestus, ut ex fulgore patet cujusque micantis. 

At qui summus amor famulas nos esse paratas 
Consilio hortatur, quod digerit omnia solum, 

Dat sortes istbic, quales tibi cernere fas est. 

Ipse quidem video, respondi, sacra lucerna, 

65 Quomodo liber amor satis ista regnet in aula, 

Ut legem aeternae rationis cuncta sequantur; 

Ast istud mihi difficile est cognoscere, quare 
Te ratio ventura parans praedestinet unam 
Tot tibi consortes inter, quae munere tali 
70 Fungaris? — Nondum fueram postrema profatus. 

Cum parte usa sui pro centro illa ignea lampas, . 

Ceu mola, veloci se circum turbine vertit 
Exin, intus amor qui stabat, talia reddit: 

Divinae radius lucis super adstat acute 
75 Insinuans isti, cujus concludor in alvo. 

Vis hujus conjuncta meae, qua caetera cerno, 

Usque adeo super extollit me, ut numinis esse, 

Unde emuncta venit, videam. Hinc mea gaudia flammant; 
Namque mihi visus acies, quoad clara, redundat 
80 Aequo splendorem flammae. Sed da mihi quamvis 
In coelis animam, quae plus clarescere digna est; 

Da Seraphim, qui plus divini in spicula solis 
Obtutus teneat fixos, tibi me ista roganti 
Non satis is faciet Nam sic se immittit in altum 
85 Aeternae legis pelagus, quod discere averes, 

Ut sit discissum quavis a mente creata. 

Cumque feres reditum mundi ad mortalia saecla. 

Hoc referes, ne quis nimium confiderit audax 

Ad tantum se posse pedes appellere signum. 

90 Quae mens hic lucet, terrarum est fumida in orbe; 

Quare fac reputes, qui illic praestare valebit, 

Quod non ipsa queant coelestibus addita Divis. 

Sic mihi sermo hujus praescripsit. Quare ego misi 
Quaerere, devenique illuc, ubi voce rogavi 
95 Demisse, quaenam fuerit, dum membra gerebat 
Italiae surgunt inter duo littora saxa, 

Non procul a vestrae distantia moenibus urbis, 

Usque adeo, ut murmur tonitrus immugiat infra; i 

Gibbarem et efficiunt illum, cui Catria nomen, j 

100 Infra quam sacrata aedes deserta locorum 
Sola tenet, soli cultum exhibitura supremo 
Terrae ac Coelorum Domino. — Sic tertius infit 
Sermo hujus; deinde haec pergens verba insuper addit: 

Hic vixi servire Deo sic certus, ut esca 
105 Solo adspersa oleo perferrem frigus et aestum 
Perleviter, curam contentus figere in unam 
Cor animumque, Deum meditans ac totus in illo. 

Ubertim his coelis jam suebat reddere claustrum j 

illud: inane modo factum est, ut oporteat omnes 
110 Mox esse admonitos. Petrus Damiahcs habebam 

Nomen ibi: Adriacum prope littus in aede Mariae I 

Olim Petrus eram Peccator. Mi breve vitae j 

Mortalis restabat iter, cum saepe rogatum, j 

Quaesitumque diu ad rubrum traxere galerum, i 

115 Qui ruit in pejus, quo hunc plus transfundere curant 

Advenere Cephas et sancto flamine plenum , 

Vas magnum, ambo illi pariter macri ac pede nudo, 

Orantes panem cujusque ad limina portae. 

At nostrae aetatis pastores brachia poscunt, 

120 Queis fulti hinc atque hinc adseendant, brachia poscunt I 
Quae se deducant, membrorum mole gravantur | 

Tanta, seque retro sustollant. Tegmine vestis 
Quadrupedem propriae obvolvunt, ut pelle sub una 

Binae ita belluae eant. Eheu patientia, quae tam 
125 Ista diu pateris! — Sed verba sub ista gradatim 
Complures vidi faculas descendere agique 
Circum, illisque decus renovabat singulus orbis. 
Circumiere istam ac steterunt tantoque susurro 
Clamavere omnes, ut nullum quiveris isti 
130 Isthinc assimilare sonum ; nec venit ad aures 
Verborum cantus, tanto superante tonitru. 

XXII. 

Quum tota haereret mihi mens oppressa stupore, 
Quaesivi Dominam, quae me ducebat, ut infans 
Confugiens semper, quo plus confidit; at illa 
Ilicet, ut mater praesens succurrere proli 
5 Pallidae, anhelanti, qua animum solet addere, voce, 

Sic ait: An nescis, te coeli templa tenere? 

An nescis, sanctum coelorum, quidquid ubique est? 
Quaeque isthic fiunt, studio fieri omnia recto? 

Quomodo concentus te transmutasset et ore 
10 In nostro risus, nunc est tibi fingere mente, 

Si tanto is clamor concussit pectora motu: 
ln quo si audisses carmen commune precantum. 

Jam tibi nota foret, quam cernes, morte priusquam 
Occumbas, poenam. Qui isthinc stat pendulus ensis, 

15 Non cito, nec tarde caedit, nec fallere quemquam 
Est solitus, praeter properantum optata, metumque 
Poenam exspectantum. — Ast alias jam suspice flammas; 
Nam valde illustres animas, si lumina nostro, 

Ut dico, a vultu abducas, fulgere videbis. 

20 Ut visum est illi, reliqua omnia circumspexi. 

Et centum vidi globulos splendere, simulque 
Pulchris se alterius radiis ornare vicissim. 

Stabam more viri sub corde prementis acutum 
Mucronem desiderii, nec voce rogare 


Digitized by t^ooQle 



PARADISI XXII. 


354 


25 Audentis: refugit fixos transire pudoris 

Fines urgendo nimis; at quae maxima, quaeque 
Has inter baccas nitidissima luce micabat. 

Prodiit, ipsa satis per se factura studenti 
Discere; et ex alvo interior vox promere verba 
30 Haec audita fuit: Si esset tibi cernere amorem, 

Ut mihi, qui bic ardet, timidus quae discere mussas, 
Prompsisses; at ne, dum exspectas, tardius altum 
Ad fiuem venias, propere responsa remittam, 

Ad quae tu tanto fari prohibere rubore. 

35 Mons, ubi Cassinus divo super insidet, olim 
Gente fuit celebris multa, quae culmen adibat. 

Quo malus hanc error mens et perversa trahebat 
lsque ego sum, primus qui nomen ferre sub auras 
Hic studui illius, qui terris vera reclusit, 

40 Per quae mortales adeo tolluntur in altum. 

Atque hic tanta meis respondit gratia votis, 

Ut mihi mox dederit cultu deducere iniquo. 

Qui mundum illexit, vicinos undique pagos. 
Praestantes animae, quas contemplatio ad astra 
45 Vexit, sunt ignes alii, quos ille perussit 
Aestus, qui flores ac sanctos edere fructus 
In terris solet. Hic Maccarius, hic Rohcaldus, 

Hic adsunt fratres, qui gressum in claustra tulere 
Constantes, ut ego. — Tum: Qui tibi talia, dixi, 

50 Fanti elucet amor, simul et praesentia comis, 

Quam video atque noto manifestam in quolibet igne, 
Sic mihi cor fidens expandit, ut ignea solis 
Virtus saepe rosam, quae, quanta est, crescit aperta. 
Quare quaeso, pater, dic et da discere certo, 

55 Au speranda mihi sit gratia tanta precanti, 

Ut modicum detur, posito velamine, formam 
Mi spectare tuam? Tunc is mihi: Frater, abunde, 
Quae sic alta cupis, venient potiunda recepto 
Extremam in sphaeram, quae caetera vota meumque 

60 Explet. Ibi quaevis perfecta, integra cupido 
Et matura fuat Tenet in se quidquid ubique est 
Illa ibi sola, ubi semper erat: nam nullibi nixa est; 
Non habet illa polos, sed scala haec scandit ad ipsam. 
Quare sese oculo sic subtrahit alta tuenli. 

65 Usque illuc ipsam pertingere parte superna 
Isacides vidit, cum apparuit agmine pressa 
Alituum coeli tanto. At vestigia terris, 

Hanc ut conscendat, nemo divellere curat, 

Atque ibi chartarum damno composta remansit 
70 Regula, quam dederam. Muri, coenobia quondam. 

Sunt modo speluncae facti, nostrique cuculli 
Apparent sacci vitiato furfure pleni. 

At Deus haud odit tantum grave foenus, ut illum 
Fructum, quo monachi sic insanire videntur. 

75 Nam quidquid servat custos ecclesia, id omne 
Pauperis est poscentis opera sub imagine Christi, 

Non jam cognati, nec deterioris amici. 

Vestra adeo blanda est caro, ut baud satis esse putetui 
Inceptum felix illic a roboris ortu 
80 Ad glandes. Opus hoc Petrus est aggressus inanis 
Argenti atque auri : jejunia nostra precesque 
Francisci, ac pietas quam demississima claustri 
Fundarunt proprii murum; et si coepta revolvas 
Cujusque, ac repetas inde usque hoc temporis aevum, 
85 Candida nigrantem dices duxisse colorem. 

Vere versa retro Jordanis lympha recurrens 
Plus fuit, atque, volente Deo, rubri fuga fluctus. 

Mira oculis bominum, quam isti medicina dolori. 

Hic ita; et inde suos petiit. Dein turba coacta 
90 Tota, velut turbo, sese in sublime recepit 
Dulcis me mulier pone illos impulit uno 
Indicio, ut sanctae superarem altissima scalae; 

Sic virtus hujus naturam vicerat aegram. 

Nec fuit hic unquam loca per sublimia et ima 

23* 

95 Tam celer a nostrae naturae robore motus, 

Ut rapido posset cursu me aequare volantem. , 

Sic mihi fas fuerit, rursus spectare triumphum 
Illum, mi lector, quem propter crimina vitae 
Lugeo saepe meae et plango mihi pectora palmis; 

100 Ut tibi demissum tam raptim avertere pruna 
Non esset digitum, quam cernere contigit astrum 
Post Taurum veniens, sensique ingressus in ipsum. 

0 luces almae, o magna virtute repletum 
Lumen, cui, quotacumque esset, debere fatebor 
105 Vim totam ingenii! Vobiscum exibat, et oras 
Yobiscum occiduas repetebat praepete cursu 
ille pater generans mortalia saecula cuncta, 

Cum primum Hetruscis ego coepi vescier auris. 

Post ubi largita est tantum mihi gratia donum, 

110 Ut praecelsa rotae fastigia adire liceret, 

I Quae vos circumagit, regionem agnoscere vestram 
Est mihi sorte datum. Modo vestros suspicit ignes 
Suspirans anima ista pie, ut virtute potiri 
Durum iter aggressae detur, quod me attrahit ad se. 

115 Jam se summa Salus sistit sic proxima, coepit 
Dux mea, ut et claris, et acutis lucibus uti 
Jam tc posse rear. Quare consiste, priusquam 
Te mergas illuc, despectans. Adspice, quantum 
Sub pedibus mundum tibi subjecisse videbor. 

120 Quare sensa tibi quam jucundissima prodat 
Pectus, ubi occurrat venienti turba triumphans, 

Per coeli convexa hujus quae laeta propinquat. 

Septenos iterum coelos ego lumine totos 
Lustravi, talemque globum mihi cernere nostrum 
125 Contigit, ut vili adspectu decerpserit ore 
Invito risum; ac melius sentire videtur 
Qui minimi hunc faciat, vereque est aequus habendus, 

Longe diversas qui agitat sub pectore curas. 

Natam Latona incensam vidi, atque sine umbra, 

- -» 

130 Quae mihi caussa fuit, cur olim mente putarim 

Hanc raram ac densam. Hic, Hyperione nate, tuorum 
Spicula sustinui splendorum, quoque rotentur 
Impete te circum natus Maja atque Dione, 

Miratus didici, ut moderetur Juppiter igni 
135 Nati, algoque patris. Stationes caussa novandi 
Tunc patuit. Vidi septena haec corpora, quanta, 

Qualia erant, qualique ibant velocia motu, 

Utque potita situ distanti singula cedant 
Areola haec, quae nos adeo facit esse feroces, 

140 Me simul aeterna verti cum prole gemella, 

Tota mihi a summo se ostendit ad usque profundum: 

Exin pulchra meis quaesivi lumina rursus. 

XXIII. 

Ceu nido incumbens frondes avis inter amicas 
Dulcia natorum prope corpora, nocte tegente 
Omnia, ut optato adspectu potiatur et esca 
Hos alat inventa, duros solata labores. 

5 Tempus praeverti!, ramoque insistit aperto 
Et desiderio manet ardenti aurea solis 
Spicula, prospectans defixo lumine, donec 
Tandem Eos surgat; mea sic arrecta tenebat 
Diva oculos speculata plagam, sub qua ire videtur 
10 Sol properante minus cursu. At cum lomina circum 
Volventem adspicerem ac suspensam, ut qui optat, et idem 
Quiddam aliud vellet, spem et praecipiente quiescit 
Pectore contentus, sic ora oculosquc ferebam. 

Sed breve praeteriit tempus punctum inter utrumque; 

15 Quo mansi, dico et vidi clarescere coelum 

Et magis ac magis; et simul haec est fata Beatrix: 

Ecce tibi ingentem Christi sectata triumphum 
Agmina, et has sphaeras peragrantem qui manet omnis 
Te fructus. Mihi visus erat flammescere totus 

20 Huic vultus, tantamque oculis diffundere plenis 
Laetitiam, ut cogar fructus id linquere inane. 

Qualis sub noctem ridet pleno orbe serenam 
Aethereas inter pulcherrima Delia nymphas. 

Omnia pingentes coeli loca ; millia supra 
25 Splendorum adstantem vidi, qui lumine cunctis 
Donabat splendere suo, solem, ut solet iste 
Omnia luce sua perfundere signa superna. 

Et jubare ex vivo caro fulgida translucebat 
In visus tam clara meos, ut ferre nequirem. 

30 0 mihi dux dulcis, dux o mihi cara, Bbatrix! 

Illa mihi: Quae te virtus domat, omnia frangit. 

Hic sapientia adest, pariterque potentia pandens 
Coelum inter terramque vias, quas plurima longum 
Jam vota optarunt. — Ut ruptis nubibus ignis, 

35 Qui non se capit, expansus petit ima, rebellis 
Naturae; haud aliter, tanta inter pabula fines 
Exsuperans arctos, se ipsa mens major abivit. 

Nec, quae tum fierent, nunc est meminisse facultas. 
Pande oculos, qualisque ego sim modo, suspice, dixit; 
40 Talia vidisti, ut valeas jam ferre tuendo 

Risum impune meum. Stabam, ut qui visa requirit 
Oblita excussus, frustra haec revocare laborans, 

Tanta ubi promissa audivi, et tam digna favore 
Grati animi, et nunquam ex libro delenda docente 
45 Praeterita. At vero si nunc cuncta ora sonarent, 
Jucundo quae lacte magis pinguescere turbae 
Aonidum dederunt, mihi opem latura canenti 
Risum almum, utque dabat clarescere purius ori 
Formoso hic risus, pars haud millesima veri 
50 Huc subeat. Quare Paradisum pingere adortus. 
Sacratum saltu me transiluisse poema 
Confiteor, qualis qui offendit forte recisum, 

Quod peragrabat, iter. Sed qui grave mente volutet 
Pondus materiae ac tergum mortale gravatum, 

55 Haiid iste arguerit tanta sub mole trementem. 

Non iter est parvae cymbae, quod tendit arandum 
Prora audax, non est navarchi, qui sibi parcat. 

Cur mea te facies, inquit, tanto ardet amore, 

Ut non adspicias pulchri decora alma vireti, 

60 Quod se sub Christi radiis florum ornat honore 

Omnigeno? Hic rosa inest, in qua sibi sumere carnem 
Divinum voluit Verbum, bic se lilia tollunt, 

Quorum pandit odor callem, qui ad sidera duxit 
Sic mea Dux; et ego totus parere paratus 
65 Hujus consiliis, aegre certamina inivi 
Pupillae rursus. Ceu, puro sole micante 
Per nubem fractam, jam pictum floribus hortum 
Umbris tecta mei viderunt lumina visus; 

Sic ego splendorum vidi plura agmina ab igne 
70 Desuper ardenti fulgentum; at cernere fontem 

Haud mihi posse datum est. 0, quae sic imprimis illos, 
Percomis virtus! Voluisti scandere in altum, 

Illic largitura locum haud tua ferre valenti 
Spicula. Formosi floris, quem semper adoro 
75 Et mane et sero, nomen majoris ad ignem 
Lucis tota anima, toto me pectore traxit! 

Atque ubi, quae vincit Superos, ut vicerat imos, 
Qualisque et quanta est, oculos mihi vivida pinxit 
Stella, intra coelum fax est deseendere visa 
80 Sub forma annelli, qualis solet esse coronae, 
Praecinxitque illam, ac se circumfusa rotavit. 

Harmoniae quodcunque genus, quod dulcius auri 
Hic sonat, atque animum magis attrahit, esset ad istam, 
Ut nubes quae rupta tonat, citharam, unde coronam 
85 Pulchra refert coelos Sapphirus clarius ornans. 

En ego sum, sum Amor Angelicus, qui circumit altam 
Laetitiam puro spirantem e Virginis alvo, 

Qui desiderii statio fuit hospita nostri. 

Atque ibo circum, o Dominatrix inclyta coeli, 

90 Dum prolem ibis poue tuam, sphaeramque supremam 
Plus diam efficies, illi quod es addita regno. 

Ista melos circumductum sub carmina habebat 
Finem, unaque aliae luces sonuere Afartdm. 

Regia, quae cingit cunctos vertigine gyros 
95 Stelliferos, vestis mage fervida, cuique ministrant 
Plus vitae Patris mores atque halitus almus, 

Nos super interius distantia concava habebat 
Sic, ut, ubi steteram, mihi se nondum illa videnda 
Praeberent: quae caussa fuit, cur copia nulla 
100 Sit data luminibus nostris servare sequendo 
Posse coronatam flammam sublime petentem 
Ad genitum usque suum. — Velut infans, brachia tendit 
Qui satur ad matrem, dum risu prodit amorem: 

Sic se protendit quisque ex candoribus illis 
105 Vertice sublato, ut norim, quam corde Mariam 
Diligerent grato. Deinceps illi ante stetere 
Ora mihi, usque adeo dulci, Regina , canendo, 

Coeli! concentu, ut nunquam mihi mente voluptas 
Exciderit. Quanta est ubertas condita in illis 
110 Arcis divitibus, terrae bona semina doctis 

Mandare! Hic vita est, juvat hic gaudere reposto 
Thesauro, quem, qui exui erat Babylonis in urbe, 

Auro ibi neglecto, aggessit partum haud sine fletu. 

Hic sub progenie, cujus genus a Patre summo 
115 Cunctorum Domino, et Maria sub matre triumphat 
Victor cum antiquis credentibus atque novellis, 

Qui claves servat, per quas regnum itur in istud. 

XXIV. 

Juncta sodalitio sacra turba, electa beati 
Grandem agni ad coenam, te sic pascentis abunde, 

Ut desiderii usque tui sint gaudia plena; 

Gratificante Deo, si est praelibare potestas 

5 Huic data, quod vestra cadit ex mensa, ante diei 
Horam postremam quam ipsi praescripserit aetas; 

Stet posita ante octdos vobis immensa cupido 
Ipsius, ac paulum vestro hunc adspergite rore. 

Nam fons, unde fluunt, tacite quae cogitat intus, 

10 Vobis usque patet Sic est affata Beatrix. 

Tum vero illae animae laetae se vertere in orbes 
Sphaerarum sese circum, stante axe, rotantum, 

More cometarum flammantes. Utque videre est 
Usque in machinulis lapsas strepitantibus horas 
15 Sic volvi circlos, si advertas, ut prior unus 
Sit similis stanti, extremusque volare putetur; 

Sic illae choreae plaudentes dispare motu; 

Prout rapidae aut lentae, cujusque expendere opum vim 
Visus edocuere meos. Quae est visa notari 
20 Dignior egregiam ob speciem, splendore refulsit 
Felici usque adeo, ut nullum mage fulgere lumen 
Ferret; terque Bea tricem circum igne voluta, 

Fudit ab ore melos tara divum, ut vivida mentis 
Vis mihi non revocet. Quare hoc mea littera saltu 
25 Praeterit, ac mitto describere ; namque facultas 
Quaelibet ingenii, nedum oris copia nostri, 

Cum studet hos similare sinus, utetur inepte 
Vivaci fuco. — Alma soror, quae supplice voce 
Sic pia stas coram flammata exercita cura, 

30 Tu sphaerae illius pulchrae mihi vincula solvis. 

Deinde sacer cessans ignis sua flamina vertit 
In Dominam, haec post dicta, meam; et jam talibus infit: 
Magni o lux aeterna Viri, cui tradere claves 
Est nostro visum Domino, quas detulit alto 
35 Ex gaudt regno miri, haud tentare recusa 
Istum de levibus gravibusque, ut corde cupido 
Fert rogitare, tuae fidei quae dogmata poscunt, 

Per quam tu incolumis super undas aequoris ibas. 

An bene amet, speretne bene, et bene credat, apertum 

40 Est tibi, qui speculum figis tua lumina in illud, 

In quo picta vides quaecunque amplectitur omne. 

Sed quoniam ob veram regna haec coelestia cives 
Accivere fidem, hanc jussos decorare triumphis; 

Hanc tractaturum par est te accedere ad istum. 

45 Ac veluti sumptis stat baccalaufeus armis, 

Nec mutit, donec, monitus scrutante magistro, 

Certet, sed litem non est componere certus: 

Sic argumenti mecum genus omne struebam, 

Fante illa, ut tanto me respondere paratum 
50 Quaerenti offerrem, et mihi credita vera fateri. 

0 bone Christicola, hic jam nunc tua promito sensa, 
Fare: fides quidnam est? Frontem jubar extuli ad illud, 
Quod sic spirabat; deinde est inspecta Bbatrix. 

Annuit illa, ut aquam fonte interiore reclusam 
55 EfTundi sinerem. Quae dat mihi gratia coram 
Primipilo, qui sit mihi sensus, fari, ego coepi, 

Det quoque sat claros educere pectore sensus. 

Tum porro: Ut tibi dilectus, Pater optime, frater, 

Qui tecum Romam meliore in calle locavit, 

60 Jam scripsit: Rerum, quas nos sperare jubemur , 

Vera fides fulcrum est, argumentumque latentum 
Mortales hominum visus : talis natura videtur 
Illius esse mihi. — Dein haec audita loquela est: 

Tu recte sentis, si recte intelligis, illam 
65 Qui inter res simul interque argumenta repopat. 

Mox ego: Quae sese mihi dant arcana colenda, 

Sic latitant falluntque imae mortalia gentis 
Lumina, ut, haec vere esse, fides pro teste sit una, 
Qua spes alta sedet, stante ut fundamine, nixa : 

70 Inde rei solidae ipsa fides sibi nomina sumit. 

Atque fide ex ista par est deducere robur 
Argumentorum, haud alia ducente lucerna; 

Hanc etenim dico logicam. — Tum audita loquela est: 
Si, quidquid vobis doctrina discere fas est, 

75 Sic animo quisque acciperet, locus esse sophistae 
Ingenio haud posset. Vox haec ex flamine amoris 
Illius incenso venit; dein talibus infit: 

Tum nota, tum pondus pensi bene convenit aeris. 

At fare, an proprio ex loculo deprompseris istud? 

80 Huic ego: Ita hoc servo tam fulgens tamque rotundum, 
Ut typus haud quidquam incerti mihi habere putetur. 

Exin ex luce est vox haec emissa profunda, 

Quae splendebat ibi: Gemma haec carissima, qua stat 
Nixa omnis virtus, unde est tibi? Talibus illa. 

85 Ast ego : Largifluus divini flaminis imber, 

Cujus in antiquis diffusa est copia chartis 
Inque novis, firma mihi pro ratione valebit 
Semper sic praesente, ut quaelibet esset ad illam 
Vis demonstrandi evincens obtusa futura. 

90 Deinde haec audivi: Doctrina antiqua recensque. 
Quae sic concludit, cur est tibi sacra loquela? 

Tunc ego: Facta probant istam teslantia veram, 

Ad quae non ferro, non est incudibus usa 
Daedala naturae virtus. — Vox haecce remisit: 

95 Quae tibi cautio erit, quaeso, haec narrata fuisse? 

Illud idem, quod adhuc manet argumenta probantis, 
Nemo tibi jurat. Si ostentis excita nullis 
Amplexa est tellus Christum, haec mirabilis una 
Res facit, ut reliquis non sit centesima virtus, 

100 Dixi ; tu campum pauper, jejunus inisti, 

Egregiam ut sereres plantam, quae fertilis uvis 
Jam fuit, at facta est modo sentis. Verba sub ista 
Insonuere: Deum laudamus! carmine in illo 
Concentuque, melos quod sunt cantare sueti 
105 In coelo Divi. — At majestas Principis illa, 

Quae sic ex ramo ad ramum me traxerat usque 
Excutiens, donec jamjam ad folia ultima ventum est: 
Quae se mente tua delectat gratia, dixit, 

Hactenus, ut decuit, responsis ora resolvit; 

110 Sic ut, quae emersere, probem; sed promere oportet, 
Quae credenda putas, atque unde tibi obvia venit 
Ista fides. — Pater alme, o mens, cui cernere fas est, 
Quae jam credideras sic, ut vicisse feraris, 

Qui pedibus melior properavit adire sepulchrum; 

115 Mi clarare jubes fidei, quae credita prompte est. 

Hic formam ac pariter caussam, qua insederit isfa 
In me credulitas; et respondere paratum 
Invenies, dixi. Mihi creditur unicus, unus 
Aeternusque Deus, qui totum haud motus olympum 
120 Ipse movet desiderio flammante et amore. 

Nec solum fecere fidem, subjecta fideli 

Quae mihi sunt oculo, vel quae scrutata profundam 

Mens humana refert, sed veri lucidus imber. 

Qui pluit hinc large, Mose fundente, Prophetisqae 
125 Et Psalmis, Evangelio turbaque probante 

Vestrorum (nam vos illum scripsistis ob ignem, 

Qui vos inseruit Divis), certusque fateri 
Sum tres personas aeternas, esseque eorum 
Sic unum trinumque, ut et es patiatur, et estis 
130 Conjunclim. Verum alta Dei, quam sic modo tango, 
Conditio mihi inusta manet, renovante sigillum 
Saepe Evangelio. Hic fons est, est illa favilla. 

Quae vivum flammae se deinde effundit in imbrem. 

Et, quale in coelo sidus, mihi lumine splendet 
135 Sicut herus, jucunda sibi si quae accipit aure, 

Dein servi petit amplexus gratatus ob illa, 

Quae sibi laeta tulit simul hunc videt ore tacentem: 
Sic bona verba mihi dixit sub nomine trino 
Cantando ac ter me cinxit simulatque quievi, 

140 Lumen Apostolicum, quod respondere jubebat ; 

Sic placuere illi, quae sum verba ore locutus. 

XXV. 

Si quando fiat, sacrum ut fortasse pogma, 

Cujus ego in partem coelum terramque vocavi, 

Sic ut me macie plures tenuaverit annos, 

Vincat crudeles animos me excludere ovili 
5 Pulchro juratos, ubi somno membra resolvi 
Agnus, corde lupos horrens sibi bella cientes; 

Voce ego mutata, mutato vellere, vatem 
Me referam reditu, sancti et prope marmora fontis, 

Unde abii ablutus, cingam mea tempora lauro. * 

10 Namque et ego ipse fidem, quae animas rata signa ferentes 
Non sinit ignorare Deum, hunc ingressus adivi, 

Proque fide ipse mihi nutu Petrus annuit isto. 

Dein lux ex illo nobis fuit obvia coetu, 

Unde prior venit, qui munere functus eorum est, 

15 Quos sibi substituit Christus. Tum laeta Beatrix: 

Tende oculos, dixit, specta; venit, ecce, Dynastes, 

Ob quem Gallaciam properat gens visere terram. 

Ut, quum sese addit socio Cythereius ales, 

Ambo trahunt gyros et amorem murmure produnt: 

20 Haud secus occurrere sibi simul unus et alter 
Dux magnus, decore insignis, coelestia laudans 
Prandia. Ubi alternis gratatus uterque quievit, 

Quisque stetit tacitus me coram, luce coruscans 
Tanta, ut mi obruerit vultum. Sed dulce Beatrix 
25 Ridens: 0 quae, inquit, scripsisti gaudia nostrae, 

Inclyta vita, domus, doceas has aetheris altas 
Spem resonare plagas; nosti, namque exprimis illam 
Tu toties, quoties Christi magis ora videnda 
Emicuere tribus. Caput arrige, pone timorem; 

30 Quidquid enim ad Superos mortali surgit ab orbe, 

Sub nostris radiis id maturescat oportet 

Hoc mihi solamen pervenit ab igne secundo; 

Quare ego ad adstantes haud fugi tollere visum. 

Qui pnus hunc nimio curvarunt pondere, montes. 

35 Quandoquidem tibi gratificans bonus Induperator 
Hunc dat congressum, ante obitum in penetrale recepto 
Interius, Comitutn turba assidente suorum. 

Ut, simulae verum perspexeris istius aulae, 

Spes ea, quae in terris homines incendit amore, 

40 Hac tibi ope atque tuis solamina larga ministret, 

Dic age, quid sit spes, et qui sese instruat illa 
Mens tua, et unde tibi est? Sic porro flamma secunda. 

Jam pia, quae monuit tam altum tentare volatum, 
Duxque meis fuerat pennis, sic occupat ultro: 

45 Munere militiae defungi ecclesia nata 

Plenius haud quemquam sperantem possidet, ut stat 
Scriptum in sole illo totam hanc radiante per aulam; 
Quare ex Aegypto datur huic Solyma inclyta adire, 

Ante a militia quam sit requiescere jussus 
50 Hoc primum. Illa duo, quae non scitanda videntur, 

Ut sciam, at ut referat, quam sit tibi amabilis ista 
Virtus, huic linquam; quae nec nimis ardua menti, 

Nec sint apta nimis dicentem inflare tumore; 

Et det ad haec idem responsa; atque a Patre lumen 
55 Afferat hoc ipsi. — Ut doctoris verba secundans 

Corde alacri, atque lubens, ad quae est expertus, alumnus, 
Ne sua vis istum lateat, sic ora resolvi: 

Spes stat in hoc : Vitam certo exspectare futuram ; 

Quod fit dante Deo et meritis simul ante paratis. 

60 Istud sat multis mihi venit lumen ab astris; 

At prior ille, ducis summi qui summus habetur 
Cantor, spem mihi cordi hanc instillavit, ubi inquit, 
Laude Deum celebrans: In te cuncta edita sperent, 

Quae nomen novere tuuml Quis nosse negabit, 

65 Dum fidem et ipse meam teneat ? Tua epistola cordi 
Hanc instillavit post hunc, ut copia abundem 
Inque alios vestram pluviam sponte ipse refundam. 

Haec me fante, nitor subitus creberque micabat 

Illius incendi ex vivo interiore recessu 
70 Vibrans, ut scissis erumpens nubibus ignis. 

Deinde hanc efflavit vocem: Quae pectus amore . 

Ardet adhuc virtus mihi semper ad usque coronam 
Fida comes, donec functus certamine obivi. 

Me jubet adspirare tibi, qui suspicis illam; 

75 Atque mihi est gratum, si tu, quid spondeat ipsa, 

Ipse mihi dicas. — Ego tum: Veteresque novaeque 
Scripturae statuunt signum, quod nuntiat horum 
Sortem, quos Pater hic noster sibi fecit amicos. 

Namque Isaias inquit: Se duplico veste 
80 Ornabunt animae propria in tellure; sed ista 
Vita hic tam dulcis sua cuique est propria tellus. 

Germanusque tuus multo distinctius istud, 

Alba ubi commemorat velamina, pandere nobis 
Arcanum admonitus potuit. — Me talia fante, 

85 Et quasi sub finem, coelorum ex parte superna 
Vox, In te sperent , est exaudita, chorusque 
Omnis ad banc vocem pariter responsa remisit. 

Exin has inter choreas lux una refulsit 
Sic, ut, si tali flammaret Cancer ab astro, 

90 Una dies hiemem totam aequatura fuisset. 

Ac veluti surgitque itque ingrediturque choream 
Virgo hilaris, modo dum sponsae persolvat honorem, 

Non jactans sese: haud aliter procedere vidi 
Splendorem instructum ad binos se utrosque rotantes j 

95 In gyrum, alterno ut decuit flammantia amore J 

Pectora, ibi simul et cantum et modulamina vocum 
Ingressum subito. Mea tunc haerebat in illos 
Defixa obtutu Domina, ut modo nupta puella 
Muta, immota manens. Ecce hic Apostolus ille, 

100 Qui jacuit supra Pelicani pectora nostri. 

Cui lecto magnum legavit de cruce munus. 

Sic haec ; non tamen idcirco divertere visum 
Postea, ut ante suas quam funderet ore loquelas. 

Ut stat, qui intentus prospectat, luce parumper 
105 Defectum solem jam certus cernere, et idem, 

Ut videat, visu manet orbus; ita ante lucernam, 
Ultima quae ardebat, steteram, cum perculit aures 
Haec vox: Cur aciem tibi sic obtundis aventi 
Vestigare, quod hic spatium non occupat usquam? 

110 In terris est terra meum nunc corpus, eritque 
Hoc tam terra diu reliquis cum corporum acervis. 
Donec ab aeterna numerum mente ante statutum 
Exaequet noster. Sunt hic duo lumina tantum 
Duplice pulchra stola, sic coelum adscendere digna ; 
115 Idque tuis referes; factoque hic fine quievit. 

Ignitus vortex, blanda et discordia concors 
Vocum, edens sonitum conflatum flamine trino, 

Ut vitaturi casus maris, atque laborem, 

Ante repercussi rapido undarum impete, remi 
120 Consistunt omnes, ubi sibilus insonet unus. 

Heu mihi! quam violens turbavit pectora motus, 

Ora Beatricis quaerenti, ubi nulla facultas 
Hanc spectare dabat, quamvis ego propter adessem, 
Felicemque agitans vitam me mundus haberet! 

XXVI. 

Anceps dum stabam restincto lumine visus, 

Fulgenti ex flamma, mihi quae restinxerat istum, 

Exiit aura jubens intentum me ora tenere; 

INamque inquit: Donec redeat tibi copia visus 
5 In me consumpti, bene erit, si damna rependas 
Sermoni indulgens. Ergo nunc incipe, quoque 
Mens tua prospectet, dic atque id volvito, lumen 
Defecisse tibi, non interiisse peremptum; 

Nam quae te hanc diam mulier deduxit in aedem, 

10 Virtutem praefert oculis, qua nota valebat 

Dextera Ananiae. — Huic contra: Ut fert corde libido, 

Tardius aut citius veniat medicamen ab illa 
Istis luminibus, per quae est data porta ferenti 
Flammam, quae totam penitus me incendit et urit. 

15 Quae vestrum hunc explet consessum, summa voluptas 
Principium ac finis scripti est cujusque legenti 
Aut minus, aut magis intensum dictantis amorem. 

Quae me vox eadem arrexit formidine stratum 
Defectus subiti, mi acuit sub pectore curam 
20 Ulterius fandi. Et: Tibi certe angustius, inquit, 
Tranctandum est cribrum, ut recte res cernere possis, 
Dicendusque tibi est, qui signum vertit ad istud 
Arcus tela tui. Cui tunc: Ope philosophiae, 

Per syllogismos, per, quae Scriptura propinat, 

25 Hic venit infigendus amor mihi corde sub imo; 

Namque bonum, ut natura boni est, simulatque patescit 
Hoc inquirenti, succendit pectus amore, 

Qui tanto est major, bona quanto hoc plura receptat. 
Illius esse igitur superans genus omne bonorum 
30 Sic, ut praeterea, quidquid sit amabile ubique 
Mortali, nil sit quam ductum lumine ab isto 
Tenue jubar, spectare oculis et mente necesse est. 
Cunctis posthabitis, et re in quacunque probanda 
Diligere id verum, quod clare elucet ab ipso. 

35 Tale meae menti fuit aptus sternere verum 
Ille idem, primum qui demonstravit amorem 
Vitae cujusvis, aeternum quam manet aevum. 

Hoc auctor sternit verax Mosi ista prolatus 
De se: Cuncta tibi ostendam bona . Sternis et ipse 
40 Altum exorditus carmen coelestia vulgans 
Arcana in terris, nullo praecone sonante 
Grandius. — Audivique: Igitur quae discere mente 
Humana licuit, quae te docuere magistri 
Sacri huic concordes, iterum te iterumque monebunt 
45 Observare Deum finemque caputque tuorum 

Ardorum. At quoque dic, an ad hunc te forte trahentes 

24 

Experiare alias chordas, tot ut ipse remittas 
Voces, quot tacitum tibi dentibus iste momordit 
Pectus amor. — Non me latuit mens sancta petentis 
50 Coelum aquilae, quam Christus amat, quin immo videbam, 

Quo moliretur profitentem adducere, et inquam: 

Ad summum quicunque valent cor vertere patrem, 

Morsus, certarunt istum mihi inurere amorem. 

Mundi natura atque mei mors, quam ipse subivit, 

55 Ut fruerer vita, et quod sperat nomine Christi 
Quisque, ut ego, fidens, et quae cordi intus inhaeret 
| Cognitio mihi dicta, obliqui ex vortice amoris 
| Me traxit rectique dedit contingere ripam. 

Nunc folia aeterni toto frondentia in horto 
60 Cultoris mihi amanda reor, prout largiter ista 
Is donat — Postquam tacui, dulcissima coelo 
Insonuere mele, et simul est modulata Beatrix, 

Ter plaudens Sancto . Ac veluti sub lumine acuto 
Illico somnus abit, mota virtute ciente 
65 Visum, quae rapide splendoris ad ostia currit 
Insinuans tunicis, et qui expergiscitur, horret 
Cuncta suis subjecta oculis, tam nescius ille est 
Evigilans subito, dum illi succurrere cessat i 

Judicium mentis: nostrorum ita depulit omnem I 

70 Labem oculis dux diva suis radiantibus ultra 

Ingentem tractum. Hic melius mihi copia visus , 

Quam prius affulsit. Tum victus paene stupore, 

Cum prope nos quartum vidissem fulgere lumen, 

Illam scitabar, quae sic est ore locuta: 

75 Hac sub luce suum auctorem miratur et ardet, 

Quae prior aethereas anima est emissa sub auras, 

Quam quemvis primae virtutis dextra crearit. 

Ut frons, quae, vento praeterlabente, reclinat 
Summum, dein propria vi surgit: sic ego, fantis 
80 Sub verba admirans ; dein me fiducia cepit 
Jam desiderio ardentem mea promere sensa; 

Et coepi: 0 pomum, quod prima ab origine solum 
Stabas maturum, pater o antique, maritae 
85 Et socer et genitor cujusque, id te oro piaque, 

Qua possum, te mente precor, ne taedeat ore 
Edere verba tuo; mecum quae mente voluto 
Et taceo, tibi aperta patent, nec demoror ultra. 

Bellua saepe micat sic, ut, qui amor impulit illam, 

90 Stare diu tectus non possit, veste sequente 
Quod natura jubet: sic ex velamine prima 
Illa anima ostendit, quam se indulgere parato 
Laeta animo offerret. Dein vocem efflavit et inquit: 

Vel te dissimulante, tuo quam pectore versas, 

95 Curam, hanc inspicio melius, quam quidquid habebis 
Certum. Haec in speculo nunquam fallente videnda 
Stat mihi, dupliciter quod res dat cernere, nilque. 

Quod se conduplicet, patitur. — Te audire voluntas 
Nunc fert, quam dudum posuit me numen in borto 
100 Alto, ad quem scalis tam longis reddidit aptos 
Haec artus tibi; quamque diu percepta voluptas 
Luminibus sit tanta meis, quaer propria magnam 
Caussa iram accendit, tum queis sim vocibus usus, 
Quarum inventor eram. — Nunc, o mihi cara propago. 
105 Non tanti per se fuerat gustata palato 
Illius esca meo ligni, ut mihi tanta pararit 
Exsilia, ast intra ffnes consistere recti 
Indocile ingenium. Hinc ex sedibus, unde Beatrix 
Virgiliim excivit, quater auctos millibus annos 
110 Et ter centenos, et bina volumina Solis 

Hoc ego concilium optavi; atque ad lumina cuncta 
Orbibus hunc novies centum et triginta peractis, 

Dum me terra habuit profugum, flammescere vidi. 

Quae mea lingua fuit, periit restincta, priusquam 
115 Non profecturo Nimrod conamine grande 
Maturaret opus. Nam quae ratione libido 
It duce, nulla homini vario, prout astra secundat. 

1 4 Duravit semper. Natura dat ipsa loquelam, 

Quae sit cunque, homini; vestris vos viribus uti 
j 120 Pro lubito sinit. Ante Orco quam illaberer atro, 

| EI inter vestros nomen sibi summus habebat 

Tunc Amor, unde fluunt, quae me isthic gaudia cingunt, 
j Deinde Eli est dictus, quod vestrum haud dedecet usum 

I Consimilem in ramo frondi: dum lapsa putrescit, 

I 125 Altera succedit. — Qui mons altissimus undis 

Imminet, hic fuerat vitae puraeque pudendaeque I 

Hospitium, a prima mihi lucis ad usque secundam | 

Horam, ubi sub sextam sol a quadrante recedit j 

XXVII. 

Et Patri et Genito et Paracleto gloria sancto! 

Voce una coepit Superorum exercitus omnis 
Sic, ut me abstuleril dulci mens ebria cantu. ! 

Quocunque adspicerem, mihi laetum expandere risum | 

5 Cuncta videbantur, nam aures ac lumina inibat | 

j Ista mihi ebrietas. 0 inenarrabile gaudl 

t Atque voluptatis pelagus, o integra amoris 

I Aetas ac pacis, securaque copia, nulla 
[ Exstimulante siti! Ante oculos mihi quattuor ignes 
| 10 Incensi stabant; ast increbrescere coepit 

J Qui prior adstiterat factus mihi imagine talis, 
j Qualis stella Jovis, si Martis sidus et illa 

I Jam volucres fiant et pennas mutet uterque. 

Quae mens hic divina suo regit omnia nutu, 

15 Partiturque vicem officiumque, silentia toto 
I Fecerat in coelo, cum vox haec venit ad aures: 

Noli admirari, si me mutare colorem 

i 

Cernis; nam bos omnes, me nunc dicente, videbis 
Mutari pariter. Qui in terra est sede politus, 

20 Sede data mihi, sede data mihi, quae vacat ante 
Ora Deo geniti, de nostro idem ille sepulchro 

i i 

Latrinam fecit manantem sanguine, odorem | 

Tetrum exhalantem, qua infra deterrimus isthinc j 

Lapsus placatur. — Quem, adverso sole, colorem ; 

25 Indueret nubes sub prima crepuscula noctis j 

Vel lucis, vidi totum conspergere coelum. I 

Ac veluti secura sui stat femina honesta, I 

Ac tantum timida est alienae ob crimina culpae, 

Sic mihi visa fuit vultum mutare Beatrix, 

30 Atque fuisse reor talem splendoris in alto 
Defectum coelo, cum passa est summa potestas. 

Exin usque adeo mutata voce profari 
Institit, ut nunquam adspectum converterit oris: j 

Christi sponsa meo non est nutrita cruore, I 

35 Atque Lini et Cleti, prolato ut veneat auro; j 

At vitam hanc pacti laetam Siuusque Piusque, I 

Et post Calixtum Urbanus, cum lumina fletu i 

Rorassent multo, sacrum effudere cruorem. ! 

Non fuit iste animus nobis, ut dextra sederet j 

40 Ad latus illorum, quibus est succedere nostram ! 

In sedem, altera Christiadum pars, altera laeva: I 

Non ut concessae claves mihi bellica versae f 

In signa urgerent sacrato fonte renatos; 

Nostra nec effigies fieret gemma apta sigillo 
45 Ad privas leges, quas falsas vendere mos esi, 

Quas propter rubeo, atque oculi exarsere frequenter. 

Hinc se mendaci pastorum veste tegentes l 

Est spectare lupos per pascua cuncta rapaces. ! 

0 tutela Dei, quianam hoc in tempore cessas? j 

50 Jamque Caorsini, jam nostro Vascones acrem ! 

Sanguine avent satiare sitim. 0 rudimenta secunda, ! 

Huccine deciditis? Sed quae Sapientia Romae j 

Scipiadis dextra mundi defendit honorem, 

Quam primum, ut video, rebus succurret acerbis. 

55 At tu, qui pondus propter mortale redibis, : 

Fili, illuc, pande os, quaeque haud celanda retexi, I 

Ne cela. — Veluti glacie concreta vaporum 
Copia per nostrum delabitur aera, solem 
Cornigera tangente capra: sic aethera vidi 
60 Desuper ornari totum et quasi vellera lucum 
Ire triumphantum, quae mecum sedibus illis 
Adstiterant. Istas oculo servante sequebar, 

Atque secutus eram ripa tenus intervalli, 

Quod medium est, donec distantia non dedit ultra. 

65 Quare ubi suspectu me vidit Diva solutum, 

Dejice nunc oculos, mihi dixit, et adspice, quo te 
Invenies versum. — Qua primum ex temporis hora 
Despexi, vidi me percurrisse quadrantem, 

Quem plaga prima facit medium transgressa diei 
70 Extremum ad finem. Quare mihi cernere aratum 
Stulte trans Gades fuerat maris aequor Ulyxi, 

Et citra propius ripas, ubi Agenore nata 
Dulce stetit pondus. Plus et patuisset aperti 
Areola ex ista, sed sol processerat ultra, 

75 Sub pedibus nostris, plus quam unum tramite signum. 

Ouae sese oblectat semper mens percita amore 
Cum Domina, magis atque magis tunc rursus ad illam 
Ardebat revocare oculos: ac si afferat omnes 
Ars simul et natura escas, quae lumina captant, 

80 In carne humana pictaque in imagine carnis 
Capturae mentes, divina ad gaudia, nostris 
Quae affulsere oculis vultum mirantibus illum 
Ridentem, una omnes junctas nihil esse faterer. 
Quaeque mihi virtus oculorum indulserat usum, 

85 Pulchro me nido Ledae divulsit, et illam 
Impulit in sphaeram, quae velocissima fertur. 

Singula pars hujus quam vivacissima, et alta 
Convenit, et simili sunt cuncta ita praedita forma, 

Ut, quam Dux legit, non sit mihi dicere sedem. 

90 At desiderium quae noverat illa tacentis, 

Ridens tam laeto tunc coepit farier ore, 

Ut Deus exsultare mihi sit visus in illo: 

Axem quae medium motus natura quietum 
Postulat et rapida vertigine caetera torquet, 

95 Prosilit hinc, ut fine suo; nec continet ulla 

Res alia hoc coelum, quam mens divina gubernans, 

In qua ignescit amor vertens, et quae pluit alto 
Virtus. Lux et amor coelum hoc praecingit, et ipsum 
Coelos praecingit reliquos, mensque unica cingens 
100 Praecinctum, sola hoc intelligit. Haud ciet ipsi 
Extera vis motum, proprio sed turbine motus 
Coelorum reliquos ipsum metitur, ut audis 
Dimidium quinasque decem metirier ulnas. 

Jarojam per te nosse potes, ut tempus in ista 
105 Radices testa, inque aliis dicatur habere 

Frondes. — 0, quae mortales, malesuada cupido, 
Usque adeo mergis sub te, ut deducere ab undis 
Lumina nemo tuis valeat 1 Rene vestra voluntas 
Floret; at assiduo mutantur vera sub imbre 
110 Pruna, et degeneri vos ludunt vana sapore. 

Pura fides piefeesque ac nescia fallere vita 
In teneris tantum pueris reperitur, et unus- 
Quisque prius fugit has, quam plumis mala tegatur. 
Est qui, dum balbutit adhuc, jejunia servat, 

115 Interea lingua pastus genus omne soluta 
Devorat audacter quovis sub lumine lunae. 

Est qui, dum balbutit, amatque auditque parentem, 
Quam cupit, integro sermone, videre sepultara. 

Sic solita est nigro tingi cutis alba colore 
120 In primo adspectu formosae illo patre natae, 

Qui, cum mane refert, abiens sibi subrogat umbras. 

At tu, ne ignarus stupeas, id pectore volve, 

In terris nullum esse ducem, qui regna gubernet; 
Quare hominum soboles declinat tramite recto. 

125 At prius hibernis totus quam excedere mensis 
Jani sortitus nomen cogatur, ob illam 

Neglectam a vestro, quae est pars centesima, partem 
Caesare, sic orbes superos rugire videbis. 

Nam exspectata diu puppes fortuna revolvet, 

130 Stant ubi nunc prorae, et classis directa feretur; 
Verus et erumpet post florem ex arbore fructus. 

XXVIII. 

Posteaquam ostendit manifesto lumine vere, 
Qualem nunc agitent mortalia pectora vitam, 

Quae facit ex omni mulier me parte beatum; 

Ut flammam videt incensam quadruplice lychno, 

5 Qui speculum inspiciat, pos tergum luce micante. 
Ante hanc quam possit oculo vel mente tueri, 

Atque is, visurus, num vitrum vera reportet, 

Respicit atque utrimque videt sibi congrua cuncta, 
Ut metro numerum: memori sic mente repostus 
10 Stat mihi suspectus pulchris in lucibus haerens, 

De quibus insidiatus amor mihi vincula fecir. 

Utque ego respexi, atque mei mihi lumina visus 
Attigerat species descripta volumine in illo, 

Sese acies oculi quoties intenderit illuc, 

15 Adspexi punctum radians ita lumine acuto, 

Ut sit claudere opus, vehementis acumine lucis 
Quos ardet, visus. Et quod nostrae incola terrae 
Cerneret hinc minimum sidus, pleno orbe refulgens 
Lunae esset moles, si hoc propter forte locetur, 

20 Ut sidus propter sidus. Non longius absens, 

Quam qui praecingit lucem, qua pingitur, halq, 

Cum vapor, unde oritur, fit crassior; igneus illud 
Punctum se circum tanto impete circlus agebat, 
Omnia , ut amplectens quam velocissimus orbis 
25 Tardior esset ad hunc motu. Circumdabat ipsum 
Alter, tertius hunc; dein quarto tertius, iste 
Quinto, tum sexto quintus circumdatus ibat. 

Desuper assurgens comitabat septimus illos 
Amplus ita, ut minus apta foret Thaumantias arcu 
30 Hunc capere. Haud secus octavus nonusque patebant, 
Quorum quisque movebatur, prout visus abesse est. 

Si numerum relegas, a puncto longius uno, 

Tardior; ardebatque illi sincerior ignis, 

Qui minus a purae distabat luce favillae, 

35 Quod plus naturae verae insinuarat, opinor. 

Cum me suspensum mulier vidisset ob altam 
Curam: Pendet, ait, coelum naturaque tota 
A puncto hoc uno. Nunc illum suspice circlum 
Huic mage conjunctum, et scito ferri ocius illum 
40 Ob, qui ipsum penitus penitusque inflammat, amorem. 

Huic ego: Si mundum hic idem possederit ordo, 
Qualem his miror inesse rotis, satiata maneret 
Mens mihi spectanti tanta haec miracula rerum; 
Mundus at is, nostris qui sensibus obversatur, 

45 Cernere dat sphaeras tanto divinius auctas, 

Quanto illas magis a centro distare videmus. 

Quare, si desiderio meta ultima nostro 
Debet in hoc miro Angelico consistere templo, 
Extremum cui lux et amor tantummodo finem 
50 Constituunt, opus est, ut adhuc mihi discere detur, 
Qui fit, ut minus exemplum moveatur eadem, 

Qua lege exemplar. Nam frustra id pectore verso. 

Si talem ad nodum es digitis minus utilis aptis, 

Nil mirum; usque adeo, nullo faciente periclum, 

55 Obdurat solidus. Sic illa atque insuper addit: 

Accipe, quod dicam, si vis satiatus abire, 

Inque isto fac mentem acuas. Quae corpora circum 
Volvuntur, vasta constant ea mole vel arcta, 

Prout plus aut minus est illis virtutis ubique 
60 Sese extendentis. Bonitatis copia major 
Dat majore salute frui cumulumque salutis 
Majorem capiet majore volumine corpus, 

Illud ubi expletis constabit partibus aeque. 

Hoc igitur nonum coelum, quod corripit omne 
65 Secum, respondet circlo, quem plurimus igne 
Ardet amor, nec non major sapientia ditat. 

Quod si virtutis mensuram attendere mavis, 

Quam speciem rerum, quae apparent mole rotundae; 
Obvia succurret tibi convenientia mira, 

70 Si mens huic major, si huic maxima, si illa minore 
Virtute, haec minima est, ubi singula sphaera notetur. 

Ut, si forte gena Boreas, quae lenius halat, 

Spiret, pura nitet vultu laetata sereno 
Aurarum regio, quia, quae turbaverat ante, 

75 Scindit se nubes, et in aethera purgat apertum. 

Unde suo rident sublimia templa decore. 

Sic ego, ubi mea responso succurrere claro 
Dux mihi non renuit, verumque ego cernere quivi 
Ceu stellam in coelo. Postquam cessaverat illa, 

80 Non secus ac vibrat ferrum, quod fervet ab igne, 

Tunc omnes pariter circli emisere favillas. 

Quaeque sequebatur scintilla incendia eorum, 

Totque inerant, ut, si numero quod duplice constat 
Sexaginta tibi vicibus duplicaveris, inde 
85 Non millenorum exsurgent tot millia dena. 

Hosanna, hosanna! simul omnes voce frequenti 
Insonuere chori circum non mobile punctum, 

Quod stabili his dederat nunquam secedere nido, 
Aeternumque ipsos retinebit, ubi usque fuere; 

00 Ast ea, quae vidit, dubia quid mente moverem: 

Ecce, inquit, primae Seraphim CHERUBiMque coronae, 
Ostenduntque tibi, quanto sua vimina cursu 
Sectentur, cupidae puncto assimilarier illi, 

Qua possunt, possuntque, prout qui altissima spectant; 
95 Quique illos alii circum vertuntur amores, 

Esse Thronos scito, divina in imagine semper 
Haerentes, per quos finitur de tribus unus 

Ordinibus sanctis. Verum id te advertere oportet. 
Tanto plus cunctos gaudi deducere, quanto 
lOO In verum penetrant illi, in quo tota quiescit 

Mens animi. Hic facile est jam nosse, ut vita beata 
Pendet ab intuitu, non cordis amantis ab aestu, 

Qui dein subsequitur. Merces mensura tuendi est, 
Gratia quam peperit simul et bene sana voluntas; 
105 Sic mos in regno est nostro prodire gradatim. 

Ordo alter trinus, qui aeterno vere sub illo 
Germina tot generat, quae dispoliare nequibit 
Aijes nocturnus, sine fine ac tempore vernat 
Hosanna triplici harmonia, quam gaudia terna 
110 Effundunt sonitu ter tres testante coronas. 

Hanc bierarchiam trina ornat forma Dearum, 

Quae veniunt primae, a Dominatu nomina sumunt; 
Dein sunt Virtutes; quae nectit tertia gyros, 

Turba Potestatum est. Quo dein penultima dantur 
115 Gaudia Principibus plaudenda, simulque ministris 
Legatos inter primis; totusque cohortes 
Continet Angelicas ludentes ultimus orbis. 

Istis ordinibus suspectum figere in altum 
Mos est, atque infra sic vincere, ut usque trahantur 
120 Ad Dominum atque trahant. Quare Dionysius acre 
Totus in his posuit studium speculatus, et horum 
Nomina signavit distinxitque ordine eodem. 

Ast alia est usus ratione Gregorius, illi 
Non concors. Quare, simulatque arrexit ad istud 
125 Coelum aciem visus, idem se risit aperte. 

Noli admirari secreta haec tanta locutum 
In terris mortale genus; namque ille retexit 
Ista, suo qui se vidisse haec lumine dixit, 

Multaque praeterea verissima de orbibus istis. 

XXIX. 

Cum gemini fratres Latona matre creati, 

Arjetis hic tergo velatus, et altera Libra, 

De circlo, medium sphaerae qui terminat orbem, 
Effecere sibi zonam, pars quantula it horae, 

5 Ex qua quod punctum supra caput adstat, utrumque 
Librat utrimque aeque, donec quisque exsilit illo, 
Semiorbem mutans, cinctu; pars tantula lapsa est 
Horae, cum tacuit risu suffusa Beatrix, 

Inspiciens oculis contento lumine punctum, 

10 A quo victus eram; verbis dein talibus iniit: 

Dico, nec scitor, quod aves; namque omnia vidi, 
Prospectans, ubi adest locus omnis, tempus et omne. 
Non ut, quod nunquam fieri nos posse videmus, 
Auctet opes; sed ut, a tanto quod lumine splendet, 
15 Dicere, Subsisto, possit, qui semper, et ullo 

Est sine principio: idcirco extra tempus et omnem 
Normam aliam exempli voluit se ostendere Amorem 
Aeternum ipse novis in Amoribus ultro creatis. 

Nec, quasi torpuerit, prius est jacuisse putandus ; 
20 Non processit enim prius aut post lias super undas 
Aura Dei. Exsiluere actu junctae, atque merae res 
Forma ac materies, ubi nulla est menda reperta, 

Non secus ac triplici ex chorda tria spicula missa. 
Ac velut in vitro, electro, sive in crystallo 
25 Sic radius micat, ut tibi temporis intervallum, 

Cum venit ac simul est totus, dignoscere non sit: 
Ilaud secus effectus, sic Rege jubente, triformis 
Quantus erat simul emicuit, discrimine in ortu 
Nullo, jam totus. Rebus simul ordo creatus, 

30 Constructusque fuit, quaeque actu simplicc constant 
In mundo formae, summum tenuere cacumen, 

Puraque vis imum, medium actu praedita eoque 
Vimine constricta, ut nunquam sua vincula solvat. 

Hieronymus scripsit, multo ante in luminis oras 
35 Exisse Aligeros, et saecula lapsa, priusquam 

Hic mundus fieret. Sed verum hoc flamine Sancto 
Multi afflante viri passim scripsere legendum: 

Et tu, si inspicias defixa mente, videbis. 

Id quoque paulisper ratio videt ipsa, negatque, 

40 Tam cessasse diu motores vi sine plena. 

Scis modo, ubi fuerint, quoque isti tempore Amores 
Facti, «quoque modo. Sic ardor, triplice flamma 
Qui desiderii stimulabat, adurere parcit. 

Vix unum numerans decies duplicaveris, ex quo 
45 Pars magna Aligerum turbavit vestra ferentis 

Terrae elementa statum totum. Stetit altera et istis, 
Quas tu discernis, tam laeta est artibus usa, 

Ut versabundo nunquam discedat ab orbe. 

Fastus, triste malum, illius, quem pondere summae 
50 Vidisti toto compressum, prima ruinae 

Caussa fuit. Quos hic est cernere, corde modesto 
De se senserunt, fassi, se cuncta referre 
Indulgenti accepta Deo bona tanta tuenda. 

Quare horum intuitus illustrans gratia pensis 
55 Evexit meritis, quin ipsos firma voluntas 
Destituat. Nolo dubites, sed mente tenebis 
Certa, parenti stimulis, quos gratia subdit, 

Augeri meritum, prout cor expandit amorem. 

Jamque hoc de coetu veniunt tibi multa videnda, 

60 Si mea verba legis, nullo auxiliante magistro. 

At quoniam in terris vestrae docuere palestrae 
Maturam Angelicam triplici virtute valere, 

Scilicet hanc intelligere et meminisse simulque 
Velle, ut germanum possis cognoscere verum, 

65 Quod solet a vestris confundi, queis male cessit 
Iste liber lectus, juvat ulteriora profari. 

Ut semel has vitas proprio Deus ore beavit, 
Nusquam devertunt oculos in imagine fixos, 


Digitized by t^ooQle 




382 PARADISI XXIX. 


Quae nihil abscondit: quare intercidere earum 
70 Nulla potest novitas visum. Hinc concludere oportet. 
Non opus esse ipsis nunc has, nunc dividere illas 
In partes animum, et rerum meminisse seorsim. 

Sic vos, mortales, vigilantes somnia vana 
Captatis, scu vera rati, seu dicere falsa, 

75 Quorum unum culpae plus affert, plusque pudoris. 
Non vobis cura est per iter delabier unum 
Philosophi; usque adeo vos versat imagine primae 
Frontis amor studiumque, levi quod pascitur aura. 
Idque etiam coelo minus indignante feretur, 

80 Quam cum negligitur Scripturae littera sacrae, 

Yel detorquetur. Nemo est, qui expendere sumat. 
Sanguine stet quanto in terris hoc spargere semen. 
Quamque Deo placeat posito quicunque tumore 
Pronus in obsequium divino credere fonte 
85 ArdeaL At quisque ingenio, dum doctus haberi 
Vult, studioque omni sua dum commenta propinat; 
Oratorque sacer populis haec vendere curat. 

Et canit, atque Evangelii doctrina tacetur. 

Hic dicit, Lunam, Christo patiente, retrorsum 
00 Fugisse atque ingens interposuisse volumen. 

Quare non ultra indulsit sol lumina terris ; 

Ille, suum lucem per se celasse nitorem, 

Atque ideo Hispanos defectum luminis illum, 

Indos Judaeosque simul turbasse colonos. 

05 Non tot habet Lapos, nec tot Florentia Bindos, 

Quot similes tricas resonant suggesta per annum. 

Interea redit a pastu saturatus inani 

Aura grex ovium ignarus, nec crimina purgat. 

Qui dicit, labem se non vidisse malorum. 

100 Non dixit Christus primis, quos foedere junxit: 

Ite et per totam nugas diffundite terram; 

At dedit his verax fundamen; et illud in ore 
Unum ejus sonuit, de quo sibi scutaque, et hastas 

Hi fecere sibi, luctati, accendere puram 
105 Lucem Evangelii. Nostri scurrilia, lusus 

Verborum, male salsa crepant; et dummodo abundent 
Risus, inflatur, sola haec est cura, cucullus. 

Ast in fasciola talis cubat ales, ut, ipsum 
Si vulgus videat, gauderes cernere, qualem 
110 Exspectet veniam, cujus fiducia crevit. 

Ob quam stultitiae tantum grassatur in orbe, 

XJt sine teste ullo cupiant quodcunque pacisci 
Promissum. Atque ideo porcum pinguescere sancti 
Vidimus Antoni, atque alios hoc de grege, porcis 
115 Pejores, solitos non cusos pendere nummos. 

At quoniam placuit longum divertere calle, 

Nunc jam respice iter rectum, ut via damna rependat 
Temporis. Ista gradus per cunctos crescit adauctu 
Natura immenso, ut percurrere nulla loquela, 

120 Nec vis mortalis numerum subducere possit 
Et si, quae Daniel, coelo monstrante, revelat, 

Tecum animo reputes, ea millia millenorum 
Huic praefinitum numerum celare videbis. 

Quae prima hanc omnem illustrat lux, dispare norma, 
125 Totque modis variis proprio communicat ipsam 
Lumine, quot sunt splendores sibi foedere juncti. 

Et quoniam affectus sequitur, qui concipit, actum, 

Isti dulcis amor varie fervetque tepetque. 

Nunc fac sublime adspicias pariterque profundum 
130 Virtutis pelagus summae, quae tot speculorum 
Perfecit millena sibi, in quae firangitur, in se 
Dum manet una atque una aeque subsistit, ut ante. 


XXX. 

Millia forte procul bis hinc tria millia fervet 
Sexta hora, atque umbras hic mundus ad usque cubile 
Inclinat planum, cum sensim se arduus aether 

Altius assurgens nobis ostendere talem 
5 Incipit, ut stella ex minimis spectantis in isto 
Fundo aciem fugiat; et prout clarissima solis 
Ancilla adventat, sic coelum clauditur uni- I 

Cuique extra flammam, quae agmen pulcherrima claudit; J 
Non secus hoc circum ludens sine fine triumphus, I 

10 A quo victus eram, punctum, simile ignibus illis I 

Incluso, quos includit, vanescere sensim 
Visus et exstingui est. — Quare me quaerere rursus I 

Os Dominae rerum penuria amorque coegit. 

Hac mihi dicta tenus si omnino includere in una 
15 Omnia laude velim, minus hac ego sim vice functus. | 

Non modo, quam vidi, trans fines unica nostros 
Forma modum excedit, sed dignum est credere, solum 
Artificem ipsius toto hoc gaudere creatae 
Formae portento. Hic me victum sponte fatebor 
20 Plus, aliqua quam parte sui superatus et haerens 
Argumenti unquam steterit, qui comica tractat, 

Aut tragicos animos. Namque ut minus apta tueutis 
Lumina sol, mihi sic risus meminisse beantis 
Parte sui minuit mentem. Quo ex tempore primum 
25 Illius in terris mihi cernere contigit ora, 

Hoc usque ad visuro, non intercisa sequenti 
Hactenus ista fuit vati via; sed modo oportet I 

Praeterlabentem ulterius desistere cura. | 

Ut solet, ad summum cum venit, quisque peritus I 

30 Artis; non aliter qualis nunc ipsa renidet I 

Missa erit, utentique tuba hanc majore reservo, I 

Quam nostra ista fuit, quae altam deducere cantu ! 

Materiam properat, longo quasi functa labore. 

More ac voce ducis prompti rursum illa locuta est: 

35 Nos sumus egressi majore ex corpore ad illud. 

Quod mera lux coelum est ; lux mentis amore repleta, 1 
Optimi amore boni, cui gaudl copia abundat, 

Gaudi vincentis gustando dulcia cuncta. 

Militiam hic dabitur Paradisi cernere utramque, 

40 Unamque ore illo, quod tu veniente videbis 
Tempore judicii extremi. — Ceu nube irepente 
Elisum fulgur, quo visus tota facultas 
Dejicitur sic, ut fraudetur imagine rerum 
Fortius irritantum oculos; lux vivida talis 
45 Me circumfplsit tali et velamine liquit 

Fulgoris cinctum, ut nihil internoscere quirem. 

Semper Amor coelum hoc componens, colligit intus 
Vim talem, ut proprio candelam accommodet igni. 

Vix brevis hic sermo, quem accepi, venit ad aures, 

50 Cum sensi fines ultra virtute potitus, 

Incensusque nova sic vi, ut lux nulla niteret 
Tam mera, quam mea non defendere pupula posset. 

Et lumen fluvio vidi simile, inter utrasque 
Effulgens splendore oras, quas undique mirum 
55 Ver depingebat. Scintillae ex flumine tali 

Vivae erumpebant, florum et genus omne subibant, 

Ut circumscriptus nitido carbunculus auro. 

Exin, multiplici ut temulentae copia odorum, 

Sese iterum miro mergebant gurgite, et, una 
60 Ingressa, exibat mox altera. — Summa cupido, 

Quae nosse haec tibi visa modo ardet pectus et urget. 
Quo plus turgescit, nisi eo plus grata probatur: 

At prius haec potanda tibi unda est, quam sitis aestum 
Exsatures tantae. Sic sol, qui nubila ademit 
65 Cuncta meis oculis, ait atque haec insuper addit: 
Flumen et hae gemmae, ingressus semper repetentes. 
Risus et herbarum veri praeludia et umbrae 
Sunt hujus gaudl; non quod sint talia acerba 
Per se, verum oculi arcta tui est culpanda facultas. 

70 Nullus tam propero vultu in lac irruit infans, 

Cunctatus praeter morem se solvere somno, 

Qualis ego, cupidus speculis melioribus uti, 

Cernuus inspiciens undam, quae plurima circum 

25 

Sese effundebat, visus meliore datura 
75 Conditione frui. Utque illam bibit utraque circa 
Palpebras suggrunda meas, sic illa rotunda 
Visa mihi est fieri species, quae longa patebat. 

Deinde, instar gentis sub larva et tegmine falso 
Longe diversum vultumque habitumque ferentis 
80 A primo, &i aliena sibi haec unquam exuat ora, 

In quibus evasit: sic flores, atque favillae 
ln majora mihi pompae sunt gaudia versae ; 

Quare ambos coeli potui lustrare cohortes. 

0 lux alma Dei, per quam spectare triumphum 
85 Regni mi licuit veri, vim tu ipsa ministra, 

Ut, qualem hunc vidi, talem describere verbis 
Nunc possim. In coelo est lumen, quod cernere donat 
Ora Creatoris cuicunque hoc patre creato, 

Qui modo, amore avidos inhians dum pascit in <ipso 
90 Visus, pace sua fruitur; quod crescit in orbis 
Formam sic ampli, Phoebea ut lampas ad istud 
Arcta foret. Quidquid nobis est cernere in ipso, 
Tantum uno constat radio, quem mobile primum 
Parte sui summa retrorsum flectit, et inde 
95 Vita sibi ac virtus venit; et ceu clivus in imo 
Lympharum speculo sese inspicit, instar aventis 
Cernere se ornatum varie pulchreque virentem 
Luxurie ac florum ditem: sic luminis orbem 
Hunc circa superadstantes affigere vultum 
100 Huc, veluti in speculum, per plus quam millia vidi 
Limina digestos, de nostris quotquot ad illa 
Sese contulerant reduces coelestia scamna. 

Quod si splendoris tantum gradus infimus in se 
Collegit, foliis in cunctis quanta patebit 
105 Haec rosa? Nec visus me deficiebat in alto 

Atque amplo spatio, verum est mihi cognita tota, 
Quanta erat, et qualis gaudi hujus summa beantis. 

Hinc procul, et propius consistere nec juvat hilum, 

Nec nocet Omne regente Deo nullius egeno, 

110 Naturae lex pro nihilo est. Flavente rosai 
In centro aeternae augescit decrescit oletque 
Laudis odor varius vernanti tempus in omne 
Soli. — Non secus, ac mutum farique studentem, 

Me traxit secum subridens dulce Beatrix 
115 Atque ait: En quanta est albarum turba stolarum 
Ornatu fulgens! Cerne urbem, quam ampla patescit! 
Nostraque scamna vide numero sic plena frequenti, 
Perpaucam ut gentem noster desideret orbis. 

Magno illo in solio, intenta quod mente tueris 
| 120 Ob superimpositum solio sertum, ante novellam 

Quam sponsi hanc coenam delibes, vita sedebit 
Magni Henrici, quae in terris Augusta coletur, 
Erectum, prius huc quam sit migrare parata, 

Italiam veniet. Sed quae vos coeca cupido 
125 Fascinat, infanti similes jubet esse, premente 
Qui miser esurie perit altricemque repellit. 

Divinique fori Praefectus tunc erit unus, 

Qui occulte atque palam callem haud insistet eundem. 
Quem premet is rectum. Sed longum munere sancto 
130 Non sinet hunc fungi Deus, at detrudet in arcam, 
Simon ubi magus est merito; inferiusque, daturus 
Huic locum, Anagninus pastor pelletur in antrum. 

XXXI. 

Candidulae ergo rosae sub imagine tota videnda 
Militia alma mihi patuit, quam sanguine Christus 
Effuso sponsam sibi scripsit: at altera plaudens 
Alis, quae decus inspectat celebratque canendo 
5 Illius, qui corda sibi succendit amore, 

Et qui se ad tantum bonitate evexit honorem; 

Non secus atque examen apum, quod florida poscit 
Rura modo atque modo cellas, ubi dulce saporem 

25* 

Auget opus; florem m magnum, qui ornatus abundat 
10 Tot foliis, hinc descendebat, et inde redibat, 

Adscendens ubi semper Amor propriam incolit aedem. 
Fulgebat vivo facies his omnibus igne, 

Auro remigium alarum; sic caetera candent, 

Ut nix nulla aeque. In gremium dilapsa rosai 
15 Hanc per et hanc seriem candorum, quidquid adepta 
Pacis et ardoris fuerat, dum ventilat alas, 

Turba dabat. Nec jam volitantum exercitus, inter 
Florem quodque supra est positus, spatio undique pleao, 
Obstabat quidquam splendori, oculisque tuentum; 

20 Nam, prout est dignum, se lux divina per omnes 
Naturae immittit partes, ut nulla potestas 
Huic obstare queat. Tuta illa beataque regna. 

Usque adeo antiquaque novaque frequentia gente. 

Visu et amore suo signum contendere ad unum 
25 Gaudebat simul. 0 lux triplex, quae unico in astro 
Flamine splendoris scintillans lumina cuncta* 

Sic exples, nostros de coelo respice fluctus. 

Barbara si quondam gens ex regione profocta, 

Quam semper Tegeaea tegit pia mater amata 
30 Se cum prole rotan3, Romam mirata simulque 
Arduum opus stabat longum defixa stupensque, 

Cum res mortales Lateranum se extulit ultra; 

Qui modo ab humano ad divinum, a tempore fluxo 
Veneram ad aeternum, atque a te, Florentia, justum 
35 Ad populum ac sanum, quo tunc haerere stupore 
Plenus debuerim! Hunc inter et gaudia tanta 
Nil audire mihi linguaque silere lubebat. 

Utque peregrinus, qua votum solvit, in aede 
Gaudet pascendo visum, ac se posse referre 
40 Sperat quidquid in hoc vidit, sic luce sub illa 
Viva iter intendens oculis per cuncta vagabar. 

Et sursum et deorsum mihi saepius orbe remenso. 

Vidi compositos ad amorem fulgere vultus, 

Ornatos risuque suo alteriusque nilore, 

45 Et praeportantes gestu decora omnia honesto. 

Jamque inspecta mihi generalis forma beati 
Regni tota oculis fuerat, quos nullibi fixos 
Detinui, et, desiderio inflammante, petebam 
Divae oculos Dominae, cupidus, quae mente tenebant 
50 Res me suspensum, scitarier. — Unus ad ista: 

Responditque alter. Tum qui spectare putabam 
Ora Beatricis, seniorem tegmine vidi, 

Quo Superi, indutum, suffusum oculosque genasque 
Comi laetitia gestuque pium, ut decet esse 
55 Corde patrem tenero. Asl ego mox: Ubinam illa? Mihi iste: 
Ut tibi sat fiat, me movit sede Beatrix; 

At si suspicias qui tertius ordine summum 
Circlus habet scamnum, rursus manifesta videndam 
Se dabit in solio, benefactis ante paratis 
60 Quod sorlila fuit — Visus sine voce levavi, 

Deque repercusso aeterni splendore Parentis 
Hanc suo ego vidi capiti fecisse coronam. 

Quantus ab extrema regione, ubi flammeus acr 
Plus tonat, bumanus tendit despectus, ad imum 
65 Oceani magis extremum, mihi tantus ab ista 
Ad Dominam suspectus erat. Sed nulla nocebat 
Mi ratio spatii; neque enim ad me forma meabat 
Mista interposito medio. 0 mibi femina dia, 

In qua spes viget ista mihi, cui tanta salutis 
70 Cura meae fuit, ut sineres claustra infima leti 
Signa tui portare pedis! Quot quantaque novi, 

Haec accepta tuae virtuti cuucta, bonoque 
Ingenio refero! Mihi servo posse dedisti 
Libertate frui, rationibus usa modisque, 

75 Queis fieri id posset. Tua splendida dona tuere, 

Ut, quam tu sanasti, animam de corpore solvam 
Dignam, quae placeat tibi! — Sic sum vocc precatus. 

Ast ea, tam longe distans mibi visa, benigne 

Risit respexitque, aeternum deinde petivit 
80 Fontem. Sed senior sanctus mihi dixit: Ut istam 
Conficias omnino viam satiatus abunde, 

Quo me prex simul et sanati vis misit amoris. 

Fac properes acie hoc circumvolitare viretum; 

Hujus enim adspectus divini luminis igni, 

85 Plus ubi conscendas, oculorum aptabit acumen. 

Et Superum Regina, sui quae me ardet amore 
Totum, quidquid opus fuerit, non nescia fidi 
Bernardi, qui ego sum, praebebit larga favoris. 

Qualis, qui venit ex populis fortasse Liburnis, 

90 Ut, quem nostra refert sacrum Veronica, vultum 
Inspiciat, nondum satiatus murmure priscae 
Famae; ast haec secum, pignus monstrante ministro: 
Jesu Christe, Deus, vere fuit istane imago 
Hic tua? Talis eram mecum, miratus amorem 
95 Hujus vivacem, qui, dum isto degit in orbe, 
Contemplando illam pacem gustasse putatur. 

Fili, gratificans, cui large gratia favit. 

Cognita erit nondum, dixit, sors haec libi pulchra, 
Donec defixa haec oculo miraberis ima; 

100 Arrecta sed utraque acie circumspice circlos, 

Et circlum invenies, qui semotissimus alte 

Surgit, Reginam donec spectare sedentem 

Sit tibi, quam pietate colunt haec subdita regna. 

Sustuleram obtutus, et sicut mane novello 
105 Quae pars in plano plus vergit solis ad ortum, 
Exsuperat partem, qua lUx festinat in aequor: 

Sic, paene ad montem pergens ex valle profectus, 
Partem orae extremae reliquam fulgore videbam 
Vincere prospectum totum; utque videmus in ora 
110 Exspectante axem, Phaethonti qui male cessit, 

Hinc magis atque magis lumen clarescere, et inde 
Passim diminui, sic illius Aurisflammae 
Pacificae magis ac magis increbrescere fulgor 

ln medio, similique modo lentescere ubique. 

115 Iuque illo medio plus quam millena volantum 
Agmina ego vidi passis plaudentia pennis, 

Singula splendoris distinctaque lumine et artis. 

Lusibus illorum, et concentibus arridentem 
Mirabar faciem, quae oculos inspecta beabat 
120 Cunctorum Superum. Quod si mihi copia tanta 
Esset dicendi, quanta est vis vivida mentis, 

Hujus ego gaudi minimam tentare canendo 
Non ausim partem. Ut defixa intentaque in ignem 
Lumina nostra suum vidit Bernardus, ad illam 
125 Mox sua convertit, tanto inflammatus amore, 

Ut mea in obtutu haererent ardentius isto. 

XXXII. 

At contemplator, sua quem trahit alma voluptas, 

Non dedignatus doctoris sponte subire 
Officium, has primum sanctas dedit ore loquelas: 

Quod vulnus Virgo genitrix occlusit et unxit, 

5 Quae stat sub plantis hujus tam pulchra, reclusit 
Ac pupugit, sub qua Rachel juxtaque Beatrix 
Considunt, ut et ipse vides, ubi tertius ordo 
Sedes designat. Dein Sara, Rebecca, Jdditiia, 

Et quae illi proava est, qui errorem flevit amare 
10 Clamando: Miserere mei! — Per limina cuncta 
Sic descendentes poteris spectare gradatim 
Has series, ut ego, proprio qui nomine cunctas 
Appello, unumquemque rosae percurrere crinem 
Doctus. Postque gradum, qui est septimus ordine, ad usque 
15 Illum succedunt prognatae a sanguine Judae 
Heroinae infra: cunctos in flore capillos 
Hae dirimunt; nam, prout sese dedit ipsa videndam 
In Christum conversa fides, ita paijetis instar 
Sacras partiri scalas hae rite jubentur. 

20 Hic, ubi multiplicis folium maturuit omne 
Floris, considunt queis spes stetit omnis in uno 
Christo venturo. Verum qua ex parte secantur 
Semiorbes spatio vacuo, stant pectora versa 
ln Christum missum, hac una spe freta salutis. 

25 Utque hinc Reginae sedes praesignis, et hujus 
Sub pede dispositae reliquae distare videntur 
Tanto sejunctae spatio, sic prima Joannis 
Magni stat sedes contra, qui solus in antro 
Vixit perpetue sanctus, dein colla securi 
30 Pro Christo dedit, atque duos habitaverat annos 
Vallibus infernis. Atque infra contigit illa 
Partiri pariter loca Francisco, Benedicto 
Atque Augustino, reliquisque, huc usque per omnes 
Qui sibi succedunt circos. Nunc adspice, quantum 
35 Divini pateat sapientia summa Parentis ; 

Nam verae fidei suspectus et unus et alter 
Aequali numero complebit scamna vireti. 

Idque volo discas, a prima sede superna 
Incipiens atque inde oculo descendere pergens 
40 Ad medium spatii, duo quod discrimina finit, 

Sedem ibi habere suam, qui, nullis ante paratis 
Promeritis propriis, tamen haec sunt gaudia adepti 
Ob meritum alterius sub conditione statuta. 

Istae namque animae sunt membris ante solutae, 

45 Libera delectum quam sciret habere voluntas; 
Tuque id nosse potes ex vultu et voce loquentum, 
Qua pueri soliti, si inspectes, et sonitum aure 
Accipias. — At tu dubitas, dubitansque silescis; 
Verum ego dissolvam vinclum tibi forte tenaxque, 
50 Quo te judicium mentis subtile coercet. 

Hoc amplo in regno data forte sedilia nunquam 
Apparent, ut nec dolor, esuriesve sitisve; 

Nam quodcunque vides aeterna est lege paratum; 
Sic sese digito hic accommodat annulus aeque. 

55 Quare isti, ante diem vera qui pace (ruuntur, 

Plusve minusve inter se excellunt non sine caussa. 

Rex, per quem in tanto pausat regnum istud amore, 
Inque hac laetitia, qua majus nulla cupido 
Quidquam ausit, mentes, ut visum est, sponte creatas 
60 Omnes diversae donavit munere dotis. 

Atque id scire sat est, quod clare sancta notavit 
Scriptura in foetu gemino, quem ventre parentis 
Inclusum alternis commoverat impetus irae. 

Quare prout praefert ea gratia prima Cblorem 
65 Crinis, ita et dignum est, ut lux altissima sertum 
Det capiti. Non ulla igitur mercede suorum 
Morum stant ipsi diversa in sede gradatim, 

Nilque in iis differt, nisi primum gratiae acumen. 

Cum vita culpae immuni, satis esse saluti 
70 Temporibus poterat primis in corde parentum 
Vera fides tantum. Sed postquam saecula prima 
Explerunt certos revolutis orbibus annos, 

Ut plumis marium innocuis satis apta daretur 
Virtus, hos fuerat circumcidisse necesse. 

75 Ast ubi corripuit decretum gratia cursum, 

Qui sine perfecto Christi baptismate obivit 
Culpae insons propriae, inferno stetit orbe retentus. 

Adspice jam faciem, quae plus Christo esse videtur 
Adsimilis; nam sola dabit tibi cernere Christum 
80 Quae lux inde fluit. — Super hanc descendere tantam - 
Yim gaudi vidi, quae mentibus insinuabat 
Discurrens sanctis regnum hoc sublime creatis 
Pervolitare ultro, ut quodcunque mihi ante tueri 
Fas fuerat, nunquam tanto mea corda stupore 
85 Fixerit, aut tantum divini ostenderit oris. 

Quique illuc descendit amor prior, ipse canendo 
Carmen : Ave, Maria ! et quae quondam caetera jussus 
Dixerat, expansis ante illam restitit alis. 

Undique divinum ad carmen turba ilia beata 

90 Respondit sic, ut cuncti magis igne micarent. 

0 pater alme, isthic me propter posse morari, 

Dulci posthabito nido, qua sede sedere 
Aeterna est tibi sorte datum, quisnam Angelus ille est 
Reginae tanto suspectans lumina ludo 
95 Nostrae? Ita amore ardens, ut possit et ipse videri 
Igneus. — Haec rursum visum est scitarier hujus 
Doctrinam, ornantem, solis de more Mariae 
Matutinum astrum. Mihi contra is talia reddit: 

Quanta unquam esse potest fiducia, quanta venustas 
100 Angelico in vultu inque anima, tota ardet in illo; 

Quod decet ac fiat volumus; nam detulit ipse 
Ad Mariam in terris palmam, quo tempore Verbum 
Divinum nostra voluit se carne gravare. 

At jam sic oculis adsis, ut verba sequantur 
105 Quae dicam, magnosque notans circumspice patres, 
Imperii ista pii justissima regna colentes. 

Copia, cunctorum quae felicissima in illo 
Stat septo, Augustam propius considere digna, 

Ilaec duplex radix istius paene putanda 
110 Est floris. Laevus, qui sese accommodat illi, 

Antiquus paler est, qui gustu audacior omne 
Humanum genus usque adeo dape pavit amara. 

Stat dexter vetus ille pater, quo ecclesia sancta 
Usa duce est, claves quem Christus jussit habere 
115 Pulchri hujus floris. Dein qui omnia saecla, priusquam 
Vitam exhalaret, vidit graviora decorae 
Sponsae, quae teli et clavorum vulnere parta est. 
Assidet hunc propter; juxtaque alium ille quiescit 
Dux, suh quo vulgus male gratum, mobile, durae 
120 Cervicis vixit manna. Annam conspice stantem 
Adversus Petrum, propria sic sorte beatam, 

Dum figit visus in natam, ut lumina nusquam 
Declinare alio hanc videas, dum cantat: Hosanna! 

At contra sobolis genitorem Lucu sidit 

125 Ma, tuam quae olim movit, cum prona ruinam 
Jamjam spectabant tua lumina territa monstro. 

Sed quia tempus abit somni, hic mihi denique finis 
Haereat, experto ut sartori ducere certo 
Vestis opus, dum suppeditat sibi copia panni. 

130 Atque aciem ad primum nos convertemus Amorem 
Sic, ut suspiciens illum, ut fert vestra facultas, 

Lumen in ipsius penetres. Nec forte recuses, 

Dum pennas agitas, ratus ultra tendere cursu, 

Est opus, ut studeas tibi opem impetrare precando, 
135 Exorando illam, quae te virtute juvare 

Larga potest, et corde tuo mea dicta sequaris 
Sic, ut nusquam abeas animo, dum talia pango; 

Atque precem hanc sanctam diffundere pectore coepit. 

XXXIII. 

Virgo, tui simul et genitrix et filia nati, 

Corde humilis, simul alta super genus omne creatum, 
Consilii aeterni stans termine! Tu illa fuisti, 

In tantum naturam hominum quae vexit honorem, 

5 Hujus ut ipse opifex non dedignatus ab ipsa 
Esse opus in terris fuerit. Vis arsit amoris 
Ventrem ingressa tuum, cujus calor edidit hujus 
Floris in aeterna germen mirabile pace. 

Tu nobis isthic medii pro luce diei 
10 Fax sanctae es flammae, deorsum mortalibus aegris 
Spes fonte ex vivo. Sic virgo es magna potensque, 
Ut, qui eget auxilii, in rebus nec confugit arctis 
Ad te, idem ipse velit sua vota volare sine alis. 

Non modo poscenti auxilium tua cura benigna 
15 Succurrit, sed saepe preces prior occupat ultro. 

In te cor miserans, in te pius ardor, et ample 
Magnificum ingenium concurrit, et una jeceptas 
Quidquid ubique boni est in re quacunque creata. 

Hic, qui ex valle ima, summarum quae ultima summa est, 
20 Singula vestigans exutas corpore vitas 

Huc usque inspexit, sibi te indulgente, vigoris 
Implorat tantum, ut visus attollere possit 
Altius ad primae auctoremque caputque salutis. 

En ego, non ardens tantum studio ipse videndi, 

25 Quantum hujus propter curam, te qua prece possum 
Oro omni supplex, ne sil prex ista minoris; 

Ut, quae nunc hebetant mortalis lumina visus, 

Omnes dissolvas huic nubes ipsa precando, 

Ne se ipsi celet Superum ac tua summa voluptas. 

30 ldque etiam te oro, (tibi enim, Regina, quod optas 
Posse datum est), ut post, quae tanta ac plurima vidit, 
Ipsi incorruptos serves in pectore sensus, 

Et vigil humanos vincas custodia motus. 

Cerne Beatricem circumstantesque beatos, 

35 Conjunctis illi manibus mea vota secundant. 

Tara dilecta Deo venerataque lumina in illos 
Defixa orantes nobis testata fuerunt. 

Quam grato illa animo accipiat pia verba rogantum. 

Exin aeternum haud dubitarunt quaerere lumen, 

40 Ad quod nulla foret natura creata putanda 
Clarius inspiciens aciei mittere robur. 

At qui cunctarum rerum, quas discere avebam, 

Jam prope eram finem, consumpsi, ut rite dabatur, 
Ardorem desiderii. Berkardus ad ista 
45 Annuere atque mihi arridere, ut suspicerem alte; 

Sed jam talis eram per me, qualem esse volebat 
Nam mihi facta acies sincera, magisque magisque 
Se radio insinuans lucem penetravit in altam, 

A se quae vera est. Ex illo tempore major 
50 Vis oculi venit quam possim dicere lingua. 

Nam cedit sermo, cedit meminisse facultas, 

Pressa ictu tanto. — Ut qui in somnis somnia vidit 
Postque ea, quae vidit manet intus cura reposta, 

Nec res succurrit revocanti; non secus ipse 
55 Nunc maneo, cum visa mihi paene omnia cessant. 

Et cor intus adhuc blanda inde exorta voluptas 
Mi liquat. Haud aliter dissolvi, sole tepente, 

Nix solet; haud aliter foliis commissa Sibyllae 
Carmina perturbata ibant ludibria ventis. 

60 0 lux summa, adeo exsuperans mortalia sensa. 

Suffice parva tui nostrae vestigia menti, 

Qualis eras tunc visa mibi, fantisque loquelae 
Vim tantam, ut possim genti mandare futurae 
Tantum ex divina, qua immense gloria abundas, 

65 Unam scintillam. Namque huc redeunte frequenter 
Mente, meique oris cantu resonante parumper, 

Forte magis populi discent, ut tu omnia vincas. 

Credo ego, ob ardentis jubaris quod lentus acumen 
Sustinui, passus defectum forte fuissem, 

70 Lumina si quando statuissem aversa tenere. 

Et memini hoc propter me contra audacius isse, 

Immensam donec virtutem tutus adivi. 

0 mihi gratia opis dives, qua dante, meare 
Non timui aeternam in lucem sic, ut, quod habebam 
75 Visus, consumptum fuerit! Mihi, quidquid ubique est, 

Hoc alto centro demersum, et amore revinctum 
Cernere contigerat, simul omne, quod occupat orbem 
Terrarum studiis curisque, volumine in uno; 

Rem per se atque modum, et quod privi est moris utrique, 
80 Sic conflata simul cuncta, ut quod dicere conor, 

Sit simplex lumen. Tunc me vidisse putarem 
Totam hujus formam nodi; nam copia gaudi 
Largius irrorat mentem haec mihi visa locuto. 

Unum horae punctum mihi plus solet esse veterni, 

85 Quam si saecla decem bis sumpta et quina manenda 
Auso illi fuerint, per quod Neptunus in umbra 
Argus suspiciens stupuit. Sic tota morata est 
Mens animi suspensa, haerens, immobilis, alte 

Intenta, inque suo obtutu magis usque flagrabat. 

90 Istam qui adspiciat lucem, fit talis, ut inde 
Declinare oculum atque alio divertere nunquam 
Vere contentus possit; nam cuique voluptas, 

Meta voluntati, tota buc concurrit et extra 
Hanc, quaecunque alibi sunt optima, manca labascunt 
95 Parcus ad haec, quae commemoro, jam verba profundam, 
Ut qui matris adhuc humectat ad ubera linguam. 

Non quia constaret plus simplice imagine vivum, 

Quod suspectabam, lumen; nam tempus in omne 
Semper idem est, quod erat; sed visus propter acumen, 

100 Major ab intuitu cui vis veniebat imago 
Una, mihi tantum mutato, est visa laborans. 

"Hujus in excelso puncti claroque nitore 
Tres orbes triplicem referentes luce colorem 
Cernere sum visus triplicemque hunc ambitu in uno. 

105 Unus de alterius dissqltans lumine lumen 
Visus erat, veluli Iris de Iride; tertius ignis 
Hinc atque hinc aeque efflatus. Quam angusta loquela 
Haec mea ineptaque iis est, quae mens concipit intus! 

Atque haec tantula sunt, ad quae illo tempore vidi, 

110 Ut non sufficiant conanti pauca referre. 

0, quae sola super te sidis, lucida flamma 
Aeterna, et quae te solam una intelligis, a te 
Et percepta et percipiens te, huic annue curae. 

Ille orbis visus, te ipsum generante, moveri 
115 More repercussi splendoris, fixa moratus 

Lumina nostra diu, ille idem intus imagine pictus 
Nostra erat, hanc proprio ipsius monstrante colore: 

Namque ego pendebam totus defixus in illum. 

More geometrae, qui totus inhaeret in una 
120 Circli mensura intentus, neque multa moventi 
Invenisse fuit, quod primum postulat usus; 

Restiteram illius tactus novitate figurae: 

Cura erat inspicere, u circio convenit imago, 

Atque ut se huic aptat; sed non sat ad ista fuere, 
125 Quas habui pennas; at mens fuit icta nitore, 

Qui desiderium explevit. Me hic alta reliquit 
Phantasiae virtus. Sed jam studium omne meaeque 
Regna voluntatis, motae aeque more rotai, 
Circumagebat Amor, solem astraque caetera torquens. 


Finis. 

